
„Prisimenu panelę Preston iš Blumsberio, kuri neseniai mirė. 
Didžiąją savo gyvenimo dalį ji užsiiminėjo mesmerizmu. Pamenu, 
kaip maždaug prieš dvidešimt metų pas ją į Keningtoną plūdo minios 
žmonių... 


Profesorius Džonas Eliotsonas. Žmogaus fiziologija, I, 1835. 

1 skyrius 


Nugriaudėjo perkūnija. 

Tačiau griausmas buvo netikras: režisierius bandė skardos lakšrą. 
Jam įskilus, pasigirsdavo džeržgesys, ir visas garso didingumas ding- 
davo. 

Ponia Kordelija Preston, sušalusi ir tvirtai susisupusi į skraistę, 
atsirėmė į nevykusiai nudažytą iškrypusią pilies sieną, kurios didybės 
neįžiūrėtų net lakiausios vaizduotės žmogus. 

— Tas storulis režisierius — tikras šėtonas, — ji piktai suniurnėjo po- 
niai Amarilei Spūns, sėdinčiai ant kampuoto medinio kelmo. Tuščias 
aidintis teatras dvelkė lempų aliejumi, žvakių vašku ir dulkėmis, va- 
karykščiais žiūrovais ir tikriausiai aktoriais. Maži skriemuliai nuleido 
rampos šviesas, kad būtų galima patrumpinti lempų dagris, uždegtos 
žvakės apšvietė sceną ir užliejo ją blausiai mirgančia šviesa. Sušalę 
aktoriai trynė delnus, o jiems iš burnų kilo vos matomas garas. Ponia 
Kordelija Preston ir ponia Amarilė Spūns, dvi iš trijų dainuojančių 
laumių (trečiąją vaidino režisieriaus uošvė), už savo menką atlyginimą 
turėjo pačios įsigyti kostiumus, perukus, pudrą ir dažus, susimokėti 
už nuomą ir už keliones. O čia dar režisierius anksti sukvietė aktorius 
atsiimti uždirbtų pinigų ir besisupdamas ant kulnų blausiai apšviestos 
scenos pakraštyje paskelbė, kad ir vė/ sumažino atlyginimus. 

— Žiūrovams nebereikia aktorių, — galiausiai tvirtai pareiškė jis. 
Įsiutusi Kordelija pagalvojo, kaip dabar su didžiausiu malonumu 
nuspirtų jį į žiūrovų salę. 


— Šiais laikais žiūrovams reikia reginio! Jiems reginys — tai ne 
antrarūšiai aktoriai ir šis senas nušiuręs namas. Rytoj man atveža 
dramblį, o kitą mėnesį turėsiu berniuką, kuris linksmins publiką. 

Jis nustojo suptis ir staiga dingo tamsoje. 

Antrarūšiai aktoriai? Dramblys „Makbete“? Pagrindinio vaidmens 
atlikėjas, aktorius ponas Trifontas, įniršęs stovėjo scenos viduryje 
ir vis dar negalėdamas patikėti žiūrėjo į delną su uždirbtais pini- 
gais. Aktorė, vaidinanti ledi Makbet, garsiai verkdama, išbėgo. 
Kiti aktoriai stovėjo susispietę į mažas grupeles, murmėdami iš 
nepasitenkinimo ir užsimesdami ant pečių apsiaustus. Buvo žiemos 
pabaiga, tačiau pavasaris nerodė jokių ženklų. Ponas Trifontas at- 
sirėmė į Didžiojo Burnhamo girios šakas (kurios buvo išlikusios 
nuo praėjusio spektaklio). Nuo jo ir nuo dygių medžio šakų scenoje 
krito ilgi keisti šešėliai. 

Nešinas didelėmis lėkštėmis ir puotos taurėmis, kiūtino scenos 
darbininkas. Gal jis ir žinojo daugiau nei aktoriai apie šio spekta- 
klio ateitį ir dramblį, bet nieko nesakė. Jo žingsniai tolo ir nutilo 
užkulisiuose. 

Pono Trifonto balsas (jis negalėjo susivaldyti) nugriaudėjo tuš- 
čioje žiūrovų salėje ir pasiekė net ložes bei galeriją: jis puikiai mokėjo 
valdyti balso tembrą. 

— Dramblys Šekspyro pjesėje! O, kad būčiau pasirinkęs garbin- 
gesnę profesiją! Tas režisierius daro gėdą. Jis daugiau moka arkliams 
už jų pasirodymą nei tokiems aktoriams kaip aš. 

Vėl tyliai įkiūtino scenos darbininkas, ant nugaros sunkiai neš- 
damas raganų kacilą. 

— Iš patikimų šaltinių girdėjau, kad rytoj, kai tik čia atveš 
dramblį, visos vyresnės damos... - ponas Trifontas metė pykčio 
pilną žvilgsnį per sceną, — bus atleistos iš darbo. Žiūrovai nemėgsta 
senų moterų. 

Ponia Kordelija ir ponia Amarilė Spūns susižvalgė: užuomina 
apie „senas damas“ buvo skirta joms (nors jos abi buvo šiek tiek jau- 
nesnės už patį poną Trifontą). Nė viena nesuprato, kodėl dramblys 
turėtų užimti dainuojančių laumių vietą „Makbeto“ spektaklyje 
(bet tai buvo trečiarūšės gastrolės, taigi visko galėjo nutikti). Joms 


vos užtektų pinigų parvažiuoti namo. Tačiau taip yra buvę ne kartą, 
todėl abi namuose po grindų lentomis turėjo pasidėjusios pinigų 
juodai dienai ir dabar mintyse ėmė greitai juos skaičiuoti. 

Garsus perspėjimo balsas iš apačios ir ratų garsai staiga išvaikė 
aktorius: ratai traukė nudažytus Didžiosios Burnhamo girios me- 
dinius medžius. Jie buvo sukrauti atokiau užkulisiuose ir palikti iki 
šio vakaro spektaklio kulminacijos. Tarp judančių medžių pasirodė 
scenos darbininkas. Jis nešė didžiulį dubenį su raudonu skysčiu: tai 
turėjo būti kraujas ant jų, Makbetų, rankų, tą naktį, kai jie įvykdė 
žmogžudystę. 


Jie apsistojo šaltame purviname bute, kuris užėmė dalį klėties pa- 
čiame Gildfordo pakraštyje. Paniurę aktoriai prieš vakarinį spektaklį 
kampuose gėrė pigų viskį. Ponia Kordelija Preston skrudino židinyje 
duoną. Ponia Amarilė Spūns liūdnai valgė du obuolius. Jos žinojo, 
kad nereikėjo važiuoti į šias gastroles. Trečiarūšės gastrolės joms 
buvo pažįstamos: žemiausi atlyginimai, spektakliai blogiausiuose 
teatruose. Tačiau poniai Preston ir poniai Spūns jau buvo per ketu- 
riasdešimt. Paprastai tokio amžiaus moterys laikomos senomis (kaip 
įžeidžiamai jas pavadino ponas Trifontas), o joms reikėjo pinigų. 
— Taip, šitas režisierius tikras šėtonas, — tarė Rilė Spūns. 


Tą vakarą raudonos užuolaidos pagaliau prasiskyrė, kaip visada, 
pavėluotai, nekantriems žiūrovams trypiant kojomis ir švilpiant. 
Rampos šviesos prigeso, ir scena užtemo. Dainuojančios laumės 
(režisierius tvirtino, kad žiūrovai nori dainuojančių), už jų nugarų 
kylant dūmams, vos buvo matomos scenoje. Režisieriaus uošvė už- 
springo dūmais, ir scenos darbininkas ėmė garsiai barškinti skardą, 
kad sudarytų audros įspūdį (ir pridengtų vienos iš laumių kosulį). 
Vis dėlto (kad ir ką žiūrovai manytų apie senas ponias), kai trys 
laumės prietemoje pasilenkė virš katilo, stojo pažįstama tyla, ir 
žiūrovų širdis pasiekė ne kartą girdėti žodžiai: 


Kada sueisim vėl audroj, 
Lietuj ir darganoj piktoj? 

Kada grumtynės baigtos bus, 


Kai viens laimės, o kitas žus“... 


Šiame spektaklyje Makberas pasirodė ant žirgo: gal ir nuvalkiota, 
bet žiūrovai jį sutiko džiaugsmingai. Tačiau tai buvo vieninteliai 
džiaugsmo šūksniai tą vakarą. Netrukus arklys dingo, o ponas Tri- 
fontas pasiliko ilgam. Pono Trifonto Makbetas mėgo pauzes, o 
tąkart jis jomis mėgavosi kaip niekad. Į sceną pro dulkes, žibalinių 
lempų, grimo ir žiūrovų kvapą padvelkė nusivylimas ir nuobodulys: 
publikai reikėjo veiksmo, daugiau kylančių dūmų, daugiau arklių, 
būgnų ir judančių dekoracijų. Spektakliui pasiekus kulminaciją, 
ponas Trifontas padarė ypač ilgą pauzę, dramatiškai žvelgdamas į 
viršų. Gyvenimas — tai bėgantis šešėlis, iš užkulisių garsiai pasigirdo 
sufleravimas, sklindantis iš scenos apačios. Ponas Trifontas piktai 
pažvelgė į norėjusį padėti sufleruotoją. 


Gyvenimas — tai bėgantis šešėlis; 

Tai komediantas, kuris jam skirtą laiką 
Papostringauja scenoj, pasimaivo, 
Nueina ir nutyla — 


Ant scenos nukrito obuolio graužtukas. 

„Nueina ir nutyla amžinai, ačiū Dievui! - kažkas sušuko iš par- 
terio. 

— Greičiau! — riktelėjo kitas. - Tai idioto pasaka sakyk toliau. 
Neturinti prasmės kaip ir tu, senas ožy! 

— Tu senas nevykėli! - sušuko pirmasis. - Sukriošęs, o dar nori 
vaidinti! 

Netikėtai, judėdama ant ratų, vėl pasirodė Didžioji Burnhamo 
giria, bet ponas Irifontas, kurio reikšmingą poetinę kalbą pabaigė 
žiūrovai, įsiuto. Jis nušoko nuo scenos („Gana pavojinga jo am- 
žiuje!“ — sušnibždėjo Kordelija iš scenos galo) ir puolė kumščiais 
pirmosiose eilėse sėdinčius žiūrovus. Publika švilpė iš džiaugsmo, 


* Viljamas Šekspyras. Makberas (vertė A. Churginas). 

prisidėjo kiti aktoriai, o paskui dar daugiau žiūrovų. Scena atrodė 
jaudinanti. Ponia Kordelija Preston ir Amarilė Spūns žiūrėjo viena 
į kitą. Darbo nėra, oras šaltas, jokių pavasarį pranašaujančių ženklų. 
Abi patraukė pečiais. Paskui Kordelija ranka parodė į butaforinį 
stalą ir užpūtė arčiausiai stovinčias žvakes. Jos pačiupo didžiulį 
dubenį su krauju ir abi kartu šliūkštelėjo raudonus likučius virš 
prieblandoje stovinčių aktorių ir žiūrovų galvų. Blizgantis skystis 
ištiško ir ėmė varvėti kaip kraujas. Paskui, vis dar vilkėdamos laumių 
kostiumais — nes jie buvo jų pačių pirkti už savo pinigus, be to, 
naktį daug saugiau atrodyti laumėmis negu damomis - žmonių 
spūstyje tyliai susirinko savo daiktus ir išėjo. 


*x*X*Xk 


Galima įsivaizduoti: du gana keisti siluetai tamsų vakarą šaltyje 
stoiškai kiūtinantys Londono gatvės link; dvi senos draugės, pus- 
amžės moterys, be darbo šaltą vasarį. 

— Jei mano vargšė mama, amžiną jai atilsį, dabar mane pama- 
tytų! — tarė Kordelija. — Oi, kaip ji mane suprastų! 

— Jei mano vargšė dar gyva mama dabar mane pamatytų, — tarė 
Rilė, - ji visai nieko nesuprastų. 

Nakties tamsoje nuskambėjo jų tylus juokas. Tai neatrodė labai 
juokinga, nes Rilės mama buvo išprotėjusi. 


Kada sueisim vėl audroj, 
Lietuj ir darganoj piktoj? 


Jos dainavo visą kelią, norėdamos pakelti sau nuotaiką ir nu- 
baidyti pakelės plėšikus. Vienu metu, beeinant keliu, Kordelijai 
pasirodė, kad ji išgirdo stiprių, besijuokiančių savo mamos ir tetos 
dvasių balsus. Jos visados ragindavo, kad ir kas nutiktų, eiti pirmyn 
ir viską iškęsti. 


2 skyrius 


Po kelių dienų vieną vakarą panelė Kordelija Preston (žinoma, 
teatro afišose prie jos pavardės, kaip įprasta vyresnio amžiaus akto- 
rėms, būdavo pridedamas žodis „ponia“, tačiau iš tikrųjų ji nebuvo 
ištekėjusi) sėdėjo rūsyje įkurtame bute Mažojoje Raselo gatvėje, 
Blumsberyje, pavargusi snūduriavo po ilgos kelionės pėsčiomis iš 
Gildfordo ir gurkšnojo portveiną. 

Ji neužtraukė užuolaidų, tačiau norėdami pamatyti rūsio kam- 
barius, žmonės būtų turėję atsiklaupti ant kelių ir priglusti prie 
žemės. Kordelija kasdien matė praeivių kojas: batus, batelius ir 
neapautas purvinas pėdas. Tačiau tokiu metu praeivių jau buvo 
nedaug. Ant geležinių rūsio laiptų kaimynų katė tamsoje išsirietė lyg 
juodas klaustuko ženklas, apšviesta pro langą sklindančios lempos 
šviesos. Kai Kordelija buvo dešimties, mirė mama. Rūsyje įkurtuose 
kambariuose ji liko gyventi kartu su teta Estera. Paskutiniai tetos 
žodžiai, ištarti Kordelijai, buvo tokie: Šitie namai tavo, mergaite, 
rūpinkis savimi ir stenkis laiku sumokėti nuomos mokesčius. Nenuka- 
bink žvaigždžių, kai manęs nebus, jos tave visada saugos. 

Taigi Kordelija paliko lubose šviečiančias žvaigždes (pagamintas 
iš pigios bižuterijos, stiklo ir nudažytas) ir laiku sumokėdavo buto 
nuomą. Ji taip pat paliko veidrodžius, atspindinčius žvaigždes, kam- 
pinėje lentynoje sustatytas apiplyšusias knygas apie mesmerizmą bei 
frenologiją ir skaičiais padengtą baltą marmurinę galvą. Ji vadino 
tą galvą Alfonsu, nes kartą jos mama vaidino spektaklyje, kurio 


13 


veikėjas Alfonsas visai neturėjo plaukų. Kordelija išmoko skaičius 
ant Alfonso galvos: 1, 2 ir 3 buvo pakaušyje, 14 — buvo viršuje. 
Alfonsas buvo jos draugas, kurį kartais papuošdavo raudono ak- 
somo gėlėmis. Marmurinė galva su numeriais buvo keistas daiktas 
mažos mergaitės žaidimams, bet keistenybės niekada netrikdė te- 
atro žmonių. Jie buvo pripratę prie daugybės neįprastų dalykų: kas 
vakarą gyveno tarp vaškinių obuolių, dubenėlių netikro kraujo, 
neretai tarp kaukolių, gyvų balandžių, negyvų elnių ir knygų be 
puslapių. Visa tai galėjai pamatyti butaforijų kampe. 

Taigi jos mama ir teta buvo mirusios, bet kartu su Alfonsu, 
žvaigždėmis, veidrodžiais ir raudono aksomo žvaigždėmis bei kitais 
daiktais, kuriuos buvo pavogusi mama, tie du vaiduokliai visada 


sklandė aplink: Kitė ir Estera. 


Nuo gatvės pasigirdo durų link artėjantys žingsniai, paskui skubus 
beldimas, ir pasirodė Rilė Spūns. Vėlų vakarą ji atėjo puodelio arbatos. 
Žinoma, neįprastas laikas gerti arbarą, bet jos buvo aktorės. 

— Kaip tavo kojos, Korde? 

— Kaip ir tavo! 

— Eime pas ponią Fortūną, — tarė Rilė, - gal sužinosime ką 
nors nauja. 

— Mes bent jau nevaidinsime su drambliu, — niūriu balsu tarė 
Kordelija. 

— Buvo visai verta... 

Jos abi ėmė juoktis, matė lašančius raudonus dažus, nuostabos 
iškreiptus veidus. Kordelija išgėrė taurelę porterio, padavė Rilei 
butelį ir nuėjo paieškoti kitos taurelės. Juokas išgaravo. 

— O dabar, aišku, mums teks eiti į Eriuko aludę ir pasiteirauti 
pono Keneto ar pono Turnerio, ar jie teiktųsi mums ką nors su- 
rasti! Kad jį kur velnias, Rile, kaip man visa tai atsibodo: krautis 
kostiumus ir dažus, keliauti kaimo keliais per šaltį, lietui lyjant 
ar spiginant saulei. Dariau tai nuo pat gimimo ir man jau nuo to 
bloga! 

— Radau laikraštyje kai ką įdomaus, - tarė Rilė Spūns, nepaisy- 


dama Kordelijos nuotaikos. — Pameni savo tetą Esterą ir mesme- 


14 


rizmą, kuriuo ji užsiiminėjo? Taigi naujojoje universiteto ligoninėje 
bus pasirodymas, pažvelk — kai bibliorekininkas nematė, išplėšiau 
iš laikraščio. 

Rilės balsas vis tebebuvo malonus. Primerkusi akis, ji skaitė lai- 
kraščio skiautę, laikydama ją prie lempos šviesos, kad galėtų geriau 
įžiūrėti, o ten, kur tinka, skaitė dramatizuodama. 

— MESMEROMANIIJA SOSTINĖJE! MESMERIZMO EKS- 
PERIMENTAI KOLEDŽO UNIVERSITETINĖJE LIGONI- 
NĖJE! PROFESORIUS ELIOTSONAS EKSPERIMENTUOJA 
LIGONINĖJE SU DVIEM SAVANORIAIS PACIENTAIS, SE- 
SERIMIS OUKI IŠ AIRIJOS — matai, Korde, airės, jos kitokios nei 
mes - NORĖDAMAS PARODYTI POVEIKĮ IR PAGYRIMO 
VERTĄ MESMERIZMO NAUDĄ LIGONINĖS PACIEN- 
TAMS. Korde, eime ten rytoj ir pažiūrėsime. Tai mus pralinksmins 
ir primins tavo brangiąją tetą Esterą. (Apie praeitį, kuri visą laiką 
persekiojo Kordeliją, reikėjo kalbėti labai atsargiai, pavyzdžiui, 
nebuvo galima minėti žodžio „santuoka“, bet visada buvo galima 
drąsiai kalbėti apie tetą Esterą.) — Nueisime iš ryto, po to, kai ap- 
silankysime Bau gatvėje. 

Kordelijos veidas vis dar buvo paniuręs. 

— Nagi, Korde, mums keturiasdešimt penkeri, ir tiek išgyvenu- 
sios tikrai nepasiduosime. 

Pagaliau Kordelija nusišypsojo: gal draugė, gal portveinas, o 
gal tai, kad buvo paminėta jos teta Estera, pakėlė jai nuotaiką. Jos 
vėl pradėjo juoktis prisiminusios muštynes teatre, poną Tritontą, 
žiūrovus ir kraują. Galiausiai abi, sėdėdamos rūsyje Blumsburyje ir 
rankose laikydamos taures, uždainavo populiariausią to meto dainą. 
Dainavo gražiai, o jų balsai aidėjo pro lempos nušviestą langą ir 
sklido nakties tamsoje. 


Makso Veltono šlaitai gražūs 
Ankstų rytą, kai krenta rasa. 
Tenai gražioji Anė Lori 


Man davė pažadą. 


Davė pažadą man, 
Kurio negalėsiu pamiršti. 
Ir tik dėl jos, gražiosios Anės Lori, 


Nepabijosiu net numirti. 


Įdomu, kas buvo Maksas Veltonas, — susimąstė Kordelija Preston 
ir Rilė Spūns. Ir vėl juokėsi vilkdamosi apsiaustus, o porteris šildė 
joms gerkles ir širdis. Kordelija pasiėmė laidynę, kurią nešiojosi 
apsiginti nuo užpuolikų; Rilė visada turėjo didžiulį akmenį vidi- 
nėje savo apsiausto kišenėje. Jos išėjo pėsčiomis Druri gatvės link, 
pas ponią Fortūną, gyvenančią Kokpito skersgatvyje, ir užlipo iš- 
klerusiais mediniais laiptais virš lombardo, kur dažnai rinkdavosi 
darbo netekę aktoriai. Čia jie galėdavo pasišnekėti ir pasvajoti, o 
tai sulaikydavo juos nuo savižudybės, net jei prieš tai būdavo nu- 
sprendę nusiskandinti Temzės upėje. Ponios Fortūnos bute aktoriai 
dalydavosi naujienomis, aptardavo savo perspektyvas, girdavosi, 
verkdavo arba gerdavo. Ir, žinoma, valgydavo: ponia Fortūna nuolat 
pagamindavo didžiulį puodą troškinio ir kas vakarą ko nors į jį 
įdėdavo: jei kuris aktorius susirgdavo, vadinasi, bus laikas troškinį 
išmesti ir gaminti naują. 

Tą vakarą, kaip visada, ponios Fortūnos bute susirinko visi tie, 
kurie neturėjo pasisekimo teatre: komikas ponas Eustakė Honoras, 
baleto šokėja Olivė, neūžaugos šokėjai Džeimsas ir Džolitė. Čia buvo 
Kordelija ir Rilė, Anė ir Lizė, vyresnio amžiaus bedarbės aktorės, išėjęs 
į pensiją sufleruotojas senasis ponas Dženksas bei jaunesnių aktorių 
grupelė: Emos, Betės, Saros ir Primrouzės, tarp jų kelios, kurios (nors 
ponia Fortūna ir prieštaravo) atsivedė gatvėje sutiktų jaunų vyrukų. 
Aktoriai, grįžę iš gastrolių Dubline, Mančesteryje ar Birmingeme, 
stovėjo atsirėmę į sieną rūkydami cigarus ir garsiai kalbėdamiesi apie 
būsimus savo pasirodymus. Su jais dažnai būdavo panelė Suzana 
Fortūna, šeimininkės duktė, kuri sėkmingai vaidino pagyvenusias 
damas, nors buvo dar jauna. Anė, Lizė, Kordelija ir Rilė žiūrėjo į ją 
su pagieža. Panelė Suzana turėjo nepaprastai dideles krūtis: režisieriai 
buvo labiau linkę rinktis ją senų moterų vaidmenims negu liesas senas 
aktores, nors jos ir buvo tinkamo amžiaus. 

Kokpito skersgatvyje sklido balsai, cigarų dūmai ir ponios For- 
tūnos skiesto viskio bei troškinio su dešra kvapai. Aktoriai šneku- 
čiavosi apie tuos laikus, kai juos lydėjo sėkmė. Neūžaugos šokėjai 
nupirko gėrimo netekusiai darbo aktorei. Buvo galima išgirsti po- 
kalbių nuotrupas: baleto šokėja Olivė skundėsi, kad paskutiniame 
spektaklyje jai reikėjo šokti jūrininkų šokį, komikas ponas Eustakė 
:Honoras piktinosi, kad jam reikėjo pasirodyti su gorila, Emas ir 
Primrouzes sužavėjo vyrukų iš gatvės juokas. Ponia Fortūna skai- 
čiavo pelną. Čia visą laiką sklandė susirūpinimas, kaip rasti darbo, 
kaip toliau užsidirbti pinigų, ir triukšmingo gyvenimo nesaugumo 
jausmas. Kampe stovėjo arfa, likusi nuo senų laikų sėkmingo pasiro- 
dymo: ponas Honoras ją suderino ir ėmė skambinti, o visi dainavo. 
Dauguma jų turėjo gerus balsus. Druri gatvėje iš ponios Fortūnos 
buto dažnai galėdavai girdėti muziką bei visokius kitokius garsus: 


Mums siūlo panacėją visoms ligoms gydyt 
Tr išsisukti nuo mirties ar skausmo, 
Gyvenimą išsaugot, ramybę išlaikyt. 

Bet neradau to nė vienam aš butely 


Tė meilė, su kuria toks nuostabus pasaulis, 
Merkia mylinčias mano akis sūriame vandeny. 
Byra ašaros į skaisčią Veneros šventovę — lyg saulę. 
Leisk man paskęsti ašarų butely 


Vėlai naktį, atsisveikinusi su Rile prie Ilgojo Akro garvės kampo, 
Kordelija tamsiomis gatvėmis nužingsniavo namo. Priėjusi Druri 
gatvę, pasuko Blumsberio link. Sušilusi nuo porterio ir su lygintuvu 
kišenėje, ji ėjo pro elgetas, stengdamasi išvengti šlapimo balų, ir vis 
dar tyliai dainavo: 


Byra ašaros į skaisčią Veneros šventovę — lyg saulę. 
Leisk man paskęsti ašarų butely, 


3 skyrius 


Kordelijos motina ir teta taip pat buvo žinomos kaip panelės 
Preston. 

Vyresniosios panelės Preston dėl savo ryžto, sunkaus darbo, atka- 
klaus būdo ir ištvermės iš dvokiančių Septynių Ciferblatų lindynių 
Šv. Džailso parapijoje atsidūrė padoriame rūsio bute Blumsberyje. 
Kadaise, labai seniai, šios dvi šviesiaplaukės seserys Preston — Kitė 
ir Estera — pagaliau pabėgo iš namų visam laikui, kai jų tėvas džino 
buteliu ir kėde sukiužino motinai galvą. Viena tuo metu buvo try- 
likos, kita devyniais mėnesiais vyresnė. Jos žinojo tik vieną žmogų, 
kurio galėjo ir kurio leidosi ieškoti: ponas Džordžas Simas, jų mo- 
tinos brolis, jų laimei, dirbo lempininku Druri gatvės teatre. Ponas 
Simas turėjo užgesinti žvakes, nugnybti nuodagus ir uždegti šimtus 
žvakių bei teatre naudojamų aliejinių lempų. Jis čia turėjo mažutį 
kambarėlį, kuriame miegodavo, nes kiekvieną dieną jam reikėdavo 
paskutiniam išeiti, o rytą pirmam ateiti. 

Tuo metu, kai Estera ir Kitė jį surado, jis blizgino lempų stiklus, 
žiūrėdamas į juos prieš lango šviesą. Pamatęs nelaimingus, purvinus 
mergaičių veidus, atsiduso. 

— Kas nutiko? 

Tačiau mažosios mergaitės negalėjo ištarti nė žodžio. Jos ne- 
verkė, bet kaleno dantimis, lyg sušalusios, nors buvo vidurvasaris ir 
kambaryje, kuriame dirbo ponas Simas, buvo karšta ir tvanku. Jis 
užlipo ant scenos. Mergaitės nusekė paskui, visai nepastebėdamos 

nei auksinės spalvos ložių, kuriose sėdėdavo pasiturintys žmonės, nei 
papuoštų aukštų lubų, nei sunkių raudonų užuolaidų. Užkulisiuose 
jis pylė į lempas aliejų, o abi mergaitės tebestovėjo sustingusios. 

— Žinokite, aliejus turi būti geras, — tarė jis, lyg jos būtų klau- 
susios. — Druri teatre mes nenaudojame sugedusio traukinių alie- 
jaus, nes jo kvapas įsigertų į damų ir džentelmenų plaukus bei 
puošnius drabužius. Jei naudotume prastą aliejų, jie čia daugiau 
nebeateitų. 

Jis pamanė, kad jo seseriai prireikė pinigų ir ši atsiuntė mergaites 
čionai. Scenos kampe vienas iš muzikantų grojo klarnetu: liejosi 
aukštos ir gailios, skausmingos gaidos. 

— Kaip Marija? 

Drebėdamos mergaitės susižvalgė. 

— Mes nebegrįšime. 

— Juk neketinat čia pasilikti?! 

— Ji mirė. 

Ponas Simas atsiduso. Jo jau niekas nestebino. Daug brolių ir 
seserų buvo mirę. Jis grįžo į savo mažą kambarį; mergaitės nusekė 
paskui. 

— O jūsų tėtis žino? 

Prasmirdęs nevykėlis girtuoklis. Jis valydavo nuotėkų vamzdžius, bet 
dažniausiai buvo toks girtas, kad nebūtų įstengęs nusileisti žemyn. 

— Tėtis ją nužudė. 

Jis iš nuostabos sušvilpė. Viskas tapo aišku. Išsitraukęs alaus, 
atsisėdo ant taburetės ir davė joms gurkštelėti. Jos abi buvo gražios, 
gal trylikos, gal šiek tiek daugiau. Ir be dukterėčių jis turėjo pakan- 
kamai rūpesčių. Tačiau žinojo, koks likimas jų laukia, jeigu joms 
nepadės: trylikametės mergaitės, likusios gatvėje, gražios išliktų tik 
keletą mėnesių, kol pastotų ar užsikrėstų sifiliu, o gal dar blogiau. 
Keista, kad jos taip ilgai buvo tokios geros mergaitės: jis girdėjo, kad 
padėdavo mamai. Akimirką pamąstė, atidžiai pažvelgė į jas svarsty- 
damas, kuo galėtų padėti. Paskui nusiuntė abi prie praustuvės. 

— Gerai nusiprauskite veidus, — paliepė jis. — Jums pasisekė, šią 
savaitę reikės statistų. 

Tai taręs, dingo. 


Jam pavyko įdarbinti Kitę ir Esterą statistėmis teatre už dvylika 
šilingų per savaitę kiekvienai (tiek daug pinigų joms niekada gy- 
venime nebuvo tekę matyti; gal net statistas vyras, turintis šeimą, 
daugiau neuždirba). Jų dėdė, ponas Simas (jos buvo girdėjusios, kad 
jam patiko jauni berniukai) rado joms drabužius, kuriais pačios ak- 
torės turėdavo pasirūpinti — suknelę, skrybėlę, kaspinus ir batelius. 
Pasipuošusios jos juokėsi ir šoko aplink jį iš dėkingumo: jos tokios 
damos kaip jis džentelmenas, bet užtat gražios (ypač Kitė, kurią kai 
kas vadino tiesiog gražuole), o tai buvo svarbu. Jos stebėjo, mokėsi 
ir darė viską, ko buvo prašomos. Pozuodavo gyvuosiuose scenos 
paveiksluose kareivių žmonas ar nimfas. Kai neturėdavo vaidmenų 
scenoje, siuvo skrybėles, sukneles ir taisė kardus neimdamos už 
tai pinigų. Jos slėpė pinigus bateliuose. Mergaitėms pavyko pato- 
bulinti savo skaitymo įgūdžius, jos išmoko įsiminti perskaitytus 
dalykus. Ir niekada nesiskundė. Daugiau niekada nebegrįžo į Šv. 
Džailso parapiją, tą tamsią landynę — ten, kur dvokė nutekamieji 
grioviai — pas valkaras, silkių pardavėjus, airius ir savo tėvą, nužu- 
džiusį jų motiną. Kartu su kitomis penkiomis statistėmis jos gyveno 
kambaryje Blekmoro skersgatvyje, vedančiame į Druri gatvę, kur 
netoliese trainiojosi prostitutės. Spynos duryse nebuvo, todėl nak- 
čiai jas užstatydavo lova. Jos niekada garsiai nepasakė ponui Simui 
„ačiū“, bet dažnai ateidavo anksti rytą padėti sutvarkyti lempas, 
žvakes ir spalvotą stiklą, nekreipdamos dėmesio į jaunus berniukus, 
miegančius jo kambaryje. Jis jas pamokė, kaip dėvėti papuošalus ant 
kostiumų ir plaukuose, kaip scenoje judinti galvas, kad apšvietimo 
lempos atspindėtų papuošalus ir jie būtų gerai matomi. Sesutės 
klausėsi, stebėjo ir mokėsi. Matydamos, kaip aktorės keičia balsus, 
ir jos bandydavo daryti tą patį. Daug dirbo, kad išmoktų judėti ir 
kalbėti kaip tikros damos. 

Kitė, būdama žavi, turėjo dar ir gražų balsą. Netrukus ji ėmė 
gauti nedidelius vaidmenis. Estera su malonumu išmoko vaikš- 
čioti lynu, nes žiūrovams neužteko klasikinio spektaklio. Antroji 
programos dalis būdavo muzikinė ar su akrobatikos elementais. 
Kartais jos negaudavo atlyginimo, ne visada net garsioji ponia 
Sara Sidons jį gaudavo. todėl jos dažnai neturėdavo ko valgyti. 

Tačiau stebėjo, mokėsi ir viską įdėmiai sekė. Matė, kaip kai kurios 
jaunos aktorės išstumdavo iš scenos kitas, matė, kaip daugelis jų 
žingsniuodamos šypsojosi ir žvalgėsi į raudonas pliušines ložes: jos 
tikėjosi palankumo, meilės, džentelmenų dėmesio ar vylėsi (kuo 
didesnis vaidmuo, tuo didesnė tikimybė), kad bus apgyvendintos 
gražiame mažame kambarėlyje ir už jas sumokės. Jos girdėjo, kad 
politikas Čarlzas Džeimsas Foksas vedė panelę Amitidž, o panelė 
Amitidž buvo blogiau nei aktorė. 

Vieną dieną ponas Simas dingo: kai kas juokėsi ir sakė, kad jį 
įmetė į Temzę kartu su jo meilužiais berniukais. Sesutės kelis kartus 
ėjo prie upės pažiūrėti, ar neras. Vieną rytą, kai vanduo buvo nu- 
slūgęs, jos net keliavo pavandeniui iki Hangertordo turgaus, toli 
nuo kranto: pro baržas, burlaivius, šiukšles, smarvę ir valtininkų 
šūksnius. Pradėjo lyti. Dvokiantis Temzės dumblas žliugsėjo jų 
plonuose batuose, mergaitės jautė, kaip jis sunkėsi į tarpupirščius, 
bet žingsniavo krantu toliau, pro Šv. Pauliaus Katedrą ir dėl visa 
ko po Londono tiltu. Jos praėjo pro senus laikraščius, sulaužytas 
dėžes, kėdes su trimis kojomis, kaulus, rūdijančios geležies gabalus, 
išpampusį karvės lavoną, stiklinius butelius, žiurkes ir moteris, 
ieškančias anglies gabalų. Jos matė keistus ryškių spalvų upeliukus, 
tekančius į vandenį iš gamyklų kitame upės krante. Bet lempininkas 
ponas Simas taip ir neatsirado: jos daugiau niekada nieko apie jį 
negirdėjo. Kitė dabar scenoje dainavo, tikėdamasi būti įvertinta 
ir susirasti meilužį. Po spektaklių vyrai iš salės dažnai užsukdavo į 
persirengimo kambarius. Neretai pasitaikydavo užpuolimų, muš- 
tynių ir ašarų; kartą Estera trenkė vienam pusponiui, ir režisierius 
jai skyrė penkių šilingų baudą. 

Vieną dieną Estera nukrito nuo lyno ir stipriai susitrenkė galvą 
ir veidą (kraujas ištiško po visą sceną). Ji kažkaip susižeidė kelį ir 
vėliau jau nebegalėjo vaikščioti taip, kaip anksčiau. Žinoma, iš karto 
neteko darbo, o pono Simo, kuris joms padėtų bėdoje, nebebuvo. 
Sesutės jautėsi sugniuždytos. Kai dirbdavo, Kitė dabar gaudavo 
septyniolika šilingų per savaitę, tačiau dažnai neturėjo darbo, o 
reikėjo išlaikyti abi, pirkti spektakliams drabužius ir makiažą. Bute 
Blekmoro gatvėje, kuriame jos gyveno su kitomis statistėmis, Es- 

tera nebebuvo pageidaujama: visoms atrodė, kad ji neša nelaimę. 
Matė randuotą veidą, žinojo, kad ji kenčia skausmą. Liūdna Es- 
teros išvaizda priminė, kas nutiktų, jei padarytų nors menkiausią 
klaidą, o jai išėjus iš kambario, jos piktai skalavo gerklę raudonuoju 
porteriu ir vandeniu. Viduje jausdama nerimą, Kitė kas vakarą 
antroje programos dalyje dainavo savo trumpą dainą, šypsojosi dar 
žavingiau ir juokėsi kartu su publika, išstumdama iš scenos vidurio 
kitas aktores. Jos malonus balsas žavingai skambėjo iki pat balkono 
ir žavėjo publiką. Kartą Bau gatvėje Kitė ir Estera pamatė negyvą 
moterį. Girdėjo žmones šnibždant: Ji mirė iš bado. Pagaliau Kitė 
susirado gana pasiturintį džentelmeną: jis buvo pagyvenęs ir nepa- 
trauklus, tikriausiai visai ne džentelmenas (atrodė labai įsitraukęs 
į arklių lenktynes ir vynų importavimą), bet tikrai turėjo pinigų ir 
žavėjosi Kitės balsu bei jos šypsena ir (iš dalies) jos gyvybingumu. 
Seserys juokėsi, verkė ir laikėsi kartu neviltyje. Jis apgyvendino ją 
padoriame bute Blumsberyje. 

— Blumsberyje? 

— Taip, Estera, :2/p, netoli bažnyčios, prie aikštės, šalia ponų 
ir ponių... 

— Kambarys mums? Tik mums? Ir niekam... 

— Du kambariai! Du kambariai namo apačioje Mažojoje Raselo 
gatvėje, priešais Šv. Georgijaus bažnyčią, Blumsberio parapijoje! 
Galėsime stebėti ponias, einančias į bažnyčią, apsivilkusias gra- 
žiausiomis suknelėmis, nukopijuoti jas ir dėvėti tokias pat scenoje! 
Anksčiau tai buvo virtuvė, ją perdarė į butą nuomojimui. Ten ir 
dabar yra nedidelė krosnis tolimesniame kambaryje, tikra krosnis, 
tokia, kokią turėjo savo namuose turtuoliai — galėsime gaminti 
maistą, nereikės pirkti! 

Septynių ciferblatų rajone jos neturėjo krosnies, buvo tik lauko 
židinys, kuriuo gyventojai dalijosi ir dėl kurio tarp savęs varžėsi. 

— Iš kur žinosime, kaip ja naudotis? 

— Išmoksime. Mačiau, kaip moterys verda! Galėsime nusipirkti 
puodą! Ir turėsime savo nuosavus laiptus! 

Kitė ir Estera net nesvajojo apie tai, kad galėtų gyventi dviejuose 
kambariuose, priklausančiuose tik joms. Ponas diu Pontas (taip jis 

prisistatė Kitei), kaip seserims atrodė, padarė stebuklą. Jis sakė, kad 
buto šeimininkas italas yra jam skolingas. Ponas diu Pontas buvo 
laimingas, kad Kitė toliau vaidins scenoje, kad galės ją ten matyti 
ir žinos, jog vakare ji priklausys jam ir tenkins jo nykstantį lytinį 
potraukį. Jis reikalavo tik vieno — kad Kitė iškart po savo pasiro- 
dymų grįžtų į Mažąją Raselo gatvę. Kartais ji ilgesingai žiūrėdavo į 
jaunus ir labiau finansiškai apsirūpinusius vyrus, bet tik trumpai: 
buvo dėkinga už jai suteiktą saugų gyvenimą. 

— Čia mano sesuo, ji bus mano tarnaitė, - didžiuodamasi pa- 
reiškė ponui diu Pontui, kutendama jam pasmakrę. 

Senasis vyras susiraukęs pašnairavo į išsigandusią šlubuojančią 
mergaitę. Kitė pasistengė, kad jis nematytų Esteros: jam lankantis, 
vyresnioji sesuo būdavo mažesniame kambaryje su krosnimi, arčiau 
tualeto, ir užsikimšdavo ausis, kai naktį iš kito kambario sklisdavo 
garsai. Ji užaugo landynėje, kur tokie garsai buvo įprasti. Kirė manė, 
kad verta paklusti tam, ko jis kas vakarą iš jos reikalavo, ir meiliai 
išprašė pinigų naujai suknelei, kurią paskui atidavė Esterai. Ki- 
toje kelio pusėje gaudė bažnyčios varpai. Seserys juokėsi iš pono 
diu Ponto ir sugalvojo penkiasdešimt būdų, kaip Kitė galėtų jam 
įtikti, kad jis būtų laimingas ir kad jos pačios galėtų jaustis saugiai. 
Kartais ponas diu Pontas atsinešdavo agrastų vyno. Kitė dėkingai 
nusišypsodavo, nors jos abi negalėjo pakęsti agrastų vyno ir gerdavo 
tik raudonąjį porterį. Kai pono diu Ponto nebūdavo, agrastų vynu 
nusiplaudavo kojas, o paskui išpildavo į tualetą. 

Teatras yra tikras lobis, jei žinai, kur jo ieškoti. Kiekvieną vakarą 
Kitė pareidavo į Blumsberį tamsiomis rūke skendinčiomis gatvėmis, 
pasislėpusi tai, ką pasiėmė iš teatro. Rūsio kambariai įgavo neįpras- 
tumo, teatrališkumo: maži veidrodžiai, papuošti plunksnomis, taurė 
su raudonomis aksominėmis gėlėmis, kurių šešėlis krito ant žvakės 
liepsnos nušviesto stalo, užuolaida, pasiūta iš kažko, kas buvo likę 
nuo gyvojo scenos paveikslo. 

— Būk atsargi! — tarė Estera, lyg laiminga, lyg susirūpinusi, prisi- 
minusi vieną mergaitę, kuri buvo iš karto atleista už tai, kad pavogė 
porą puskojinių. — Mes galime atsidurti Njugeito kalėjime! 


Tačiau Kitė tik nusijuokė. Didžiausias jos laimikis buvo audinys, 
vaizduojantis debesis, kurį joms pavyko pritvirtinti prie lubų. Vieną 
vakarą rūsys aidėjo nuo juoko, kai iš po Kitės suknelės pasirodė 
keistas, didžiulis baras. Estera ir jį pritaikė: pastatė šalia durų, kad 
ponas diu Pontas galėtų pasidėti savo lazdą ir skėtį. 

Randuotas Esteros veidas kartais persikreipdavo iš skausmo jos 
sužeistoje kojoje, bet ji niekada nesiskundė, buvo be galo dėkinga, 
kad jos turėjo kur gyventi, kur 6zi. Ji lankė bibliotekas ir vartė 
laikraščius, lėtai skaitydama paraidžiui sunkius žodžius; valandų 
valandas praleisdavo naujame muziejuje Montagiu rūmuose; rūpes- 
tingai pirko maistą iš gatvės prekeivių, kad abi galėtų prasimaitinti. 
Žmonės atkreipdavo dėmesį į randuorą, bet šiaip jau mielą šlubuo- 
jančią mergaitę keistu atviru veidu ir klausiamu žvilgsniu. Tačiau 
Estera nebuvo visiškai atvira: ji slapta baiminosi dėl jų ateities. Kas, 
jei ir Kitei kas nors nutiks arba ji nusibos ponui diu Pontui? 

Prieš nelaimingą įvykį jos buvo tapusios tikromis damomis, 
kalbėjo gražia taisyklinga kalba. Būtų galėjusios susirasti darbą 
kurioje nors naujoje parduotuvėje Okstordo ar Strando gatvėse. 
Bet dabar niekas nepriimtų Esteros, randuotu veidu ir iš skausmo 
šlubuojančios — nebent ji visai išvyktų iš Blumsberio ir persikeltų 
per upę į dažų ar klijų gamyklą. Kitė matė liūdną sesers veidą, 
kartais naktį girdėdavo ją iš skausmo verkiant; ir ji slapta būgštavo 
dėl ateities, dainavo garsiau ir šypsojosi žiūrovams. 

Vieną vakarą kažkas teatre susižavėjęs pasakojo apie Keningtono 
mesmeristą, gyvenantį šalia karietų sustojimo aikštelės Dramblio 
ir Pilies rajone. Sakė, kad jis užhipnotizuodavo žmones ir numal- 
šindavo skausmą. Kiti aktoriai juokėsi. Tačiau Kitė pagalvojo apie 
Esteros veidą. 

— Tikriausiai tai nesąmonė, — tarė ji, - bet pabandykime, Es. 

Pasitelkusi naujus triukus savo bute Blumsberyje, ji įtikino se- 
nąjį poną diu Pontą, kad duotų jai pusę ginėjos. Jos ėjo pėsčiomis 
visą kelią iki pat Dramblio rajono, paskui tolyn Keningtono garve. 
Esteros veidas kartais persikreipdavo iš skausmo. Buvo ankstyva 
popietė. Abi šiek tiek nerimavo pagaliau atsidūrusios prie namo 
Sklandytojų garvėje ir belsdamos į duris. Įėjo į tamsų tuščią kambarį, 

kur kabojo spalvotos žvaigždės ir keletas veidrodžių, jas pasitiko 
žmogus, kalbantis užsienietišku akcentu. Po apsiaustu Kitė turėjo 
laidynę. 

— Mes nežinome, kas tas mesmerizmas. Kažkas keisto, — staiga 
kandžiai pasakė Kitė, bet užsienietis tik nusišypsojo ir leido jai 
pasėdėti kampe. Jis nusilenkė ir ėmė groti Aeita: suskambo nepažįs- 
tamas ir gūdus garsas. Tada jis pasodino Esterą ant kėdės, atsisėdo 
šalia jos ir ėmė klausinėti apie nutikimą ant lyno. Vyriškis kalbėjo 
su akcentu. Iš balso galėjai justi, kad jaudinasi kaip ir jos. Abi se- 
serys pastebėjo jo nudėvėtus drabužius: matyt, ši profesija nebuvo 
pelninga, nors jis paprašė iš jų penkis šilingus. Paskui atsistojo už 
Esteros ir ėmė judinti rankas pirmyn atgal, pirmyn atgal, virš jos 
galvos ir žemyn, visai prie jos kūno, bet nė karto neprisiliesdamas. 
Kitė įdėmiai stebėjo, kad jis nepadarytų ko nors netinkamo - juk 
buvo užsienietis — bet pamatė, kad jo jaudulys visiškai dingo. Jis 
atrodė pasitikintis ir ramus. Matė, kaip jos protinga, dalykiška ir 
stipri sesuo po truputį ima atsipalaiduoti, o maždaug po dešimties 
minučių, atrodo, užmigo, nors akys buvo armerktos. Ji kvėpavo, 
įkvėpdama ir iškvėpdama kartu su užsieniečiu. Kitė žiūrėjo susi- 
žavėjusi ir išsigandusi: ji sumirksėjo, lyg pati kažkokiu būdu būtų 
paveikta keistos atmosferos. Užsienietis ėmė vedžioti rankomis 
žemyn, šalia Esteros kojų, neprisiliesdamas, bet dėl visa ko Kitė 
buvo pasirengusi išsitraukti laidynę. Paskui, kai jis ėmė vedžioti palei 
savo kojas, Estera pradėjo daryti tą patį. Minutės bėgo - dešimt, 
penkiolika. Galiausiai mesmeristas vėl perbraukė rankomis ore prie 
Esteros veido, ir Kitė pamatė, kad staiga sesuo atsibudo - nors ji ir 
nebuvo užmigusi. Paskui, mesmeristui paliepus, Estera atsistojo. 
Iš pradžių šiek tiek svyravo ir nustebusi žvelgė į vyrą. Paskui priėjo 
prie Kitės, šlubuodama taip par kaip ir anksčiau. 

— Man nebe taip skauda, - pasakė Estera. 

Jos nebuvo tokios naivios, kad patikėtų stebuklu, bet kažkas 
įvyko. Estera tebešlubavo, tačiau skausmas buvo šiek tiek atlėgęs. 
Pakeliui namo į Blumsberį ji su nuostaba pasakojo Kitei, kad jautė 
jos kūną užliejusį karštį. 

— Šiluma iš jo kažkaip pasiekė mane. 

— Jis tavęs nė karto nepalietė, — tarė Kitė, — aš stebėjau kaip 
vanagas. 

— Žinau, — tarė Estera, nieko nesuprasdama. 

— Na, tai kas nutiko? 

— Nežinau. 

— Na, ar... ar tai kaip saulės spinduliai, sklindantys iš jo akių? 
Ką jautei? 

— Negaliu tiksliai pasakyti. Prisimenu ir kartu neprisimenu. Aš 20- 
rėjau, kad tai paveiktų. Prisimenu, kaip norėjau, kad tai paveiktų. 

Kitė vis išprašydavo iš pono diu Ponto po pusę ginėjos, ir Estera 
toliau lankėsi pas mesmeristą. Dažniausiai skausmas sumažėdavo 
(- Tikriausiai vis dėlto tai gydo, — suglumusi tarė ji Kitei, — arba 
aš nebe taip jaučiu skausmą). Ji kartkartėm apstulbusi pažvelgdavo 
į savo koją. Netrukus Estera, nors ir šlubuodama, galėjo sparčiai 
vaikščioti Londono gatvėmis, išdaužytu grindiniu braudamasi pro 
minias žmonių, pro kaminkrėčius ir džentelmenus, pro besibai- 
dančius arklius, vežimus ir gyvulius pakeliui į Smitfildo turgų, pro 
mažus berniukus su baltomis šokančiomis pelytėmis (iš prietarin- 
gumo ji visada duodavo elgetai skatiką, kad apsaugotų save ir Kitę 
nuo panašaus likimo). Prekeiviai šūkaudami siūlė ką tik iškeptos 
duonos ir šalto pieno, iš aludžių aidėjo juokas. Ji skaitė laikraš- 
čiuose, kad gyvūnų magnetistai (kartais jie taip buvo vadinami) 
buvo šundaktariai, į kurių spąstus pakliūdavo patiklūs žmonės, ypač 
jaunos merginos. Ji skaitė ir kitus straipsnius, kuriuose sakoma, kad 
magnetiniai fluidai gali perteikti teigiamą vieno žmogaus energiją 
kitam ir numalšinti skausmą. 

— Bet kas tai iš tikrųjų yra? — ji vis klausė Kitės ir savęs. — Kas 
įvyksta? 

Ji rado skelbimą apie susitikimą: vokiečių profesorius skaitys 
paskaitą apie gyvūnų magnetizmą Soho rajono Frit gatvėje. 

Estera nusprendė nueiti į susitikimą, vyksiantį rūsyje. Ten tarp 
gana ekscentriškos publikos, kurią sudarė keisti vyrai, užsieniečiai 
ir senos damos, sutiko savo pažįstamą mesmeristą poną Rolandą. 
Vokiečių profesorius pasakojo apie Fransą Antoną Mesmerį, apie 
magnetinę energiją ir kaip ją panaudoti kūnui gydyti. Estera klausėsi 

susižavėjusi. Vienas triukšmadarys atsistojęs ėmė šaukti, o kažkas iš 
publikos jam trenkė. Paskui vokiečių profesorius išdalijo kortas, o 
Estera priėjo prie pono Rolando, vilkinčio nušiurusiu kostiumu. 

— Išmokykite mane, — paprašė ji. - Aš jums kaip nors atsily- 
ginsiu. Pamokysiu jus ko nors, - drąsiai pridūrė Estera (nes drąsu 
būti tokiai atvirai, kai tavo veidas randuotas ir esi šluba) ir pažvel- 
gusi savo pilkomis protingomis akimis, nusišypsojo užsieniečiui 
džentelmenui. Vyriškio veidą nutvieskė raudonis. Jis kelerą kartų 
atsikrenkštė, ir Estera, žinodama, kad yra praradusi dar ne visą savo 
grožį, vėl nusišypsojo. 

— Išmokykite mane, - paprašė. 

— Panele, fleita ir spalvotos žvaigždės yra tik atmosferai sukurti, — 
atsiprašydamas tarė jai mesmeristas. 


xXx 


Visas šių istorijų nuotrupas Kordelija buvo girdėjusi iš savo mamos 
ir tetos, šioms juokiantis ir verkiant, barantis ir taikantis. Su mo- 
tinos pienu gavo ir kvapą raudonų dažų, kuriais aktorės dažydavosi 
veidus. Ji sėdėdavo kampe ir stebėdavo savo tetą, vedžiojančią ran- 
komis virš pas ją besilankančių damų kūnų. Ji klausėsi ir įsidėmėjo 
jų istorijas. Vienas mėgstamiausių jų pasakojimų buvo apie žymų 
politiką, kuris vedė ponią Amitidž (ji buvo blogiau nei aktorė) — 
Čarlzą Džeimsą Foksą — ne dėl jo politikos (jos nieko neišmanė apie 
politiką), bet dėl to, kad vieną kartą prieš tai, kas nutiko Esterai, jis 
su savo draugais lošėjais apsilankė teatre, o paskui nusivedė Esterą 
ir Kitę papietauti. 

— Jis elgėsi kaip tikras džentelmenas, — vis pasakodavo jos Kor- 
delijai. - Valgėme kiek tik norėjome, jis juokino mus, o mes jį, ir 
grįžome namo karieta! 


Estera, kurią visi žinojo kaip panelę Preston iš Blumsberio, pasirodo, 
turėjo „dovaną . Taip sakė ponios, kurios išlipdavo iš karietų prie 
rūsio durų ir atsargiai apsidairiusios greitai ir tyliai nusileisdavo 
geležiniais laiptais žemyn: panelė Preston turi dovaną. 

— Aš tik darau tai, ką ir tu, — sakė Kitei Estera, — mes suteikiame 
žmonėms džiaugsmo skirtingais būdais. 

Kordelija prisiminė, kaip jos blizgindavo pigias švytinčias 
žvaigždes ir juokdavosi. Tačiau net būdama maža mergaitė ji pui- 
kiai suprato: čia besilankančioms moterims reikėjo jos tetos ir jos 
ja visiškai pasitikėjo. 

Iš pradžių Estera galėjo priimti lankytojus tik vidury dienos, 
kad apie tai nesužinotų ponas diu Pontas, nes vis dėlto jis mokėjo 
buto nuomą, tačiau vėliau, kai Esteros populiarumas išaugo, ji 
uždirbo tiek pinigų, kad pono diu Ponto pagalbos nebereikėjo. 
Kitė buvo iškelta į kambarį su krosnimi. Esteros veiklumas leido 
seserims toliau likti bute: Estera pati nuėjo pas poną italą ir rado jį 
prie italų bažnyčios, subūrusį berniukus, pardavinėjančius balan- 
džius narveliuose. 

— Nuo šiol aš pati jums mokėsiu, — išdidžiai pareiškė Estera, 
laikydama rankoje pinigus. Ji mokėjo kiekvieną savaitę, netgi tada, 
kai nuomos kaina pakilo. Mažojoje Raselo gatvėje nuomininkai 
dažnai vidury nakties turėdavo išsikraustyti su savo kėdėmis ir 
lovomis arba pas juos apsilankydavo antstoliai; panelės Preston 
kažkodėl čia pasiliko. Ar sunkūs, ar geri laikai buvo, jos visą laiką 
nuomojo butą Blumsberyje: tai buvo jų namai. 

Ponui diu Pontui, žinoma, teko pasišalinti iš jų gyvenimo, nes 
joms jo nebereikėjo; Kitė turėjo išvykti gastrolių, nes tai buvo vie- 
nintelis būdas išvengti susitikimo su juo, o jis dar keletą savaičių 
beldėsi į jų buto duris. 

— Kitė išvyko visam laikui, - pagaliau jam pasakė Estera. — Viso 
gero. 


Kitė pirmą kartą pasijuto laisva. Ji vis dar buvo jauna ir mėgavosi 
laisve: tiesiog krykštavo iš džiaugsmo pagaliau atsikračiusi žmogaus, 
kuris jai buvo fiziškai atstumiantis. Jautėsi dėkinga už tai, kad jomis 
pasirūpino, bet dabar išspjovė jį, kaip kažką neskanaus. Ji atliko 
savo pareigą ir dabar buvo laisva! Tačiau netrukus Kordelijos statusas 
pasikeitė. Pasijutusi besilaukianti kūdikio, ji tapo ponia Preston. 
Ji iki pašėlimo gėrė džiną ir šokinėjo nuo stalų. Ponia Kitė Preston 

buvo komedijinio plano aktorė, o nepageidaujamas Kordelijos gi- 
mimas buvo jos didžiausias pokštas, nes, žinoma, mergaitei gimus 
po spektaklio „Vagis“, Bristolio teatre nebuvo nei pono Prestono, 
nei jokio kito pono, ir niekas nežinojo, kas tėvas - ponas diu Pontas 
ar koks aktorius. Vienas iš grupės, kuri vaidino „Karaliuje Lyre“, 
eruditų, pasiūlė kūdikį pavadinti Kordelija, nes Kitės pasirinktas 
vardas Betė skambėjo per daug proziškai. Aktoriai išvyko iš Bris- 
tolio, vaidino daržinėse ir teatruose, miegojo perpildytuose dvo- 
kiančiuose kambariuose Hule ar Volverhemptone - visur, kur tik 
reikėjo. Mažajai Kordelijai, vežiojamai kartu, teko uostyti makiažo, 
žvakių ir aliejinių lempų kvapą. Gulėdama po butaforiniu stalu ar 
šalia krepšių su kostiumais, ji girdėdavo, kaip girgžda senų teatrų 
scenos ir stumdomos kartoninės dekoracijos. 

— Kite, tau nebereikia to daryti, - įtikinėjo Estera, — tik ne su 
kūdikiu. Aš uždirbsiu pakankamai pinigų, gali būti mano padėjėja 
ir groti fleita galiniame kambaryje. 

Tačiau Kitė norėjo gyventi taip, kaip buvo įpratusi; trumpai 
pabandžiusi būti mesmeristės padėjėja, grojančia fleita, ir nematy- 
dama žiūrovų, ji nieko kito nenorėjo, tik vėl būti aktore. Teko eiti 
su mažąja mergaite už rankos, nes neturėjo kur jos palikti, o Estera 
su kūdikiu nebūtų galėjusi užsiiminėti mesmerizmu. Taigi Kordelija 
atsidūrė scenoje: iš pradžių, kai reikėjo, ji atliko kūdikio vaidmenį, 
vėliau vaidino mažą princą bokšte. Taip ji išmoko mamos amato, 
o besimokydama vaidmenų, pradėjo ir skaityti. 

Kartais, kai vaidmenų nebuvo ir imdavo trūkti pinigų, kai damos 
lankydavosi pas Esterą priekiniame kambaryje, o vyrai pas Kitę gali- 
niame kambaryje, Kordeliją su pensu rankoje skubiai išsiųsdavo pas 
bandelių pardavėją. Kramsnodama karštą bandelę ji vaikštinėdavo po 
Blumsberio aikštę, kur išmoko pažinti kiekvieną medį. Kartais, kad 
nesipainiotų po kojomis, ji turėdavo išeiti iš namų vėlai vakare. Kitė su 
Estera duodavo aštuonmetei mergaitei specialius nurodymus: visada 
vaikščiok tvirtu žingsniu, kišenėje nešiokis laidynę ar didelį akmenį; 
rankoje laikyk krepšį ar laišką, lyg eitumei turėdama tikslą. Naktį 
nevaikštinėk aplink medžius. Jei kas nors tave palies, iš visų jėgų rėk 
GAISRAS ir trenk laidyne. Mėnulis tapo jos draugu: ji visada jaus- 

davosi daug laimingesnė šviečiant mėnesienai, kuri buvo pažįstama 
iš kelionių naktimis su mama iš miesto į miestą. Ji sakydavo „mano 
mėnulis“, pakėlusi akis į dangų ir laukdama jo išlendant iš debesų ar 
rūko, ištvermingai vaikščiodama mažomis aštuonerių merų mergaitės 
kojytėmis ir kramtydama bandelę. Ji čia neįžvelgė jokios romantikos: 
mėnulis (jei apskritai buvo matomas) bauginamai pakeisdavo savo 
formą (kartais apvalus, kartais kreivas) ir atrodė nepatikimas kaip 
ir daugelis dalykų gyvenime. Tačiau kai likdavo visai viena, iš rūko 
ir tamsos išniręs mėnulis 5uv0 lyg draugas, nes nušviesdavo kelią. Ji 
dar nebuvo tokia mokyta, kad žinotų, jog mėnulis yra romantikos 
simbolis, kad žmonės rašo apie jį eiles ir kalba apie meilę (ji nebuvo 
girdėjusi apie Romeo ir Džuljetą). Ramiai, be jokių jausmų - jis nu- 
šviečia jai kelią tamsoje — ji galvojo apie mėnulį kaip apie draugišką 
būtybę, apšviečiančią aikštę, ir nieko daugiau. Kartais net šaltais va- 
karais įsitaisydavo tarp ąžuolo šakų šalia šiaurinio įėjimo į aikštę. Taip 
galėdavo pailsinti nuo ilgo vaikščiojimo pavargusias kojas. Ji sėdėdavo 
ir žiūrėdavo į šviečiantį mėnulį, keičiantį savo formą, išsklaidantį 
tamsą ir tyliai svajodavo, kol vėl reikėdavo grįžti namo. 

Estera kartais leisdavo savo mažajai dukterėčiai tyliai sėdėti 
kampe ir stebėti, kaip ji vedžioja rankomis. Visada prieš pradėdama, 
teta Estera, kuri atrodė kitose gyvenimo srityse labai dalykiška 
ir aštraus proto, švelniai tardavo: Arsipalaiduokite ir atsiduokite 
mano globai. Jos rankos judėjo neliesdamos sėdinčių susirūpinusių 
moterų (beveik visos klientės buvo moterys), jos visą laiką buvo 
per kelis colius nutolusios nuo jų galvų ir kūnų. Estera vis judino 
rankas — tai prieš jas, tai šalia jų — mojuodama ilgais plastiškais 
judesiais, bet niekada neprisiliesdama. Kartais moterys nekontro- 
liuodavo savo elgesio ir imdavo isteriškai šaukti. Tuomet teta Estera 
jas nuramindavo. Kartais jos kęsdavo baisius fizinius skausmus. 
Teta Estera kažkaip numalšindavo skausmą arba jį palengvindavo. 
Mažoji mergaitė, sėdinti kampe, girdėdavo tetos ir jos pacienčių 
kvėpavimą, kuris dažnai būdavo ritmingas. Beveik visada po tam 
tikro laiko moterys nurimdavo ir neužsimerkusios pasinerdavo į 
transą — Kordelija tiksliai nesuprato, kas vykdavo — atrodė, teta 
joms leisdavo pailsėti. 

Paskui vėl atsirasdavo spektaklis, dažniausiai trečiarūšėse teatro 
gastrolėse, ir Kitė su Kordelija išvykdavo. Kordelija apsiprato su tuo, 
kad tikriausiai visuomet taip ir bus. Ji, kaip ir jos mama, išmoko 
juoktis iš tų žodžiais nenusakomų sąlygų, kuriomis jos dirbo: apgau- 
dinėjantys impresarijai, žadėti, bet taip ir negauti vaidmenys, šaltis, 
nešvara, net rimtuose spektakliuose pasigirstantys žiūrovų šūksniai, 
kad jie nori matyti liūtus ir tigrus; kelionės į kitą miestą mėnuliui 
šviečiant. Motina ir duktė turėjo visa tai iškęsti - šaukdamos ir ne 
kartą besikeikdamos, bet galiausiai viską ištverdamos. Kordelija 
nesusivaldydavo ir kartais įrūždavo. Tuomet Kitė jai suduodavo, ir 
ši nurimdavo iki kito karto. 

Kordelija, nors po truputį, bet puikiai išmoko to, ko buvo iš- 
mokusios Estera ir Kitė (tik gerokai už jas anksčiau) - kalbėti ir 
vaikščioti visai kaip tikra dama. 


O paskui Kitė mirė nuo plaučių uždegimo kažkur netoli Birmin- 
gemo, miegodama šaltame kambaryje šalia Kordelijos. Duktė ir 
teta verkė, tačiau jos buvo per daug stiprios, kad skųstųsi, koks 
neteisingas gyvenimas: žinojo, jog tai neišvengiama. 


Dažyti debesys seniai apdulkėjo, bet nuspalvintos stiklinės žvaigždės 
lubose (žvaigždės, kurias Kitė įgijo jai įprastu būdu, Esterai pra- 
dėjus užsiimti mesmerizmu) išliko. Žinoma, dabar visur buvo kal- 
bama apie mesmerizmą, apie jį rašė laikraščiai: jei gydytojai savo 
praktikoje nepanaudodavo nors šiek tiek mesmerizmo, kai kurie 
pacientai pas juos net nesilankydavo, nes jiems, ypač moterims, 
atrodė garbingiau ir patikimiau, kai gydytojai nesiliesdavo prie 
kūno. Laikraščiuose ir žurnaluose netilo ginčai šia tema. Buvo 
sakoma, kad ponas Čarlzas Dikensas savo paskutiniame romane 
Oliveris Tvistas taip pat užsiminė apie mesmerizmą. Sklido kalbos, 
kad jis pats tapo mesmeristu. 

Panelė Estera Preston, kukli ir santūri pradininkė, buvo mirusi 
ir užmiršta. 


Kordelija liko vienintelė panelė Preston. 


4 skyrius 


Bau gatvės skersgatvyje stovinčioje Eriuko aludėje, kur tvyrojo alaus, 
tabako ir žmonių kvapas, viename kampe savo „biurą“ buvo įsikūrę 
ponas Kenetas ir ponas Turneris (aprūpinantys teatro žvaigždes 
darbu). Jie pasakė Kordelijai ir Rilei, kad šiuo metu darbo nėra, bet 
turės jas galvoje. Aktorės klausėsi ne kartą girdėtų žodžių, kilnojo 
antakius žiūrėdamos viena į kitą, visai tuo nesistebėdamos. 

— Eime, pažiūrėsime mesmerizmo eksperimentą ligoninėje, apie 
jį tau pasakojau, — tarė Rilė. - Juk su skrybėlėmis mes atrodome 
kaip tikros damos. 

Jos nuėjo į Koledžo universitetinę ligoninę, patenkintos, kad 
turi ką veikti ir kur eiti. Nustebo pamačiusios Čarlzą Dikensą, 
įeinantį į vidų. Paskaitų salė koridoriaus gale buvo pilna žmonių. 
Girdėjosi, kaip jie tyliai šnekėjosi: išsilavinę, rimti džentelmenai, 
gydytojai ir keletas moterų, dėvinčių tokias pat skrybėles kaip Kor- 
delija su Rile, susispaudę ankštai ant kėdžių, ir, žinoma, ten buvo 
ponas Dikensas, jis sėdėjo šalia scenos: 72/ ponas Dikensas, girdėjo 
žmones kalbant. 

Protesorius Eliotsonas atvedė į sceną vieną iš jaunų airių seserų, 
apie kurias jos buvo girdėjusios. Ji vilkėjo naktinius marškinius, 
kukliai atsisėdo ant kėdės, nuleido galvą ir gražiai sunėrė rankas. Jos 
negalėjo gerai įžiūrėti jos veido. Profesorius kalbėjo susirinkusiems 
žmonėms apie darbo, kurį jis atliko, svarbą: kaip mesmerizmas 
galėjo padėti ligoninės pacientams, kurie skausmingų operacijų 
metu nieko nejaučia, tačiau nemiega. 

— Aš tikiu, kad mesmerizmas yra fizinė jėga, veikianti kūno 
sistemą. Turiu įtikinti visus čia susirinkusius savo mokytus draugus, 
kad mesmerizmas nėra niekai, tai ne spiritizmas. 

Jis nužvelgė publiką: vieni veidai buvo draugiški, kiti prie- 
šiški. 

— Ponios ir ponai, visą laiką vyko kova tarp gydytojų ir mes- 
meristų. Aš esu abiejose pusėse: bandau susieti mesmerizmą su 
medicina. Dabar jums pademonstruosiu, ką gali mesmerizmas. 

Jis atsisėdo ant kėdės prieš mergaitę naktiniais marškiniais. Jam 
ėmus vedžioti rankomis prie jos akių, galvos, visai neprisiliečiant, 
dar ir dar kartą, Kordelijos kūną suvirpino seni prisiminimai — visa 
tai jai buvo pažįstama nuo vaikystės, bet niekada iki galo taip ir 
nesuprasta. Po kelių minučių jaunoji mergaitė atrodė panirusi į 
transą: visi žiūrovai laukė, ką profesorius Eliotsonas darys toliau. 
Paskui, beveik tuoj pat, nutiko kažkas nepaprasta: mergaitė atsistojo, 
ėmė dainuoti ir šokti pagal savo dainos melodiją. Susirinkusiems 
žmonėms negalėjo būti nieko labiau stulbinamo: profesorius neliepė 
jai to daryti, ji viską darė pati; dar daugiau — dainavo dainą, kuri 
visai neseniai tapo populiari. 


Ateikit čia, mergaitės ir berniukai, 
Padainuosiu jums trumpą dainelę. 
Džimas Krou aš vardu. 

Sukitės aplink ir skriekite ratu, 
Šokinėkit su manim kartu. 


— Tai iš to vaidinimo, kuris dabar rodomas Adelfyje, - nustebusi 
sušnibždėjo Rilė. — Tas aktorius iš Amerikos nusidažo veidą juodais 
dažais. Iš kur ji žino dainą? 

Publika (nes jie atrodė publika) mažame perpildytame teatre 
(nes atrodė, lyg jie visi būtų teatre) nuščiuvo, buvo sužavėta ir kartu 
sutrikusi: stiprus prakaito ir senų kvepalų gūsis, atrodo, pripildė 
erdvę, kai mergaitė naktiniais marškiniais ėmė dainuoti ir šokti. 
Kordelija stebėjo sutelkusi visą dėmesį: būdama maža, ji matė pa- 
kankamai daug mesmerizmo seansų, kad galėtų suprasti, kas vyksta, 


tačiau nebuvo tikra, ar tai, ką ji stebi, yra transas ar spektaklis. Ji 

matė, kad profesorius Eliotsonas buvo šiek tiek nustebęs, bet di- 
džiavosi. Mergaitės akys, žinoma, buvo tuščios: 


Sukitės aplink ir skriekite ratu 
Su manim kartu. 


Dainai pasibaigus, kai kurie žiūrovai ėmė ploti, tačiau kiti juos 
nutildė. Scenoje pasirodė asistentas ir prie jos kūno prispaudė kaž- 
kokį didelį aštrų daiktą, panašų į vinį ar didelę adatą; publika aik- 
telėjo, mergaitė nesujudėjo. Profesorius vėl ėmė kalbėti žiūrovams, 
vieną ranką pridėjęs jai prie klubo. Mergaitė taip pat padėjo ranką 
sau ant klubo. Jam ėmus vaikščioti po sceną, mergaitė darė tą patį. 
Profesorius ranka parodė, kad ji atsistėtų: ji tuoj pat atsisėdo. 

— Tikiu, — tarė profesorius, — kad ši filosofija — o aš tikrai 
manau, jog tai yra tam tikra medicinos filosofija, ne kažkoks spi- 
ritizmo stebuklas - gali būti panaudota gydymui, ypač skausmui 
malšinti. 

Asistentas pakėlė plaktuką ir stipriai patapšnojo mergaitei per 
petį: ši nė kiek nesujudėjo ir nekrūptelėjo. Jis rėžė jai per nugarą 
virve. Žiūrovai sunerimę sukruto. Mergaitė nejudėjo. Jis suėmė 
saują jos plaukų ir patempė. Tačiau mergaitės veidas rodė ją esant 
transe — nebuvo matyti jokių emocijų. 

— Jei mes galime, kaip rodo šis atvejis, nuraminti pacientą, — tęsė 
profesorius, — ar tai ne žingsnis į priekį? Kuris iš mūsų, matęs ken- 
čiančiuosius skausmą ligoninėse, nesidžiaugtų, jei būtų galima 
ji palengvinti? Juk mediko profesija įpareigoja priimti naujoves, 
patarimus ir pokyčius. 

Kordelija matė savo tetą Esterą, prieš daugelį metų raminančią 
kenčiančias moteris rūsio kambaryje Blumsberyje. 

Galiausiai profesorius perbraukė rankomis ore prie mergaitės 
veido dar ir dar kartą: po kelių akimirkų ji sujudėjo, paskui, atrodo, 
susigūžė — visai nebe ta mergaitė, kuri be akompanimento dainavo 
dainą „Džimas Krou“ ir vilkinti naktiniais marškinias šoko prieš 
medikų auditoriją. 

— Manau, ji gera aktorė! —- sušnibždėjo Rilė, kai jos abi žengė 
koridoriumi. Aplink buvo girdėti murmesys. 

— ...be to, pacientas turi būti pasyvus, o ne aktyvus, — pro šalį 
raukydamasis praėjo rūstus džentelmenas. 

— ...nieko kita kaip intelekto prostitucija, - kalbėjo kitas džen- 
telmenas. — Pažvelk į tuos, kurie klausosi tikėdami kiekvienu jos 
žodžiu ir judesiu ir... — jis iš pykčio ėmė kraipyti galvą, - labai tuo 
sužavėti. 

Tačiau Kordelijos galvą ir širdį užliejo prisiminimai, praeities 
vaizdų nuotrupos. Ji jautėsi keistai, buvo sutrikusi. 

— Eime namo, ko nors išgersime, — burbtelėjo ji. — Turiu mėsos 
kepsnio. 

Buvo matyti pirmieji pavasario ženklai, šen bei ten kyšojo gėlės. 
Jos nusipirko imbierinių sausainių, viena ausimi klausėsi gatvės mu- 
zikanto, baritonu už pensą dainuojančio apie vyrą, Kambervelyje 
nužudžiusį savo žmoną, nusipirko obuolių, praėjo pro žmogų, nešantį 
lentą su elastinių pernešų reklama. Jos davė elgetoms po pusę penso 
pagalvojusios, kad vieną dieną pačios gali tapti tokios kaip jie. Rūsio 
kambariai buvo šalti, bet rvankūs. Užsikūrė židinį ir atidarė langus. 
Matė pro šalį einančių žmonių kojas. Vartė kepsnius mažoje atviroje 
krosnyje. Ore pasklido mėsos kvapas. Paskui abi valgė imbierinius 
sausainius, gėrė portveiną ir vėl kalbėjosi apie tai, ką matė. 

— Man atrodo, ji buvo aktorė, - vėl pasakė Rilė. - Aš pažįstu 
aktores! — Tai buvo vaidinimas. 

Kordelija nebuvo tuo tikra. 

— Aš mačiau mesmerizmo seansų, kai pacientui nebuvo jokio 
reikalo — ar priežasties — vaidinti, - lėrai tarė ji. - Čia buvo tas 
pats. | 

— Dainuoti populiarias dainas! Ar tetos Esteros pacientės dai- 
navo? 

— Ne, - tarė Kordelija, - nedainavo. Niekada negirdėjau jų 
dainuojant. 

Laikydama rankoje taurę, Rilė vaikštinėjo po kambarį, kurio 
lubose kabojo žvaigždės. 

— Man panašu į tai, ką mes darome! Kaip sakiau, į spektaklį! 

Kordelija tebekalbėjo lėtai ir keistai. 

— Mano teta Estera giliai tikėjo mesmerizmu - tikrai žinau, nes 
jis padėjo jai numalšinti kojos skausmą. Ber kai dabar pagalvoju - ži- 

noma, ji nebuvo gydytoja — kai pagalvoju apie visas tas moteris, 
skubančias laiptais žemyn, taip trokštančias ją pamatyti — iš visokių 
socialinių sluoksnių - žinai, Rile, manau, ji buvo daug žinomesnė 
nei aš maniau. Kartais puikiomis karietomis ten atvykdavo tikros 
damos, žmonės, kitokie nei šio rajono gyventojai. Prisimenu ir jau- 
nutę pardavėją, kuri skaudančia galva ateidavo po darbo iš Bondo 
gatvės — visokių žmonių. Manau, kad tai, ką ji darė - nežinau, kaip 
paaiškinti, bet... - Kordelija ieškojo žodžių, — ji nuramindavo protą. 
Žmonės tapdavo ramesni. Ji padėdavo jiems pakelti skausmą, kad ir 
koks jis būtų — jų širdyse ar kūnuose. Kai kurie verkdavo, o ji beveik 
visada galėjo juos nuraminti — jie... jie žžkėjo ja. Tačiau aš Žinojau, 
kad tai keista. Net būdama maža mergaitė tai jaučiau. 

Rilė pakėlė Alfonsą ir paglostė jo marmurinę galvą. 

— O šitas taip pat buvo viso to dalis? Ar ir jis buvo gydymo 
dalis? 

Kordelija ištiesė ranką. Kai Rilė padavė Alfonsą, ji taip pat per- 
braukė ranka per jo galvą. Taip darydavo būdama maža. 

— Ką reiškia tie numeriai? — paklausė Rilė. 

— Tai frenologija. Ji pasako apie žmogų iš jo kaukolės formos. 
Sakoma, kad numeriai rodo tavo smegenų sritis, - tikriausiai por- 
tveinas jas paveikė, nes abi pradėjo juoktis. - Arba tavo asmenybės 
ypatumus, — pasitaisė Kordelija. 

— Pažvelk, — ji pakilo ir paėmė vieną tetos knygą. — Žiūrėk, 
žiūrėk. Tai visai kas kita nei mesmerizmas. 

Ji parodė Rilei paveikslėlį su galva, ant kurios buvo surašyti 
numeriai ir kuri atrodė visai kaip Alfonsas. 

— Žiūrėk, matai, čia, tavo galvos viršuje, kaip šitame piešinyje, 
yra dvasinė zona. O žemiau, prie kaktos, yra protas ir intelektas. 

— Mano kakta visai nedidelė, — tarė Rilė ir pažvelgė į vieną iš vei- 
drodžių, kad tuo įsitikintų. — Tikriausiai tai reiškia, kad aš kvaila. 

— Ne, ne, pažiūrėk: matai šio piešinėlio priekyje dvidešimt ke- 
tvirtą numerį, čia parašyta PASTABUMAS. Dabar žiūrėk! — ji 
paspaudė Rilės kaktą tiesiai virš nosies. — Tu esi labai pastabi, Rile, 
visada viską pastebi, štai, pažvelk! Turi tikrų tikriausią guzą ten, 
žiūrėk! 


Rilė pasipiktinusi atsakė: 

— Tai nuo tada, kai nugriuvau ant kelio grįždama namo iš Gild- 
fordo! 

Jos vėl abi nusijuokė, pasiėmė savo apsiaustus ir įprastu keliu 
patraukė į Kokpito skersgatvį pas ponią Fortūną. 


Tačiau susitikimas su profesoriumi ir eksperimentas sujaudino Kor- 
deliją ir nedavė jai ramybės. Tą vėlų vakarą, negalėdama nurimti, 
grįžusi namo iš ponios Fortūnos, ji atsisėdo viena su knygomis prie 
židinio, užsidegė žvakę ir įsipylė dar vieną porterio taurelę - raudo- 
nąjį, iš Portugalijos (jei galėdavo pasirinkti, jos teikė pirmenybę rau- 
donajam porteriui, nes baltasis joms atrodė neskanus). Kordelija vėl 
paėmė į rankas marmurinę galvą. Žiūrėjo į skaičius, pasitikrindama 
juos knygoje, kurią prieš tai rodė Rilei. Skaičiai, kaip ji prisiminė, 
buvo toje pačioje vietoje abiejose galvos pusėse. Staiga ji atsistojo: 
Manau, pirmiausia turėčiau išstudijuoti savo pačios galvą.Ji trumpai 
žvilgtelėjo į savo galvą viename iš tetos Esteros veidrodžių ir greitai 
nusisuko. Jai ne visada patikdavo tai, ką matė veidrodžiuose. Vėl 
atsisėdo prie židinio ir paėmė vieną knygą. 

Nr. 1: GREITAI ĮSIMYLINTIS: meilė - dviejų lyčių prierai- 
šumo impulsas — noras vesti. Ant mano kaukolės nėra tokios vietos. 

Nr. 2: TĖVIŠKA MEILĖ: rūpinimasis savo atžalomis — meilė 
vaikams ir gyvūnams. Mangs tai visai nedomina. 

Nr. 6: PASIPRIEŠINIMAS: energija - ūmumas - destrukty- 
vumas — griežtumas — pyktis. 

Pyktis. Ji numetė knygą, paėmė Alfonsą ir pažvelgė į tą vietą, kur 
tūnojo pyktis. Apsnūdusi prie židinio ji pagalvojo, kad plotas tarp 
jos ausų, pažymėtas skaičiumi 6, toks didžiulis, kad jeigu ji ir no- 
rėtų, būtų neįmanoma net apimti — toks didelis buvo jos paslėptas, 
nematomas įniršis, svarbiausias jos gyvenimo jausmas: pyktis. 

Nes Kordelija ne visada buvo žinoma kaip panelė Preston. 

Kordelija ne visada buvo Pirmoji Laumė. Ji gaudavo prasčiausius 
darbus, kuriuos pasiūlydavo ponai Kenetas ir Turneris. 

Tai, kad Kordelija ilgai mokėsi iš savo mamos visada būdama 
šalia jos, išėjo į gera. Tada, kai Londone staiga iškilo naujas, jaunas 
ir žavus aktorius Edmundas Kynas, likimas S sėkmė, talentas ir 

trupėje Druri teatre, kur jos mama ir teta kažkada, labai seniai, dirbo 
statistėmis. Edmundas Kynas atstovavo naujam vaidybos stiliui: jis 
nedeklamavo taip, kaip seniau buvo madinga, o tiesiog griebdavo 
žiūrovus už širdies. Kordelija su savo drauge Rile Spūns iš pradžių 
vaidinusi nedidelius vaidmenis, stebėjo ir mokėsi. Ji matė, kaip 
ponas Kynas vaidino Hamletą, matė Romeo ir Džuljetos pastatymą 
ir sužinojo, kad mėnulis susijęs su romantiškais jausmais. Kordelija 
buvo aštuoniolikos, graži (netgi tikra gražuolė — kaip ir jos mama) 
ir praleido teatre visą savo gyvenimą. Ji ilgai mokėsi elegantiškai 
vaikščioti ir gražiai kalbėti, turėjo ypatingą balsą. Kitė ir Estera 
buvo puikiai išmokiusios, kaip patraukti žiūrovų dėmesį. Ji taip pat 
žinojo, kaip priversti publiką juoktis. Kordelija buvo pasirengusi 
išbandyti savo laimę. 

Pagaliau tokia proga atsirado. Tačiau darbas toje pačioje trupėje 
kartu su Edmundu Kynu visiems tapo ne tik svajone, bet ir košmaru. 
Pasiekęs savo šlovės viršūnę, jis labai greitai ėmė ristis žemyn: išgėrinėjo 
ir ieškojo priekabių. Kilus norui, jis galėdavo trenkti kitiems akto- 
riams. Kordelijai teko vaidinti kartu su juo Ričarde III, vėliau Karaliuje 
Lyre, kur ji vaidino jauniausiąją dukterį, savo bendravardę — Kordeliją. 
Kaip ir kiti trupės aktoriai, Kordelija jautė įtampą dėl pono Kyno 
elgesio. Kartais ji pajusdavo keistą dalyką: jie abu su Kynu paveikdavo 
publiką, kažkoks ypatingas susitelkimas perkeldavo juos į kitą erdvę, 
kur jie abu buvo lyg vienas. Kordelija tai pastebėjo, bet niekada apie 
tai nekalbėjo, suvokdama tai kaip trumpalaikį susiliejimo stebuklą. 
Tačiau žlungančio pono Kyno arogantiškumas ir girtuokliavimas 
tapo nebepakenčiamas net tokiai ištvermingai moteriai kaip Kordelija 
Preston, įpratusiai prie alkoholiu dvokiančių girtų aktorių ir visos 
beprotiškos ją supančios aplinkos. Taigi, kai Heimarketo teatre va- 
saros sezonui jai pasiūlė Nelės vaidmenį spektaklyje Dė/ Nelės meilės, 
ji tuoj pat sutiko, nors tai reiškė atsisveikinimą su nepaprastuoju 
ponu Kynu ir Šekspyru. Tai buvo komedija. Kordelija žinojo, kaip 
suvaidinti, kad ji turėtų pasisekimą. Spektaklis tapo sensacija: visi tą 
vasarą kalbėjo apie Nelę. Ir nors ji jau buvo gana žinoma Druri gatvės 
tearre, šį kartą Heimarkete, prie Kordelijos persirengimo kambario 
durų, spietėsi eilės gerbėjų. 


Rilė Spūns išmoko niekada neminėti lordo Morgano Eliso, Lane- 
fido kunigaikščio sūnaus ir įpėdinio, vardo. Bet kas galėtų pamiršti 
tą jauną vyrą: patrauklų, žavų, asistuojantį Kordelijai jos karjeros 
viršūnės metu. Kadangi Kordelijos pasitikėjimas sėkme augo, ji 
niekada nebandė nuslėpti gana ekscentriškos savo praeities, tik 
kalbėjo apie ją ir savo šeimą su ironija bei humoru: baisios sąlygos, 
kuriomis ji su mama keliavo gastroliuodama po šalį, valandos, 
praleistos tamsiame galiniame kambaryje, kol jos teta hipnotizuo- 
davo damas - viskas tapo mėgstamomis, juokingomis istorijomis, 
kuriose nebeliko skausmo ir kurios pasakojo lyg apie kažką kita, apie 
tolimus keistus gimines. Pati Kordelija (taip buvo sakoma) buvo 
kilusi iš garbingos šeimos, jos senelis (taip sakė ji) buvo išsilavinęs 
žmogus, teisininkas. Ji, žinoma, vis dar buvo aktorė: ji negalėjo 
tapti garbinga moterimi, bet tarp vyrų buvo žinoma kaip geriausia 
linksmintoja, turinti keistų pusbrolių ir pusseserių. Buvo ir kitų 
gerbėjų, turtingesnių už lordą Morganą Elisą, ir įrakingesnių: 
keletą kartų Kordelija pietavo net su lordu Kaselrėjumi, užsienio 
reikalų sekretoriumi, ir prajuokino jį savo istorijomis apie Druri 
teatro lempininką. Kai Velingtono kunigaikštis grįžo namo lai- 
mėjęs Vaterlo mūšį, teatruose atsirado daug pergalę vaizduojančių 
scenų. Pats kunigaikštis asistavo Kordelijai, vaidinusiai Britaniją. 
Tačiau jos širdis priklausė Elisui. Tuomet Kordelija prisiminė tai, 
ką patyrė jos mama ir teta: abi aktorės stengėsi būti pastebėtos, 
patraukti dėmesį visų, galinčių išgelbėti nuo to gyvenimo, kurį 
jos gyveno. 

— Aš tave pasiimsiu iš čia, — sakė Elisas. — Į visai kitą gyvenimą. 
Išlaisvinsiu tave! Tik tu, aš, jūra ir žvaigždės! 

Tai atrodė kaip Edeno sodas. 

Jis nežinojo, kad ji su teta Estera gyveno Mažojoje Raselo gatvėje. 
Kordelija buvo paslaptinga, bet lordui Elisui nerūpėjo, kur gyvena jo 
būsima meilužė. Jis turėjo jai tinkamų pasiūlymų. Tačiau Kordelijos 
žvaigždė jau buvo sušvitusi, pinigų jai pakako. Netrukus ji persikėlė 
į gerą butą Meiferio gatvėje ir pasisamdė tarnaitę. Gyvendama Ma- 
žojoje Raselo gatvėje, ji buvo įpratusi sėdėti prie krosnies iškėlusi 
kojas ir gerti portveiną su teta Estera. Dabar ji sukandusi dantis 
stengdavosi sėdėti tiesiai ir patiekdavo damoms arbatą mažuose puo- 

deliuose, dėvėjo pirštines ir dalydavo korteles su savo vardu. Ji tiek 
daug kartų tai atliko scenoje, kad jai ten puikiai pavykdavo. Dabar 
išmoko visa tai daryti realiame gyvenime. Kordelija be galo ilgėjosi 
tetos Esteros ir dažnai skubėdavo į Blumsberį jos aplankyti. 

— Tai truks neilgai, — pažadėjo ji. — Žinau, kur mano tikrieji 
namai, bet turiu pasinaudoti proga; yra dalykų, kuriuos privalau 
padaryti; be to, jis mane myli. 

Teta Estera buvo labai išmintinga, ji žinojo, kaip būna gyve- 
nime: 

— Jis gali tave kur nors apgyvendinti ir viskuo aprūpinti. Bet 
niekada nemesk savo darbo, nes šis vyras ilgai su tavim nebus. 

— Aš nenoriu, kad jis mane aprūpintų. Man ne to reikia. 

— Jis tavęs neves, Kordelija. Jis iš aukštuomenės. Vieną dieną 
taps Lanefido kunigaikščiu ir negalės vesti tokios kaip tu. Nesvajok 
apie tai, kam nelemta išsipildyti. 

— Jis mane myli. 

Teta dar kartą pabandė ją įtikinti: 

— Kordelija, tu nesupranti skirtumo tarp jų ir mūsų. Socialiniai 
barjerai tokiems kaip mes neįveikiami. Pasirodymas su juo aukštuo- 
menės vakarėliuose yra niekas, visiškai niekas: jauniems ponams tai 
įprasta. Negali ištekėti už vyro, kuris yra aukščiau už tave — aš visai 
nenoriu pasakyti, kad jis yra už tave pranašesnis kaip žmogus, nes, 
mano akimis, niekas pasaulyje negali pranokti tavęs, — ji pažvelgė 
Kordelijai pažįstamu maloniu žvilgsniu. - Kalbu apie visuomenę. 
Tai neįmanoma, Kordelija, prisidarysi sau rūpesčių. 

— O kaip ponia Amiridž ir Čarlzas Džeimsas Foksas? Tu ir mano 
mama visada sakydavote, kad ji buvo dar blogiau nei aktorė. 

— Tai visai kas kita. Ponas Foksas buvo kitoks žmogus, priklausė 
kitam pasauliui — buvo labiau politikas negu didikas. Ką lordas 
Elisas daro, išskyrus tai, kad jis yra lordas Elisas? Be to, ponas Foksas 
ilgai gyveno su ponia Amitidž, kol susituokė. Jis mylėjo ją ir negalėjo 
be jos gyventi. 

— Elisas sako, kad negali be manęs gyventi! - Kordelijos akys 
blykstelėjo, jai buvo sunku suvaldyti pyktį. 

Tera Estera taip pat buvo pikta. 

— Tikriausiai jis taip sako, bet tai visiškai kita situacija. Žinoma, 

gyvenk su lordu Elisu ir naudokis tuo. Tačiau vedybos yra tik svajonė. 
Kordelija, juk mes iš šventojo Džailso rajono! 

Tera, kaip galėdama padėjusi Kordelijai, labiau negu kas nors 
kitas troško savo dukterėčiai saugumo, kurio taip ir neturėjo anks- 
tesnės panelės Preston, bet nerimavo dėl jos puoselėjamų vilčių, 
kurios atrodė neįgyvendinamos. 

— Jis mane myli! — vėl pakartojo Kordelija. - Meilė viską pa- 
keičia! 

— Ne, - nesutiko teta Estera, tačiau nieko daugiau nebesakė. 

Kordelija iš Meiferio lankydavosi su Elisu aukštuomenės vaka- 
rėliuose. Jai įėjus, visi sužiurdavo: ją atpažino iš spektaklių, ji buvo 
patrauklios išvaizdos, besišypsančiomis akimis ir elgėsi kaip tikra 
dama. Ją buvo galima pamatyti didingosios Hoksfildo kunigaikš- 
tienės namuose Grouveno gatvėje, kur virš didikų galvų žibėjo sie- 
tynai. Tuo metu Londone buvo populiarūs egiptietiški daiktai: ant 
kaklo ji dėvėjo lordo Morgano Eliso dovanotą medalioną, kuriame 
galėjai matyti paslaptingus, nesuprantamus hieroglifus. Ją galėjai 
sutikti Voksholo Sodų gatvėje ir Reinlio rajone. 

Žinoma, ji buvo laikoma Eliso mylimąja. 

Tačiau Kordelija buvo tvirta: ji norėjo daug daugiau. Jai nepa- 
kako būti išgelbėtai tik iš dalies, kaip mamai ir tetai. Širdies gilumoje 
troško ištekėti, būti saugi ir gyventi be rūpesčių. Ji puikiai žinojo, 
kad dėl kilmės jos niekada tinkamai nepriims aukštuomenėje. Ži- 
nojo, kad jos mama buvo iš Totenhamo gatvės, nors Kordelija 
kalbėjo kaip dama ir grakščiai vaikščiojo. Tačiau ji pati buvo daug 
ko išmokusi — linksminti ir įtikti kitiems, buvo muzikali ir turėjo 
gražų žemą balsą. Kartą ji nustebino ir pritrenkė lordą Morganą 
Elisą, netikėtai sviesdama laidynę į vyrą, kuris mušė moterį. Ji pati 
nustebo taip instinktyviai sureagavusi; vyras prarado sąmonę, o 
moteris ėmė ant jos šaukti. Kordelija paaiškino Elisui, kad saugumo 
sumetimais kartais po savo apsiaustu nešiojasi laidynę. 

— Saugumo? Kur? 

— Gatvėje. 

— Niekada nevaikščiok gatvėmis! - sušuko Elisas, apstulbęs 
labiau nei bet kada. 

— Žinoma, — sumurmėjo Kordelija, bet laidynę išsaugojo. 

Jis pasakė, kad toks smarkumas ir karštakošiškumas nedera jau- 
noms damoms; tikros damos ramesnės. Kordelija stengėsi kaip ga- 
lėdama, bandė suvaldyti savo ūmiai pasireiškiantį pyktį ir nemėtyti 
daiktų, nesakyti tai, ką mano. Jos ūmus būdas ir karštakošiškumas, 
jos energija, stiprybė ir juokas padėjo išgyventi ir pasiekti tai, kuo ji 
šiandien tapo. Dabar ji laikėsi ramiai ir elgėsi kaip tikra dama. 

Kiekvieną vakarą Elisas stengėsi užkariauti jos širdį. Jie dažnai 
leido laiką storo ir senstančio Velso princo kompanijoje, kuris 
vis dar laukė, kada taps karaliumi. Jam iš burnos dvelkė tas pats 
alkoholio kvapas kaip ir ponui Kynui (tas senas princas kadaise 
taip pat vedė savo svajonių moterį). Kordelijos pasakojimai juos 
žavėjo. Tačiau Kordeliją, apsiginklavusią drąsa, ryžtingumu ir 
gyvenimo išmintimi, kurios ji įgijo praeityje, tenkino tik vedybos. 
Ji liovėsi matytis su lordu Morganu Elisu ir vėl ėmė pietauti su 
lordu Kaselrėjumi. 

Galiausiai, visai netikėtai, lordas Morganas Elisas vedė Kordeliją 
jai pasižadėjus, kad paliks teatrą ir niekada neužsimins apie savo 
darbą bei praeitį. Nedidelė vestuvių ceremonija įvyko mažoje nuo- 
šalioje koplyčioje Gauerio pusiasalyje Velse. Tai buvo taip slapta, 
kad niekas iš jo šeimos narių nedalyvavo, išskyrus du besišvpsančius 
velsiečius pusbrolius. Tačiau Rilė ir teta Estera sukorė ilgą kelią į 
Velsą pabūti jos vestuvių liudytojomis. 

— Ateis laikas, pamatysi mano tėvą, - pasakė Elisas. 

Taigi Kordelija paliko sceną, savo pasiekimus ir nebeatsigręž- 
dama į praeitį tapo ponia Elis. 

Eliso pažadėta „laisvė reiškė, kaip Kordelija vėliau suprato, 
gyvenimą Gauerio pusiasalyje — ji girdėjo velsiečių tarnus vadinant 
jį Guru - vietoje, nutolusioje nuo visko (iki Londono reikėjo ke- 
liauti keletą dienų), kur statūs aukšti skardžiai leidosi į jūrą, vanduo 
nuslūgdavo per keletą mylių, kur buvo saugu ir ramu. 

— Noriu, kad pamirštum Londoną ir savo ankstesnį gyvenimą, — 
sakė jis, o Kordelija džiaugėsi galėdama palikti miesto dvoką, minias 
žmonių, triukšmą ir dūmus. Jie apsigyveno didžiuliame sename 
akmeniniame name Guro pakrantėje, kuris Kordelijai atrodė mil- 
žiniškas (jos vyras sakė, jog tikriausiai kažkada, labai seniai, tai 
buvo sargybos namas, saugojęs už jo stovėjusią, dabar apgriuvusią, 

akmeninę pilį). Akmeninis namas buvo nuošalioje vietoje, negy- 
venamas, toli net nuo paties artimiausio miesto. 

— Čia romantiška, — kalbėjo Elisas. — Mes norėsime būti vieni. 

Jis sakė, kad jiems užteks trijų tarnų: kambarinės, tarno ir vi- 
rėjo. 

— Tiktrijų! - juokėsi Kordelija. Ber tada ji nesuprato, kad Elisas, 
ją palikęs, dažnai išvyks į Londoną. 

— Čia tu būsi laisva, — tvirtai tarė Elisas, kai jie įsikūrė akmeni- 
niame name, apjuostame aukšta tvora. Aplinkui augo aukšta vešli 
žolė ir žydėjo ryškiaspalvės gėlės - raudonos aguonos ir geltonos 
saulutės, kai kurios visai nežinomos, mėlynos ir labai gražios; pasvirę 
nuo jūros pusės žaliavo kukmedžiai, beržai ir kreivas ąžuolas. 

— Aš, žinoma, turėsiu išvykti darbo reikalais. 

Ji žiūrėjo jam įkandin į nelygų pakrantės kelią, kol pagaliau iš 
po arklių kanopų pakilusios dulkės išnyko. 

Kordelija niekada anksčiau negyveno viena. Nuo pat gimimo 
ji miegojo su mama, iki pat jos mirties; mylima teta taip pat 
visada buvo su ja; gastrolėse viename kambaryje visuomet gyven- 
davo keturiese arba šešiese. Dabar ji liko viena, apsupta pilkos 
akmeninės tylos. Nueidavo pasikalbėti su tarnais, bet jie beveik 
nemokėjo angliškai, tarpusavyje šnekėjo sava kalba. Galiausiai ji 
suprato, kad juos trikdė. Jie manė, kad Kordelija kalba kaip ponia, 
nesuprato, jog ji kalbėjo kaip kalba aktorės. Dabar visi pamiršo ją 
esant aktore. Ji vis sakė sau, jog kaip tik tokio gyvenimo labiau- 
siai ir norėjo. Aš saugi ir neturiu jokių rūpesčių. Dienos slinko. 
Tamsiose lentynose gulėjo senos, apipelijusios knygos, tačiau 
Kordelija nebuvo linkusi skaityti, išskyrus savo vaidmenis. Ji siuvo 
kostiumus ir sukneles, tačiau nesiuvinėjo. Ji buvo įpratusi girdėti 
žmonių balsus ir karietų dardėjimą, prekeivių šūksnius ir miesto 
triukšmą, o ne jūros ošimą. Žinoma, su trupe gastroliuodama po 
šalį, ji matė jūrą, tačiau Braitono jūra buvo kitokia: ne tokia keista 
kaip ši, kuri keletą kartų per dieną atslūgsta ir vėl lyg gyvatė grįžta 
smėliu, žaliais dumbliais ir akmenimis, kol tyliai dejuodama ir 
vėl nutildama atsiduria jai beveik po kojomis, o akmenų nelieka 
nė ženklo. Čia ir rūkas buvo kitoks: balta, tyli migla, risdamasi 
per jūrą, paslėpdavo už lango augantį didžiulį seną ąžuolą. Nuste- 

busi ji suprato pasiilgusi triukšmo, balsų ir karietų, juoko, tiršto 
rūko ir Londono gyvenimo. Naktimis ji laukdavo pasirodant savo 
mėnulio: jauno mėnulio, pilnaties ir delčios: 72220 mėnulis, tas 
pats mėnulis. Tačiau kartais naktį gulėdama lovoje matydavo 
plaukiantį rūką, o mėnulio nebuvo; ji girdėdavo jūrą — nutols- 
tančią, atsidūstančią ir vėl nutylančią, paskui atsibudusi iš sapno 
išgirsdavo bangų dūžius. O mėnulis nepasirodydavo. 

Ištisomis dienomis ir savaitėmis ji žvelgdavo į jūrą, nuslūgstančią 
ir vėl patvinstančią. Atrodė, taip gera: smėlis, mylių mylias besi- 
driekiantis į tolį — be galo be krašto, paslaptingi akmenys, kriauklės 
ir jūros dumbliai. Retkarčiais tolumoje kažkas šmėstelėdavo - lyg 
apgriuvęs kažkada seniai paliktas laivas. Paskui vanduo vėl ne- 
numaldomai grįždavo ir padengdavo akmenis, tarsi jų čia iš viso 
niekada nebūtų buvę. Dažnai pakildavo stiprus vėjas, jūra putojo 
ir daužėsi į tamsias bauginančias uolas, po stačiais skardžiais, kur 
tūnojo košmarai. Jautė jūros jėgą, joje slypintį pavojų ir klausdavo 
pati savęs, ar neišprotės. 

Kartais, vidury tamsios (kai nebūdavo mėnulio) nakties, jai 
atrodydavo, kad tamsoje sublyksi šviesos, pasigirsdavo šauksmai ir 
trenksmai. Vieną rytą, jūrai nuslūgus, šalia akmenų ji pastebėjo ant 
šono gulintį laivo korpusą su nulūžusiais stiebais, tačiau nebuvo 
matyti nei žmonių, nei daiktų, jokių gyvybės ženklų. Nežinomą, 
paslaptingą laivo korpusą čia du kartus per dieną užliedavo jūra; 
medis puvo; jūrai tvinstant laivo dalys plūduriavo kranto link. O 
kai jūra nuslūgdavo, buvo galima aiškiai matyti ilgą, susisukusį, 
nulūžusį geležies gabalą: jis buvo nukreiptas į dangų lyg iškeltas 
pirštas. Žvejų nebuvo. Pirmą kartą gyvenime nebeliko jos stiprybės, 
o ji vis sau kartojo: bef juk to norėjai. 

Iš pradžių Elisas grįždavo dažnai. Išgirdusi arklius ir karietos 
bildėjimą, Kordelija bėgdavo per ryškiaspalves laukines gėles, per 
žolę prie vartų. 

— Mano mažute! — sušukdavo jis, iššokdavo iš karietos ir pri- 
bėgęs ją apglėbdavo. Jūros ošimas nutoldavo. Ji vėl tapdavo tokia, 
kokia buvo anksčiau, ir pykdavo ant savęs dėl savo silpnumo. Jauni, 
įsimylėję ir laimingi jie vaikštinėdavo toli palei pakrantės uolas, o 
paskui, apšviesti šaltos, pažįstamos mėnesienos šviesos, grįždavo 

atgal. Kartais pakildavo audra, dangų nušviesdavo žaibas ir sudun- 
dėdavo griaustinis, bet su Elisu ji jautėsi saugi. 

— Mes mylėsime vienas kitą amžinai, Korde! — naktį sušukdavo 
Elisas. - Amžinai! 

Tada ji pagalvodavo: štai ko aš visada norėjau. 

Vėliau jis pradėjo grįžti vis rečiau. Tačiau dabar ji turėjo mo- 
kytis naujų dalykų: būti mama. Nežinau, ką daryti, šnibždėdavo 
pati sau, kai jos pilvas ėmė didėti. Sulaukus tos dienos ir Korde- 
lijai surikus, viską padarė tarnai, kambarinė ir virėjas. Ji su baime 
laikė rankose mažą ryšulėlį: papurtė jį, norėdama įsitikinti, kad jis 
gyvas. Vėliau ji vaikščiodavo vingiuotais uolų takeliais, vedančiais 
prie smėlėto kranto, nešdama ant rankų savo pirmagimę Manoną 
(pavadintą Eliso motinos, jau seniai mirusios, vardu), gražuolę 
Manoną, kuri žiūrėjo ir rodė pirštais į kriaukles, akmenis, žalius 
dumblius ir paslaptingas tamsias uolas skardžių apačioje. Antroji 
duktė buvo Gvenliama (pavadinta velsietės senelės vardu). Jos akys 
buvo tokios pat pilkos kaip tetos Esteros. Kordelija nesuprato, 
kodėl, žiūrint į Gvenliamą, širdis jai imdavo smarkiau plakti. Iš 
mažų rausvų kriauklyčių ji suverdavo dukrytėms karolius; jos 
verkdavo, kai ateidavo naktis ir reikėdavo palikti šį rojaus kampelį. 
Paskui gimė Morganas, kurį pavadino tėvo vardu. Pagaliau pavel- 
dėtojas — Elisas bus laimingas. Atjojęs ant arklio, Elisas pakeldavo 
mažąjį berniuką aukštyn ir su pasididžiavimu juokdavosi. Vėliau 
berniukas nieko kito nenorėjo, tik žiūrėti į jūrą, nuslūgstančią 
ir vėl sugrįžtančią. Jie džiaugėsi Guro pakrante kaip ir jų tėvas. 
Kordelija pajuto, kad pagaliau tai paveikė ir ją: ji visa savo esybe 
pamilo šią laukinę, nuošalią vietą. 

Po truputį ji pati išmoko, kaip tinkamai auginti savo mažąsias 
atžalas. Blogiausia buvo jos pykčio protrūkiai: visi vaikai maži, o 
ji dažnai pavargdavo. Kartą ji nesusivaldžiusi sutrenkė Manonai, 
kuri niekaip nesiliovė verkusi: mažylė iš karto nutilo, tačiau Kor- 
delija, pamačiusi, kokios buvo kitų vaikų akys, susigėdo. Ji mokėsi 
kontroliuoti save. Pagaliau susivaldydavo ir nemušdavo vaikų taip, 
kaip ją mušdavo Kitė. 

Visas gyvenimas bėgo ant tuščio jūros kranto. Jūrai nuslūgus, 
toli smėlėtoje pakrantėje Kordelija matydavo jų šviesias galvas, 


45 


palinkusias virš akmenų ir kriauklių. Jie džiaugdavosi savo radi- 
niais. Visą dieną ore skambėjo jų balsai: radę keistus lobius, jie 
juokdavosi ir šaukdavo. Virš jų skraidė laukiniai jūros paukščiai, 
dvelkė druska ir jūros dumbliais. Kartą Morganas ilgai ir nenu- 
maldomai verkė: jis rado mažą žuvytę, atsargiai parnešė ją namo 
parodyti mamai ir negalėjo suprasti, kodėl judanti, pliaukšinti 
uodega nustojo krutėti, o akis pasidarė stiklinė. Joje, rodos, buvo 
matyti priekaišras. Kordelija jį ramino ir mokė, kad paliktų mažas 
žuvytes balose tarp akmenų, aiškino jam, kad vanduo vėl sugrįš, 
ir žuvytės bus saugios. 

Paskui užeidavo audra, lietus daužydavosi į jūrą, vėjas nuvydavo 
vaikus į akmeninį namą, kuris buvo jų namai, už kurio stūksojo 
senos pilies griuvėsiai. Tada jie užsikurdavo židinį ir Kordelija kartais 
uždainuodavo: 


Kai buvau mažas berniukas 

Ei, oi, šaukdavau vėjyje ir lietuj, 
Prisigalvodavau kvailų žaidimų, 
Nes kiekvieną dieną lijo. 


Dideliame sename sukrypusiame ąžuole jie įsirengė namus. 
Kordelija papasakojo apie ąžuolą, augantį toli, Blumsberio aikštėje, 
ir apie savo draugą mėnulį. Ji atrodė truputį susigėdusi pasakodama, 
kad manydavo, jog mėnulis yra jos. Dabar tai atrodė kvaila ir sa- 
vanaudiška, bet vaikams patiko jos pasakojimas: 242105 mėnulis, 
sakydavo jie, žiūrėdami į dangų. 

Senos akmeninės pilies griuvėsiuose jie rado puikių vietų pa- 
sislėpti ir pasakojo vieni kitiems istorijas apie laukinius velsiečių 
karius, jų tėvo protėvius. Čia augo aukštesnės laukinės gėlės, mė- 
lynos, raudonos ir aukso spalvos, tarpduriuose džiūvo kriauklės ir 
jūros dumbliai. Jie rado bronzinių sagų ir kūrė mūšių istorijas. Jie 
išmoko skaityti ir rašyti (Kordelija stengėsi kaip sugebėjo); savo 
pašto dėžutėje aukštai ant ąžuolo šakų jie palikdavo kruopščiai 
vienas kitam rašytus raštelius. Manona, paskink gėlių pietų stalui, 
rašė Kordelija. Aš tave myliu, mama, rašė Gvenliama. Aš mačiau 
didelį paukštį, rašė Morganas, būdamas tik ketverių. 

Jie kalbėjo apie tamsiomis naktimis paslaptingai sudužusius 
laivus, blyksinčias šviesas, kurios, atrodo, viliojo laivus, sulankstytą 
laivo korpuso geležį. 

— Iš kur jie atvyko? 

— Kas? 

— Laivai. 

Kordelija negalėjo atsakyti į jų klausimus. 

— Oi - leiskit pagalvoti — iš Amerikos! 

— Kas ta Amerika? 

— Ak, kita šalis, ne ši. 

— Kur ji yra? 

— Kažkur kitur. 

— Bet kur? 

— Ak, dėl Dievo meilės, tiesiog Amerika (nes ji pati nežinojo). 
Anksčiau būtų surikusi, dabar tik giliai įkvėpė, o paskui tarė: 

— Amerika yra nauja šalis, toli nuo čia. Iš jos atveža mums tabako 
ir kitų dalykų. Gražių dalykų, tokių kaip, - ji pagalvodavo, - medus, 
kilimai ir keisti vaisiai. Ten žmonės visą dieną dainuoja, toje naujoje 
šalyje, Amerikoje. 

— Kodėl sakai, kad Amerika nauja? — paklausė mažas gražus 
Manonos veidelis. 

— Ką? 

— Ką reiškia, kad ji yra nauja? - Gvenliama pažvelgė pilkomis 
klausiančiomis akimis. 

O Morganas savo vaikišku balseliu pridūrė: 

— Ar ji tiesiog išniro iš jūros? 

Kordelija nusijuokė. 

— Taip taip, - ji išniro iš jūros! Ten nuvyko mūsų jūreiviai ir 
tyrinėtojai — dabar jie dainuoja, valgo medų ir gyvena laimingai. 

Nauja šalis, laivais gabenanti kilimus ir keistus vaisius, šalis, 
išnirusi iš jūros, į kurią žmonės keliauja dainuoti, laimingai gyventi 
ir valgyti medų; visi šie dalykai juos sužavėjo ir tapo mėgstamiausia 
jų istorija. Kartais, kai jūra nuslūgdavo, jie vaikštinėdavo šlapiu 
smėliu. Paliesdavo pūvančią medieną ir rūdijančią geležį, kurios 
galas buvo nukreiptas aukštyn, ir tardavo Amerika. Jie šnibždėjosi 
apie įsivaizduojamus jūreivius. 


Gal Kordelija ir ilgėjosi savo ankstesnio gyvenimo, bet niekas 
nežinojo. Tačiau kartais, lyjant lietui, jiems sėdint tarp akmeninių 
sienų prie atviro židinio, kuriame spragsėjo ugnis, ji, nepaisydama 
Eliso nurodymų, pasakodavo vaikams savo gyvenimo istorijas: 
apie savo mamą ir tetą, Mažąją Raselo gatvę, Blumsberio aikštę 
ir Londoną. Kordelija matė, kad jos pasakojimai apie tetą Esterą, 
jos mesmerizmo seansus ir stebuklingą gydymą vaikus sužavėjo; 
juos pakerėjo istorijos apie teatrą, poną Kyną ir apie apšvietimo 
prižiūrėtoją, jų proprosenelį poną Simą: jie klausinėjo apie scenos 
apšvietimą, apie tai, ar buvo galima pavaizduoti audrą ir giedrą. 
Prieš miegą, šėlstant tikrai audrai, ji dainuodavo: 


Nes kiekvieną dieną lijo. 


Kordelija norėjo palaikyti ryšį su savo mylima teta ir sena drauge 
Rile Spūns, tačiau, nors ir stengėsi, jai, kaip tetai Esterai ir Rilei, 
nelabai sekdavosi rašyti laiškus. Kartą tera Estera su Rile pagaliau 
ryžosi leistis į ilgą kelionę. Jos pamatė, kad toje keistoje svetimoje 
šalyje Kordelija turi keistų tarnų užsieniečių: matė, kad jai vis dar 
sunku susilaikyti neblizginus grindų. Rilei atrodė, kad Kordelija 
vaidina ponios Elis vaidmenį, taip kaip kadaise vaidino karalienę 
Aną ar Nelę. Tačiau šviesiaplaukiai vaikai sugraudino tetą Esterą, 
ir jos senose, daug mačiusiose akyse pasirodė ašaros, nes Manonai 
nusišypsojus, ji matė savo seserį Kitę. 

— Pažiūrėk! Pažiūrėk, kaip aš šoku! - sakė Manona. 

Pagaliau teta Estera pastebėjo kitas pilkas akis. Kordelija buvo jai 
sakiusi, kad Gvenliama, antroji jos duktė, panaši į savo protetę. 

— Tikrai, man atrodo, tu panaši į mane! — tarė ji Gvenliamai. 
Tai atrodė keista. Mažosios mergaitės akys buvo tokios pat šviesios 
ir pilkos kaip ir senosios moteriškės. Jos abi nedrąsiai nusijuokė. 
Netikėtai Gvenliama paglostė moters ranką, ant kurios nebuvo 
gal todėl, kad suprato, jog jos turi stebuklingų galių. Ji laikė savo 
mažą rankutę senosios moters rankoje. 

Rilė ir teta Estera pastebėjo, kad mažasis berniukas Morganas — 
sunkiausias vaikas: atrodė, jis supykdavo ir susierzindavo be jokios 

priežasties, dar smarkiau nei Kordelija; matė, kaip Kordelija glos- 
tydama jam galvą bando jį nuraminti. Jos prisilietimas padėdavo 
berniukui nurimti, ir tada jis imdavo viešnioms pasakoti apie savo 
krabus ir kriaukles. Jos matė, kad berniukas savo išvaizda nebuvo 
labai panašus į Kordeliją, tačiau jo elgesys kažkuo priminė ją. Jis 
buvo kaip Kordelija. Pamiršęs savo bėdas, kvietė viešnias eiti kartu 
su juo uolų taku prie jūros — net šlubuojančią savo protetę Esterą, 
kad jos abi galėtų pamatyti paslaptingus akmenis (nes vanduo buvo 
nuslūgęs), pūvančias laivų liekanas ir geležinį pirštą, nukreiptą į 
viršų. 

— Jie atvyko iš Amerikos, — pasakojo jis. 

Rilė ir Estera pastebėjo, kad Kordelija išmoko būti gera mama 
ir bandė kontroliuoti savo karštą ūmų būdą. 
tydavo, kaip ji susivaldydavo ir nusijuokdavo. Jos pastebėjo, kad 
vaikai Kordeliją labai mylėjo; jie ją dievino: mama buvo svarbiausia 
jų gyvenime. Gal slapčia ir nerimavo dėl ko nors. Ar tokia turėtų 
būti aukštuomenės vaikų vaikystė? — jos tyliai pamanydavo. 

Tačiau juos skiriantis atstumas buvo toks didelis, kelionė tokia 
ilga, kad atsisveikindamos jos nežinojo, ar dar kada nors susitiks. 


Grįžęs Elisas rado užaugusius gražius besimėgaujančius nevaržoma 
laisve vaikus. Kartais jis atrodydavo sutrikęs, bet kodėl ji nesu- 
prato. 

— Morganui laikas į mokyklą, - tarė jis. 

— Leisk jam mokytis namie! — jos akys sublyksėjo, ir jis ją ap- 
kabino. 

— Nesikarščiuok, brangioji, — tarė Elisas, suspausdamas ją stip- 
riau. — Prisimink, ko tave mokiau. 

— Neišvežk jo iš namų, — tarė ji ramesniu balsu. — Jam ką tik 
suėjo ketveri. Jie gali turėti mokytojus čia! Manona, Gvenliama ir 
aš mokysimės kartu su Morganu. 

Elisas pažvelgė į ją keistu žvilgsniu, bet pasamdė mokytojus. O 
pats grįždavo vis rečiau ir rečiau. Galiausiai jis nepasirodė namuose 
septynis mėnesius. 

Rilė Spūns, keliaujanti aktorė (kaip anksčiau Kordelijos teta 
Estera), studijuodama viešojoje bibliotekoje, laikraštyje perskaitė 
pranešimą: vienintelis kunigaikščio Lanefido sūnus vedė. Cere- 
monija su fejerverkais įvyko Rainelo soduose, kur susijungė senos 
velsiečių ir anglų šeimos. 

— Tai Elisas! — bibliotekoje garsiai sušuko Rilė. — Čia parašyta, 
kad tai Elisas! - Žmonės nustebę sužiuro į ją. Ji dar kartą atidžiai 
perskaitė, o jos širdis daužėsi. Laikraštyje rašė, kad Eliso nauja žmona 
yra karaliaus pusbrolio dukterėčia. Ji negalėjo patikėti savo akimis. 
„Nejaugi Kordė mirė?“ Ji palaukė, kol aplink ją sėdintys pamiršo 
jos išsišokimą ir pamačiusi, kad bibliotekininkas užsiėmęs, tyliai 
išplėšė straipsnį iš laikraščio. Ji nubėgo į rūsio butą Blumsberyje ir 
parodė tetai Esterai. 

— Ar Kordė mirė? 

— Kordė gyva, - tvirtai atsakė teta Estera. — Prieš mėnesį gavau 
iš jos laišką. 

Rilė perskaitė dar kartą, jos kvėpavimas darėsi dažnesnis. 

— Tai, kas čia parašyta, — ji parodė į laikraštį, — nepaisant viso 
pompastiškumo, yra aiškus farsas. Elisas jau yra vedęs. 

Ji vėl skaitė, lengvai purtydama galvą — skaitydama vis labiau 
čiaupėsi. 

— Jis tikras niekšas! — galiausiai prararė teta Estera, ir jos, pasi- 
samdžiusios pašto karietą, tučtuojau išvyko į Gurą. Karieta jas kratė 
keletą dienų ir naktų; senajai moteriai stiprybės suteikė pyktis ir 
bloga nuojauta. 

Jas pamačiusi, Kordelija labai nustebo ir apsidžiaugė. Tikriau- 
siai vaikai jau turėjo mokytojus, bet vis dar bėgiojo aplink pilies 
griuvėsius, tuščia smėlėta pakrante ir aštriomis pajūrio uolomis. 
Sunkiai suvaldomi, bet žavūs jie rodė viešnioms didžiulį negyvą 
krabą. Berniukas, Morganas, dabar atrodė dar labiau nevaldomas 
negu anksčiau, pasakojo joms jaudinančias išgalvotas istorijas apie 
jūrų pabaisas, tempė jas už rankų, norėdamas kuo daugiau parodyti. 
Galiausiai vaikai išsibėgiojo. Tera Estera atsisėdo, jos veidas atrodė 
išvargęs. Ji paprašė porterio, o paskui parodė Kordelijai laikraščio 
iškarpą. 

Rilė niekada nepamiršo tos dienos. Buvo pavasaris. Seni akme- 
niniai griuvėsiai metė šešėlį. Langų stikluose blyksėjo ilgi šviesos 
spinduliai, visur žydėjo laukinės gėlės, žaliavo didžiulio keistos 
formos ąžuolo lapai. Kordelijos akyse, lyg krištolas, žibėjo skausmas, 
kažkur lojo šunys, aukštoje žalioje pievoje skambėjo vaikų balsai. 

— Ar žinojai apie tai? — paklausė teta Estera. 

Jos matė pasikeitusį Kordelijos veidą, netikėjimą ir abejojimą. 

— Ne, — tarė ji tyliu balsu. — Nežinojau. 

— Juk jo šeima žino apie tave? Jie negalėtų leisti jam to daryti! 

— Tie du pusbroliai, kuriuos matėte per vestuves, čia yra buvę 
keletą kartų. Niekada nemačiau kunigaikščio. Elisas sakė, kad jie 
nesutaria, atrodo, jam jis nerūpėjo. Sakė nenorįs, kad... - jos balsas 
trūkinėjo, — jo tėvas sugadintų vaikus. 

— Ar Lanefido kunigaikštis gyvena Velse? 

— Aš... aš nežinau. 

— Kur Elisas gyvena, kai nebūna namuose? 

— Nežinau. 

Teta Estera niekada nepasakė Aš tau tai sakiau — pagaliau juk ji 
dalyvavo ir buvo liudytoja jų vestuvėse. 

— Ber, Kordelija, tu tokia protinga — kaip ir tavo mama - negi 
nepastebėjai nieko keisto? 

— Mes... aš... aš nebegalvojau apie gyvenimą, kurį palikau Lon- 
done... Maniau, mano naujas gyvenimas toks ir turi būti. Visą laiką 
skiriu vaikams. Aš nepagalvojau... - jos balsas nutilo. 

— Ar dažnai jis grįžta namo? 

Ji greitai nuleido akis. 

— Kai gali. 

Į vidų paklaikusiomis akimis šaukdamas ir verkdamas įbėgo 
Morganas. Mama paglostė jam galvą. Galiausiai jis aprimo, nutilo 
ir klausėsi, ką kalba viešnios. 

— Ar dažnai, Kordelija? — tetos Esteros balsas vėrė lyg peilis. 

— Jis nebuvo grįžęs keletą mėnesių, - pagaliau ištarė ji su skausmu 
balse. 

— Na, bent jau esi saugi. Jis tave vedė. Mes ten dalyvavome. 
Buvome liudytojos. Tu jo oficiali žmona. 


— Taip, - tarė Kordelija. 


xXx 


Teta Estera ir Rilė išvyko į Londoną sunerimusios. 

— Tai baisi klaida, turi būti kažkoks paaiškinimas, — sakė joms 
Kordelija. - Mes tikrai mylime vienas kitą. Žinau, kad jis nie- 
kada nepaliktų savo vaikų. Pažadu, parašysiu jums, kai viskas 
išaiškės. 

Senoji dama, sukandusi lūpas, nušlubavo karietos link. Gven- 
liama, kuri buvo panaši į ją, ėjo greta įsikibusi jai į ranką. Pagaliau 
Estera atsisuko į savo dukterėčią. 

— Nepamiršk, visada yra Mažoji Raselo garvė, — pasakė ji. - Kaip 
nors visi sutilptume. 

Kordelija žiūrėjo į ją negalėdama pacikėti. 

Joms išvykus, po kelių dienų Elisas iškvietė Kordeliją į Lon- 
doną. Ji tuoj pat turėjo ten atvykti viena, be vaikų, nurodytu adresu 
Strando gatvės rajone. Pagaliau pamatysiu mūsų namą Londone. Ji 
niekada nebuvo išsiskyrusi su savo vaikais: pažadėjo, kad ilgai ne- 
užtruks, parsiveš tėtį, ir jis daugiau niekada nebeišvažiuos. Karietai 
tolstant, ji matė, kaip jaunesnioji sesutė laikė už rankos verkiantį 
ir besipriešinantį Morganą. Gvenliamai prie jo pasilenkus, jos ilgi 
plaukai užkrito jam ant veido. Septynmetė Manona sustingusiu 
žvilgsniu lydėjo išvykstančią karietą: ji taip pat norėjo važiuoti į tą 
miestą, vadinamą Londonu, ir nemojavo motinai. Apimta kažkokio 
instinkto Kordelija pabeldė į karietos stogą ir greitai nušoko žemyn. 
Pažvelgus atgal, vėjas jos vos nenubloškė nuo siauro pakrantės ke- 
liuko. Ji jau buvo labai coli: vaikai atrodė lyg šešėliai aukštoje žolėje. 
Pūtė smarkus vėjas, aukštai virš jų dunksojo akmeniniai senosios 
Velso pilies griuvėsiai. 

Kelionė buvo ilga. Kordelija prisiminė savo gyvenimą, roman- 
tiškus ir neįtikėtinus jo posūkius. Abejonės, kurias ji nuvydavo šalin 
gyvendama Velso užkampyje, vėl grįžo, o artėjant prie jos senųjų 
namų širdis daužėsi lyg būgnas: Londonas. 

Nurodytu adresu Strando garvės rajone jos laukė ne Elisas, o 
advokatas, sėdintis savo kabinete. Rankose jis laikė dokumentus 
ir pinigus. 

— Panele Preston, lordas Morganas apgailestauja... Kordelija 
nustebusi pažvelgė į jį. 

— Prašau nesikreipti į mane „panele Preston“. Aš ponia Elis. 

— Man labai gaila, bet tai netiesa, panele Preston. — Vedybų 
ceremoniją koplyčioje prieš daugelį metų vedė - draugas. Tai buvo 
pokštas. 

— Pokštas? 

— Na, ne — turbūt tai netinkamas žodis. Tačiau vedybos nebuvo 
tikros, — jis sušnarpštė nosimi. — Jūs nesate ir niekada nebuvote 
ponia Elis. 

Kažkas jai suteikė stiprybės. 

— Norėčiau pamatyti savo vyrą. 

— Labai gaila, bet tai neįmanoma. Noriu pabrėžti, kad lordas 
Morganas Elisas nėra ir niekada nebuvo jūsų vyras. Jūs nebegrįšite 
į Velsą, ten nieko nebėra. Bijau, kad tai istorijos pabaiga. 

Negalėdama patikėti, ji kartojo jo žodžius: 

— Istorijos pabaiga? Istorijos pabaiga? 

Staiga ji puolė prie advokato, labai jį nustebinusi — dar niekada 
jokia moteris nebuvo jo puolusi. Kordelija trenkė jį galva į sieną, 
tačiau jam galiausiai pavyko nuo jos pasprukti. 

— O kaip mano vaikai? 

— Tu kalė! - suriko jis. - Kekšė aktorė! 

— Kaip mano vaikai? 

— Jie ne tavo vaikai, pagal įstatymą jie priklauso lordui Elisui. 
Štai du šimtai ginėjų už sukeltus rūpesčius, - o paskui, matydamas 
nepasitikėjimą jos akyse, advokatas išbėgo iš kambario, kol ji nespėjo 
jo dar kartą užpulti. Paskui dar keletą dienų pietaudamas pasakojo 
istoriją apie raganą kekšę aktorę, kuri manė esanti ponia. 

Išsinuomojusi karietą, Kordelija, net neužsukusi pas terą Esterą, 
tą pačią dieną išvyko į Velsą. Ji keliavo dieną naktį, sutikdama 
sustoti tik tada, kai reikėdavo pakeisti arklius. Grįžtant ją pasitiko 
pavasario audra, siautėjanti Guro pakrantėje, pylė lietus, švilpė vėjas. 
Artėdama prie akmeninio namo ir skardžio su pilies liekanomis, 
pro šniokščiantį lietų matydama, kad vanduo buvo nuslūgęs toli, 
kiek akys mato, ji žinojo: vaikų čia nebėra, namas uždarytas ir 
užrakintas. Smėlėtoje pakrantėje, tarp jūros dumblių ir akmenų, 

nesimatė šviesiaplaukių galvelių. Jai bestovint, blykstelėjo žaibas, 
paskui nugriaudėjo perkūnija. Susiplėšiusi apsiaustą ji perlipo me- 
talinę tvorą; namas užrakintas, ant langų grotos, jokio ženklo, kad 
čia būta vaikų, išskyrus namelį iš šakų ąžuole. Ąžuolas. Ji greitai 
įlipo į medį, kur šakų namelyje jie palikdavo savo laiškus. Stipriai 
talžantis lietus ir smarkus vėjas jau buvo pagriebę ir suplėšę baltą 
popieriaus lapą. Jis kilo aukštyn į dangų ir dingo. 

Lietuje, aukštoje žolėje ir laukinėse gėlėse, pilies griuvėsiuose ir 
smėlyje po Kordelijos kojomis aidėjo verksmas, kai ji, lyg išprotėjusi 
iš skausmo lakstė aplink tuščią akmeninį pastatą. Kur mano vaikai? 
Kas paguos Morganą, prasiveržus jo pykčiui ir baimei? Niekas 
nežino, kiek Kordelija stovėjo audroje už užrakintų durų, tačiau 
nuslūgęs jūros vanduo grįžo. Jūra, kuri dažnai būdavo tokia rami, 
dabar plakėsi į aštrias uolas, nutoldama ir vėl sugrįždama. Kordelija 
taip pat galėjo mestis į uolas, tačiau ji buvo Kitės duktė ir Esteros 
dukterėčia. Pagaliau ji buvo panelė Preston. O Prestonų moterys 
taip lengvai nepasiduodavo gyvenimo išbandymams. 


Žinoma, teta Estera mielai ją priėmė savo rūsio bute Mažojoje Ra- 
selo gatvėje. Kordelija niekada negirdėjo iš jos „Aš taip ir sakiau“. 
(Kordelija, sėdinti prie židinio su šalia ant grindų gulinčiu Alfonsu, 
kurio galvoje matėsi pykčio zona, krustelėjo, snūduriuodama ir galvo- 
dama apie praeitį, 0 jos galvoje tvinksėjo pyktis, įniršis, bejėgiškumas; 
atgijo visi seni jausmai ). 

Ji buvo taip sukrėsta, kad viena plaukų sruoga visiškai pražilo, 
lyg bylodama apie tai, ką jai teko patirti. Iš pradžių ji visokiais įma- 
nomais būdais bandė susirasti vaikus: vis grįždavo viena į Velsą, į 
Gurą, leisdavosi į kelionę, teikiančią jai daug skausmo, tačiau bandė 
ką nors sužinoti, rasti nors menkiausią giją, kuri padėtų rasti Elisą 
ar jo šeimą. Kiekvieną kartą ten nuvykus, senasis akmeninis namas 
ir sugriuvusi pilis atrodė dar labiau apleisti; namelis medyje buvo 
supuvęs. Kartais ji vaikščiodavo po netoliese esančius miestelius, kur 
nedraugiški žmonės kalbėjo kitokia kalba ir į ją spoksojo. Kartą ji 
matė šokančias damas, dėvinčias aukštas skrybėles. Kalvis pasakojo, 


jog sykį jam teko maryti Lanefido kunigaikštį. 

— Nemalonus žmogus, - smagiai pasakojo kalvis. — Geriau ne- 
ieškoti tokio kaip jis. O koks jis mažas, visai kaip nykštukas! 

— Bet kur jie gyvena? — maldaujamai klausė ji. 

— Tokie žmonės, kaip jie, turi dešimt namų, — tarė jis nesuteik- 
damas jai jokių vilčių, — visoje šalyje. Jie valdo Velsą. Kai reikia, 
gali pasislėpti pačiose atokiausiose vietose. Jie mus niekina, jie 
mus išnaudoja, — ji šiek tiek atsitraukė nuo įtūžusio vyro. — Bet jau 
ateina jų laikas! 

Jis užspjovė ant karšto metalo. Pasigirdo spragsėjimas ir šnypš- 
timas. Ji suprato, kad Elisas nuslėpė nuo jos tikrą informaciją apie 
savo šeimą — tikriausiai ir pusbroliai buvo netikri netikrose vestu- 
vėse — tikra buvo tik tai, kad jo tėvas kunigaikštis buvo nuožmus ir 
niekada nepasiduodantis, ir jie tarpusavyje nesutarė: tuo Kordelija 
neabejojo; jo akyse ji matydavo skausmą ir pykčio liepsną. Korde- 
lijai nerūpėjo, koks piktas ar nenugalimas tas kunigaikštis; tegul 
jis būna pats nuožmiausias, kad tik galėtų jį surasti. Tačiau Velsas 
toks didelis ir taip toli nuo Mažosios Raselo garvės, o ji negalėjo čia 
pasilikti visam laikui. Prieš išvykdama ji be didelių vilčių (vaikai 
buvo septynerių, šešerių ir penkerių metų) įdėjo žinutę į „asme- 
ninių“ skelbimų skyrių viename iš didžiausių Velso laikraščių. Ilgai 
svarstė kaip suformuluoti. Motina ieško vaikų iš namelio medyje. 
Dėžutė... 

Grįžusi į Londoną, ji pasisamdė sau asmeninį advokatą ir ne- 
trukus išleido likusius pinigus, kuriuos Elisas jai buvo išmokėjęs. 
Teisininkas paprašė didelės sumos ir maloniai jai paaiškino, kad ji 
neturi jokių teisių: neištekėjusi ji neturėjo teisės į vaikus; iš tikrųjų, 
net jei ir būtų ištekėjusi, teisiškai jie priklausė tėvui. 

— Bet prašau, suraskite juos, — verkė ji.- Prašau, maldauju jūsų, 
nors pasakykite, ar jie saugūs ir gyvena gerai! 

Advokatas pasakė, kad tyrimu nustatyta, jog vaikai, atrodo, 
Velse, bet jų neįmanoma surasti. 

— Tyrimas? Koks tyrimas? 

— Teisinis tyrimas. 

— Ar matėte juos? Matėte? 

— Ne, - ištarė advokatas ir užvertė ant stalo gulėjusius doku- 
mentus, lyg užverstų jos gyvenimo puslapį. 


Lordas Kaselrėjus, kurį ji kadaise sugebėdavo prajuokinti, vie- 
nintelis įrakingas žmogus, galėjęs ją prisiminti ir jai padėti, buvo 
miręs. Ji jau nebe jauna aktorė, žmonės ją pamiršę, jos motina 
buvo gimusi Septynių ciferblatų rajone, o ji pati neturėjo pinigų 
ir buvo bejėgė. Ji instinktyviai patikėjo advokatu, tikėjo, kad jos 
vaikai tikriausiai vis dar tebegyvena Velse, nes kaip Elisas būtų 
galėjęs paaiškinti apie juos savo žmonai ir tėvui? Kartą per metus, 
per Morgano gimtadienį, ji į tą patį Velso laikraštį įdėdavo tą patį 
skelbimą: Motina ieško vaikų iš namelio medyje. Dėžutė... Niekada 
nesulaukė jokio atsakymo. 


Netrukus po bevaisių paieškų pagaliau grįžusi į Londoną ji išgirdo, 
kad Lanefido kunigaikštis, Eliso tėvas, persikėlė į didžiulį prabangų 
namą Grouveno aikštėje. Apimta sielvarto ji pamiršo blaivų protą 
ir buvo pasirengusi eiti į aikštę ieškoti to namo, belstis į didžiules 
duris ir reikalauti pasimatymo su Elisu arba kunigaikščiu. Elegan- 
tiškas, bet šiurkštus liokajus užtvėrė jai kelią. Ji net sudavė jam. 
Kordelijai labai pasisekė, kad tą vakarą jos nesuėmė. Daug dienų 
valandų valandas ji stovėjo pasislėpusi prie namo, laukdama, gal 
pamatys Elisą, jo naująją žmoną ar vaikus. Ji dieną naktį vaikštinėjo 
po Meiferio rajoną. Tačiau jai nepavyko pamaryti nei mažų šviesių 
vaikų galvelių, nei žmogaus, kuris kadaise buvo apsimetęs jos vyru; 
galiausiai ji suprato, kad negali visą laiką slapstydamasi stoviniuoti 
Grouveno aikštėje. Kartais ji daužydavo galvą į sieną Blumsberio 
rūsio bute: jautė, lyg būtų daužiusi ją į visą pasaulį, dusdama iš 
įtūžio ir bejėgiškumo. 

Atrodė, kad Elisas su vaikais dingo nuo žemės paviršiaus. Ap- 
imta skausmo, sielvarto ir neapykantos visam pasauliui Kordelija 
degė pykčiu. 

Po bergždžių paieškų netrukus mirė senoji teta Estera. Pasku- 
tinėmis valandomis, kenčianti skausmą ir palikdama šį pasaulį, ji 
tik vieną kartą užsiminė apie lordą Morganą Elisą. 

— Tai buvo ir tavo klaida, Kordelija. 

Kordelija negalėjo apsimesti, kad nesupranta, apie ką kalba 
senoji moteris. 

— Aš jį mylėjau, — tarė ji. 


— Mano brangioji mergaite, meilė vra ir supratimas. Tu reika- 
lavai, kad jis peržengtų ribą, kuri jam buvo neįveikiama. 

— Jis mane mylėjo. 

— Meilė... — tetai Esterai buvo sunku kalbėti apie tokius dalykus, 
apie kuriuos anksčiau ji nekalbėdavo, - bent jau tokiems žmo- 
nėms kaip mes, kaip sako poetai, meilė yra tik vienas iš pasaulio 
atsakymų. 

Ji užmerkė akis. Začiau ji taip niekada nemylėjo, pamanė Kor- 
delija. Temstančiame rūsio bute ilgam stodavo tyla. Senoji moteris 
užmigdavo ir vėl nubusdavo. 

— Meilė yra visokia, — sakė teta Estera. 

Kadangi Kordelijai plyšo iš skausmo širdis praradus vaikus ir 
matant, kad greitai praras šią jai brangią moterį, buvo nesunku 
ištarti: 

— Taip, žinau. 

Vėliau, tą ilgąją naktį, Estera, priminusi dukterėčiai, kad visada 
laiku sumokėtų nuomą ir prižiūrėtų namus, nusišypsojo: 

— Aš džiaugiuosi — nors žinau, kad tai savimeilė — kad yra vaikai, 
kurie panašūs į Kitę ir į mane. 

Tera Estera mirė, du šimtai ginėjų buvo išleista. Panelė Kordelija 
Preston, atrodo, tokia iš tikrųjų buvo jos pavardė, nieko nebeturėjo, 
išskyrus Blumsberį. 

Turėsiu vėl grįžti į teatrą, tarė sau Kordelija, negalėdama tuo 
patikėti. 

Tačiau ji buvo nebe jauna. Nesuprato, kad geriausi jos metai 
teatre jau prabėgo: dabar jos niekas neprisiminė. Ponas Kynas gėrė 
ir tapo pajuokos objektu. Žmonės kalbėjo, kad lordas Kaselrėjus 
peiliu persipjovė gerklę. Kai kuriuose teatruose apšvietimui buvo 
naudojamos šviečiamosios dujos, todėl lempininkams nebereikėjo 
anksti rytą trumpinti dagčių ir valvti lempų. Tiek Druri teatre, tiek 
Kovent Gardene vykdavo pantomimų ir parodijų spektakliai, o 
Šekspyras tapo nebe populiarus. Anksčiau ji buvo žinoma aktorė, 
o dabar Londono teatrų režisieriai jos nepažinojo arba sunkiai 
beprisiminė. Dabar vaidino kitos jaunos aktorės. Londono cilras 
buvo perstatytas. Į madą atėjo liekni liemenys, korsetai ir pasijoniai. 
Kartais ji nueidavo į aikštę: savo svajonių sodą, Blumsberio aikštę. 


Šalia ąžuolo dabar stovėjo statula: ji nustebo pamačiusi, kad tai 
Esteros ir Kitės senas pažįstamas Carlzas Džeimsas Foksas, kuris 
jas prajuokindavo ir elgėsi kaip tikras džentelmenas, užsakydamas 
joms karietą, kad parvežtų namo, ir vedęs iš meilės. Jis sėdėjo apsi- 
siautęs romėniška mantija ir palinkęs į priekį, tartum klausydamasis 
liūdnos Kordelijos istorijos. 

Pagaliau ji su savo drauge Rile Spūns nuėjo į Bau gatvę pas poną 
Kenetą ir Iurnerį, kurie padėdavo aktoriams susirasti darbo. Jos su- 
tiko dirbti bet kokį darbą, bet kur, ir vėl tapo aktorėmis. Ji dainavo, 
pasirodydavo scenoje su vaikais ir akrobatais. Vaidino laivuose, 
kurie, stumiami mechanizmų, judėjo nuo vienos scenos pusės iki 
kitos, o priešais, judant prie velenų pritvirtintai medžiagai, bangavo 
jūra. Ji net trumpai vaidino pasakų karalienę viename iš pirmųjų 
spektaklių, kuriame apšvietimui buvo panaudotos šviečiamosios 
dujos: ryški balta šviesa krito tiesiai ant aktoriaus veido. 

Ji juokėsi, dainavo, gėrė portveiną ir mušėsi su kitomis akto- 
rėmis. Kartais Rilė tardavo sau: štai ji, senoji Kordė. 

Tačiau Kordelija niekada neužsiminė apie lordą Elisą, savo 
vaikus ir prarastus gyvenimo metus. 


Kai Kordelija, drebėdama tamsoje, nubudo, veidu jai tekėjo 
ašaros. Alfonsas, kurio marmurinėje galvoje buvo pažymėta pykčio 
vieta, tebegulėjo ant grindų šalia portveino butelio. Židinys buvo 
užgesęs. Apsnūdusi ji nusirengė ir krito į lovą. 

Tą naktį kambaryje įvyko kažkas keista. Kadangi šalta patalynė 
ilgai nesušilo, ji tai snūduriuodavo, sapnuodama sapnus iš praeities, 
tai drebėdama nubusdavo. Kažkur čia, netoli, pajuto, lyg būtų 
grįžusi teta Estera. Ji vedžiojo rankomis ore aplink Kordelijos veidą 
ir kūną taip, kaip visada tai darydavo: Kordelija jautė ne rankas, 0 


begalinę gaivinamą šilumą, malšinančią skausmą. 


5 skyrius 


Rilė Spūns gyveno su savo sena motina Raidinghauso skersgatvyje, 
šalia Didžiosios Titčfldo garvės, netoli Oksfordo gatvės. Ponia 
Spūns, nedidukė, kadaise buvusi maloni ir darbšti moteris, mėgusi 
kompanijas bei geras dainas, dabar sirgo silpnaprotyste (tačiau ji 
vis dar buvo miela ir muzikali) ir mėgdavo nusivilkti drabužius 
netinkamu momentu. Rilės tėvas, linksmas žmogus (Kordelija jį 
prisiminė), buvo miręs. Keli vaikai mirė dar ankstyvoje vaikystėje: 
vienas brolis - tarnaudamas kariniame jūrų laivyne, kitas seniai 
kažkur dingo — niekas nežinojo, ar jis gyvas, ar miręs. Jų šeima 
dabar turėjo du kambarius: viename gyveno Rilė su mama, o kitą 
nuomojo pagyvenusiai, šiek tiek kvaištelėjusiai, bet labai maloniai 
moteriškei, vardu Regina. Kai Rilei reikėdavo dėl darbo išvažiuoti 
iš Londono, Regina, kuri, aišku, buvo keista, bet ne tokia silpna- 
protė kaip ponia Spūns, padėdavo namuose. Šiaip ne taip joms 
pavykdavo išsiversti. 

Labiausiai Regina domėjosi žmogžudystėmis. Ji smulkiai iki 
detalių žinojo apie kiekvieną žymų Britanijos žmogžudį; buvo 
įsitikinusi, kad vienas iš jų slankiojo netoliese ir Didžiojoje Gritč- 
filldo garvėje. Ji ryte rijo pigius laikraštukus ir lankstinukus apie 
šiurpias žmogžudystes, gaudyte gaudydama kraują stingdančias 
detales. Būdama jaunesnė, ji dirbo, kaip pati sakė, su dainelių ir 
baladžių atlikėjais, kurie dainuodavo ar deklamuodavo apie nau- 
jausias žmogžudystes (arba patys sukurdavo, jei nieko įdomaus 

neįvykdavo), paskui jas pigiai pardavinėdavo. Ji žinojo daug ba- 
ladžių apie žmogžudystes ir vis dar tebedainavo jas pagal visiems 
žinomas melodijas. 


Jis pagriebė tuos mielus dvynukus, 
Kurie lovytėje miegojo, 


dainuodavo išdėliojusi kortas ar ruošdama poniai Spūns arbatą. 


Jis pagriebė tuos mielus dvynukus, 
Kurie lovytėje miegojo. 

Dabar numirsit su mama, 

Pasakė jiems žiaurusis tėvas 

Ir ant grindų juos sviedė. 

Gyvybė gležnuose kūneliuose užgeso. 
Kaip liūdna, jų jau nebėra. 


Ponia Spūns, Rilės motina, trepsėdavo kojomis į taktą ir meiliai 
šypsodamasi niūniuodavo. Rilė ir Kordelija grįžusios dažnai rasdavo 
vieną damą pusiau išsirengusią ir miegančią krėsle; mėtėsi kortos, 
laikraščiai, naktiniai puodai buvo pilni. Tačiau ponia Spūns nesu- 
sirgdavo plaučių uždegimu ir visada buvo pavalgiusi. Rilė, turėdama 
ar neturėdama darbo, linksmai sukosi šiuose keistuose namuose. 
Liūdniausia Kordelijai buvo tai, kad ponia Spūns, kurią Rilė labai 
mylėjo, nebepažino savo dukters. 


— Ką padarysi, — gyvai atsakė Rilė. — Bet ji šypsosi. 


xXXxXxX 


Nors buvo rytas, Kordelijos mintys vis dar sukosi apie tetą Es- 
terą. Ji skubėjo į Raidinghauso skersgarvį išpilti į griovį nak- 
tinių puodų, parnešti anglių, vandens, o paskui prašė, kad Rilė 
palydėtų ją namo į Blumsberį. Rilė prikrovė į židinį anglių, 
pridengė jį grotelėmis, kad, jei moterys užmigtų, neužsidegtų. 

Regina kambaryje garsiai skaitė, nekreipdama dėmesio, ar kas 
nors jos klausėsi. 


„Jis paskandino savo jausmus vyne ir grįžo namo; jam 
nusirengiant drabužius, iš užančio iškrito laiškas; žmona 
pakėlė, perskaitė ir trenkė jam mazgote per galvą.“ 


Buvo ankstyva popietė, kai jos abi išėjo į Blumsberį. 

— Regina galėjo būti aktore, — tarė Kordelija. 

— Gerai, kad mano mama anksčiau mėgdavo klausytis, kai kiti 
skaito. Dabar nesvarbu, apie ką knyga, ji visada klausosi susižavė- 
jusi. Regina sako skaityti išmokusi iš gatvės dainininkų, dainavusių 
balades ir linksmas daineles. Man atrodo, kad ji ir pati seniau rašė 
tokias daineles. 

— Tikrai? 

— Ji tikina, kad jiems dirbo — sakė, „poetui“ moka šilingą už 
dainą. Iš jos pasakojimų galima suprasti, kad ji yra kai kurių iš jų 
autorė! 

— Manai, tai tiesa? 

— Nežinau! Bet ji iš kažkur turi pinigų. Laiko juos po čiužiniu! — 
draugės nusijuokė ir toliau šnekučiavosi. 

Netoli Mažosios Raselo gatvės jos susistabdė prekeivius, suskai- 
čiavo savo pensus ir nusipirko Ryto kroniką (- Čia galėtume rasti 
ką nors apie mesmeristus, — paslaptingai tarė Kordelija), šviežios 
duonos, pieno, aštuonis pensus kainuojančios arbatos ir kelias deš- 
reles, kurias Kordelija pasiūlė suvalgyti, kai pabaigs visus reikalus. 

— Ką pabaigsime, Kordelija? — paklausė Rilė. — Aš mirštu iš bado. 
Iš tikrųjų mums reikėtų vėl nueiti į Bau gatvę pas poną Kentą, man 
reikia susirasti daugiau darbo. 

— Ir man, bet rytoj, - tvirtu balsu pasakė Kordelija. - Turiu 
sumanymą. 

Namie ji pasodino Rilę ant kėdės, ant stalo padėjo Alfonsą ir 
vieną iš savo tetos knygų. 

— Aš pasakysiu apie tave iš tavo galvos formos, kaip aiškinau 
vakar, — tarė ji Rilei. Ji iš susijaudinimo nubraukė nuo kaktos savo 

žilus plaukus. — Geriausios tavo savybės — ištikimybė ir gerumas. Tu 
daug geresnė ir malonesnė už mane. Na, o čia - tryliktuoju numeriu 
pažymėtas iškilimas, pačiame kaktos viršuje. Jei knyga sako tiesą, 
jis yra didesnis už mano. Ir ji perskaitė iš knygos: 

Nr. 13: GERANORIŠKUMAS: dosnumas - užuojauta - filan- 


tropija, geranoriškumas — gailestingumas — draugiškumas. 


Kordelija stovėjo už Rilės, švelniai, bet tvirtai judindama rankas 
virš jos galvos. 

— O! - nustebusi tarė Kordelija, - malonu girdėti. 

Ji atsilošė ir atsipalaidavo, vo Kordelija, laikydama Rilės galvą, vieną 
akimirką kažką prisiminė, bet jai nespėjus suvokti, viskas vėl dingo iš 
atminties. Jos girdėjo iš gatvės aidintį pyragų pardavėjo balsą. 

— Teta Estera sakydavo, kad galva - smegenų žemėlapis, — tarė 
Kordelija. — Taigi šis Alfonsas ir yra žemėlapis, kurio numeriai rodo 
smegenų sritis. Aš skaičiau nemažai knygų. Smegenys sudarytos iš 
daugybės dalių: vienos yra didesnės, kitos mažesnės. Didelės rodo, 
kad žmogus turi polinkį į tas savybes, kurios pažymėtos atitinkamu 
numeriu. Tai rodo žmonių potencialą. 

Ji pasilenkė virš marmurinės galvos ir ėmė ją atidžiai studijuoti, 
kartu čiupinėdama Rilės viršugalvį ir pakaušį. 

— Štai, — triumfuodama sušuko ji. — Štai! Tryliktas numeris. 
Iškilimas yra ne dėl to, kad nukritai po spektaklio Gildforde; šita 
tavo galvos sritis labai gerai išvystyta, aš aiškiai užčiuopiu. Tai tavo 
polinkis į gerumą. Dabar pažvelk į mane, pačiupinėk mano galvą. 
Tavo gerumas yra neabejotinai didesnis už mano! 
lijos galvą, paskui atsistojo, kad galėtų matyti save viename iš tetos 
Esteros veidrodžių. 

— Tikrai? — vėl paklausė ji. - Kur? Kur tas mano gerumas? 

Kordelija paglostė Rilei viršugalvį. 

— Štai! — tarė ji vėl. - Tai matyti iš tavo galvos, net jeigu to ir 
nežinočiau. 

Rilė susijuokė, bet žvelgė į veidrodį ir savo rankomis čiupinėjo 
tą vietą, kurią lietė Kordelijos rankos. 

— O dabar, - tarė Kordelija, nuvesdama Rilę per kambarį prie 
kitos kėdės, - noriu, kad atsisėstum ant šitos kėdės, štai čia. Pažiū- 
rėkime, ar man pavyks tave užhipnotizuoti. 

— Eik šalin! — nusijuokė Rilė. 

— Leisk man pabandyri! 

— Bet aš nenoriu, kad mane hipnotizuotum! — Rilė atsistojo ir 
papurtė savo skvernus. Kordelija vėl pabandė ją pasodinti. 

— Rile, juk aš net nežinau, ar man pavyks! Leisk man paban- 
dyti! 

— Aš nesergu! 

— Žinau, kad nesergi! Tik noriu pažiūrėti, ar galiu tai pada- 
ryti. 

— Tau nepavyks! Jei nori, padainuosiu tau dainą, bet nesiduosiu, 
kad manimi eksperimentuotum! 

— Nagi, leisk man pabandyti! Prašau, Rile, atsisėsk. 

Vis dar besijuokdama Rilė vėl atsisėdo ir tuoj pat uždainavo, 
koja trepsėdama į taktą: 


Sukitės aplink ir skriekite ratu 
Su manim kartu. 


— Amarile Spūns! Baik juoktis ir dainuoti, pažiūrėk į mano 
rankas ir pasistenk panorėti, kad tave užhipnotizuočiau. 

— Gerai. 

— Ir pasitikėk manim. 

— Aš tavim pasitikiu, Korde. 

Kordelija giliai įkvėpė ir trumpam užsimerkė. 

— Rile, žiūrėdama vakar tai, ką jie vadino eksperimentu, pajutau, 
kad mane keistai paveikė ir priminė man pamirštą praeitį. 

Ji ėmė judinti rankas aplink Rilės veidą, vedžiojo jas pirmyn ir 
atgal, pirmyn atgal, kvėpuodama į ritmą su rankų judesiais. Rilė 
iš visų jėgų stengėsi nesusijuokti. Jai labai norėjosi vėl uždainuoti 
„Džimą Krou“, bet pamatė, kad Kordelija nusiteikusi rimtai. Rankos 
vis judėjo tai į priekį, tai atgal. Laikas bėgo. Rilės pilvas gurgėjo. Jos 
stengėsi, kad niekas jų neblaškytų. 


Pagaliau Rilė pratarė: 

— Atleisk, Korde, man labai niežti nosį. 

— Negi nieko nejauti? 

— Visai nieko. 

— Ir aš, — nusiminusi tarė Kordelija. - Man tik buvo įdomu, 
ar aš galiu. 

— Neįsižeisk, brangioji Korde, bet gal tu tiesiog neturi tam ga- 
bumų? 

— Aš savo tetos dukterėčia, - reikšmingai pasakė Kordelija. 

— O gal man pabandyti užhipnotizuoti rave? Mačiau, kaip ji 
tai darė. 

— Nagi, pabandyk. 

Jos apsikeitė vietomis. Rilė vedžiojo rankomis aplink Kordelijos 
veidą, bet visiškai nieko neįvyko, ir Kordelija taip pat pajuto, kad 
jai sunku susilaikyti nenusijuokus matant Rilės mažą susirūpinusį, 
kupiną ryžto ir susikaupimo veidą. 

— Po perkūnais, - pagaliau ištarė Kordelija, - išgerkime por- 
tveino. 

Jos sudėjo dešreles į mažą židinį galiniame kambaryje. Plaukai 
ir drabužiai persismelkė kepamos mėsos kvapu, tačiau jos buvo 
prie tokių dalykų pripratusios ir beveik neužuodė. Paskui patogiai 
įsitaisė, šalia pasidėjusios vyno stiklines, duoną ir dešreles, pasirąžė ir 
ėmė kalbėtis apie tai, kaip eis į Bau gatvę pas poną Kenetą. Kordelija 
daugiau nebeužsiminė apie savo idėją: ji galvojo, ar keistas sapnas 
apie tetą Esterą jai nesumaišė proto. 

Londoną gaubė sutemos. 

— Ar eisi pas ponią Fortūną? - paklausė Rilė. 

Kordelija vėl pasirąžė. 

— Ne, neturiu noro. 

— Pirmiausia iš ryto reikėtų nueiti susižinoti dėl darbo. Ką gali 
žinot. 

— Tai susitiksim ten. 

Rilė išėjo. Iš pradžių ji nuėjo pas mamą, paskui apsilankė pas 
ponią Fortūną sužinoti naujienų, o Kordelija, likusi savo rūsio bute 
Mažojoje Raselo garvėje, uždegė žvakę ir ėmė skaityti laikraštį. Čia 

ji rado straipsnį apie susitikimą su profesoriumi Eliotsonu: žurna- 
listas nebuvo nei prieš, nei už mesmerizmą, bet aiškiai nepritarė 
eksperimentui su mergaite, vilkėjusia naktiniais marškiniais. Paskui 
su dideliu susidomėjimu Kordelija perskaitė straipsnį apie maištą 
teatre šiaurinėje miesto dalyje; pakratė laikraštį, jį išlygindama, ir 
atidžiai skaitė toliau. Tačiau tai nebuvo apie trečiarūšius aktorius: 
vietos gydytojai ir keliaujantys mesmeristai įsivėlė į peštynes, ne- 
sutardami, kurių profesija naudingesnė: žmonės (gydytojai dėl to 
pyko), ypač moterys, vis labiau buvo linkę gydytis pas šarlatanus, 
užsiimančius magnetizmu (taip laikraštis juos apibūdino), nes mes- 
meristai gydydami nelietė jų rankomis. Laikraštyje pasakojama, 
ką jautė viena moteris: „Ne, ne, tik ne gydytojai su tais naujais 
stetoskopais, prašantys manęs atsisegti sagas. Aš noriu lankytis 
pas mesmeristą. Jis pasakys apie mano sveikatą nesiliesdamas prie 
mano kūno. 

Kordelija vėl pasiėmė tetos Esteros knygas ir ėmė jas vartyti. Jos 
akis už kažko užkliuvo, ir ji greitai prisitraukė arčiau lempos. Atidžiai 
skaitė, nepastebėdama, kaip bėgo laikas. Paskui vėl greitai pagriebė 
laikraštį ir atidžiai peržvelgė „asmeninių“ skelbimų skyrių. Galvoje 
jai vėl ėmė suktis mintys iš sapno apie tetą Esterą ir ji pajuto, kaip 
širdis ėmė taip plakti, lyg ji būtų smarkiai bėgusi. 


6 skyrius 


Kitą rytą Blumsberio aikštėje ant sužaliavusių lapų, lyg skelbdami 
naują pradžią, spindėjo ankstyvo pavasario spinduliai. Kordelija 
vaikštinėjo po aikštę, kaip jaunystėje, ir įtemptai galvojo. Man reikia 
pasikalbėti su Rile. Šį 4774 neatsisakysiu savo minties ir ji manęs neai- 
kalbės. Paskui, norėdama kieme išpilti naktinį puodą į srutų duobę, 
Kordelija atidarė duris. Į vidų įbėgo juodas kaimynų katinas. Įsiraisė 
ant sofos, kur krito saulės spinduliai, pasiekdami net rūsio kambarius. 
Ji girdėjo, kaip katinas patenkintas murkė, ir paglostė pakutendama 
jam letenas. Jis gulėjo tingus ir ramus. Kordelija pakėlė rankas nuo jo 
galvos ir ėmė judinti virš jo, aplink akis, paskui žemyn palei jo kūną 
ir vėl į viršų. Katinas ėmė murkti. Ji vėl braukė ore rankomis jam 
aplink kūną, jausdama jo šilumą. Jis nustojo murkti, žvelgė ramiai, 
nemirksėdamas. Kordelija gerai nematė jo akių, nes švietė saulė, bet 
jis, atrodo, buvo apimtas transo, o ji tebejudino virš jo rankas. 

Kordelija šiek tiek atsitraukė. Katinas nejudėjo, jo galva taip pat. 
Jis žiūrėjo į priekį, lyg jos nematytų ir negirdėtų. Kordelija įpylė 
į lėkštutę pieno: jis nepajudėjo. Ji pašaukė jį, bet jo ausys vos vos 
sukrutėjo. Negi užbipnotizavau katiną? Jos teta prikeldavo damas iš 
transo vėl judindama virš jų rankas: iš lėto ji grįžo prie sofos ir vėl 
ėmė judinti rankas virš jo galvos. Staiga, lyg būtų nubudęs iš miego, 
katinas stryktelėjo, nušoko nuo sofos ir puolė savo auką - pelę, 
tupinčią kambario kampe. 

„O Viešpatie!“ — piktai sušuko Kordelija. 

Sėdėdamas tarp aitrių mėlynų dūmų Ėriuko aludėje, ponas Kenetas 
lingavo galva. 

— Ne, senoms damoms nieko nėra, — tarė jis, — bent jau šią 
savaitę. Vakar Jorke reikėjo aktorės senos damos vaidmeniui. 

— Mums reikėjo ateiti vakar! — tarė Rilė. 

— Bet šiose gastrolėse režisierius davė jį jaunai aktorei, na, žinote 
tuos režisierius! 

— Panelei Suzanai Fortūnai! — vienu metu ištarė Rilė ir Korde- 
lija. 

— Pasiilgsime vasaros sezono, - liūdnai pasakė Rilė. — Gal mums 
reikėjo likti Makbere. 

— Jie nebūtų mūsų palikę Makbete, negi pamiršai? - kandžiai 
priminė Kordelija. — Vietoje laumių turėjo vaidinti dramblys! 

— Taip, tiesa, - išmintingai pridūrė ponas Kenetas, lyg laumes 
vaidinantys drambliai būtų įprastas dalykas. — Girdėjau, jie įsigijo 
dramblį būtent šiam spektakliui. Pabandykite ateiti kitą savaitę. 

Jis pasakė tuos žodžius taip, lyg būtų kalbėjęs maldą. 

— Grįžkim į Blumsberį, — tarė Kordelija Rilei. — Aš tikrai turiu 
vieną sumanymą. 

— Pirmiausia man reikia aplankyti mamą. 


Tačiau Raidinghauso skersgatvyje ir Didžiojoje Tičiildo gatvėje 
zujo policininkai. Dalis rajono buvo užblokuota. 

— Viešpatie brangiausias! — sušuko Rilė, pati negalvodama, ką 
sako. — Matyt, mano mamytė išėjo į lauką be drabužių! 

Ji sugriebė policininką už rankos. 

— Kas čia vyksta? Kas atsitiko? 

Rilė greitai pažvelgė į savo langus, pagalvojusi, jog išgirdo 
balsus. 

— Negaliu pasakyti, ponia. 

— Man reikia pamatyti savo seną mamą! 

Policininkas šiek tiek suminkštėjo. 

— Žmogžudystė, ponia. 

— Žmogžudystė? Bet ne šitoje vietoje? 

— Didžiojoje Tičhldo gatvėje, ponia. 


Siaubo apimtos, Rilė ir Kordelija žiūrėjo viena į kitą. Įvyko tai, 
ką pranašavo Regina, toje vietoje, už kampo. 

— Man reikia pamatyti savo ssną mamą, - primygtinai reikalavo 
Rilė; Ji parodė ranka į viršų. Policininkas matė jų susirūpinusius 
veidus. 

— Leisiu jums eiti, — pasakė jis.— Nužudytas jaunas žmogus, — 
pridūrė tyliai, norėdamas jas nuraminti. 

Abiejuose kambariuose girdėjosi triukšmas, todėl jos žinojo, 
kad nė viena iš moterų netapo žudiko auka. Pro langą buvo girdėti 
Reginos balsas: 

— Sakiau jums! - šaukė ji susirinkusiems apačioje. - Sakiau, kad 
netoliese yra žudikas! 

Ji užtrenkė savo kambario duris ir nebeišėjo. Ponia Spūns sėdėjo 
ant mažos medinės kėdės ir nemiegojo, o tai jai nebuvo būdinga. 
Susirūpinusi ir pikta kažką nesuprantamai kalbėjo pati su savimi, 
nesutiko apsivilkti drabužių ir spardė naktinius puodus. 

— Aš norėjau paklodės! — burbėjo ponia Spūns. — Jos kainavo 
pusę penso, Bertas sakė, tiek pat, kiek stalas, o dabar čia maišelis 
pyragaičių! 

— Kas tas Bertas? — paklausė Kordelija, bet Rilė tik patraukė 
pečiais. Jos pačiupo naktinius puodus, kuriuos ponia Spūns piktai 
spardė savo mažomis kojytėmis. Jos išpylė puodų turinį tiesiai pro 
langą į kiemą (taip darydavo tik blogiausiu atveju). Joms reikėjo 
vandens: Kordelija nulipo laiptais žemyn ir vėl grįžo. Gretimame 
kambaryje vis dar šūkavo Regina. Rilei buvo pikta, bet ji džiaugėsi, 
kad jos netapo žudiko aukomis, ir stengėsi sutvarkyti išmėtytus 
mamos apatinius drabužius. Ponia Spūns dabar barbeno nuogomis 
kojomis į grindis, čiupinėdama pirštais savo apnuoginto kūno odą, 
vis dar garsiai tebekalbėdama pati su savimi, ir spyrusi išpylė ką tik 
atneštą vandenį, kuris išsiliejo ant grindų. 

— Sakyk, kaip galima tai padaryti su medžiu? — šaukė ponia 
Spūns. 

Kordelija, norėdama išblaškyti jai mintis, ėmė judinti rankas 
ore priešais ją taip, kaip tai darė katinui. Po akimirkos ji atitraukė 
jos dėmesį, ir ponia Spūns nustojo kalbėti bei spardyti, sekė Korde- 

lijos rankų judesius lyg kūdikis žaisliuką. Kordelijos rankos judėjo 
pirmyn ir atgal: ji buvo sutelkusi dėmesį į vaikišką ponios Spūns 
veidą. 

Sraiga kambaryje stojo tyla, kartkartėm pertraukiama iš Reginos 
kambario sklindančių šūksnių: „Aš jus perspėjau!“ Ponia Spūns da- 
rėsi vis ramesnė. Rilė, rinkusi nešvarius drabužius, šluosčiusi išpiltą 
vandenį ir bandžiusi bent šiek tiek išvalyti kambarį, staiga sustojo. 
Kordelija ir ponia Spūns galiausiai ėmė kvėpuoti vienu ritmu, o 
savo rankose Kordelija pajuto šilumą. Paskui gana netikėtai ponia 
Spūns šonu nukrito nuo medinės kėdės. 

— O, Dieve! - sušuko Rilė, mesdama į orą nešvarius drabu- 
žius. — Korde, ar pakvaišai, ji susitrenkė galvą. 

Ji nubėgo prie mamos. 

— Atleisk! - šaukė Kordelija. Jos bandė pakelti silpną nuogą 
kūną, pagaliau paguldė ją ant lovos, kurioje ji miegojo su Rile ir 
užklojo ją antklode. 

Kordelija žiūrėjo apimta siaubo, o jos širdis daužėsi krūtinėje. 

— Ar jai nieko nenutiko? Ji miega? Ji mirė? 

Rilė atidžiai pažvelgė į mamą. 

— Ji gyva, lyg miega, lyg ne. 

— Atleisk! - vėl sušuko Kordelija. Jos veidas buvo išbalęs. — Ne- 
žinau, kodėl taip padariau. 

Ponia Spūns kvėpavo lėtai, veidas buvo ramus, bet išbalęs, akys 
atmerktos. Tai buvo keisčiausia. 

— Daryk ką nors, — su panika balse maldavo Rilė, vėl pakėlusi 
nešvarius smirdinčius drabužius ir numetusi juos į kampą, priėjo 
prie mamos. — Pažadink ją! 

— Nežinau, kodėl taip padariau, - kartojo Kordelija. 

— Korde, dabar pažadink ją! — Rilės veidas tapo raudonesnis 
nei anksčiau. 

Kordelija giliai įkvėpė ir ėmė judinti rankas virš ponios Spūns 
veido bei jos mažo bejėgio kūno. Jos raukšlėtos rankos buvo suti- 
nusios ir įgavusios rausvai melsvą atspalvį. Praėjo trys ilgos minutės. 
Keturios. Nieko neįvyko. 

— O, Dieve! - sušuko Rilė. Jos veidas buvo išraudęs. 


69 


— Dieve! — šaukė Kordelija, o prakaitas žliaugė jos veidu. - Ką 
aš padariau? 

Ji buvo išvargusi, tačiau pabandė dar kartą; matė susirūpinusį 
Rilės veidą; iš visų jėgų stengėsi prisiminti, ką darydavo teta Estera: 
jos rankų judesius, ritmą, kvėpavimą atsipalaiduok ir leisk man 
pasirūpinti tavimi; ji visą dėmesį sutelkė į ponią Spūns. Tai, rodos, 
truko amžinybę, tačiau pagaliau ponia Spūns sujudėjo, šiek tiek 
pasuko galvą ir, pamačiusi Rilės veidą, nusišypsojo. 

— Rile, tu gera mergaitė, — tarė ponia Spūns. 

— Pagaliau! — sušnibždėjo Kordelija, plaštaka šluostydama pra- 
kaituotą veidą. 

Tačiau nei Rilė, nei ponia Spūns jos nesiklausė; Kordelija matė 
savo draugę, iš nuostabos stipriai suspaudusią mamos ranką. Mama 
ją atpažino. Rilei akyse pasirodė ašaros, ir ji švelniai užklojo antklode 
mažą senos moters kūną. 


Sukrėsta Kordelija apsvaigusi ėjo pro policininkus ir minią žmonių, 
baltą maršką ir bandelių bei laikraščių pardavėjus. Laikraščių pusla- 
piuose mirgėjo „ŽMOGŽUDYSTĖ“, karščiausias pastarųjų dienų 
įvykis. Jei ponia Preston iš tikrųjų buvo užhipnotizuota, Kordelija 
pati galėjo nualpti dėl to, ką padarė. Negalvodama ji grįžo tiesiai 
į Blumsberio gatvę. Atsisėdo ant geležinio suoliuko ir sėdėjo, lyg, 
pati būtų apimta transo. Kordelija padarė tai, ką darė teta Estera. 
Rankose tada jautė keistą šilumą: įvyko kažkas keisto. Akimirką 
ponia Spūns pažino Rilę. Tik sutemus Kordelija pagaliau grįžo į 
Mažąją Raselo gatvę. Jos veidas buvo išblyškęs, lyg ką tik danguje 
pasirodęs mėnulis. 

Ji nedrįso grįžti į Raidignhauso skersgarvį. Anksti rytą nuskubėjo 
į biblioteką dar prieš ją atidarant. Pasiskolino keletą knygų apie 
mesmerizmą ir frenologiją. Grįžusi namo Kordelija sėdėjo ir skaitė, 
kai ką užsirašydama. Uždegė daugiau žvakių, paskui palinko prie 
knygų, garsiai tardama žodžius, kurių nežinojo. Ji skaitė apie žudiką 
Berką, kurį vėliau pakorė. Edinburge padaryta jo galvos kopija ir 
frenologai ištyrė: iškilimas jo galvoje, reiškiantis DESTRUKCIJĄ, 

buvo labai didelis. Ji užsirašė daugiau dalykų. Reikėjo pasikalbėti 
su Rile. 

Vėlai vakare pasirodė Rilė. 

— Ar ji gerai jaučiasi? — paklausė Kordelija, kai draugė dar tebe- 
stovėjo tarpduryje. Rilė linktelėjo galva. 

— Atleisk, — vėl ištarė Kordelija. - Aš nebegrįžau pas tave, nes 
bijojau, kad vėl ko nors nepadaryčiau. Dar niekada nebuvau taip 
išsigandusi. 

Abi draugės žiūrėjo viena į kitą. 

— Juk ji tave pažino, ar ne? 

Rilė vėl linktelėjo galva. 

— Tu ją užhipnotizavai, — pasakė Rilė. 

— Taip, — ištarė Kordelija. - Neketinau to daryti, bet, manau, 
padariau. 

Minutėlę jos stovėjo ir jautėsi šiek tiek nejaukiai. 

— Ar ji dabar tave pažįsta? 

— Ne, - atsiliepė Rilė. 

Rilė pastebėjo, kad Kordelija krūptelėjo, jos kūnas ėmė vir- 
pėti. 

— Užeik, Rile, eikš į vidų, dėl Dievo meilės, išgerk viskio, — ra- 
gino Kordelija. 

— Šį rytą buvau pas poną Kenerą, - tarė Rilė. 

— Nieko? 

— Nieko. Ir žinai, ką? 

— Ką? 

— Ta vakarykštė žmogžudystė. 

— Na? — Kordelija pripylė taureles. 

— Nužudytoji buvo viena iš tų jaunų merginų, kurios ateina 
pas ponią Fortūną! 

— Viena iš Emų ir Primrouzių? 

— Viena iš jų. Kvailos mergaitės, jos atsivesdavo vyrų iš gatvės. 
Ponia Fortūna ne kartą jas perspėjo. 

Kordelija pagalvojo, kaip kadaise rizikavo jos mama ir teta. Tie 
vyrai galiniame kambaryje, kurie sumokėdavo Kitei. Kordelija su 

pensu rankoje būdavo išsiunčiama į Blumsberio aikštę. Ji vėl su- 
drebėjo, lyg kažkas būtų perbėgęs jai per širdį. 

— Manau, mums reikia išgerti! — tarė ji. Tačiau ji išgėrė tik pusę 
taurelės ir tarė: 

— Paklausyk, Rile. Atrodo, man šovė gera mintis. 

— Dėl darbo? - paniurusi pratarė Rilė. 

— Taip! Klausyk. 

Kordelija pirmiausia išsiėmė popieriaus lapus, kuriuose rašė. Ji 
stovėjo priešais Rilę lyg būtų repetavusi prieš spektaklį. 

— Klausyk, Rile, — vėl tarė ji. - Norėjau tau anksčiau pasakyti, 
bet man reikėjo prieš tai daugiau pasiskaityti. Manau, man kilo 
nuostabi idėja, mes galime praturtėti! 


Ji ėmė skaityti: 


„Dviejų lyčių sąjunga susidaro atsitiktinai, neatsižvel- 
giant į gamtos dėsnius, ir štai rezultatas: vaikai su įgimtais 
trūkumais, priešlaikė mirtis ir kančios.“ 


— Ką? Apie ką tu kalbi? — paklausė Rilė. 
— Ššš, — sušnibždėjo Kordelija. 


„Sulaužomi meilės ir gamtos dėsniai ir manoma, kad vi- 
siškai priimtina, jog vyras ir moteris, nors jaučia vienas kitam 
antipatiją, turi gyventi kartu, nes buvo sujungti „šventais 
santuokos saitais tuo metu, kai jie vienas kito gerai nepa- 
žino... ne Dievas juos sujungė, bet jų pačių nežinojimas... 
o bažnytinė ceremonija neatstoja gamtos dėsnių.“ 


— Rile, aš tai perskaičiau knygoje apie frenologiją! Dar kartą 
atidžiai paklausyk: 40/ jie dar nepažino vienas kito. O kaip žmonės 
gali sužinoti vienas apie kitą? Žinoma, pagal jų kaukolės formą. Ir 
galbūt kad būtų įdomiau, juos užhipnotizuojant! Mes abi galėtume 
tuo užsiimti, patardamos jiems prieš... — Rilė draugės balse išgirdo 
panieką, — prieš iškilmingai duodant vedybinius įžadus! 

Korelija ėmė žingsniuoti po kambarį, dar kartą peržvelgdama 
knygas, kurias neseniai skaitė. 

— Žinoma, tu ir aš, kaip paaiškėjo, niekada nebuvome ištekė- 
jusios... 

— ...bet tu lyg ir buvai ištekėjusi, ir... 

— ...vis dėlto nebuvau, kaip žinai... 

— ...ir aš buvau ištekėjusi, Korde. 

— Ką? — Kordelija apstulbusi žiūrėjo į draugę. 

Rilė trūktelėjo pečiais. 

— Kai tu gyvenai Velse. 

— Ir niekada man nesakei! 

— Nelabai buvo ką sakyti. Per tuos metus mačiau tave tik porą 
kartų, o laiškų viena kitai beveik nerašėme. 

Kordelija atsisėdo išplėtusi akis ir netikėdama tuo, ką girdi. 

— Papasakok, — tarė ji. 

— Gerai, — tarė Rilė ir prilaikydama rankomis sijoną atsisėdo po 
tetos Esteros žvaigždėmis ir veidrodžiais. 

Po kurio laiko ji giliai įkvėpė ir ėmė pasakoti. 

— Jis buvo aktorius, Džekas, aktorius spindinčiomis akimis — 
mane visada žavėjo tokios akys, Korde - jis vaidindavo komedijose, 
mums keletą kartų teko dirbti kartu. Buvom nuvykę gastrolių į 
Jorką, paskui į Hulą — ten mes spektaklyje leidomės nuo debesų 
į Žemę. 

Kordelija atrodė sumišusi. 

— Korde, nenorėjau tau pasakoti apie tai, kas tuo metu vyko 
teatre, kai tu buvai Velse, nes maniau, kad tai tave nuliūdintų, nes 
buvo taip puiku. Mes su Džeku, apsirengę angelais, kasvakar virve 
leisdavomės nuo stogo. Atrodė, lyg būtume skridę! O vieną vakarą, 
kai leidomės vienas šalia kito, Džekas pašnibždomis paprašė manęs 
už jo tekėti. Ir aš sutikau. 

— Hule? 

— Hule. Šeštadienį prieš spektaklį, — Rilė nutilo, paskui tyliai 
ištarė. — Aš norėjau ištekėti, Korde, buvo taip puiku ir gera būti šalia 
ko nors, eiti kartu namo. Mes su Džeku daug juokdavomės. 


— O paskui? 

— O paskui... — Rilė vėl trumpai nutilo. Kordelija tylėdama 
laukė. — Netrukus aš pasijutau nėščia, o Džekas pabėgo. 

— Pabėgo? 

— Vėliau nutariau, kad jis manimi susižavėjo ir pasipiršo todėl, 
kad mums buvo gera skraidyti. Jis nenorėjo vaikų, kurie apsun- 
kintų gyvenimą. Dirbant teatre, sakė jis, vaikų nereikia. Jis dėl to 
kaltino mane. Argi ne keisti tie vyrai? — Kordelija tylėdama žiūrėjo į 
Rilę. — Iš tikrųjų aš esu ponia Džek O Raili, ne Rilė Spūns. Jis sakė, 
kad kūdikis ne jo, o aš kekšė. O paskui Emanuelis... 

— Emanuelis? 

— Žinau, tai kvaila, bet mano mama jį mylėjo ir padėjo au- 
ginti. Būdamas vienerių, jis susirgo karštlige ir mirė. — Rilė keletą 
kartų lėtai įkvėpė ir iškvėpė, stengdamasi nusiraminti. — Jis mirė 
mūsų bute Raidinghause. Mano mama tada buvo sveiko proto, 
pameni, kokia ji buvo maloni, kaip gražiai dainavo. Ji man daug 
padėjo - ak... 

Ji rankomis braukė byrančias ašaras. 

— Korde, tai buvo siaubinga. O vėliau, kai Džekas vaidino Hei- 
markete, mama nuėjo ten ir palaukusi prie scenos durų, išpylė ant 
jo naktinį puodą. Jis ją pažino ir pabėgo. 

Rilė susijuokė, bet tai nuskambėjo kaip verksmas. Paskui nu- 
tilo. 

— Rile! - pagaliau pratarė Kordelija. - Man labai gaila. 

Mažoji Rilė Spūns sėdėjo rūsio kambarėlyje; jos pirštai vis dar 
lengvai judino sijoną ir išdavė jausmus, bet veidas atrodė ramus. 

— Aš tave susitikau po to, kai perskaičiau laikraštyje apie Elisą — 
netinkamas laikas pasakoti apie save. 

— Ber kodėl nepapasakojai vėliau? 

— Korde, kai grįžai į Londoną, atrodė, kad viskas įvyko taip 
seniai. Be to, tu nemėgsti kalbėti apie vedybas ir... ir vaikus. Žinai, 
kokia tada būni pikta. 

Priblokšta Kordelija nuleido akis. Pasinėrusi į savo gyvenimą, 
ji nežinojo, kaip gyveno Rilė. Ji pajuto, kad iš gėdos jai ėmė kaisti 


skruostai. 

— Man labai gaila, — ji vėl pakartojo. Paskui atsistojo ir įpylė dvi 
dideles taures portveino. 

— Už Emanuelio atminimą, — pasakė. 

— Ačiū, — tarė Rilė, tačiau net tada nepalietė taurės. 

Jos ilgai sėdėjo tylėdamos, girdėjo pro šalį dardančias karietas, 
šaukiantį vyrą, kuris galando peilius, garsiai dainuojančius iš „Mė- 
lynųjų apsiaustų“ aludės išeinančius žmones, svirduliuojančius 
Mažąja Raselo gatve. 

Pagaliau Kordelija tyliai tarė: 

— Klausyk, Rile. Aš tikrai turiu planą. Sugalvojau jį prieš kelias 
dienas, o galutinai apsisprendžiau po to, kai užhipnotizavau — ar 
bent kažkaip paveikiau — tavo mamą. Man jau atsibodo laukti, kol 
ponas Kenetas ar ponas Turneris pasiūlys kokį prastą, džiaugsmo 
neteikiantį darbą, už kurį mes turime būti dėkingos, kad ir koks 
šlamštas tai būtų. Atsibodo visą laiką skaičiuoti pinigus. Kiek dar 
režisierių nutrauks su mumis kontraktus kažkokiame užkampyje, 
kur net nėra padoraus kelio grįžti į Londoną? Mus taip pat gali 
nužudyti! Nejaugi taip ir nugyvensime savo likusį gyvenimą tik 
dėl to, kad daugiau nieko nemokame daryti? 

Ji atsistojo ir ėmė vaikščioti po kambarį. 

— Kai stebėjome profesorių ir tą pakvaišusią mergaitę, aną dieną 
dainuojančią dainelę „Džimas Krou“ visiems šaukiant ir ginčijantis, 
prisiminiau tetą Esterą, kurią matydavau sapnuose. Ne mama, ak- 
torė, uždirbo pinigus, o ji, teta Estera, rėmusi mus, nors jos veidas 
buvo nusėtas randų, o koją gėlė iš skausmo. Be to, Rile, mes jau 
senos! Aš galiu prarasti šį butą, vienintelę saugią vietą, kur užaugau! 
Tu ir tavo mama galite atsidurti gatvėje, mes visos galiausiai atsi- 
dursime vargšų prieglaudoje Vinigajarde. 

— Nustok, Korde. 

— Rile, paklausyk. Kartą, kai buvau dar gana jauna ir savimi 
patenkinta, teta Estera nuvežė mane į Septynių ciferblatų rajoną. 
Nors jis ir netoli, niekada anksčiau ten nebuvau buvusi. Teta man 
parodė, kur jos su mama augo - ta vieta baisi, Rile, 6a/s/: kamba- 
riuose po dešimt žmonių, žiurkės, tarakonai, tamsūs ir dvokiantys 
užkampiai, besikandžiojantys šunys, džiną geriantys vaikai ir ga- 


tvės... Nepavadintum jų gatvėmis, ten tik grioviai su tekančiomis 
srutomis — dvokė taip, kad niekada neįsivaizduotum. Ir tai visai 
netoli nuo mūsų! Ten dvokė labiau negu Raidinghauso skersgatvyje. 
Pro langą ant galvos krenta išmatos, visi šaukia, rėkia, keikiasi. Ten 
kaip pragare. O žmonės sakė esą mūsų giminės ir prašė pinigų. 
Tavo gyvenimas Raidinhauso skersgatvyje buvo kitoks, čia visada 
buvo geriau negu ten, tu turėjai gerą tėtį, kuris dirbo parduotu- 
vėje, buvai saugi, o aš to neturėjau. Štai kodėl kovojau dėl Eliso 
ir negalėjau patikėti savo laime — ir buvau teisi netikėdama! - kai 
Elisas pasakė, kad ves mane tik dėl to, kad aš vaikštau ir kalbu kaip 
tikra dama! — ji trenkė žemėn portveino taurę. Taurė sudužo, bet 
Kordelija nekreipė dėmesio. — Vesti mane, kurios motina ir teta 
užaugo landynėje? Žinoma, aš gyvenau svajonėse. Svajojau, kai 
pietavau su lordu Kaselrėjumi, kai Velingtono kunigaikštis man 
pabučiavo ranką! Svajojau visą laiką gyvendama Velse! 

Rilė pamatė, kaip Kordelija staiga nuėjo prie praustuvės. Ji nu- 
sisuko, nusispjovė, ir Rilei pasirodė, kad ji žiaugčioja. Rilė greitai 
pasilenkė ir surinko taurės šukes, įtrynė portveiną į grindų lentas. 
Grįžusi iš Velso Kordelija iki šiol tiek daug nepasakojo apie savo 
praeitį ir, atrodė, niekada nebuvo tokia pikta. Rilė nenustebtų, jei 
pagaliau Kordelija prabiltų ir apie savo vaikus. Rilei patiko jų vardai: 
Manona, kuri, kaip sakė teta Estera, buvo panaši į josios gražuolę 
seserį Kitę (Dabar Rilė aiškiai girdėjo, kaip Kordelija žiaukčiojo.), 
Gvenliama — pilkomis tetos Esteros akimis ir mažasis keistuolis 
Morganas, žavėjęsis krabais ir jūrų dumbliais. Grįžusi į Londoną, 
Kordelija niekada apie juos neužsiminė. 

Pagaliau Kordelija įsipylė iš ąsočio stiklinę vandens ir pasitraukė 
atgal. Jos skruostai buvo raudoni, o plaukai susitaršę, tačiau Rilei 
dingtelėjo, kad net ir nusivėmusi ji atrodė nuostabiai graži. 

— Na, bet aš turiu namus Mažojoje Raselo gatvėje, Blumsberyje, 
padorų adresą! Aš vis dar vaikštau ir kalbu kaip tikra dama! Ir niekas 
to iš manęs neatims. Aš sugalvojau planą. Didelę gyvenimo dalį 
mus apgaudinėjo kiti, o dabar dar tu papasakojai apie savo Džeką. 
Kodėl mums nepabandžius? 

— Apgaudinėti žmones? 


— Na, ne, nevisai. Vadinkime tai pagalba žmonėms! Klausyk, Rile, 
po grindų lentomis po krosnimi aš turiu šiek tiek pinigų. Pagalvok apie 
tuos turtuolius, atėjusius į ligoninę stebėti eksperimentų ir kalbančius 
apie mesmerizmą, lyg tai būtų kažkas nauja, lyg mano teta Estera prieš 
daugelį merų nebūtų to dariusi! Skaičiau apie tai laikraščiuose. Sako, 
tai dabar darosi madinga. Nežinau, ką padariau tavo mamai, bet tikrai 
jaučiau kažką keista. Matėme, kad kažkas įvyko - atleisk, Rile, žinoma, 
negalima leisti, kad žmonės kristų ant grindų ir trenktųsi į jas galvas! 
Dar daugiau, aš skaičiau apie frenologiją, kurią tera Estera taip pat 
žinojo ir kartais ja pasinaudodavo. Manau, kad bet koks kvailys galėtų 
tai padaryti, jei labai stengtųsi. Knygose rašoma, kad frenologija — tai 
tikra filosofija, tas pats, kas studijuoti mokslą apie elektrą! Taigi mes 
neapgaudinėsime žmonių. 

Ji pasiėmė vieną popieriaus lapą. 

— Už paskutinius pinigus sumokėsiu nuomą už kelis mėnesius į 
priekį, paskui įdėsiu skelbimą į Morning Chronick ir The Times, gal 
ir į Weekly Dispatch ir kitur, kur bus tinkama. Žiūrėk, koks mano 
skelbimas, — ji padavė Rilei popieriaus lapą. 


MEILĖ: SVARBIAUSIAS SPRENDIMAS. 

išsilavinusi FRENO-MESMERISTĖ 

teikia kvalifikuotus patarimus besiruošiančioms tuoktis 
poroms. 

Nesuklyskite priimdami šį svarbų sprendimą. 

Anonimiškumas garantuojamas. Dėl susitikimo laiko 
kreiptis raštu. 


— Kas yra frenomesmeristas? 

— Gerai skamba, ar ne? Skaičiau vienoje knygoje. 

Rilė prapliupo juoktis. 

— Tavo manymu, žmonės turėtų rinktis savo partnerius pagal jų 
galvos formą! Nori pasakyti, kad mes apgaudinėsime žmones! 

— Ne! Nes yra dalis tiesos! 

— Tiesos? — Rilė žiūrėjo į Kordeliją, lyg ji būtų netekusi proto. — 
Kordelija, aš negalėčiau to daryti, nieko apie tai neišmanau! Be to, 

jeigu užhipnotizuosi žmones, jie gali nukristi nuo kėdžių ir paduoti 
mus į teismą! 

— Tai ne visai mesmerizmas. Nors skamba gerai, ką manai: 
frenomesmerizmas? Iš tikrųjų mesmerizmas naudingas skausmui 
numalšinti arba padėti jį užmiršti. Pas mus ateisiantys žmonės 
kreipsis ne dėl skausmo. Jie norės pasikalbėti apie meilę. O aš jiems 
patarsiu, žiūrėdama į jų kaukolės formą! 

— Ne, aš to negalėčiau! Nieko neišmanau apie tokius dalykus. 

— Ber juk galėtum būti mano asistentė. Ne... mano partnerė... 
tu gali vadovauti! Gali imti pinigus, nuraminti žmones prieš jiems 
einant į šventovę! — Kordelija juokavo greitai kalbėdama. — Abi ga- 
lime pasinaudoti savo aktoriniais sugebėjimais! Mes esame subren- 
dusios moterys. Atrodome rimtai. Turiu net žilų plaukų! Pagalvojau, 
kad galėčiau dėvėti spalvingus šalikus ir atrodyti paslaptinga. Mes 
nublizginsime žvaigždes ir veidrodžius ir uždegsime žvakes kaip 
darydavo teta Estera, ir imsime - na , sakykime, po šešis šilingus. 

— Šedis šilingus? 

— Pusę ginėjos už du! — dabar Kordelija kalbėjo nesustodama. — 
Sukurti atmosferą, sakydavo teta Estera, labai svarbu — ji to išmoko 
iš užsieniečio, kuris ją mokė mesmerizmo. Oi, žinau, Rile, tu ga- 
lėtum kitame kambaryje groti fleita, o kai praturtėsime, nusipirk- 
sime klavesiną ar vieną iš tų naujų pianinų! 

Ji matė nepasitikėjimą Rilės veide ir atsisėdusi šalia, sugriebė 
ją už rankos. 

— Rile, aš tiek daug skaičiau. Mesmerizmas man vis dar atrodo 
šiek tiek paslaptingas, bet frenologijoje yrz tiesos, net graikai taip 
sakė. 

— Graikų galvos buvo su numeriais? 

— Ne, ne visai. Tačiau jie manė, kad vaizduotės, proto ir atmin- 
ties galios priklauso nuo skirtingų kaukolės sričių! Rile, aš apie tai 
skaičiau! Visi kalba apie graikus, todėl aš juos cituosiu! Ir išbandysiu 
pirmiausia su tavim. Tai ne apgaulė, me visai. 

— Mes negalime matyti, kas žmonių galvose, Korde! Sakai, kad 
mes tai galime suprasti ir padėti žmonėms pasirinkti tinkamą part- 
nerį. Žinoma, kad ne! 

— Bet pagalvok, ką mes žinome! Prisimink, kokią klaidą pa- 
dariau pasirinkdama partnerį, tu — taip pat, Rile. Nejaugi nieko 
neišmokome iš tų baisių, daug kainavusių pamokų? Negi mes ne 
aktorės, negi nesame įpratusios žiūrėti žmonėms į veidus ir girdėti jų 
balsus. Ar ne to išmokome? Taigi mes galime atspėri, Rile! Stebėsime 
jų veidus, klausysime jų balsų ir bandysime spėri. Tai bus tik dar 
vienas spektaklis. Mes aktorės... mes įpratusios sav0 veido išraiška ir 
balsu pasiekti tam tikrą efektą. Tai negi nesame išmokusios atidžiai 
stebėti žmones, neturinčius mūsų sugebėjimų, ir atspėti, ką jie 
jaučia? Mes išmoksime viską apie kaukolės dalis (net jei pačios tuo 
nelabai tikime), kad mūsų žodžiai skambėtų įtikinamai! Aš viską 
išmoksiu kaip vaidmenį, pasipuošiu, nublizginsime žvaigždes! - ji 
vėl pašoko. - Galėtume parašyti net naujajai karalienei! Jai reikia 
vyro! 

Net paminėjusi karalienę, Kordelija Rilės neįtikino. 

— Tai žmonių mulkinimas? 

— Man nė motais, mulkinimas ar ne! — tarė Kordelija. - Noriu, 
kad būtume viskuo aprūpintos iki gyvenimo pabaigos. Man jau 
bloga nuo to, kad visą laiką trūksta pinigų! 

— Ber dabar mesmerizmas populiarus, tau gali tekti ir hipnoti- 
zuoti, o kas žino, kuo tai gali baigtis. 

— Klausyk, savo gebėjimus reklamuoja daugybė frenologų. Ta- 
čiau aš savo tetos Esteros dukterėčia, būsiu geresnė, būsiu freno- 
mesmeristė! 

Rilė sėdėjo, lygindama sijono klostes. Kordelija, pagaliau nu- 
tilusi, laukė. 

— Kam reikalingas mesmerizmas, Korde? 

Kordelija tuoj pat perskaitė iš savo užrašų: Mesmerizmas stiprina 
nervų sistemą, ramina protą ir gerina virškinimą. 

— Virškinimą? - jos ėmė juoktis, o paskui Kordelija tarė: 

— Rile, žinau, ką darė mano teta Estera. Mačiau. Moterys tikėjo 
ja, irji joms padėjo pasijusti geriau. Tik taip galiu visa tai paaiškinti. 
Manau, aš tai padariau tavo mamai. Aš tik šiek tiek užsiimsiu mes- 
merizmu, bandysiu, jei reikės. Jei neišeis, pasakysiu, kad jie tam 
netinkami, lyg tai būtų jų kaltė. Aišku, aš neketinu padėti gydyto- 

jams ligoninėse ar šiaip daryti ką nors rimta. Užsiimsiu frenologija 
ir stebinsiu visus! Kaip sakiau, gerai viską išmoksiu, lyg tai būtų 
pjesės vaidmuo. O tu, mano partnere, galėsi rinkti pinigus, griežti 
Aeita ir maloniai sutikti žmones. 

Ji pažvelgė Rilei į veidą: 

— Ir, kaip sakiau, — pakartojo ji, - mes nublizginsime 
žvaigždes! 

— Korde, — Rilė vėl ėmė lyginti sijoną. Tas jos judesys atrodė 
keistas. — Verslą pradeda vyrai. Mes senos moterys. Mums jau gerokai 
per keturiasdešimt. Jau per senos ką nors pradėti ir... 

— Tu jautiesi sena? 

— Aš... aš nežinau, ką turi jausti, kai esi sena. 

— Būtent. Mūsų kojos, rankos ir smegenys vis dar dirba, ar ne? 

Netikėtai Rilė Spūns truktelėjo didžiulį portveino gurkšnį. 

— Sumokėsiu buto nuomą už vieną mėnesį ir pridėsiu savo 
vienuolika svarų prie tavo įnašo, Korde, — tarė ji. - Tai mano visos 
santaupos, kurias turiu po grindų lentomis. 


7 skyrius 


Nuomos mokesčiai sumokėti. Senos vogtos stiklinės žvaigždės nu- 
blizgintos. Lempos nuvalytos. Nupirktos mažos ir didelės žvakės. 
Senoji tetos Esteros fleita iškeista į kitą, aštuonių dvigubų klavišų 
vokiško sidabro fleitą, kuri pirkta su dešimties procentų nuolaida 
Strando gatvės rajone. Kordelija sumanė nupirkti du solidžiai atro- 
dančius jau nenaujus portretus: viename pavaizduotas žilabarzdis 
vyras, o kitame moteris balta kepuraite. 

— Jie mums suteiks rimtumo įspūdį. Senasis vyras yra tavo senelis 
iš motinos pusės, buvęs Ašbi de la Zuš miesto bažnyčios dvasininkas. 
O rimta senoji moteris, aišku, yra mano prosenelė iš didelės šeimos, 
turėjusios dvarą Derbšyre. 

Jokių užuominų apie žudiką Septynių ciferblatų rajone. Jos ilgai 
tarėsi, kaip Kordelija žurėtų atrodyti: užsidėti senos damos kepuraitę, 
kuri suteiktų solidumo, ar apsirengti egzotiškais drabužiais? 

— Manau, geriau atrodyti egzotiškai, — pagaliau nusprendė Kor- 
delija. 

Lengvų spalvingų šalikų už kelis pensus buvo galima nusipirkti 
prie Smitfildo, kur vogti šalikai kabojo tiesiog prie kelio; bet jos 
pamanė, jog tai per daug rizikinga („Įsivaizduok, jei kas pas tave 
ateina, o tu užsirišusi jo šaliką!). Todėl šalikus nusipirko dėvėtų 
daiktų parduotuvėje Monmoto gatvėje; abi pasimatavo, pasisu- 


kinėjo priešais veidrodžius aliejinių lempų šviesoje; jos užmetė 

šalikus ant Kordelijos veido ir pečių, kad pusiau paslėptas veidas 
atrodytų paslaptingai. 

— Manau, man reikia nusipirkti tarnaitės uniformą, — tarė 
Rilė. — Pakaks ir vieno egzotiško personažo, juk nenorime atbai- 
dyti klientų. 

— Tu nebūsi tarnaitė! 

— Iš pradžių aš būsiu tarnaitė. Daugybę kartų esu vaidinusi šį 
vaidmenį! Pabūsiu tarnaite, kol apsiprasiu su pačia mūsų veiklos 
idėja, o paskui imsiuosi kito, linksmesnio vaidmens. 

Kordelija išstudijavo daugybę knygų, daug išmoko atmintinai; 
Rilė mokėsi griežti Aeita malonias ausiai Šuberto melodijas. Kordelijos 
lova buvo perkelta į mažąjį galinį kambarį, prie krosnies, kur kadaise 
ji miegojo kartu su mama. Jos iššveitė aikštelę aplink senus geležinius 
laiptus prie įėjimo į butą, nušlavė lapus, žuvų galvas, obuolių nuo- 
graužas ir šlapius laikraščius — tai, ką numesdavo pro šalį einantys 
praeiviai. Rūsio durys vedė tiesiai į didįjį kambarį, bet jos keliomis, 
pigiai iš pažįstamo antstolio nupirktomis širmomis atitvėrė nedidelį 
plotelį priimamajam. Nudažė jas ryškiai mėlyna spalva ir pastatė stovą 
skrybėlėms. Širmos buvo pastatytos taip, kad Rilė, sutikusi klientus 
ir palydėjusi juos į kabinetą, galėtų nepastebimai patekti į galinį 
kambarėlį ir griežti Aeita. Vienintelis dalykas, kuriuo jos negalėjo 
atsikratyti, buvo iš galinio kambario sklindantis gaminamo maisto 
kvapas (Kokia gali būti egzotika, kai ore tvyro kiaulienos kvapas!), 
nors laikant atvertus langus ir uždegus daug žvakių, nepageidaujamo 
kvapo pavykdavo atsikratyti. Tomis dienomis jos duodavo elgetoms 
po pusę penso, kad jas lydėtų sėkmė. 


Paskui jas apėmė baimė. 

Po to, kai viską taip rūpestingai suplanavo, nupirko ir išbliz- 
gino, išleido pinigus ir šalo vėdindamos kambarius nuo svogūnų 
ir mėsos kvapo, nesulaukė nė vieno laiško, niekas neatsiliepė į jų 
skelbimą laikraštyje. 

— Laikraščiai mirga nuo skelbimų, siūlančių patarimus vedybų 
klausimais, — tarė Rilė, niūriai vartydama 7be Morning Chronicle. — 
Niekada nebūčiau pagalvojusi. 

— Ber tie skelbimai ne tokie kaip mūsų, — nesutiko Kordelija. — 
Pararimus siūlo daugiausia vyrai. Aš esu vienintelė moteris frenologė 
mesmeristė. Būkime kantrios ir palaukime. 

Kas dieną nerimas visa didėjo, bet jos stengėsi to nerodyti; su- 
nerimusi Kordė eidavo į biblioteką, o Rilė pas ponią Fortūną. 

— Gavau tarnaitės vaidmenį privačiame teatre, — drąsiai gyrėsi 
Rilė savo kolegoms. 

Bibliotekoje Kordelija mokėsi kaukolės skaičius ir juos atitin- 
kančias charakterio savybes, tyrė savo galvą ir nustačiusi, kad yra 
karinga, liūdnai nusišypsojo. Perskaitė, kad prieš keturiasdešimt 
metų gydytojai išėmė šimtus smegenų ir tyrė jų viduje esančius 
nervus. Ji sunkiai nurijo seiles. Bandė per daug negalvoti apie mes- 
merizmą ir apie tai, kas nutiko poniai Spūns. Ramybė, dvelkianti iš 
tetos Esteros, atrodė toli toli; nesuprato, kodėl ją apimdavo nerimas 
pagalvojus apie kišimąsi į tai, kas glūdi žmonių galvose. 

Jos susitikdavo kasdien penktą valandą. Gražūs Kordelijos ša- 
likai ir Rilės uniforma (su kuria ji atrodė puikiai) gulėjo kambaryje 
nepaliesti. 

Tada jos gavo pirmąjį laišką. 


Tą pirmą vėlyvą popietę dviejų aktorių širdys plakė smarkiau nei 
anomis nerimo naktimis. Rilė, dėvinti švarią ir dailią tarnaitės 
uniformą, dabar galvojo apie tai, ar jos nenusižengia įstatymams 
ir kaip jos senoji motina gyventų, jei jos duktė patektų į Njugeito 
kalėjimą. Suskambėjus skambučiui, ji vos įstengė jas atidaryti. 

Kordelija, apsivyniojusi šalikais, su sidabrinėmis apyrankėmis 
ant rankų ir girdėdama savo pačios širdies plakimą, laukė ten, kur 
anksčiau dirbo jos teta Estera. Langinės buvo uždarytos, žvakės 
uždegtos, o švytintys veidrodžiai atspindėjo šviesą. Kordelija at- 
sisėdo šalia vieno iš veidrodžių (taip, kaip jos buvo repetavusios), 
kad žmonėms įėjus į kambarį, žvakės šviesa kristų ne ant moters su 
šalikais, bet ant priešais juos stovinčios tuščios kėdės. Joms pačioms 
tai atrodė geras teatrinis etektas. 

Iš už širmos Rilė atvedė jauną porą. Išvydusi jų rimtus, ne- 
kaltus veidus, Kordelija pajuto, kaip jai ėmė kaisti skruostai. X4 

aš darau? Ji išvydo jauną moterį, kurios akys spindėjo, žiūrėdamos 
į šalia stovintį vyrą; nors buvo akivaizdu, kad ji labai jaudinasi, iš 
jos sklido gerumas. Kordelija matė jauną vyrą, ne itin išvaizdų, bet 
protingų akių ir kultūringų manierų, kurias buvo galima pastebėti 
iš jo elgesio su mergina. Šitų žmonių negaliu apgaudinėti. Tačiau 
ji tuoj pat ėmė maloniai kalbėti, kaip buvo repetavusi, ir ryžtingai 
nusprendė: Aš jų neapgaudinėju. Aš jiems patariu. 

— Aš esu, — jos buvo apie tai daug kalbėjusios kvarodamos ir 
gerdamos porterį ir nusprendė, kad besirengiantys tuoktis jaustųsi 
geriau kalbėdamiesi su ištekėjusia moterimi, o šiek tiek užsienie- 
tiško kraujo taip pat nepakenktų (kas žino, gal jis iš tikrųjų buvo 
jos tėvas), — ponia diu Pont. Prašau atsisėsti. 

Ji parodė ranka seną sofą, ant kurios, kaip manė pati, užhipno- 
tizavo katiną (ant sofos dabar buvo naujas užtiesalas). 

— Pasakykite savo vardus. 

Virš jų galvų švietė tetos Esteros žvaigždės. 

— Panelė Šarlotė Nevil. 

— Ponas Martinas Bauntis. 

Jos širdis smarkai plakė. Spektaklis prasidėjo. 

— Jūs ketinate susituokti? 

Mergina pažvelgė į jauną vyrą ir šyptelėjo. Buvo matyti, kad ji 
jaudinasi. 

— Tikimės. Manome, kad jūs parvirtinsite, jog esame puiki 
pora. 

— Frenomesmerizmas neįrodinėja, bet gali patarti, ar jūs tinkate 
vienas kitam. 

— Arjūs... ar mus užhipnotizuosite? — Panelė Nevil atrodė labai 
sunerimusi. 

— Tikrai ne. Atsisėskite ant kėdės priešais mane, panele Nevil. 
Jei leisite, pirmiausia paliesiu jūsų galvą. Kaukolės forma rodo 
asmenybės bruožus, ir jei ji parodys, kad jūsų asmenybės atitinka 
viena kitą, tikėtina, jog jūsų sąjunga bus laiminga. 

Kordelija visą laiką juos atidžiai stebėjo. Ji kalbėjo tai, ką buvo 
išmokusi: 

— Aš galiu tik pasakyti apie jūsų charakterio bruožus, intelektu- 
alines ir moralines jūsų savybes. Daugiau nieko negaliu pažadėti. 

Ji laikė rankoje vieno šaliko galą. Norėjo dabar būti teatre ir 
sakyti žodžius, kuriuos labiau supranta, vaidinti vaidmenį, kurį 
žino geriau. Ji buvo beveik nusiteikusi, kad bet kuriuo momentu 
jie gali sušukti APGAVIKĖ! Panelė Nevil, akivaizdžiai drebėdama, 
nuėjo kėdės link. 

— Ponia diu Pont, - rimtai prabilo jaunas vyras, sėdėdamas ant 
sofos. — Panelė Nevil turi patį nuostabiausią charakterį, ji yra pati 
kilniausia iš visų mano sutiktų žmonių. Aš padarysiu viską, kas nuo 
manęs priklauso, - ir pažvelgė į panelę Nevil tokiu meilės kupinu 
žvilgsniu, kad ši nusišypsojo, nors buvo labai susijaudinusi, — kad 
padaryčiau ją laimingą. 

Kordelija matė: jis tai sakė iš širdies; jo šviesios rudos akys švy- 
tėjo. 

— Kuo jūs dirbate, pone Baunti? 

— Esu tik mokytojas, ponia. 

— Kodėl sakote „tik“? Jūsų rankose Anglijos ateitis! 

— Ponia diu Pont, ir aš jam tai sakau, — tarė panelė Nevil, o jos 
susirūpinęs veidas, lyg ryški lempos šviesa, nušvietė viską aplink. 

Kordelija iš lėto pakilo ir atsistojo už panelės Nevil. Virš jų ži- 
bėjo žvaigždės, o iš kito kambario, kur buvo krosnis ir lova, sklido 
fleitos garsai. Kordelija uždėjo rankas merginai ant galvos ir švelniai 
paspaudė. Ji palietė tas vietas, kurios buvo pažymėtos skaičiais 1 
ir 2. 

— Na, štai, — tarė ji. - Jumyse yra stipriai išreikštas FIZINIS 
POTRAUKIS. 

— Ar tai negerai? — paklausė panelė Nevil, iš karto sunerimusi. — 
Skamba taip, lyg tai būtų kažkas negera. 

Kordelija jautė, kad jaunas vyras, sėdintis priekyje, viską atidžiai 
stebi. 

— Ne, tai yra gerai, — švelniai tarė ji. —- Tai meilės jausmų tarp 
dviejų lyčių impulsas. Tai noras ištekėti. Nieko negali būti geriau. 

Laikydama rankas virš merginos galvos, Kordelija juto, kaip ši 
atsipalaidavo. 


— O štai čia, šiek tiek aukščiau, yra MOTINIŠKA MEILĖ; ji 
taip pat labai išvystyta. Ar mylite vaikus? 

— Na, žinoma! - ir panelė Nevil vėl su meile pažvelgė į poną 
Bauntį. 

— Taip, — pakartojo ji. 

Ponas Bauntis buvo pasilenkęs į priekį ir labai atidžiai stebėjo 
Kordeliją, tačiau jis taip pat švelniai žvelgė į panelę Nevil, norė- 
damas įsitikinti, kad ji jaučiasi gerai. Kordelija pati sau pagalvojo: 
jie bus laimingi, tikiu, kad jie bus laimingi. Labai lėtai, negalvodama 
apie tai, ką daro, ji vedžiojo rankomis ore aplink merginos galvą, 
jusdama, kaip ji po truputį atsipalaiduoja. Paskui mergina atsiduso 
kaip vaikas, ir Kordelija staiga mintyse atsidūrė Velse, laikydama rankas 
prie mažos ir mylimos Morgano galvos, ramindama sumaištį viduje, 
kuri, atrodė, jį siaubingai kankino. Sudrebėjusi ji akimirką stabtelėjo, 
paskui, sutelkusi visas pastangas, toliau švelniai judino rankas virš 
jos galvos taip, kaip tai darydavo prieš daugelį metų. 

— Kaip gera, — sutrikusi tarė panelė Nevil. Tą patį buvo sakiusi 
ir Rilė. 

Kurį laiką girdėjosi tik fleitos garsai ir jų abiejų kvėpavimas. 
Pagaliau Kordelija atsigavo. 

— Manau, — tarė ji, kalbėdama labai švelniai, nes merginos akys 
buvo užmerktos, - kad jūsų kaukolė rodo, jog turite visas geros 
žmonos ir mylinčios motinos savybes, esate dora, ir tai teikia jums 
daug vilčių. 

Atrodė, kad mergina užmigo. Sklido Aeitos garsai. Kordelija 
glostė jai galvą, o ponas Bauntis sėdėjo prieblandoje ant sofos ir 
žiūrėjo į merginą. 

Galiausiai Kordelija ją pažadino. 

— Dabar jau tikriausiai pono Baunčio eilė. 

Šarlotė Nevil nenoromis atsimerkė. Paskui lengvai pasipurtė 
ir atsistojo. 

— Ar tai mesmerizmas? — keistai paklausė ji. 

— Aš — frenologė mesmeristė, — tarė Kordelija. — Tai dviejų da- 
lykų derinys. 

— Buvo... labai gera, — nedrąsiai tarė panelė Nevil, ir Kordelija 
pamatė, kaip ponas Bauntis paėmė ją už rankos apsikeisdamas su 
ja vietomis. Kitame kambaryje Rilė Spūns tebegrojo, stovėdama 
už mažos krosnies ir visą dėmesį sutelkusi į fleitą, lyg nuo to pri- 
klausytų jos gyvenimas. 

Ponui Baunčiui atsisėdus ant kėdės, Kordelija stebėjosi, kodėl 
jie atėjo čia, jei buvo taip aišku, kad jie vienas kitam skirti. 

— Ar jūsų abiejų tėvai džiaugiasi, kad esate pora? — paklausė ji, 
kai ponas Bauntis įsitaisė kėdėje. — Ar jie džiaugėsi, kad nuspren- 
dėte čia ateiti? 

Abu susižvalgė ir kurį laiką tvyrojo tyla. Girdėjosi tik Aeitos 
garsai. Paskui ponas Bauntis prabilo: 

— Mano mamai, kuri dar gyva, labai patinka panelė Nevil. Ponia 
Nevil mano, kad ji turės geresnę ateitį, jeigu ištekės už tolimo gi- 
minaičio sūnaus. 

— Jis labai malonas žmogus, bet aš jo nemyliu. 

— Jis labai malonus žmogus, bet ji jo nemyli, — pašaipiai pa- 
kartojo ponas Bauntis. — Tačiau jis turtingesnis negu aš kada nors 
galėsiu būti. Vis dėlto panelės Nevil mama žino apie frenologiją 
ir mesmerizmą, daug apie tai kalba, todėl mes pamanėme, kad 
gal galėtume ją įtikinti, jei jums pasirodys, jog tinkame vienas 
kitam. 

— O panelės Nevil tėvas? 

Nė vienas neatsakė. Fleitos garsai staiga nutilo, o paskui vėl ėmė 
skambėti su nauja energija, lyg Rilė būtų įgijusi antrą kvėpavimą. 

— Mano tėvas - labai užimtas žmogus, - tarė panelė Nevil. - Jis 
dažnai būna išvykęs į užsienį. 

Kordelija daugiau nieko nebesakė, tik padėjo rankas ant pono 
Baunčio galvos. 

— Dieve, — beveik iš karto pasakė ji. - Manau, esate nepaprastai 
protingas žmogus, pone Baunti. Jaučiu štai čia, — jos pirštai lietė 
jo kaktą. 

Kordelija užsimerkė ir įsivaizdavo Alfonsą: 

— Jūsų iškalba, jūsų minčių tėkmė... 

— Vakarais jis lanko naują Dirbančiųjų vyrų klubą, - sušuko 
panelė Nevil. — Jis jums to nesakė, tačiau jūs pati pastebėjote... Ak, 
Martinai, aš žinau, viskas bus gerai! 

— Manau, kad viskas bus gerai,- šypsodamasi tarė Kordelija, 
nes matau, kad ir jumyse stiprus FIZINIS POTRAUKIS ir TĖ- 
VIŠKOS MEILĖS jausmas, - ji vedžiojo rankomis jo pakaušiu. 

Ponas Bauntis šiek tiek atsitraukė. 

— Platonas tikėjo, kad tokius asmenybės bruožus, kuriuos jūs 
paminėjote, galima pasakyti iš veido, — tarė jis pakėlęs į ją galvą, - ne 
iš kaukolės formos. 

— Ir vis dėlto, — tarė Kordelija greitai, — jie tikėjo, kad tokie 
dalykai, kaip protas ir atmintis, gali būti nustatomi iš kaukolės 
formos. 

Širdis jai staiga ėmė labai greitai plakti: ji net neįsivaizdavo, kad 
per patį pirmą susitikimą teks diskutuoti apie senovės graikus. 

Kordelija vėl švelniai patraukė jo galvą arčiau savęs ir iškėlė virš 
jos rankas. 

— Aš ilgą laiką studijavau frenologiją ir jos istoriją, — tarė ji. — 
Frenologai tiki, kad kaukolės forma gali suteikti žinių apie kitus 
žmones. Tai lyg, — žodis užstrigo gerklėje, bet paskui prisiminė, - ce- 
rebrinė fiziologija. 

— O frenomesmerizmas? — paklausė ponas Baunitis. 

Kordelija giliai įkvėpė, jos rankos nusviro prie šonų. Ji prisėdo 
šalia ant kėdės. Matė labai protingas akis. Toliau tęsė tai, ką buvo 
išmokusi. Širdis plakė vis greičiau, žodžiai tiesiog birte biro. 

— Gydytojas Mesmeris tikėjo, kad jo vadinamas „gyvūnų ma- 
gnetizmas“ galėtų pagerinti protines galias tuo metu, kai žmogus 
užhipnotizuotas. Tikėjo ir tuo, kad jis galėtų būti panaudotas — aš 
buvau koledžo universitetinėje ligoninėje ir tai stebėjau — skausmui 
numalšinti. Tačiau jums, pone Baunti, pasirodo, nereikia nei vieno, 
nei kito! 

— Vis dėlto aš manau, kad frenomesmerizmas, kurį jūs skelbiate, 
yra kitoks. 

— Nesuprantu jūsų. 

Ji jautė, jog galva tuoj sprogs. Po trumpos pauzės jis tarė: 

— Ponia diu Pont, tikriausiai aš neteisus. Atleiskite man, - jis 
baigė pavojingą diskusiją liūdna šypsena. - Tiesiog man buvo 
įdomu... visa tai, — jis ranka parodė į kamabarį, žvaigždes, drapi- 
ruotus veidrodžius, — ar tai nėra tik triukas. 

— Kaip gali taip sakyti! - panelė Nevil priėjo ir atsistojo šalia jo. — 
Ji pažadėjo, kad mes būsime laimingi! Papasakosiu viską mamai. 

— Aš nepažadėjau, — greitai ištarė Kordelija. Jai prireikė pasitelkti 
savo aktorinius sugebėjimus, kad pavyktų išlaikyti pusiausvyrą. — 
Bet man atrodo, jog visi ženklai rodo gera. 

Jaunasis vyras protingomis akimis pažvelgė į Kordeliją, paskui 
nusišypsojo panelei Nevil. Jie bus laimingi, vėl pagalvojo Kordelija, 
ir prisiminimai, sukelti šių žodžių, lyg šešėlis užgulė jai širdį. 

Ponas Bauntis pridėjo ranką prie liemenės kišenės. 

— Oi, ne, - sutrikusi tarė Kordelija. - Sumokėti reikia mano... 
mano asistentei, ne man. 

Ji paskambino mažu varpeliu, duodama Rilei žinią, jog pirmas 
susitikimas baigėsi. Rilė pamažu baigė griežti; švelniai nuskambėjo 
paskutiniai HAeitos garsai. Už širmos pasigirdo jos žingsniai. 

— Tikiuosi, panelės Nevil tėvai pagaliau pritars mano žo- 
džiams. 

Jiems išėjus Kordelijai tebedrebėjo kojos. 

— Paėmiau už abu tik septynis šilingus, — Rilė buvo tokia susi- 
jaudinusi, kad jos akys tiesiog kibirkščiavo, - pamaniusi, kad gal 
jie daugiau neturi. Septyni šilingai per valandą! Jei taip bus toliau, 
mes valdysime pasaulį. Kaip aš griežiau? 

Tačiau Kordelija lyg pamišusi vyniojo ir stipriai traukė nuo 
savęs šalikus. 

— Rile, aš negaliu to daryti! - šaukė ji. - Mane nuvers — per mažai 
žinau, negaliu to daryti! Tikrai, Rile, negaliu, tikriausiai man protas 
pasimaišė! Aš net pati gerai nežinau, kas tas frenomesmerizmas, dėl 
Dievo meilės! Už apgaudinėjimą viskas baigsis Njugeito kalėjime! 

— Tu tikrai gali, — tarė Rilė, tebelaikydama rankoje pinigus. — Vi- 
sada buvai gera aktorė. Girdėjau, kaip kalbėjai apie žmonių charak- 
terio ypatumus. Imk taurę portveino, sėsk ir nešnekėk nesąmonių. 
Mes praturtėsime! 

Kitą dieną, tuo metu, kai paštininkas joms atnešė laišką, iš kabrio- 
leto išlipo skrybėlėta moteris ir rankos mostu paprašė vairuotojo 
palaukti. 

— Ar jūs ponia diu Pont? — paklausė ji, žvelgdama nuo laiptų 
žemyn. Kordelija linktelėjo galva ir gailėjosi, kad buvo be šalikų. 
Rilė visai neatrodė kaip tarnaitė. Moteris greitai nusileido geležiniais 
laiptais ir įėjo į kambarį. Ji griežtu žvilgsniu nužvelgė žvaigždes; 
matyt, kambaryje su arvertomis langinėmis ir be žvakių šviesos jos 
atrodė keistokai; tačiau prieblandoje paskendusiame rūsyje buvo 
"sunku pasakyti, apie ką ji galvoja. 

— Atrodo, vakar mano dukra buvo pas jus. 

Moteris pajudėjo; ją nušvietė pro langą sklindanti šviesa: jos 
plaukai buvo sušukuoti atgal, stipriai suveržti ir nedengė jos gražių 
veido bruožų. Ji atrodė liūdna. 

Kordelija suėmė save į rankas. 

— Ponia Nevil, prašau atsisėsti. Patrogiausia būtų ant sofos. 

Kordelija iš karto pastebėjo, kad išgirdusi jos kultūringą, malonų 
balsą, ponia šiek tiek atlėgo. 

— Ak, ačiū. 

Jos girdėjo, kaip lauke krito arklio išmatos ir tiško ant grindinio 
akmenų. 

— Manote, kad jie bus laimingi? — staiga paklausė viešnia. — Taip 
sako jūsų frenologija? 

— Niekas negali tikrai žinoti apie tokius dalykus, tačiau aš tikiu, 
kad jie puikiai tinka vienas kitam; tai parodė jų charakterio sa- 
vybės. 

— Aš pati esu buvusi pas frenologą — poną Trigunterį — žinote 
ji 

Kordelija papurtė galvą. 

— Praktikuojančiųjų frenologiją yra labai daug, - tarė ji. 

— Man atrodė, kad jis manęs visai nesuprato. O gal aš pati savęs 
nesuprantu. 

Kordeliją nustebino moters abejonės. Ji atrodė kilminga 
dama. 

— Kaip žinote, aš nesu labai patenkinta dukters apsisprendimu 
dėl vedybų - net nežinojau, kad ji ketina pas jus eiti. Ji man viską 
papasakojo tik grįžusi. Nenoriu, kad ji būtų nelaiminga, bet jaučiu, 
kad ponas Bauntis, nors geras ir, tikiuosi, patikimas žmogus, nėra 
jai tinkamiausias kandidatas į vyrus. O ji pati mano kitaip. Ponia 
diu Pont, jei jūs esate motina... 

— Taip. 

— ...suprasite, jog jauni žmonės klysta. 

— Ponia Nevil, mano asistentė, — ji parodė ranka į Rilę, stovinčią 
šalia jų ir tebelaikančią laišką, kurį atnešė paštininkas, — ir aš ma- 
nome galinčios patarti jauniems žmonėms, nes turime patirties. 
Žinoma, aš esu dar ir kvalifikuota frenologė bei mesmeristė, — greitai 
pridūrė. — Mes taip pat norime apsaugoti jaunus žmones nuo klaidų. 
Tačiau turiu pasakyti, jog vakarykštis susitikimas su ponu Baunčiu 
ir, aišku, jo charakterio savybių stebėjimas man leidžia sakyti — ar 
jūs su tuo sutinkate, ponia Spūns? — kad jis pats protingiausias 
žmogus iš tų, kuriuos esu tyrusi frenologiškai. — Ji metė žvilgsnį į 
Rilę. Toji linktelėjo galva. 

— Taip, — tarė Rilė. — Tikrai pats protingiausias žmogus iš tų, 
kurie lankėsi pas jus. 

— Ber jis tik mokytojas ir gauna nedidelį atlyginimą! 

— Pinigai yra svarbu, — rimtai tarė Kordelija. - Niekas to nežino 
geriau už mane ir ponią Spūns. 

Ponia Nevil, atrodė, abejojo, ar kalbėti toliau; staiga ji nusiėmė 
skrybėlę, o mažos plunksnelės supleveno. 

— Jūs žinote, kas yra santuoka? 

— Žinoma. 

Ponia Nevil dar labiau sutelkė dėmesį į plunksnas. 

— Tuomet žinote, kad jai reikės pinigų tam, kad jaustųsi 
saugi. 

Puikiai tai žinau, tarė sau Kordelija. 

— Pritariu jums, ponia Nevil. Tačiau aš taip pat pajutau, jog 
jiems, matyt, pasisekė, kad surado vienas kitą. 

— Na, mes visi taip manome, - tarė ponia Nevil. — Iš pradžių. 
Argi jūs taip nemanėte? O aš? Ką jie jums sakė? 

— Ponia Nevil, jie mano privatūs klientai. Jei jūs pas mane at- 
eitumėte, o iš tikrųjų ir atėjote, juk nenorėtumėte, kad apie mūsų 
pokalbį papasakočiau kitiems. 

Ponia Nevil neatitraukė žvilgsnio nuo skrybėlės. 

— Žinoma, ne, - atsakė ji. 

Rūsyje buvo tylu. 

— Pasakykite man tik vieną dalyką, - ji kreivai pažiūrėjo į mo- 
teris. — Tikiuosi, Šarlotė sumokėjo? 

— O, ne, — tarė Rilė. - Sumokėjo ponas Bauntis. 

Ponia Nevil svarstė. Užsidėjusi ant galvos skrybėlę vėl pažvelgė 
į Kordeliją. 

— Atrodo, kažkur esu jus mačiusi, — tarė ji. 

Kordelijos širdis suspurdėjo: ji iš karto suprato. Ponia Nevil 
buvo to paties amžiaus ir prieš daugelį metų galėjo matyti Kordeliją 
vaidinant scenoje. 

Tačiau Rilė ją išgelbėjo. Jos abi žinojo, kad jeigu kas nors jas 
atpažintų buvus aktorėmis, abi žuvusios. 

— Ponia diu Pont gera savo srities žinovė, — tarė Rilė. Pagaliau 
tai juk nebuvo melas. 

Išeidama ponia Nevil kažką užsigalvojusi padavė Rilei pusę 
auksinio sovereno. 


Kita jų klientė, panelė Liusinda Čiudl, laiške nepaminėjo savo 
sužadėtinio. 

— Negaliu to daryti, — tarė Kordelija. 

— Gali, — atsakė jai Rilė. 


Panelė Liusinda buvo kokių aštuoniolikos metų ir atvyko į Mažąją 
Raselo gatvę visiškai viena. Ji nerimavo, kai Kordelija laikė jos 
galvą, ir visai neatrodė susidomėjusi FIZINIU POTRAUKIU bei 
MOTINIŠKA MEILĖ. Ji negalėjo pasakyti nei ko atėjo, nei ko 
norėjo. Iš galinio kambario sklido Rilės Aeitos garsai. 

— Papasakokite man apie savo būsimąjį vyrą, — paprašė šiek tiek 
suglumusi Kordelija. 

Stojo ilga tyla. Kordelija laukė. Jai į galvą toptelėjo juokinga 
mintis: ar C/4d/ pavardė? Ji buvo girdėjusi daug blogiau: pažinojo 
aktorę, svajojusią ištekėti, nes jos pavardė buvo Efė Redbotom“. Ji 
vos susilaikė nesusijuokusi, bet susitvardė. 

— Norėčiau jums padėti pasirenkant vyrą, jei tik galėsiu, — tarė 
ji. - Tačiau nieko negalėsiu patarti, jeigu nepapasakosite, dėl ko 
jūs sunerimusi. 

— Man atrodo, kad jis ne visai normalus, - tarė panelė Ciudl. 
Aš nenoriu tekėti už nenormalaus vyro. 

— O kas jame keisto? 

Panelė Čiudl tylėjo. Ji žiūrėjo į stiklines žvaigždes, švytinčias 
mirgančioje žvakių šviesoje. 

— Ar jo veidas? Gal kas nors jo veide jums kelia nerimą? 

— Ne. 

— Ar tai nematoma? 

— Taip. 

— Ar manote, kad jis ką nors slepia nuo jūsų? 

— Taip. 

— Tuomet, manau, turėtumėte jo paklausti. 

Mergina nuraudo. 

— Negaliu. 

Kordelija juto, kad tuoj praras kantrybę; priminė pati sau, jog 
kantrybė dabar turi būti jos svarbiausias bruožas. 

- Ar jums... šis vyras patinka, panele Ciudl? 

— Taip... ber kai... pamačiau... kad jis ne visai normalus, mano 
jausmai pasikeitė. — Kordelija girdėjo, kaip ji nurijo seiles. - Jis turi 
ataugą. Tai... tai... gumbas. 

— Ak, man labai gaila. Vargšas žmogus. 

— Ber jis... — ji kaip galėdama stengėsi rasti žodžius, — jis kiša 
prie manęs tą gumbą. Man tai nepatinka. 

Spindėjo žvakės šviesa. Kordelija prikando lūpą. 

— Gal... jūsų sužadėtinis... koks jo vardas? 

— Ponas Forsaitas. 


* Raudonas užpakalis (angl). 

— Atleiskite už tokį klausimą, bet galbūt ponas Forsaitas... per 
daug skuba? 

— Nesuprantu, ko jūs klausiate. 

— Ar ponas Forsaitas jus bučiavo? — ji matė merginos veidą. — 
Natūralu, kad jis to gali norėti. 

Panelė Čiudl paniurusi tyliai pratarė: 

— Taip. 

— Ar tą ataugą pastebite tada, kai... kai ponas Forsaitas jus bu- 
čiuoja? 

Mergina linktelėjo galva. Jos skruostai nuraudo. 

Aš žadėjau suteikti patarimus vedybų klausimais, liūdnai pagal- 
vojo Kordelija. Pasigirdo kita Šuberto melodija. 

— Panele Čiudl, ar... ar kas nors, gal jūsų mama... su jumis kal- 
bėjo apie tai, apie... apie tai, kas įvyksta po to, kai vyras ir moteris 
susituokia? 

— Ką jūs norite pasakyti? 

— Ar norite turėti vaikų? 

Panelė atrodė nuoširdžiai nustebusi. 

— Žinoma. 

Kordelija tęsė: 

— Ar žinote, kaip atsiranda vaikai? 

— Žinau, jie gimsta, kai žmonės apsiveda. 

Kordelija pati pažvelgė į žvaigždes, ieškodama patarimo: staiga 
pamatė besijuokiančią Kitę, savo motiną. 

— Panele Čiudl, - tarė ji tvirtu balsu. Vaikai negimsta tik todėl, 
kad apsivedame. Vaikai gimsta todėl... todėl, kad vyras ir moteris, 
kurie myli vienas kitą, susijungia. 

— Ką tai reiškia? 

O Viešpatie! 

— Ta atauga, kurią jūs pastebėjote, turi... susijungti... įeiti į jūsų 
vidų... 

— Į mano vidų? Kur? — panelė Čudl atrodė lyg išgąsdintas 
triušis. — Kur? Į burną? 

— Į jūsų kūno vidų, — vos susivaldydama atsakė Kordelija. 

Mergina apstulbusi atsistojo. 

— Netikiu jumis. Aš jus apskųsiu. 

Kordelija pabandė dar kartą. 

— Manau, jei pakalbėtumėte su savo mama... 

— Mano mama yra dama, ne kokia prasčiokė. 

Kordelija taip pat atsistojo. Jos nauji šalikai blizgėjo. 

— Vis dėlto manau, kad pati įsitikinsite, jog sakau tiesą. 

— Tokie... šlykštūs dalykai negali būti tiesa. Netikiu jumis, — 
paskui pažvelgė į Kordeliją ir pridūrė tyliu balsu. — Kur turi įeiti? 

Kordelija stengėsi iš visų jėgų. Ji iš lėto padėjo ranką ant savo 
pačios kūno. 

Šį kartą merginos veidas tiesiog persikreipė iš siaubo. 

— Ne! — suriko ji. — Netikiu jumis! 

Melodijai įpusėjus, Heitos garsai staiga nutilo. 

Kordelija nespėjo sustabdyti panelės Čiudl, kuri pro širmas 
išskubėjo iš kambario (nesusimokėjusi), patraukė duris, užlipo 
laiptais į viršų ir išbėgo į Mažąją Raselo gatvę. 


8 skyrius 


Mėnesio pabaigoje jos peržiūrėjo savo — gana menką - pelną. Buvo 
priėmusios tik septynis klientus (neskaičiuojant panelės Čiudl, kuri 
nesumokėjo). Kordelija buvo įsitikinusi, kad padarė didelę (grei- 
čiausiai paveikta porterio) klaidą. Ji nerimavo dėl Rilės ir ponios 
Spūns. Visą laiką klausė savęs, kaip galėjo būti tokia kvaila ir vėl 
norėjo eiti į Bau gatvę pas poną Kenetą pasiteirauti, ar nėra darbo. 
Rilė nenorėjo nė girdėti. 

— Pradžia visai nebloga. 

O paskui ji paslaptingai pridūrė: 

— Pasiskolinau šiek tiek pinigų. Pakaks, kad išsilaikytume dar 
porą mėnesių, o ir keletą porterio butelių nusipirksime. Tikiu, kad 
mūsų verslas suklestės. 

— Pasiskolinai? - apstulbusi paklausė Kordelija. — Iš ko? 

— Iš Reginos. Mūsų kaimynės. 

— Ką? 

— Ji pati pasiūlė. Sakiau, kad turi pinigų po čiužiniu. Už eilė- 
raščius. Ji liepė imti — davė mums šešis svarus! 

Joms susėdus prie židinio Mažojoje Raselo gatvėje, Kordelija 
užsidengė veidą rankomis. Niekas jos nebeklausė apie frenomes- 
merizmą, nereikalavo rodyti savo sugebėjimų gyvūnų magnetizmo 
srityje, neužsiminė apie senovės graikus, tačiau nuo pat pirmojo 
susitikimo ji kentė baimę, kad ją pričiups. Kaskart, Rilei atvedus 

žmogų pro dažytos širmos kraštą, ji galvojo, ar šis bus tas žmogus, 
kuris ją demaskuos ir pro rūsio langą sušuks APGAVIKĖ! 

— Dėl vedybų visada kyla problemų, - tarė Kordelija pavargusiu 
balsu. 

Trys pas jas apsilankiusios klientės buvo gana isteriškos mer- 
ginos. Kai Kordelijai pavyko jas apraminti, kad būtų galima kalbėtis 
blyškioje žvakių šviesoje, ji suprato (nepavykus panelės Liusindos 
Čiudl vizitui), kad visada isterija kilo ėmus kalbėti apie vedybinę 
naktį, apie kurią jos nieko nežinojo. 

— Jei mes dirbsime toliau, reikia sugalvoti, ką tinkamo galėčiau 
joms patarti apie vedybų naktį, kad jos neišsigąstų; negalime leisti, 
kad jaunos panelės bėgtų iš mūsų namų spiegdamos! 

— Tai nesusiję nei su frenologija, nei su mesmerizmu. 

— Tačiau tai susiję su vedybomis, mes skelbiamės, kad patariame 
vedybų klausimais! 

Rilė dar įpylė porterio ir su nuostaba veide paklausė: 

— Negi jos nieko nežino? 

— Neįtikėtina, kad galima taip nieko neišmanyti! Lyg vaikščiotų 
užsimerkusios. 

— Arba užsikimšusios ausis! Mes juk viską sužinojome dar gy- 
vendamos Didžiojoje Tičhildo gatvėje. 

- Ir aš! Žinoma, iki aštuonerių metų nesupratau visų tų dūsa- 
vimų ir dejonių! Nusiraminau tik tada, kai mama man pasakė, kad 
tie... garsai... reiškė, jog jos draugai tiesiog maloniai leidžia laiką. 
Ir, - Kordelija trumpai nutilo, prikando lūpą ir truktelėjo pečiais, — 
mama sakė, kad kartais vyrams patikdavo, kai ji šaukia, ir kad aš 
nemanyčiau, jog jie ją skriaudžia. Tad anksčiau grįžusi iš Blumsberio 
aikštės turėdavau šiek tiek palaukti. Ji šaukdavo norėdama jiems 
įtikti, kad gautų pinigų nuomos mokesčiui sumokėti! 

Kordelija šaižiai nusijuokė. Jos juokas skambėjo keistai, ir Rilė 
švelniai patapšnojo jai per petį. 

— Tačiau, aišku, žmonės, kurie išgali ateiti pas mus... buvo au- 
klėti visai kitaip! 

— Na, ką gi, reikės eiti į Šv. Pankraso biblioteką ir užsirašyti ko 
nors tinkamo, - tarė Rilė. — Juk negalime šiaip bet ką sukurti. 

— Mes nieko nekuriame! Taip yra! Pagaliau aš, galima sakyti, 
gimiau teatre, pačioje negarbingiausioje vietoje! 

Paskui jos prapliupo juoku. Juokėsi nuoširdžiai, ne šaižiu dirb- 
tiniu juoku Tada įsipylė dar portveino, prisiminė skandalus iš tų 
laukų, kai gastroliuodavo provincijoje; kadaise jos girdėjo, kad net 
ponia Sidons Airijoje buvo patekusi į bėdą. Jų juokas aidėjo gele- 
žinių laiptų viršuje. Židinys prigeso, portveino butelis ištuštėjo, jos 
abi užmigo. Kai Rilė atsibudo, buvo antra valanda nakties. 

— Mano vargšė mama! — sušuko ji pašokdama ir griebdama 
apsiaustą. 

Kordelija kartu su ja išėjo į garvę. 

— Jei jau skolinamės pinigų, negalime leisti, kad tave už- 
muštų. 

Jos rado kabrioletą. Kordelija susivėlusiam vairuotojui davė 
suprasti, kad įsimins jo veidą ir atsisveikindama pamojavo Rilei 
tamsoje. 

Vis dėlto kitą dieną jos nuėjo į Šv. Pankraso biblioreką. Būdamos 
garbingos subrendusios moterys, kalbančios lyg tikros aristokratės, 
galėjo sau leisti atokiau atsisėdusios skaityti knygą, kurią pagaliau 
surado Rilė (neturėdama nė menkiausio supratimo, kur ieškoti). Ji 
vadinosi „Sveikatos vadovas", arba patarimai abiejų lyčių atstovams, 
besiskundžiantiems nerviniu išsekimu, skorbutu, raupsais ir skrofu- 
lioze; taip pat kai kuriomis kitomis ligomis bei lytiniu nepajėgumu, 
kur pridedama pratarmė berniukamas, jauniems vyrams, tėvams, 
mokytojams ir jaunimo globėjams. Jos bandė nuslopinti juoką, ta- 
čiau pastebėjo nepatenkintus žvilgsnius, todėl teko išeiti, kad savęs 
nesukompromituotų. Kordelija buvo tiesiog pritrenkta. 

— O kur knygos mergaitėms? Nieko nuostabaus, kad jaunos 
panelės puola į isteriją, — piktai pasakė ji pakeliui į Blumsberį. 

Netikėtai ją užliejo prisiminimai — siaubingi, skausmingi ir 
gražūs — apie Elisą, su juo praleistas naktis; ausyse girdėjo jūros 
ošimą. 


Pagaliau jos abi kartu sukūrė Kordelijai kalbą, kurią, kaip joms 
atrodė, galėtų pasakyti ir savo dukterims - jei šalia būtų dukterys, 

su kuriomis galėtų pasikalbėti. Kordelija žemu maloniu balsu repe- 
tavo tai, ką jos nusprendė pavadinti „Vedybinės nakties subtilybės“. 
Tikriausiai kalbos apie subtilius dalykus pasklido plačiai: kai antrojo 
mėnesio pabaigoje Rilė suskaičiavo pajamas, jų buvo tiek, kad kaip 
tik užteko sumokėti nuomos mokesčius ir nusipirkti maisto. Jos 
buvo patenkintos, bet stengėsi per daug tuo nesidžiaugti. Pasibaigus 
trečiam mėnesiui, viską sumokėjus, kiekvienai liko po tris ginėjas. 
Jos jau galėjo pradėti grąžinti Reginai skolą. Tačiau Regina griežtai 
atsisakė imti pinigus. 

— Pinigai man reikalingi tik kambario nuomai. Kam daugiau 
man jų reikia? — maišydama kortas nuoširdžiai kalbėjo ji. — Aš 
investuoju į jus. 

Regina labai nustebo, kai abi moterys pabučiavo jai į seną raukš- 
lėtą skruostą. 

Kordelijai ir Rilei puikiai sekėsi. Jos gerai uždirbo ir tuo nuo- 
širdžiai džiaugėsi. Dažnai mėgavosi porteriu. 

Siaurais geležiniais laiptais pas jas nusileisdavo įvairiausio 
plauko žmonių. Turtingas verteiva atsivedė lengvabūdę mergaitę, 
kuri glaustėsi ir nesitraukė nuo jo, o tai viešoje vietoje buvo nepri- 
imtina ir atrodė įžūlu. Tačiau jos žvilgsnis buvo šaltas ir baikštus. 
Pasigirdus Aeitos garsams, mergina įtariamai žvilgčiojo į veidro- 
džius ir žvaigždes. Ji nenoriai leido tyrinėti jos galvą, nieko nepa- 
sakojo Kordelijai apie save: tik jos mylimasis turi teisę ją pažinti. 
Kordelija jautė, kad reikėtų perspėti vyrą, bet staiga kažkas ją 
sustabdė, ir ji persigalvojo: žinoma, galbūt mergina nori jį įpai- 
nioti į pinkles, bet iš kur man žinoti, gal ji bijo dėl savo saugumo, 
kaip buvo mano mamai su ponu diu Pontu? Kas būtų buvę, jei kas 
nors būtų pataręs ponui diu Pontui atsisakyti remti mano mamą? 
Kas būtų nutikę jai ir tetai Esterai? Ji matė, kad verteiva dėl kažko 
nerimauja ir laukia iš Kordelijos pagalbos. Ne pirmą kartą ji su- 
prato, kad jų kaukolės forma, kurią jautė savo rankomis, patvirtino 
tai, ką matė iš jų veidų. Mergina sėdėjo šalia Kordelijos ir atrodė 
paniurusi: Kordelija kažkur virš jos ausų jautė ryškius iškilimus, 
kurie tetos Esteros knygoje apibūdinami kaip GODUMAS ir 
UŽDARUMAS. Tačiau ar jis bus man dėkingas, jeigu pasakysiu, 

kad kai kurie iškilimai jų galvose nesutampa? Jos žvilgsnis suktas. O 
kas nutiks merginai, jei pasakysiu tai, kas atsigręs prieš ją? Korde- 
lija įžengė į moralės sritį, kuriai nebuvo pasirengusi ir galiausiai 
patraukė pečiais. Koks mano reikalas? Ji uždėjo rankas jiems ant 
galvų, labai nežymiai ir švelniai jas paglostė, tokiu keistu, jai bū- 
dingu judesiu. Ji kalbėjo apie FIZINĮ POTRAUKĮ bei MEILĘ 
VAIKAMS ir vėl uždirbo pusę ginėjos. 

— Teisingiausia būtų susitikti su kiekvienu žmogumi atskirai, — 
vieną vakarą susimąsčiusi tarė Kordelija. - Ne visada galiu kalbėti 
su klientu jo partnerio akivaizdoje. 

— Ber jie nori viską išgirsti kartu, — tarė Rilė. 

— Žinau, bet jei rimtai tai daryčiau... 

Vis dėlto viena po kitos, matyt, išgirdusios apie Kordeliją, ėmė 
lankytis damos be savo mylimųjų. Buvo maryri, kad jos pinigingos. 
Moterys ateidavo išgirsti „instrukcijų prieš vedybas“, susidomė- 
jusios dairėsi po butą, kuris taip skyrėsi nuo tų namų, kuriuose 
jos gyveno. Taigi Kordelija, paminėjusi FIZINĮ POTRAUKĮ ir 
MEILĘ VAIKAMS, švelniai glostydama joms galvas kalbėjo apie 
„vedybinės nakties subtilybes“ (skambant Šuberto muzikai). Ji 
nesistebėjo, kodėl joms taip sekėsi. Vakarais jos su Rile juokdavosi 
gurkšnodamos portveiną. 

— Mums pavyksta tik todėl, kad esame aktorės, išmokytos kalbėti 
ir judėti kaip tikros damos, o tu dar groji Šubertą, užuot dainavusi 
„Džimą Krou . 

Kartais vakarais linksmai skambėdavo dainelės žodžiai — Sukitės 
aplink ir skriekite ratu, šokinėkit su manim kartu - kuriuos kažkas 
dainuodavo tamsoje, žingsniuodamas Mažąja Raselo gatve. 


Abiejų nuostabai, vieną popietę liūdnojo veido ponia Nevil 
grįžo. 

— Noriu pažiūrėti, ar jūs geresnė specialistė už poną Tergunterį, 
pas kurį lankausi, — rūsčiai tarė ji. 

— Kaip jūsų dukra? Ir ponas Bauntis? 

— Jie vis dar drauge. Abu labai tikisi, kad po susitikimo su jumis 
mano nuomonė pasikeis. 

Kordelija sunkiai nurijo seiles. 

— Aš galiu tik patarti. 

Ji atsistojo už kėdės ir palietė ponios Nevil galvą, jausdama ten 
virpančią įtampą. Ji paglostė jos stipriai suveržtus ir surištus pakau- 
šyje plaukus. Kažkodėl spustelėjo taip stipriai, kad plaukai išsileido; 
ponia Nevil nesipriešino, įtampa jos galvoje atslūgo. Kordelija 
švelniai ją liesdama jautė: Morganas, aš taip padėdavau Morganui. 

— Jumyse, — prabilo Kordelija, - ryškus SĄŽININGUMO 
jausmas. 

Kambaryje liejosi Šuberto melodija. Kordelija ramindama te- 
beglostė galvą. 

— Kas tai? — atrodė, jog balsas skambėjo iš kažkur toli. 

— Dorumas. Teisingumo jausmas. Ir... — Kordelija nutilo pri- 
siminusi panelę Nevil sakius, jog jos tėvas „dažnai būdavo užsie- 
nyje“. — Tikriausiai jūs neretai būnate viena ir nesijaučiate laiminga. 
Atrodo, dažnai tenka viską nuspręsti pačiai, tačiau tai jums pavyksta, 
nes turite stiprų pareigos jausmą. 

Ponios Nevil veidu iš lėto ėmė ristis ašaros. Ji nieko nesakė. 
Kordelija taip pat nekalbėjo. Tačiau pamačiusi, kad ponia Nevil 
nurimo, vėl palietė jos plaukus. Pagaliau ji atsisėdo priešais ponią 
Nevil. 

— Ponia Nevil, SĄŽININGUMAS yra labai svarbi savybė, — te- 
pasakė ji. 

Kurį laiką tvyrojo tyla, o paskui ponia Nevil ištiesė ranką ir 
pasiėmė savo kepurę. 

— Ačiū, - tarė ji. O po ilgos pauzės pridūrė. — Sutiksiu, kad 


mano duktė tekėtų už pono Baunčio. 


xXx 


Vyresnio amžiaus pora atėjo išsiaiškinti, kuris iš jų turėtų tvarkyti 
piniginius reikalus. Kordelija pastebėjo, kad gana pasipūtusiam 
vyrui atrodė natūralu, jog tai jo teisė, o guvi ir linksma moteris 

žinojo (ir Kordelija matė, jog taip galėtų būti), kad ji tai darytų 
geriau. Palietusi jų galvas ir pakomentavusi jų FIZINĮ POTRAUFKĮ, 
Kordelija pareiškė, jog moteris iš tikrųjų kaukolės paviršiuje turi 
didesnį iškilimą, susijusį su piniginių reikalų tvarkymu. 

— Tai, — tarė ji, — SKAIČIAVIMAI. 

Tačiau kadangi vyro SPRENDŽIAMASIS BALSAS buvo toks 
stiprus, ar nebūtų gera mintis, jei ji, viską suskaičiavusi, parodytų, 
o jis priimtų sprendimą? Jie išėjo šypsodamiesi, sumokėję pusę 
ginėjos. Kordelija pastebėjo, kad apskritai čia atėjusios poros, atsi- 
dūrusios tarp nublizgintų žvaigždžių, veidrodžių, švytinčių žvakių 
ir ilgų spalvingų šalikų, atrodo, norėjo parodyti, jog yra laimingos 
ir troško sumokėti, kad tai būtų patvirtinta. 

Vis daugiau jaunų damų ateidavo be savo partnerių, ir Korde- 
lijai, tyrinėjančiai jų kaukolės formas, vis dažniau tekdavo pasakoti 
apie vedybines naktis. Iškaboje ant durų tebebuvo užrašas FRE- 
NOMESMERIZMAS, tačiau ji stengėsi palikti mesmerizmo idėjas 
nuošalyje: žinoma, ji apsimetinėjo, bet padėjo žmonėms, todėl buvo 
teisi (ji pati sau taip sakė) imdama už tai pinigus. 


Ir štai vieną vėlyvą popietę pasirodė pagyvenęs užsienietis. Jis ne- 
buvo iš anksto užsirašęs. Sakė, kad mielai palauks, kol ji baigs visus 
priiminėti. Jo drabužiai buvo nudėvėti, tačiau nepriekaištingi. Tiesi 
laikysena ir tankūs žili plaukai jam teikė orumo. Kai Rilė palydėjo 
svečią į pagrindinį kambarį, jo akys sublizgėjo: apsižvalgęs jis pamatė 
žvaigždes. Rilė išėjo. 

— Prašau sėstis, — tarė Kordelija, sėdėdama ant užtemdytos kėdės 
ir ranka rodydama į sofą. — Aš ponia diu Pont. 

— Štai kaip, — tarė svetimšalis. Jis žvelgė į jos pusę ir akimirką 
nutilo. 

— Mane domina jūsų sugebėjimai hipnotizuoti, - pagaliau tarė 
jis. Kordelijos širdis sustojo: ga/ inspektoriai siunčiami tikrinti mes- 
meristų veiklos? Ji džiaugėsi, kad kambaryje buvo prietema. 

— Ar jūs ketinate vesti? — paklausė ji. 

Jo atsakymas buvo keistas. 

— Kažkada seniai norėjau vesti, — prabilo jis. 

Jis kalbėjo nepriekaištinga anglų kalba, tačiau jautėsi stiprus 
prancūziškas akcentas. 

— Suprantu, - jos balse buvo girdėti sumišimas ir nerimas. 

Jis ne toks kaip kiti mano klientai. Jie sėdėjo nejaukiai tylėdami. 
Gretimame kambaryje Rilė ėmė groti Heita. 

— Ak, — tarė jis. Jam beklausant muzikos, veide pasirodė šyp- 
sena. 

— Kuo... kuo galėčiau jums padėti? — pagaliau paklausė Kor- 
delija. 

— Jūs, berods, kadaise buvote žinoma kaip panelė Preston? — pa- 
klausė svetimšalis. 

Ji nežinojo, kas jis - policininkas ar antstolis. O gal kas nors iš 
teatro. Kordelijos širdis daužėsi krūtinėje. 

— Taip, — pratarė ji tyliu balsu. 

Senasis ponas linktelėjo galva. 

— Taip ir maniau. Aš pažinojau jūsų tetą. Esterą. Tiesą sakant, 
ji ir buvo ta moteris, kurią norėjau vesti. 

Kordelija iš nuostabos net atsistojo, o šalikai nuslinko žemyn. 
Ji iš lėto priėjo prie jo ir atsisėdo greta ant sofos. Jos mylima teta 
Estera niekada nė vienu žodeliu nebuvo užsiminusi apie savo ger- 
bėją. Tai Kitė, Kordelijos mama, turėjo daugybę gerbėjų. Ji matė 
jo kilnų, malonų veidą. 

— Ar piršotės tetai Esterai? — pagaliau paklausė ji. 

— Taip, piršausi. 

— Na, ir ?.. 

— Ji pasakė... pasakė „ačiū“. 

Kordelija negalėjo sulaikyti ašarų: O aš maniau, kad ji neturėjo 
gerbėjų. 

— Ji pasakė, — švelniai pridūrė jis, - kad negali palikti savo 
šeimos. 

— Manęs ir mano mamos? 

— Taip. Jūs tada buvote dar visai kūdikis. 

Tada Kordelija suprato. 

— Arjūs buvote tas žmogus, gydęs jai skaudamą koją? O paskui 
išmokėte ją mesmerizmo)? 

— Taip. 

— Pone... — atleiskite, aš net nežinau jūsų vardo. 

— Aš Aleksandras Rolandas. Kadaise atvykau į Angliją iš Prancū- 
zijos ir daug metų savo bute Keningtone verčiausi mesmerizmu. 

— Na, žinoma, aš... aš prisimenu, kaip ji pasakojo apie jus, ži- 
noma, žinau kas jūs! 

— Pirmą kartą susižavėjau jūsų teta sužinojęs, kad ji savo skaudama 
koja atėjo nuo čia pėsčiomis tam, kad pamatytų mane. Perskaitęs 
jūsų skelbimą, nusprendžiau praeiti pro šalį ir pamačiau lentelę su 
užrašu... Taip pat atkreipiau dėmesį, kad prisistatote kaip ponia diu 
Pont. Aš prisimenu poną diu Pontą, — jis nutilo, tačiau tyla po to, kai 
buvo paminėta pono diu Ponto pavardė, daug ką sakė. 

— Pone... pone Rolandai, - paskubomis biro žodžiai, - net neį- 
sivaizduojate, koks laimingas atsitiktinumas, kad mane aplankėte. 
Tai man reikalinga jūsų pagalba - aš būčiau be galo dėkinga už jūsų 
patarimą, ir, žinoma, užmokėčiau. Mūsų veikla plečiasi, tikimės, 
kad ateityje ji dar labiau suklestės. Manau... tikrai manau, kad 
galbūt turiu dovaną, taip galėčiau pavadinti, tačiau nemoku ja 
pasinaudoti, man reikia pagalbos. 

— Įdomu. 

Sklido Aeitos garsai. 

— Ak, leiskite jums pristatyti mano draugę. Rile! - ji sušuko 
garsiai, kad Aleita grojusi Rilė išgirstų. Paskui priėjo arčiau durų ir 
sušuko dar garsiau. 

— Rile! - fleitos garsai nutilo melodijai įpusėjus, ir tuoj pat pa- 
sirodė Rilė, vilkinti tarnaitės uniformą, su laidyne rankoje. 

— Dieve mano! — tarė ponas Rolandas, iš karto atsistojęs. — Pri- 
simenu šią laidynę! Jūs ją tebeturite! 

Jos matė, kaip jis vos laikėsi nenusijuokęs. 

— Pone Rolandai, tai mano partnerė, Rilė Spūns. Rile, tai ponas 
Rolandas. Jis tikras mesmeristas, jis pažinojo tetą Esterą! 

— Ak! - tarė Rilė, tuoj pat padėdama laidynę į šoną. - Labai 
atsiprašau. Maniau, Kordelija pateko į bėdą. 

— Panelė Kitė Preston, - jis šypsodamasis kreipėsi į jas abi, — visą 
gyvenimą saugojo savo seserį Esterą! Jos daugybę kartų nešiojosi 

po apsiaustais laidynę, žinoma, turėjo ją ir tada, kai pirmą kartą 
atėjo pas mane! 

— Pone Rolandai, — tarė Rilė, ir staiga jos kvėpavimas padaž- 
nėjo, — jeigu jūs esate tikras mesmeristas, ar galėtumėte padėti mano 
mamai? Aš jums už tai sumokėsiu, nes, atrodo, mūsų verslas ima 
klestėti! Mano mama serga silpnaprotyste ir dažniausiai nieko nepa- 
žįsta. Tačiau kartą Kordelija 42žk4 padarė, ir ji mane trumpai pažino. 
Aš taip... taip norėčiau, — jos balse buvo girdėti skausmas, - kad ji 
mane vėl atpažintų. 

Jis atrodė susimąstęs. 

— Mesmeristai nėra gydytojai, ponia Spūns, - švelniai tarė jis. — 
Viena iš gyvūnų magnetizmo bėdų yra ta, kad kai kas mano, jog jis 
gali išgydyti. Ar jūsų mamai visiška silpnaprotystė? 

— Man atrodo, ji nežino, kas aš esu, ar neprisimena manęs. Tai 
jau tęsiasi ne vienus metus. 

— Tuomet, ponia, manau, atminties grąžinti neįmanoma. 

— Bet ji mane atpažino! Ji mane pavadino Rile. 

Jis visą laiką kalbėjo švelniu balsu. 

— Taip yra todėl, kad mesmerizmas, — jis atsargiai rinkosi žo- 
džius, — dėl plūstelėjusios energijos gali atpalaiduoti ir palengvinti 
būseną. Manau, tai negali jai pakenkti; akimirką ji gali atpažinti, 
jog jūs jos duktė. Tikriausiai ji gyvena tik šia diena. 

— Ir dažnai būna be drabužių. 

— Man labai gaila, - ponas Rolandas ryliai atsiduso. 

Atrodė, kad jis tyrinėjo grindis. 

— Taip nutinka dažnai, ir aš nesuprantu kodėl. Bet būsiu lai- 
mingas, jei galėsiu kuo nors padėti. 

Jis nusilenkė ir nusišypsojo Rilei. O paskui iš lėto vėl atsisuko 
į Kordeliją. 

— Vis dar neįprasta matyti mesmerizmu užsiimančią moterį. 
Paprastai sakoma, kad tik vyrai turi tokią galią. Jūsų teta Estera 
buvo tikrai nepaprasta moteris. Aš išdrįsau jus aplankyti, kai atsi- 
tiktinai aptikau jūsų skelbimą ir pamaniau, jog reikia įsitikinti, ar 


irjūs tokia nepaprasta. Žmonės, apsimetantys, jog turi mesmeristo 

sugebėjimų, labai kenkia pačiai filosofijai. Mesmerizmu negalima 
juokauti. 

Kordelija paskubomis nudelbė akis. 

— Aš jums sakiau, — tarė ji, - jog manau turinti tą jausmą, bet 
jo nesuprantu. Nežinau, kaip juo naudotis. 

Tačiau nesulaukusi atsakymo ji patraukė pečiais ir drąsiai pa- 
žvelgė į jį. Juk pagaliau ji Kordelija Preston. 

— Išmokau visus kaukolės numerius, kaip visi trenologai. Mes 
užsidirbame pragyvenimui, ir tiek. 

Tuoj pat įsikišo Rilė. 

— Mano nuomone, Kordelija yra nepaprasta. Mes — ne ap-. 
gavikės. Buvome aktorės, o dabar senstame ir netekome darbo. 
Kordelija visada duoda gerus, protingus patarimus. Tai tiesa, kad 
mes panaudojome terminą „frenomesmeristė“ norėdamos patraukti 
dėmesį, bet Kordelija iš tikrųjų duoda rimtus ir protingus patarimus 
žmonėms, norintiems tuoktis, bet mes tai vadiname kitu vardu. 
Nepatikėsite, kaip kai kurios jaunos panelės nieko neišmano. Ži- 
noma, Kordelija išstudijavo knygas apie frenologiją. 

— Galbūt, — tarė ponas Rolandas, - galima būtų ištirti ir mano 
kaukolės formą. 

Jis matė, kad abi moterys dvejoja. 

— Žinoma, aš užmokėsiu. 

— Ne! Ne! - Kordelija staiga suglumo. — Aš... paprasčiausiai 
negalėčiau. Aš jums pasirodysiu neprofesionalė. 

Jis nepasakė, kad neprofesionalai neima pinigų. 

— Pabandykime, - tarė jis švelniu balsu. 

— Aš griešiu Aeita, — tarė Rilė. - Ar norėtumėt, kad skambėtų 
Aeitos muzika? 

— Tikrai labai norėčiau. Deja, kai buvau jaunas, neišgalėjau pasi- 
samdyti asistento, todėl pats grieždavau Aeita. Kad sukurčiau atmos- 
ferą. Tai padėdavo — nes žmonės kažko panašaus tikėdavosi. 

— Mano teta Estera, jei mamai reikėdavo išeiti į teatrą, taip pat 
pati grieždavo, — pasakė Kordelija. - Ji to anksčiau buvo mokiusis. 

— Prisimenu, — tarė ponas Rolandas ir dar kartą pažvelgė į 
žvaigždes ir žvakes. Iš jo veido išraiškos negalėjai pasakyti, ką jis 

galvoja. — Kartais, kai jūsų mamos nebūdavo, tomis dienomis, kai 
Estera nelabai pasitikėdavo savimi, aš taip pat kitame kambaryje 
išsitraukdavau fleitą. 

Kordelija nustebusi žiūrėjo į jį. Cia? Paskui jai dingrelėjo mintis: 
jis buvo tetos Esteros meilužis. O teta Estera niekada mums to ne- 
sakė. 

— Todėl jeigu panelė Spūns pagriežtų... bet, žinoma, čia, ne 
kitame kambaryje... 

— Prašau vadinti mane Rile, pone! 


— ...sugrąžintų man prisiminimus. 


Taigi galiausiai panelė Kordelija laikė seną pono Aleksandro Ro- 
lando galvą, o panelė Amarilė Spūns iš širdies griežė Šubertą. Kor- 
delija užčiuopė jos formą, plačią kaktą, matė jo protingas akis ir 
malonią šypseną, kurioje įžvelgė abejones, tačiau girdėjo jo balso 
tvirtumą, kai jis kalbėjo apie svarbius dalykus, kuriuos jos ne visai 
suprato. Ji susikaupė. 

— Užčiuopiu jūsų charakterio bruožus atitinkančias sritis, pome, — 
tarė ji. — Jūs stiprus ir protingas. 

Ji palietė pirštais jam virš ausų. 

— Taip pat matau KOVINGUMĄ, kurį tikriausiai slepia 
jūsų švelnus būdas. Bet... jaučiu jūsų draugiškumą, — ji pajudino 
rankas, — ir orumą. Ponas, kaip ir tu, Rile, turi daug dosnumo. 

Akimirką ji žvelgė į marmurinę Alfonso galvą, paskui palietė 
jo kaktą. 

— O čia turėtų reikšti, kad jūs puikiai skaičiuojate. 

Jos rankos, liesdamos trapią seną kaukolę po minkštais, tankiais 
žilais plaukais, švelniai ją glostė, taip kaip ji kadaise buvo įpratusi 
glostyti savo sūnaus Morgano galvą. 

Senasis vyras buvo užsimerkęs. Jos išgirdo jo tylų atodūsį, o 
paskui liejosi tik Rilės Aeitos garsai. 

Atmosferą sudrumstė ponas Rolandas. Jis atsimerkė ir labai švel- 
niai pasitraukė nuo Kordelijos rankų, apsisuko ir pažvelgė į ją. 

— Sėskite šalia manęs. 


Kordelijos širdis daužėsi. Ji labai norėjo išgirsti gerą nuomonę — 
priėjo ir atsisėdo priešais jį ant kėdės. 

— Jūs gerai išmokote, — tarė jis. — Manau, esate tikrai įžvalgi. 
Sveikinu jus — aš, pasirodo, gerai skaičiuoju! 

Jis nusišypsojo. Kaip visada, pro šalį dardėjo vežimai, o kitoje 
gatvės pusėje ėmė skambinti bažnyčios varpais. 

— Tačiau ar galėčiau kai ką pasakyti, kas galbūt jums atrodys 
keista?.. 

Ji linktelėjo galva. Rilė susidomėjusi nustojo groti. 

— Kordelija - jei galiu tave taip vadinti - manau, kad tavo rankos 
išduoda tavo asmeninius išgyvenimus. 

Kordelija buvo priblokšra, tačiau iš karto instinktyviai suprato, 
ką jis norėjo tuo pasakyti. Ji prisiminė šoką, kurį patyrė tą dieną, 
kai atėjo pirma klientė: lietė panelės Nevil galvą, o atmintyje skaus- 
mingai šmėstelėjo tai, ką ji taip stengėsi pamiršti. Ji žinojo, kad 
kartais, uždėjusi rankas kam nors ant galvos, prisimindavo Morganą 
ir tai, kaip jį reikėdavo guosti ir raminti. Jos veidas smarkiai išraudo. 
Tai pastebėjęs, jis kalbėjo labai ramiu ir maloniu balsu. 

— Tavo rankų prisilietimas nuostabus, jis nuramintų daugelį 
žmonių. Tačiau tai ne mesmerizmas. Ir ne frenologija. Tikriausiai 
tu turi kitokios energijos. Ji atsiranda tavyje tokiu pat būdu ir kyla 
iš užuojautos, bet, — jis atsargiai rinko žodžius, — bet yra būdinga tik 
tau. Aš taip pat manau, kad frenologija ir mesmerizmas yra atskiri 
dalykai. Jie — turbūt dėl didžiulės galios padėti ar pakenkti — yra 
objektyvūs dalykai, kaip ir medicina. 

Kordelija linktelėjo galva. Ji negalėjo kalbėti. Ponas Rolandas 
jau rengėsi atsistoti. 

— Neišeikite! — sušnibždėjo Kordelija. 

— Išvirsiu arbatos, — pasiūlė Rilė. 

Tačiau senasis žmogus atsisakė. 

— Šiandien pakaks, - tarė jis. - Mes kalbame apie be galo sudė- 
tingus ir trapius dalykus. 

Jis pasiėmė savo skrybėlę. Rilė jį palydėjo; tamsoje buvo girdėti 
tylantys balsai. 

Jai grįžus, Kordelija sėdėjo susilenkusi, lyg jai kažką skaudėtų. 

— Rile, kaip aš jų ilgiuosi, — raudojo ji. — Kartais peiliu duria į 
širdį tada, kai mažiausiai tikiesi. 

Ašaros byrėjo ant šalikų, ant jos suknelės. 

— Čia, — rodė ji kažkur į kambarį, — aš pirmą kartą po to, kai 
išvykau iš Velso, vėl paliečiau galvas ir... ir... kartais — tik akimirką 
leidžiu sau prisiminti tas dienas. Jis suprato! Jis suprato! Kokia gėda, 
kad dar kažkas tai žino! 

Rilė laikė ją apglėbusi rankomis. 


Jis pasirodė vėlyvą kitos dienos popietę, kaip buvo susitaręs su Rile. 
Kordelija atrodė išbalusi, tačiau atsigavusi. 

— Ačiū, — tyliai tarė ji. 

Jis atrodė rimtas ir malonus ir nieko neužsiminė apie vakarykštę 
dieną. 

— Kordelija, ar šiandien pabandytum užhipnotizuoti mane? 

Kordelija ir Rilė susižvalgė. 

— Kaip žinote, pone, man tai pavyko tik kartą. Tai kažkas, ko aš 
nesuprantu. Vis svarstau, gal tik moteris galima užhipnotizuoti. 

Jis tebebuvo rimtas ir malonus. 

— Jeigu mesmerizmą galima sėkmingai taikyti tik moterims, 
turinčioms jautrią nervų sistemą ir tikinčioms tuo, kas joms sa- 
koma, tuomet tai apgavystė. Jūs skelbiate, jog esate ne tik freno- 
logė, bet ir mesmeristė, todėl turite stengtis suprasti, kas tai yra 
iš tikrųjų. 

"Tačiau jis kalbėjo ramiai. 

— Aš jau senas. Matai, kaip lėtai vaikštau. Pažiūrėkime, ar gali 
nors kiek sumažinti man nugaros skausmus. 

— Bet... aš esu patarėja žmonėms, kurie ketina tuoktis. Man... 
man beveik neprireikia mesmerizmo. 

— Vis dėlto, - vėl prakalbo jis. Jis matė, kad Kordelija jaudi- 
nosi. 

— Noriu, kad suprastum, — tarė jis ramiu, bet tvirtu balsu, - kad 
bent jau aš manau, jog mesmerizmas nėra triukas, apgavystė ar ma- 
gija! Jį galima paaiškinti ir suvokti protu. Aš esu įsitikinęs, kad tai 

energijos perdavimas. Sakai, vieną kartą tau pasisekė. Pažiūrėkime, 
ar galėsi tai pakartoti. 

Šitas vyras mylėjo mano mylimą tetą Esterą. 

— Labai gerai, — droviai atsakė Kordelija. Ji atsistojo šalia pono 
Rolando. Buvo išraudusi ir sunerimusi. 

— Ar aš galiu pasilikti? — paklausė Rilė, taip pat išraudusi ir 
susirūpinusi. 

— Žinoma, — tarė senasis žmogus, — ir galbūt jūs vėl kur nors 
prieblandoje pagriešite. Nors žinau, kaip esu sakęs Esterai, kad 
Aeitos ir žvaigždės yra tik priedai, tačiau manau, kad tinkama atmos- 
fera yra svarbi. O jūs esate puiki fleitininkė. 

Jie girdėjo, kaip Rilė suspigo išgirdusi tokį jos įvertinimą ir 
ėmė groti. 

Kordelija susijaudinusi giliai įkvėpė. 

— Turi būti stipresnė už mane, — tyliai pasakė jis. - Užhipnoti- 
zuoti pavyksta tik tada, jeigu specialistas yra psichologiškai stipresnis 
už pacientą. Ir, mano nuomone, jeigu pacientas yra pasirengęs 
atsiduoti į kito Žmogaus rankas. 

— Ar todėl profesorius Eliotsonas savo seansams pasitelkia paci- 
entus, silpnesnius už jį? Tai yra pacientus, kurie atsiduoda jo valiai. 

— Jūs matėte profesorių Eliotsoną? 

— laip. 

— Gali būti, kad su kai kuriais pacientais jam nepavyko, tačiau 
aš juo labai žaviuosi ir tikiu, kad jis nėra apgavikas. Jis mokosi to, 
ką mes su Estera seniai žinojome. Mesmerizmas yra visiškai paaiš- 
kinamas. Tai nėra — aš vėl kartoju — magija, bet drauge tikiu, kad jis 
turi galią — štai kodėl jis gali būti pavojingas, jei elgsiesi nesąžiningai 
ir nepagarbiai. Tačiau aš pasiduosiu tavo energijai. Nes, - jis jai 
nusišypsojo, — man labai skauda nugarą. 

Jis matė, kad ji vis dar jaučiasi nejaukiai. 

— Kordelija, daug kas gali užhipnotizuoti. Svarbiausia susikaupti. 
Kvėpuok giliai, sutelk dėmesį į rankas ir vienodus jų judesius kuo 
arčiau mano kūno, tačiau nepaliesdama manęs. Aš pasiduosiu tavo 
valiai. O tada, jei pasinersiu į transą, visą dėmesį sutelk į mano 
nugarą. 

Mažojoje Raselo garvėje buvo girdėti balsai. Tyliai iš kambario 
kampo sklido Rilės griežiama Šuberto melodija. Kordelija lėtai ir 
tvirtai, derindama kvėpavimą su rankų judesiais, vedžiojo rankomis 
palei jo galvą ir kūną, taip arti, kad iš tikrųjų jautė šilumą. 

— Taip, — tarė jis pagaliau, šypsodamasis ir žvelgdamas protin- 
gomis seno žmogaus akimis. Jis matė, kad ji buvo pavargusi. Atsi- 
stojo ir pasiėmė skrybėlę. — Kitą kartą vėl pasikalbėsime. Tačiau tu 
esi mesmeristė. Sutelkusi visą dėmesį ir savo ypatingą energiją, ap- 
malšinai man nugaros skausmą. Teta Estera tavimi didžiuotųsi. 

Jam išėjus, Kordelija ir Rilė su porterio taurėmis rankose ėmė 
šėlti iš džiaugsmo kaip jaunystėje. Jos juokėsi ir dainavo: pasaulis 
priklausė joms. Dabar jų niekas nesustabdys. 

— Nusipirksime klavesiną! — šaukė jos. 

— Turėsime gražų butą, kuris nebus prisismelkęs seno kepto 
maisto kvapo! - sakė jos. 

— Ne, nusipirksime pianiną, naują pianiną! 

— Aš tai galiu! Aš tai galiu! Kam rūpi, kas tas fre20mesmerizmas? 
Jei turėsime padorų butą, galėsime priiminėti aukštuomenės žmones 
ir iš kiekvieno imti po sovereną! 

Makso Veltono šlaitai gražūs, — dainavo jos. 

— Kas buvo Maksas Veltonas? — paklausė abi vienu metu. 


Labiausiai jai įstrigo tai, kad ponui Rolandui iš lėto panyrant į 
transą, ji keistai pajuto jo nugaros skausmą. 


9 skyrius 


Bėgo mėnesiai, praėjo metai, norinčių apsilankyti klientų sąrašas 
ilgėjo. 

Žmonės kalbėjo apie žvaigždes, iš toli sklindančią muziką, mo- 
terį žila sruoga plaukuose ir šalikus. Kordelijos ir Rilės šlovė augo ir 
plačiai pasklido. Žmonės prisibijojo Kordelijos. Jiems dažniausiai 
buvo lengviau kalbėtis su Rile: po seanso jie jos klausdavo, ar tikrai 
tokie dalykai, apie kuriuos jiems sakė, nutiks jų vedybinę naktį? Rilė 
atrodė tokia motiniška ir paprasta lyginant su dama, apsigobusia 
plevenančiais šalikais. Nors šis verslas vis dar buvo skelbiamas lai- 
kraščiuose, jos vis labiau įsitikino, kad jų klientai rekomenduodavo 
jas savo draugams. Kartais vienas iš poros grįždavo vėl, norėdamas 
gauti pagalbos ar patarimo. Labai atsargiai Kordelija ėmė hipno- 
tizuoti isterikes merginas ir jai pavykdavo jas nuraminti. Dažnai 
jos, atsibudusios iš transo, būdavo pakankamai ramios, kad galėtų 
klausytis ir pradėtų suprasti, kas nutinka vedybinę naktį. Kartais 
ji klausdavo patarimų pono Rolando, kuris ir toliau jas lankė. Ji 
vėl pabandė jį užhipnotizuoti ir įgavo pasitikėjimo tuo, ką daro. 
Dabar ji kitaip lietė savo klientams galvas: niekada, nesvarbu kaip 
jaustųsi, neglostė jų taip, lyg jie būtų jos mažasis sūnus. 

Jaunoji karalienė Viktorija ištekėjo. (Kordelija ir Rilė numanė, 
kad ji buvo gavusi patarimą apie vedybinės nakties subtilybes.) Jos 
sužinojo, kad karalienės vyras princas Albertas domėjosi frenologija. 
Po ginčų, kilusių gurkšnojant portveiną, jos nusiuntė sveikinimo 

atviruką į Vindzorą. Stengėsi dirbti tik popiet, nors turėjo tiek kli- 
entų, kad teko pailginti darbo laiką. Jos viena kitai sakė, kad dirba 
popiet, nes to reikalauja ponia Spūns, be to, rytais šviesa per ryški. 
Tačiau tikroji priežastis buvo porteris. Ponui Rolandui pavyko už- 
hipnotizuoti ponią Spūns, kuri ta proga buvo rūpestingai aprengta, 
tačiau, nors ji tapo rami ir tyli, nebepavadino Rilės vardu. 

Kaip Kordelija ir buvo išpranašavusi, atrodo, tuo metu mes- 
merizmas pasiekė populiarumo viršūnę. Laikraščiuose mirgėjo 
straipsnių apie mesmerizmą. Visi kalbėjo apie „magnetinį miegą : 
vieni tam pritarė, kiti ne. Tai, kad dailininkai piešė ta tema karika- 
tūras, buvo geriausias įrodymas, jog mesmerizmas — labai popu- 
liarus. Apie jį savo knygoje „Oliveris Tvistas“ rašė ponas Dikensas. 
Dabar buvo manoma, kad ponas Koleridžas prieš mirtį savo „Eilė- 
raštyje apie senovės jūrininką“ rašė apie mesmerizmą: 


Viliojamu žvilgsniu prikausto jis — 
Vestuvių svečias jau nurimo, 
Lyg kūdikis jis klauso, ką jam pasakys: 


Jūreivio valioj jis ir laukia patarimo. 


Poeto pono Selio našlė išleido jo eilėraštį „Magnetinė ponia 


savo pacientui . 


Užmik, miegok! Pamirški skausmą; 

Mano ranka tau ant kaktos, 

O mano siela tavo mintis valdo. 

Mano užuojauta pasiekia tavo širdį, nelaimingas drauge; 
Iš mano pirštų sklinda 

Jėga didžiulė gyvasties, 

Nuo skausmo ji tave apsaugos; 

Jr liks su tavimi, tačiau nesusilies. 


Kordelija suprato, ką jai buvo sakęs ponas Rolandas: energija 


turi atsiriboti nuo asmeninių jausmų. 


Užmik, miegok! Aš nemyliu tavęs; 

Bet pagalvojus, kad tas, 

Dėl ko mano gyvenimas pilnas gėlių, 

O tavo - piktžolių, 

Yra galbūt sutrikęs kaip ir tu; 

Kad kažkieno ranka 

Galbūt palengvino jam skausmą 

Kaip aš tai padariau kitam - man skauda širdį 
Dėl tavęs. 


Mesmerizmo „profesoriai“ naujais traukiniais keliavo po šalį, da- 
lijo korteles ir įkyriai piršo savo paslaugas. Diskusijos „už“ ir „prieš“ 
frenologiją bei mesmerizmą pasiekė naują lygį — vis dažniau pasigirs- 
davo piktų, kandžių replikų. Buvo teigiama, kad darbininkų klasės 
„protinę reformą“ galima pasiekti pasitelkiant frenologiją (žmonės 
tuo buvo pasipiktinę). Dar buvo sakoma, kad mesmerizmas — tai ne 
kas kita kaip gašlus menas. Buvo paskelbta straipsnių apie šarlataną 
Prancūzijoje, kuris užhipnotizavo turtingą verslininko dukterį ir 
nuplėšė jai garbę: IR MŪSŲ DUKTERYS NĖRA SAUGIOS, 
šaukė laikraščiai: MESMERIZMAS - VISUOMENĖS NUODAI. 
Rašė apie mesmeristą, kuris pabėgo su kito žmona ir savo nedorais 
būdais pavertė ją marionete. Galiausiai profesorius Eliotsonas buvo 
demaskuotas kaip šarlatanas, nes, kaip šaukė dorovės sergėtojai, 
„dabar privačiose mūsų ligoninių palatose lankosi turtingi ir, be 
abejonės, gašlūs vyrai, norintys pamatyti tik prostituciją. 

Profesorius paliko universitetinį koledžą, bet jo kaip mediko 
mesmeristo šlovė ir pajamos augo. Augo ir Kordelijos bei Rilės 
pajamos. 

Pagaliau vieną pavakarę pas jas asmeniškai apsilankė Blums- 
berio Šv. Georgijaus bažnyčios pastorius. Nors šviesa dar sklido pro 
langus, jos jau buvo uždegusios vieną lempą. Po trumpo prisista- 
tymo jis atsisėdo ant sofos. Kordelija ir Rilė ne iš karto suprato jo 
apsilankymo tikslą. Jis droviai keletą kartų žvilgtelėjo į Kordeliją: 
jį šiek tiek trikdė, kad ši graži moteris sėdėjo visai šalia (jis buvo ją 
matęs gatvėje, bet niekada iš taip arti). Jam buvo sunku sutelkti 

dėmesį į tai, ką norėjo pasakyti. Moterys jam įpylė taurę portveino 
(norėjo įsipilti ir sau, bet bijojo, kad tai nepadoru). Jis tuoj pat ją 
išgėrė ir įraudusiais skruostais pradėjo kalbėti apie reikalo esmę. 

— Ponia diu Pont, - jis nusilenkė (kiek galima nusilenkti sė- 
dint ant sofos po blizgančiomis stiklinėmis žvaigždėmis). — Ir... 
ponia Spūns. Jaučiu pareigą — aš kurį laiką svarsčiau - paprašyti 
jūsų - persigalvoti. 

— Atleiskite? — nesupratusi paklausė Rilė. 

— Kodėl mes turėtume persigalvoti? — paklausė Kordelija, taip 
pat kaip galima mandagiau nusilenkdama. 

Pastorius atsilošė ir sudėjo rankas lyg maldai. 

— Žinoma, aš mačiau jūsų... 

Jis labai jaudinosi. Jos susižvalgė: 44 jis matė? 

— Jūsų iškabą. 

Abi damos mandagiai nusišypsojo. 

— Man neramu dėl to, kad jūs užsiimate mesmerizmu. Tai lyg 
antausis — jei taip galiu pasakyti, lyg antausis mano bažnyčiai, kuriai 
jūsų antireliginė veikla prieštarauja... 

Jos juto, kad jis sutrikęs. 

— Šventasis Tėve, - pagaliau prabilo Kordelija. — Aš pritariu 
jums, kad mes, žinoma, nekalbame apie religiją — tai nėra mūsų 
žinių sritis. Mes naudojamės mesmerizmu daugiausia tam, kad 
numalšintume skausmą ir nuramintume žmones. 

— Būtent — jis pašoko ir ėmė vaikščioti po kambarį, laikydamas 
rankoje tuščią taurę. Rilė vėl pripylė ją, sekdama su buteliu jam 
įkandin. Atrodė, jis net vaikščiodamas negalėjo atitraukti akių nuo 
Kordelijos. Paskui paskubomis išgėrė porterį. Rilė vėl pripylė. 

— Malšinti skausmą — Dievo darbas. Ne vyro ar moters. Šventasis 
Raštas kalba apie tokius stebuklus, bet tai buvo dieviški stebuklai. 
Žmonės neturi manyti — matote, aš skaičiau knygų ir straipsnių — 
kad galima perduoti energiją vienas kitam. Ponia diu Pont, tai, ką 
jūs sakote daranti, jei man bus leista pasakyti šį žodį, yra panašu į 
šventvagystę! Remiantis jūsų teorija, Jėzus buvo mesmeristas! 

Moterys atrodė išsigandusios, rektorius sunkiai kvėpavo, port- 
veinas išsipylė iš taurelės, kurią jis laikė rankoje. Jis tai pastebėjo ir 

greitai išgėręs viską, kas buvo likę, vėl atsisėdo ant sofos. Porteris 
sunkėsi į grindis. 

Kambaryje pasidarė tamsu. Po jo protrūkio visi trys sėdėjo tyliai: 
nei Kordelija, nei Rilė nežinojo, ką pasakyti, o pastorius atrodė 
pavargęs. Staiga Rilė pašoko ir uždegė dar dvi lempas; Kordelijai 
labai norėjosi išgerti portveino. Girdėjosi pro šalį riedančios karietos: 
viena jų, jos žinojo iš besisukančių velenų garso, važiavo į „Mėlynojo 
baslio“ aludę, kuri buvo toliau toje pačioje gatvėje. 

Pagaliau Kordelija tarė: 

— Pone, mes tikrai galime jus patikinti, kad neturime ketinimų, 
susijusių su šventvagyste ar kitokia nepagarba bažnyčiai — tai mūsų 
pragyvenimo šaltinis. 

Šie žodžiai, atrodo, jį giliai įžeidė. 

— Ar turite brolį, tėvą ar ką nors, kas vadovauja jūsų verslui, su 
kuriais galėčiau pasikalbėti? Vyras suprastų, kad taip tęstis toliau 
negali. 

Kordelija išdidžiai atsistojo. 

- Šventasis Tėve, mes pačios vadovaujame verslui. Esame labai 
dėkingos už jūsų vizitą. 

Ji atrodė graži (ir bauginanti). Jos šalikai pleveno. Netrukus 
pastorius jau lipo laiptais žemyn ir grįžo (lyg apgirtęs, kaip pastebėjo 
jo šeimininkė) į savo didelę ir gražią bažnyčią kitoje kelio pusėje. 


x**X* 


Ponas Rolandas jas nuolat lankė ir drąsino. Iš jo elgesio jos ži- 
nojo, kad jis vis dar nepritarė terminui „frenomesmeristas“, tačiau 
atvesdavo klientų. Jis niekada jų nekritikavo. Skatino jas dirbti 
kaip galima geriau, nors didžiąją jų darbo dalį sudarė patarimai 
renkantis partnerį pasitelkus frenologiją ir vedybinių naktų sub- 
tilybės. 

Vieną sekmadienį jis pasiūlė jas abi užhipnotizuoti, kad pajustų 
tai, ką jaučia jų klientai. Rilė iš karto pasinėrė į transą. Atsibudo 
po dešimties minučių, o gal dar vėliau, paraudusiais skruostais ir 
suglumusi. 

— Atrodo, buvo malonu, - iš lėto tarė ji, tačiau raukydama 
kaktą. 

Paskui keistai pasakė: 

— Negaliu visko prisiminti. 

Kordelija, pati to nenorėdama, nepasidavė pono Rolando pa- 
stangoms, priešinosi ir neleido jo energijai jos paveikti. Net tada, 
kai ėmė jausti sklindančią šilumą, stengėsi atsilaikyti. 

Jis nusišypsojo. 

— Tu labai stipri, brangioji. Niekas tavęs neužhipnotizuos prieš 
tavo pačios norą. Galbūt vieną dieną pasitikėsi manimi. 

Ji atrodė sutrikusi. 

— Ber aš... pasitikiu jumis! Tik nenoriu pasiduoti. 

— Žinau, — tarė jis. 

Svarbiausia, ko ponas Rolandas jas išmokė - galvoti ne tik apie 
prieblandą, žvaigždes, veidrodžius ir fleitą, bet suprasti du dalykus: 
frenologija remiasi žiniomis, o mesmerizmas — tai ne vaiduokliai ir 
dvasios. Nė vienas iš jų neturi nieko bendra su magija. 

Ponas Rolandas buvo labai kuklus. Jos tik po kurio laiko suži- 
nojo, kad jis buvo susitikęs su daktaru Mesmeriu. 

— Jūs su juo susitikote? 

— Taip, buvau tada labai jaunas, o jis atvyko iš Paryžiaus, turėjo 
patalpas viešbutyje. 

— Kaip atrodė jo kambarys? Ar ten buvo žvaigždžių ir veidro- 
džių? 

Jis nusišypsojo nužvelgdamas rūsio kambarį. 

— Aš pats turėjau tik vieną ar dvi žvaigždes. Tai buvo mano idėja, 
nes maniau, kad tai padeda sukurti atmosferą. Žmonės to tikėjosi. 
Tačiau Kitė ir Estera perkėlė spindinčias žvaigždes į, sakykime, 
naujas aukštumas, — jis nusišypsojo, žvelgdamas į daugybę lubose 
kabančių ir mirksinčių krištolinių žvaigždučių, — nes Kitė galėjo 
įsigyti reikalingų daiktų teatre. Tačiau daktaras Mesmeris turėjo 
veidrodžių, nes tikėjo, kad jie atspindėjo gyvūnų magnetizmą. 

— Ar pas jį skambėjo muzika? — susidomėjusi paklausė Rilė. 

— Taip, skambėjo. 


— Kokia? Juk jis nebuvo... nebuvo šarlatanas? 

— Tikrai manau, kad nebuvo, nors daugiausia prieštaringų nuo- 
monių apie mesmerizmą buvo Prancūzijoje. Ten buvo sudaryta 
keletas šią veiklą tyrusių komisijų. Tačiau jis tikriausiai atrodė pa- 
našus į šarlataną, nes naudojo daug gana keistų daiktų, metalinių 
burtininko lazdelių ir magnetų. Ir rengdavosi violetinės spalvos 
drabužiais. 

Moterys ėmė juoktis. 

— Bet jis kalbėjo apie šį sugebėjimą, kuris buvo pavadintas jo 
vardu ir įgijo menkinamąją reikšmę. Jis gavo daktaro laipsnį apgynęs 
tezes apie mėnulio ir planetų įtaką žmogaus kūnui; tikėjo, kad jis, 
sveikas žmogus, stipriai sukaupęs dėmesį, gali iššaukti energijos 
antplūdį. Ši energija gali padėti pacientams atpalaiduoti nervų 
sistemą, praradusią harmoniją su visata, ir grąžinti natūralią tėkmę 
ir ritmą bei pasijusti sveikiems. Tai viskas, ką jis teigė. Iš pradžių jis 
manė, kad energija ateina iš kažkur šalia jo; vėliau nusprendė, kad 
ji sklinda iš jo paties. Ir žinote, net šios idėjos nebuvo visai naujos. 
Esu girdėjęs iš keliautojų, kad Kinijos mokslininkai ilgai bandė 
panašiu būdu pašalinti tai, kas trukdo energijai laisvai tekėti, tik 
naudojo ne savo energiją, bet adatas. Net šioje šalyje užsimenama 
apie akupunktūrą. 

Kordelija ir Rilė klausėsi susižavėjusios. 

— Ar daktaras Mesmeris daug uždirbo? 

— Jis tapo labai turtingas, bet nemanau, kad jam rūpėjo pinigai. 
Jis norėjo, kad jo atradimai būtų pripažinti; tikrai tikėjo savo teori- 
jomis ir nenorėjo priimti kritikos; norėjo, kad būtų pripažinta, jog 
jis atrado naują naudingą impulsą, galintį pasitarnauti žmonijos 
gerovei. 

— Arjis jums patiko? 

Senasis žmogus nusijuokė. 

— Aš buvau neturtingas jaunas studentas — bijojau jo! Ėjau ne 
dėl to, kad jis man patiko! 

— Ber ar patiko? 

Jis svarstė. Jos matė jo protingas susimąsčiusias akis. Pagaliau 
jis tarė: 

— Kartą, kai pacientai išėjo, daktaras Mesmeris leido man stebėti, 
kaip jis dirba. - paklausė, ar norėčiau talkinti Aeita, kai jis grieš 
stikline armonika. Mes grojome seną prancūzų valstiečių liaudies 
dainą, kuri tapo populiari mano šalyje po revoliucijos, - ponas 
Rolandas joms paniūniavo. - Jis kaukšėjo kulnais šokdamas austrų 
liaudies šokį. 

Ir tai buvo viskas, ką jis joms papasakojo. 

Tą vakarą Rilė išėjo vėlai ir papasakojo istoriją nieko nesupran- 
tančiai, bet linksmai poniai Spūns; tiesiog buvo smagu pasakoti apie 
seną vyrą violetiniu kostiumu, kaukšinčiu kulnais ir griežiančiu 
stikline armonika. 


Vieną vėlyvą popietę, skoningai ir kukliai apsirengusios (nors dabar 
jos galėjo įsigyti labai madingų drabužių), Kordelija ir Rilė susitiko 
su ponu Rolandu sutartoje vietoje Oksfordo garvėje. Šią išvyką jis 
buvo iš anksto suplanavęs: sakė, kad nori jas nuvesti į tris skirtingus 
susirinkimus. 

— Mūsų laukia ilgas vakaras, — perspėjo jis ramiu balsu. — Ir 
nepamirškite, kad aš už jus abi sumokėsiu. 

Pirmiausia, jau temstant, jis jas nusivedė į kažkokį labai brangų 
butą Hanoverio aikštėje. Reikėjo sumokėti pusę sovereno („Pusę 
sovereno!“ — negalėdama patikėti sušuko Rilė). Jos gavo laikraštį, 
kur dėmesį traukė užrašas didelėmis raidėmis PRINCAS HENRIS 
ir atsisėdo šalia egzotiškais rytietiškais drabužiais vilkinčios moters, 
dėvinčios daugybę papuošalų ir egiptietišką kepuraitę. Mirksinčios 
žvakės apšvietė kambarį: jos matė ant paauksuotų kėdžių sėdinčias 
prabangiai apsirengusias moteris ir kur ne kur vyrus, nuo kurių ore 
sklandė vos juntamas jaudulys. Buvo girdėti, kaip šlama vartomi 
laikraščių puslapiai, kur švietė žodžiai PRINCAS HENRIS. Staiga 
pasigirdo garsus perkūnijos trenksmas. Pamačiusios, kad kažkas prie 
durų tarškina skardos gabalą, lygiai taip pat kaip teatre, Kordelija ir 
Rilė, kad ir kaip stengėsi susilaikyti, ėmė kikenti. Tolimame kampe 
šviesos tai įsižiebdavo, tai prigesdavo, sklido muzikos garsai, lyg 
būtų griežęs nedidelis orkestras. 

— Trys smuikai! —- sušnibždėjo Rilė. 

Kai pasirodė violetininiais drabužiais vilkintis vyras, ponas 
Rolandas atsiduso. Vyras nusilenkė, suplojo rankomis ir pakėlė 
metalinę lazdelę. 

— Aš — princas Henris, profesionalus mesmeristas. Šiandien jūs 
pamatysite tai, ko anksčiau niekada nematėte, - dainuojančiu balsu 
kalbėjo jis. - Mes pažvelgsime į ateitį, į nežinomybę. 

Jis kurį laiką kalbėjo vienodu tonu, o paskui teatrališkai pamojo 
metaline lazdele: baltai apsirengusi jauna moteris (atrodo, tikrai ta 
pati, kuri prie durų pėmė iš jų pinigus) grakščiai priėjo prie jo. Ne- 
trukus, visiems atsidūstant — jam mojuojant metaline lazdele prie- 
šais jos veidą — gulėdama ant patogios sotos, ji gana žaviai pasinėrė 
į transą. Metalinė lazdelė judėjo pirmyn atgal, aukštyn žemyn. 

Po kurio laiko, skambant muzikai ir nugriaudėjus perkūnijai, 
moteris baltais drabužiais sušuko: 

— Matau savo mirusią mamą! Ji — esu beveik tuo tikra — Afri- 
koje! — ir jos rankos ėmė kilti į viršų. - Mama! Mama! 

Ji ėmė kalbėti su jai pasirodžiusia mirusios motinos dvasia, 
daugiausia apie savo šeimos sveikatą. Galiausiai, kai prabilo apie 
reumatą, ponas Rolandas negalėjo ilgiau ištverti. Kordelija ir Rilė 
matė, kaip jis tiesiog drebėjo iš pykčio. 

— Sukčius! — sušuko jis. — Tu sukčius, apsimetėlis, apgavikas! 

Jis pasuko durų link. 

— Mesmerizmas yra filosofija, kuri turbūt turi padėti žmogui, 
o ne linksminti juos, lyg mes stebėtume kažkokią niekam tikusią 
pantomimą! 

Jis išėjo vos neklupdamas, o paskui jį, pro nepaprastai pasipik- 
tinusias damas, nusekė Kordelija ir Rilė („Atsiprašau “, „Dovano- 
kite“). 

Išėjęs į lauką, ponas Rolandas atsilaisvino kaklaraištį ir giliai 
įkvėpė. 

— Kai žmonės teigia galį matyti praeitį ar ateitį, kitą mėnulio 
pusę ar kalbėtis su mirusiaisiais, mesmerizmas pasmerktas, — tarė 
jis vis dar tebesistengdamas sulaikyti pyktį. - Mesmerizmas nėra 
kažkas antgamtiška! Tai fizinė galia. Viskas turi būti įrodoma ir 
niekada negalima to paversti spektakliu! Mokymo tikslais, norint 

parodyti efektą, žinoma, galima. Tačiau tai jokiu būdu neturi virsti 
pasilinksminimu lengvatikiams kvailiams. 

Paskui, pagaliau atsigavęs, su pašaipa tarė: 

— Matote, nuo ko aš noriu jus apsaugoti! 

— Ber tai jums brangiai kainavo! — sušuko Rilė. 

— Manau, pinigai tikrai išleisti ne veltui, — atsakė jis. 

Kad jis pralinksmėtų, o jos pasistiprintų prieš kitus jų laukian- 
čius pasirodymus, visi trys nuėjo išgerti arbatos į naują prekybos 
centrą Oksfordo gatvėje. 

Kitas renginys vyko Kavendišo aikštėje. Šį kartą įėjimas kainavo 
keturis šilingus. Čia publiką sudarė rimti vyrai ir moterys; moterys 
buvo apsirengusios paprastai, dvi iš jų buvo užsidėjusios akinius; 
vienas vyriškis prieš įeidamas į vidų paskubom valgė lauke obuolį, 
lyg ir jam būtų reikėję pasistiprinti. Ponas Rolandas davė Kordelijai 
ir Rilei reklaminį lapelį, kuriame buvo parašyta „Frenomesmerizmo 
seansas“. Kordelija sumišusi nuraudo. 

Ir šį kartą jie jautėsi lyg būtų stebėję spektaklį. 

Frenomesmeristas buvo rimtos išvaizdos pusamžis vyras. Iš 
pradžių jis trumpai kalbėjo apie kultūrinę šio dalyko svarbą. 

— Frenomesmerizmas gali atrasti kiekvieno iš mūsų sugebėjimus 
ir talentą, nesvarbu kokios klasės būtume, gali net parodyti polinkį 
į nusikaltimus. Taigi: jeigu mūsų elgesį lemia kaukolės forma, ar 
galime skatinti arba numalšinti savo elgesį sudirgindami tam tikras 
kaukolės dalis? Ar galėtume išvaduoti nusikaltėlius nuo jų žemų 
instinktų? Ar galėtume paveikti protą ir skatinti jį stimuliuodami 
tokiu būdu? Norėčiau, kad leistumėte man pademonstruoti. Aš 
paprašiau vieno suinteresuoto asmens — anksčiau tos moters niekada 
nebuvau sutikęs, manau, tai gali patvirtinti jos vyras (vyras, sėdintis 
antroje eilėje, energingai linktelėjo galva) —- pabūti mano paciente. 
Žinoma, ji turi savo vyro leidimą tai daryti. 

Iš antros eilės pakilo gana paprastos išvaizdos moteris (paskatinta 
vyro, linksėjusio galva). Išbalusi ir susijaudinusi ji nuėjo kalbančiojo 
link; jis ją pasodino, ir netrukus, paveikta jo rankų judesių, moteris 


nugrimzdo į transą. Paskui, nustojęs vedžioti rankomis palei jos 

kūną, vyras atsistojo už kėdėje sėdinčios moters ir ėmė bendrauti 
su žiūrovais. 

— Jūs susipažinsite su kaukolės dalimis, kurias studijuoja freno- 
logai. Liesdamas kai kurias iš tų vietų, aš jas sudirginsiu. 

(Buvo girdėti, kaip auditorija tyliai kvėptelėjo oro, lyg žodis 
„liesti“ reikštų kažką nepadoraus). 

— Štai čia, pavyzdžiui, yra kaukolės dalis, rodanti polinkį į 
LINKSMYBES. 

Jis uždėjo rankas ant tos moters kaukolės dalies ir ėmė ją ma- 
sažuoti. Po kelių akimirkų moteris ėmė šypsotis, paskui dar pla- 
čiau, tada, atlošusi galvą, ėmė juoktis. Ji šluostė ašaras nuo rausvų 
skruostų, o juokas buvo toks užkrečiantis, kad kai kurie sėdėję salėje 
taip pat nesusilaikė. Kiti ėmė juos tildyti. 

— Tikriausiai žinote, — tęsė praktikuojantis gydytojas, kai moteris 
atsibudo ir vis dar atrodė pusiau transe, - kad abiejose kaktos pusėse 
yra nedidelė dalis, kurią mes apibūdiname kaip MELODIJA. Jis 
šiek tiek pamasažavo tą vietą ir netrukus moteris ėmė tyliai dai- 
nuoti, kažką apie angliškos rožės pumpurą. Viena rimta akiniuota 
žiūrovė nustebusi pasilenkė į priekį ir užsimiršusi ėmė ploti. Kiti 
ją tuoj pat nutildė. 

— Na, o dabar, - šiek tiek teatrališku balsu tarė kalbėtojas, — aš 
sudirginsiu tą galvos dalį, kurią mes apibūdiname KOVINGUMU, 
o kartais DESTRUKTYVUMU. 

Šį kartą, atrodė, nieko nenuriks. Tačiau staiga moteris pakilo, 
griebė kėdę, ant kurios sėdėjo, ir sviedė ją į žiūrovus. 

Prireikė trumpos pertraukos, per kurią ponas Rolandas priminė 
kitiems, kad laukia dar vienas susitikimas, kuriame kviečiama ap- 
silankyti. 

Gatvėje Rilė atrodė susijaudinusi, šnekėjo apie tai, ką matė. 
Kordelija buvo labai tyli. Ponas Rolandas, pažvelgęs į jos veidą, 
paklausė: 

— Na? 

— Nežinau, — sumurmėjo ji. — Tačiau aš nenoriu to daryti. 

— Tai yra frenomesmerizmas, — tarė ponas Rolandas. Kordelija 
neatsakė. 

— Ar ir tai apgavystė? 
— Spręsk pati, — tarė ponas Rolandas. 
Pagaliau jie atvyko į patalpas Soho rajone, kur iškaboje buvo 


parašyta paprastai: 


PASKAITA APIE GYDOMĄJĄ MESMERIZMO GALIĄ 
ĮĖJIMAS - VIENAS ŠILINGAS 


Čia Kordelija su Rile buvo vienintelės moterys: didžiulę audi- 
toriją, atrodė, sudarė užsieniečiai, mesmeristai ir —- buvo girdėti iš 
pokalbio ir elgesio manierų — gydytojai. Pirmą kartą Kordelija ir 
Rilė iš tikrųjų suprato, kad ponas Rolandas labai gerbiamas. Žmonės 
prieidavo prie jo ir pagarbiai nusilenkdavo. Tačiau gydytojai, dar net 
neprasidėjus paskaitai, tarpusavyje tyliai nepritariamai šnabždėjosi. 
Mesmerizmas: su kokia panieka jie minėjo šį žodį. Gyvūnų magne- 
tizmas: jie juokėsi tai tardami. Trys puošniai apsirengę kalbėtojai 
atsisėdo mažoje scenoje ir atrodė ramūs. 

— Niekada nesu buvusi pas gydytoją, - sušnibždėjo Rilė Korde- 
lijai, nepalankiai žiūrėdama į aplink ją sėdinčius gydytojus. — Ge- 
riau nueisiu pas vaistininką patarimo. Labai jau daug istorijų gir- 
dėjau apie gydytojus: žiaurūs, gali įskaudinti ir dėl to visai neima 
į galvą. 

Pirmasis kalbėtojas įrodinėjo tai, ką jos girdėjo koledžo universite- 
tinėje ligoninėje: kad mesmerizmas - įrankis pacientams nuraminti, 
kad gydytojai ir mesmeristai turėtų drauge dirbdami palengvinti 
pacientų skausmus, kad transo apimtas pacientas — tai ne prielaida, 
o jau įrodytas faktas — gali lengviau pakelti amputaciją ar pjūvį savo 
kūne. Taigi gydytojui sudaromos geresnės sąlygos, nes pacientas 
ramus. Kalbėjo protingai ir viską apgalvodamas. Galėjai pamanyri, 
kad jis — vienas iš gydytojų, sėdinčių salėje. Jis apsimetė nepastebintis 
iš jų sklindančio paslėpto priešiškumo jausmo. O paskui, visai taip, 
kaip tai darė profesorius Eliotsonas, kalbėtojas pristatė jauną moterį, 
kuri laukė kažkur už kambario durų. Ji buvo visai kitokia negu airė 
mergina naktiniais marškiniais, dainavusi „Džimą Krou“. Niekuo 
neišsiskirianti jauna moteris, sunku pasakyti, kokiam socialiniam 

sluoksniui ji priklausė, vilkinti paprasta, bet puošnia žalia suknele, 
stipriai susiveržusi liemenį, kaip tuomet buvo madinga. Jos liesas 
veidas atrodė labai išbalęs, net pažaliavęs. Visiems susirinkusiesiems 
buvo aišku, kad ji serga ir kenčia skausmus. Kalbėtojas paaiškino, kad 
gydytojai moteriai nustatė, jog jos vidinis organas pažeistas. Jis norėjo 
apsidrausti, kad žmonės nepamanytų, jog tai jo diagnozė. Sakė, kad 
„palengvino jai ligos simptomus“, kalbėjo labai atsargiai, netvirtino, 
kad gydė ją — tačiau kambaryje tuoj pat nuvilnijo pasipiktinimo 
banga. Išbalusi jaunoji moteris sėdėjo ramiai. 

Gydytojai, nors ir nenoromis, nurimo, kai mesmeristas pradėjo 
neprisiliesdamas vedžioti rankomis šalia moters veido, kūno, kojų. 
Kordelija iš karto kažką pajuto sklandant ore: nesvarbu, kaip tai 
vadintum - įelektrinimu, magnetizmu ar dar kaip nors kitaip. 
Šalia jos sėdintis ponas Rolandas buvo tylus ir ramus. Rilė sėdėjo 
pasilenkusi į priekį ir sutelkusi visą savo dėmesį. 

Po kelių minučių moteris, atrodė, nugrimzdo į transą, o jos 
akys liko plačiai atmerktos. „Apgavystė“, - jau girdėjosi iš žiūrovų. 
Kažkas, sėdintis priekinėje eilėje, nebesusilaikė: užšoko ant scenos 
ir suriko moteriai į ausį. Ji net nesumirksėjo. Jis ją pastūmė: jos 
kūnas judėjo ten, kur stūmė. Kažkas iš salės sušuko „Gėda!“. Ga- 
liausiai žmogus sumišęs nukiūtino atgal į savo vietą. Mesmeristas 
ėmė judinti rankas virš moters kūno, aplink jos skaudamą vietą. 
Kai jo rankos priartėjo prie jos liemens — visi žiūrovai dabar buvo 
pasilenkę į priekį, pasirengę pastebėti net menkiausią klaidą - ji 
pati pradėjo automatiškai judinti rankas, visai taip pat kaip ir jis, 
lyg marionetė. Iš salės nebuvo girdėti nė garso. Visi stebėjo keistą 
pasirodymą ir patys atrodė lyg užhipnotizuoti. Kai jaunąją moterį 
pažadino, jos sveikatos pagerėjimą galėjo pastebėti visi: ji nebeatrodė 
tokia ligota ir susirūpinusi, skruostai įgavo spalvą. Jai nulipant nuo 
scenos, eisena buvo visai kitokia. 

— Ačiū, — tarė ji tyliai mesmeristui. „Apgavystė“, — vėl kažkas 
iš žiūrovų sumurmėjo, tačiau jau neatrodė taip tvirtai įsitikinęs. 
Tvyrojo keista tyla, kurioje galėjai girdėti žiūrovų kvėpavimą. Čia 
sėdėjo protingi, išsilavinę vyrai, negalėdami protu suvokti, ką matė, 
tačiau kažką matė: apgavystė, žinoma, bet sumaniai atlikta. 

Paskui pakilo antrasis kalbėtojas. Kai tik jis išsižiojo kalbėti, visi 
susirinkusieji sutartinai įkvėpė oro. 

Veltui jis kalbėjo apie gydomąją mesmerizmo galią, kuri ką tik 
buvo pademonstruota, veltui vėl kartojo tai, kas buvo anksčiau 
pasakyta, bandydamas įtikinti gydytojus. Jam tik pradėjus, visi 
iš karto suprato, kad jis amatininkas, darbininkų klasės atstovas. 
Visus pritrenkė (Rilė ir Kordelija iš karto suprato) — nepaisant jo 
„padorios išvaizdos — tai, kad darbininkų klasės atstovas gydytojams 
kalbėjo apie jų profesiją. 

Šalia jų sėdintis ponas Rolandas giliai atsiduso. Aplinkui pasi- 
girdo balsai, iš pradžių tyliai, paskui, kai kalbantysis ėmė stengris, 
kad jį išgirstų, vis garsiau. 

Paprasčiausiai visko buvo per daug. Ir priverstinis susidomėjimas, 
ir garbinga jauna moteris žalsva suknele — viskas atrodė gana nevy- 
kusiai. Tačiau šis žmogus iš žemesniosios klasės turėjo tiek įžūlumo, 
kad galėjo atsistoti prieš išsilavinusius viduriniosios klasės medikus 
ir sakyti jiems, ką jie turėtų manyti. Jo manymu, jis gali paveikti kai 
kuriuos iš jų, ypač moteris. Tai buvo nepakenčiama. Viskas įvyko 
taip greitai, kad Kordelija su Rile kaip tik laiku (paragintos pono 
Rolando) spėjo pasitraukti iš kelio. Solidžiais kostiumais vilkintys 
gydytojai užšoko ant scenos ir puolė mesmeristus. Moteris žalia 
suknele suklykė. Vienas gydytojas išsitraukė (vėliau Rilė dar ilgai 
su malonumu tai prisimindavo) didelę ėriuko koją ir ėmė talžyti 
vienam iš mesmeristų per galvą ir pečius. Būtų buvę padaryta daug 
žalos, jei kažkas nebūtų susiprotėjęs užgesinti šviesos. 

Ponas Rolandas palydėjo jas namo. 

— Ar tikrai gydytojai dėl mesmeristų bijo prarasti įtaką ? — pa- 
klausė Rilė. — O gal jie teisūs, nerimaudami dėl savo pacientų? 

— Tikriausiai ir viena, ir kita, — tarė ponas Rolandas. - Štai kodėl 
aš norėjau, kad jūs suprastumėt, ką darote. Kordelija, reikia gerbti 
savo sugebėjimus. 

— Mums pasisekė, kad esame aktorės, - suirzusi tarė Korde- 
lija. — Mes turime klientų tik dėl to, kad esame išmokusios kalbėti 
kaip tikros damos. Tai svarbiau negu kiti mūsų sugebėjimai. 

Jis stabtelėjo ir atsisuko į jas. 


— Mes visiškai nesiskiriame nuo to vyro, kuris tikrai nebuvo 
„džentelmenas“. Tam tikra prasme ir mes esame apgavikės, — ir ji 
greitai nužingsniavo į priekį, nieko nekalbėdama, net apie ėriuko 
koją. 

Jos nuotaika buvo visiškai sugadinta. Ponas Rolandas grįžo į 
Keningtoną. Rilė galiausiai nuėjo namo į Raidinghauso skersgatvį, 
nešina maža lempute, kurią jai davė ponas Rolandas. Vietinis sargas 
palinkėjo jai labos nakties. Ji galvojo apie tai, ką matė, ir apie Kor- 
deliją, kurios širdį slėgė sielvartas. 


Kitą dieną prieš darbą jos persirenginėjo drabužius: purtė šalikus 
ir tarnaitės uniformą, rengėsi lyg ruoštųsi spektakliui. Rilė parodė 
laikraštyje straipsnį, kuriame mesmerizmas lyginamas su geležin- 
keliu. 

.. Mesmerizmas yra viena iš daugybės išraiškų, atspindinčių visuo- 
tinį troškimą siekti naujo, modernaus, besikėsinanti sudrumsti trapią 
ramybę, lėtą tempą ir idilišką pasaulį, kuriame turėtume gyventi. 

— O Dieve! - sušuko Kordelija. - Kokį idilišką pasaulį? Koks 
mulkis tai parašė? 

Straipsnio pabaigoje ji perskaitė Viljamo Vordsvorto vardą. 


10 skyrius 


Nuo to karto Rilė vis kažkur paslaptingai dingdavo. 

Rilė tvarkė jų finansus, laiškus ir dokumentus. Ji tiksliai žinojo, 
kiek jos išleido ir kiek uždirbo. Abi dabar buvo pakankamai tur- 
tingos moterys, bet jų įpročiai nepasikeitė: vis dar tebevaikščiojo 
pėsčiomis, gėrė porterį ir valgė žlėgtainius, keptus su svogūnais 
krosnyje šalia Kordelijos lovos. Rilė tebegrįždavo namo į Raiding- 
hauso skersgatvį apklostyti savo mamos ir išpilti naktinius puodus. 
Ji nusprendė, kad reikia padėti Kordelijai atsigauti, ir sukūrė planą. 
Dabar ją dažnai buvo galima matyti kitose Londono dalyse: Mei- 
feryje ir Oksfordo gatvės rajone. 

Vieną dieną ji atėjo į Mažąją Raselo gatvę anksčiau nei įprasta, 
triūsė ruošdamasi popietiniams priėmimams, apsivilko tarnaitės 
uniformą, kartu su Kordelija nublizgino žvaigždes ir veidrodžius. 

— Šį vakarą baigsime šeštą, — tarė ji. Jos džiaugėsi šviečiančiomis 
žvaigždėmis. Uždarytos langinės skyrė nuo išorinio pasaulio. Prie- 
blandos apgaubtas kambarys, skendintis žvakių šviesoje ir plevenant 
šilkiniams šalikams, atrodė paslaptingai. 

— Esu su kai kuo susitarusi ir noriu, kad eitum kartu. 

— Kur? — paklausė Kordelija, sėsdama į prieblandoje stovinčią 
savo kėdę. 

— Palauk ir pamatysi, - paslaptingai tarė Rilė. 

Pusę seprynių, saugiai paslėpusios pinigus po grindimis šalia 
krosnies, abi draugės išėjo. Buvo šaltas ir giedras pavasaris, vakarai 

jau šviesesni, iš kitos gatvės pusės skambėjo Šv. Georgijaus bažny- 
čios varpai. 

— Gal reikėtų nueiti į pamaldas, — tarė Rilė. 

— O Dieve, po visų tų kalbų apie šventvagystę? Kodėl? 

Rilė nusišypsojo. 

— Ar nepastebėjai, kad pastorių domino ne tik šventvagystė? 

Kordelija atrodė nuoširdžiai nustebusi. 

— Ne. 

— Jis juk negalėjo atitraukti akių nuo tavęs! 

— Nes mano, kad esu blogio įsikūnijimas, Rile! Kiek čia gyvenu, 
niekas iš Šv. Georgijaus bažnyčios nebuvo apsilankęs. O jauna aš 
buvau daug patrauklesnė! 

— Korde, tu vis dar labai graži, ir žmonės tai pastebi. Galbūt jis 
šioje bažnyčioje neseniai! 

— Graži! Ak, Rile, tau reikia akinių! 

— Juk žinai, kad turiu. 

— Reikia stipresnių! 

Jos praėjo pro varpinę ir didelius akmeninius piliorius. Kor- 
delija akies kampučiu žvilgtelėjo į Rilę: Rilės akys švytėjo, ji ėjo 
pasitempusi ir greitu žingsniu. Nė vienai nešovė į galvą mintis pasi- 
samdyti karietą ar kabrioletą: jos perėjo Torenhamo garvę, užsuko į 
Raidinhauso skersgarvį, paskui žingsniavo pro Midlsekso ligoninę, 
Njumano gatve, kur murzini vaikai keikėsi ir sutemoje spardė seną 


kamuolį. Iš aludės sklido daina: 


Nors namai Vargani, 


Už juos nieko geriau nėra. 


— O dabar, Korde, pasakyk, - tarė Rilė joms pasukus į Oksfordo 
gatvę. — Ar įsivaizduoji, kiek mes turime pinigų? 

— Užtektinai, kad nereiktų sukti galvos dėl buto nuomos! - joms 
einant per gatvę, Kordelija ėmė šokti, viena ranka pakeldama si- 
jonus, nes gatvė buvo purvina, pilna šiukšlių ir arklių mėšlo, o kita 


prilaikydama skrybėlę. 

— Tai sumaniausias dalykas, kurį esame padariusios. Apie tuoktis 
ketinančius žmones žinome daugiau negu gydytojai ir filosofai! 

— Mes gyvensime prašmartniau, - pasakė Rilė. 

— Ką tai reiškia? 

— Manau, mums reiktų išsinuomoti patalpas Djuko gatvėje! 

— Djuko gatvėje? — Kordelija nustojo šokusi Oksfordo gatvės 
viduryje. 

— Geresnėje jos dalyje, — tarė Rilė. 

— Neįstengsime įsigyti buto nė vienoje Djuko garvės dalyje. 

Rilė stumtelėjo ją į kitą kelio pusę, kad jos neparblokštų om- 
nibusas. 

— Po dešimties metų, jeigu mums seksis kaip dabar, galėsime 
net zus:pžrkti butą Djuko gatvėje! 

— Aš nesikraustysiu iš Mažosios Raselo gatvės! Ten mano 
namai! 

— Žinoma. Aš taip pat nepaliksiu Raidinghauso. Tik siūlau 
turėti naujas patalpas mūsų verslui, o tu atgausi savo miegamąjį, 
Korde, ir nereikės miegoti prie krosnies! Matai, radau butą, kuris 
yra rūsyje, bet kokiame rūsyje! Jis daug didesnis, su padoriais laip- 
tais, ne geležiniais kaip mūsų. Ten yra du kambariai; vienas puikus, 
didelis, su nuostabiomis naujomis langinėmis. Ten galėsi dirbti tu. 
O man mažas kambarys, kuriame priiminėsiu žmones, tvarkysiu 
kitus reikalus ir griešiu fleita. 

— Bet nelabai suprantu kodėl. Juk mes ir taip užimtos, turime 
pakankamai darbo. 

— Paklausyk manęs, Korde. Manau, kad mums reikia pasigerinti 
sąlygas ir pakelti kainas. Nebegalime toliau dirbti rūsyje, kur mūsų 
plaukai prasmirsta svogūnais! Jei čia dirbsime, turėsime turtingesnių 
klientų! Aš išsiaiškinau, kad galėsime net pakabinti žalvarinę iškabą. 
PONIA FRENOLOGE MESMERISTE: PATARIMAI KETINAN- 
TIEMS TUOKTIS. Įsikursime Meiterio pakraštyje —- mums pasi- 
sekė, kad galėsime čia nuomotis butą. Čia daugiausia gyvena šeimos, 
bet ponia Hortenzija Parker, šeimininkė, yra didelė mesmerizmo 
gerbėja ir labai susidomėjo išgirdusi apie moterį, užsiiminėjančią 
frenomesmerizmu. Galėsime imti dvigubai daugiau negu dabar, pas 

mus galbūt ateis aukštuomenės žmonių, būsime tarp jų! Aš tikiu, 
kad mes suklestėsime! Štai... štai ir tas namas. 

Rilė pabeldė nublizgintu durų plaktuku; tarnas atidarė didžiules 
duris ir palydėjo pas stambią ir didingos išvaizdos Hortenziją Parker. 
Joms buvo įdomu išgirsti, jog ji buvo ponia vaistininkė ir kiekvieną 
dieną eidavo į Bondo gatvę paruošti ir išduoti vaistus. Dabar ji 
pavaišino jas mėtų arbata. 


Kordelija vis dar niurnėjo, bet Rilė toliau atkakliai bandė realizuoti 
savo planus. 

— Korde, mes nusipirksime žvaigždžių! Sumokėsime, kad per- 
vežtų veidrodžius — arba nusipirksime daugiau veidrodžių! Tu galėsi 
nusipirkti naujų drabužių Okstordo garvėje. 

Tačiau Kordelija nekentė Meiferio. Jis jai priminė tuos laikus, 
kai persikraustė ten, kad padarytų įspūdį lordui Morganui Elisui. Ji 
gyveno trimis gatvelėmis toliau nuo čia, turėjo tarnaitę, gražių vilčių 
ir svajonių ir tą trumpą įsimintiną laiką buvo gerbiama Londone. 
Kol ištekėjo (ar bent taip suprato). 

— Nemėgstu Meiterio. Kodėl į Djuko gatvę? Ten nesklandys 
tetos Esteros dvasia, kuri mane saugo. Mano vieta Blumsberyje. 

Rilė spragtelėjo liežuviu. 

— Kordelija Preston, tu gali tapti turtinga moterimi, be to, juk 
ir toliau miegosi savo senajame miegamajame Blumsberyje. Kas 
tau yra! 

Galų gale Kordelija pasipurtė, nusijuokė ir net atsiprašė Rilės. 
Jos kilo visuomenės laipteliais, o ji skundėsi! Jos nusipirko ne tik 
žvaigždžių, bet ir naujų suknelių, batų, skrybėlių, derančių naujai 
aplinkai. Pagaliau, Kordelijos džiaugsmui, Rilė atsisakė savo tar- 
naitės uniformos; dabar ji atrodė panaši į vieną iš tų parduotuvės 
vedėjų Strando gatvėje. Ji atrodė ori ir patyrusi. Kartą per vieną tokį 
apsipirkimą jos prasilenkė su viena iš savo teatro kolegių Ane, kurią 
seniai pažinojo ir kurią susitikdavo pas ponią Fortūną. 

— Anėl! - tarė Rilė, prisidengusi ranka burną. Ji stovėjo nejudė- 
dama ir nežinojo, prieiti prie Anės ar ne. Anė jų nematė; tikriausiai 
ir nebūtų pažinusi, vilkinčių tokiais puošniais drabužiais. Sena 

aktorė, kadaise vaidinusi Ofeliją, ėjo Oksfordo gatve susikūprinusi, 
nudėvėtais batais. Jos žinojo, kad ir pačios galėjo tokios pat būti. 

Pradėjusios dirbti Djuko gatvėje, vakarais jos kartais grįždavo 
namo kabrioletu arba pasisamdydavo karietą. Važiuodavo kadaise 
buvusiomis prabangiomis, o dabar jau senomis padėvėtomis ka- 
rietomis, su apiblukusiais senoviniais herbais šonuose. Tačiau Rilė 
tebegrįždavo namo į Raidinhauso skersgatvį pas savo motiną, pas 
Reginą ir naktinius puodus, o Kordelija — į namus Mažojoje Raselo 
gatvėje su blizgesį prarandančiomis stiklinėmis žvaigždėmis, kurias 
kadaise pavogė jos mama. 

— Rile, man visai nepatinka, kad mes ne Blumsberyje, — tarė 
Kordelija. 

— Apie mus turi sužinoti Meitferio gyventojai, - tvirtai tarė 
Rilė. — O tada galėsime dirbti kur tik norėsime! 

Djuko gatvė joms buvo lyg scena, o paskui jos grįždavo 
namo. 


Ponas Rolandas, iš šalies stebėjęs, kaip jos kilo visuomenės laiptais, 
nepriėmė jų nuoširdaus pasiūlymo dirbti kartu. 

— Mano brangiosios, labai malonu, bet aš turiu savo klientų ir 
patalpas, esu visiškai tuo patenkintas. 

Jos bandė duoti jam pinigų, tačiau jis mandagiai atsisakė. 


Kartais jis užhipnotizuodavo ponią Spūns, kuri puikiai tam tiko; 
ji lengvai pasiduodavo ir nugrimzdavo į transą. Jis nuramindavo 
jos nenustygstantį, susirūpinusį mažą kūną su šypsena veide; ji nu- 
rimdavo ir atsipalaiduodavo. Tik kartą, nubudusi iš transo, pasakė: 
„Brangioji Rile, šitas vyras toks malonus kaip ir tu“, ir tą akimirką 
Rilė stengėsi išsaugoti lyg dovaną. 


Ponia Hortenzija Parker, skirstydama vaistus, taktiškai apie jas 
užsimindavo. Djuko gatvėje su savo dukterimis ėmė lankytis ti- 
kros damos. Kordelija lietė jaunų žmonių, viltingai laukiančių jos 
patarimo, galvas ir kalbėjo apie FIZINĮ POTTRAUKĮ ir MEILĘ 
VAIKAMS. Jeigu kilmingos motinos būdavo kartu, ji tikėjo, kad 

jos prisiima atsakomybę už savo dukterų vestuvinę naktį. Iš kiek- 
vieno kliento jos imdavo po pusę sovereno. Kai kurios jaunos mer- 
ginos ateidavo su savo sužadėtiniais, tada už abu iš karto gaudavo 
sovereną. Buvo jaunų panelių, kurios vėliau grįždavo vienos ir 
klausdavo to, ką iš tikrųjų norėdavo sužinoti. Vis dėlto dabar ore 
sklandė kitoks jausmas, kurį Kordelija ir Rilė jautė ir beveik galėjo 
paliesti. Iš pradžių jos manė, jog tai dėl to, kad jos buvo Meiferyje, 
o ne Mažojoje Raselo garvėje. Tačiau tai buvo kažkas kita, kažkas 
daugiau. Pas jas lankėsi karalienė Viktorija, apsirengusi ne tokiais 
ryškiais ir ne jos dėdės stiliaus drabužiais, kokius Kordelija prisi- 
minė iš tų laikų, kai kartu su juo pietaudavo. Ji atrodė kaip labai ori 
žmona su oria skrybėlaite ant galvos. Atsirado nauja frazė — šeimos 
vertybės. Kordelija ir Rilė sužinojo, kad jaunoms panelėms darėsi 
nepriimtina ir neoru viešumoje pasirodyti su vyriškiu, jei jis ne jos 
tėvas, brolis ar vyras. Žinoma, žinia apie Kordeliją sklido aplink; 
jaunos panelės ateidavo čionai, į Djuko gatvę, be motinų, dažniau 
su draugėmis, kartais net su tarnaitėmis, kurias palikdavo korido- 
riuje. Nepaisant naujos garbingumo auros, jaunos damos vis dar 
kažkaip sugebėdavo paklausti — kadangi tą temą jau buvo nušvietusi 
patyrusi Kordelija — apie vedybinę naktį. 

— Manjau atsibodo ta jaunųjų meilė! — vieną vakarą išrėžė Kor- 


delija Rilei. 


Vieną dieną Rilė pareiškė, kad dabar vasara ir daugelis jų klientų 
išvažiavę į kaimą, todėl reikėtų savaitei uždaryti savo kabinetą Djuko 
gatvėje ir pačioms eiti atostogų. 

— Atostogauti? — paklausė Kordelija (ji niekada gyvenime nebuvo 
turėjusi „atostogų ), sugluminta tokio naujo Rilės sprendimo. 

— Tau reikia pailsėti nuo jaunųjų meilės, Korde, o mums reikia 
pailsėti vienai nuo kitos, — labai išmintingai atsakė Rilė. 

Rilei pavyko suorganizuoti savo motinai ir kaimynei Reginai 
kelionę į Barą pasilepinti vandens procedūromis. (Rilė Spūns buvo 
protinga moteris, retai svajojanti apie jai nepasiekiamus dalykus. 
Tačiau ji visada svajojo pamatyti elegantiškai apsirengusius žmones, 
kurie lankėsi šiame populiariame mineralinių vandenų kurorte). Ji 

turėjo pakankamai pinigų, kad galėtų užsisakyti gerus kambarius su 
tualetu, kuris sužavėjo pagyvenusias damas, bet niekada nesitikėjo, 
kad Batas gali būti toks pilnas žmonių ir triukšmingas. Čia buvo 
visokių nutikimų: Regina vos nepaskendo mažame mineraliniame 
šaltinyje, ponia Spūns pavogė sidabrinį kavinuką. Grįžusi namo, 
Rilė pasakojo savo linksmas istorijas gurkšnojant porterį Mažojoje 
Raselo gatvėje. Jos juokėsi iki ašarų. 

— Ak, Rile, aš tavęs pasiilgau, - tarė Kordelija šluostydama 
ašaras. — Atostogos tau išėjo į gera, atrodai puikiai, tavo akys spindi! 
Atleisk, kad pykau ant tavęs. Žinau, kaip mums sekasi. 

Kordelija pajuto skausmą: koks ramus buvo Rilės gyvenimas 
po darbo, palyginti su jos vienišumu ir kambaryje kabančiomis 
pigiomis stiklinėmis žvaigždėmis. 

— Tai ne sėkmė, - tarė Rilė. — O mūsų darbštumas. Ir aš tavęs 
pasiilgau. Mes būsime turtingos! — jos akys dar labiau spindėjo. Abi 
išgėrė porterio daugiau nei įprastai ir išsikepė mėsos su svogūnais. 
Jos jautėsi stiprios ir nepažeidžiamos, Kordelijos lova saugiai stovėjo 
didžiajame priekiniame kambaryje po stiklinėmis žvaigždėmis. — O 
kur tu buvai? Nieko man nepasakoji. 

— Na, aš tiesiog ilsėjausi, vykau į ekskursijas. —- Kordelija neužsi- 
minė, kad ji tą savaitę keliavo į Velsą: ten, kur vanduo nuslūgsta toli, 
kiek akys užmato, o tada atsiveria paslaptingi akmenys ir sudužusių 
laivų liekanos; ten, kur vėjyje siūbuoja žolė ir laukinės gėlės, kur 
klastinga jūra tebesidaužo į Guro uolas. Akmeninis namas šalia pilies 
griuvėsių buvo tuščias ir nykus, pilis atrodė dar labiau sugriuvusi, 
gumbuotas ir paslaptingas senasis ąžuolas vis dar augo ir laikė savo 
paslaptis. Tą dieną buvo Morgano gimtadienis. Ji pagalvojo, kad 
jam būtų penkiolika, ir kaip visada įdėjo į Velso laikraštį skelbimą: 
Motina ieško vaikų iš namelio medyje. Dėžutė... 

Kordelija pastebėjo, kad Rilės akys ėmė spindėti, ir slapta smalsiai ją 
stebėjo. Ji atrodė kitaip nei anksčiau: nors Rilė buvo keturiasdešimt 
septynerių, beveik keturiasdešimt aštuonerių, ir apkūnoka, ji lyg iš 
naujo sužydėjo ir suspindėjo nauju žavesiu. 

Kartą Rilė atėjo į Blumsberį vėlai vakare, beveik kaip tomis 
dienomis, kai jos buvo aktorės ir grįždavo namo jau sutemus. Buvo 
vidurnaktis. Kordelija išgirdo, kaip nuo greitų žingsnių subildėjo 
laiptai, ir pamatė Rilę, kuri vidinėje apsiausto kišenėje laikė akmenį. 
Kordelija sėdėjo prie židinio ir gėrė porterį. Ji pasiūlė taurelę Rilei. 
Ši paskubomis išgėrė keletą gurkšnių. 

— Atspėk! — tarė ji Kordelijai. 

— Princas Albertas mus pakvietė į Vindzorą. 

— Ne, bandyk dar kartą! 

— Suradai mums naujas patalpas. 

— Spėk dar kartą! 

— Pasakyk, — prašė Kordelija. 

— Nurimk, Korde, tai nieko nekeičia! 

— Kas nieko nekeičia? — juokėsi Kordelija. 

— Aš vėl ketinu tekėti! 

Kordelija taip nustebo, kad taurelė iškrito iš rankų. Ji nesudužo, 
bet porteris ėmė sunktis į grindų plyšius. Jau daug kartų taip buvo 
nutikę. Kordelija nekreipė dėmesio, negalvodama įsipylė kitą taurelę 
ir padavė Rilei butelį. 

— Tu juokauji? 

— Ne, — atsakė Rilė. 

Didelėmis pastangomis Kordelijai pavyko suimti save į rankas: 
ji mylėjo Rilę Spūns. Jos draugė buvo verta tikros laimės. Tačiau 
tai, kad Rilė už kažko išteka, buvo neįtikėtina: Rilė Spūns, apie 
kurios pirmąsias vedybas ji išgirdo praėjus daugeliui metų; Rilė 
Spūns, kuri dalijosi su savo motina ne tik kambariu, bet ir miegojo 
vienoje lovoje. 

— Ber... Rile, juk tu 2epažysti nieko, už ko galėtum tekėti, — tarė 
ji 

— Žinoma, pažįstu, — tarė Rilė, o jos akys tebesijuokė. - Nuo 
tada, kai mes pradėjome savo verslą, man jau peršasi antrą kartą! 

Kordelija atrodė apstulbusi. 

— Atleisk, Rile - žinoma, tu turi savo gyvenimą, apie kurį aš 
nieko nežinau. Tik... 

— Tik, Kordelija Preston, manau, tau taip pat pasipirštų, jei 
nebūtum taip užsisklendusi savyje. Pavyzdžiui, pastorius! 

— Ką? 

— Pastorius visada žvilgčioja į tave, kai praeini pro šalį! Tu jį 
matei, pati Žinai. 

— Jis nenori manęs vesti! Tik nori, kad mes atsisakytume savo 
verslo! Su savo sutana jis atrodo arogantiškas, be to, jam gal šimtas 
metų! 

— Nepamiršk, kad ir mums jau beveik šimtas, — tarė Rilė ir dar 
įsipylė portveino. - Jam penkiasdešimt dveji. 

— Kam penkiasdešimt dveji? Tavo sužadėtiniui? 

— Ne, jam keturiasdešimt dveji; pastoriui penkiasdešimt dveji, 
aš klausiau moteriškės, kuri rūpinasi bažnyčios gėlėmis. 

— Rile, mes kalbame apie tavo reikalus, ne apie mano! 

— Praėjusiais metais vienas vyriškis, gyvenantis Raidinghouso 
skersgatvyje, siūlė už jo tekėti, bet man pasirodė, jog jis nori, kad 
ji globočiau kaip mamą ir Reginą. Manau, jam norėjosi prisijungti 
prie jų! Bet dabar kalbu apie Edvardą, - Rilės akys žibėjo. — Jis 
vardu Edvardas, Edvardas Viljamsas. Rilė Viljams — ak, Korde, 


gražiai skamba, ar ne? — Jam nereikia, kad jį prižiūrėčiau, jis būtų 

laimingas, jei ir toliau dirbčiau - sakiau jam, kad nemesčiau darbo, 
todėl niekas nepasikeis, brangioji Korde. Visada norėjau dar kartą 
ištekėti, gyventi ramų ir jaukų gyvenimą! Jis, žinoma, labai nori 
pamatyti tave. 

— Aš jums abiem atliksiu frenologinį testą, pažiūrėsim, ar tinkat 
vienas kitam, — Kordelija pastebėjo pasipiktinimą Rilės veide. — Ne, 
aš juokauju. Ak, Rile, tai nuostabu! Bet... kaip susipažinai su juo? 
Ar jis taip pat gyvena Raidinghauso skersgatvyje? 

— Ne, mes su juo susipažinome Bate, tą dieną, kai mama pavogė 
kavinuką. 

— O, kokia puiki proga susipažinti su tavo šeima! — juokėsi 
Kordelija. 

— Ne, jis suprato. Sakė, turėjo pamišusią senelę, taigi jis grąžino 
kavinuką, — Kordelija įdėmiai klausė, ką sakė Rilė. — Jis mane pa- 
matė su kavinuku, einančią su Regina ir mama, mūsų lagaminus ir 
paklausė, ar galėtų padėti. Aš kiek galėdama mandagiau paprašiau 
jo, kad grąžintų kavinuką. Matai, jis buvo sidabrinis, o mama, 
atrodo, mėgsta tai, kas blizga. 

— Bet juk tik prieš mėnesį susipažinai, o jau ketini tekėti? 

— Korde, meilė įsiliepsnoja greitai! Aš taip tikėjausi, kad jis mane 
susiras, kai grįšime į Londoną, ir jis pasirodė! 

— Kurjūs gyvensit? O kaip tavo mama? Kuo jis užsiima? Ir... ar 
tikrai manai, kad jis nesitiki, jog tu paliksi 22254 verslą? 

— Priešingai... be to, juk žinai, kad niekada to nepadaryčiau. 
Jis labai domisi mūsų darbu, aš jam viską papasakojau, sakiau, 
kad buvome aktorės... Jis ne toks žmogus, kad tai jį nustebintų, jis 
gyvenime daug matęs, Korde! Pasakiau, su kokiu nerimu viską pra- 
dėjome ir kaip paskui mums ėmė sektis, kiek daug turime klientų. 
Mes praėjome pro šias vietas, parodžiau mūsų garsųjį namą! Taigi 
mudu su Edvardu dėl visko susitarsime, bet pažadu, kad 724725 — tau 
ir man — niekas nepasikeis! Ak, Korde, argi ne nuostabu? Mano 
metuose! Sunku net patikėti. 

— Jo akys spindi... tokios tau patinka? 

— Taip! Jis mane pralinksmina, ir aš jį pralinksminu, mudu 
gyvensime laimingai! Korde, aš tokia laiminga! 

Kordelija taip pat juokėsi, matydama laimingą draugės veidą. 

— Rile, tai puiku. Sekmadienį paruošiu šventinius pietus, pa- 
kviesime poną Rolandą, pastorių, Anę, išgersime šampano. Išgerk 
dar porterio! 

Netrukus jos ėmė dainuoti ir jų balsai aidėjo Mažojoje Raselo 
gatvėje, kur tikriausiai klausėsi Šv. Jurgio bažnyčios pastorius. 


Nors namai vargani, 
Už juos nieko geriau nėra. 


Jos nesurado Anės, senos aktorės, kurią prabėgomis matė Oks- 
fordo gatvėje, nors Rilė buvo nuėjusi jos ieškoti pas ponią Fortūną. 
Kordelija, žinoma, juokavo sakydama, kad pakvies pastorių, bet 
ponas Rolandas apsidžiaugė. Senoje krosnyje Kordelija iškepė di- 
džiulį jautienos kepsnį, užkūrė židinį ir džiaugėsi, kad vėl galėjo 
miegoti priekiniame kambaryje, o ne prie krosnies. Ji iškepė kumpio 
su bulvėmis, kopūstais ir morkomis, patiekalą, kurį sekmadieniais 
mėgdavo pagaminti teta Estera. Pačirškino svogūnų. Dabar kepti 
svogūnai galėjo šokinėti iki pat lubų: Kordelijai miegant, jų kvapas 
neįsismelkdavo jai į plaukus. Ji nupirko šampano butelį, kaip tai 
daro tikros damos ir džentelmenai, ir porterio. Pastūmė lovą į šoną, 
stalo viduryje pastatė stalą, nupirko gėlių. Ji labai džiaugėsi, kad 
nepraras Rilės, kad ponas Edvardas Viljamsas laimingas, jog Rilė 
dirba. Jautė, kad giliai širdyje pavydi Rilei laimės, tačiau stūmė tas 
mintis tolyn galvodama: vedybos ne man. Ji nuoširdžiai džiaugėsi, 
kad Rilė laiminga. 

Atėjo ponas Rolandas, nešinas geltonomis rožėmis. Jis taip pat 
džiaugėsi. 

— Pastebėjau, kad Rilė puikiai moka rūpintis kitais, - jiems be- 
laukiant tarė jis Kordelijai. - Džiugu, kad ji rado, kas ją pamilo. 

Pagaliau atvyko Rilė ir ponas Edvardas. Jis buvo už ją šiek tiek 
jaunesnis, bet žvelgė į ją meiliomis akimis. Pasipuošęs drabužiais, 
kurie buvo madingi gal prieš dvidešimt metų, jis spindinčiomis 
akimis žiūrėjo į Kordeliją ir poną Rolandą. Jie visi susėdo prieki- 
niame rūsio kambaryje. Buvo saulėta rugsėjo popietė. Langinės 

atvertos, stiklinės žvaigždės nebe tokios ryškios. Žinoma, reikėjo 
uždegti keletą lempų, o jų šešėliai šoko saulės ir lempų šviesoje. Savo 
prekes siūlė bandelių pardavėjas. Gaudė bažnyčios varpai. 

Paaiškėjo, kad ponas Viljamsas dirbo banke. Jis papasakojo 
juokingų istorijų apie klientus. Vienas buvo mėsininkas, kuris 
kiekvieną savaitę kruvinomis rankomis padėdavo į banką dideles 
pinigų sumas; kitas, pasirodo, buvo tikras sukčius, į kurio sąskaitą 
damos sumokėdavo daugybę pinigų. Jo banko valdytojas turėjo 
ryšių net su aukštuomenės atstovais. 

— Koks tai bankas? — pasidomėjo ponas Rolandas. Atrodė, kad 
banko pavadinimas jam padarė įspūdį. Ponas Rolandas buvo labai 
šnekus: papasakojo jiems, kaip po revoliucijos studijavo Paryžiuje. 
Jie klausėsi susidomėję ir įsijautę, net sudrebėdavo išgirdę apie 
terorą. Kordelija prisiminė savo antrą tikrą vaidmenį scenoje, kai 
ji buvo ketverių. Vaidino princą Kruvinajame bokšte. 

— O koks buvo pirmasis vaidmuo? — paklausė ponas Viljamsas. 

— Atrodo, vaidinau pavogtą vaiką, - tarė Kordelija, siekdama 
įsipilti dar vieną taurelę porterio. 

Tai buvo nuostabūs pietūs su puikiu šampanu, kurį gėrė į lai- 
mingos poros sveikatą. 

— Kada vestuvės? — paklausė ponas Rolandas. 

— Greitai! — tarė Rilė. Jos akys spindėjo. Ponas Viljamsas pa- 
raudusiais nuo porterio skruostais paminėjo savo mirusios žmonos 
reikalus. 

— O, atleiskite, — sušnibždėjo Kordelija. — Ar jūs našlys? 

— Taip, aš našlys, bet neilgai juo būsiu, - jis nusišypsojo žvelg- 
damas į Rilę. Nors tokie verslo reikalai visada trunka ilgiau nei 
mums atrodo. Kalbėdamas apie tai tikiuosi, kad galėsiu jums pasitar- 
nauti, ponia Preston, nes Rilė man pasakojo apie jūsų... kvailą - jei 
galima taip pasakyti — įprotį laikyti pinigus po grindimis. Juos bet 
kas gali rasti. 

— Galiu jus patikinti, kad bet kas nesuras, — šypsodamasi tarė 
Kordelija. 

Kaip ir dauguma žmonių, tą puikią popietę jie išėjo pasivaikš- 
čioti į Blumsberio aikštę, kur senasis bronzoje įamžintas politikas 

Čarlzas Džeimsas Foksas, mėgęs vaikščioti į teatrą, sėdėjo ir žiūrėjo 
į teatro pastatą. 

— Kadaise ši vieta buvo mano, — ramiu balsu Kordelija pasa- 
kojo ponui Rolandui. — Kai buvau vaikas, vakarais čia ateidavau ir 
valgydavau bandeles. 

Kordelija žinojo, kad jis suprato, apie ką ji kalba: tais senais 
laikais jis buvo kažkur čia, o ji nežinojo. 

— Ir dabar kartais čia ateinu pamąstyti! 

Jam besiklausant, Rilė kreivai šyptelėjo. Jie ėjo Bedtordo gatve 
iki Raselo aikštės sodų, kur raitas ant arklio buvo didvyriškai įam- 
žintas Bedfordo kunigaikštis. 

— Man turėtų patikti gyventi Bedfordo gatvėje, — tarė Kordelija 
ponui Rolandui, kai jie šiek tiek atsiliko nuo kitų. Rilė laikėsi ponui 
Viljamsui už rankos, skambėjo jos linksmas juokas. 

— Aš nuo pat vaikystės troškau turėti tokį didelį namą. 

Kordelija parodė į aukštus grakščius langus. 

— Ji neturėtų už jo tekėti, — ramiai lyg tarp kitko pasakė ponas 
Rolandas. - Žinoma, ne mano reikalas, bet ji neturėtų už jo tekėti. 
Kitą sekmadienį vėl jį pakvieskit. Man reikia savaitės. 

Netrukus visi trys svečiai išsiskirstė, ir nebebuvo progos pasakyti 
ką nors daugiau. 


Visą savaitę Rilė dainavo blizgindama žvaigždes. Dabar ji priimi- 
nėjo klientus, ir Kordelija girdėjo jos linksmą balsą, sklindantį iš 
kiro kambario. 

— Korde, Edvardas pasistengs, kad mes už savo pinigus banke 
gautume dideles palūkanas, — pasakė Rilė skaičiuodama dienos 
pajamas. — Tai geriau negu laikyti pinigus po grindimis! Jis buvo 
pritrenktas, kai sužinojo, kur juos slepiame! Sako, turtingi žmonės 
taip nesielgia! Žinoma, jis mums padės ir mano, kad mums reikia 
žmogaus, kuris mokėtų tinkamai tvarkyti tokius reikalus. 

Kordelija matė nuoširdžiai laimingą Rilės veidą. 

— Gal būtų geriau palaukti, kol ištekėsi ir tada imtis šitų rei- 
kalų, — tarė ji. 

— Ber kodėl? 

— Rile, — tarė ji. - Klausyk, Rile. 

Ji ėmė greitai kalbėti. 

— Aš sugalvojau planą ir mums gali skubiai prireikti pinigų. 

— Kokį planą? 

— Žinai, kaip mums dabar gerai sekasi. Galėtume įsigyti pra- 
bangesnes didesnes patalpas! 

— Prabangesnes patalpas Djuko gatvėje? 

— O kodėl ne? 

Rilė atrodė sutrikusi. 

— Korde, maniau, kad tau tokie dalykai nelabai svarbūs. 

— Rile Spūns! Tu privertei mane galvoti kitaip! Mūsų pajamos 
auga kiekvieną dieną! Žinoma, tau nebūtina naudoti savo pinigus, 
ponui Viljamsui tai gali nepatikti, bet... 

— Nebūk kvaila, Korde, žinoma, jis dėl to nepriekaištaus. 

— Na, tik mėnesiui. Palikime mėnesiui pinigus ten, kur jie dabar 
yra. 

— Mano brangusis verčia mane. Mano pačios labui. Jis įsitikinęs, 
kad mums tikrai reikia žmogaus, kuris tvarkytų mūsų reiklaus — o 
jis juk bankininkas ir viską išmano! 

Kordelija ėmė kalbėti dar greičiau. 

— Pasakyk, kad tai staigmena, tik vieną mėnesį. 

— Prabangesnes patalpas? Gerai, Korde. Ak, džiaugiuosi, kad 
išdrįsome pakeisti savo gyvenimus! — ji atrodė laiminga ir nusi- 
juokė. — Ir kuo gi visa tai baigsis! 

— Baigsis tuo, kad mes tapsime tokios pat turtingos kaip ka- 
ralienė ir princas Albertas, — Kordelija apkabino draugę, nors pa- 
prastai to nedarydavo. - Jei mes per mėnesį mano didžiojo plano 
nerealizuosime — šį kartą leisk tuo užsiimti man — abi padėsime 
savo pinigus į Edvardo banką! 

— Gerai, Korde, - Rilė buvo laiminga, - pasakysiu jam. 


Kitą sekmadienį rūsio kambaryje visi valgė kiaulienos kepsnį, gėrė 
vyną ir klausėsi linksmų istorijų. Ponas Rolandas lyg niekur nieko 
tarė: 


— Manau, mes turime bendrą draugą, pone Viljamsai. 

Ponas Viljamsas labai atsargiai padėjo šakutę. 

— Kas gi jis, pone? 

— Tikriausiai žinote Kolonelį Arturą? — trumpai stojo tyla, paskui 
pasigirdo atsakymas: 

— Pulkininkas... Arturas? 

— Pulkininkas Randolfas Arturas. Tarnaujantis Velso princo 
pulke. 

— Manau, čia kažkokia klaida, — tarė ponas Viljamsas. 

— Ak... tikriausiai, — pasakė ponas Rolandas, ir pokalbis pakrypo 
kita tema. Iš rūsio į gatvę sklido lengvas juokas. 

Jie vėl vaikščiojo po aikštę, bet darėsi vėsu ir visi grįžo atgal. 

— Nekantriai lauksiu kito sekmadienio, - tarė Kordelija, išlydė- 
dama Rilę ir poną Viljamsą. - Seniai nebuvau taip linksmai leidusi 
laiką. Vėl iškepsiu jautienos. 

Ponas Viljamsas, stovėdamas prie rūsio durų, pasilenkė žemai 
virš jos rankos, paskui metaliniais laiptais nusekė paskui Rilę. Jie gir- 
dėjo laimingą Rilės balsą, kuris pamažu cilo jiems tolstant gatve. 

— Tai tiesa! — tvirtai įsitikinusi pasakė Kordelija, likusi viena su 
ponu Rolandu. — Nuo tada, kai pradėjome savo verslą, buvome 
labai vienišos. Niekada neišeidavome pasivaikščioti į aikštę. Rilė 
su juo laiminga ir gali daryti tai, ką nori, juk pinigai yra ir jos. Mes 
neturėtume kištis. 

— Tikrai, - sumurmėjo ponas Rolandas, pasiėmė savo lazdą ir 
sukinėdamas ją rankoje, atidžiai į ją žiūrėjo. - Vis dėlto manau, 
kad jis pakankamai gerai žinomas. 

— Ką norite tuo pasakyti? 

— Turiu pažinčių, - tarė ponas Rolandas. 
menkai jos apie jį žino: tik tai, kad jis užsiėmė mesmerizmu Ke- 
ningtone ir kadaise pažinojo jos tetą Esterą. 

— Ką jūs norite pasakyti? — vėl paklausė ji, bet jis matė, kad ji 
yra sunerimusi ir susirūpinusi ėmė vaikščioti po kambarį. 

— Brangioji Kordelija, ru puikiai išmanai apie vedybinius ry- 
šius. 

Jis laukė, kol ji žingsniavo po rūsio kambarį. 

— Juk žinote, kad aš apsimetu, — pagaliau tyliai tarė ji. — Aš tik 
spėju. Žiūriu į žmonių veidus. Išstudijavau kaukolės sritis ir juos 
atitinkančius charakterio ypatumus, bet dažniausiai spėju. Tai tik 
instinktas. Taip užsidirbame pinigus. 

Ji matė jo veidą. 

— Žinau, kad mesmerizmas yra kažkas daugiau, kažkas kita. 
Gerbiu tai. Bet tai, ką darau, neturi nieko bendra su mesme- 
rizmu. 

— Tai ką tavo spėjimai sako apie poną Viljamsą? 

Pagaliau ji įsipylė sau dar porterio. 

— O, velniava! — tarė ji. — Gerai. Norėčiau, kad tai būtų netiesa. 
Linkiu Rilei laimės, nors šiek tiek jai pavydžiu. Bet... 

Ji dirstelėjo į poną Rolandą ir patraukė pečiais. 

— Jis labai daug kalba apie mūsų pinigus. Apie tai, kaip rūpinsis 
mūsų verslo reikalais, kaip jam padedant mes tapsime turtingesnės 
ir jausimės saugios jam perėmus mūsų verslą. Aš įtikinau Rilę kol 
kas jam nieko neduoti. Be to, jis per daug stengiasi mus linksminti. 
Ir, — ji pažvelgė į jį, - jis žinojo, kas yra pulkininkas Arturas. 

— Na, štai, mūsų nuojautos sako tą patį. Buvo nesunku išsiaiš- 
kinti, kad jis nedirba banke. Tada aš nuėjau susitikti su pulkininku 
Arturu, kurį rekomendavo mano pacientas. 

Staiga Kordelija prisiminė, kokią pagarbą žmonės rodė ponui 
Rolandui mesmeristų susirinkime. Jis buvo garsus srityje, kurioje 
dirbo: galėtų turėti įrakingų pažinčių. Ir kaip jos to nesuprato? 

— Pulkininkas Arturas turi dukrą, šiek tiek jaunesnę už Rilę, 
kuri buvo apgauta ir prarado daug pinigų, — jis matė, kaip Kordelija 
staiga sunerimo. — Ne, tai nebuvo ponas Viljamsas (nors nemanau, 
kad jis visada save vadina ponu Viljamsu), tai tikrai žinau, kitaip 
nebūčiau leidęs Rilei šį vakarą eiti su juo. Tas žmogus buvo gerokai 
jaunesnis. Sklando gandai, kad, atrodo, yra grupė žmonių, kurie 
veikia atskirai ir aukomis pasirenka — atleisk, brangioji — tam tikro 
amžiaus netekėjusias moteris. Gali būti, kad ponas Viljamsas pri- 
klauso tai grupei. Kaip sakiau, jis tikrai nedirba banke, apie kurį 
pasakojo. 


Kordelija staiga stabtelėjo. Ji stovėjo nejudėdama. 

— Bet... tada kaip jūs galėjote taip neprotingai rizikuoti? 

— Nesuprantu. 

Jos širdis ėmė keistai plakti. 

— Na, matote... leidote jam suprasti apie galimą pavojų. 

— Ką jis gali padaryti? 

— Ką gali padaryti? Manau, gali nueiti su Rile tiesiai į Raiding- 
hauso skersgatvį ir atidengti grindų lentas, jei mano, kad jūs apie 
jį kažką žinote. 

— Bet aš maniau, kad pinigus laikote čia. 

— Tik iki kiekvieno mėnesio pabaigos. Paskui mes sumokame 
mokesčius ir likusius pinigus pasidalijame. Rilė turi šimtus svarų 
po grindimis Raidinghauso skersgatvyje. 

Pono Rolando veidas pasikeitė. 

— Mon Dieu! Tuomet, Kordelija, manau, mums reikia skubiai 
eiti ten. O jeigu aš suklydau, labai atsiprašau. 


Jie susistabdė kabrioletą. Buvo beveik tamsu. Nuskubėjo laiptais 
į viršų, girdėjo Rilę dramatiškai skaitant poniai Spūns kažką iš 
pigaus laikraštuko. 

— „tuo momentu, kai lemtingoji sklendė užsidarė, atsivėrė anga, 
ir jis iškeliavo į aną pasaulį... 

— Regina! — prie durų pertraukė ją Kordelija. 

Regina nustojo skaityti ir maloniai tarė ponui Rolandui: 

— Sveiki, brangusis. Atėjote dar kartą užburti senąją mergaitę? 
Jūs jai labai geras. 

— Kur Rilė? - paklausė Kordelija. 

— O, jie ilgai negrįžo, paskui ji vėl išėjo su savo būsimuoju ir 
dar vienu vyruku. 

— Kur išėjo? 

— Jie nesakė. 

— Kas tas kitas vyras? 

— Nesakė. 

Kordelija greitai pribėgo prie tos vietos, kur žinojo Rilę slepiant 
pinigus; grindų lentos buvo pakeltos. Ponia Spūns nusišypsojo. 

— Labas, brangusis, - pasakė ji ponui Rolandui. 

— Jų čia nebėra! —- sušuko Kordelija išsigandusiu balsu. — Visi 
pinigai dingo! 

— Ne, nedingo, - greitai ištarė Regina. — Aš daug dienų stebėjau 
tą jos draugą. Žinojau, kad jie rezga kažką negera. 

— Tu vis sakai 77e. 

— Pasakojau tau, kad su juo buvo kitas vyras. Mačiau, kaip 
jis sukinėjosi aplink. Bet ne jiems mane apmulkinti. Suvyniojau 
visus Rilės pinigų į vieną savo seną laikraštį — viską padariau prieš 
kelias dienas, jie visi po lovos čiužiniu. Šį vakarą jie jų ieškojo ir 
supyko ant Rilės. Manė, kad Rilė juos apgavo, o aš tylėjau. Juk, jų 
manymu, dvi tokios senos išprotėjusios antys kaip mes neatsako 
už savo veiksmus. 

— Arjie išsivedė Rilę prieš jos valią? 

— Prieš jos valią? Kaip tai suprasti? Negi nematei, kokia ji įsi- 
mylėjusi! 

— Regina! 

— Na, aišku, jis buvo labai ant jos supykęs, o ji negalėjo suprasti 
kodėl. Ją labiau nuliūdino ne tai, kad nerado pinigų, o tai, kad jis 
buvo piktas, kvailute. Paskutiniai žodžiai, kuriuos išgirdau, buvo: 
„Kas yra, Edvardai? Kur mes einame?“ Bet ji išėjo savo noru. 

— Kordelija, — staiga tarė ponas Rolandas. - Man atrodo, mums 
tučtuojau reikia grįžti į Mažąją Raselo garvę. 

Jis matė jos suglumusią veido išraišką. 

— Kodėl? Reikia surasti Rilę! 

— Tikriausiai jie mano, kad tu dabar namuose viena. Įsivaiz- 
duoju, kad jie tikisi, jog pinigai yra po :2v0 grindų lentomis, ar 
tau taip neatrodo? 

— Ką, dvi silpnos moterys vienos rūsyje? 

Ji jau skriste skriejo laiptais. 


Nusileidę žemyn geležiniais laiprais Mažojoje Raselo gatvėje, jie 
pastebėjo atviras duris. Kambaryje kažkas buvo. Pamatė pakeltas 
grindų lentas (bet ne tas po krosnimi, nė vienas sveiko proto žmogus 
tokioje vietoje neieškotų). Ten buvo du vyrai. Vienam iš jų besisten- 

giant atlupti lentą, koja įsmuko į tuštumą, iš kur ėmė sklisti ne itin 
malonus aromatas. Jis pamatė atėjusius žmones: drąsiai patraukė 
koją aukštyn, kitos lentos įskilo. Jei Kordelija būtų ne savo namuose, 
galbūt imtų juoktis, nes jis taip juokingai atrodė su medžio arplai- 
šomis aplinkui šlaunį, aplipusią kažkokiu dvokiančiu juodu purvu. 
Paskui Kordelija pamatė dar kai ką: Ri/ės nosis kraujavo. 

Net po daugybės metų ji nebuvo pamiršusi vyresniųjų panelių 
Preston pamokų. Čia buvo jos namai: ji žinojo, kur padėta šluota 
ir lygintuvas ir galėjo tuoj pat juos pagriebti. Lyg pamišusi puolė 
poną Viljamsą laidyne ir šluota. Ponas Rolandas spėjo pargriauti kitą 
vyrą (kuris, aplipęs nuolaužomis ir purvu, dabar mėgino pasprukti 
pro duris) lazda. Lauke pasigirdo bumptelėjimas ant betono. 

— Tu kiaule! - Kordelija šaukė ant pono Viljamso ir trenkė jam 
laidyne. — Ką padarei Rilei? Pažiūrėk į jos veidą. Kiaulė! 

Ji dar kartą tvojo laidyne jam į veidą. Šį kartą jis pasilenkė, griebė 
marmurinę galvą ir sviedė ją: Rilė suriko perspėdama, Alfonsas nu- 
krito ant pono Rolando rankų; kilus sambrūzdžiui, ponas Viljamsas 
išbėgo į lauką ir pačiupo savo svirduliuojantį, purviną draugą. Jie 
girdėjo nubildančius į viršų žingsnius, kurie netrukus nutilo. 

— Aš jiems nesakiau, kad pinigai po krosnimi, - drebančiu balsu 
pratarė Rilė Spūns. Aplink juos mėtėsi sulaužytos lentos ir matėsi 
ištiškusios žemės. 

— Velniai rautų! — tarė Kordelija pasilenkdama ir stengdamasi 
atgauti kvapą.- Prakeikimas! Mums reikia susirasti tikrą banką! 
Regina turi tavo visus pinigus, Rile. Aš tokiems dalykams jau per 
sena, tai panašu į vaidinimą trečiarūšių gastrolių scenoje! 


12 skyrius 


Ponas Edvardas Viljamsas (suimtas dėl kažko kita, kaip pasakojo 
ponas Rolandas, ir pasodintas į Milbanko kalėjimą), galima sakyti, 
padarė joms paslaugą: pagaliau pastūmėjo jas į naują gyvenimą. 

Kai Blumsberio aikštėje ėmė gelsti lapai ir kristi į purvyną bei 
ant senų laikraščių, jos jau buvo susiradusios savo pinigams tin- 
kamą banką. Jos taip pat persikėlė į didelį namą Blumsberio aikštės 
rajone, Bedfordo gatvėje; į vieną iš tų gražių namų, apie kuriuos 
Kordelija svajojo būdama maža mergaite. Žvelgdama pro aukštus, 
elegantiškus langus, ji matė pono Fokso, kadaise buvusio tikru 
džentelmenu jos mamai ir tetai, statulą. 

Šį kartą jos persikraustė visos keturios. Rilės širdies žaizdos užgijo, 
ir ji iš visų jėgų pasinėrė į veiklą. Čia buvo daug kambarių, viduje 
tualetai ir vandens čiaupai. Namo gale jos turėjo sodą su veja, me- 
džiais, gėlėmis. Pačiame jo viduryje stovėjo mažas akmeninis angelas. 
Pakalbėjus, kad ponia Spūns klientų priėmimų metu gali pasirodyti be 
drabužių, jos apgyvendino ją su Regina viršutiniame aukšte, kartu su 
Rile. Jos žinojo, kaip ponia Spūns mėgo žmonių kompaniją: išgirdusi 
balsus, ji taip pat norėdavo bendrauti, jai rodėsi, kad atėjus svečiams, 
reikia nusivilkti drabužius. Regina turėjo tik vieną užduotį: popiet, 
atėjus klientams, užimti ponią Spūns viršutiniame namo aukšte. 

— Popietėmis aš jai skaitysiu iš savo laikraščių, — sakė Regina, 
kurią buvo sunku įtikinti persikraustyti, bet galiausiai ji nusileido 
dėl to, kad ten buvo tualetas. — Jai visada tai patinka. 

Kordelija įsikūrė antrame aukšte; klientai buvo priiminėjami 
pirmajame, šalia Rilės kabineto. Pro mažos svetainės langus buvo 
matyti sodas. Net sutarė, nors Rilė prieštaravo („Aš galiu tvarkyti 
namus“), kad jos pasisamdys tarnus. Rūsyje buvo tarnaičių kam- 
barys ir virtuvė. Jos atsisakė liokajaus, pasitenkino tik sodininku 
ir dailide. 

Tad pagaliau Kordelija atsisveikino su apšiurusiais rūsio kam- 
bariais Mažojoje Raselo garvėje (kur prieš pranešdamos apie išsi- 
kraustymą jos, kaip galėjo, aprvarkė grindis). Buto šeimininkas 
(žmogaus, su kuriuo teta Estera užsiėmė verslu, anūkas), žinoma, 
bandė reikalauti, kad jos atlygintų žalą, bet Kordelija davė jam tik 
trečdalį sumos, kurios jis prašė, ir labai griežtai pasakė, kad jis jau 
seniai turėjo sutvarkyti supuvusias grindis. (Jos su Kordelija gal- 
vojo, ar per daugelį metų čia išsiliejęs porteris negalėjo apgadinti 
lentų). 

Kordelija keletą kartų giliai įkvėpė. Ji nepravirko pagaliau nu- 
kabinusi senas stiklines žvaigždes, tačiau galvojo apie Kitę ir Esterą 
ir ką joms visoms reiškė šis rūsio butas. Susirinkdama žvakides, 
knygas, veidrodžius ir Alfonsą, tyliai kalbėjosi su jų dvasiomis, sakė 
joms, kad išsikrausto čia pat, netoli: ji tebegyveno Blumsberyje, kur 
buvo jos tikrieji namai. Bet turiu pasivadinti panele Preston, staiga 
pagalvojo ji. /š pagarbos joms. 

Paskutinį kartą išėjusi iš rūsio buto, ji net linksmai pamojavo 
penkiasdešimt dvejų metų pastoriui, einančiam pro šalį, kurio 
nuraudusiame veide matė ir nepritarimą, ir drovumą. 

Iš pradžių naujas, dideliais langais konsultacijų kambarys jas 
šiek tiek gąsdino. Bet prireikus buvo galima uždaryti langines ir 
užtraukti užuolaidas. Jos įsigijo naujų spindinčių žvaigždžių, di- 
desnių veidrodžių, kuriuos papuošė spalvotais šalikais. Didžiuliame 
kambaryje buvo ąžuolinės grindys ir gražūs kilimėliai; pagaliau 
jos galėjo nerūpestingai leisti pinigus ir nusipirko sietyną. Įsigijo 
madingus baldus: su išraitymais ir rutulio formos rankenomis. Al- 
fonsas buvo garbingai padėtas ant didelio stalo lenktomis kojomis. 
Tačiau Kordelija rengėsi tokiais pat paprastais drabužiais, toli gražu 
neprimenančiais sulinkusios moters Hanoverio aikštėje, dėvinčios 

egiptietišką kepuraitę ir prisiekusios mačius Afrikoje jos motiną. 
Jos svarstė, kas geriau: klavesinas ar pianinas, bet kažkodėl abi nu- 
sprendė, kad labiausiai tinka Aeita, prisiminė juokingus smuikų 
orkestrus ir dirbtinį perkūnijos trenksmą kituose konsultaciniuose 
kabinetuose. Kordelija nedrąsiai kalbėjo su ponu Rolandu apie 
frenomesmerizmą, prisiminė matytą vyrą, kuris lietė įvairias moters 
galvos vietas, paveikdamas taip, kad moteris juokėsi, dainavo ir 
mėtė daiktus. Kaip man tai nepatiko, sakė Kordelija. Ji atkakliai 
tvirtino norinti vadintis savo tikruoju vardu, nors Rilė nepritarė 
sakydama, kad sumažės klientų arba kas nors gali ją atpažinti buvus 
aktore: Aš turiu vadintis panele Preston — Esteros ir Kitės garbei. Ponia 
Hortenzija Parker, farmacininkė, pasitalkino jai keičiant pavardę 
paskleisdama Bondo gatvėje gandą (labai atsargiai), kad Kordelijos 
teta, ankstesnioji panelė Preston, užhipnotizavo senąjį karalių ir kad 
į panelę Kordeliją Preston, susigrąžinusią savo tetos garsią pavardę, 
jau slapta kreipiasi karališkoji šeima. 

Galiausiai ant durų Bedfordo gatvėje jos užkabino žalvarinę 
lentelę, tokią kuklią, kad buvo sunku ir pastebėti, su užrašu: Pa- 
nelė Preston, mesmeristė. Tačiau garsas apie Kordeliją (frenologę, 
mesmeristę ar jaunų damų patarėją) sklido, nesvarbu, kaip ji būtų 
pasivadinusi; žalvarinė lentelė buvo beveik nereikalinga: ir nauji, 
ir seni klientai pas ją plūste plūdo. 


Jos pasiūlė ponui Rolandui paralpas, bet veltui. Jis ir vėl mandagiai 
atsisakė. 

— Keningtone turiu savo patalpas ir savo klientų, - tarė jis, - bet, 
žinoma, su malonumu ir toliau jus lankysiu, jei mane kviečiate. 

Jis buvo ypač malonus Rilei ir sėdėdamas sode prie akmeninio 
angelo prašydavo, kad ji pagriežtų Aeita. 

— Tu puikė fleitininkė, Rile, — tarė jis. Jie dėjosi nepastebintys 
įprasto liūdesio jos akyse. 

Kordelija dažnai lankydavosi pas poną Rolandą jo bute prie 
Dramblio (Londono rajonas); kalbėjo su juo apie savo patirtį, kurios 
vis daugiau įgijo, labiau pasitikėjo savo sugebėjimu hipnotizuoti, 
kai manė, kad tai padės žmonėms. Žinoma, ji vis dar kalbėjo pas 

ją atėjusioms poroms apie FIZINĮ POTRAUKĮ ir MEILĘ VAI- 
KAMS ir švelniai, bet nerodydama savo jausmų, kaip ir buvo iš 
jos reikalaujama, lietė jiems galvas. Tačiau, be jokios abejonės, kai 
kurios susižadėjusios damos bijojo to, kas jų laukia. Labai švelniai, 
susikaupusi, ji užhipnotizuodavo labiausiai dėl to nerimaujančias. 
Kai jos nurimdavo, atsibudusios iš transo, ji kalbėdavosi su jomis 
apie vedybų naktį. Tada žmonės ėmė lankytis pas ją, kad palengvintų 
savo fizinį skausmą. Iš pradžių ji nerimavo dėl savo galių, bet paskui 
jai ėmė sektis. Kartais ji trumpai pajusdavo kitų skausmą. Viską 
paaiškino ponui Rolandui, kuris klausėsi ir supratingai linksėjo 
galva. 

Vieną sekmadienį atsisveikindamas jis stovėjo prie jų naujojo 
namo durų, žiūrėjo į naują žalvarinę lentelę su trumpu užrašu Pa- 
nelė Preston, mesmeristė ir nusišypsojo. Nušviestas saulės spindulių, 
žalvaris spindėjo. 

Kordelija trumpai palaikė jo pirštine apmautą ranką, paskui 
pasakė: 

— Aš šiek tiek paėjėsiu su jumis. Tokia graži popietė. 

Ji grįžo į vidų pasiimti skrybėlaitės ir pirštinių. Jie nuėjo upės 
link. Netoliese vaikščioję žmonės taip pat džiaugėsi diena. Jie vaikš- 
tinėjo Druri gatve daug nekalbėdami, bet ta tyla buvo maloni. Net 
čia, tarp pastatų, švietė saulė. Kordelija pažvelgė į teatrą, atstatytą 
po gaisro po jos motinos mirties, bet išlikusį toje pačioje vietoje, 
kur visada stovėjo. Ji galvojo apie Kitę ir Esterą gyvuosiuose scenos 
paveiksluose, kai joms buvo trylika, ir apie savo sėkmę. 

— Pone Rolandai. 

— Ką, brangioji? 

— Noriu jūsų kai ko paklausti. 
prisiminimų; akimirką užuodė grimą ir lempų aliejų ir girdėjo save 
atsidūstant — apgailestavimas? prisiminimai? sunku buvo pasakyti. 

Ji vėl pradėjo eiti. 

— Kai buvau aktorė, dirbdama... ypač su ponu Kynu... kartais 
pajusdavau, kartais tapdavau, — ji dvejojo, ieškodama tinkamų 
žodžių, — kažkuo kitu... Lyg... lyg būčiau ne šiame pasaulyje. 


— Ką tai reiškia? 

Jie ėjo toliau, o saulės spinduliai juos šildė. 

— Kažkas... manau, tai susiję su visišku dėmesio sutelkimu. 
Aš beveik visada tai kontroliavau — tą jausmą, kuris buvo lyg šalia 
manęs. 

Jis linktelėjo galva. 

— Kartais pagalvoju, ar tai nėra per didelis įsijautimas, ar tai nėra 
tas visiškas dėmesio sutelkimas, kuris užvaldo, kai hipnotizuoju 
kitus. 

— Tu pradedi suprasti savo profesiją, brangioji, — tiek tepasakė 
jis, bet šypsojosi. Staiga jis pamatė, kad jos širdį užliejo skausmas. 
Visai netikėtai ji ėmė pasakoti jam apie savo praeities gyvenimą Velse 
ir savo vaikus. Kai prieš juos pasirodė srauni, putojanti, purvina ir 
dvokianti Temzė, jos skruostu tyliai ritosi ašaros. 


xXx*X* 


Kordelija ir Rilė pagaliau ėmė suprasti, kad ponas Rolandas dau- 
giau dirba ne savo bute Klyverio gatvėje, o ligoninėje, padėdamas 
operacijų laukiantiems žmonėms. Už tai jis neėmė pinigų: Pinigų 
man nereikia, sakė jis. Jos matė jo atspurusius rankogalius. 
Pagaliau ponas Rolandas ėmė pasitikėti Kordelija ir galėjo ją 
pristatyti susirinkimuose kaip kolegę mesmeristę. Ji tuo be galo 
didžiavosi: ponas Rolandas, kuris išmokė mesmerizmo tetą Esterą, 
ją taip pat įvertino. Visiems tai sukėlė susidomėjimą, nes matyti 
moterį tarp mesmeristų buvo neįprasta. Vieną vakarą ji viešai už- 
hipnotizavo jauną moterį, sergančią kažkokia nepaaiškinama liga: 
ši buvo paralyžiuota, nors priežastys buvo neaiškios. Ją atnešė ant 
scenos. Matėsi, kad ji negali vaikščioti. Buvo sunku žiūrėti į jos 
išblyškusį veidą. Treniruotu aktorės ir orios damos balsu Kordelija 
kalbėjo apie užblokuotus kanalus ir harmoniją, paskui pradėjo ve- 
džioti rankomis aplink moterį — į priekį ir atgal, giliai kvėpuodama, 
susikaupusi, jausdama šilumą ir energiją. Kai pasirodymas (seansas) 
buvo baigtas, moteris atrodė taip, lyg jai būtų nutikę kažkas gera: 
jokio stebuklo neįvyko, ji nepakėlė lovos ir nenuėjo, bet galėjo šiek 

tiek judėti, kai ją vedė nuo scenos, o skruostai atrodė rausvesni. 
Viskas, ką Kordelija darė, atrodė, jai sekėsi. Kordelija suprato, kad 
į ją ima žiūrėti su pagarba. Stengėsi aplankyti kaip galima daugiau 
susirinkimų ir pasirodymų. Jei kildavo ginčų, ji nenusileisdavo, 
bet stengėsi viešai vengti fhizinio smurto ir saugojosi skraidančių 
ėriuko kojų. 

Kartais vakarais Kordelija ir Rilė, gurkšnodamos porterį pir- 
mame aukšte savo naujojoje svetainėje, pro kurios langus buvo ma- 
tyti naujas sodas ir ją saugantis akmeninis angelas, sau įsižnybdavo 
(tiesiogine prasme įžnybdavo sau į ranką, paskui abi atsilošusios 
juokdavosi). Per kelerius metus jos sugebėjo visiškai pakeisti savo 
gyvenimą ir vis dar swvirpėdavo iš jaudulio negalėdamos tuo patikėti. 
Jiedvi pasiekė savo: apie jų darbą (veiklą) kalbėjo visas Londonas. 
Gerdamos porterį, jos šnekučiavosi apie savo drąsią pergalę ir juo- 
kėsi, o balsuose skambėjo tikras džiaugsmas. Jų situacija, galima 
sakyti, buvo nepaprasta: jos tvarkė savo gyvenimus. Buvo išmokytos 
elgtis kaip tikros damos, nes buvo aktorės, o dabar iš tikrųjų 5uvo 
damos, gerbiamos damos. Nuomojosi visą namą, turėjo skambutį, 
kuris pakviesdavo tarnus, ir tualetą. Jos nusipelnė teisę džiaugtis. 
Stebuklas, kad jas aplankė sėkmė. 

Abi senosios damos taip pat, atrodė, džiaugėsi. Jos vis dar dažnai 
tebesinaudojo naktiniais puodais, nes taip buvo įpratusios, bet 
Regina daug linksmų akimirkų praleido traukydama virvę virš 
klozeto ir stebėdama vandenį. Virvė buvo sujungta su bakeliu, o 
šis — su vamzdžiu ir uždarytas didelėje spintelėje. Regina dažnai 
įkišdavo rankas į klozerą, nes bėgantis vanduo teikė jai džiaugsmo. 
Ji atsivesdavo ponią Spūns, kad ši galėtų stebėti, kaip ji vėl tempia 
virvę. Deja, dažnai taip darant, nuotėkų duobė persipildydavo ir 
reikėdavo pagaliau liautis. Ji vėl ėmė ilgėtis Londono rajono, kuris 
nebuvo toks gražus, bet jame buvo įpratusi gyventi. Tačiau vėliau ji 
susidomėjo sodininkyste. Negalėjo suprasti, kaip aplink tavo namus 
gali būti žemės, nes tu to 7077 ir nesistengi jos išvalyti. Ji vadino sodą 
švariu purvu. Sodininkui patiko linksma damų kompanija, kuri 
nė iš tolo nepriminė to, prie ko jis buvo įpratęs kituose soduose. 
Jos jam padėjo genėti medelius, rauti piktžoles ir šluoti rudeninius 

lapus. Poniai Spūns patiko lapai. Ji juos mėtė, o Regina vėl kantriai 
šlavė. Vieną ar du kartus ji patylomis gąsdinamai sukuždėjo apie 
naują Blumsberio aikštės žmogžudį (bet paaiškino, kad sodininkas 
čia niekuo dėtas). 

Jos turėjo bėdų su tarnais. Kelios kambarinės išėjo, nes joms 
namas atrodė nepakankamai „garbingas“ (turėjo galvoje senąsias 
moteriškes). Kordelija su Rile juokėsi ir pasisamdė kitas kambarines, 
seseris Efę ir Flo, kurios sakė, kad jaučiasi visai gerai. Deja, abi čia 
pasijuto taip puikiai, kad pradėjo vogti, todėl teko jas atleisti. Galų 
gale atėjo tarnaitė, vardu Nelė, kuri puikiai dirbo ir buvo viskuo 
patenkinta. Ji šveitė viską paeiliui: grindis, puodus, mėgo istorijas 
apie žmogžudžius beveik taip pat, kaip Regina. Jos nusprendė, kad 
vienos tarnaitės pakanka; Rilė ir toliau triūsinėjo namuose, bet 
niekas neturėjo matyti jos šluojančios lauko laiptelius. 


Vienintelis įprotis, kurio Rilė su Kordelija neatsisakė savo naujame, 
visiškai kitokiame gyvenime, buvo tas, kad jos kasdien vaikščio- 
davo pėsčiomis — neįsivaizdavo patogesnio būdo keliauti. Joms 
patiko vaikščioti, visą gyvenimą visur vaikščiojo. Rytais abi mo- 
terys įsitraukdavo į darbą, nes reikėjo tiek daug padaryti. Nors ir 
labai nenoromis, vakarais paprastai jau po trijų porterio taurelių 
turėdavo padėti butelį į šalį, nes ankstų kitos dienos rytą reikėdavo 
pradėti darbą. 

Rilė savo noru padėjo tarnaitei Nelei: atplėšdavo laiškus, per- 
žiūrėdavo sąskaitas, atidžiai sekė savo naujas, didžiules sąskaitas 
saugiame banke, kurį pačios susirado. Po kelių mėnesių bankas 
ėmė į jas žiūrėti su pagarba ir buvo suinteresuotas. Pirmą kartą 
banko darbuotojui žemai nusilenkus Rilei, atėjusiai pasiteirauti, ši 
atsisuko pasižiūrėti, kam jis taip reiškė pagarbą. 

Kordelija rytus leisdavo bibliorekoje. Skaitė laikraščius, sekė 
straipsnius apie frenologiją ir mesmerizmą - jų laikraščiuose pasi- 
rodydavo kasdien. Visoje šalyje buvo įkurti mesmerizmo institutai. 
Ypač karštai buvo diskutuojama apie trenomesmerizmą ir jo vaid- 
menį lavinant darbo žmones. Ji rasdavo naujų knygų, parašytų ta 
tema, pasižymėdavo, kokius susirinkimus reikės aplankyti. Galų 

gale vis dėlto nusprendė, kad turi duoti tiek pat informacijos apie 
subtilius vedybinių naktų dalykus, kiek apie visa kita kartu su- 
dėjus. 

Kiekvieną ketvirtadienį vaistininkė ponia Hortenzija Parker 
sėdėdavo kartu su jomis ir šnekučiuodavosi; kartais tą dieną ji atneš- 
davo raminamojo aliejaus mėlynuose ir raudonuose buteliukuose, 
kurių gražus spalvotas stiklas švytėdavo šiltoje lempų šviesoje. 

— Mes dabar verslininkės, — vieną dieną su nuostaba tarė Rilė. — 
Moterys verslininkės. 


Prie mesmerizmo instituto buvo pastatyta pirmoji ligoninė. Atsi- 
rado gydytojų, patikėjusių, kad hipnozė gali sumažinti skausmą 
ir norėjusių, kad jų pacientai prieš operaciją būtų užhipnotizuoti. 
Kordelija su Rile nuėjo pasižiūrėti. Jos matė, kaip ponas Rolandas 
užhipnotizavo vyrą, kuriam turėjo būti amputuota koja; jos negalėjo 
prisiversti stebėti operacijos, per kurią šalia paciento buvo ponas 
Rolandas, tačiau vėliau kalbėjosi su išoperuotu vyriškiu, gulinčiu 
krauju apraškytoje patalynėje. Jis jautėsi dėkingas prancūzui. 

— Aš to negalėčiau padaryti, — tarė Kordelija pakeliui į namus. 
Parėjusi į Blumsberį, ji įkvėpė oro, pilno gyvybės, o ne mirties. — Ne- 
būčiau tikra, kad pavyks. Niekada to nedarysiu. 

Tačiau vieną rytą ją skubiai iškvietė į ligoninę. Maždaug jos 
amžiaus moteris buvo ruošiama operacijai. Ji sirgo vėžiu, ir reikėjo 
pašalinti krūtį. Atsitiktinai išgirdusi apie Kordeliją, paprašė, kad ši 
mesmeristė jai padėtų. 

Kordelija sutriko ir papurtė galvą. 

— Aš nesu pakankamai patyrusi, - pasakė ji, bet moteris žvelgė 
į ją didelėmis, maldaujančiomis akimis. 

— Girdėjau apie jus, — tarė ji. — Gydytojai sako, aš galiu mirti. 
Labai prašau pabūti su manimi. Iš balso galėjai pasakyti, kad ji 
kultūringa moteris, bet ligoninės drabužiai ir kepuraitė neišskyrė 
jos iš kitų. | 

Kordelijai prakaitavo rankos. Buvo šalta, o širdis smarkiai plakė: 
to ji neplanavo. Negaliu, negaliu tai matyti, negaliu ten eiti kartu 
su gydytojais. Gydytojai buvo užsijuosę prijuostes ir laukė. Rilė 

namie, nėra pono Rolando, kuris galėtų sutvirtinti jos pasitikėjimą. 
Išblyškusi moteris ištiesė į Kordeliją savo liesą ranką. 

— Aš atsiduodu jūsų globai, — tarė ji. - Kad ir kas atsitiktų. 

Labai iš lėto, nenoromis, Kordelija nusiėmė kepurę ir nusimovė 
pirštines. 

— Kuo jūs vardu? — paklausė ji moters. 

- Alicija. 

Kordelija žvelgė į jos išblyškusį, išsigandusį veidą ir šalia savęs 
pajuto tetos Esteros dvasią. Atsiduokite mano globai, - tarė švelnus 
balsas: Kordelijos ar Esteros. Alicija jį girdėjo ir jos veide neliko 
baimės, lyg tie žodžiai jai būtų suteikę ramybę. Kordelija stovėjo šalia 
Alicijos ir lėtai vedžiojo rankomis žemyn aplink jos kūną, apvilktą 
baltu chalatu. Netrukus išbalusi, liesa moteris paniro į transą. 

— Galime pradėti, - pasakė gydytojai. 

Kai jie įėjo į operacinę, Kordelija pasiliko prie moters. Chi- 
rurgo rankose buvo pjūklas ir peilis. Keletas žmonių laikė moterį. 
Kordelija vos susilaikė nesurikusi. Kelis kartus, peiliui įsirėžus į 
liesą kūną ir ištryškus kraujui, apraškiusiam Kordelijos drabužius, 
moteris sudejavo: Kordelija vedžiojo ir vedžiojo rankomis aplink. 
Nuo didžiulių pastangų, karščio kambaryje, kraujo kvapo, o kartais 
ir skausmo krūtinėje, jos veidu žliaugė prakaitas. Tačiau ji tebe- 
jautė šalia savęs tetą Esterą; Kordelija giliai įkvėpė, judino rankas, 
stengdamasi nematyti, kas buvo aplinkui; ji visą dėmesį sutelkė į 
moters, Alicijos, veidą, į jos skausmą ir stengėsi numalšinti jį savo 
energija ir rankų judesiais. 

Pagaliau viskas baigėsi. Gydytojai sutvarstė moters kūną, tačiau 
kraujas sunkėsi ir pro tvarsčius. Dabar jie davė moteriai opijaus 
tinktūros, kad ši galėtų miegoti. Kordelijos širdis plakė vis smarkiau 
ir smarkiau varinėdama kraują, o virš galvos jai ėmė suktis lubos. 

Šiaip ar taip, nė viena iš panelių Preston niekada nebuvo nu- 

Tais metais Londoną užklupo atšiauri žiema. Šaltis gėlė iki kaulų; 
sutemdavo, rodos, dar nespėjus prašvisti. Tamsiuose skersgatvių 
užkampiuose žmonės aptikdavo sušalusių kūnų. Sniegas pereidavo 
į lietų, ir žemė virsdavo klampia purvyne. Metalinis pilko, nykaus 
rūko kvapas skverbėsi net pro sandariausias duris, langų rėmus, ka- 
minus — visur tamsus purvas. Tačiau žmonės tebesilankė pas ponią 
mesmeristę, norėdami išgirsti apie naujo gyvenimo subtilybes. 


Kordelija kasdien skaitė laikraščius, ieškodama straipsnių, susi- 
jusių su jos darbu. Taip ji atsitiktinai sužinojo, kad Manona, lordo 
Morgano Eliso ir ponios Rozamundos duktė, vakar buvo oficialiai 
pristatyta jos motinos giminaitei karalienei Viktorijai. 


Ji susistabdė pirmą pasitaikiusį kabrioletą ir grįžo į Bedtordo 
gatvę. 

Kordelija pirmą kartą išgėrė porterio prieš popietines konsul- 
tacijas. Rilė, netikėtai užėjusi ir pamačiusi, kaip jos draugė beveik 
vienu ypu išgėrė didžiulę taurę porterio ir įsipylė kitą, buvo pri- 
trenkta. Ji papylė Kordelijai mėtinių pastilių ir davė indiškos ar- 
batos. Kordelija nieko nesakė ir buvo mirtinai išbalusi: priiminėjo 
popietinius lankytojus, o iš prieškambario sklido Rilės Aeitos garsai, 
kuriuose galėjai girdėti kaltinimo gaidelę. Seansai truko ilgiau nei 
paprastai. Kordelijai skaudėjo galvą. Ji norėjo užmerkti akis. 


— Kad ir kas būtų, — po to griežtai tarė Rilė, - daugiau niekada 
niekada taip nedaryk. 

Kordelija žvelgė į ją. 

— Aš kalbu rimtai, — tarė Rilė. - Jei dar kartą taip pasielgsi, pa- 
siimsiu pusę pinigų ir tave paliksiu. Tu taip įžeidi mūsų klientus. 
Pameni tuos aktorius, geriančius iki apkvaitimo prieš išeinant į 
sceną ir manančius, kad niekas to nepastebės? Prisimeni juos? Juk 
ir jiems atrodė, kad niekas to nežino. Galbūt net šiandien kas nors 
pastebėjo. Tu buvai g77a! Visada sakei, kad nuo savęs nepabėgsi, kad 
mūsų aristokratiškumas tik išorinis. Mes taip greitai įgijome gerą 
reputaciją — manai, kad taip pat greitai negalime jos prarasti? 

Kordelija niekada nematė Rilės tokios įpykusios: negi tai ta pati 
miela mažoji Rilė Spūns? 

— Man gėda dėl tavęs, - varė Rilė. 

Kordelija paėmė rankinuką, išsitraukė iš jo mažą laikraščio ga- 
baliuką ir padavė Rilei. Kurį laiką Rilė žiūrėjo į laikraštį, jos veido 
išraiška keitėsi, tačiau pamačius ponią Spūns, nešiną svarsčiais nuo 
virtuvės svarstyklių ir svirduliuojančią, pokalbį teko staiga užbaigti. 
Kai problema su svarsčiais buvo išspręsta, paradinės didžiojo namo 
Bedfordo gatvėje durys užsitrenkė. 

Šaltą vakarą Kordelija vaikščiojo po Blumsberio aikštę. Ant me- 
džių kabojo šerkšnas. Ji vis vaikštinėjo po savo svajonių sodą, visai 
kaip vaikystėje; akimirką pažvelgė į Carlzo Džeimso Fokso veidą. 
Jis, atrodė, klausosi. Švietė ryški mėnulio pilnatis ir mažos ryškios 
žvaigždės. Manona, lordo Morgano Eliso ir ponios Rozamundos Elis 
duktė, pristatyta ponios Rozamundos Elis antros eilės pusseserei karalienei 
Viktorijai. Jos didenybė nežinojo, kad prieš ją stovėjo tik dar viena 
panelė Preston. Ši mintis suteikė Kordelijai daugiausia skausmo, kuris 
varstė jos kūną lyg peilis, tikras peilis, toks, kurį naudoja chirurgai. 
Ji pagaliau suprato (ten, viduje, kur varstė peilis), kad slaptoje širdies 
kertelėje, kur gyvena mūsų svajonės, ji vis dar tikisi vieną dieną rasti 
savo vaikus, tikisi, kad jie vėl bus jos. Perskaičiusi pranešimą laikraš- 
tyje, aiškiai suprato, kad pasirodžiusi Manonos gyvenime, atimtų iš 
jos visas galimybes, kurias ši dabar turi — aktorė, tapusi mesmeriste, 
kelianti klausimus, drumsčianti praeitį. Praėjusi pro statulą, ji pažvelgė 
į dangų. Pamatė mėnulį. Matė ryškias žvaigždes — tikras žvaigždes, 

ne pigias stiklines — žiemos žvaigždes, taip ryškiai šviečiančias virš 
aikštės ir apšalusių šakų. Jai visam laikui uždrausta matyti savo vaikus. 
Žinoma, jie neturi sužinoti apie netikras stiklines žvaigždes. Ji matė 
išdidžią šviesiaplaukę mergaitę, nenorinčią pamoti ranka savo mamai ir 
kitą šviesiaplaukę, palinkusią prie už ją mažesnio broliuko, kai karieta, 
pučiant vėjui, pajudėjo ir nuvažiavo. 

Teta Estera ją buvo įspėjusi. Aš taip pat dėl to kalta, nes norėjau 
to, kas buvo neįmanoma. Elis nebūtų manęs vedęs. Čarlzas Džeimsas 
Foksas galėjo vesti panelę Amitidž, kuri buvo net ne aktorė, tačiau 
toks jau tas gyvenimas. 


Rilė tvarkydavo visus laiškus, todėl kitą rytą būtent ji atplėšė voką, 
kurį jos draugas paštininkas atnešė iš Mažosios Raselo gatvės, radęs 
gulintį purve prie geležinių laiptų. 


Mama, jei esi ta moteris, ieškanti vaikų iš namelio medyje, būk 
gera, parašyk adresu Grosvenoro aikštė 7. Aš ten būsiu beveik visą 
gruodžio mėnesį. 


Gvenliama 


Laiškas išsiųstas iš Velso prieš kelias savaites. Jau buvo gruodžio 
pradžia. Rilė net nesvarstė, ar reikėtų paduoti laišką Kordelijai. Jos 
su Kordelija beveik nesikalbėjo. Ji paprasčiausiai nusiuntė skubų 
laišką į Grosvenoro aikštę 7, davusi savo adresą Bedfordo gatvėje, 
ir paprašė Gvenliamos ateiti pavakary. 

Popiet jos abi rengėsi priimti klientus. Kordelija girdėjo Rilę 
tyliai niūniuojant sau po nosimi. Norėjo ją apkabinti už jos hu- 
moro jausmą, išmintį ir meilę. Tačiau jos vis dar nesikalbėjo, o 
šiandien Rilė lyg vanagas stebėjo porterio butelį. Šį vakarą, pamanė 
Kordelija, aš atsiprašysiu jos už savo bjaurų elgesį. Vargu ar esu verta 
tokios draugės. Ji pagalvojo, kokia Rilė buvo stipri, niekšui ponui 
Viljamsui ją išdavus. Rilė norėjo tik meilės. Kordelija, galvodama 
Aš myliu Rilę, nublizgino vieną veidrodį, nors, aišku, Nelė jau buvo 
anksčiau jį nušveitusi. 


Ji išgirdo balsą. Atrodė keista, kad po tiek metų ir nepaisant kapotų, 
bet ištęstų balsių, būdingų aukštuomenės kalbai, ji tikrai žinojo 
atpažinusi 5a/5ą. Išgirdus jį, iš Kordelijos gerklės išsiveržė dusulys, 
lyg būtų užspringusi: kambarys ėmė suktis, o jos kaktą, viršutinę 
lūpą, krūtinę ir kojas išpylė prakaito lašai. 

Ar Rilė žinojo? Kordelija girdėjo Rilę kitame kambaryje, atrodė, 
ji kalbėjo taip, kaip visada. Ar Rilė manė, kad tai tik nauja klientė? 
O gal tai buvo tik nauja klientė? Negi aš klystu? Tuomet bet kurią 
akimirką į didelį tamsų kambarį Rilė atves to balso savininkę. 

Kordelija taip sutriko, kad akimirką ėmė dairytis aplink, tarsi 
būtų norėjusi rasti vietą, kur galėtų pasislėpti. Iš gretimo kambario 
girdėjo jų žingsnius. Lyg apimta transo ji, kaip įprasta, atsisėdo ant 
tamsios kėdės ir greitai užpūtė dvi artimiausias žvakes, kad būtų 
tamsiau nei visada. Lyg čigonė ji užsitraukė ant galvos plevenančius 
šalikus; jos širdis mušė smarkiai lyg būgnas. 

Durys atsidarė, ir įėjo jauna moteris. Kaip visada, Rilė ranka 
parodė į sofą ir paprašė atsisėsti, o paskui tyliai uždarė paskui save 
damasi apsiprasti akimis su tamsa; tada ji suvokė, kad mergina ją 
mato. 

Kordelija turėjo ką nors pasakyti. 

— Kuo galėčiau jums padėti? - pašnibždomis paklausė. 

Jaunoji moteris atsakė ne iš karto. Jos ilgi šviesūs plaukai buvo 
surišti prie kaklo. Ji atrodė vyresnė ir labai išblyškusi, tačiau Kor- 
delija matė tą patį mylintį veidą. Blyksinčioje nuo žvakių tamsoje 
staiga jos skruostais ėmė tyliai riedėti ašaros. Ji matė pažįstamą, bet 
kartu ir nepažįstamą veidą: pilkos klausiančios akys, tokios panašios 
į senelės sesers. Ji ne tokia graži kaip Kitė, bet tokio pat keistoko, 
atviro veido kaip Esteros, ir tokių pat akių. 

— Mums sakė, kad tu mirusi, — tarė jaunoji moteris. Kordelija 
girdėjo, kaip dreba jos balsas. 

Iš lėto, galvodama, ar nesapnuoja, ar neišėjo iš proto, Kordelija 
nusivyniojo nuo galvos šalikus: jie blizgėdami gulė ant jos pečių. 
Labai lėtai ėmė žengti sofos link. 

— Aš nemirusi. 

Mergina linktelėjo galva, ir tamsus mirgantis kambarys ėmė 
suktis. 

Nė viena panelė Preston niekada nebuvo nualpusi. 

Abi moterys pažvelgė viena į kitą. Staiga Rilė ėmė griežti Aeita. 

— Aš pažinau tavo balsą, Gvenliama, — tarė Kordelija. 

— Jie sakė, tu mirusi, mama, - ištarė Gvenliama. 

Vis dar taip pat lėtai, lyg būtų visai nusilpusi, Kordelija atsisėdo 
šalia dukters. 

— Kiek kartų aš ieškojau jūsų Velse, bet senasis namas buvo 
užrakintas, o pilis dar labiau apgriuvusi. 

— laip. 

Girdėjosi tylūs Aeitos garsai. Jos vis dar sėdėjo nutolusios ir 
žvelgė viena į kitą. Akimirką stojo tokia tyla, kad rodėsi, jog kam- 
baryje nieko nėra. O paskui žodžiai ėmė liete lietis. 

— Gvenliama, kur jus išvežė? Tikriausiai iš karto jus kažkur 
išgabeno, nes aš labai greitai grįžau namo ir... 

— Taip, tą pačią dieną kažkas atvažiavo ir susodino mus į ka- 
rietą. Aš dar spėjau palikti medyje raštelį. Nors nežinojau, kur mes 
vykstame, bet pamaniau... 

— Aš buvau užlipusi į namelį medyje, man atrodė... 

— Žinojau, kad ten pažiūrėsi. Jei buvai gyva, žinojau, kad taip 
padarysi. 

Jos kalbėjo lyg gaudydamos orą. 

— Tačiau siautėjo audra. Kai aš ten nuvykau, akmeninis namas 
buvo užrakintas, švilpė vėjas. Įlipau į namelį medyje: ten laiško 
nebuvo. Nebuvo jokio laiško, bet žinojau, kad būtum palikusi, jei 
būtum galėjusi... 

— Aš rašiau, kad jie mus išsiveža, bet negalėjau pasakyti kur. Jie 
pasiėmė mus ir išvežė toli į šiaurę, kažkur netoli nuo vietos, kuri, 
kaip vėliau sužinojau, vadinama Ratunu. Ten buvo toks par akme- 
ninis namas, tik ne prie jūros. Žinojau, kad taip toli mūsų nerasi. 

Visą tą laiką jos tebesėdėjo toliau viena nuo kitos ir negalėdamos 
patikėti žvelgė viena į kitą. 

— Mes ten gyvenom daug metų. 

— Turėjom daug globėjų. Morganas nieko neveikė, tik skaitė ir 
piešė, net tada, kai jį išsiuntė į tikrą mokyklą. Tačiau mes su Manona 
mokėmės - to, ko reikia jaunoms damoms. 

Kordelija matė juos visus, jų gimtadienius su globėjais akmeniniame 
name ir save vėl scenoje, vaidinančią raganas ir pasakų karalienes. 

— Arjie, — nė viena iš jų neįvardijo, kas tie „jie“. - Arjie, - Kor- 

— Tam tikra prasme, taip. 

— O Manona? - ji atsargiai ištarė vardą, lyg jis būtų brangus 
porcelianas. 

— Manona buvo ką tik pristatyta rūmuose. Penktadienį ji iš- 
teka. 

Kordelija stengėsi neparodyri, kad ši žinia ją pribloškė. Manona 
išteka? 

Paskui ištarė kitą vardą. 

— O Morganas? - Atsakymo nesulaukė. - Morganas? - skubiai 
pakartojo. 

— Jis toks pat — toks, kaip visada. 

Kordelija vėl išleido keistą duslų garsą, tokį kaip tada, kai pirmą 
kartą išgirdo Gvenliamos balsą. Ji greitai pažvelgė į savo rankas. 
Matė mažą, kupiną kančios veidelį, pyktį, matė save, glostančią jo 
galvą, ir tylą; girdėjo ne fleitos, bet jūros garsus, vaikų balsus, kai 
jie šaukė vienas kitą ilgoje, tuščioje pakrantėje; ryškiai mėlynas ir 
laukines raudonas, geltonas gėles, palinkusias nuo vėjo. Ji vėl pa- 
kėlė akis ir priešais save pamatė jauną moterį, o virš jos dirbtines 
žvaigždes. 

Ji turėjo tūkstantį klausimų, bet nežinojo, nuo ko pradėti. Pa- 
galiau paklausė: 

— Kaip suradai mane? 

— Prieš kelis mėnesius Morganą dėl galvos skausmų išvežė į 
Kardifą ir... 

— Jį vis dar kamuoja galvos skausmai? 

— Nebe tokie. Ne tokie kaip anksčiau. Kardife Morganas rado 
skelbimą. 

Kordelija vėl turėjo pakartoti savo žodžius. 

— Morganas? Jam vis dar smarkiai skauda galvą? 

— Skauda. Ber ne taip kaip anksčiau, - atrodė, kad ji nori pakeisti 
temą. — Jam patinka skaityti laikraščius. 

Žodžiai ją sukrėtė: Morgano galvos skausmai. Jam patinka skaityti 
laikraščius. 

— Jis man parodė, bet pasakiau, kad jis kvailas. Tada jis supykęs 
suplėšė laikraštį. - Kordelija vėl mintimis grįžo į praeitį, matė mažą, 
kančios kupiną veidelį. 

— Nemanau, kad Morganas galėtų tai vėl pakelti, — paprastai pa- 
aiškino Gvenliama. - Jis ilgai neatsigavo po to, kai... tu išvykai. Bet, 
žinoma, man buvo įdomu, ar tai tu įdėjai skelbimą, ir aš nusprendžiau 
slapta į jį atsiliepti, nes mes ketinome vykti į Londoną, kur Manona 
turėjo būti pristatyta karalienės rūmuose, o paskui ištekėti. Tačiau... 
atsakymo nesulaukiau. Pamaniau, kad tai buvo klaida. 

— Bet aš negavau laiško. 

— Panelė Spūns vakar jį rado, - ji išgirdo, kaip Kordelija nu- 
stebusi aiktelėjo. — Ji tuoj pat man parašė. Kai atėjau čia, panelė 
Spūns pasakė, kad tu nežinai, jog aš ateisiu, bet taip bus geriau. Man 
pasisekė, mama, kad gavau laišką, nes pamotė reikalauja, kad visus 
laiškus rodyčiau jai. Tačiau aš grįžau iš pasivaikščiojimo po aikštę 
kaip tik tuo metu, kai atėjo laiškanešys berniukas ir man padavė 
laišką — aš tuoj pat apsisukusi atvažiavau čionai — pati pasisamdžiau 
kabrioletą, nors niekada to nesu dariusi. 

Kordelija iš visų jėgų stengėsi blaiviai mąscyti, kalbėti normaliai 
ir pasakyti ką nors normalaus. Mirkčiojo žvakės. 

— Tai jūs ne visą laiką gyvenate Londone? - paklausė ji. 

— Ne, mes tebegyvename Šiaurės Velse, bet Manona atvyko čia 
maždaug prieš metus. 

— Manona gyvena čia, Londone? 

Mano duktė buvo čia, 0 aš nežinojau? 

— Taip. O kai Manonai surado vyrą... jis kunigaikštis... 

— Kunigaikštis? 

— Prisimeni, kokia ji graži. Buvo nuspręsta, kad mes visi turime 
atvažiuoti. Į vestuves. Mat mes su Morganu anksčiau nebuvome 
lankęsi Londone. 

Ji vos galėjo ištarti žodžius: 

— Morganas xaip pat čia, Londone? 

— Taip. 

— Londone? 

— Taip, - Gvenliama keistai šyptelėjo. - Pameni, mes su Mor- 
ganu visada planavome pabėgti į naująją šalį. 

— Apie ką tu kalbi? 

— Mes visada svajojome išvykti į... į Ameriką. Ten, iš kur atplaukė 
laivai. Tos laivų nuolaužos. 

— Ak, - Kordelija taip pat nežymiai ir keistai nusišypsojo. 

— Aišku, tai buvo tik svajonė, bet Morganas taip norėjo ten 
nuvykti! Tu visada taip įdomiai pasakodavai. O Manonos svajonė 
buvo Londonas. Mūsų senelis — Lanefido kunigaikštis - Grosvenoro 
aikštėje turi namą. 

Pagaliau stojo ilga tyla. 

— Taip, - galų gale tarė Gvenliama. - Žinau tą namą. 

Ore sklandė daugybė neatsakytų klausimų: nė viena iš jų ne- 
žinojo, kaip išbristi iš tokios keblios padėties. Kurį laiką girdėjosi 
tik nelygus kvėpavimas ir krenkšėjimas. 

— Tu atrodai taip pat, bet, - buvo aišku, kad Gvenliama neži- 
nojo, ar reikėjo sakyti šiuos žodžius, nemokėdama nuslėpti žvelgė 
į pražilusią plaukų sruogą ir greitai tarė, — gerokai pasenusi. 

Iš gretimo kambario sklido fleitos garsai. 

— Amerika iš tikrųjų nėra nauja šalis, ji neiškilo iš jūros. 

- Ką? 

— Mūsų mokytojai pasakojo, kad Amerika ten buvo visą laiką 
ir turėjo vietos gyventojus. 

— Ak, Gvenliama, aš juk viską išgalvojau! Nieko nežinojau apie 
Ameriką! 

Abi moterys, tai prisiminusios, antrą kartą nusijuokė iš nuos- 
tabos, kad jų praeities gyvenimo dalis, lyg vaiduoklis, palietė jas 
abi. Paskui trumpas juokas nutilo, ir vėl stojo tyla. 

Staiga išblyškusi mergina pasilenkė į priekį. 

— Atvažiavusi čia, vaikščiojau Mažąja Raselo gatve pirmyn atgal. 
Paklausiau tos didelės bažnyčios pastoriaus, ar ponia Elis čia gyvena. 

Jis atrodė gana nustebęs. Pasakė, kad ši gatvė padori, bet aukštuo- 
menė čia negyvena. 

Vadinasi, ji nežino. Ji nežino savo gimimo aplinkybių. 

— Prisiminei Mažąją Raselo garvę? — tyliu balsu paklausė Kor- 
delija. 

— Ir pasakojimus apie tavo mamą ir tetą. 

Trečią kartą iš Kordelijos lūpų pasigirdo garsas, kurį ji, atrodė, 
stengėsi nuslopinti. 

— Tavo senelė ir tavo senelės sesuo! — sušnibždėjo ji. — Tu atrodai 
kaip tavo senelės sesuo Estera, — ir pagaliau apglėbė šviesiaplaukę 
merginą rankomis ir šalikais, kurie joms verkiant susipynė. Išbalusi 
mergina be perstojo kalbėjo: Aš nieko nesuprantu. 

Pagaliau pro ašaras ji pažvelgė į savo mamą. 

— Man galvoje sukasi daugybė klausimų. Kodėl tėtis su tavim 
išsiskyrė? Kodėl sakė, kad tu mirusi? Kas nutiko, kai grįžai į Lon- 
doną? 

Kordelija prisiminė savo priesaiką, žvaigždėtą naktį duotą 
Blumsberio aikštėje. 

— Kol kas dar nekalbėkime apie tuos dalykus, — greitai pasakė 
ji, stipriai laikydama glėbyje dukrą. 

Visą tą laiką Rilė ištvermingai griežė Aleica, iš visos širdies trokš- 
dama, kad jos visą tolesnį gyvenimą gyventų laimingai. 


Galų gale, norėdamos grįžti prie pokalbio apie dabartį, jaukiame 
kambaryje jos su Rile gėrė arbatą ir žvelgė pro langą į sodą. Užsi- 
kūrė židinį ir apsigobė šalikais, nes trumpiems žiemos saulės spin- 
duliams pradingus, pasidarė vėsu. Staiga jos pamatė ponią Spūns, 
vaikščiojančią sode ir tyliai sau dainuojančią. Ji vilkėjo tik apatiniais 
drabužiais. Rilė išskubėjo į lauką, parvedė mažą, silpną moterį į vidų 
ir keletą kartų paaiškino, kad ji gali sušalti ir susirgti. 

— Ponia Spūns yra išprotėjusi, — paaiškino Kordelija. — Ji buvo 
tokia gera, miela moteris. Ir dabar ji nekelia mums vargo, tačiau kai 
išgirsta svečių balsus, nusivelka drabužius, lyg norėdama persirengti 
vakarienei. Aišku, ji neprisimena nieko, ką mes sakom, bet pasta- 
ruoju metu Rilė stengiasi ją įtikinti nenusivilkti drabužių, sakydama, 

kad dėl jos siuvimo fabrikuose siuvėjai gali netekti darbo - iš ko jie 
tada gyvens? O ponia Spūns labai geros širdies. 

Gvenliama nusišypsojo. Kordelijos veidą taip pat nušvietė šyp- 
sena, o širdyje ji pajuto neapsakomą skausmą, nes Gvenliamos 
šypsena taip priminė tetą Esterą. 

Tada Gvenliama tarė: 

— Artu tikrai mesmeristė, kaip parašyta ant durų? Kodėl vis dar 
vadiniesi panele Preston? 

Nešina glėbiu chrizantemų, kartu su sodininku pasirodė Re- 
gina. 

— Prakeikimas, ji dingo, — aš skyniau gėles, norėjau pamerkti 
namuose. 

— Tai... - Kordelijos balsas trūkčiojo, - tai mano duktė Gven- 
liama, Regina. 

Regina, slėpdama gėlėse savo raukšlėtą veidą, pasakė: 

— Dievulėliau! Tu tikrai miela mergaitė. Saugokis, vaikščiodama 
po Blumsberio aikštę. Čia yra žudikas. 

Kaip visada perspėjusi, ji išėjo paskui sodininką. Kordelija pa- 
galvojo, kokie keisti turėtų atrodyti Gvenliamai šio namo gyven- 
tojai. 

— Ar čia yra žudikas? 

— Nemanau. Reginai žudikai vaidenasi vos ne kiekviename 
gatvės kampe. Tai jos pomėgis! 

Suglumusios merginos akyse buvo matyti daugybė klausimų. 
Pasigirdo šuns lojimas. 

— Bet... man reikia grįžti, — staiga tarė Gvenliama. - Manęs 
ieškos. Man neleidžiama būti vienai, o jie nežino, kur aš. Kuni- 
gaikštis labai griežtas. Be to, jau gana vėlu. 

Atrodė, kad virš jų praskrido tamsus paukštis, sunkiais plačiais 
sparnais uždengdamas angelą. 

— Aš tave palydėsiu. Bent iki Meiterio. 

Gatvėje Kordelija sustabdė kabrioletą. Temo ir buvo šalta. Abi 
moterys sėdėjo tylėdamos, neištardamos to, ką norėjo pasakyti; tik 
buvo stipriai susikibusios rankomis. Gatvių šviesos pravažiuojant 
apšviesdavo jų išblyškusius ir nuvargusius veidus. 

— Ar galėtum grįžti? — sušnibždėjo Gvenliama, lyg žodžiai, ku- 
riuos ji ištarė, būtų uždrausti. 

— Ne, Gvene, — išsprūdo senas vardas. — Žinai, kad negaliu. 

— Ar... ar aš galėčiau gyventi su tavim? Juk tu mano mama. 

Kordelija buvo pritrenkta: jos jau artėjo prie aikštės, kur buvo 
prabangiausi namai. Reikėjo kažkaip nutraukti tą temą. Staiga ji 
pabeldė į stogą ir garsiai sustabdė taksi. Kai jos išlipo, Kordelija 
matė, kad mergaitė nenorėjo pajudėti, o ji ragino ją eiti į aikštę, į 
didelį, gerai pažįstamą namą. Ji ėmė skubiai ir tyliai kalbėti. Žiemos 
tamsa gaubė Londoną. Viską reikėjo pasakyti labai greitai. 

— Aš niekada negalėčiau jums duoti to, ką davė Elisas. Turi 
suprasti tai, ko aš nesupratau būdama tavo metų: Pasaulis padalytas 
ne tik į turtingus ir vargšus, bet ir į tuos, kurie kilmingi ir nekil- 
mingi — tai didžiausia skiriamoji pasaulio linija. Aš to nesupratau 
ir pakenkiau jums, - jai kvėpuojant, šaltos nakties ore buvo matyti 
iš burnos einantis garas. — Buvau aktorė, aktorės duktė: jei gyven- 
tumėte kartu su manim, niekada nepasiektumėte tokios vietos 
visuomenėje, kokioje esate dabar. 

— Gyvenau su tavim, kol man sukako septyneri. Niekada ne- 
buvau tokia laiminga kaip tada. Ir dabar vis dar esu gerbiama! 

Tačiau merginos veidas atrodė mirtinai išbalęs. 

— Ber mes nebuvome saugūs, o aš to nesupratau. Saugumas 
neatsiejamas nuo garbingumo. Kadangi tu garbinga ir saugi, nesu- 
pranti tokių dalykų svarbos. Turi likti ten, kur gyveni. Bet, — tarė, 
nes pamatė merginos veidą, — aš visada būsiu čia. Turiu pinigų ir 
turbūt galiu jums kitaip padėti, viešai to nerodydama. Tačiau tu... 
Dieve mano, Gvene, tu privalai laikytis to gyvenimo, kurio norėjo 
mano mama ir teta ir dėl kurio aš stengiausi daryti viską. 

Kordelija stipriai suspaudė merginai ranką ir nuvedė ją į Gros- 
venoro aikštę, kur kampe švietė dujinės lempos. 

Ji kalbėjo sukaupusi visą savo drąsą, paskui jos jėgos išsisėmė: 
ji nieko negalėjo padaryti. | 

— Ar... ar jūs visi čia? — vėl paklausė Kordelija. 

Gvenliamos veide nebuvo jokios išraiškos, tik nuovargis. 


— Visi. 

Ji negalėjo susilaikyti nepakartojusi: 

— Ir Morganas? 

— Taip, ir Morganas. Manona rengiasi tekėti už Trento ku- 
nigaikščio. Sako, šios vedybos labai naudingos, penktadienį bus 
didžiulės iškilmės. Ceremonija vyks Vestminsterio koplyčioje. 
Matai, — tęsė ji tokiu pat bejausmiu balsu kaip ir jos veidas, - mūsų... 
pamotė negalėjo turėti vaikų. Todėl mes buvome naudingi. Mor- 
ganas yra įpėdinis. 

Jie niekada neturi sužinoti. Negaliu gadinti jiems ateities. 

— Tas... Trento kunigaikštis? Ar jis jai tinka? Ar geras žmogus? 
Ar Manona jį myli? 

Gvenliama atsisuko į mamą. 

- Ji myli Londoną. Čia ji labai laiminga. 

Ar ji nori dar ką nors pasakyti? Bet Manona laiminga. 

Aikštės kampe grėsmingai į jas žvelgė didžiulis namas. Gven- 
liama sustojo. 

— Štai čia, — tarė ji virpančiu balsu. — Šitas namas. 

— Žinau, — Kordelija pasakė šiurkščiau nei norėjo. Jos nieko 
neplanavo ateičiai, ir vėl nežinojo, ką pasakyti; stovėjo žiūrėdamos 
viena į kitą, abi šiek tiek drebėdamos. Kordelija pažvelgė į didžiulį 
grėsmingą namą, kuriame buvo kiti du jos vaikai. 

— Žiūrėk, - pasakė Gvenliama, rodydama į ryškią mėnulio 
pilnatį. - Tavo mėnulis. 

Mėnesienos šviesoje ji pamatė, kad mama akimirką užsimerkė, 
lyg nenorėtų jos matyti. 

Tada Gvenliama paskubomis ištarė: 

— Viskas neteisybė. Visada maniau, kad tu gali būti gyva. Pi7- 
miausia mus išvežė. Tik paskui pasakė, jog išvežė dėl to, kad tu 
numirei Londone, kur buvai su mūsų tėvu — bet žinojau, kad dar 
negalėjai būti nuvažiavusi į Londoną, nes mus išvežė iš pilies tą pačią 
dieną, — ji drebėdama įkvėpė oro. - Tik neprašyk manęs niekam 
nepasakoti. Šį vakarą pasakysiu tėvui, kad mačiau tave ir paklausiu, 
kodėl jis sakė, kad tu mirusi. 

Kordelija greitai čiupo mergaitei už rankos ir prisitraukė ją 
arčiau kaipmat pamiršusi savo sielvartą. 

— Klausyk, Gvenliama, - kalbėjo ji paskubomis, beveik šnibždė- 
dama. — Klausyk mangs ir daryk tai, ką sakau. Niekas neturi sužinoti 
apie mūsų susitikimą. Niekada! 

Ji sunerimusi pažvelgė į namą, stumtelėjo dukrą į tamsą, kad 
niekas nematytų. Merginos veide matė atkaklumą, tetos Esteros 
atkaklumą. Turėjo kažkaip priversti ją suprasti. 

— Klausyk manęs atidžiai, Gvenliama, - griežtai tarė Korde- 
lija. — Turiu pasitikėti tavimi. Būk... suaugusi... suprask, ką noriu 
tau pasakyti ir niekada nė vienam žmogui neprasitark. Dėl Manonos 
ir Morgano. Ir savo labui. 

Pro šalį pravažiavo karieta. Kažkur sušvilpė žmogus, girdėjosi 
balsai ir arklių kanopų dundėjimas: net Meiferyje buvo girdėti visi 
miesto garsai. Kordelija apsidairė ir paskubomis tyliai tarė: 

— Pameni, pasakojau jums apie mūsų vestuves, jūsų tėvo ir 
mano, kurios... 

— „kurios vyko mažoje bažnyčioje, gražios, romantiškos ves- 
tuvės. Jose dalyvavo tik Rilė, teta Estera ir... 

— ...ir „pusbroliai“. Gerokai vėliau sužinojau, kad tie žmonės, 
kurie atvyko su jūsų tėvu, visai nebuvo giminės. Ir vikaras, kaip 
vėliau sužinojau, nebuvo vikaras, ir... 

— ...nori pasakyti, kad tai buvo pokštas? 

— Tai buvo pokštas. Atvykus į Londoną, man pasakė, kad tei- 
siškai aš nebuvau ištekėjusi, kad niekada nebuvau ponia Elis ir kad 
jūsų tėvas niekada nebuvo mano vyras. 

Iš Gvenliamos veido buvo maryti, kad ji pritrenkta ir negali 
patikėti. 

— Bet... kodėl? 

— Dabar tu kai ką žinai apie visuomenės gyvenimą, Gvenliama, 
ir supranti kodėl. Tavo tėvas niekada nebūtų manęs vedęs, turėjau 
tai suprasti. Buvau aktorė, ne aukštuomenės dama. 

— Bet mes buvome šeima. Jis tiek metų grįždavo pas mus. 

— Taip. 

— Viskas buvo melas? 

— Mes iš tikrųjų buvome šeima. Bet ji buvo grįsta melu. Štai 
kodėl tu niekada, niekada negali prasitarti, kad lankeisi pas mane. 

Jei visi tai žinotų, Manonos vestuvių nebūtų. Morganas nebūtų 
įpėdinis. | 

Kurį laiką tvyrojo tyla, tik iš mergaitės kvėpavimo pajuto, kad 
ji viską suprato. 

— Niekada nebuvau ponia Morgan Elis, — tvirtai tarė Korde- 
lija. — Aš esu — visada buvau — panelė Preston. 

Nors buvo tamsu, tačiau ji matė, kaip žybtelėjo nustebusios 
merginos akys: 

— Bet tikrai žinau, kad kunigaikštis to negali sužinoti! Nežinai, 
koks jis. Niekada mūsų nepripažintų, jei sužinotų, — ji tarė žodžius 
tyliai ir atsargiai, — kad mes nesantuokiniai vaikai. 

— Jis nežino, tikrai nežino. Dėl Dievo meilės, Gvenliama, turi 
suprasti! Esu tikra, kad niekas nežino, išskyrus jūsų tėvą ir advokatą, 
su kuriuo buvau susitikusi Londone. Jūsų tėvui buvo lengviau 
pripažinti nesėkmingą santuoką su žmona, kuri, laimei, mirė. Jos 
mirtis buvo paranki. Jis negalėjo jokiu kitu priimtinu būdu paaiš- 
kinti, iš kur trys vaikai. Jis jus mylėjo. Žinau, kad mylėjo, kitaip 
būtų mus visus palikęs. Turi visam laikui prisiminti, kad jis norėjo 
jus pasilikti, nes mylėjo ir... viskas išėjo į gera. Jei galėčiau, ateičiau 
pas jus ir visus iš širdies apkabinčiau. Tačiau, - ji leido sau tik vieną 
kartą kreiptis į ją meiliu žodžiu, — brangioji mano Gvene, dabar 
tu supranti. Mes negalime grįžti į praeitį. Tu turi kilti visuomenės 
laiptais. Negali grįžti ten, iš kur atėjome. Padariniai būtų per daug 
skaudūs. 

Tamsoje vėl sublizgėjo Gvenliamos akys. 

— Taigi iš tikrųjų aš taip pat esu panelė Preston. 

Jos išgirdo, kaip atsidarė didžiulės durys. 

— Gvenliama! — pasigirdo moteriškas balsas, ir Kordelija iš karto 
ji pažino. Tai buvo gerai išauklėtos tikros aukštuomenės damos 
balsas. Ji tuoj pat pasitraukė. 

— Prašau, ateik į vestuves, — Kordelijai už nugaros sušnibždėjo 
mergaitė ir akmeniniais laiptais nuskubėjo namo. 

Kordelija greitai išnyko tamsoje. 


14 skyrius 


Ankstyvą šaltą ir nemalonų rytą Rilė sparčiai nužingsniavo iki 
„Dviejų šernų“ smuklės ir, pasisamdžiusi karietą, pro Dramblio 
rajoną nuvažiavo į Keningtoną. 

Atvykusi į Skaldytojų gatvę, su nuostaba išvydo, kad ponas Ro- 
landas linksmina du tamsiaodžius vyrus: Rilė, net paraudusi, sustojo 
tiesiog tarpduryje. Ji niekada gyvenime nebuvo taip arti tamsiao- 
džių žmonių, netgi teatre. Vienas vyras ant galvos buvo užsidėjęs 
turbaną; kito veide galėjai matyti giliai įrėžtas genties žymes. Rilė 
sutriko ir jau apsisuko grįžti atgal. Ponas Rolandas visai neatrodė 
nustebęs ją matydamas; pasitiko maloniu, mandagiu žvilgsniu ir 
ranka parodė, kad atsisėdusi prie lango, šiek tiek palauktų. Vyras 
su keistais ženklais veide pasilenkė ir tyliu monotonišku balsu, at- 
rodo, vienodu tonu deklamavo ilgą eilėraštį. Rilė kurį laiką klausėsi, 
paskui, atrodė, ėmė snūduriuoti; kai pakėlė galvą, vyrai buvo ką tik 
išėję, o iš gatvės tebeskambėjo jų atsisveikinimo žodžiai. 

Ponas Rolandas grįžo iš lauko. Jam atidarius duris, į vidų pateko 
šalto oro. Rilė sudrebėjo. 

— Labai džiaugiuosi tave matydamas, Rile. Ar atsinešei Aeitą? 

Rilė nusijuokė. 

— Galėtume pagriežti kartu, — tarė ji. - Bet nepasiėmiau. 

— Aš turiu kelias fleitas, - pasakė ponas Rolandas. — Nors dabar 
jau griežiu prasčiau. Eikš, aš užkūriau židinį. 

— Tie vyrai labai įdomūs, — nedrąsiai pratarė ji. 

— Jie domisi tais pačiais dalykais kaip ir aš, — atsakė jis. — Tas su 
turbanu medituodamas gali pakilti nuo žemės. Arba gulėti ant vinių, 
kai kiti ant jo trypia. Arba vaikščioti per ugnį. Jis iš Indijos. 

— Ak, atleiskite, aš girdėjau ne visą pokalbį, mums su Kordelija 
būtų buvę labai įdomu. Ėmiau ir užsnūdau. 

Ponas Rolandas švelniai nusišypsojo. 

— Tikriausiai tave užmigdė. Tas vyras su žymėmis veide savo 
šalyje labai gerbiamas žmogus. Jis iš Naujosios Zelandijos, šalies, 
kuri buvo neseniai atrasta. Jis tobunga. 

Rilė atrodė suglumusi. 

— Manote, kad vyras su žymėmis veide mane užmigdė? 

Ji šiek tiek parylėjo. 

— Man... man atrodo, kad aš vis girdėjau jo netilstantį balsą. 
Ar, - ji krūptelėjo nuo tos minties: nepažįstamas žmogus, tamsia- 
odis, — ar jis mesmeristas? 

— Tai nebūtinai mesmerizmas. Tačiau viskas kyla iš to paries 
mąstymo būdo. Mes kalbėjomės apie skirtingus būdus, kuriuos 
kiekvienas iš mūsų naudojame, bet visi siekiame to paties. 

— Ne mesmerizmas? 

— Na... ieškojimas įvairių būdų skausmui slopinti. 

— Skausmas, — ištarė Rilė. — Man reikia su jumis pakalbėti apie 
Kordeliją. 

Kai ponas Rolandas išgirdo visą istoriją, kurį laiką sėdėjo labai 
tyliai, šiek tiek palenkęs galvą, lyg būtų meditavęs. Rilė apsidairė: 
čia buvo matyti kelios žvaigždės ir veidrodžiai, ant kablio kabėjo 
jo kostiumo švarkas, netoliese stovėjo jo kaliošai. 

Viskas atrodė labai tvarkinga. Ji pažvelgė jam į veidą: stiprus ir 
nepalenkiamas, tankiais žilais plaukais, jis atrodė kaip išmintingas 
užsienio kunigaikštis, kaip iš tų paveikslų, kuriuos kartais maty- 
davo galerijose, tik jo rankogaliai buvo atspurę. Ją buvo apėmęs 
nenugalimas noras paimti vieną iš jo Aeitų ir jam pagriežti, tačiau 
susilaikė. 

Pagaliau ponas Rolandas tarė: 

— Aš labai užjaučiu Kordeliją. Ji jų daugiau nebemarys? 

— Ji tvirtai pasiryžusi nesimatyti jų labui. Tačiau Kordelija... 
labai labai kenčia, todėl ir atėjau jūsų paprašyti, gal galėtumėt jai 
padėti. Vis dėlto, - ji ryžtingai pridūrė, - manau, kad ji turėtų pa- 
simatyti su savo vaikais, juos atėmė iš jos ir negalima manyti, kad 
ji visą laiką turėtų slėptis. 

— Jei tiesa išaiškėtų, kiltų skandalas? 

- Žinoma, kiltų! Vaikai gimė ne santuokoje ir negali būti teisėti 
įpėdiniai kaip ir visi tie, gimę karalienės dėdėms, kai šie buvo jauni 
vyrai. O tokių Londone pilna! 

— Iš tikrųjų dabar kiti laikai, - su pašaipa tarė jis. — Pasikeitė 
nuo tada, kai aš buvau jaunas, ir princas regentas duodavo toną 
savo rytietiškuose rūmuose Braitone su daugybe ryškiai išdažytų 
kambarių. 

Jis matė išsigandusį Rilės veidą. 

— Kartą mane pakvietė, — tarė jis. - Bet supratau, kad buvau 
ten tik linksmintojas. Daugiau niekada nėjau. 

— Manau, karalienė ir princas Albertas ketina atsikratyti tų 
laikų prisiminimų, — tarė Rilė. — Jie labai rimti. Mes su Korde 
dabar turime pinigų, bet nesame tikros damos, iš tikrųjų nesame 
kilmingos, ir tai labai greitai išaiškėtų. Jos vaikų labui mes niekada 
nepasakytume tiesos. 

Ponas Rolandas pažvelgė į ją. 

— Tu neatrodai netikra dama, Rile, - pasakė jis liūdnai, bet 
šypsodamasis. 

Jątaip paveikė šis komplimentas, kad ji suspigo, paskui paraudo, 
bet ponas Rolandas jau buvo atsistojęs. 

— Eisiu su tavim į Blumsberį, — pasakė jis, ir abu išėjo. Buvo 
pilkas, šaltas rytas. Jis, būdamas kultūringų senoviškų manierų, 


nusilenkė ir padavė Rilei ranką. 


Ponas Rolandas matė, kad Kordelija labai kenčia ir yra išsekusi. At- 
rodė, kad per naktį paseno dešimčia metų: lyg jos karštas troškimas 
pamatyti savo vaikus jos galvoje tiesiog kovojo su suvokimu, kad 
taip darydama ji jiems be galo pakenktų. 


LA] 


— Atsisėsk prie manęs, brangioji, — tarė jis, uždarydamas langines 
ir kaip visada ramiai, lėtai uždegdamas kelias žvakes. 

— Jei nori, kad pabandyčiau tau palengvinti skausmą, turi man 
padėti. Aš vienas negaliu to padaryti, šį kartą reikia ne tik mano 
energijos, bet ir tavo. Jei manai, jog dabar gali leisti man tave už- 
hipnotizuoti, noriu, kad pažiūrėtum man į akis, - linktelėjęs galva 
damas, kad ji pasinaudodama savo jėga prie jo prisijungtų. 

— Man nepavyks padėti, jei priešinsies, — tarė jis švelniai, — bet 
manau, kad ga/iu tau padėti. 

Jis matė jos veidą. 

— Brangioji, tu nesileidi užhipnotizuojama, nes bijai prarasti 
kontrolę. Geriau galvok apie tai, jog aš tave išlaisvinu tam, kad 
sugebėtum dar geriau save valdyti. 

Ji žiūrėjo. Galų gale jos išvargusios akys pasidavė. 

Tam tikrą laiką savo akimis jis prikaustė jos žvilgsnį: ji norėjo 
lengvinti jai kančią. Tik tada, kai jie įsmeigė žvilgsnius vienas į kirą, 
jis ėmė lėtai vedžioti rankomis aplink Kordelijos galvą, visai šalia, 
bet nepaliesdamas jos kūno; rankos judėjo aukštyn žemyn, aukštyn 
žemyn, jis kvėpavo rankų judesių ritmu, bet tai buvo kažkas kita, 
kažkas daugiau — visą laiką jie neatitraukė akių vienas nuo kito. 
Sėdėdama kampe, Rilė griežė fleita. Kordelija pagaliau nurimo: 
jos veidas atsipalaidavo, rankos atsigniaužė. Galiausiai jos akys 
užsimerkė. 

Ponas Rolandas atsisėdo šalia jos nesiliesdamas ir ėmė su ja 
labai švelniai kalbėti. Rilė girdėjo tik nuotrupas, kažką apie vaikus 
ir jos gyvenimą, labai norėjo baigti griežti, kad išgirstų, ką jis sako. 
Keista, manė ji grieždama, kad skausmo raukšlės Kordelijos veide 
išsilygino. Ji žinojo, kad Kordelija užhipnotizuodavo isteriškas 
jaunas moteris, kažkaip jas nuramindavo; prisiminė jauną mer- 
giną, vilkinčią ligoninės drabužiais, ir tai, kaip jie smaigstė į jos 
kūną vinis, kaip ji dainavo sukis ir skrieki aplink ir šoko. Prisiminė 
savo motiną, kuri netikėtai pavadino ją vardu. Tačiau tai, ką matė 
dabar, buvo kas kita. Kordelija nejudėjo, nešoko ir nedainavo, bet, 

atrodė, tyliai klausėsi pono Rolando, kuris visą laiką kalbėjo. Rilė 
įkvėpė oro ir parinkusi Kordelijos mėgstamiausią Šuberto dainą, 
ėmė griežti, stengdamasi, kad jos draugė pajustų jai meilę. 


Ir visai netikėtai, ponui Rolandui jau išėjus, panelė Kordelija pajuto, 
kad joje prabilo iš panelių Preston paveldėtas sveikas protas. 
— Žinoma, mes penktadienį eisime į vestuvių iškilmes, — pasakė 


ji Rilei. - Kodėl gi ne? 


Jos apsilankė parduotuvėse Bondo ir Strando gatvėse: pasimatavo 
drabužius, apie kuriuos kadaise galėjo tik svajoti ir kuriuos galėjo 
dėvėti scenoje. Apsivilko apsiaustus kailiniu pamušalu. Kordelijos 
skrybėlė buvo šauniai pakreipta virš jos veido. Rilė veikiau atrodė 
kaip karalienė Viktorija, žinoma, be karūnos, bet jos skrybėlaitė ir 
suknelė panėšėjo į tą, matytą tamsiai rusvose nuotraukose, kurias 
galėdavai išvysti naujuose žurnaluose. Vestuvių dieną jos kartu su 
grupe kitų žmonių, išlipusių iš elegantiškos karietos, įėjo įkoplyčią 
ir susirado patogias vietas atokiame kampe, pusiaukelėje altoriaus 
link. Nors Kordelijos širdis smarkiai plakė, ji atrodė rami. 

Pagaliau atėjo baisusis momentas. 

Atvažiavo jaunosios tėvai. 

Altoriaus link žengė moteris. Kordelija ir Rilė iš karto suprato. 
Ji buvo kitos klasės atstovė, aišku, jaunosios motina: aukšta, šalta ir 
išdidi. Atrodė nepaprastai elegantiška, ant kaklo žėrėjo deimantai. 
Nežymiai linktelėjo galva keletui žmonių, o jos akys dvelkė šalčiu. 
Ji buvo tikroji ledi Elis, antros eilės karalienės pusseserė. Kordelija 
greitai nuleido galvą: kaip galėjau kada nors pagalvoti, kad galėčiau 
priklausyti šiam visuomenės sluoksniui? — vėl pakėlė akis. Ji pamatė 
šalia ledi einančią Gvenliamą, išvydo jos mylimą veidą. Mergina 
buvo pasipuošusi žalsva suknele, o ant kaklo kabojo nuostabus dar 
žalesnių smaragdų vėrinys. Šiek tiek atsilikęs nuo jų, lėtai žingsniavo 
paniuręs penkiolikos metų berniukas. Jo plaukai buvo sutepti alie- 
jumi, bet styrojo į viršų. Jis vis tampė veržiančią apykaklę. Kordelija 
ėmė gaudyti orą, lyg jai būtų jo trūkę. Rilė su nerimu pažvelgė į 
ją. Suskambo vargonų muzika. Kai ji ėmė garsėti, Kordelija vėl 

atgavo kvapą ir tylėdama stovėjo. Reikia juos labai mylėti, kad jų 
gyvenimas taptų svarbesnis už viską. Šie žodžiai skambėjo jai mintyse 
(juos kalbėjo ponas Rolandas, jai, apimtai transo), neapleido jos 
ir padėjo ištverti. Tebegaudė iškilminga vargonų muzika, damos 
ir ponai susėdo klauptuose, girdėjosi triukšmas. Žmonės bandė 
nepamiršti, kad jie Dievo namuose, bet viską užgožė vestuvių ža- 
vesys. Priekyje sėdintis berniukas žiūrėjo į akmenines grindis, vis 
tampydamas apykaklę. Staiga visi nuščiuvo, tebuvo girdėti tylus 
šiugždesys. Vargonai užgrojo himną. 

Jaunoji žengė altoriaus link. Jos veidas buvo uždengtas vualiu. 
Iš vienos pusės už parankės vedė jos senelis, Lanefido kunigaikštis, 
nes jis to reikalavo, o iš kitos — jos tėvas, lordas Morganas Elisas, 
kuris turėjo atiduoti ją jos vyrui. Rilei pasirodė, kad kažkas Korde- 
lijos viduje nutrūko — jai ėmė drebėti kūnas. Rilė greitai apkabino 
draugę. Jautė, kaip ji smarkiai dreba, bet nesuprato, ar iš meilės, ar iš 
pykčio. Kai procesija pajudėjo į bažnyčios priekį, ji stipriai suspaudė 
Kordeliją. Kadaise jauname ir gražiame lordo Morgano Eliso veide 
dar buvo likę žavesio, bet bruožai tapo šiurkštesni, veidas paraudęs: 
atrodė susenęs ir suvargęs. Ir kaip dera tokiam džentelmenui, jis, 
žinoma, po savo puošniu švarku dėvėjo korsetą. Pagaliau Rilė pa- 
juto, kad Kordelija atsikvėpė; drebulys praėjo; šalia savęs išgirdo 
gilų atodūsį - atpažinimo ar nusivylimo? Kai vargonai užgrojo, ji 
neišdrįso pažvelgti į Kordeliją. Senasis kunigaikštis, nepaprastai 
žemo ūgio, linktelėjo galva ir nusišypsojo žengdamas į bažnyčios 
priekį. Jis atrodė piktdžiugiškas: gal nuo šviesos, iš aukštai kren- 
tančios pro langą ant jo raudono veido. 

Jaunikis buvo vyresnis, bet pakankamai patrauklus. Kai vys- 
kupas paklausė, ar kas nors žino priežastį, kodėl santuoka negalėtų 
įvykti, buvo tylu. 

Pagaliau džiaugsmingai sugriaudėjo vargonai. Laimingai baigėsi 
dar viena britų vestuvių ceremonija, ir jaunieji su didžiule vestuvių 
palyda nužengė nuo altoriaus. Visi (ne tik jos motina) stebėjo jau- 
nąją: ji atrodė tokia graži ir laiminga, kad žiūrint į ją, stojo širdis 
(graži kaip jos senelė iš Septynių ciferblatų lūšnyno). 

Tada Kordelija pamatė Gvenliamą, lėtai einančią paskui seserį 
ir atsargiai besidairančią į vestuvių svečius. Kordelija iš lėto pakėlė 
vieną pirštinėtą ranką. 

Gvenliama pamatė Kordeliją. Atrodė, iš veido jai dingo įtampa: 
jos motina atėjo. Morganas tampė apykaklę ir žiūrėjo į priekį, o Kor- 
delija girdėjo giliai jos sieloje įstrigusius žodžius: Reikia labai mylėti, 
kad jų labui sutiktum niekada jų nematyti. Kordelija su Rile įsiliejo 
į lauke vaikštinėjančių žmonių minią ir greitai pasuko Vaitholo 
gatvės link. Kordelija buvo prisidengusi skrybėle akis, o Rilė pamatė 
šmėstelėjusią pono Rolando, vilkinčio savo geriausią kostiumą, 
fhgūrą, tolstančią Dramblio rajono link. 


Kordelija kažko neteko. 

Tą naktį, likusi viena kambaryje, ji verkė savo vaikų. Bet dabar 
jie buvo tikri, ne praeities haliucinacijos. Jai pavyko susitikti su 
Gvenliama ir ją apkabinti. Gvenliama sužinojo tiesą. Manona ište- 
kėjo už kunigaikščio ir buvo saugi. Tik penkiolikmečio berniuko, 
tampančio apykaklę, styrančiais plaukais, veidas nedavė jai ramybės. 
Ber vieną dieną jos sūnus, 22n0 sūnus, taps Lanefido kunigaikščiu: 
ji turėjo būti tuo patenkinta. 

Kitą dieną ji ėjo Mažąja Raselo gatve pro geležinius rūsio buto 
laiptus ir kalbėjosi su savo mamos ir tetos dvasiomis, girdėjo jų pasi- 
didžiavimą ir juoką: purvini dvokiantys lūšnynai, kuriuose knibždėte 
knibždėjo žiurkės, Estera ir Kitė, bėgančios nuo žudiko pas lempininką 


poną Simą - dabar visa tai buvo toli toli. 

Kordelija nuėjo aplankyti pono Rolando. Dramblio rajono sankry- 
žose vežimai ir karietos taškė purviną patižusį sniegą. Kai šeimi- 
ninkas atidarė duris ir pakvietė į vidų, jos apsiaustas ir suknelė buvo 
purvini. Tačiau jai nerūpėjo oras. Ji sėdėjo paprastame, kukliame 
kambaryje, kur lubose kabojo senos stiklinės žvaigždės. 

— Atėjau jums padėkoti, — pasakė ji.- Už tai, ką dėl manęs 
padarėte. Man. 

Jis nusišypsojo, atnešė keletą malkų, užkūrė židinį ir žarstė, kol 
ėmė spragsėti karšta ugnis. 

— Manau, kad turėtum savimi didžiuotis, — tarė jis. 

Akimirką parylėjęs, ponas Rolandas tęsė: 

— Brangioji, žmogaus minčių labirintai keisti ir paslaptingi. Nuo 
pat pasaulio pradžios tie dalykai — tai, ką tu, aš ir Estera ėmėme po 
truputį suvokti — buvo praktikuojami. Nieko naujo, ir būtų per 
daug drąsu manyti, kad mes pirmieji tai darome. Esu kalbėjęsis 
su įvairių kultūrų žmonėmis: visuomenė visada ieškojo būdų kaip 
numalšinti skausmą, žinoma, fizinį, ber kaip supratai iš savo paci- 
entų, jis gali būti ir kitoks. Esu įsitikinęs, kad ir po šimto metų mes 
stengsimės rasti tinkamų būdų, - jis atidžiai pažvelgė į ją. - Mano 
keli kolegos jau išbandė naują būdą. Jis pavadintas bipnotizmu. Tai 
panašu į mesmerizmą, tokį, kaip mes jį suprantame, bet pacientas 
pats daugiau dalyvauja, turi pasitelkti savo energiją ir valią, kažkokiu 
būdu veikiančius kartu su magnetine hipnotizuojančio žmogaus 

energija. Tu labai stipri, Kordelija, tam reikėjo ir tavo energijos. Ar 
supranti mane? 

— Manau... manau, kad taip. 

— Nes hipnozė gydo pacientą įtaiga. Kaip sakiau, aš stengiausi 
neprimesti tau savo valios, bet pasinaudodamas savo minčių jėga, 
leidau tau suvokti tavo stiprybę, tavo galimybes, padėti tau pačiai 
susidoroti su skausmu. Aš tik užsiminiau, kaip galėtum tai padaryti 
ir padėjau surasti tavyje jėgų. Tik tiek. Nieko baisaus. Gydytojas 
Mesmeris mokė, kad magnetinė mesmeristo energija — vienintelė 
aktyvi energija: o ši naujoji filosofija, hipnotizmas, reikalauja ir 
paciento energijos. Aš manau, kad ji yra dar ankstyvos stadijos, o 
tu žinai mano tvirtą nuomoną, jog su tokiais trapiais dalykais reikia 
būti labai atsargiems. Nors, žinoma, abi filosofijos labai artimos. Ir 
tai pasirodė tas būdas, kuris galėjo tau padėti. 

— Ir... jūs su manimi kalbėjote, kai buvau apimta transo? 

— Taip. 

— Apie tai, kad reikia būti labai stipriam, jog vaikų labui su- 
tiktum niekada jų nematyti. 

— Kaip sakiau, Kordelija, aš tave skatinau rasti savyje jėgų susi- 
doroti su savo sielvartu. 

— Buvo keista. Aš lyg prisiminiau, lyg ne. 

— Tikriausiai viena tavo pusė prisiminė. 

Kurį laiką jiedu sėdėjo tylėdami. Girdėjosi tik spragsinti židinio 
ugnis. Tyla su ponu Rolandu niekada nebuvo tuščia, visada buvo 
pilna minčių ir jų atspalvių. Staiga jis sunkiai atsiduso. 

— Man labai svarbu tai, ką mes darome, Kordelija, bet kartais 
mane apima baimė. Aš esu — stengiuosi kiek galiu — būti gydytojas, 
o ne kitų minčių manipuliuotojas ir linksmintojas, kaip tie kvailiai, 
kuriuos matėme. Neabejoju, kad dalykai, kuriuos mes išmokome ar 
kurių mokomės, atsidūrę negerose rankose, gali tapti pavojingi. Su 
tokia trapia jėga visada... visada turime elgtis atsargiai. Tikiuosi, kad 
tas „hipnotizmas“ ves mus pirmyn, bet apie jį sklando tiek visokių 
istorijų. Neseniai išgirdau, kad Amerikoje dvasininkai... dvasininkai 
tapo mesmeristais ir vaidina cirkuose! - Jis pykdavo tik tuomet, kai 
reikėdavo apginti savo profesijos vardą. - Tik įsivaizduok pseudo- 

mesmeristą, siūlantį savo paslaugas atrakcionuose su akrobarais 
ir apkūniomis damomis... Dabar kitas visuotinis susižavėjimas: 
sakoma, kad aiškiaregiai gali iškviesti dvasias, kurios barbens į stalą 
ir leis bendrauti su mirusiaisiais, 202 Dieu! 

— Manau, kad žmonės tikės tokiais dalykais, norėdami save 
nuraminti. 

— Tai lengvatikybė, — tarė ponas Rolandas, bet jau ramiau. 

Paskui po trumpos pauzės paklausė: 

— Ar Rilė atsigavo po nusivylimo savo gerbėju? 

Temos pakeitimas sutrikdė Kordeliją: 

— Ji niekada apie jį neužsimena. 

— Brangioji, tai, kad ji neužsimena, kaip žinai, nereiškia, kad 
ji atsigavo. 

— Žinoma, ne, — sutiko Kordelija. Ji visada norėjo paklausti 
pono Rolando, ar jis po tiek metų vis dar tebegalvoja apie tetą 
Esterą, ar sapnuoja ją taip kaip ji, bet jo elgesyje buvo kažko, kas 
neleido jai klausti asmeniškų dalykų. Kordelija vėl pajuto, kad jos 
iš tikrųjų nieko apie jį nežino. Tačiau mylėjo jį ir pasitikėjo labiau 
nei kuo kitu. 

Staiga jai išsprūdo klausimas, ir ji sutriko. 

— Pone Rolandai, ar kai aš gyvenau Velse, jūs vis dar bendravote 
su teta Estera? 

— Žinoma. 

— Bet... bet aš niekada jūsų nemarydavau, kai grįžau gyventi pas 
ją, kol ji dar buvo gyva. 

Ponas Rolandas nuleido akis ir ilgai žiūrėjo į garsiai spragsinčią 
liepsną. Ji pagalvojo: Nereikėjo to klausti, ir jos skruostai ėmė degti, 
bet ne dėl to, kad sėdėjo prie židinio. Paskui jis tarė: 

— Kordelija, kai grįžai iš Velso, tavo teta jau žinojo, kad mirs. 
Tačiau taip pat žinojo, kaip ji tau reikalinga. Mudu atsisveikinome. 
Pakankamai gerai vienas kitą pažinome ir supratome, kad galėtume 
tai padaryti. 


v-- so 


Ji nepažino tokios meilės. Taip pat maniau ir apie Rilę. Galvodama 

tik apie save ir savo skausmą, nesupratau kitų žmonių. Jiedu sėdėjo 
tylėdami. 

— Vadinasi, kai papasakojau jums apie savo gyvenimą Velse, apie 
savo vaikus, jums jau tai buvo žinoma. 

— Taip. Bet džiaugiausi, kad pati galėjai man papasakoti. 

Vėl stojo tyla. 

— O, kad jūs būtumėte matęs Gvenliamą, - pagaliau prabilo. - Ji 
tokia panaši į tetą Esterą, kokią prisimenu jauną. 

— Taip, — tarė ponas Rolandas. 

Po kurio laiko jis tęsė: 

— Man atrodė, kad tą dieną tau reikėjo nežmoniškų jėgų. Aš 
nuėjau į vestuvių ceremoniją todėl, kad maniau, jog tau gali pri- 
reikti pagalbos, - jis matė jos išsigandusį žvilgsnį. — Bet tu puikiai 
apsiėjai be manęs. 

Jis šypsojosi. 

— Aš stovėjau ten, tamsiame kampe. Man buvo labai malonu 
matyti veidus, primenančius Esterą ir Kitę. Jaunoji buvo tokia 
pat graži kaip Kitė. Berniukas Morganas kažką turi tavo — negaliu 
tiksliai pasakyti ką — išvaizda nepanašus, bet primena tave. 

Jis gal pastebėjo, o gal ir ne, kaip skruostu jai nuriedėjo mažytė 
ašara. Ji nusišluostė ją. 

— O Gvenliama tikrai atrodo kaip Estera. Buvo įdomu... ir 
keista... ją pamatyti. Džiaugiuosi, kad nuėjau. 

— Jūs visada su mumis, pone Rolandai, - lėtai tarė Kordelija. 
Paskui vėl abu nutilo. 

Pagaliau ji atsistojo ir pasiėmė apsiaustą. 

— Tikiu, — pasakė ji, - kad jeigu... jeigu kas nors svarbaus nutiks 
Gvenliamos gyvenime, jų visų gyvenime, — j vėl pajuto pažįstamą 
skausmą, bet buvo išmokusi jį pakelti, — dabar aš apie tai išgirsiu. Ir 
nors labai skaudu žinoti, kad galbūt man neteks būti su jais kartu, 
bent jau visus vėl pamačiau. 

— Taip, — tarė jis. — Jie dabar tikri, Kordelija. Jie jau nebėra 


praeities vizijos. 


— Tas princas Albertas labai jau daug dėmesio skiria Kalėdoms, — pa- 
sakė Rilė, rodydama laikraštį Chronicle su Kalėdine eglute, papuošta 
mažomis žvakutėmis. Buvo sekmadienio popietė, snigo. Snaigės 
minkštai krito ant balto sodo, bet jos žinojo, kad mažiau nei už 
pusės mylios sniegas, dar prieš pasiekdamas žemę, virsta purvu. 
Viršutinio aukšto svetainėje buvo židinių, kad senosios damos 
nešaltų; Kordelija visus juos užkūrė; Rilė ir Nelė pagamino didžiulį 
patiekalą iš jautienos ir bulvių; Regina linksmino jas skaitydama 
laikraščius. 

— Ber paskaityk šitą, Rile, — tarė Regina, duodama jai laikraštį. — 
Tai rimtas pranešimas, ne iš kokio laikraštuko, o iš Zbe Times, kurį 
ponas Rolandas aną dieną paliko. Nežinojau, kad tikri laikraščiai 
gali būti tokie įdomūs. Čia net rašo, kad kažkur toli, šalyje, kuri 
vadinama Afganistanu, vyksta karas. Ar žinojai? Aš maniau, kad 
mes kariaujame tik su prancūzais... na, paskaityk. 

Senoji ponia Spūns, atsirėmusi į stalą, linksėjo galva, su malo- 
numu klausydama Rilės balso, lyg žinodama, kad ji - jos duktė. 
Rilė skaitė labai išraiškingai. Kitaip ir negalėjo, nes ji juk aktorė. 


„Antradienio rytą mieste bandyta nužudyti moterį, vardu Elizabeta 
Magnus, kuri dirba bufetininke vienoje aludėje. Į ją kėsinosi jaunas 
vaikinas, dirbantis ten pat padavėju. Pasirodo, kad žudikas iššovė 
į auką iš pistoleto, užtaisyto kulkomis, kurios peršovė korsetą ir 
perėjusios jos dešiniuoju šonu įstrigo drabužiuose. Paskui vaikinas 
mėgino persipjauti sau gerklę...“ 


Rilė, žvelgdama į Reginą, papurtė galvą ir užbaigė: 

„.-bet dar nespėjęs to padaryti, buvo suimtas. Sakoma, kad 
šio baisaus bandymo nužudyti priežastis buvo paniekinta meilė. 
Tikimasi, kad moteris pasveiks.“ 


Kordelija suprunkštė iš juoko. Regina dar norėjo parodyti skel- 
bimus, reklamuojančius mokslinius straipsnius apie padidėjusį 
skrandį, bet Rilė — vis dar tebesijuokdama - palydėjo senąsias damas 
į viršų pietų miego. Dabar Rilė, kalbėdama apie naująją kalėdinės 

eglutės puošybą, buvo įnikusi ne tik į Zbe Times ir Chronicle, bet taip 
pat į Morning Post ir News of the World. Jau nebereikėjo skaityti šių 
laikraščių bibliotekoje, galėjo nusipirkti kiek tik norėjo. 

— Manau, taip visada puošiamos eglutės ten, iš kur jis kilęs, — tarė 
Kordelija. 

— Princas Albertas? Taip. Na, žinoma, jis užsienietis, o ar mes 
taip puošim? 

— Ką? — Kordelija žiūrėjo į paveikslėlį laikraštyje. - Nori pasa- 
kyti, su žvakutėmis? 

— O kodėl ne? 

— Padegsime namą! 

— Ne, Korde! 

— Iš kur gausi eglę? 

— Rasiu, - tvirtai tarė Rilė. — Bus jauku. 

— Rile, vis dar galvoji apie poną Viljamsą? — staiga paklausė 
Kordelija. 

Rilė greitai nuleido akis ir, kaip visada, ėmė lyginti sijono klostes. 
Po kurio laiko ji, vis dar nepakeldama akių, atsakė: 

— Kartais pagalvoju. Norėjau turėti žmogų, kuris būtų su manim, 
nors jau ir sena. Negi, Korde, tu apie tai nepasvajoji? 

Kordelijos veidas paniuro. 

— O kam? - paklausė ji. — Po viso to. 

— Na, kaip sakiau, smagiau. — Ir... kad būtų kaip veidrodis. 

— Veidrodis? 

— Nekreipk dėmesio, - greitai tarė Rilė, ir tuo metu jos išgirdo 
beldimą į duris. Abi susižvalgė: negi kokia jauna dama su savo 
bėdomis sekmadienį? Rilė pakilo. 

— Nelė išėjo aplankyti brolio. 

— Aš nueisiu, — pasakė Kordelija. Žengdama durų link, ji nesą- 
moningai pastvėrė laidynę, kurią jos tebelaikė namuose, jei kada 
prireiktų. 

Už durų ant laiptelių stovėjo neaukštas penkiolikos metų ber- 
niukas. Jo plaukai, nors ir suglostyti, styrojo. Ji kurį laiką neteko 


žado: manė, kad sapnuoja. 

— Perskaičiau Gvenės dienoraštį, — pasakė jis. Balsas išdavė, kad 
jis jaudinasi. Berniukui ant plaukų krito sniegas. 

— Užeik, Morganai, — pagaliau tarė panelė Kordelija Preston 
savo sūnui. Koridoriuje, kur ji padėjo atgal laidynę, jis nusivilko 
apsiaustą. Kordelija norėjo jam padėti, bet jis nesileido, nuraudo 
ir susigėdo. 

Netikėtai pasirodė Rilė, ir viskas grįžo į senas vėžes; pasikišusi 
po pažastimi nešėsi Chronicle ir The Times. 

— Labas, Morganai, — pasakė ji, lyg jis čia būtų dažnas sve- 
čias, — kaip malonu vėl tave matyti. Einu į viršų, paskaitysiu mamai 
laikraštį. — Ir ji nuskubėjo laiptais aukštyn. 

— Užeik, Morganai, — vėl pakvietė Kordelija ir įvedė jį į šiltą 
kambarį su židiniu, kur mėtėsi laikraščiai. Jis nesidairė, laikė nu- 
leidęs rankas ir nieko nesakęs atsisėdo ten, kur jį pasodino. 

— Ar Gvenliama žino, kad čia atėjai? 

— Ne. 

— O ar kas nors kitas žino? 

— Ne. 

Buvo tylu, tik židinio liepsna spragsėjo ir traškėjo. Lauke ant 
sodo ir ant mažos angelo skulptūrėlės tebekrito didelės baltos 
snaigės. 

Jai kilo išganinga mintis: jis mėgsta skaityti laikraščius. 

— Paskaityk laikraščius, Morganai. Aš tuoj išvirsiu arbatos. 

Jis atrodė šiek tiek išsigandęs. 

— O kur tarnai? 

— Mes turime tarnaitę Nelę, bet ji išėjo aplankyti savo brolio, o 
aš puikiai ruošiu indišką arbatą. Ar norėtum? 

— Ar turit vaisių gėrimo? 

— Atrodo, yra. Rilės mama jį mėgsta. 

Nusileidusi į virtuvę, ji ėmė drebėti. Giliai įkvėpdavo ir iškvėp- 
davo, bet jausmas, kad sapnuoja, jos neapleido. Mintys buvo pa- 
drikos, ji negalėjo mąstyti. Ji išvirė arbatos, surado vaisių gėrimo. 

Morganas kambaryje iš tikrųjų skaitė, arba apsimetė, kad skaito 
The Neus of the World, kažką apie žmogžudystę Klafame. Ji padėjo 


šalia jo gėrimą. Morganas paskubomis išgėrė. Ji stengėsi nežiūrėti 

į mylimą veidą, kuris kėlė daugybę prisiminimų; pildama arbatą 
iš arbatinuko, ji pasakė sau, kad jei tai būtų sapnas, jau būtų atsi- 
budusi. 

— Ar visada skaitai savo sesers dienoraštį? 

— Taip. Ir jos laiškus. Ir Manonos laiškus. Jos daug ką nuo 
manęs slepia. 

— Kodėl? 

— Jos mano, kad aš keistas. Šaukiu, kai man skauda galvą. Pra- 
ėjusią savaitę nukritau. Man neleidžiama nukristi kunigaikščio 
akivaizdoje. 

— Galvos skausmai? — ji stengėsi neparodyti susirūpinimo savo 
balse. 

— Ne tokie, kokie užeidavo, kai buvau mažas. Jie nauji. Kitokie. 

— Kaip suprasti... nukritai? — tai buvo nepakeliama. 

Jis patraukė pečiais. Atrodė kaip mažas ponis, purtantis pečius. 
O paskui jis pagaliau pažiūrėjo į ją. 

— Labiausiai aš prisimenu, kaip tu man numalšindavai galvos 
skausmus. Bet dabar atrodai pasenusi. 

Ji bandė nusišypsoti. 

— Ir tu pasikeitęs, Morganai. 

— Aš radau skelbimą vaikams iš namelio medyje. Buvau tada 
Kardife. Visada skaitau skelbimus. Gvenė pasakė, kad aš visko 
prisigalvoju. Jei nebūčiau skaitęs jos dienoraščio, niekada nebūčiau 
sužinojęs, kad vis dėlto buvau teisus. 

— Suprantu. 

— Mums sakė, kad tu mirusi. 

— Girdėjau. 

— Dienoraštyje parašyta, kad mes nesantuokiniai. 

Ji nieko nepasakė. 

— Žinau, ką reiškia nesantuokiniai. 

Negaliu leisti jam apie tai toliau kalbėti. 

— Vis dėlto to niekas apie jus nežino. Jūsų tėvas tai laikė paslap- 
tyje, ir aš... iki šiol negalėjau jūsų surasti. Gvenliamai tikriausiai 
nereikėjo rašyti apie tai dienoraštyje. Svarbu, kad žmonės šito ne- 
sužinotų. 


— Kodėl? 

Ji pasilenkė, bet kalbėjo ramiai. 

— Morganai, tau penkiolika. Tikrai manau, kad žinai kodėl. 
Tavo tėtis dėl tavęs padarė viską, kas geriausia. Vieną dieną tapsi 
Lanefido kunigaikščiu. 

— Aš nenoriu būti Lanefido kunigaikščiu. 

Ji apstulbo. 

— Kodėl ne? 

— Mane išsiuntė į mokyklą, bet aš jos nekenčiau. Man tik vienas 
dalykas gerai sekasi. Noriu būti dailininku. 

— Dailininku? 

— Taip. 

Ji greitai pagalvojo. 

— Galėtum būti ir dailininku. 

— Kunigaikštis sako, kad aš negalėsiu piešti. Jis sako, kad turiu 
mokytis graikų kalbos. Ir lotynų. 

— Suprantu. 

— Ar matei pono Turnerio paveikslus su laivais ir jūra? 

— Taip. 

— Ir aš galiu taip piešti. Visada galvoju apie jūrą. 

Ji jau įprato, kad jo vaikiškas balsas bekalbant kartais užlūždavo 
ir imdavo skambėti vyriškai. Staiga jis atsistojo. Ji, lyg kažko išsi- 
gandusi, taip pat tuoj pakilo. 

— Aš tau atnešiau paveikslą. 

Ji sekė paskui jį, einantį koridoriumi, paskui grįžtantį nešiną 
kažkuo, ką pasiėmė iš apsiausto. Jis išvyniojo ir padėjo ant stalo 
paveikslą, kuriame buvo pavaizduota Guro pakrantė, o viršuje pilies 
griuvėsiai. Kordelija aiktelėjo atpažinusi tai, ką matė. Jai suskaudo 
širdį. Paveiksle atsispindėjo jų praeitis. 

Ji negalėjo pratarti nė žodžio ir greitai nusisuko. Morganas ranka 
lygino paveikslą, žiūrėjo į jį ir laukė. Ji keletą kartų nurijo seiles, 
kol galėjo pradėti kalbėti. 

— Kada jį nutapei? 

— Po to, kai perskaičiau Gvenės dienoraštį. 

— Kada buvai vėl nuvykęs į Gurą? 

— Niekada. 

— Bet... juk tau buvo tik penkeri. 

Kambaryje buvo tylu, girdėjosi tik židinio ugnies spragsėjimas. 
Ji žiūrėjo į paveikslą. 

— Kas yra mesmeristas? — paklausė jis. 

Kordelija vėl iš lėto atsisėdo. 

— Jei skaitai laikraščius, tikriausiai skaitei apie mesmerizmą. 

— Maniau, jie reikalingi ligoninėse, kai žmonėms reikia nupjauti 
kojas. 

— Taip, jis taikomas ligoninėse. 

— O tueini į ligonines? 

— Kartais einu. 

— Ar tai padeda? - jo mažas veidelis atrodė rimtas. 

— Aš žinau, kad padeda. Tačiau daugelis gydytojų tuo netiki. 
Kartais einu į Londono mesmerizmo ligoninę. Ten dirbantys gy- 
dytojai supranta, kad mes galime padėti žmonėms atsipalaiduoti 
ir pasinerti į transą. Tada, atrodo, jie nejaučia skausmo. 

— Ar tai triukas? 

— Nemanau. 

— Ar tą patį darei, kai man mažam liesdavai galvą? 

Kordelija krūptelėjo. 

— Nesu tikra, - lėtai tarė ji, — bet tikriausiai mano... mano ener- 
gija paveikdavo tavo galvą ir tau padėdavo. 

Ji nepasakė, kad tai buvo meilė, nenorėdama, kad jis pasijustų 
nejaukiai. Ji prisiminė, kaip iš pradžių, liesdama pas ją apsilankiusių 
žmonių galvas, galvodavo apie savo sūnų. 

— Tikriausiai neprisimeni, kad tavo senelės sesuo Estera buvo 
mesmeristė. Matyt... matyt, aš kažką iš jos paveldėjau. 

— Kokia buvo ta daina? 

— Kokia daina? — nors ji žinojo. Jis laukė. Galiausiai jai pavyko 
padainuoti jos pradžią: 


Kai buvau mažas berniukas, 


Ei, oi, šaukdavau vėjyje ir lietuj. 


Jis žiūrėjo į ją su tokiu skausmu, lyg būtų kiaurai ją pervėręs. 
Paskui paskubomis tarė: 

— Ar galiu čia gyventi ir piešti? 

Klausimas buvo toks netikėtas, kad ji sumišo ir pamanė, jog 
ne taip išgirdo. 

— Ką tu pasakei? 

— Ar galiu čia gyventi ir piešti? 

Šį kartą ji taip išsigando, kad vėl staiga atsistojo, o galvoje ap- 
temo: Reikia visa tai baigti. Ji sudrebėjo. 

— Tavo tėtis... 

Jis sušuko, o jo balsas vis dar skambėjo kaip vaiko: 

— Lanefido kunigaikštis - kaip stora kiaulė! — Ji stengėsi ne- 
parodyti, kad yra apstulbusi. - Nesu sutikęs baisesnio už jį. Jis tik 
giriasi ir mano, kad yra Dievas! Kiaulių Dievas! 

Berniukas nusijuokė. 

— Tėtis bijo kunigaikščio, bijo, lyg vis dar būtų vaikas! Ar žinojai? 
O kunigaikščiui rūpi tik Manona, jis ją lepina ir būtinai norėjo su 
ja pašokti per vestuves. Jie atrodė kvailai — jis žemas, o Manona 
aukšta. O dar jis nugriuvo su ja bešokdamas. Tada, užvertęs kojas, 
buvo labiau nei bet kada panašus į kiaulę. Dabar negali vaikščioti 
nei užlipti laiptais. Gyvena ir miega svetainėje su kompresais ant 
kojų ir geria viskį. Ten dvokia! 

Ji pabandė įsivaizduoti nelabai būdingą aukštuomenei vaizdelį. 
Kurį laiką parylėjo, o paskui pasakė: 

— Manau, jis bijojo savo tėvo, kuris privertė jūsų tėtį slėpti mus 
Gure. 

— Arjis žino, kad Gvenė tave matė? 

— Aš... aš nežinau, Morganai. Manau, kad ne. Buvo svarbu, kad 
ji jam nepasakytų. 

— Man atrodo, dabar jau žino. Aš jį stebėjau po to, kai perskai- 
čiau Gvenės dienoraštį. Matau jį kasdien. Atrodo, jis viską numano 
ir yra išsigandęs — gal taip pat skaito Gvenės dienoraštį. Jis išsigandęs 
ir nuolat geria, įsivaizduok, jeigu kunigaikštis ir ponia Rozamunda — 
mes ją vadiname ledine karaliene — sužinotų! Kas tada? — tai išgirdus, 
jos širdis iš išgąsčio ėmė smarkiai plakti. - Manau, ponia Roza- 

munda jus nužudytų, jeigu sužinotų, kad tu gyva. Ji negalėtų su 
tuo susitaikyti, su tokia gėda! Ji tik ir kalba apie „garbę“ ir „šeimą“. 
O kunigaikštis pakiltų su savo kompresais ant kojų ir ateitų su 
šautuvu! Jei tik sužinotų, kad mes nesantuokiniai. 

— Morganai, nustok kartoti šitą žodp. — ji nežinojo, ar jis perdeda, 
bet ją apėmė baimė ir kaustė širdį. Jūs savo tėvo vaikai, jis jus tokius 
priėmė. Gyvenate jo name. Negalima kalbėti taip, kaip tu kalbi. 

Ją persmelkė baisi mintis. 

— Ar Manona žino? 

— Ji per daug užsiėmusi su kunigaikščiu. 

— Kunigaikščio nebūtų, jeigu mūsų istorija išaiškėtų. 

— Man tai visai visai nerūpi! — jis pirmą kartą iš tikrųjų nusišyp- 
sojo. — Ir man nesvarbu, kad mes nesantuokiniai. 

Kordelija nesišypsojo. Tuo metu ji būtų galėjusi jam sutrenkti. 

— Paklausyk, Morganai! Tau dabar labai lengva taip šnekėti — taip 
nerūpestingai. Bet aš - jei jūsų tėtis būtų mus visus palikęs — viena 
būčiau nepajėgusi jūsų užauginti. Neturėjau savo pinigų. Tai, kad 
jis prisiėmė atsakomybę už jus, išėjo tik į gera. Jei būtų mus visus 
palikęs, jau seniai būtume vargšų prieglaudoje! 

— Šitas namas nepanašus į prieglaudą. Ar tėtis tau duoda pi- 
nigų“ 

Ji žinojo, kad jos sūnus turi teisę to paklausti, bet jautėsi ne- 
smagiai atsakinėdama į tokius klausimus. 

— Ne, - pagaliau pasakė ji. - Mes prasigyvenome mano ir Rilės 
darbu. Čia nėra tavo tėvo pinigų. 

— Ar galiu čia gyventi ir tapyti? — trečią kartą paklausė jis. — Mes 
galėtume nuvažiuoti į Ameriką! Prisiminimai suvirpino kūną, jų 
Amerika, kilimų, medaus ir keistų vaisių šalis. Kordelija jam piktai 
atšovė: 

— Ne, Morganai! To tau neleistų. 

— Galėtum pakalbėti su tėčiu. 

Jai suspaudė širdį. 

— Morganai, aš padėčiau tau kaip galėčiau, bet daug metų ne- 
kalbėjau su tavo tėvu. Jis nė už ką nepripažintų mano egzistavimo: 
tau jau penkiolika, esi pakankamai suaugęs, kad tai suprastum. 

Ir... — ji patraukė pačiais. — Aš nenoriu kalbėtis su tavo tėvu. Ne- 
noriu jo ner matyti. Kadaise, labai seniai, jis man visai uždraudė 
bendrauti su jumis. 

— Bar kodėl turi daryti, ką jis sako? Jis melavo, sakė, kad tu 
mirusi. Noriu, kad man palengvintum galvos skausmus. 

Kordelija sustingo. Jis negali manęs taip šantažuoti. 

— Manęs neturi būti jūsų gyvenime jūsų pačių labui, — tarė 
ji. - Visų jūsų labui. | 

Jis žiūrėjo į ją, ir jo veidas apsiniaukė. Kordelija suprato, kad jis 
nusivylė. 

— Man jau reikia eiti, — pasakė jis ir atsistojo. 

Tik jos sūnus, tik Morganas galėjo ją įtikinti. 

— Aš parašysiu jam laišką, — silpnu balsu tarė ji. - Pabandysiu. Ti- 
kriausiai yra būdų, kaip galėčiau tau padėti įveikti galvos skausmus — 
turbūt galiu ką nors padaryti, kad bent juos palengvinčiau. 

Ji vėl nusekė paskui jį koridoriumi. Jis užsimetė ant pečių apsiaustą, 
bet vaikiškai, nerūpestingai. Staiga ji vėl pasijuto savimi. Kordelija 
uždėjo ranką ant jo rankos ir nepaleisdama jos tvirtu balsu pasakė: 

— Morganai, tai ne tik dėl tavo, bet ir dėl Manonos ir Gvenliamos 
ateities. Atvirai kalbant, netikiu, kad jūsų tėvas priims mano laišką. 
Bet aš jam parašysiu apie tavo svajonę tapyti ir apie tavo galvos 
skausmus, jei man duosi garbės žodį, kad nieko apie tai neužsiminsi. 
Jei nesutinki, aš jam nerašysiu. 

Jis linktelėjo galvą. Kordelija suprato, kad tai buvo jo pasiža- 
dėjimas. Pamatė, kad jis bijo, jog ji, uždėjusi ranką jam ant peties, 
jo nepabučiuotų. 

— Viso, Morganai, — pasakė Kordelija, o jos sūnus keistai pasi- 
lenkė prie durų. 

— Gali pasilikti paveikslą, - pasakė jis ir nubėgo laipteliais žemyn 
į sniegą. 

Kai jis dingo Didžiojoje Raselo gatvėje, Kordelija kažką pajuto; 
ji žvelgė aukštyn į apsiniaukusį dangų. 

Vėl. Atrodė, kad virš namo Bedfordo garvėje perskriejo tamsus 
šešėlis. 

— Jis atrodė kaip mažas šėtoniukas. Įtikino mane, — ji liūdnai tarė 
Rilei, labai nenoriai rašydama trumpą laišką į Grosvenoro gatvę. — 
Tai gali neišeiti į gera! 

Tačiau Rilė matė, kad vis dėlto Kordelijos skruostai buvo įraudę 
ir akys švytėjo: ji negalėjo to nuslėpti, nes pamatė sūnų. 

— Rile, gal mesmerizmas galėtų jam numalšinti galvos 
skausmus? 

— Tikriausiai galėtų! — gyvai atsiliepė Rilė. Ji pamatė, kad Kor- 
delijos akys vis krypo į paveikslą, kuriuo ji negalėjo atsistebėti. 

— Nuostabu - kad jis tai gali prisiminti, - pasakė Rilė. 

— Taip, tai nuostabu. 

— Įdomu, kaip jam patiktų gyventi pilname moterų name? - pa- 
klausė Rilė. 

— Po paraliais! - sušuko Kordelija, staiga įsivaizdavusi Mor- 
ganą viename kambaryje kartu su ponia Spūns ir Regina. — Įpilk 
porterio! 

Išsiuntusios laišką jos nesitikėjo, kad jis tuoj pat pasirodys, bet 
vilties sulaukti turėjo. 

— Aratsirastų tokia, kuri norėtų būti ponia Elis, — kitą rytą joms 
sėdint prie židinio tvirtu balsu pasakė Rilė. — Jis labai paseno. 

Ji jau buvo baigusi skaičiuoti per dieną uždirbtus pinigus. Te- 
sėdama pažadą, iš kažkur buvo gavusi mažą eglutę. 

Kordelija net nusijuokė. 

— Nė viena nenorėtų būti ponia Elis, — pritarė ji ramiai. - Man 
labai pasisekė. — Ji išgėrė porterį. 

Rilė įdėmiai žiūrėjo pro mažas žvakutes, prikabintas prie eglės 
šakų, norėdama pamatyti, ar Kordelija tikrai sakė tiesą. 

— Neleisk manęs artyn prie laidynės, — griežtai pasakė Korde- 
lija. — Kai jis ateis. Jeigu ateis. 

Užuolaidos vis dar buvo atvertos, ryškus mėnulis apšvietė sodą 
ir angelą, kuris saugojo jas abi. 

- Jis tikrai bus su korsetu, — po kurio laiko pasakė Rilė, vėl pažvelg- 
dama į Kordeliją. - Kadangi tau labai tinka melsva spalva, Kordelija, 
pasimatuok tą suknelę ir apsivilk, jei jis praneš, kad atvažiuoja. Tu 
matei jį ir raudoną jo veidą. O jis tavęs nematė. Tu išlaikei savo išvaizdą 
ir figūrą. Kaip nesmagiai pasijus lordas Morganas Elisas! 

-- Man teks tai pamatyti, jei jis ateis, tik neleisk manęs artyn 
prie laidynės, — kartojo Kordelija. Ji stebėjo Rilę, kabinančią žva- 
kutes. - Nepadek namo! 

— Aš uždegsiu jas tik Kalėdų dieną, kaip laikraštyje buvo pa- 
rašytą. 

Kordelija nusijuokė. 

— Iki to laiko eglutė nudžius! 

— Ne! Liko tik kelios dienos! Aš ją palaistysiu. 

Pasigirdo beldimas į duris. 

Jos išgirdo Nelę bėgant laiptais aukštyn iš rūsio. 

Išgirdusi prie durų pažįstamą balsą, Kordelija — nepaisant jos 
juoko, pykčio ir paniekos — išbalo kaip popieriaus lapas. Zaip 
greitai? 

— Ne, aš negaliu, - sušnibždėjo ji. — Aš jį užmušiu. 

Ir jau buvo bebėganti pro stiklines duris į sodą, bet Rilė ją 
sulaikė. 

— Reikia viską išspręsti, Korde, - paskubomis tarė ji. - O tu 
atrodai gražiai su ta suknele, sakiau tau. 

Kordelija, rodos, negirdėjo. Rilė ją krestelėjo. 

— Dėl savęs ir Morgano, Korde. Dėl Gvenliamos ir Manonos 
turi tai padaryti. Aš būsiu gretimame kambaryje. Tau reikia tik 
pabelsti į sieną. 

Rilė išėjo iš kambario. Girdėjosi, kaip ji šaltu balsu kalbasi su 
Elisu, o Kordelija tuo metu turėjo laiko pastovėti prie aukšto lango 
ir pažiūrėti į tamsų sodą ir labai ryškų mėnulį. Kordelija kvėpavo 
giliai, lyg būtų pati save bandžiusi užhipnotizuoti. Šiaip ar taip, 
pasak Rilės, jos padėtis buvo palankesnė: jis nebuvo jos matęs. 
Jos plaukai priekyje buvo balti, pražilo po susitikimo su advokatu 
Strando gatvėje. Tačiau dabar stovėjo vis dar graži ir grakšti, lauk- 
dama vyro, kuris pakeitė jos gyvenimą. Kuris už jos gyvenimą ir 
vaikus sumokėjo jai du šimtus ginėjų. 

Nuo Eliso sklido makasaro aliejaus, kuriuo jis tepėsi plonėjan- 
čius plaukus, ir viskio kvapas. 

Pagaliau Kordelija pasisuko į kambario pusę, bet nieko nepasakė; 
pastebėjo, kad Elisas pažvelgęs į ją apstulbo; jis tai nusukdavo akis, 
tai vėl į ją pažiūrėdavo. Jo veidas buvo raudonas. Ji pamatė, kad, 
su korsetu ar be korseto, jis atrodė labai tiesus. Beveik minutę jie 
stovėjo prie langų atvertomis užuolaidomis ir nieko negalėjo ištarti. 

Byrančios akmeninės senos pilies sienos, ryškiaspalvės laukinės gėlės, 
šokančios vėjyje, ir apgaulinga, nuolat besikeičianti jūra — viskas 
staiga dabar tilpo tyliame Blumsberio kambaryje: prisiminimai, 
praradimai, dienos, kurios jau prabėgo. 

Staiga Morganas Elisas su siaubu suvokė, kad prabėgusios dienos 
niekada negrįš; niekas — nei pinigai ir net gerumas negali sugrąžinti 
tų dienų, kai jis buvo jaunas, gražus ir įsimylėjęs. Tai suvokus, jam 
iš gerklės išsiveržė tylus sielvarto balsas - žmogaus, kuris niekada 


gyvenime nesigręžiojo atgal, nes bijo to, ką galėjo pamatyti. 


Savo kabinete Rilė peržiūrėjo visas pajamas, suskaičiavo mokes- 
čius, kuriuos reikės sumokėti. Ji įsitempusi klausėsi garsų iš gretimo 
kambario. Tačiau buvo tylu. Pagaliau Rilė nusiramino. Nesigirdėjo 
riksmų; jie tikriausiai draugiškai susitarė. Vaikų labui. Rilė įsivaiz- 
davo, kad Kordelija — švelni lyg pasakų fėja savo vaikų krikštamotė. 
Joms visoms būtų gerai turėti namuose jauną vaikinuką, jei jie taip 
susitartų. Kordelija būtų laiminga. Rilė akimirką prisiminė savo 
mažąjį Emanuelį. Jam dabar taip pat būtų beveik penkiolika. 

Tiksėjo laikrodis. Praėjo beveik valanda. Tačiau — juk jiems 
riekėjo tiek daug aptarti. Rilė greitai užlipo į viršų pas savo motiną 
ir Reginą. Kai ji vėl nusileido, svetainės durys vis dar buvo užda- 
rytos. Tyla jai ėmė kelti nerimą. Ji trepsėjo, nenorėdama sutrukdyti: 
gal jie vėl pajuto vienas kitam meilę ir jai įėjus pasijus nesmagiai. 
Galiausiai atsargumas nugalėjo jos geras manieras. Rilė bilstelėjo 
į duris. Niekas neatsakė. Tada atidarė duris ir įėjo į vidų. Abiejose 
stiklinių durų šonuose plaikstėsi užuolaidos. Ant eglės su neuždeg- 
tomis žvakutėmis krito šešėliai. Stiklinės durys pravertos į tamsą. 
Kambarys buvo tuščias. 


II DALIS 


17 skyrius 


Gerieji žmonės, paskaitykite, meldžiu! 
Šias eilutes ir šiuos žodžius! 

Koks siaubas, koks baisus nusikaltimas! 
Nuo jo širdis kraujuoti ima! 

Visur aplinkui liejos kraujas... 


Gatvės dainininkai dainavo garsiai ir džiaugsmingai: jau daug metų 
garsiai dainuoti viešosiose vietose buvo neva uždrausta įstatymo, bet 
tokios dainos kaip ši atnešdavo nemažas pinigų sumas. Spaustuvi- 
ninkai ir dainininkai, pamfetų autoriai, pigūs laikraštukai — visi 
naudojosi proga, nuoširdžiai negalėdami patikėti savo sėkme, ir 
nespėjo pateikti informacijos (tikros ar išgalvotos). Būtent apie tai 
jie visada svajojo - leidinių apie tokius įvykius buvo parduodama 
daugiau negu apie kitus - žmogžudystė ir aukštuomenė. Mažos 
spausdinimo mašinos Londone dirbo visą naktį. Netikėtai rytą atsi- 
rasdavo tūkstančiai laikraštukų, kuriuose mirgėjo didelės antraštės: 
NUŽUDYTAS DIDIKAS. Jie buvo platinami po visą šalį: greitai 
iš rimtų laikraščių surinkta medžiaga buvo papildyta išgalvotais 
dalykais. Taip pasirodė daugiau Reginos mėgstamų anoniminių 


pamfletų su pavadinimu SLAUBINGOS ŽMOGŽUDYSTĖS: 


AUTENTIŠKAS PASAKOJIMAS 
APIE SUKREČIANČIĄ ŽMOGŽUDYSTĘ 

Nužudytas lordas Morganas ELISAS, LANEFIDO KU- 
NIGAIKŠČIO įpėdinis. 

Vienas baisiausių atvejų, užregistruotų mūsų šalies nu- 
sikaltimų suvestinėje; šiurpios detalės apie tai, kaip buvo 
rastas minėtojo didiko kūnas. 


Kūnas dar nebuvo atšalęs, bet tai nesulaikė baladžių kūrėjų ir 
pigių laikraštukų žurnalistų. Rimti laikraščiai taip pat skyrė tam 
daug dėmesio, bet buvo šiek tiek atsargesni. Raidės buvo mažesnės, 
bet naujienos tos pačios: LANEFIDO KUNIGAIKŠČIO SŪNUS 
IR ĮPĖDINIS RASTAS ŽIAURIAI NUŽUDYTAS BLUMS- 
BERIO AIKŠTĖJE. 

Morning Advertiser tuoj pat paskelbė: 


Policijos pajėgos, kurios pastaruoju metu tirdamos bylas 
dirbo neefektyviai, privalo kuo greičiau išaiškinti šiurpų 
aukštuomenės atstovo nužudymą, įvykdytą gerą vardą tu- 
rinčioje miesto dalyje. Mūsų miesto gatvės turi būti saugios. 
Tikėkimės, kad dabartinė Metropoliteno policijos detektyvų 
grupė šį kartą greitai užbaigs bylą, keliančią siaubą visiems 
padoriems žmonėms. 


Prie pusryčių stalo buvo aptarinėjamas Lanefidų šeimos gy- 
venimas — ne tik Meiteryje, bet ir Vaitčapelyje, Klafame, netgi 
Šv. Džailso landynėse. Ar lordas ir ponia Elisai buvo žinomi savo 
gerais darbais? (Lordai ir damos pastaruoju metu buvo linke daryti 
gerus darbus, norėdami atsiriboti nuo savo pirmtakų, garsėjusių 
palaidu gyvenimu). Niekas gerai neprisiminė, ar jie kur nors padėjo 
misionieriams. Visa Londono spauda buvo pilna informacijos ir 
dezinformacijos, bet kai kurių faktų negalėjai nuginčyti: nužudy- 
tasis buvo lordas Morganas Elisas, 55 metų Lanefido kunigaikščio 
įpėdinis; našle liko ponia Rozamunda Elis, Arbotramo kunigaikščio 
duktė ir Jos didenybės giminaitė; viena iš dukterų vos prieš kelias 
savaites tapo naująja Trento kunigaikštyte. 

KIEK KRAUJO AIKŠTĖJE TELKŠOJO! 
APLINKUI - ŽARNOS, KRAUJAS, KRAUJAS! 
KILMINGASIS LORDAS, ŽIAURI NAKTIS! 
DANGUS PRAVIRKO, KOKIA NETEKTIS! 


Visoje Oksfordo garvėje skambėjo eiliuoti ketureiliai. 


Kilmingosios šeimos gyvenimas iškilo į viešumą. Lanefhido 
šeimos ūkio ekonomas prieš skrodimą patvirtino nužudytojo 
tapatybę. Skrodimą atliko du chirurgai iš ligoninės, pakviesti į 
mažą kambarį policijos būstinės Bau gatvėje antrajame aukšte. 
Nužudytojo kūną (laikraščiai netrukus informavo visuomenę) po 
vidurnakčio Blumsberio gatvėje rado pro šalį ėjęs liokajus. Ant 
mirusiojo veido buvo matyti sumušimo žymių: tikriausiai vyko 
grumtynės. Tačiau mirtį sukėlė daugybė peilio dūrių ir nukrauja- 
vimas. Minėtasis liokajus vakarą prieš tai dirbo pas kitą kunigaikštį, 
taigi žudikas ne jis. Kilo nesusipratimų aiškinantis, koks ginklas 
buvo panaudotas: vienas laikraštis skelbė, kad tai buvo Napoleono 
laikų kardas, kitas - kad pigus peilis iš Šv. Džailso rajono. Visiems 
žinomas valkata buvo rastas miegantis — „apsvaigęs nuo alkoholio“, 
rašė Zhe Times — už krūmų tolimame aikštės kampe ir kalbėjo, kad 
anksčiau minėtas daug ginčų sukėlęs žmogžudžio ginklas buvo rastas 
šalia jo. Žinoma, jis tuoj pat buvo suimtas. Valkatavimas laikomas 
nusikaltimu (ypač Blumsberio aikštės rajone, kuris buvo laikomas 
padoresniu nei rytinė miesto dalis). Tuomet dar nebuvo aišku, ar 
jis buvo sulaikytas kaip žudikas, ar kaip girtuoklis, bet ir viena, ir 
kita buvo ne jo naudai. 

Didžiuliame name Grosvenoro aikštėje užuolaidos tebebuvo 
užtrauktos, didelės paradinės durys uždarytos. Nuo smalsuolių įė- 
jimą saugojo trys ginkluoti policininkai. Tokia slegianti tyla viduje: 
uždarytos durys, tamsūs kambariai, visos užuolaidos užtrauktos. 
"Turtai ir galia. Ir laikrodžio dūžiai. O didelėje, tamsioje svetainėje 
apačioje, kur tvyrojo karštų kompresų, vaistų ir alkoholio (kuris 
gal taip pat turėjo gydomąjį poveikį) kvapas, gulėjo irzlus, piktas 
ir galingas Lanefido kunigaikštis. Didelėje sofoje buvo matyti 

maža kunigaikščio figūra. Jis atrodė lyg ištiktas apopleksijos: gėda, 
skandalas, netektis ir nepatogumai. Laidotuvių dar nebuvo galima 
organizuoti, nes lordo Morgano Eliso kūnas nebuvo grąžintas: jis 
buvo chirurgų ir policijos žinioje. 

Galų gale tą šaltą, pilną sukrėtimų dieną policijos inspektorius 
ir policininkas be didelio noro buvo įleisti pro paradines Gros- 
venoro aikštės namo duris; vienas iš jų prisistatė Metropoliteno 
policijos naujo detektyvų padalinio inspektoriumi Riversu, o kitas 
konstebliu Forestu, jo asistentu. Inspektorius turėjo rankose mažą, 
nereikšmingai atrodantį paketą — kažką, suvyniotą į laikraštį. 

Aš visada ieškau sielvarto, sakė savo pavaldiniui inspektorius 
(gana neįprastas įsakymas: konsteblis tikėjosi, kad bus nusiųstas 
ieškoti pėdsakų ar drabužių skutelių, o ne sielvarto, bet inspektorius 
Riversas buvo senas nusikaltimų tyrimo vilkas ir turėjo gerą vardą 
tarp policininkų). Abu policininkai turėjo ištverti liokajų panieką, 
bandydami pasikalbėti su kitais tarnais, kurių buvo mažiausiai 
dvidešimt. Pokalbiai buvo paviršutiniški: tarnai žinojo tik tiek, kad 
lordas Morganas Elisas vakar vakare prieš septynias išėjo iš namų. 
Jei ir buvo šeimos paslapčių, apie jas niekas nekalbėjo. Paskui po- 
licininkai turėjo ištverti paties kunigaikščio, gulinčio dvokiančioje 
lovoje, užgauliojimus. 

— Jūsų šviesybe, jūs nesveikuojate? — stovėdamas tarpduryje 
mandagiai paklausė inspektorius Riversas ir buvo apšauktas įžūliu 
kišimusi į ne savo reikalus. Po šio pykčio protrūkio sekė grasinimai 
abu nušalinti nuo tarnybos Metropoliteno policijos skyriuje. Ku- 
nigaikštis tuo pats asmeniškai pasirūpins, jeigu lordo Eliso kūnas 
nebus tuoj pat grąžintas ir viena iš kilmingiausių šalies šeimų turės 
šokti pagal nenaudėlių chirurgų dūdelę. Ir taip toliau. Inspektorius 
ir jo pavaldinys stoiškai stovėjo tarpduryje. Kai pagaliau kunigaikštis 
nutilo norėdamas įkvėpti oro ir ranka pamojo, kad jam paduotų 
viskio, inspektorius Riversas įėjo giliau į kambario vidų ir paklausė, 
ar galėtų trumpai pasikalbėti su šeimos nariais. 

— Po velniais! Nešdinkitės iš čia! - besikeikdamas kunigaikštis 
nekantriai parodė liokajui, kad atneštų didesnę viskio taurę. Jis 
save laikė aukščiau įstatymų ir nenorėjo kalbėti su paprastais vy- 

rais, kurie tebestovėjo prie laikinai svetainėje įkurto jo miegamojo. 
Gal jo pasibaisėtino storžieviškumo priežastis buvo sielvartas: kas 
galėjo žinoti? 

Kambaryje tvyrojo tyla. Buvo labai šalta; ugnis didžiuliame 
židinyje spragsėjo, bet nešildė vaistais pritvinkusio oro. Inspektorius 
ir policininkas apžiūrinėjo ant sienų kabančius paveikslus: mūšiai, 
pilys, detaliai nutapytas Viljamo IV portretas (lyg naujoji jaunoji 
karalienė nekada nebūtų įžengusi į sostą). Staiga jų dėmesį patraukė 
jaunas berniukas trumpais, šviesiais plaukais. Jis tyliai įsėlino į 
kambarį ir įsitaisė tolimame užuolaidomis užtamsinto kambario 
kampe. Paskui greitai pasilenkė virš šachmatų lentos, kurią apšvietė 
tik maža žvakės šviesa. Tas berniukas tikriausiai - Morganas, nau- 
jasis lordas Elisas, dabar tiesioginis Lanefido kunigaikščio įpėdinis. 
Senasis vyras net nepastebėjo, kada jis įėjo: policijos pareigūnai 
nekreipė į jį dėmesio. 

- Atleiskite, Jūsų šviesybe, — pagaliau prabilo inspektorius, - kad 
sutrukdėme jus tokiu sunkiu momentu. Noriu patikinti, jog jūsų 
sūnaus kūnas bus jums grąžintas kaip galima greičiau, kad galėtu- 
mėte palaidoti. Dovanokite, bet dabar, kadangi dalykas labai rimtas, 
noriu paprašyti jūsų leidimo pakalbėti su jūsų marčia ir jos vaikais, 
taip pat ir su jumis pačiu. | 

Inspektorius pastebėjo pakreiptą šachmatais žaidžiančio ber- 
niuko galvą ir matė, kad jis gaudė kiekvieną žodį. 

— Nėra jokios priežasties, dėl kurios reikėtų su visais kalbėtis. 
Nesuprantu, kodėl turėtumėte kalbėtis su manim ir gaišinti mano 
laiką! Aš sergu! Pažiūrėkit į mane, pažiūrėkit! Negaliu net vaikščioti! 
Ko tas žmogėkas stovi prie durų? 

— Kaip jau sakiau, Jūsų šviesybe, jis mano padėjėjas, konsteblis 
Forestas. 

Gulėdamas lovoje kunigaikštis metė į jauną vyrą tokį piktą 
žvilgsnį, kad konsteblis Forestas (inspektorius tai matė) krūptelėjo. 
Tačiau stovėjo tvirtai. Inspektorius Riversas nežymiai atsiduso. 
Jaunystėje, kai pats buvo dar tik pradedantis policininkas, jis jautė 
kilmingiesiems pagarbą ir baimę. Vėliau to jausmo neliko: seniai 
suprato, kad dauguma — ne visi, bet dauguma kilmingųjų laikė 

tokius kaip jis kartoninėmis figūromis, netikrais žmonėmis. Tą 
patį jis manė apie kilminguosius: ga/ jie nekraujuoja? - klausdavo 
savęs, bandydamas cituoti poną Šekspyrą. Šis žemas, storas vyras, 
gulintis priešais jį su kompresais ant kojų ir sutvarstytais keliais, 
geriantis viskį ir besikeikiantis, atrodė kaip scenoje vaidinantis 
aktorius, o ne kaip tikras žmogus. Tačiau inspektorius per daugelį 
metų aiškiai suprato, kad kilmingieji gyvena kitaip ir net nesuvokia, 
jog taisyklės, galiojančios liaudies masėms, galioja ir jiems. Per 
tuos metus inspektorius Riversas taip pat išsiugdė savo puikiausią 
savybę — nepaprastą kantrybę, kurią išpuoselėti padėjo jo dėmesys 
mažiems stebuklams: jam patikdavo stebėti, kaip jo mažame sode- 
lyje už namo lėtai, iš kabančių po tamsiais lapais lėliukių, išsirita 
drugeliai. Jis tai dar labiau pamėgo tuomet, kai jo dukterys, kaip ir 
daugelis jaunų merginų, pradėjo užsiimti tuo metu madingu menu: 
"prisegdavo gražuoles plaštakes prie lentos, padengdavo stiklu, o 
paskui reikalaudavo pakabinti jų namo koridoriuje Merilebone. 
(Inspektorius dažnai su tyliu gailesčiu pagalvodavo apie prismeigras 
plaštakes). Todėl kuo lėčiau ir nepastebimiau išsirisdavo jaunos 
sparnuotos būtybės, tuo joms būdavo geriau. Taigi inspektorius 
stovėjo ramiai, kalbėjo neišsišokdamas. 

— Jūsų šviesybe, jūs tikriausiai suprantate, kad mes turime pasi- 
stengti išsiaiškinti, kas vakar vėlai vakare nutiko jūsų sūnui. 

— Pranešiu komisarams apie jūsų neteisėtą kišimąsi. Aš — La- 
nefido kunigaikštis, ne koks paprastas provincialas, — jis patylėjo 
ieškodamas tinkamo žodžio, — ne šiaip koks turtingas 24720 savi- 
ninkas! 

Inspektorius Riversas stovėjo tvirtai, tyliai, bet nepajudėjo iš 
vietos; galiausiai, vėl garsiai keikdamasis ir šaukdamas apie įsibro- 
vimą į gedinčius namus, kunigaikštis truktelėjo varpelio virvutę. 
Vienas iš rafinuotų, niekinamai žvelgiančių liokajų išėjo vykdyti 
kunigaikščio nurodymų. Kunigaikštis barbeno pirštais, paskui su- 
spragsėjo. Iš kažkur į šį didelį kambarį su tamsiais stalais, didelėmis 
sofomis ir sunkiomis kėdėmis, įėjo kiras liokajus ir įpylė dar vieną 
taurę viskio. Tolimame kambario kampe šachmatais žaidžiantis 
berniukas sėdėjo tyliai ir ramiai. Niekas, rodos, jo ir nepastebėjo. 

Konsteblis Forestas stoiškai stovėjo prie durų, viską stebėdamas. 
Jis niekada anksčiau nebuvo tokiame name ir nusivylė: anksčiau 
įsivaizdavo, kad viskas turėtų atrodyti kitaip — prabangiau, didin- 
giau; pajuto, kad ėmė ilgėtis savo dviejų kambarių butelio, kurį 
nuomojosi Vokshole, savo žmonos, mažojo sūnelio ir jų džiaugsmo; 
jie buvo išdažę vieną kambarį, o jų židinio liepsna blyksėdama šiltai 
atsispindėjo ant švarių rudų sienų. 

Kai į kambarį įėjo ponia Rozamunda, atrodė, lyg padvelkė 
šalčiu: juodos suknelės fone į akis krito jos šaltas ir baltas veidas. 
Jis buvo toks išbalęs ir pilnas didybės, kad moteris abiem polici- 
ninkams atrodė lyg vaškinė statula. Paskui ją sekė jos dvi dukterys, 
o šachmatais žaidęs berniukas joms įėjus vėl praslinko palei sieną 
ir pabandė nepastebėtas prie jų prisijungti, tačiau akyla motinos 
akis pastebėjo. Trys jaunuoliai stovėjo nuleidę galvas ir išblyškę. Ar 
tai tas sielvartas, kurio aš ieškau? - pagalvojo konsteblis Forestas. Jis 
žinojo, kiek jiems metų, nes inspektorius buvo prašęs patikrinti: 
septyniolika, šešiolika ir penkiolika. Ponia Rozamunda nė akimirką 
nenuleido savo sakališkų akių nuo vaikų; jie tikriausiai jautė jos 
šaltą lyg ledas žvilgsnį. 

Vyriausioji mergaitė — naujoji Trento kunigaikštytė, net ge- 
dulo valandą atrodanti nuostabiai gražiai - buvo apimta begalinio 
sielvarto. Jai sunkiai sekėsi sulaikyti ašaras. Senasis kunigaikštis 
žvelgė į ją šiek tiek sumišęs, bet konsteblis pastebėjo, kad motina 
žiūrėjo į ją rūsčiai: aukštuomenės žmonėms nedera verkti kitų aki- 
vaizdoje. Vidurinioji mergaitė taip pat buvo apsiverkusi. Jos akys 
buvo užtinusios, tačiau dabar ji stovėjo susitvardžiusi. Berniukas, 
žaidęs šachmatais, žiūrėjo nudelbęs akis į kilimą ir atrodė šiek tiek 
keistas: jo galva visą laiką judėjo, jis ištempė kaklą, lyg staiga būtų 
pajutęs skausmą. Konsteblio žvilgsnis buvo įtarus. Visi trys kėlė 
užuojautą. Berniukas atrodė visiškai sugniuždytas ir vis trynė vieną 
galvos pusę. Konsteblis Forestas žvilgrelėjo į motiną, bet jei ji tai 
pastebėjo, nieko nesakė. 

Inspektoriaus klausimai čia susirinkusiai šeimai buvo trumpi 
ir konkretūs. Netrukus jie jau turėjo reikiamą informaciją: lordas 
Elisas apie šeštą valandą pavakarieniavo su šeima ir išėjo iš namų. 


200 


Jie daugiau jo nematė. Kai atėjo žinia, visi buvo namuose Gros- 
venoro aikštėje, išskyrus ponią Manon, kuri tuo metu buvo šokių 
vakare. 

— Jūs ir jūsų vyras atvykote čia iš karto, ponia Manona? 

Jos gražios akys buvo pilnos ašarų. 

— Mano... mano vyras nevažiavo su manimi. Aš buvau viena. 

Jos skruostais ėmė tekėti ašaros. Sesuo tvirtai spustelėjo jai ranką, 
lyg norėdama, kad ji nustotų verkti. Konstebliui Forestui suspaudė 
širdį. Ar visi aukštuomenės žmonės taip elgiasi? Palikti ją vieną? 

— Ponia Rozamunda, gal jūs žinojote, kur jūsų vyras ėjo po 
vakarienės? 

Rodos, sukaupusi visas jėgas, ji aštriai ir nelabai mandagiai 
tarė: 

— Aš nesekioju savo vyro. 

— Mums būtų lengviau išaiškinti šią baisią tragediją, jei kas nors 
galėtų pasakyti apie jūsų vyro to vakaro planus. 

Tik tada ji pirmą kartą iš tikrųjų pažvelgė į jį. Detektyvų grupė 
Metropoliteno policijoje buvo nauja, bet jie buvo patyrę išaiškinant 
nusikaltimus. Jos žvilgsnis buvo toks atvirai griežtas, kad inspek- 
torius, nepaisant jo patirties, akimirką nusuko akis. 72i pagieža, 
ne sielvartas. Kambaryje buvo tylu. Girdėjosi tik židinio liepsnos 
spragsėjimas ir kunigaikščio šiurkštus kvėpavimas. Laikas bėgo. 
Daugiau nebebus tokios progos. 

— Atleiskite, — prabilo inspektorius Riversas, - kad trukdome 
tokiu sunkiu jums visiems metu, bet, žinoma, jūs suprantate, jog 
privalome pasistengti išsiaiškinti, kaip buvo nužudytas lordas Mor- 
ganas Elisas. 

Kadangi visi jau buvo susirinkę, jis galėjo parodyti, ką buvo 
atsinešęs. Išvyniojo nedidelį paketėlį, kurį laikė rankose. Matė, 
kaip visi nustebo, ir išgirdo nevalingą aiktelėjimą. Durklas buvo 
pats gražiausias daiktas, kokį jis kada nors laikė rankose. Žvilgėjo 
aštrūs sidabriniai ašmenys. Tačiau visų žvilgsnį patraukė rankena, 
išpuošta brangakmeniais ir švytinti net užuolaidų užtemdytame 
kambaryje: brangakmeniai — rubinai, deimantai — žėrėjo lempos 

šviesoje. Tai nėra įprastas žudiko ginklas, nustebęs pagalvojo kons- 
teblis Forestas, stovėdamas tarpduryje ir žiūrėdamas į inspektoriaus 
Riverso rankose gulintį gražų žvilgantį daiktą. 

— Iš kur jį gavote?! — pasigirdo kunigaikščio balsas. 

— Ar atpažįstate jį, Jūsų šviesybe? 

— Aš jo 2654 matęs, bet aišku, kad jis senovinis ir labai vertingas. 
Pažvelk į jį! Pažvelk, žmogau! Jis neįkainojamas. Kaip toks daiktas 
atsidūrė jūsų rankose? - kunigaikštis norėjo geriau pamatyti, paimti 
į rankas, jo rankos niežėte niežėjo palaikyti tokį grožį. Jis aiškiai 
matė rubinus ir būtų be jokios gėdos pagriebęs, bet jam buvo sunku 
pasikelti nuo sofos. — Kaip jis pateko į jūsų rankas? - pakartojo jis 
susierzinęs. 

— Tai žudiko ginklas, Jūsų šviesybe. 

— Negali būti! 

— Jį rado aikštės krūmuose, netoli tos vietos, kur krauju pasruvęs 
gulėjo jūsų sūnaus kūnas. - Dabar kambaryje pasigirdo garsai, 
gal sielvarto, gal pasibaisėjimo. — Atleiskite, bet turiu tai pasakyti. 
Chirurgai ir koroneris nustatė, kad nužudyta šiuo ginklu. 

Net gražioji mergaitė klausėsi nustėrusi. Jos akyse žvilgėjo sustin- 
gusios ašaros. Tačiau staiga pasigirdo valdingas motinos balsas: 

— Vaikams tikrai nedera klausytis tokių baisių dalykų. 

— Arjums pažįstamas šis daiktas? - jis lyg niekur nieko paklausė 
vaikų. 

Mergaitės tebestovėjo išsigandusios ir nustėrusios. Žvelgdamos 
į policininko rankose žvilgantį durklą, jos papurtė galvas. Durklas 
spindėjo. Juo nužudė jų tėvą. Dabar kambaryje buvo tylu, girdėjosi 
tik kvėpavimas. 

— Mes daugiausia gyvename Velse, - pagaliau paaiškino viduri- 
nioji mergaitė, nes kažkas turėjo kalbėti, bet jos balsas drebėjo nuo 
to, ką jie pamatė. — Nežinome tokių daiktų. 

Berniukas nieko nepasakė. Jis laikė galvą taip, lyg jaustų didžiulį 
skausmą: buvo sunku ir gaila į jį žiūrėti. Jo akys buvo įsmigusios 
į kardą. 

Galiausiai inspektorius nusilenkė vaikams: 

— Ačiū, kad atėjote. Užjaučiu dėl jūsų tėvo. 

Ponia Rozamunda nieko netarusi pažvelgė į juos. Jie tyliai išėjo 
iš didelės, vėsios svetainės. Kardas tebespindėjo inspektoriaus ran- 
kose. 

Jis vėl ėmė kalbėti: 

— Kūnas bus grąžintas kaip galima greičiau, bet turite žinoti, 
kad vyks apklausa. Turiu jums pranešti, Jūsų šviesybe, kad šiomis 
liūdnomis, bet žiauriomis aplinkybėmis teismas, matyt, pareikalaus, 
kad jūs į ją atvyktumėte. 

— Aš! — suriko įsiutęs. 

— Jūs vienas iš paskutiniųjų matėte lordą Elisą gyvą. 

Kunigaikščiui nespėjus atsakyti, orą perrėžė keistas ponios Ro- 
zamundos balsas. 

— Aš viena iš paskutiniųjų mačiau poną Elisą gyvą, — tarė ji. — At- 
eisiu į apklausą. 

— Nemanau, kad jums reikės... 

— Aš ateisiu, — pasakė ji. Tačiau Lanefido kunigaikštis, atrodo, 
nesiklausė. Visiems nutilus, jis pasakė keistą dalyką: 

— Aš noriu šito durklo. Nupirksiu jį. 

Jis vėl žiūrėjo į brangakmeniais papuoštą rankeną. Inspektorius 
stengėsi neparodyti savo nuostabos. 

— Kol kas durklas neparduodamas, Jūsų šviesybe. 

Pagaliau inspektorius Riversas pasuko durų link, rūpestingai 
vyniodamas durklą į laikraštį. 

— Konstebli, - inspektorius Riversas pamanė, kad ponia Roza- 
munda kreipėsi į jį, sustojo ir atsisuko. Jis matė, kaip ji, kramtydama 
išbalusią lūpą, svarstė, sakyti ar nesakyti. — Aš jį nupirksiu. 

Kunigaikštis pasipiktinęs sušuko. Inspektorius bandė paslėpti 
savo nuostabą ir įdėmiai pažvelgė į ją. Ji atrodė nepalenkiama. 

— Prisimenu, labai seniai, kai pirmą kartą sutikau savo vyrą, jis 
turėjo tokį durklą. 

— Kaip jis galėjo turėti tokią neįkainojamą brangenybę man 
nežinant? — suriko kunigaikštis. — Jis tokio neturėjo, aš būčiau 
žinojęs. Būčiau turėjęs už jį sumokėti! 

— Aš jo nemačiau daug metų, — tarė ji ir truktelėjo savo dailiais 


pečiais. — Tikriausiai jis pardavė. Arba padovanojo. O gal aš klystu. 

Bet sumokėsiu, kiek reikės. Tai bus... — vieną akimirką inspektoriui 
Riversui atrodė, kad ji pasakys prisiminimas: bet jei ir ketino tai 
pasakyti, paskui persigalvojo. 

— Aš nupirksiu, — pakartojo ji. - Nupirksiu, kai tik bus ga- 
lima. 

Konsteblis Forestas stovėjo tarpduryje apstulbęs: visi nori pirkti 
žudiko ginklą? Žinoma, jis gražus, bet jų veiksmai nesuprantami. 
Negalėdamas patikėti ir nepritardamas, jis papurtė galvą, bet, aišku, 


vo- eso) 


ruošęs išeiti, vėl nusilenkė duodamas suprasti, kad šiuo momentu 
į jų prašymą atsakyti negali. 

— Ponia Rozamunda, - tarė inspektorius, — man pasirodė, kad 
jūsų sūnus serga. Ar jis gerai jaučiasi? Žinoma, aplinkybės labai 
sunkios. 

Ponia Rozamunda vėl atrodė šalta kaip ledas. 

— Jūs perdaug kišatės. Mano sūnų dažnai kamuoja skausmai. 
Štai ir viskas. 

Kunigaikštis nieko nebesakė: galiausiai inspektorius linktelėjo 
galva ir išėjo į koridorių, o konsteblis Forestas nusekė paskui; didelės 
sunkios durys už jų nugarų greitai užsidarė. 

Konsteblis Forestas giliai iškvėpė, lyg kambaryje būtų neišdrįsęs 
to padaryti. 

— Gal aukštuomenė savo sielvartą išreiškia kitaip negu mes, 
pone, — po kurio laiko tyliai pratarė jis. - Žinoma, išskyrus tą gražią 
mergaitę. Kunigaikščiui ir poniai Rozamundai nepatinka gyventi 
kartu viename name, kaip manote, pone? 

O paskui neslėpdamas susižavėjimo, pažvelgė į mažą popierinį 
paketą, kurį inspektorius laikė rankoje. 

— Koks žudiko ginklas! Koks grožis, pone! 

— Iš tikrųjų. 

— Tačiau keista, kad jie nori jį nusipirkti. Man tai atrodo ne- 
normalu, pone. 

— Jis neįkainojamas, — ramiai tarė inspektorius Riversas. — 
Manau, jie mėgsta turėti vertingų dalykų. Net jei rai žudiko gin- 


klas. 

Tačiau konsteblis Forestas vėl papurtė galvą: jam tai atrodė 
nepriimtina. 

Jie sutarė, kad konsteblis Forestas su kitais policininkais kurį 
laiką turėtų pasilikti prie namo, aplink kurį susidomėję sukinėjosi 
keisti tipai. 

— Stebėkite namą, — pasakė inspektorius Riversas, ir konsteblis 
Forestas suprato, kad šis įsakymas taip pat reiškė stebėkite žmones. 

Inspektorius Riversas išsinešė gražųjų kardą. Atrodė, lyg neštųsi 
žuvį vakarienei. 


Kai jis grįžo į detektyvų būstinę Vaitholo gatvėje 4, buvo drėgna, 
pilka, tamsi popietė. Detektyvų skyrius buvo naujas. Metropoliteno 
policija neturėjo gero vardo tarp gyventojų, o detektyvų skyrius, 
įsikūręs mažame atskirame namelyje, nepagerino jos įvaizdžio. 

— Detektyvai? Negi jie daro kažką kita nei mes? Tik ieško nusi- 
kaltėlių! — jie juokdavosi, kartais ne visai maloniai. Visi policininkai 
buvo girdėję istorijų apie pataikūną prancūzų inspektorių, kuris 
pagarsėjo atskleisdamas nusikaltimus: Londone nereikalingi pasi- 
pūtę detektyvai. 

— Idėja įkurti detektyvų grupę perdėtai išpūsta, — nepatenkintas 
pasakė kitas inspektorius, kuris tikėjosi, jog bus paaukštintas parei- 
gomis. Jis dar kartą pakartojo kažkur išgirstą frazę: perdėtai išpūsta. 

— Pinigų švaistymas, — pritarė kiti policininkai. 

Tiesa, kad detektyvų grupė buvo nauja, ir jie jaudinosi, todėl 
savo burbantiems ir netikintiems kolegoms inspektorius Riversas 
tiek tepasakė: 

— Tai mums duoda laiko kuo daugiau išgirsti. 

Inspektorius buvo įsitikinęs, jog šis būdas geresnis, nes matė, 
kad policininkai ne visada elgdavosi teisingai. 

Šiam naujam skyriui buvo įsigytas namas Vaitholo gatvėje; gale 
Oras buvo pilkas, drėgnas ir šaltas, amžino rūko kvapas skverbėsi 
į šnerves kartu su šlapimo, nepraustų kūnų ir supuvusios žuvies 
kvapu. Čia tvyrojo kvapai, būdingi visiems policijos skyriams — ne 
tik lauke, bet dažnai ir viduje. Žurnalistai, sukiojęsi apie sargybos 

būstinę Bau gatvėje, dabar sušalę ir nepatenkinti, pasirodė čia, 
Vaitholo gatvėje. Jie norėjo išgirsti naujienų, nes negyvas kūnas Bau 
gatvėje pagaliau buvo susiūtas, o chirurgai išsivaikščiojo. Inspekto- 
rius Riversas nusišypsojo nieko nesakančia šypsena ir pasakė, kad 
jokių naujienų nėra. Jie juo nepatikėjo, bet galiausiai keikdamiesi 
dingo prieblandoje, pliaukšėdami po pažastimi savo sušalusiomis 
rankomis, ir pasuko netoliese esančio baro link. Vaitholo gatvėje 
mirksėjo blyškios lempos. 

Londonas buvo padalytas į parapijas, kurios turėjo vietinį valdymą: 
ponas Persivalis Tanksas, Šv. Georgijaus parapijos koroneris Blumsbe- 
ryje, kuris atėjo į detektyvų skyrių pranešti apie lordo Morgano Eliso 
skrodimą, dabar užsidėjo skrybėlę ir ketino eiti pavalgyti. Išėjęs iš 
pastato, susitiko inspektorių, nešantį durklą su rubinais ir deimantais 
papuošta rankena: reikėjo jį padėti į saugią vietą pastato viduje. Jie 
dar kartą juo pasigrožėjo ir paglostė švytinčias brangenybes: keistas, 
egzotiškas žudiko ginklas. Ar jis galėjo kadaise priklausyti lordui 
Elisui? Durklas atrodė — jie abu tai jautė ir gėdijosi šito jausmo - per 
daug vertingas, kad galėtų būti žudiko ginklu. Jie užrakino jį ir du 
kartus patikrino spyną. Paskui kalbėdamiesi kartu išėjo į pagrindinį 
Vaitholo kelią, kur pro šalį tamsoje riedėjo vežimai ir karietos, taš- 
kydamos purvą ir arklių mėšlą. Jie perėjo gatvę ir nužingsniavo Šv. 
Martyno skersgatviu, pro kopūstus, kapotus senus kaulus ir liesus, 
besirausiančius po maisto atliekas, šunis. Kai tik koroneris pasuko į 
restoraną, garsų maisto patiekalais, prie jo pribėgo berniukas. 

— Pone Tanksai, pone! Aš sekiau paskui jus, pone, štai, laiškas! 

Jis įspraudė koroneriui baltą popierių. Inspektorius Riversas 
atpažino berniuką: jį dažnai matydavo pro šalį einančios damos — 
maža purvina šluota šluojantį Bau garvę, kartais miegantį kur nors 
prie laužo. Vienas iš daugelio tokių pat išbalusių, purvinų benamių. 
Inspektorius Riversas davė berniukui šešis pensus, o ponas Tanksas 

— Iš kur jis? — ponas Tanksas paklausė berniuko nustebusia 
veido išraiška. 

— Jį man davė, pone! - Apdriskęs berniukas kalbėjo taip, lyg 


tai būtų ypač svarbu. 

— Kas? — ponas Tanksas apžiūrinėjo laišką dujinės lempos švie- 
soje. 

— Žmogus, pone! Negaliu tiksliai pasakyti, kas, pone, matot, 
koks rūkas. Man nieko nesakė, tik davė tamsoje šilingą, pone, kad 
nuneščiau jį jums po skrodimo, pone! 

Ponas Tanksas atplėšė laišką. 

Jame buvo parašyta tik tiek: Lordas Elisas vakar vakare lankėsi 
pas mesmeristę Blumnsberyje. Niekas nepasirašė. Pas mesmeristę? Ponas 
Tanksas nustebęs suniurnėjo, ištraukė iš kišenės du pensus ir padavė 
berniukui. Gal būtų dar ko nors paklausęs, bet liesasis berniukas 
dingo pilkoje prieblandoje. 


Ramusis inspektorius Riversas, studijuojantis lėliukes, tik vieną 
kartą buvo supykęs ant savo viršininkų, o dabar, nors tai nebuvo 
jam būdinga, pamatęs anoniminį laišką, vėl pajuto tą patį. Prieš 
kelerius metus jis tyrė žmogžudystę Metropoliteno policijai, dar 
gerokai prieš tai, kai gimė sumanymas įkurti detektyvų skyrių. 
Tada jis gavo anoniminį laiškelį, kuriame, dar prieš bylos na- 
grinėjimą teisme, žmogžudyste buvo kaltinamas gana keistas 
ir vienišas darbininkas. Vienas iš laikraščių tada taip pat gavo 
anoniminį laišką. Netrukus tuo pasinaudojo pigūs laikraštukai, 
dainelių kūrėjai ir gatvės dainininkai, taip pat paskelbdami žmogų 
žudiku. Galų gale rado tikrąjį nusikaltėlį, bet procesas buvo ilgai 
vilkinamas (inspektorius Riversas tai žinojo); darbininkas pa- 
sikorė virš savo lovos nuomojamame kambaryje. Nusivylęs ir 
piktas inspektorius nuėjo pas pačius komisarus ir pareiškė, kad dėl 
žmogaus mirties kalti pigūs laikraštukai. Pyktis ir kaltės jausmas 
vertė jį rizikuoti. 

— Turėtumėte pakalbėti su ponais parlamente arba su kara- 
liumi! — šaukė jis. — Jei rimtiems laikraščiams nereikėtų mokėti 
mokesčių, paprasti žmonės galėtų juos nusipirkti, ir bulvariniai 
laikraščiai bei dainelių kūrėjai, neatsakingi gandų nešiotojai, ne- 
tektų darbo! 

Vienas iš komisarų išklausė ir suprato, kiti - ne. Inspektoriui 
Riversui pasisekė, kad neprarado savo laipsnio ir darbo. 

Taigi inspektoriui, kurį, žinoma, labiausiai domino anoniminė 
informacija (nes dažnai tokie laiškai būdavo naudingiausi, nesvarbu, 
pikti ar ne) buvo įdomu, ar laiškas nusiųstas spaudai. Jis giliai at- 
siduso durų plaktuku pabeldęs į namo Bedtordo garvėje duris ir 
atsargiai apsidairė, ar nepamatys kokio žurnalisto. Buvo ankstyvas 
vakaras, bet jau temo. Kvėpuojant į orą kilo garai; į šnerves skverbėsi 
rūkas ir šaltis. Jis išsiaiškino, kad vienintelė moteris mesmeristė 
Blumsberyje yra panelė Kordelija Preston, gal net vienintelė visame 
Londone. Jis nenorėjo galvoti apie ją nieko bloga, kol nieko daugiau 
nesužinojo, bet jei laikraščiai pasinaudos žodžiu mesmerizmnas, jis 
nenorėtų atsakyti už padarinius: įsivaizdavo ją — nedidukę, įdėmaus 
žvilgsnio seną damą. Jis nelinkėjo jai nieko bloga. 

Nustebusi ir susijaudinusi tarnaitė palydėjo jį į mažą kambarį, 
kur prie popieriais apkrauto stalo, sėdėjo maloni vyresnio amžiaus 
moteris. Ji atrodė pavargusi — matyt, dėl to, kad buvo darbo dienos 
pabaiga — ir suglumusi. Pakėlusi akis, pamatė policininką. Jis pa- 
stebėjo, kaip išsiplėtė jos akys, ga/ iš baimės? 

— Aš policijos detektyvas, ponia, inspektorius Riversas. Ar jūs 
panelė Kordelija Preston? 

— Ačiū, Nele, - tarė malonioji moteris. Ji palaukė, kol tarnaitė 
išėjo; jie tuoj pat išgirdo jos raginantį balsą: 

— Regina! Regina! Policininkas! 

Girdėjosi, kaip ji bėgo laiptais aukštyn. Malonioji moteris šyp- 
telėjo. 

— Nelė labai domisi policininkais, — tarė ji. — Aš panelė Spūns, 
panelės Preston verslo partnerė. 

Ji draugiškai ištiesė ranką, tačiau inspektorius pastebėjo jos 
akyse susirūpinimą. 

— Gal galėčiau pakalbėti su panele Preston? 

— Ar jums reikia jos paslaugų? 

Jis šiek tiek sutriko, bet paskui suprato, kad moteris turi galvoje 
mesmerizmą. 

— Aštiriu žmogžudystę, vakar vakare įvykdytą Blumsberio aikš- 
tėje. Nužudytas lordas Morganas Elisas. Turime pagrindo manyti, 
kad jis prieš tai galėjo būti susitikęs su panele Preston... 

— Aš panelė Preston. 

Už nugaros pasigirdus balsui, jis net nepastebėjo, kad panelė 
Spūns, išgirdusi jo žodžius, išbalo. Jis iš karto atsisuko ir labai nu- 
stebo: tai nebuvo nedidukė sena moteris skvarbiomis akimis. Ji 
atrodė graži. Žilų plaukų sruoga, švelnus balsas, elegantiška: visai 
ne tai, ko jis tikėjosi. 

— Ant laiptų susitikau tarnaitę, — tarė ji. Moteris buvo su skry- 
bėle ir prie jų derančiomis pirštinėmis, atrodė labai išblyškusi, 
neįprastai išblyškusi. Ji trumpai metė žvilgsnį į kitą moterį, bet 
šiaip atrodė rami. 

— Gal norėtumėte nueiti į gretimą kambarį su židiniu - tikriau- 
siai ir panelė Spūns galėtų prie mūsų prisijungti. 

— Žinoma, — tarė inspektorius Riversas. 

Panelė Spūns greitai palydėjo jį į mažą šiltą svetainę ir trumpai 
paliko kambaryje vieną. Jis matė, kad jo atvykimas jas sutrikdė. Jos 
dabar tikriausiai abi kažkur tariasi, bet name buvo tylu. Kambario 
kampe stovėjo eglutė: ant šakų kabojo žvakutės, kaip girdėjo darant 
princą Albertą, tačiau jos nedegė. Jis matė patogius, bet elegantiškus 
baldus, veidrodžius ir paveikslus ant sienų. Viename iš jų buvo 
nutapytas rūstaus patriarcho atvaizdas, be abejonės, giminaičio. 
Vienas buvo neįrėmintas: trys vaikų figūros, žaidžiančios tuščioje 
smėlėtoje pakrantėje. Jis atrodė paslaptingas ir gana gražus. Židinys 
skaisčiai liepsnojo. Inspektorius šildėsi rankas. Paskui į kambarį 
įėjo damos, maloniai parodė jam ranka, kad atsisėstų. Jos taip pat 
atsisėdo, bet panelė Preston nenusiėmė skrybėlės ir nenusimovė 
pirštinių. Ji atrodė draugiškesnė nei toji išblyškusi, šalta moteris 
Grosvenoro aikštės namuose. Jis vėl atkreipė dėmesį į baltą ponios 
Preston plaukų sruogą. Ji buvo nepaprastai elegantiška, akyse ne- 
buvo skvarbaus mesmeristės žvilgsnio. Tačiau jis matė, kad moterys, 
nors ir buvo malonios, atrodė sunerimusios. Iš mandagumo jis 
stengėsi nespoksoti į panelę Preston. Ji tikriausiai buvo už jį vyresnė, 
atrodė išblyškusi, bet... gražz. Jis joms prisistatė. Paskui stojo tyla: 
moterys laukė, kol jis pradės kalbėti. 

— Jūs jau girdėjote, kad vakar vakare, netoli nuo šios vietos, buvo 
nužudytas lordas Elisas. 


Tai buvo ne klausimas, o teiginys. 

— Girdėjome, - atsakė panelė Spūns. — Neįmanoma neišgirsti. 
Nuo par ankstyvo ryto skambėjo bulvarinių laikraštukų dainelės. 
ar jūs pažinojote lordą Morganą Elisą? 

— Ar galiu paklausti, kodėl užduodate man tokį klausimą, ins- 
pektoriau? 

Laiškas — anoniminis, bet jis turi juo pasinaudoti. 

— Mus informavo, kad jūs jį pažinojote. 

Panelei Kordelijai Preston — jis tai matė — prireikė didžiulių 
pastangų: išraiškos jos veide keitėsi, bet pagaliau ji susivaldė. Ji 
pažvelgė tiesiai jam į akis ir atsakė tyliu, maloniu balsu: 

— Prieš daugelį metų gerai pažinojau lordą Morganą Elisą. Bet 
tai buvo — kitame gyvenime. 

Jis tęsė toliau. 

— Mums pranešė, kad jis vakar vakare buvo čia atėjęs. 

Tačiau Kordelija tai buvo iš jo girdėjusi lipdama laiptais žemyn. 
Ji padvejojo, o paskui maloniai ištarė: 

— Ar galiu paklausti, kas jums pranešė? 

— Arjis vakar vakare čia buvo? 

Ji nurijo seiles ir žvilgtelėjo į panelę Spūns, kuri ir vėl atsakė: 

— Taip, jis buvo atėjęs vakar vakare. 

— Ar tikėjotės jo vizito? 

— Gal dešimt metų nebuvau kalbėjusi su lordu Elisu, - pasakė 
panelė Preston. 

— Ber ar žinojote, kad jis ateis? 

Ji vėl akimirką sudvejojo, metė žvilgsnį į kitą moterį. 

— Būtume dėkingos, jei tai išliktų paslaptis, inspektoriau. Mes 
nelaukėme jo būtent tą vakarą. Tačiau... aš jam parašiau laišką. 
Mums reikėjo... aptarti senus reikalus. 

Seni reikalai. Inspektorius Riversas kurį laiką tylėjo. Paskui 
paklausė: 

— Kelintą valandą lordas Elisas čia atėjo? 

— Atrodo... devintą. Jis išbuvo mažiau nei pusvalandį. Mes už- 
baigėme reikalus, ir jis išėjo. 

Inspektorius norėjo, kad tai būtų tiesa. Tikriausiai jie buvo seni 
pažįstami, viskas lengvai paaiškinama. 

— Ar lordas Elisas buvo jūsų draugas? 

Ji pažvelgė į jį nieko nesakančiu žvilgsniu. 

— Ne, - tarė ji. - Lordas Elisas nebuvo mano draugas. 

Jis apžiūrėjo namą. Paauksuoti veidrodžiai, jaukus židinys ir 
senoviniai portretai. Matė jų madingus drabužius. Ar mesmerizmas 
toks pelningas? Jos dar nebuvo užtraukusios užuolaidų: už aukštų 
stiklinių durų gražiai prižiūrimame sode žaliavo žolė, krūmai ir 
stovėjo maža statula. Prieblandoje buvo galima įžiūrėti angelo kon- 
tūrus. Jis seniai savo darbe buvo išmokęs nedaryti aiškių išvadų, 
bet kartais tos išvados ir būdavo atsakymas. Reikėjo paklausti. 
Atsakymas, žinoma, paaiškintų pagiežą ponios Rozamundos Elis 
akyse. 

— Ar jūs — atleiskite, kad užduodu tokį asmeninį klausimą, 
panele Preston, bet aplinkybės verčia paklausti — ar jūs... — jis vis 
bandė rasti tinkamą frazę, vis dėlto jos buvo damos, - gaudavote 
iš lordo Eliso pinigų? 

Inspektorius labai nustebo, kai abi moterys nusijuokė ir, atrodė, 
pajuto palengvėjimą. Bet jei ne pinigai, kas dar galėjo būti? Juokėsi 
be didelio džiaugsmo, atrodė, kad moterys kažką slepia: juokas buvo 
spontaniškas ir trumpas. 

— Galiu jus patikinti, — tarė panelė Preston, vis dar jam tebesi- 
šypsodama, — kad reikalai, kuriuos mes su lordu Elisu aptarėme, ne- 
buvo piniginiai. Mes su kolege panele Spūns esame verslo moterys. 
Suprantame, kad moterų, užsiimančių verslu, nėra daug, tačiau mes 
pačios užsidirbame ir mums nereikia niekieno kito pinigų. 

Jis vėl sutriko. Moterys verslininkės? Čia ne visa tiesa. Kažkur 
turėtų būti partneris vyras. Tai susiję su pinigais. Staiga jam topte- 
lėjo mintis. Durklas. Gražusis durklas, kuris dabar buvo užrakintas 
policijos nuovadoje Vaitholo gatvėje. Ar jis kadaise priklausė lordui 
Elisui, kaip sakė ponia Rozamunda? Gal paskui jį padovanojo 
panelei Preston? 

— Ar galiu dar kai ko paklausti — atleiskite, jei mano klausimai 
atrodo stačiokiški, bet kuo greičiau jie baigsis, tuo geriau, — ar 

lordas Morganas Elisas — gal kažkada anksčiau — jums dovanodavo 
dovanas? 

Jis pamatė jų veidus. 

— Aš kalbu ne tik apie pinigus. Gal daugiau apie brangenybes. 
Ar... apie brangakmeniais puoštus daiktus. 

Jis žinojo, kad kalba nevykėliškai. 

— Jei lordas Elisas ką ir padovanojo, viskas seniai parduota, 
inspektoriau. Nemėgstu laikyti to, kas primena praeitį. 

Vėl tas žodis. Kažkaip menkinamai ji taria jį. Inspektorius jautė 
tą patį, kai ponia Rozamunda Elis taip pat norėjo jį ištarti. Ar lordas 
Elisas buvo žmogus nevertas pagarbos? Čia kažkas ne taip. Kažkas. 
Jis atsikrenkštė. 

— Iškaba lauke sako, kad jūs mesmeristė, tiesa? 

— Taip. 

— Ar galiu paklausti, kas vadovauja jūsų verslui? Kitaip sakant, 
kas savininkas? 

Ji iš karto suprato. 

— Gal jums atrodys keista, inspektoriau, bet tai tik mudviejų 
verslas, - atakė ji su ironija balse. - Mes su panele Spūns esame 
vienintelės partnerės. 

Jis vėl tylėjo nežinodamas, ką toliau sakyti. Židinio ugnis 
spragsėjo taip pat kaip ir kituose namuose, kuriuose neseniai 
lankėsi, bet kambarys ir jo gyventojos buvo daug šiltesni. Jis ne- 
suprato kodėl, bet staiga prisiminė šachmatais žaidusį berniuką. 
Kalėdos tai keistai šeimai bus liūdnos. Jis vėl pamatė pagiežos 
kupiną ponios Rozamundos žvilgsnį. Ir vėl prieš akis iškilo ber- 
niukas. Kodėl vis prisimenu berniuką? Inspektorius Riversas leido 
laisvai tekėti savo mintims - kartais prisimindavo nereikšmingus 
dalykus, o kartais grįždavo prie berniuko ir pagalvodavo: tas ber- 
niukas kažkuo ypatingas. Kas žino, kur jo mintys būtų jį tuo metu 
nuvedusios, bet atsidarė kambario durys ir į vidų įėjo visiškai 
nuoga senutė. 

Panelė Spūns tuoj pat atsistojo. 

— Ak, mama! — sušuko ji, bet ne piktai, su meile. Paskui nuogą 
moterį tuoj pat įėjo kita pagyvenusi, žilstelėjusiais plaukais dama, 

rankoje suspaudusi vieną iš pigių laikraštukų, kurie buvo inspek- 
toriaus Riverso gyvenimo skausmas. 

— Atleisk, Rile, — prabilo žilaplaukė moteris, paskui jos akys 
nukrypo į uniformuotą policininką. — Dieve Švenčiausias! - sušuko 
ji, mojuodama į jį laikraščiu lyg vėliava, o nuogoji dama visiems 
maloniai šypsojosi. 

Abi senutės — nuogoji ir žiloji su laikraščiu — mojavo: šis keistas 
momentas tuoj pat buvo nutrauktas — panelė Spūns, trumpai pa- 
žvelgusi per petį į panelę Preston, greitai ir ryžtingai jas abi išvedė iš 
kambario; kurį laiką koridoriuje dar buvo girdėti jų balsai, paskui 
žingsniai laiptais į viršų, o tada viskas nutilo. 

Jis pastebėjo, kad panelė Preston nelabai sutriko, pamačiusi tokią 
keistą sceną, tačiau mandagiai atsiprašė ir paaiškino, jog panelės 
Spūns mama yra ne visai sveiko proto. 

— Mano žmonos mama taip pat buvo išprotėjusi, — pasakė ins- 
pektorius Riversas. — Puikiai viską suprantu. 

Panelė Preston nusišypsojo. Tačiau liko budri. 

Jis vėl grįžo prie klausimų: jo keistų minčių srautas išnyko. 

— Jūs... likote namuose po to, kai lordas Elisas išėjo? 

Ji ne iš karto atsakė. Išraiškos jos veide vėl ėmė keistis. 

— Aš tada išėjau. Norėjau pakvėpuoti grynu oru. Ėjau į Druri 
gatvę. 

— Ėjote viena? 

— Taip. 

— Beveik dešimtą valandą vakaro? Nenorėjote važiuoti kabrio- 
letu? 

Ji matė, kad komisaras apstulbo, ir šyptelėjo. 

— Inspektoriau Riversai, jums tikriausiai tai neįprasta, bet mo- 
terys, gyvenančios vienos, kartais nori vakarais pasivaikščioti. Aš 
tai dariau visą gyvenimą ir man nieko neatsitiko — visada gyvenau 
Blumsberyje ir puikiai žinau visas gatves. 

— Ar nešėtės su savimi kokį ginklą? — jis turėjo to paklausti. — 
Peilį? 

— Mano mama ir teta labai seniai patarė man naudotis lai- 
dyne. 

— Atleiskite, nesupratau? 

— Mane išmokė apsiausto kišenėje nešiotis laidynę. 

Jis tylėjo, apgalvodamas tai, ką išgirdo. Paskui paklausė: 

— Ar eidama į Druri gatvę užsukote į Blumsberio aikštę? 

Panelė Preston žvelgė į pirštinėmis apmautas savo rankas. 

— Taip, — tarė ji. - Bet ten buvo tylu. 

Paskui, atrodo, ji pagalvojo, truktelėjo pečiais ir vėl pažvelgė į jį. 

— Jei jau taip būtina išsiaiškinti, kur aš ėjau, tuoj sužinosite. 
Nusprendžiau užsukti pas ponią Fortūną Kok Pito skersgatvyje, — 
ji keistai ir liūdnai nusišypsojo. — Jeigu mano pasakojimas apie 
vaikščiojimą Londono gatvėmis jums atrodo toks keistas, galėsite 
patikrinti. 

Inspektorius Riversas gerai žinojo ponios Fortūnos butą, esantį 
Kok Pito skersgatvyje. Bet buvo nelabai aišku, ko ji ten ėjo. Toje 
vietoje dažnai lankėsi aktoriai, mėgstantys pasilinksminti. 

— Kodėl ėjote būtent ten? 

Ji pažvelgė į jį. 

— Juk neturiu jums aiškinti kodėl, inspektoriau? 

— Apgailestauju, bet manau, kad reikės. Gali būti, kad jūs pa- 
skutinė, mačiusi lordą Elisą gyvą. 

Panelė Preston pažvelgė į jį. Jos veido išraiška nieko nesakė. 

— Kodėl ėjote pas ponią Fortūną dešimtą valandą vakaro? 

Jis išgirdo tylų atodūsį. Pakui ji pažvelgė į jį, lyg norėdama jį 
perprasti, ir svarstė. 

— Mes su panele Spūns buvome aktorės. 

Ji pamatė, kaip jo veidas pasikeitė ir tuoj pat nusuko žvilgsnį į 
šoną. Jos veidas, iki šiol buvęs gana draugiškas, apniuko. 

— Galėsite išsiaiškinti, kad buvau būtent ten, - o kadangi jis 
neatsakė, dar šiurkščiai pridūrė: - Be peilio rankoje ir neapsitaš- 
kiusi krauju. 

— Jūs nematėte lordo Eliso po to, kai išėjote iš namų? 

— Ne. 

— Nieko nežinote apie jo mirtį? 

— Nieko. 


— Panele Preston, kodėl lordas Elisas atėjo pas jus? 

Ji neatsakė. Inspektorius laukė. Tačiau ji neketino kalbėti. 

— Jūs nemanote, kad galėtumėte pasakyti jo apsilankymo pas 
jus priežastį? 

— Ne. 

— Panele Preston, lordas Elisas ir ponia Elis yra įtakingi aukš- 
tuomenės žmonės. Lordas Elisas nužudytas netoli nuo čia — jūs 
negalite nuslėpti nei jo apsilankymo, nei savo vizito ponios For- 
tunos namuose. 

Ji sunerimusi pažvelgė į inspektorių. 

— Viskas išeis į viešumą: negalite to išvengti. 

Jis matė, kaip staiga ji išsigando. 

— Kaip visa tai išeis į viešumą? 

— Jau sakiau, kad jūs, atrodo, viena iš paskutinių žmonių, mačiusių 
lordą Elisą gyvą. Todėl turėsite būti liudytoja apklausoje, kuri įvyks 
po dienos ar dviejų. Žinoma, jūsų paklaus, kodėl jis pas jus lankėsi. 

— Klausinės apie mane? 

— Taip. 

— Bet... tas apsilankymas nesusijęs su jo mirtimi. Aš neturėjau 
su tuo nieko bendra. Juk aš nesu kaltinama! 

Na, bet visko gali būti, liūdnai tarė sau policininkas negalėdamas 
pažvelgti jai į akis. 

— Negaliu suprasti, kodėl mūsų trumpas susitikimas gali turėti 
Ką nors bendra su jo mirtimi, — tarė ji nepaprastai susijaudinusi. — Ir 
tikrai nemanau, kad turėčiau būti apie tai viešai apklausta. Jūs 
galėsite išsiaiškinti, kur ėjau. Aš nieko nežudžiau! 

Jis rylėdamas klausėsi. 

— Skaičiau, kad suimtas žmogus, — tarė ji. 

— Suimtas žmogus ir rastas labai brangus, brangakmeniais 
puoštas, durklas, žudiko ginklas — prie krūmynų, aikštės gale, kur 
stovi pono Fokso statula. Nepanašu, kad toks ginklas priklausytų 
vargšui valkatai. 

Ji žiūrėjo į jį. 

— Kaip... ar galiu jūsų paklausti?.. Kaip sužinojote, kad jis buvo 
čia? — ji nurijo seiles. Dabar labai jaudinosi. - Jis pats tikrai nebūtų 
pasakojęs apie šį apsilankymą. 


— Mes gavome anoniminį laišką. 

— Anoniminį laišką? — ji bandė susivaldyti. - Jūs remiatės 220- 
niminiais laiškais 

— Jei juose yra faktų. Šiame laiške buvo pateiktas faktas, argi 
ne? Nustebtumėte, jei sužinorumėte, kiek jų gauna policininkai, 
koroneriai ir teisėjai. 

Ji atsistojo ir piktai drėbė jam į akis: 

— Aš buvau su jumis sąžininga. O jūs su manimi pasielgėte ne- 
teisingai ir nedorai. Nebūčiau atsakiusi nė į vieną iš jūsų klausimų, 
jei būčiau žinojusi, kad visi įrodymai apie jo vizitą yra iš anoniminio 
laiško! Jūs mane apgavote, inspektoriau. 

— Ber tai buvo tiesa. 

Ji bandė tvardytis. 

— Dabar jau žinote. 

— Ar numanote, kas galėjo žinoti apie vizitą ir linki jums 
bloga? 

— Niekas nežinojo apie vizirą! Mes net pačios nežinojome, kol 
neišgirdome beldimo į duris! Ir, žinoma, nenorime, kad kas nors 
sužinotų. 

— Kažkas žino. 

Po kurio laiko didelėmis pastangomis panelė Preston nusi- 
ramino. Ji net truktelėjo pečiais, bet nieko daugiau nepasakė ir 
nebeatsisėdo. 

— Jūsų... jūsų nepaveikė jo mirtis, — pasakė jis. 

Ji abejingai pažvelgė į jį. 

— Ponas Elisas man yra suteikęs skausmo, bet tai buvo labai 
seniai. Aš apie tai nebegalvoju. 

Ugnis spragsėjo ir žėravo. Jis matė, kad lauke už stiklinių durų 
ant prižiūrėtos vejos ir angelo krito baltas sniegas. Buvo jau vėlu. 
Panelė Preston, prieš tai susiruošusi kažkur eiti, dabar, žinoma, 
persigalvojo ir lėtai ištraukė iš elegantiškos skrybėlės segtukus. Nusi- 
sukusi laukė, kol jis išeis. Inspektorius Riversas atsiprašė ir pagaliau 
taip pat atsistojo. Ji jam patiko, buvo malonu į ją žiūrėti; jis norėjo 
ja tikėti, nors buvo aišku, kad moteris kažką slepia. Be to, šiame 
rizikingame versle turėjo būti įsipainiojęs vyras. 

— Kaip sakiau, koroneris netrukus pradės apklausą. Jūs būsite 
pakviesta dalyvauti ir gausite prieš tai žinią. Manau, suprantate, kad 
apklausa nėra kaltinimas žmogžudyste, tačiau mirties priežastis turi 
būti nustatyta oficialiai. 

Jis ją atidžiai stebėjo. Ji žiūrėjo bereikšmiu žvilgsniu. 

— Sakote, ėjote į ponios Fortūnos butą. Žinoma, aš ten apsilan- 
kysiu ir pasidomėsiu. Jūs jau nebe aktorė? 

— Dabar aš mesmeristė, inspektoriau. Esu jau tai sakiusi, — ji 
kalbėjo vos ne su pasididžiavimu. 

Atrodė, ji nesuprato, kad laikraščiai pastvers žinią apie lordo 
Eliso apsilankymą pas mesmeristę. Jis nežinojo, kaip ją perspėti. 
Tada visi sužinos, kad ji buvo aktorė. 

Ją sumals į miltus. 

Inspektorius nusipirko pyrago ir suvalgė jį, tarpduryje pasislėpęs 
nuo sniego. Paskui nuėjo į policijos būstinę ir viską pranešė koro- 
neriui, kuris jo ten laukė. Jo skruostai buvo įraudę nuo mėsos ir 
alaus. Ponas Tanksas klausėsi, o paskui iš džiaugsmo pliaukštelėjo 
rankomis. 

— Gerai. Oi, gerai. Jūs šaunuolis, inspektoriau. Pagaliau atsirado 
vilčių. Išgelbėjote man kailį, tikrai, pone! Ką gi... jis lankėsi pas 
mesmeristę! — greitai tęsė toliau ir nepastebėjo, kad inspektorius 
nusiminė. — Žinote, aš jau gavau signalą iš generalinio prokuroro. 
Po velnių, jie visada kišasi, kai kas nors susiję su aukštuomene. 
Aišku, aš tai suprantu. Ar žinote, kad tai susiję su pačia karaliene! 
Tik pagalvokite: lordas Elisas nužudytas vakar vakare, o jie jau 
nori, kad viskas būtų sutvarkyta prieš Kalėdas. Kas, jų manymu, 
mes esame - burtininkai? 


Ponas Tanksas padavė inspektoriui ką tik išspausdintą lai- 
kraštį. 


Jei apklausa nebus tuoj pat surengta, tai dar kartą įrodys, kad po- 
licija neturi svarių įrodymų, leidžiančių išaiškinti nusikaltimą ir 

suimti žudiką. Mes parėmėme naujo detektyvų būrio sudarymo 
idėją: dabar tikimės rezultatų. Jie turi įtariamą žmogų, turi žudiko 
ginklą. Ko dar laukia? Negalima leisti, kad kilminga šeima sielvar- 
tautų (ypač šiuo metų laiku, kai švenčiame Kristaus gimimą), dėl 
policijos lėtapėdiškumo negalėdama surengti laidotuvių. 


Inspektoriaus veido išraiška nieko nesakė, bet jo nerimas augo. 
Žmogžudystė įvyko tik vakar, o detektyvų skyrius jau kritikuojamas. 
Inspektorius Riversas gerai žinojo pono Persivalio Tankso gudrybes: 
jame buvo persipynę įvairūs bruožai - begalinis sąžiningumas, 
arogancija ir pagarba kitiems. Ponas Tanksas buvo geras koroneris 
ir doras žmogus — išskyrus tuos atvejus, kai būdavo įsipainioję 
aukštuomenės atstovai: jam atrodė, kad jiems galioja kitos taisyklės. 
Labiausiai ponas Tanksas svajojo už savo ilgą ir, be abejonės, ištikimą 
tarnavimą, gauti karališkosios šeimos pripažinimą. 

— Aš nueisiu pas ponią Fortūną, - nerodydamas didelio entu- 
ziazmo pasakė inspektorius Riversas. 

Ponas Tanksas šypsojosi. 

— Turime durklą, suėmėme valkarą, bet neatrodo, kad tarp jų 
būtų kas nors bendra. Tačiau dabar turime mesmeristę ir teatrą! 
Tai labiau tikėtina! 

— Vis dėlto, žinoma, kaltinti šią moterį nėra jokio pagrindo, 
išskyrus tai, kad nužudytasis vakar vakare pas ją lankėsi. 

— Bet mesmeristė yra aktorė! Ji tikriausiai vaidina mesmerizmą! — 
jis nusijuokė, patenkintas savo įžvalgumu. — Žinoma, to pakanka, 
kad tęstume toliau. 

— To nepakanka! - inspektorius Riversas paprieštaravo pikčiau 
nei to norėjo. — Pone, nėra jokių įrodymų! Puikiai žinote, kad 
laikraščiai tą moterį sudoros. 

— Geriau ją negu mus! — išmintingai pasakė koroneris, bet švel- 
niai patapšnojo inspektoriui per nugarą. — Mes turime ją pakviesti 
apklausai, jūs pats žinote, inspektoriau. Pažiūrėsite, ką jums pasakys 
tame pagarsėjusiame Fortūnos bute. Vakare praneškite man. 

Inspektorius nusiuntė laišką konstebliui Forestui, kad ateitų į 
Druri skersgarvį. 

Inspektorius Riversas išėjo iš policijos būstinės. Vakaras buvo 
šaltas, todėl užsimetė apsiaustą. Tuo metu netikėtai priėjo berniukas: 
jis pažinojo jį. Per keletą žingsnių nuo policijos pastato durų, rodos, 
nejausdamas išmatų kvapo ir sniego, kuris nukritęs ant žemės tuoj 
pat tižo ir virto pliurza, stovėjo šachmatų mėgėjas, Lanefido kuni- 
gaikščio anūkas, kurį inspektorius kažkodėl prisimindavo kalbėda- 
masis su ponia Preston. Berniukas buvo nerūpestingai apsigaubęs 
juodu apsiaustu, o rankoje turėjo laikraščių. 

— Labas vakaras, lorde Elisai. 

— Pirma mačiau, kaip jūs įėjote į vidų, inspektoriau, — jo balsas 
iš pradžių skambėjo plonai, o paskui užsikirto, ir jis ėmė kalbėti 
žemu balsu. 

— Užeik į vidų. Šiandien bjaurus oras. Ar geriau jautiesi? Tavo 
mama sakė, kad kartais tau skauda galvą. 

Jis nieko neatsakė apie savo sveikatą. 

— Norėjau jūsų paklausti. Čia būtų geriausia. 

Inspektorius laukė. Berniukas stovėjo išdidžiai, bet galėjai aiškiai 
matyti, kad jaudinosi. 

— Mano sesuo paprašė manęs parduoti... brangų vėrinį. 

Inspektorius rimtai žiūrėjo į jį. 

— Vėrinys yra jos, inspektoriau, tikrai! Jei būtų vogtas, kažin, ar 
kreipčiausi į policininką patarimo! Kaip žinote, mes visada gyvenome 
Velse, todėl nenumanau, kur galėčiau jį parduoti. Pamaniau, kad 
protingiausia būtų paklausti jūsų, nes jūs žinote apie tokias vietas. 

Ant berniuko ir policininko krito sniegas. 

— Žinoma, tokius dalykus turėtum aptarti su savo šeima, lorde 
Elisai - su mama ar seneliu. 

— Šiuo metu jie negali mums skirti dėmesio. 

Inspektorius pagalvojo, kad tokiomis aplinkybėmis taip iš tik- 
rųjų ir yra. Neatrodė, kad dabar tinkamas metas pardavinėti pa- 
puošalus — praėjo tik viena diena po tėvo mirties — bet žinojo, kad 
aukštuomenės žmonės elgėsi savaip. 

— Taip, lorde, sutinku. Nesikreiptum į mane, jei vėrinys nebūtų 
tavo sesers. Geriausia būtų Bondo garvėje. Nueik pas poną Šykėjų 
ir perduok nuo manęs linkėjimus. 

Berniukas, atrodo, atsikvėpė šiek tiek lengviau. 

— Ačiū. Nors mieliau parduočiau tą durklą! 

Inspektorius Riversas labai įdėmiai pažvelgė į jį. Keista, kad šią 
šeimą taip domino durklas. 

— Ką nori tuo pasakyti? 

Berniukas atrodė nustebęs. 

— Na, tik pagalvokite, kiek būtų galima gauti už jį pinigų. 

Tačiau jo veidas tuoj apniuko. Snigo. Inspektorius vėl laukė. 

— Skaičiau laikraščius. Ar... teisme... bus iškelta byla dėl mano 
tėvo? Dėl lordų nekeliamos bylos, tiesa? 

Inspektorius pažvelgė į keistą berniuką. 

— Įstatymai visiems vienodi, lorde Elisai. Pirmiausia vyks ap- 
klausa. Stengsimės nustatyti tavo tėvo nužudymo priežastį. Visi 
liudytojai, kuriuos rasime, bus pakviesti duoti parodymų. 

— Kada? 

— Kuo greičiau. Net rytoj. Toks įstatymas. 

— Ar numanote, kur mano tėvas buvo vakar vakare? Prieš... prieš 
tai, kai jis buvo nužudytas? 

— Kodėl klausi? 

— Ar jums leidžiama man atsakyti? 

— O fu ar numanai? 

— Ne, - greitai atsakė berniukas. O paskui pridūrė: 

— Aš tik pagalvojau... kodėl jis buvo Blumsberyje. 

— Suprantu. 

Buvo šalta, dvokė ir abu buvo sušlapę. 

— Na, tik tarp mūsų, Jūsų šviesybe. Atrodo, kad tavo tėvas vakar 
vakare lankėsi pas vieną žmogų Blumsberyje. Ar žinojai? 

Jis pastebėjo, kaip berniukas įdėmiai žvelgė į jį. Ir inspektorius 
Riversas pajuto, kad jam per nugarą perbėgo šiurpas. Berniukas 
kažką žino. 

— Kur vyks apklausa? 

— Antrajame „Inkaro“ aludės aukšte. 

Inspektorius parodė ranka jiems už nugaros, iš kur sklido šviesa 


ir triukšmas. Salia esančios policijos būstinės viršutiniame aukšte 

buvo tamsu. Staiga jis pamatė, kad berniukui žiūrint į pastato viršų 
jo ranka nevalingai sudrebėjo, ir jis greitai nurijo seiles. 

— Ar ten... ar ten dabar mano tėtis? Viršuje? 

Inspektorius linktelėjo galva. 

— Bet ten nėra šviesos. 

Dabar jis atrodė lyg šešerių metų vaikas. 

Inspektoriui Riversui jo labai pagailo. Jis žinojo, kad šią liūdną 
akimirką daugiau negalima berniuko klausinėti. 

— Tavo tėvo kūnas turi ten būti iki apklausos, — pasakė jis švel- 
niai, — policijos būstinėje. Tai neužtruks ilgai, bet taip reikia. 

— Aš jau turiu eiti, inspektoriau, - pasakė Morganas ir greitai 
nužingsniavo Bau gatve. Ant jo trapių pečių krito sniegas. Inspek- 
torius sekė jį akimis, kol berniukas pasuko į Ilgojo Akro gatvę. 

Konsteblis Forestas, gavęs laišką, pasivijo inspektorių Druri 
skersgatvio kampe. Apsivilkę policininko apsiaustais, nepaisydami 
blogo oro, jie abu lėtai ėjo gatve. 

— Tiek daug visko įvyko nuo tada, kai išėjai! - pasakė konste- 
blis Forestas. — Aš buvau nustebintas. Kunigaikštis išvažiavo — jis 
buvo beveik įneštas į karietą, paliepė vežti į jo klubą Šv. Džeimso 
parke. Jos Malonybė kunigaikštienė buvo prisidengusi juodu šydu. 
„Į Strandą , — pasakė ji karietai privažiavus. Paskui pasirodė ir 
berniukas. Aš prasilenkiau su juo čia eidamas — turėjo glėbį lai- 
kraščių. 

— Jis ką tik buvo čia, kalbėjosi su manim. 

— Kalbėjosi su jumis, pone? 

— Taip. Jis norėjo sužinoti, kur jo tėvas buvo vakar vakare, ir 
man pasirodė, kad jis žino daugiau. 

Inspektorius susierzinęs patrynė kaklą: tas judesys jam priminė 
berniuką didžiuliame šaltame kambaryje Grosvenoro aikštėje, kur 
jis taip pat trynė sau kaklą. 

— Jaunosios damos nepasirodė, - apgailestaudamas pareiškė 
konsteblis Foresras. Jis pagalvojo apie gražiąją verkiančią mergaitę. — 
Liūdnos Kalėdos šiai šeimai. 

— Rytoj, konstebli, nueik štai tuo adresu į Bedfordo gatvę ir 
stebėk. Apsivilk paprastais drabužiais. 

Jis buvo įsitikinęs, kad tą namą gaubė paslaptis. Be to, tame 
versle turėjo dalyvauti vyras. Moterys pačios nesiima verslo. 

Jis nuėjo į Kok Pito skersgatvį ir užlipo klibančiais laiptais į 
viršų, virš lombardo. 


Poniai Fortūnai jau buvo beveik laikas išmesti aktoriams pagamintą 
troškintą mėsą. Ji užkaitė katilą (tai buvo tikras katilas: ji įsigijo jį 
prieš daugelį merų po nepavykusio Makbeto pastatymo), bet kvapas, 
švelniai tariant, nekėlė apetito. Tuo metu, kai policija atvažiavo, ji 
svarstė, ar dar galėtų pasiūlyti troškinį už penkiais pensais mažesnę 
kainą. Ponia Fortūna nesijautė niekuo nusikaltusi, bet vis dėlto susi- 
jaudino: Kok Pito skersgatvyje policininkai nebuvo laukiami svečiai, 
jie atnešdavo tik blogas žinias. Be to, šiame name, Didžiojoje Tičfldo 
gatvėje, buvo nužudyta jauna aktorė, atsivedusi čia kažkokį vyrą. Tai 
pakenkė jos namų vardui, nors ji su tuo neturėjo nieko bendra. Ji 
atsargiai pasiūlė jiems viskio (nerizikuodama praskiesti vandeniu); o 
pasiūlius troškintos mėsos, jie iš karto atsisakė. Kai troškinys pradėjo 
kunkuliuoti, kambaryje pasklido dar baisesnis kvapas. 

— Kuo galėčiau jums padėti, ponai? — pagaliau paklausė ji. 

Jie nupurtė nuo drabužių sniegą džiaugdamiesi, kad nuo viskio 
galės sušilti. 

— Jei jūs neprieštaraujate, norėtume paklausti apie žmones, kurie 
lankėsi pas jus vakar vakare. 

Vakar vakare? (Kaip tik vakar ji turėjo ypač nemalonų inci- 
dentą su jauna aktore; jis baigėsi muštynėmis.) 72 Primrouzė tikra 
šliundra, piktai tarė sau ponia Fortūna. Ji atsivedė dar vieną jauną 
vyrą; ponia Fortūna žinojo, kad jos namai ėmė įgyti gerą vardą, o ji 
pati stengėsi sąžiningai užsidirbti pragyvenimui. Ar ta jauna karvė 
mane apkaltino? Aš ją tik pastūmiau. 

— Atleiskite, ponai, bet aš nieko neprisimenu. Visiškai nieko. 
Vakarais čia susirenka visokio plauko žmonių. 

— Gal prisimenate, ar pas jus buvo panelė Preston? 

Jos veidas pragriedrėjo. 

— Kordelija? Žinoma, ji čia buvo vakar vakare. Dabar prisimenu. 
Tikiuosi, nieko blogo? 

— Ne, nieko blogo. Ji tik liudytoja byloje, kurią mes tiriame. 

— A, liudytoja. Ką ji padarė? 

— Ji nieko nepadarė, ponia Fortūna, visiškai nieko. 

Tačiau jų elgesys buvo labai oficialus. Ant vieno iš stalų mė- 
tėsi pigūs laikraštukai su vienintele antrašte; ponia Fortūna buvo 
itin nuovoki moteris: ji pažvelgė į laikraštį, paskui greitai į parei- 
gunus. 

— Vakar vakare, matau, buvo įvykdyta žmogžudystė. Ar atvykote 
mane dar kartą apkaltinti? Norite sužlugdyti mano verslą? - jos akys 
blykstelėjo iš pykčio ir išgąsčio; ji paėmė laikraštį ir perskaitė, kas 
parašyta. — Štai, žiūrėkite — lordas Morganas Elisas! 

Ji truputį parylėjo, paskui vis dar skaitydama, lėtai pasakė: 

— Ar tai ne tas vyras, dėl kurio Kordelija kadaise paliko sceną? 
Lordas Morganas Elisas? Ar aš neklystu? 

Tai štai kokie ryšiai juos siejo, pagalvojo inspektorius Riversas. Ji 
paliko sceną dėl jo. Ponia Fortūna pažvelgė į juos, svarstydama — 
bendradarbiauti su jais ar nutilti. Kitaip ji nebūtų pasakojusi, bet 
šį kartą jos tuštybė ėmė viršų. 

— Tikriausiai jūs, ponai, žinote, kad aš čia jau seniai... Prisimenu, 
kai Kordelija buvo garsi! 

— Ar ji buvo... garsi? 

— O Viešpatie, atleiskite man už šiuos žodžius, buvo tokie laikai, 
kai ją visi žinojo. Dar yra kelios aktorės, kurios kadaise buvo ži- 
nomos. Bet jų laikas baigiasi, ateina kitų eilė, kitų laikas... Žiūrėkite, 
ponas Trifontas ateina! 

Iš balso galėjai girdėti, kad jai palengvėjo. 

— Vakar vakare ji kalbėjosi su juo. Manau, įkyrėjo jai iki gyvo 
kaulo! 

Ji garsiai sušuko: 

— Pone Trifontai! Brangusis Trifontai, čia policininkai jūsų 
ieško. 

Ponas Trifontas priėjo teatrališkai, bet atsargiai ir įtariai pažvelgė 
į policininkus. 


— Klausau jūsų. 


— Jie nori paklausti apie Kordeliją Preston, — pasakė ponia For- 
tūna. — Žinai, dabar prisimenu, kaip pasakiau savo mergaitei: „Ji 
išblyškusi“. O kur buvo jos apsiaustas? Ji neturėjo apsiausto! 

Inspektorius minutėlę užsimerkė, norėdamas pagalvoti. Be ap- 
siausto. Be laidynės kišenėje. 

— Mes buvome nustebusios, bet, žinoma, nebūtume net pagal- 
vojusios apie žmogžudystę, tik ne apie žmogžudystę! 

— Mes atėjome ne tam, kad vė/ apkaltintume žmogžudyste, 
ponia Fortūna, — nelabai maloniai pasakė inspektorius. 

Ji žvelgė piktai. 

— Ta kita mergina net nebuvo tikra aktorė. Ji atėjo čia, ir tiek. 
Aš nieko bendra su tuo neturėjau, ši vieta padori! 

— Taigi panelė Preston vakar vakare čia lankėsi, ponia For- 
tūna? 

— Taip! Jau sakiau. Taip, pabuvo čia valandą ar dvi, ilgai jos ne- 
buvau čia mačiusi. Jos su Rile Spūns anksčiau užeidavo, maniau, 
kad ji gastrolėse, bet kažkas man sakė, kad ji išėjo iš teatro ir tapo 
mesmeriste! 

— O kodėlja taip domitės? — paklausė vis dar laukdamas ponas 
Trifontas. 

— Ji kaltinama žmogžudyste! 

— Visiškai ne! — garsiai ir tvirtai ištarė inspektorius Riversas. — Ji 
tikrai nekaltinama jokia žmogžudyste. Ji tik liudytoja. 

— Tai dėl lordo nužudymo! - paaiškino ponia Fortūna ponui 
Trifontui. 

— Arji įsitraukė į kokią religinę veiklą? 

Inspektorius Riversas greitai ir atidžiai pažiūrėjo į kvailai besi- 
šypsantį aukštą aktorių, kuris buvo patenkintas tuo, ką sakė. 

— Ar jūs vakar vakare lankėtės čia, — gal per daug grėsmingu 
balsu paklausė jis, - kai buvo atėjusi panelė Preston? 

Nuojo balso tono aktorius surimtėjo ir staiga pajuto, kad čia kvepia 
drama. Jis teatrališkai nusimetė apsiaustą, ranka atsirėmė į vieną iš 
ponios Fortūnos aplūžusių ir dėmėtų raudonų aksominių sotų. 

— Arji negyva? — niūriu balsu paklausė jis. — Girdėjau, ji buvo 

Ponia Fortūna įbruko jam į rankas laikraštį, kad paskaitytų, kas 
įvyko. Jis permetė akimis antraštes. Kiti aktoriai susibūrė aplink, 
staiga suprasdami, kad ponios Fortūnos bute vėl su dideliu susi- 
domėjimu diskutuojama apie dar vieną žmogžudystę. Ar ši vieta 
saugi? Baleto šokėja Olivė, šiek tiek drebėdama, grakščiai pritūpė 
ant raudono sotos porankio. 

— O ašjai nupirkau taurę porterio, kai čia vakar atėjo, - pasakė 
Olivė. — Ji buvo pamiršusi pasiimti pinigų. Kalbėjosi su manim. Aš 
jai papasakojau apie savo darbą. Ji vilkėjo gražią, brangią mėlyną 
suknelę. 

Į pensiją išėjęs sufleris ponas Dženksas, norėdamas geriau gir- 
dėti, prasibrovė į priekį. Jaunos gražios aktorės nervingai kikeno iš 
susijaudinimo. Dvokiantis troškinys kunkuliavo; keletas žmonių 
pasitraukė toliau, kad nejaustų nuo jo sklindančio aromato. 

— Ką tai turi bendra su panele Preston? — paklausė ponas Tri- 
fontas. 

— Ji pažinojo lordą, prisimenu, pažinojo! - dramatišku balsu 
sušuko ponia Fortūna. 

— Vakar vakare jūs su ja kalbėjote, jaunoji ponia? 

Olivė linktelėjo galva, dabar jau netekusi žado. 

— Ojūs, pone Trifontai? — toliau atkakliai klausinėjo inspek- 
torius. 

— Taip, kalbėjau. 

Atėjo du neūžaugos ir ėmė klausinėti, kas čia vyksta; kiti juos 
nutildė, tačiau jie žiūrėjo išplėtę iš susidomėjimo akis ir lyg vaikai 
brovėsi į priekį. Kiti aktoriai, kalbėdami apie Kordeliją, dabar lingavo 
galvas — Aš su ja kalbėjausi — tačiau garsiausias buvo pono Trifonto 
balsas. 

— Kadaise mes kartu vaidinome nepavykusioje pjesėje, kurios 
pavadinimo nesakysiu, — teatleidžia man džentelmenai, tai senas 
teatralų prietaras — o vakar aš jai papasakojau apie dramblį, arga- 
bentą į teatro trupę po to, kai ji išėjo — aišku, jis nesusijęs su tuo, 
kad ji paliko sceną. 

— Ar ji atrodė dėl ko nors susikrimtusi? 

— Sakiau jums, - ištarė ponia Fortūna, - ji neturėjo apsiausto, 
o vakaras buvo šaltas! 


- Jūsų namų šiluma, brangioji ponia Fortūna, galėjo sušildyti, — 
ponas Trifontas pasakė komplimentą mojuodamas rankomis ir 
krisdamas į raudoną aksominę sofą. Baleto šokėja Olivė, pritūpusi 
ant sofos porankio, net pašoko. Ponas Trifontas imponuojamai 
atsilošė. 

— Aš su ja kurį laiką kalbėjausi. Ji klausėsi labai susidomėjusi. 
Nepastebėjau jokio susirūpinimo. 

— Kurgi pastebėsi! — gana pagiežingai sutiko ponia Fortūna, kuri 
pati jaunystėje buvo aktore ir visada norėjo būti dėmesio centre. — 
Bet prisimenu, kad kalbėjaisi su ja labai ilgai. 

— Turėjau daug ką papasakoti, — apatiškai pasakė jis. 

Troškintos mėsos kvapas pasklido po visą kambarį. Kai kurie 
aktoriai dabar pasibjaurėję žiūrėjo į katilą, o inspektorius pamatė, 
kad konsteblis Forestas atrodė pabalęs ir vis nežymiai prisidengdavo 
nosį nosinaite. 

— Ar turėsiu ateiti į teismo salę? — staiga susidomėjęs paklausė 
ponas Trifontas. 

— Tik ne aš! - tuoj pat pareiškė Olivė. - Negalėčiau kalbėti, 
negalėčiau, aš tik šokėja. 

— Mes jums visiems pranešime, — pasakė inspektorius Riversas 
ir paskubino konsteblį Foresrą eiti, kol ponas Trifontas neišvedė 
jų iš kantrybės. 

— Dieve mano! - ištarė konsteblis, du kartus sužiaukčiojęs. — 
Atleiskite, pone, bet aš nenorėčiau būti aktoriumi, jei jie turi tai 
valgyti! 

Paskui abu įkvėpė šiek tiek šviežesnio Druri skersgatvio oro, nors 
pro šalį dardėdami vežimai ir karietos su siūbuojančiomis lempomis 
taškė purvą, kalafiorus, austrių kiautus ir arklių mėšlą. 

Tamsoje inspektorius suraukė antakius: didelis namas Blums- 
beryje ir elegantiškos damos taip skyrėsi nuo ponios Fortūnos 
namų. 

Be apsiausto. 


18 skyrius 


Vėlų tos pačios dienos vakarą, praėjus dienai po tėvo nužudymo, 
naujoji Trento kunigaikštienė Manona garsiai raudodama vaikšti- 
nėjo po vieną iš prabangių savo namų miegamųjų. Ji vilkėjo nak- 
tiniais marškiniais (savo gražiaisiais naktiniais marškiniais, skirtais 
naujam, gražiam gyvenimui). Vaikštinėjo aplink, lyg būtų uždaryta 
narvelyje ir nerastų sau vietos. 

— Gvene, jis išvyko! Kai tik vakar vakare puotoje išgirdome žinią, 
jis išvažiavo į Viltšyrą! Išjojo ant savo arklio... naktį — sakė, joja 
medžioti Jis kalbėjo žiaurius dalykus. Sakė, kad jo šeima niekada 
nėra įsivėlusi į skandalus ir... ir santuoka gali būti anuliuota dėl to, 
ką jis per mane patyrė! 

Vaikščiodama ji kalbėjo ir verkė. 

— NEKENČIU santuokos! Niekas man nesakė, kad bus taip 
baisu, Gvene, baisu ir bjauru. Jis tyčiojosi iš manęs - įžeidinėjo ir 
juokėsi, — ji ėmė isteriškai raudoti, springdama ir rydama orą. - Nie- 
kada netekėk! Niekada netekėk! Tai apgaulė! 

Gvenliama nežinojo, kaip nuraminti savo seserį, kol dar nepa- 
sirodė pamotė. Arvykusi į Londoną ir tapusi savo senelio, Lanefhido 
kunigaikščio numylėtine, Manona labai pasikeitė. Ji augo atskirai 
nuo Gvenliamos ir Morgano, atrodo, jai rūpėjo tik Londonas ir 
aukštuomenė, kalbėjo tik apie puotas ir sukneles. Aš ją labai myliu, 
pagalvojo Gvenliama. Jos prieraišumas seseriai nesiderino su kita 
mintimi: bet ji labai išpaikinta. Akimirksniu Manonos vienišumas 

ir bevilriškumas užgožė viską — pačios Gvenliamos sielvartą dėl 
tėvo mirties ir patirtą sukrėtimą po susitikimo su motina. Ji at- 
rodė pamišusi iš sielvarto, pykčio ir kitko — gal pasibjaurėjimo? 
Ar baimės? Gvenliama nebesuprato. Galiausiai ji apkabino seserį: 
laikė ją rankose, pašnibždomis guodė, nuvedė prie lovos, kurioje 
abi kartu miegojo ir kurią vos prieš keletą savaičių Manona su 
džiaugsmu paliko ištekėjusi už Trento kunigaikščio. Ji padėjo savo 
vyresniajai seseriai atsigulti į lovą, atsisėdo šalia ir glostė jai plaukus, 
rankas, kaktą. 

— Miegok, brangioji Manona, miegok. Tau reikia pailsėti, — ji 
švelniai glostė sesers veidą. 

— Noriu, kad vėl viskas būtų taip, kaip anksčiau, — raudojo 
mergaitė, kurios vienintelė svajonė visada buvo gyventi Londone 
ir ištekėti už kunigaikščio. Bet pagaliau ji aprimo; atrodė, kad jos 
išvargęs balsas aidėjo kažkur toli. Gvenliama glostė jai ilgus plaukus, 
kol pagaliau sesers kvėpavimas tapo lygesnis, akys užsimerkė. Nie- 
kada netekėk, dar kartą pasakė ji pašnibždomis. 

Po kurio laiko Gvenliama atsitokėjo, atsistojo, pasirąžė ir atsi- 
sėdo priešais veidrodį šalia tamsaus tualetinio staliuko. Žvakių švie- 
soje vos galėjo įžiūrėti save. Susišukavo plaukus. Iš kažkur atsiradęs 
skersvėjis suvirpino liepsną, ir jos atvaizdas veidrodyje ėmė mirgėti. 
Ji taip pat buvo tokia pavargusi, kad nebegalėjo blaiviai mąstyti. 
Kadaise, labai seniai, ji labai mylėjo savo tėvą. Bet tai buvo seniai, 
kai gyvenimas buvo kitoks. Prisiminė, kaip jis vaikščiojo su savo 
vaikais per lietų rinkdamas kriauklytes, akmenukus ir jūrų dum- 
blius. Jis pasikeitė, tapo visai kitu žmogum. Tik dabar ji suprato jo 
išdavystę; dabar jis buvo žiauriai nužudytas, o žmonės, tokie kaip 
Trento kunigaikštis, tai vadino ne tragedija, o skandalu. Ji lėtai grįžo 
į lovą ir klausėsi lygaus, slopaus Manonos kvėpavimo. Ji pasilenkė, 
užpūtė žvakę ir atsigulė. Tamsoje išvydo mamos veidą. Ar ji žino? 
Aišku, turėtų žinoti: laikraščiai tik apie tai ir rašė, gatvės dainininkų 
balsai skambėjo net Meiferyje. Ką ji jautė? Viskas buvo taip seniai. 
Mintys lėtai tekėjo. Noriu vėl ją pamatyti... Gal negerai, kad nepa- 
sakau visko Morganui? Bet Morganas neišsaugo paslapčių... Reikėjo 
daugiau papasakoti mamai apie Morganą. Gydytojas Velse mane per- 

spėjo, kad naujieji skausmai kelią nerimą. Jis neturėjo kam daugiau 
apie tai pasakyti, išskyrus mane. „Duokite jam landanumo, — pasakė 
jis, - daugiau nieko negalima padaryti. Ji nuvijo mintis, kurios vis 
sukosi aplink. Jai buvo baisu dėl Morgano sveikatos... 27 reikėjo 
jai pasakyti? Ją perspėti? ... noriu vėl ją pamatyti... Bet reikia apsau- 
goti Manoną, naująją Trento kunigaištienę ir Morganą, būsimąjį 
Lanefido kunigaikštį. Tėvo nužudymas buvo skandalas, daugiau 
skandalų negali būti... tai gražiausias durklas... bet jis nužudė mano 
tėvą... Pagaliau ir jaunesnioji sesuo užmigo. 


Staiga naktį ji nubudo ir instinktyviai pajuto, kad kambaryje yra 
jos brolis. Ji girdėjo tik jam būdingą kvėpavimą; išgirdo popie- 
riaus šlamėjimą. Kai jis buvo mažas, verkdamas ateidavo pas jas 
į lovą dėl to, kad nebuvo mamos ir jam labai skaudėdavo galvą. 
Pastarosiomis dienomis jis nemėgo savo seserų kambario, išmėtytų 
drabužių ir vaistų, kuriuos turėjo gerti. Bet ji gerai jį pažinojo: jei 
galvos skausmai būtų nepakeliami, jis ateitų taip pat kaip anksčiau. 
Taigi nelabai suvokdama, vis dar užsimiegojusi, ji greitai atsisėdo. 

— Morganai, — sušnibždėjo ji - tau skauda galvą? Ar reikia 
vaistų? 

Uždegusi žvakę ir stengdamasi neapšviesti Manonos, ji pamatė 
jį, vilkintį naktiniais marškiniais. Morganas stovėjo prie lovos ir 
drebėjo. Jis laikė rankose dar vieną laikraštį. 

— Kas nutiko? — sušnibždėjo ji. - Tau vėl skauda galvą? 

— Ji su juo susitiko dėl manęs. 

Net jo tylus balsas užsikirto, buvo girdėti, kaip pasikeitė. 

— Morganai, kas nutiko? — Gvenliama bandė kalbėti labai tyliai, 
bet tvirtu balsu. Jis elgėsi keistai, todėl ji turėjo būti tvirta. 

— Jis pas ją lankėsi tą vakarą, kai buvo nužudytas. 

— Pas ką lankėsi? 

— Skaičiau tavo dienoraštį. Pas mūsų mamą. 

Ji pajuto, kaip jai ėmė šokinėti širdis. Kraujas plūstelėjo į veidą. 
Nustebusi žvelgė į jį. Žvakės šviesoje jo akys atrodė paklaikusios, o 
ji žiūrėjo į jį, negalėdama patikėti. 

— Skaičiau tavo dienoraštį. Buvau pas ją nuėjęs. 


to 

Kambarys dabar buvo toks šaltas, kad berniukas tiesiog kaleno 

— Tu man niekada nieko nepasakoji. Tai aš suradau skelbimą apie 
vaikus iš namelio medyje, ne tu. Sakei, kad aš tik įsivaizduoju ir kad 
tai neprotinga. O paskui suradai ją ir nieko man nesakei. Jei nebū- 
čiau perskaitęs tavo dienoraščio, niekada nebūčiau sužinojęs. 

Stovėdamas prie lovos, jis tiesiog konvulsiškai drebėjo. Ji sten- 
gėsi suimti save į rankas. Viskas, ką jis sakė, buvo tiesa. Ji slėpė 
nuo jo, slėpė daug dalykų, bet jo paries labui. Jis buvo per daug 
pažeidžiamas. Paskubomis jam sušnabždėjo: 

— Morganai, eikš į lovos galą, į mano pusę, ir pasišildyk. Ne- 
pažadink Manonos, negalima pažadinti Manonos, ji nieko apie 
tai nežino. Dėkingas seseriai jis atitraukė anklodę ir palindo po ja 
pačiame lovos kojūgalyje. 

— Ai, kokios šaltos tavo kojos! — sušnibždėjo ji. - Neprisiliesk 
prie Manonos ir nepažadink. 

— Mes nesantuokiniai. 

— Tylėk! 

Bet žodis buvo ištartas. Manona apsivertė ir tyliai atsiduso. 

Didžiuliame šaltame miegamajame buvo šalta. Name tylu. 
Aikštėje tylu. 

— Man penkiolika, - sušnibždėjo jis. - Galėjai man pasakyti. 
Aš buvau pas policininką. 

— Ką? 

— Klausiau jo. Policininko. Jis man pasakė, kad tą naktį tėvas 
lankėsi pas kažką Blumsberyje. Jis buvo nuėjęs pas mūsų mamą. 

Gvenliama buvo taip priblokšta, kad pamiršo, jog reikia kalbėti 
pašnibždomis. 

— Nucilk! Nucilk! 

Jis nekreipė dėmesio. 

— Tai aš. Aš paprašiau jos pakalbėti su tėvu. Paklausiau, ar ga- 
lėčiau pas ją gyventi ir tapyti. Nutapiau Gurą, kad ji matytų, jog 
viską prisimenu. 

Ir nė vienas iš jų nepastebėjo, kad kitoje lovos pusėje buvo labai 
tylu ir ramu. 

— Daugiau niekada apie tai nekalbėk, niekada, —- Gvenliamos 
balsas vėl skambėjo pašnibždomis, bet griežtai. — Viskas baigta. 
Praeities nesugrąžinsi. Štai ką ji pasakė. 

— Tu viską parašei dienoraštyje. Tai tas pats, kas papasakoti 
žmonėms! Sužinojai, kad ji gyva. Kad mes nesantuokiniai, - atrodė, 
kad jis mėgaujasi tuo žodžiu. 

— Nekartok to žodžio! Nutilk! Kas būtų, jei Manona sužinotų, 
jei Trento kunigaikštis sužinotų? Jis tikrai rastų būdą kaip anuliuoti 
santuoką — tu negalėtum būti Lanefido kunigaikščio įpėdiniu. 
Mūsų mama nenori, kad kas nors sužinotų. Ji man tai sakė. 

— Manona visą laiką verkia. Nieko daugiau nedaro po vestuvių, 
tik rauda. Nuo verkimo ji darosi bjauri. Tai ji norėjo atvažiuoti į 
Londoną, kur viskas atrodė taip nuostabu! Aš norėjau vykti į Ame- 
riką! Nenoriu būti Lanefido kunigaikščio įpėdiniu, noriu gyventi 
su mūsų mama ir būti tapytoju, o tu gali daryti ką nori, - jo sku- 
biai tariami žodžiai nuskambėdavo tai garsiai, tai virsdavo šnabž- 
desiu. — Klausyk, Gvene. Aš pardaviau tavo smaragdus. 

— Ką? Apie ką tu kalbi? 

— Tuos, kuriuos tėtis tau padovanojo vestuvėms. Atleisk, Gvene, 
turėjau tai padaryti. Aš tau kada nors nupirksiu, bet man reikėjo 
pinigų. 

Ji buvo pritrenkta. Jis bandė paaiškinti. 

— Juk žinai, kad jiems gali bet kuriuo metu šauti į galvą mus vėl 
išvežti į Velsą, lyg būtume kokie siuntiniai! Aš negaliu grįžti į Velsą, 
turiu pasilikti apklausai. 


wu- oo 


nesuprato. 

— O kas, jei pasakys, kad tai ji? Kad ji nužudė? Ji gyvena Blums- 
berio aikštėje. Jei man reikės paaiškinti, kad ji mano mama, kad 
susitiko su juo tik norėdama man padėti? 

— Viešai teisme? Pasakytum tai teisme? — Gulėdama didelėje lo- 
voje, Gvenliama staiga pajuto, lyg jos gyvenimas slystų it kilimėlis 
iš po kojų, o pati kristų bedugnėn. Girdėjo mamos žodžius: 

— Turi suprasti tai, ko aš nesupratau: pasaulis padalytas ne tik tarp 
turtingųjų ir vargšų, bet ir tarp tų, kurie kilmingi ir nekilmingi. Ji 

mintyse matė kunigaikščio ir pamotės veidus. Ir kodėl Morganas 
pardavė jos brangiausią papuošalą? Paskui išgirdo vardą, taip aiškiai, 
lyg kažkas būtų jį garsiai ištaręs. Tačiau jis skambėjo jos galvoj. 

Panelė Gvenliama Preston. Ji papurtė galvą, lyg norėdama ja 
nusikratyti, bet ši tebebuvo savo vietoje. 

Panelė Gvenliama Preston. 

Kitoje didelės lovos pusėje buvo tylu. Brolis ir sesuo buvo taip 
įsijautę, kad negirdėjo tos spengiančios tylos. 


Paskui nutiko kita nelaimė. Gvenliama raudojo ir šaukė iš sielvarto, 
gailesčio ir skausmo, o Morganas buvo toks išbalęs ir išsigandęs, 
kad rodėsi, jog nebeišstovės, o jo galva, atrodė, tuoj sprogs. Tada 
tie patys policininkai vėl atėjo ir vėl klausinėjo. Trento kunigaikščio 
šeima atsisakė pripažinti Lanenido kunigaikščio šeimą ir skubiai 
išvyko į savo namus šiaurės Anglijoje, kad pabėgtų nuo skandalo, 
apklausos ir apkalbų — po to Gvenliama ir Morganas sėdėjo dide- 
liame name Londone kaip šmėklos: susikrimtę iš sielvarto ir apimti 
kaltės jausmo. Jų veidai buvo netekę spalvos, kaip ir jų mirusios 
sesers veidas. 

Kai policininkai pasirodė antrą kartą, Lanefido kunigaikštis 
nekalbėjo ir net nešaukė ant jų. Tvarsčiai nukrito nuo kojų. Tam- 
sioje svetainėje jis gėrė viskį ir žiūrėjo bereikšmiu veidu, nieko 
nematydamas. Tik ponia Rozamunda vis dar galėjo atsakinėti į 
inspektoriaus Riverso klausimus. Ji kalbėjo šaltu ir ramiu balsu: jos 
duktė Manona, Trento kunigaikštienė, mirė iš sielvarto, kai buvo 
žiauriai nužudytas jos tėvas. Inspektorius Riversas atidžiai žiūrėjo į 
išbalusį ir nieko nesakantį jos veidą, kuriame nebuvo ašarų, ir tylų 
kunigaikštį, geriantį viskį. Paskui pamatė du visiškai palūžusius 
vaikus, kurie jam nieko negalėjo pasakyti. Aš visada ieškau sielvarto, 
jis buvo sakęs konstebliui Forestui. Čia jie matė daug sielvarto. 

Gvenliama sudegino savo dienoraštį, o Morganas seną laikraštį 
su skelbimu (bet pinigus paslėpė giliai kišenėje). Atlikus skrodimą, 
nebuvo jokių abejonių, kaip mirė jaunoji Trento kunigaikštienė. 
Laikraščiai buvo pilni detalių, nes karališkosios šeimos paliepimu 
tuoj pat buvo surengta apklausa dėl jos mirties. Vos prašvitus, kol 


232 


jos brolis ir sesuo dar miegojo, ji nuėjo į arklides ir paprašė arkli- 
ninko potassium antimony, sakydama, kad Velse serga jos arklys. 
Manona mirė trečią valandą popiet baisiose kančiose: jos vidaus 
organai buvo sudegę. Apsirengusi vestuvine suknele, ji gulėjo savo 
naujoje vestuvinėje lovoje naujame Trento kunigaikštienės name 
Berkelio aikštėje: toje vietoje, apie kurią visada svajojo. Jos veidas 
buvo perkreiptas iš skausmo. Per apklausą, kurios metu davė paro- 
dymus chirurgai ir vargšas arklininkas, per keturias minutes buvo 
prieita išvados. Visi sušaukti į teismą prisiekusieji tam pritarė. Jie 
matė nelaimingą kūną, apvilktą vestuvine suknele. Iš jų veidų buvo 
galima spręsti, kad jie suprato, kokia skausminga turėjo būti mirtis. 
Nors jaunoji kunigaikštienė pati nusižudė, o tai teismo pripažįstama 
didžiausiu nusikaltimu („nepaisė to, kad tokią teisę turi tik Visagalis 
ir nekviesta nukeliavo pas jį ), vis dėlto prisiekusieji, pasitarę su 
karaliaus koroneriu, nusprendė, kad tai įvyko in dementia acciden- 
talis, tai yra, kai vargšei jaunajai damai iš sielvarto dėl tėvo mirties 
pasimaišė protas, todėl negalėjo atsakyti už savo veiksmus. 

Šis sprendimas leido bažnyčiai suteikti jai galimybę būti palai- 
dotai pašventintoje žemėje, šalia savo tėvo. 

Ponas Persivalis Tanksas, Šv. Georgijaus parapijos Blumsberyje 
koroneris, netikėtai gavo laišką iš Vindzoro. Jos didenybės įsakymu 
apklausa dėl lordo Morgano Eliso taip pat turi būti tuojau pradėta, 
kad lordo Eliso kūną būtų galima palaidoti. Todėl šios parapijos 
prisiekusieji taip pat buvo greitai sukviesti. Septyniolika dorų ir 
teisingų vyrų iš minėtosios parapijos pakeliui į policijos būstinę 
praėjo pro alų, minias žmonių ir „Inkaro“ aludę. Prieš pamatant 
kūną, turėjo būti formaliai pradėta apklausa dėl lordo Morgano 
mirties. Nė vienam iš septyniolikos vyrų nepatiko būti policijos 
skyriuje: jie nesmagiai stovėjo sušalę tamsiame antrojo aukšto ko- 
ridoriuje, rankose laikydami kepures ir atsiliepdami į savo vardus, 
kuriuos skelbė koroneris. 

— Hamfris Dičas, kepėjas, Šiaurinė garvė. 

— Aš. 

— Džonas Boksalis, geležius, Beri skersgatvis. 

— Aš. 

— Džailsas Kingas, kepėjas, Grėjaus Smuklės skarsgarvis. 

— Aš. 

Galiausiai vardai paskelbti, visi prisaikdinti. Prisiekusieji sugu- 
žėjo į mažą kambarėlį. Ten gulėjo lordo Eliso kūnas. Aukštai paka- 
bintos aliejinės lempos buvo taip išdėstytos, kad gerai matytųsi visi 
sužalojimai. Jie matė žymes ant sutinusio veido. Matė sukrešėjusį 
kraują ten, kur buvo įdurtas ginklas, ir džiaugėsi, kad buvo žiema 
ir buvo šalta. Geležies dirbinių pirkliai ir aukcionininkai sukinėjosi 
kartu su kepėjais ir policininkais, apžiūrinėdami kūną ir suvokė, kad 
mirtis nežiūri į padėtį visuomenėje ar pinigus. Iš tolo buvo girdėti 
gyvenimas ir linksmi šūksniai, sklindantys iš „Inkaro“ aludės. 

— Visi apžiūrėjote kūną? — formaliai paklausė koroneris, kai jie 
visi susirinko. Prisiekusieji linktelėjo galvomis. 

— Įvertinote sužeidimus? 

Jie visi linktelėjo ir suniurnėjo. 

— Matėte žudiko ginklą? 

Jie vėl linktelėjo galvomis. Žudiko ginklas jiems padarė įspūdį. 
Jis buvo prabangus, skaisčiai žibėjo tamsoje ir visai netiko šiai vietai 
(prisiekusieji kraipė galvas, tyliai švilprelėdami pagalvoję apie jo 
vertę). 

Paskui ponas Tanksas, lyg tai būtų jo valioje, rankos mostu 
leido šiomis ypatingomis aplinkybėmis atiduoti kūną nužudytojo 
šeimai. Jis atidėjo apklausą dviem dienom ir leido abu kūnus pa- 
laidoti per Kalėdas. 

Prisiekusieji nuskubėjo į aludę ko nors išgerti. Ponas Tanksas 
nulipo laiptais žemyn, taip pat džiaugdamasis, kad gali išeiti iš 
kambario, kur buvo mirusiojo kūnas. Policijos būstinėje sukinėjosi 
konstebliai ir kalbėjosi apie tai, kas nutiko, ir apie plėšikus Voks- 
hole. Ponas Tanksas užsidėjo skrybėlę ir išėjo į garvę. Buvo labai 
šalta. Jis užėjo į restoraną, susirado kompaniją, užsisakė alaus. Be 
galo didžiavosi, kad pats vadovaus apklausai. Ponas Tanksas buvo 
gavęs dar vieną laišką: Lanefido kunigaikštis dabar ketino atsiųsti 
savo atstovą teisininką, kuris dalyvaus apklausoje. Išgirdus, kas tas 
žmogus, pono Iankso širdis ėmė plakti smarkiau: tai - seras Francis 
Vilobis, kuris, kaip žinoma, buvo karalienės patarėjas. Be jokios 

abejonės, Lanefido kunigaikštis pasakvs, kad koroneris ir policija 
vilkina bylą dėl jaunosios kunigaikštienės mirties. Seras Francis 
Vilobis, aišku, taip pat manys, kaip tai būdinga teisininkų profesijos 
atstovams (ponas Tanksas iš tikrųjų turėjo mediko išsilavinimą), 
kad koronerio vadovaujama apklausa buvo netikusi, anomalija, nes 
nebuvo laikomasi teisinės sistemos taisyklių ir normų. Tačiau ponas 
Tanksas eidamas išdidžiai ištiesė pečius ir nejautė šalčio. Tiesa, kai 
kurios apklausos vyko chaotiškai — prisiekusieji galėjo klausinėti liu- 
dytojų, teisės atstovai kišdavosi, kartais liudytojai nesusivaldydavo, 
neretai būdavo sugadinami, sutrypiami ar pavagiami įkalčiai. Tas 
ypatingas blizgantis žudiko durklas visą laiką bus saugomas parei- 
gūnų. Tačiau - ponas Tanksas atsiduso — aludės viršutinis aukštas 
teismo procesui nėra tinkama vieta. Vis dėlto jis parodys visiems, 
ypač karalienės patarėjui serui Francui Vilobiui, kaip koroneris turi 
vesti apklausą. Jis parodys, kad koronerio apdairumas svarbiau nei 
tempas. Jis ėmė svajoti apie apdovanojimą ir karališkąją pensiją. 
O paskui, kadangi mėgo pavalgyti, pradėjo galvoti apie žąsį, kurią 
rytoj ketino iškepti jo žmona. 
O inspektorius Riversas tą vakarą vėl nuėjo į Blumsberį. 


Blumsberyje konsteblis Forestas vaikštinėjo apsirengęs paprastais, į 
akį nekrentančiais drabužiais ir sningant svajojo bent apie puodelį 
karštos arbatos. Jis pranešė inspektoriui, kad pagyvenęs vyriškis, iš- 
vaizda panašus į užsienietį, atvyko pas mesmeristę ir dar neišėjo. 

— Kaip suprasti — panašus į užsienietį? 

Konsteblis Forestas pagalvojo. 

— Su keistu apsiaustu ir skrybėle, — paaiškino jis. 

Inspektorius Riversas, ne visai suprasdamas, kodėl jis buvo su- 
nerimęs, dar kartą nužvelgė žalvarinę, į akis nekrentančią iškabą ir 
pabeldė į duris. Niekas nesirodė. Jis patrempė skambučio virvutę ir 
išgirdo, kaip jo aidas nuskambėjo namo koridoriuje. Inspektorius 
visad spėjo, kad čia įsipainiojęs vyras. Bet negi jis dar ir užsienietis? 
Inspektorius buvo čia, nes norėjo šiai elegantiškai, patraukliai ir 
paslaptingai moteriai, panelei Kordelijai Preston, mesmeristei ir 
aktorei, padėti pasirengti apklausai dėl lordo Morgano Eliso mirties. 


LS 
0 
“Mą 


Kadaise dėl lordo Morgano Eliso ji paliko sceną. Jeigu ji papasakos 
jam, kas nutiko tarp jų tą vakarą, kai įvyko žmogžudystė, daug kas 
gali pasikeisti. Gal nereikėjo taip įsijausti į šį reikalą, bet jam kėlė 
nerimą koroneriui daroma įtaka (suprato, kad poną Tanksą spaudė 
aukštesnės jėgos, reikalavo spartesnių tempų ir rezultatų). Jis suvokė, 
nekalta būtų, gali greitai iš liudytojos virsti įtariamąja. Jis žinojo, 
kad atėjo čia, nes vėl norėjo pamatyti šią moterį. 

Pagaliau duris atidarė pati panelė Spūns. Ji sutriko pamačiusi 
inspektorių, atrodė išbalusi ir įsitempusi. 

— Jei galima, norėčiau dar kartą pasikalbėti su panele Preston, — 
mandagiai pasakė jis. 

— Panelė Preston nelabai gerai jaučiasi, — tarė panelė Spūns. 

— Atleiskite, kad trukdau. Tačiau man labai svarbu su ja pasikal- 
bėti. Tai susiję su apklausa dėl lordo Morgano Eliso mirties. 

Galų gale, nors ir nenoriai, ji sutiko: padavė jam mažą lemputę 
ir paprašė palaukti dideliame kambaryje. Nuo lempos kambaryje 
driekėsi nejaukūs šešėliai. Lubose žibėjo žvaigždės, nušviestos lauke 
kabančių aliejinių lempų. Jis vaikštinėjo jausdamasis nesmagiai, lyg 
kambaryje būtų visas pulkas ateivių. Pakėlė marmurinę galvą su 
numeriais, nežinia kodėl paglostė ją ranka, prisiminė savo brangią 
mirusią žmoną ir tai, kaip jai prieš mirtį iškrito plaukai. Pagaliau 
panelė Spūns grįžo ir paprašė sekti paskui ją į tą pačią jaukią svetainę, 
kur lankėsi praėjusį kartą. 

Jis nebuvo pasirengęs tam, ką ten pamatė. 

Panelė Kordelija Preston atrodė lyg visai kita moteris. Ta ele- 
gantiška, patraukli, pasitikinti moteris, kurią sutiko pirmą kartą, 
dabar buvo išblyškusi, atrodė pamišusi ir, rodos, jo nepastebėjo. Jos 
plaukai buvo susivėlę. Ar tai pavėluotas sielvartas dėl lordo Eliso? 
Prie aukšto lango stovėjo senas vyras (inspektoriui Riversui kaž- 
kodėl nuo to palengvėjo), aišku, kad užsienietis, apie kurį kalbėjo 
konsteblis Forestas. Prisistatydami vienas kitam, jie abu linktelėjo 
galvas. Užuolaidos buvo užtrauktos, bet ne visiškai; už lango, sodo 
viduryje, jis vėl pamatė angelo siluetą, ramų ir teikiantį vilčių, nors 
ir padengtą sniegu. Eglutė su mažomis neuždegtomis žvakutėmis 

dabar atrodė vieniša, Kalėdos pamirštos. Spragsėjo židinio ugnis: 
vienintelis garsas, kuris buvo girdėti kambaryje. 

Jam ištarus „Atleiskite, kad atėjau tokiu netinkamu metu, bet 
man reikia su jumis pasikalbėti apie mirtį“, panelės Kordelijos 
akyse pasirodė ašaros. Jos riedėjo skruostais, ir ji nieko neatsakė. 
Inspektorius buvo priblokštas, matydamas ją tokią. Jis pažvelgė į 
panelę Spūns, laukdamas, kad ši paaiškintų tokio silevarto priežastį. 
Ji nieko nepasakė. Jis turėjo tęsti. 

— Panele Preston, apklausa dėl lordo Eliso nužudymo jau pra- 
dėta, bet atidėta dėl laidotuvių - dviejų laidotuvių - jūs tikriausiai 
girdėjote apie lordo Eliso dukters, ponios Manonos mirtį. Apklausą 
tęsime po Kalėdų. Jūs būsite ten pakviesta. Atrodo, turite pasi- 
rengti... — jis nutilo, - kad jus atakuos spauda. Aš negalėsiu jūsų 
nuo to apginti. 

Tačiau panelė Preston, atrodo, nieko negirdėjo. 

— Ji žino, kad yra kviečiama, - tyliai pasakė panelė Spūns ir 
padavė jam laišką, adresuotą panelei Kordelijai Preston. 


Kadangi iš patikimų šaltinių esu informuotas, jog jūs galite duoti 
parodymus mūsų valdovei poniai karalienei dėl lordo Morgano Eliso 
nužudymo, Jos didenybės vardu įsakau jums gruodžio 26 dieną penktą 
valandą vakaro atvykti į „Inkaro“ aludės antrąjį aukštą Jos didenybės 
vardu duoti parodymus mano vadovaujamoje apklausoje. Privalėsite 
sakyti tiesą ir tik tiesą. Su mano antspaudu, gruodžio 26 diena, tūks- 
tantis aštuoni šimtai keturiasdešimt ketvirtieji metai. 


Pasirašė ponas Tanksas. Tokia pati laiško forma, kaip ir visiems 
liudytojams: šiuose namuose jo tonas skambėjo grėsmingai. Inspek- 
torius grąžino laišką panelei Spūns. Jis vėl pažvelgė į panelę Preston. 
O paskui staiga jam pasidarė labai liūdna. Praėjusį kartą ji mūvėjo 
pirštines, ir jis nematė, kad jos rankos buvo sumuštos. Inspektorius 
stengėsi į jas nežiūrėti. Žinoma, galėjo būti ir kitų priežasčių, dėl ko 
atsirado mėlynės ir įbrėžimai, tikriausiai ji — jis griebėsi bet kokios 
minties — nukrito į sniegą. Jis vos prisivertė paklausti: 

— Jūs... susižeidėte rankas, panele Preston? 


Ji pažvelgė į savo rankas, lyg jų nematydama, bet inspektorius 
pastebėjo, kad panelė Spūns susirūpinusi staiga ėmė jį stebėti. Jis 
vėl vos ne vogčiomis žvilgtelėjo į rankas ir nusuko akis. Negalėjo 
patikėti, kad jam taip rūpėjo. 

— Panele Preston. 

Buvo sunku oficialiai kalbėti tokio sievarto akivaizdoje. Tačiau 
kas bebūtų nutikę, jo reikalai buvo svarbesni. 

— Panele Preston, aš dar kartą jus oficialiai raginu papasakoti 
apie jūsų ir lordo Eliso reikalus. Tik turėdamas tokią informaciją, 
kalbėdamasis su koroneriu galbūt galėsiu jums padėti. Marau, kad 
jus slegia asmeninis sielvartas ir labai apgailestauju, kad trukdau. 
Tačiau nesu tikras, ar jūs suprantate, su kokiais sunkumais galite 
susidurti, jei neatsakysite į klausimus. 

Tačiau kambaryje tebebuvo tylu. Užsienietis žiūrėjo į panelę 
Preston. Iš jos veido išraiškos inspektorius nieko negalėjo išskai- 
tyti. 

Jis pabandė dar kartą. 

— Panele Preston, dėl tos nelaimingos jaunos mergaitės savižu- 
dybės — jūs suprantate, lordo ir ponios Elisų dukters - apklausoje 
dalyvaus vienas iš Jos didenybės patarėjų, kad galėtų patarti Lane- 
fido kunigaikščiui. Jie visi tikėsis... reikalaus... labai greitų išvadų, 
ir kartais tokiomis aplinkybėmis... gali būti padaryta klaidų. 

Kordelija, lyg jau būtų teisiama, su siaubu akyse pažvelgė į jį, 
bet nieko nepratarė. Galiausiai prancūzas atsisuko į inspektorių. 

— Manau, kad panelė Preston supranta tuos sunkumus, pone, — 
tarė jis, — bet ji pati turi didelių išgyvenimų. Dabar ji negali jums 
atsakyti. 

Pagaliau inspektorius nenoromis susiruošė eiti. Jis norėjo pasi- 
likti kambaryje ir suprasti, kas baisaus nutiko. Tačiau panelė Spūns 
palydėjo jį iki durų, mandagiai, bet netardama nė žodžio. 

— Ačiū, — tik tiek tepasakė ji uždarydama duris. Jis vėl mintyse 
matė nubrozdintas, subraižytas rankas. 

Žinoma, reikia apie tai informuoti koronerį. 

— Eik namo, — maloniai paragino konsteblį Forestą, kuris laukė 
apsnigtas, nes jis turėjo jauną šeimą, o rytoj Kalėdos. 


19 skyrius 


Kitą dieną įvykusios lordo Morgano Eliso ir jo dukters laidotuvės 
pritraukė daugiau dėmesio ir buvo triukšmingesnės negu Lanefido 
kunigaikščio šeima galėjo matyti baisiausiuose košmaruose. Pagal 
šeimos tradiciją kūnai buvo nugabenti į Velsą, bet laidotuvių cere- 
monija, žinoma, vyko Londone. Viskas atrodė pompastiškai — juodi 
arkliai, baltos lelijos, nesvarbu, kad tai buvo Kalėdų diena. Juodos 
karietos, juodi arkliai, juodos plunksnos, velsietiškas vežimas su 
patranka, Britanijos aukštuomenės žmonės. Okstordo gatvėje buvo 
didelis sujudimas. (Tačiau kai kurie liko nuošalyje: tikriausiai tai 
nebuvo tos laidotuvės, kuriose jie norėtų dalyvauti. Nebuvo nė vieno 
Trento kunigaikščio šeimos nario: nepaprastas žiaurumas jaunos 
mergaitės atžvilgiu, kuri visai neseniai tapo jų šeimos dalimi.) Ka- 
ralienė atsiuntė tolimą pusseserę, kuri atstovautų jos vardui. Tačiau 
nepaisant drėgno ir šalto rūko ir dulksnos, minios žmonių rikiavosi 
gatvėse, vedančiose į Šv. Pauliaus katedrą: šiaip ar taip tą dieną buvo 
šventė. Jie rodė pirštais, šaukė ir šnibždėjosi. Kai kurie valgė pyragus, 
nusipirkę iš pyragų pardavėjo, kuris, pamatęs, kad gali uždirbti, 
puse penso pakėlė kainą. Karafalkui ir laidojimo procesijai pamažu 
judant, perpildytose gatvėse buvo girdėti įvairiausių garsų: į minią 
buvo įsimaišę elgetų, linksmintojų ir kišenvagių; kažkas skraidino 
aitvarą, žonglieriai mėtė į miglotą orą kamuoliukus, žmonės šlapi- 
nosi gatvėje, pardavinėjo balandžius narveliuose, daininkai dainavo 
savo kūrybos daineles. 

NE VIENAS, O DU! MES VERKIAME IŠ SKAUSMO! 

NEGALI LIKTI ABEJINGŲ ŠIAI ISTORIJAI. 

VIENA MIRĖ KĄ TIK PATYRUSI VEDYBŲ DŽIAUGSMĄ, 
O KITAS PASRUVĘS KRAUJU. 

KOKIA NELAIMĖ! O, KOKS SIAUBAS! 


Tai buvo ne tik laidotuvės. Tai buvo - žodžiai ėjo pašnibždomis 
iš lūpų į lūpas - jaudinantis įvykis: žmogžudystė, savižudybė ir 
chaosas. 

Paskui arklių traukiamas karafalkas lėtai pajudėjo Velso link, į 
šeimos laidojimo vietą. Už jo uždaroje karietoje ponia Rozamunda 
buvo susodinusi du likusius vaikus. Su jais važiavo vienas pati- 
kimiausių kunigaikščio tarnų, kuriam buvo įsakyta juos saugiai 
nugabenti atgal į šiaurės Velsą, toliau nuo skandalo. Ten jie turėjo 
laukti tolimesnių kunigaikščio nurodymų. 

Drėgną ir šaltą popietę žmonės matė, kaip katafalkas ir uždara 
karieta judėjo atokiais Londono rajonais. 


20 skyrius 


Didžiausias kambarys „Inkaro“ smuklės pastato viršuje, šalia Bau 
gatvės policijos skyriaus (kartais vadinamas „svetaine“) buvo pakan- 
kamai erdvus, bet ne toks, kad jame tilprų daug suinteresuotų asmenų, 
kurie jautė turį svarių priežasčių dalyvauti koronerio vadovaujamoje 
apklausoje dėl lordo Morgano Eliso, Lanefido kunigaikščio įpėdinio, 
mirties. Kambarys buvo dažnai naudojamas svarbiems parapijos 
susirinkimams ir teismo apklausoms ir buvo pakankamai jaukus: 
ant sienų kabojo paveikslai su kaimo vaizdais; kambarį šildė židinys 
(kuriame tuoj bus karšta ir kuris greitai persismelks susirinkusiųjų 
kvapo); ant židinio atbrailos stovėjo didelis laikrodis ir kabėjo veid- 
rodis, atspindintis perpildytą kambarį, bei lentyna prisiekusiųjų skry- 
bėlėms. Užuolaidos buvo atitrauktos, bet pro didelius langus iš lauko 
skverbėsi pilka ryto šviesa. Lempos buvo uždegtos. Vis dėlto galėjai 
pasakyti, jog tai aludė: apačioje žmonės grūdosi, skundėsi ir juokėsi: 
rytiniai girtuokliai ir neaiškūs tipai, bandantys susiburti verslo rei- 
kalais, čartistai ir žmonės, besigrūdą į omnibusą, vežantį į Dramblio 
rajoną, ar karietą — į Bristolį. Spūstis didėjo. Koronerio padėjėjas 
pakvietė konsteblius. Tik tiems, kurie turi svarbią priežastį, buvo 
leidžiama lipti laiptais į viršų. Iš apačios sklido alaus kvapas ir žmonių 
šūksniai. Kai pasirodė pats Lanefido kunigaikštis, kurį beveik reikėjo 
nešti ir stumti siaurais laiptais, o paskui jį juodai apsirengusi našlė, 
ponia Rozamunda Elis, kilo sujudimas. Iš pagarbos ir susižavėjimo 
žmonės žemai lenkėsi ir kumščiojo vienas kitam: aukštuomenė. 

Septyniolika dorų ir sąžiningų vyrų, jau prisiekę tada, kai buvo 
nuėję apžiūrėti kūno, vilkėdami geriausiais drabužiais, vienas paskui 
kitą rinkosi į vidų. Jie padėjo savo skrybėles ant lentynos ir reikšmingai 
atsisėdo, žinodami, jog tai ypatinga byla. Tarp jų buvo kepėjų, atsi- 
kėlusių labai anksti, kad prieš ateidami spėtų atlikti visus užsakymus. 
Įėjo žmogus iš Morning Chronicle, žurnalistas iš The Times ir News 
of the World reporteris. Tik Globe darbuotojas vis dar stumdėsi apa- 
čioje. Panelė Rilė Spūns, viena iš kelių moterų, sėdėjo viena, ramiai 
ir kukliai. Ji pastebėjo, kad vienas iš prisiekusiųjų, Džozefas Manlis, 
stiklius, buvo joms pažįstamas: jos pirko iš jo stiklines žvaigždes. 
Karalienės patarėjas seras Francis Vilobis sėdėjo šalia Lanefido ku- 
nigaikščio ir ponios Rozamundos Elis ir viską atidžiai stebėjo. Buvo 
matyti nepažįstamų žmonių, kurie, ko gera, kažkaip gavo leidimą 
įeiti ir dabar brovėsi vidun: gal jie žurnalistai, gal kieno giminės, o gal 
paprasčiausi smalsuoliai. Inspektorius Riversas atsisėdo pačiame gale. 
Iš kažkur pasirodė ponas Rolandas. Koronerio padėjėjui linktelėjus 
galva, konsteblis Forestas uždarė duris ir įsitaisė šalia jų. Tačiau net 
tada, kai pagaliau buvo pasiruošta pradėti apklausą, pro durų apačią 
smelkėsi stiprus ir saldus alaus kvapas ir sklido tabako dūmai. 

Įėjo ponas Tanksas, pažiūrėjo, ar yra seras Francis Vilobis, ir 
griežta veido išraiška kreipėsi į susirinkusiuosius. Jis vadovaus ap- 
klausai: netvarkos nebus. 

— Jos didenybės vardu pradėdamas apklausą, norėčiau infor- 
muoti visus susirinkusiuosius, jei kas to dar nežino, kad koronerio 
apklausa nėra teismas. Tai tik apklausa ir, pabrėžiu, anaiptol nėra 
galutinė. Visi čia dalyvaujantieji turi atsiminti, kad parodymai už- 
rašomi. Žinoma, svarbu, kad viskas būtų viešai paskelbta — šitaip 
mes galime atrinkti žmones, turinčius svarbių parodymų ir galinčius 
dalyvauti tolesniame etape. Bet ne viską, ką prisiekusieji išgirs, — jis 
griežtai pažiūrėjo į vyrą iš G/obe, kuriam kažkaip pavyko čia prasi- 
brauti, — turi žinoti plačioji visuomenė. Tikiuosi, kad spaudos vyrai 
supranta, ką aš noriu pasakyti. Nekalti žmonės, kurie ateina su pa- 
rodymais, neturi būti atvirai cituojami — tuo galima padaryti žalos, 
o ne pasiekti teisingumo. Aš nenoriu, kad būtų skelbiami tendencingi 
pranešimai apie dalykus, kurie nesusiję su lordo Eliso mirtimi. 

Jis rūsčiai pažvelgė pro savo akinių stiklą. Žurnalistai atrodė 
truputį įsižeidę, kad koroneris jiems priekaištauja dar neprasidėjus 
apklausai. Inspektorius Riversas turėjo pripažinti, kad ponas Tanksas 
stengėsi kaip galėjo. Tačiau jie abu iš patirties žinojo, kad žodžiai 
kartais ir lieka tik žodžiais. 


— Pakvieskite chirurgus. 


Sėdėdamas kambario gale, inspektorius Riversas dar kartą klausėsi 
parodymų, suvokdamas nemalonų faktą, kad jis pirmą kartą ne 
visai atliko savo pareigą. Pirmą kartą gyvenime jis nuslėpė nuo 
koronerio įkalčius. Jis girdėjo, kad chirurgai pastebėjo, jog nužu- 
dytasis, galimas dalykas, grūmėsi, nes ant jo veido matyti įbrėžimų. 
Kažkas, kažkokia nuojauta, vertė inspektorių manyti, kad panelė 
Preston nežudė: suvokdamas, jog viskas gali labai greitai pakrypti 
prieš ją, jis nepranešė koroneriui apie žymes ant jos rankų. Tačiau 
gal aš klystu. Mano nuojauta ne visada pasiteisina. Inspektorius ne- 
rimastingai sujudėjo kėdėje. Jis matė, kad panelė Rilė Spūns buvo 
visiškai viena. Ji sėdėjo tiesi ir rami. 

Inspektorius taip pat matė, kad Lanefido kunigaikštis buvo 
pasodintas priekyje specialioje kėdėje ir atrodė labiau įpykęs negu 
bet kada, nes turėjo paklusti nerašytam įstatymui ir dabar.privalėjo 
sėdėti paprastos smuklės antrajame aukšte. Šalia jo, nieko nekalbė- 
dama, lyg vaškinė figūra sėdėjo ponia Rozamunda, kuri per vieną 
savaitę neteko vyro ir dukters. Kitų jos vaikų niekur nesimatė: ponia 
Rozamunda, nepasitarusi su inspektoriumi Riversu, išsiuntė juos 
atgal į Velsą. Chirurgai apibūdino žuvusiojo kūną, o koroneris ant 
didelių popieriaus lapų užrašinėjo parodymus, kartkartėm ištar- 
damas: „Palaukite minutėlę“ arba pakeldamas ranką. Tuo metu 
inspektorius Riversas galvojo apie keistą jauną būtybę, pusiau vyrą, 
pusiau vaiką, kuris sningant laukė jo, norėdamas sužinoti, kodėl jo 
tėvas lankėsi Blumsberyje. Ponas Tanksas nesutiko, kad Lanefido 
kunigaikščio įpėdinis, penkiolikos metų berniukas, būtų pakviestas 
liudytoju tik dėl to, kad inspektorius Riversas nujautė, jog berniukas 
kažką žino. Tačiau, suprantama, jis dabar nebūtų galėjęs duoti 
parodymų: inspektorius Riversas mintyse matė brolį ir seserį, su- 

sietus bendro sielvarto. Kai juos matė paskutinį kartą, jie negalėjo 
ištarti nė žodžio, — toks didelis buvo jų sielvartas. Aš visada ieškau 
sielvarto, - sakė jis konstebliui Forestui. Paskui jo mintys nuklydo 
kitur. Bet... aš tą patį vakarą pamačiau kitą skausmą. Mačiau jį ne 
tik Meiferyje, bet ir Blumsberyje. 

Jis matė jos veidą: išbalusį, išsigandusį, bežadį. 

Paskui išvydo jaunus veidus: išbalusius, išsigandusius, neby- 
lius. 


Lietui lyjant, du išbalę, sukrėsti ir tylūs vaikai sėdėjo karietoje. 
Ponia Rozamunda būtų nustebusi sužinojusi, kad karieta ne tolo 
nuo Londono, o važiavo jo link. 

Po laidotuvių jie išvažiavo iš Londono į Velsą. Keliavo daug 
valandų. Pagaliau temstant karieta sustojo prie smuklės. Jie neno- 
rėjo važiuoti tamsoje. Visą naktį Gvenliama ir Morganas, pavargę 
ir išsekinti skausmo, šnibždėjosi ir verkė. Jų išblyškę veidai blausiai 
atsispindėjo tamsiuose viršutinio aukšto languose. Abu žvelgė į šaltą 
žiemos naktį. Girdėjo, kaip prunkštė arklys, matė didelio katafalko, 
palikto prie smuklės, šešėlį. Ten karstuose gulėjo jų tėvas ir sesuo. 

Kitą rytą, kai karafalkas ir karieta pajudėjo nuo smuklės, kilo 
sąmyšis. Jį sukėlė penkiolikmetis lordas Morganas Elisas, kuris, pa- 
judėjus karietai, buvo išsireikalavęs, kad galėtų sėdėti viršuje. Jiems 
sukant į pagrindinį kelią, jis sugebėjo mesti akmenį į arklį. Arklys 
stojo piestu siaurame kelyje, karieta susiūbavo ir apsivertė. Jie buvo 
suplanavę sąmyšį, o įvyko rimta nelaimė. Morganas pašoko, krito, 
trenkėsi galva ir kūnu į grindinį, bet atsikėlė. Gvenliama įsikibo 
į karietos galą, paskui, karietai apsivertus, stvėrėsi už žalvarinio 
turėklo. Jai pavyko iššliaužti beveik nesusižeidus, tik nematė, kad 
susikruvino veidą. Juos lydėjęs tarnas nebuvo perspėtas ir smarkiai 
susižeidė; jį išnešė žmonės, tuo metu buvę smuklėje. Morgano 
koja kraujavo, Gvenliamos veidas taip pat, bet jie to nepastebėjo 
ir jiems tai nerūpėjo. 


Kilus sąmyšiui, abu vaikai dingo. Jie paprasčiausiai pabėgo. 

Abu turėjo su savimi trisdešimt ginėjų: pinigus, gautus už Gven- 
liamos briliantus. 


Po chirurgų kalbėjo inspektorius, paskui parodymus davė liokajus, 
kuris rado kūną. Jie atsakinėjo į prisiekusiųjų klausimus, kai to rei- 
kėjo, kartais turėdami atsakyti serui Franciui Vilobiui. Vėliau — senas 
naktinis sargas, kuris tą vakarą vaikščiojo aikštėje šaukdamas, kad 
viskas gerai. Jis buvo įsitikinęs, kad viskas jo budėjimo valandą iš 
tikrųjų buvo gerai. 

— Kelintą valandą? 

— Devintą, mano pone. 

Paskui jis leidosi į ilgą ir padriką pasakojimą apie tai, kodėl jis 
nesušuko dar kartą, kai buvo netoli Blumsberio aikštės, bet visi 
žinojo: šaltais vakarais sargai, pasistatę šalia džino butelį, miegodavo 
savo būdelėse. Koroneris jį nutraukė. 

Pakviestas duoti parodymų, kunigaikštis, kuris atsilošęs sėdėjo 
savo specialioje kėdėje, atsisakė duoti priesaiką. 

— Kodėl, po velniais, turiu duoti priesaiką alaus bare? — Aš La- 
nefido kunigaikštis. Niekad neduodu priesaikos. 

— Jūs prisieksite dėl Jos didenybės, - greitai pasakė ponas 
Tanksas, nenorėdamas atkreipti sero Francio dėmesio. - Toks įsta- 
tymas, mano pone. Net karališkoji šeima šiame teisme turi duoti 
parodymus. Visi parodymai, kuriuos duosite mūsų aukščiausiosios 
karalienės vardu dėl lordo Morgano Eliso mirties, bus tiesa, visa 
tiesa ir tik tiesa. Taigi tepadeda jums Dievas. 

Kunigaikštis į visus klausimus atsakinėjo nemandagiai. Jo akys 
tik tada sublizgėjo, kai jis vėl pamatė žudiko ginklą. Ašjo anksčiau ne- 
buvau matęs, pasakė kunigaikštis, bet jo akys spindėjo iš godumo. 

Po kunigaikščio trumpai ir arogantiškai visą istoriją papasakojo 
ponia Rozamunda: lordas Morganas vakarieniavo namuose, Gros- 
venoro aikštėje, paskui išėjo. Jis nieko nepasakojo apie savo planus. 
Buvo formaliai pripažinta, kad kūnas - jos vyro. Ji žiūrėjo į žudiko 
ginklą, gražų švytintį ir spindintį durklą. Paskui truktelėjo savo 
dailiais pečiais. Atrodo, labai seniai esu mačiusi, kad jį turėjo mano 

į poną Tanksą, nei į prisiekusiuosius. Rodėsi, ji kalbėjo ant sienų 
kabantiems paveikslams su kaimo vaizdais ar langams, pro kuriuos 
buvo matyti krentantys lietaus lašai. Jai bekalbant, kambario gale 
atsidarė durys — gal pačios, o gal kas pastūmė. Tuoj pat pasigirdo 
garsūs šūksniai, tačiau konstebliui Forestui greitai uždarius duris, 
jie vėl bematant nutilo. 

Jau buvo vėlyva popietė, kai liudyti pakvietė valkarą Saulą Railį. 
Jis buvo vienas iš įtariamųjų. Vyras, kurį atvedė iš policijos skyriaus, 
atrodė labai varganai. Jis drebėjo ir dvokė, vis prašė džino. Ivirtino, 
kad jam trisdešimt dveji metai, nors atrodė kaip senas žmogus ir 
nebuvo panašus į galintį ką nors nudurti: jis vapsėjo vis užsikirs- 

— Na, aš tik prisimenu, kad su seniu Martinu, tuo šunsnukiu, buvau 
aludėje. Jis žino, kad buvau su juo, galit jį pakviesti. Neketinau miegoti 
aikštėje, nors taip dariau ne vieną kartą. Kiek prisimenu, vos laikiausi 
ant kojų ir nuėjau į krūmus, kur galėčiau pasislėpti. Jei duorumėt džino, 
papasakočiau daugiau, man būtų lengviau prisiminti. 

"Tačiau negavęs džino, jis tęsė toliau: 

— Paskui, prisimenu, konsteblis pabeldė man į galvą. Jūsų dide- 
nybe, galėčiau papasakoti, jei gaučiau džino, su džinu būtų lengviau 
šnekėt. 

Ištįsusios kojos, rodos, jo nelaikė. 

— Ar jūs visi nematot, pasodinkit jį! - pagaliau neištvėrė vienas 
iš prisiekusiųjų, išalkęs ir piktas (nuo pat dešimtos valandos ryto jie 
neturėjo pertraukos, išskyrus tai, kad buvo nuėję į tualetą, o dabar 
jau buvo beveik penkios). - Jis net katės negalėtų nudurti! 

Purvinas senas žmogus staiga neiškiu balsu paklausė: 

— Kur damos? 

Ponas Tanksas tučtuojau davė konstebliui ženklą, ir dvokiantis 
valkata buvo išvestas užbėgant už akių jo tolesniems įžūliems ir 
nepadoriems veiksmams. 

— Pakvieskite panelę Preston, - šūktelėjo koronerio padėjėjas. 

Ponas Tanksas buvo liepęs pirmą dieną pakviesti kaip galima 
daugiau liudytojų, apklausa turi baigtis kuo greičiau. Buvo uždegra 
dar daugiau lempų. 

Girdėjosi kai kurių prisiekusiųjų garsiai gurgiantys pilvai. Jie 
nepatenkinti burbėjo, tačiau pritilo, kai pasirodė panelė Korde- 
lija Preston. Visi pastebėjo jos gražią išvaizdą. Nors moteris buvo 
ne jauna, bet... graži. Stiklius Džozefas Manlis iš nuostabos išsi- 
žiojo — tai buvo Kordelija, mesmeristė, juk jis ją gerai pažinojo, 
jam ji patiko. Jis jai pagamino keletą žvaigždžių. O dabar ji štai čia, 
liudytoja. Ponas Manlis pašnibždėjo kaimynui, vienam iš kepėjų: 
Ji mesmeristė. 

Inspektorius Riversas matė, kad panelė Preston vis dar mirtinai 
išblyškusi, bet — lyg kažkas būtų ją stebuklingai nuraminęs — atrodė 
rami ir susitvardžiusi, nepaisant ją slėgusių didelių rūpesčių. Čia 
kažkokia paslaptis, kurios aš nesuprantu: ji visai nepanaši į tuos, kurie 
lankosi pas ponią Fortūną. Ji grakščiai ir elegantiškai priėjo prie 
liudytojų kėdės; jis matė jos liekną liemenį, tikriausiai neįprastą jos 
amžiaus moteriai; nutvėrė save galvojant apie ją ir sutrikęs nusuko 
žvilgsnį. Jis tikėjosi, kad panelė Preston bus apsirengusi juodai: jis 
buvo matęs sielvartą. Tačiau jos drabužiai buvo ne juodi, o tamsiai 
žali. Ant pečių buvo užsimetusi žalsvą šaliką, kuris išryškino jos 
veido bruožus: išsikišusius skruostikaulius, žilų plaukų sruogą. 
Inspektoriui patiko į ją žiūrėti, jautė, kaip širdis ėmė plakti stipriau. 
Jis su nerimu stebėjo žurnalistus, kurie iš susidomėjimo buvo pa- 
linkę į priekį. Šioje istorijoje jie kaip tik tikėjosi moters: čia tai bus 
naujiena. 

Kai panelė Preston pasakė savo vardą ir davė priesaiką, ponas 
Tanksas maloniu balsu pradėjo ją klausinėti, lyg ir jam po ilgos 
teismo dienos būtų buvę smagu pagaliau pamatyti patrauklią mo- 
terį. Jis taip pat žinojo, jog inspektorius Riversas nerimavo dėl 
to, kad jos pasirodymas, kuris greičiausiai neturėjo nieko bendra 
su šia byla, atsigręš prieš ją. Ponas Tanksas buvo pasirengęs kaip 
įstengdamas ją ginti šiuo bylos tyrimo etapu. Tačiau, jei ji nesutiktų 
atsakyti į klausimus apie tą naktį, kai įvyko žmogžudystė (inspek- 
torius Riversas taip pat su juo apie tai kalbėjo), būtų kas kita. 

— Panele Preston, jūs tikriausiai pažinojote nužudytąjį lordą 
Morganą Elisą. 

— Taip. 

— Taip pat tikriausiai matėte jį tą naktį, kai įvyko žmogžu- 
dystė. 

— Taip, trumpai mačiausi su juo, — ji kalbėjo tvirtu balsu, lyg 
repetuodama spektaklį, puikiai išmokusi savo žodžius. 

Inspektorius Riversas greitai pažvelgė į ponią Rozamundą Elis. 
Ji žiūrėjo į panelę Preston, bet veidas buvo be jokio išraiškos. Paskui, 
tuo pačiu momentu, panelės Preston akys taip pat nukrypo į ponią 
Rozamundą Elis ir akimirką jų akys susitiko. Inspektorius tai matė: 
kažkas yra; jos kažką žino. Bet jis negalėjo pasakyti ką. 

— Ar lordas Elisas buvo pas jus atėjęs? 

— Taip, pone. 

Seras Francis Vilobis staiga pašoko. 

— Atrodo, jūs gyvenate visai netoli Blumsberio aikštės, nuo tos 
vietos, kur buvo įvykdytas nusikaltimas. Savo namuose jūs... jūs 
užsiimate veikla, kuri vadinama mesmerizmu. 

Žodžiai veikla ir mesmerizmas jo lūpose skambėjo kaip nepa- 
dorūs žodžiai. Kambaryje pasigirdo nustebę ir susijaudinę balsai. 

Nors niekas per apklausą negalėjo klausinėti liudytojų, seras 
Francis Vilobis turėjo tokią teisę. Tačiau ponas Tanksas pasipiktino: 
seras Francis sąmoningai pastatė šią liudytoją į jai nepalankią padėtį 
dar prieš tikrąją apklausą. 

— Mano pone, tikriausiai visų pirma reikėtų išsiaiškinti kai ku- 
riuos faktus apie tą naktį, kai buvo įvykdyta žmogžudystė, - šaltai 
tarė jis. 

Seras Francis Vilobis linktelėjo ir vėl atsisėdo. Tačiau jis jau 
buvo viską sugadinęs, Kordelija Preston buvo paženklinta visam 
laikui. Prisiekusieji pamiršo, kad jie alkani ir ištroškę. Sakiau, tarė 
stiklius Džozefas Manlis kepėjui. Žurnalistai įnirtingai rašė, o vyro 
iš Globeveidas ir nuplikusi galva paraudo iš susijaudinimo, bandant 
parašyti žodį m2esmeriznas. 

Ponas Tanksas, verdantis pykčiu ir kurį laiką pamiršęs apdova- 
nojimus bei pensijas, tęsė toliau: jis vadovavo bylos nagrinėjimui. 
Kalbėdamas net įsigudrino atsukti nugarą garsiam karališkosios 
šeimos teisininkui. 


— Panele Preston, ar jau seniai pažįstate lordą Elisą? 

Visi susirinkusieji pasilenkė į priekį, kamabaryje buvo tylu. 
Tada ji tarė: 

— Pažinojau lordą Elisą Morganą, kai buvau jauna. Tačiau daug 
metų nebuvau jo mačiusi — iki to vakaro, kai jis buvo nužudytas. 

— Kelintą valandą lordas Elisas atėjo į jūsų namus? 

— Maždaug apie devintą valandą vakaro. 

— Ir kiek užtruko? 

— Mažiau nei pusę valandos. 

— Ar tikėjotės, kad jis ateis? 

Ji tylėjo. 

— Nesitikėjau, kad jis ateis būtent tada. Tačiau mes su juo turė- 
jome bendrų reikalų, kuriuos reikėjo aptarti. 

— Štai kaip. 

Ji atsakinėjo į visus klausimus. Ponas Tanksas norėjo, kad kitas 
jo klausimas būtų gerai apgalvotas ir skambėtų maloniai. Jis turėjo 
paklausti: 

— O kokius reikalus turėjote aptarti? 

Kordelija išliko rami ir nejudėdama atsakinėjo į jo klausimus, 
valdėsi ir atrodė elegantiška. Ji nusmaukė žalią šaliką, kuris ryškiai 
švietė tamsiai žalios spalvos suknelės fone. Inspektorius Riversas 
nervingai nurijo seiles. Ji taip gražiai atrodo. Turi atsakyti. 

Ir panelė Preston atsakė tvirtu balsu. 

— Reikalai tarp manęs ir lordo Eliso buvo asmeniški, pone. 

— Panele Preston, — koroneris atsikrenkštė. — Jūs turite žinoti, 
kad tokiomis aplinkybėmis reikalai tampa nebe asmeniniais, nes 
tai žmogžudystė. Mums reikia išsiaiškinti, kas atsitiko. Kokie buvo 
jūsų reikalai? 

Jis bandė jai padėti (jo pusbrolio žmonai mesmerizmas taip pat 
labai padėjo). 

— Arjis buvo atėjęs prašyti jūsų, kaip mesmeristės, paslaugų? 

— Aš niekada nepasakoju apie savo klientus. 

— Turiu jūsų paprašyti dar kartą, panele Preston. Kokie buvo 
reikalai tarp jūsų ir lordo Eliso? 

— Į šį klausimą neatsakysiu. 

Dabar kambaryje sėdintys žmonės ėmė tarpusavyje šnabždėtis 
apie tai, kas nebuvo pasakyta: apie nepadorius dalykus, seksą ir 


249 


dvasinius reikalus. Ponas Tanksas viską girdėjo. Jis ėmė klausinėti 
greičiau. 

— Jūs matėte jį, išeinantį iš jūsų namų? 

— Žinoma. 

— Ar vėliau jį matėte? 

— Ne. 

— Ar likote namuose? 

Žinoma, jis žinojo iš inspektoriaus Riverso, kad ji išėjo. 

— Ne. Norėjau pasivaikščioti. 

— Naktį? 

— Naktį. 

— Kurjūs ėjote naktį? 

— Ėjau į Druri garvę. 

— Juk moteriai vienai vaikščioti naktį po Londoną pavojinga. 
Jūs, žinoma, vaikščiojote me vieną. 

Ji neatsakė, neužsiminė apie laidynę, kurią nešiodavosi su sa- 
vimi. 

— Kur ėjote? 

Ji turėjo atsakyti. Jie vis tiek sužinos. 

— Ėjau į ponios Fortūnos namus Kok Pito skersgatvyje. 

Žurnalistų eilėje kilo didžiulis šurmulys. Ar tai... ar galėtų, jų 
laimei, būti, kad ši moteris, vadinanti save mesmeriste, yra aktorė? 
Nes, žinoma, jie žinojo (visi žurnalistai žinojo) apie ponios For- 
tūnos namus. Tačiau ponas Tanksas nesuteikė jiems galimybės ilgai 
džiaugtis. Jis vėl parodė durklą. Aš jo nesu mačiusi, pasakė ji. 

Koroneris grįžo prie ankstesnio klausimo. 

— Kokių turėjote reikalų tą vakarą, kai buvo nužudytas lordas 
Morganas Elisas? Atrodo, jūs buvote viena iš paskutiniųjų, mačiusių 
lordą Elisą gyvą. Dėl jo — ir dėl savęs — privalote atsakyti. 

Inspektorius vėl pajuto, kaip jo širdis po apsiaustu ėmė keistai 
plakti, bet jis nesilenkė į priekį taip kaip visi, nesirveriantys smal- 
sumu. 

Panelė Preston nieko nepasakė. Jos žalias šalikas švytėjo. Ji sto- 
vėjo išblyškusi, tyli ir rami. Tebebuvo tylu. Galiausiai ji tarė: 

— Manau, esu ne teisiamoji, o liudytoja, duodanti parodymus, 
susijusius su lordo Eliso mirtimi. Kaip žinau, apie jo apsilankymą 
pas mane jūs sužinojote iš jums atsiųsto anoniminio laiško. 

Ji girdėjo, kaip susirinkusieji iš nuostabos aiktelėjo. 

— Nebandžiau nuslėpti to takto, kad jis buvo pas mane, o būčiau 
galėjusi tai padaryti. Jis pas mane atėjo, paskui išėjo. Daviau jums 
parodymus. 

Žalias šalikas švytėjo. Panelė Preston buvo nepalenkiama. 

— Daugiau nieko neturiu pasakyti. 

Seras Francis Vilobis jau vėl norėjo atsistoti: koroneris užbėgo 
jam už akių ir pakilo pirmas. 

— Sprendimai čia yra mano jurisdikcija, — pasakė jis. 

Jis kreipėsi į panelę Preston, bet inspektoriui Riversui buvo 
aišku, kad jis taip pat kreipėsi į savo viršininką. 

— Panele Preston, aš atidedu apklausą iki rytojaus ryto. Turėsite 
laiko viską apgalvoti. Rytoj vėl būsite pakviesta į liudytojų vietą. 
Teks atsakyti į mano klausimus, arba mano pareigūnai jus suims 
už įstatymų nepaisymą. 

Paskui jis pagarbiai atsisuko į prisiekusiuosius: 

— Dėkoju, ponai, už jūsų kantrybę. 

Jis linktelėjo galva savo padėjėjui, kuris tuoj pat garsiai tarė: 

- Jei daugiau nėra norinčių pasisakyti, galima eiti namo. Susi- 
renkame rytoj, ketvirtadienį, lygiai dešimtą valandą ryto. Tesaugo 
Viešpats karalienę! 

Panelė Preston ir panelė Spūns, niekieno netrukdomos ir kol 
kas gyventojams nepažįstamos, nuskubėjo į tamsą. 


Apie dešimtą valandą vakaro inspektorius Riversas, neklausydamas 
sveiko proto balso, vėl beldė, paskui skambino varpeliu į namo Bred- 
fordo gatvėje duris. Girdėjo, kaip viduje suskambėjo. Kambarinė 
atidarė duris ir vėl norėjo tuoj pat jas užtrenkti, bet inspektorius 
Riversas buvo greitesnis už ją ir netrukus atsidūrė viduje. Korido- 
riaus gale šmėstelėjo sijonas ir dingo tarpduryje. Durys užsidarė. 

Pasirodė lempa nešinas užsienietis ponas Rolandas. 

— Užeikite, — pasakė jis inspektoriui. 


Jie įėjo į didelį kambarį su stiklinėmis žvaigždėmis. Žilasis vyras 
rankos mostu pakvietė inspektorių atsisėsti, o pats įsitaisė priešais 
jį 

— Ar reikalai blogi? — paklausė jis. 

— Manau, kad blogi, - atsakė inspektorius Riversas. 

— Ji negali kalbėti. Turi tam rimtų priežasčių. 

— Pone, jūs esate visuomenės žmogus. Viskas vyksta taip, kaip 
aš ir maniau. Iš ryto laikraščiai ir laikraštukai jau skelbs, kad mes- 
meristė atsisako duoti parodymus visiems jau žinomoje byloje. 
Didelėmis raidėmis bus parašyta, jog ji buvo aktorė. Jūs nežinote to, 
o aš žinau. Prasidės žmogžudystės tyrimo procesas. Tai sugriaus jos 
gyvenimą, nors ji būtų pati nekalčiausia moteris visame Londone! 
Šį vakarą žurnalistai apguls ponios Fortūnos namus. 

Ponas Rolandas sėdėjo tyliai ir mąstė. Lempos šviesoje spindėjo 
jo žili plaukai. Nors to ir nenorėdamas, inspektorius šiek tiek su- 
minkštėjo. Lyg prancūzas būtų už jį išmintingesnis. 

— Šalia Lanefido kunigaikščio yra teisininkas. Ar panelė Preston 
galėtų taip pat atsivesti teisininką? 

— Gali atrodyti, kad ji jau kaltinamoji. 

— Vis tiek... - ponas Rolandas vėl nutilo. Paskui tarė: 

— Ji negali kalbėti, todėl teisininkas bent jau pakreiptų sudė- 
tingus ar ne tokius reikalingus klausimus kita linkme. Ir atstovautų 
jos interesams. 

— Žinoma. Tačiau reikia koronerio sutikimo. Tai sprendžia tik 
jis, atsižvelgdamas į aplinkybes. 

— Aš eisiu su jumis, — tarė ponas Rolandas ir išėjo į koridorių 

Rytą, vos prašvitus, pasirodė laikraščiai ir laikraštukai: spaustu- 
vininkai vėl visą naktį nemiegojo, žinojo, kada kvepia dideliais 
pinigais. Vienas laikraštis, kurio dar net dažai nebuvo nudžiūvę, 
išėjo iliustruotas keistu raižiniu, jau anksčiau padovanotu vienos 
pamišėlės teismo procesui iliustruoti. Joje vaizduojama stora moteris 
ilgais išsidraikiusiais plaukais, išsprogusiomis akimis ir su peiliu 
rankoje. 


VEDINA PIKTŲ KĖSLŲ, JI ĮSILEIDO JĮ 

Į BŪSTĄ SAVO NUODĖMINGĄJJĮ. 

KAI NEBEGYVAS JIS GULĖJO, 

JI SUVAIDINT LYG SCENOJE NORĖJO. 
KAS JĮ PRAŽUDĖ? KIRVIS? PEILIS? 

GAL MESMERIZMO PINKLĖS MEILIOS? 


Tai giliai įžeidė net laikraščių karalienę Reginą. Kai tarnaitė Nelė 
anksti rytą išsmuko iš namų ir parnešė laikraštukus, Regina, atidžiai 
perskaičiusi, paslėpė juos po čiužiniu, kur laikė ir kitus daiktus, kad 
Rilė ir Kordelija nepamatytų. Ponia Spūns, lyg paveikta nematomų 
jėgų, staiga taip pat labai supyko, išmėtė kortas ir nesileido Rilės 
aprengiama. Ponas Rolandas atėjo pas jas į namus nešinas /Je Times. 


Jis atrodė liūdnas. Zbe Times niekada nebuvo labai vulgarus ir netu- 

rėjo antraščių didelėmis raidėmis, bet su rubrika „KORONERIO 
APKLAUSA“ mažomis raidėmis skelbė: 


Mesmeristė, aktorė, paskutinė mačiusi lordą Morganą 


gyvą! 


Minios žmonių būriavosi prie „Inkaro“ aludės, tikėdamiesi nors 
viena akimi pamatyti tą piktadarę moterį. 

Vos tik pasirodė straipsniai laikraščiuose, įvairių sluoksnių 
žmonės rinkosi prie „Inkaro“, norėdami duoti parodymus šioje 
apklausoje: ponas Tranksas jau buvo pakvietęs aktorių poną Džordžą 
Trifontą, bet dabar paaiškėjo, kad kiti taip pat norėję ateiti. Visi 
prašė suteikti galimybę atsakyti į koronerio klausimus, tad jis turėjo 
greitai nuspręsti, kas iš tikrųjų reikalingas, o kas ne. Duoti paro- 
dymus pasisiūlė ir panelės verslo partnerė panelė Spūns. Labiausiai 
nerimo kėlė tai, kad viena iš norinčių kalbėti ir turinti pasakyti 
kažką svarbaus buvo sero Francio Vilobio sesuo. Net brolis negalėjo 
jos perkalbėti (koridoriuje, šalia sausakimšo kambario koroneris 
girdėjo jų pakeltus balsus). Gydytojai, kuriuos čia arvedė reklama 
ir kurie tikėjosi, kad pavojingam mesmerizmo kultui bus suduotas 
mirtinas smūgis, prie durų taip pat ginčijosi su konstebliu Forestu, 
reikalaudami, kad jiems būtų leista dalyvauti. Tiesą sakant, ramybės, 
kurios norėjo ponas Tanksas, nebuvo. 

Kai pagaliau teismas vėl pradėjo darbą, inspektorius Riversas su 
palengvėjimu pamatė šalia teisininko tyliai sėdinčią panelę Preston. 
Panelė Spūns sėdėjo atskirai toliau, o ponas Rolandas įsitaisė nuo- 
šaliai prie lango. Kai ponas Tanksas pakvietė panelę Preston tęsti 
parodymus, ji sėdėjo kaip sėdėjusi. Šį kartą ji buvo užsimetusi ant 
pečių mėlyną šaliką. Kaip praėjusį vakarą buvo sutarta, atsistojo 
teisininkas. Ponas Rolandas ir koroneris priėjo kompromisą: tik 
tada, jei laikraščiai iškraipytų iki šiol duotus parodymus, panelei 
Preston būtų leidžiama pasitarti su advokatu, kurį pasamdys ponas 
Rolandas. 

— Aš nuspręsiu, ar yra iškraipymų, — perspėjo juos koroneris. 

Naujasis teisininkas mojavo laikraščiais. 

— Pone, - tarė jis koroneriui, — mano klientė panelė Preston šioje 
byloje yra tik liudytoja, bet laikraščiai rašo tik apie ją. Jai atrodo, 
kad dėmesiu jos privačiam gyvenimui jau peržengtos ribos, nors 
vakar jūs perspėjote spaudą. 

Jis vėl pamojavo laikraščiais, tarp kurių buvo ta baisi iliustracija. 

— Aš pasakiau savo klientei, kad jeigu jai atrodys, jog užduodami 
klausimai nėra susiję su žmogžudyste, ji neprivalo į juos atsaki- 
nėti. 

Iš Lanefido kunigaikščio pusės pasigirdo nepasitenkinimo balsai. 
Inspektorius Riversas sulaikė kvėpavimą: ar ponas Tanksas atliks 
savo pareigą, ar jį paveiks aukštuomenės nuomonė? Ponas Tanksas 
pakilo. 

— Tai ne visai teisinga, pone, — pasakė jis teisininkui tvirtu 
balsu. — Iš tikrųjų panelė Preston, kaip ir visi liudytojai, privalo 
atsakyti į jai užduodamus klausimus. Ji nėra išimtis. Viena, ko mes 
siekiame šioje byloje, yra išsiaiškinti tiesą: tai yra rasti atsakymus 
į klausimus, kurie dabar gali atrodyti nesusiję su byla, bet vėliau 
gali paaiškėti, kad jie labai svarbūs. Tik aš nuspręsiu, ar klausimai 
svarbūs, ne jūs ir ne panelė Preston. Vis dėlto... 

Jis piktai dėbtelėjo į spaudos atstovus. Žurnalistai į jo žvilgsnį 
ir toną atsakė nuolankumu: jie nė už ką nenorėjo būti išprašyti ir 
netekti galimybės išgirsti sensacingų dalykų. 

— Jūs, ponai, pasakysite, kad neatsakote už bulvarinius laikraš- 
tukus. Bet jie gauna medžiagą iš jūsų reportažų. Manau, kad jūsų 
antraštės buvo netinkamos. Skirsiu didelę baudą laikraščiui, kuris, 
mano manymu, viršys savo įgaliojimus. 

Inspektorius Riversas vis laukė. 

— Tokiomis aplinkybėmis, — tęsė toliau koroneris, — dabar prieš 
panelei Preston duodant parodymus pakviesiu kitus liudytojus. 
Galbūt tai, ką jie pasakys, bus susiję su panelės Preston parody- 
mais. 

Pagaliau inspektorius Riversas lengviau atsikvėpė. 

— Pirmiausia kviečiu Amarilę Spūns. 

Inspektoriui Riversui panelė Spūns pasirodė labai maloni. Ji 
buvo padori, miela, tvarkinga ir patikima. Salėje galėjai išgirsti, kad, 

nepaisant jos amžiaus, ji turi šiokio tokio panašumo į Jos didenybę 
karalienę Viktoriją (ar galbūt Jos didenybės motiną). 

Panelė Spūns atsakinėjo maloniai ir aiškiai: jos su panele Preston 
gyveno tame pačiame name, pažįstamos daug metų. Prieš daugelį 
metų šiek tiek pažinojo lordą Morganą Elisą, bet daugiau nebuvo 
jo mačiusi iki tos dienos, kai įvyko žmogžudystė. 

— Kaip suprantu, panele Spūns, — pasakė ponas Tanksas, - jūs 
esate panelės Preston verslo partnerė. Ar tai tiesa? 

— Tiesa. 

Tai išgirdus, kilo šurmulys: moteris versle šiek tiek priminė 
vežimą, kuris tempia arklį. Beveik visiems susirinkusiems atrodė, 
kad tai nesuderinami dalykai. 

— Kiek lordas Elisas užtruko jūsų namuose? 

— Sakyčiau, mažiau nei trisdešimt minučių, gerbiamasis pone 
teisėjau. 

Ponui Tanksui patiko, kai į jį kreipėsi „pone teisėjau“, nors jis 
tokio titulo neturėjo. 

— Aš pati jį išleidau iš namų. 

— Gal apibūdintumėte, kaip lordas Elisonas buvo nusiteikęs? 

Ji nusišypsojo ponui Tanksui. 

— Gerbiamasis pone teisėjau, man neatėjo į galvą stebėti lordo 
Eliso nuotaikos. Tačiau jis mandagiai nusilenkė, ir aš uždariau 
duris. 

— O paskui panelė Preston viena išėjo iš namų. 

— laip. 

— Ar jūs dėl to jaudinotės? 

Rilė su oria skrybėlaite ant galvos nutylėjo apie laidynes, didelius 
akmenis kišenėse ir moteris, pažįstančias Londono gatves (nors jos 
jokiu būdu nebuvo gatvės moterys). Ji paaiškino: 

— Mes puikiai pažįstame šias garves, gerbiamasis pone teisėjau. 
Praleidome čia visą savo gyvenimą. Toji Londono dalis yra mūsų 
gimtieji namai. 

Tačiau vėl pasigirdo murmesys. Damos - tikros damos - vėlų 
vakarą nevaikšto vienos. Tai visiems aišku. 

— Jūs taip pat dažnai lankydavotės pas panelę Fortūną? 

Inspektorius Riversas nudelbė akis. Panelė Spūns turėjo atsakyti: 
dabar informacijos nebuvo galima nuslėpti. 

— Taip, lankydavausi. Kai buvome aktorės, eidavome pas ponią 
Fortūną, nes ten galėjome sužinoti, kur gauti darbo. 

— Tačiau panelė Preston jau nebe aktorė. Jai nebereikia ieškoti 
darbo. 

— Na, - atsakė Rilė, - kartais smagu prisiminti senus laikus. 

Ponas Tanksas bandė viską suvokti. Jis buvo sutrikęs. S22gu2 
Aišku, keista. 

— Ar matėte panelę Preston, kai ji grįžo namo? 

— Taip. 

— Arji atrodė susikrimtusi? 

— Tikrai ne. Mes abi kalbėjomės apie savo senus pažįstamus, 
kurie tą vakarą buvo pas ponią Fortūną. Ji papasakojo apie juos 
naujienų. 

— Ir daugiau lordo Morgano Eliso nematėte? 

— Ne, nebemačiau. 

Ji jau pasisuko eiti, norėdama palikti liudytojų vietą, bet pasi- 
girdo dar vienas klausimas. 

— Panele Spūns, ar žinote, kodėl lordas Elisas lankėsi pas panelę 
Preston? 

Kurį laiką buvo visiškai tylu. Rilė eidama stabtelėjo ir atsigręžė 
į poną Tanksą. 

— Neturiu supratimo, gerbiamasis pone teisėjau. Kambario, 
kuriame jie kalbėjosi, durys buvo uždarytos. 

Ponas Tanksas atsiduso. 

— Ačiū, panele Spūns. 

Kai buvo ištartas kito liudytojo vardas, salė iš susidomėjimo ir 
nuostabos suūžė. Ne todėl, kad suprato, jog tai sero Francio Vi- 
lobio sesuo, bet todėl, kad staiga pasirodė dar viena aukštuomenės 
atstovė. Inspektorius Riversas pastebėjo, kad panelė Preston, ją 
pamačiusi, išsigando. 

Ardeno kunigaikštienė ponia Alicija Taverner buvo aukšta, 
liekna ir atrodė imponuojanti. Ji neprieštaraudama davė priesaiką 
(nors priklausė tam pačiam luomui, kaip ir Lanefido kunigaikštis, 

nes jos proseneliai buvo kilmingi, o ji pati ištekėjo už Ardeno ku- 
nigaikščio), atsakinėjo į klausimus garsiai ir aiškiai. 

— Jūsų Malonybe, ar pažinojote nužudytąjį? 

— Taip, pažinojau. 

Ji daugiau nieko nekomentavo, nežiūrėjo nei į ponią Roza- 
mundą, nei į kunigaikštį. 

— Kaip žinote, Jūsų Malonybe, jis buvo kilnus ir žinomas savo 
gerais darbais žmogus. 

— Taip, tikrai. 

Iš jos balso tono buvo galima spręsti, kad ji ne visai sutinka. 

Ponas Tanksas nervingai kostelėjo: Kas tai? 

— Jūs čia atėjote, nes žinote ką nors, kas susiję su jo mirtimi? 

— Ne, išskyrus vieną dalyką. 

— Kokį? 

— Iš to, ką šį rytą perskaičiau laikraščiuose, darau išvadą, kad 
moteris, kurią jis aplankė tą vakarą, kai buvo nužudytas, atrodo, 
yra susijusi su jo mirtimi paprasčiausiai dėl mesmerizmo, o ne dėl 
kokių kitų priežasčių. 

Ponas Tanksas atrodė liūdnas. 

— Gaila, kad vėl daromos tokios išvados, nes turiu dar kartą 
priminti, — jis vėl žiūrėjo į žurnalistus, - jog parodymuose, kuriuos 
girdėjome, mesmerizmas nebuvo minimas. 

— Džiaugiuosi tai girdėdama. Ir nors mano brolis, — ji šaltai 
linktelėjo serui Franciui Vilobiui (kambaryje pasigirdo, kaip žmonės 
aiktelėjo iš nuostabos), — su manimi nesutinka, aš tikiu, kad mes- 
merizmas daro gera, o ne bloga. 

Teismo salėje nuvilnijo murmesys; piktai ir garsiai burbant 
buvo girdėti iš ten, kur sėdėjo keletas gydytojų: jie atėjo čia ne to 
išgirsti. 

— Aš nežinau nieko konkretaus apie lordo Eliso mirtį, bet jei į 
laikraščių skaitytojų rankas patenka šmeižiantys straipsniai, ken- 
kiantys panelės Preston, kaip mesmeristės, reputacijai, 0 mesme- 
rizmas tampa šios apklausos dalimi, aš esu jos pusėje. 


Ponas Tanksas pajuto, kad priekaištai taikomi jam. 

Ji nekreipė dėmesio į bauginamą brolio žvilgsnį. Francis Vilobis 
sutrikęs tampė savo kaklajuostę, stengdamasis žiūrėti tik į savo 
seserį. 

— Jūsų Malonybe, - tarė ponas Tanksas, bandydamas išsilaikyti 
nepargriuvęs, — labai dėkoju jums už tai, kad atėjote. Tikiuosi, kad 
čia dalyvaujantys žurnalistai, — jis vėl pažvelgė į juos, - įsidėmės tai, 
ką jūs pasakėte. Ar galiu paklausti, Jūsų Malonybe, ar jūs asmeniškai 
pažinojote panelę Preston, ar kalbate apskritai? 

Kunigaikštienė žvilgtelėjo į Kordeliją, paskui vėl pažvelgė į ko- 
ronetrį. 

— Aš ją pažįstu ir žinau apie jos darbą. 

— Prašau paaiškinti teismui. 

Ponia Alicija Taverner, Ardeno kunigaikštienė, kalbėjo labai 
aiškiai ir glaustai. 

— Prieš kurį laiką man buvo atlikta sudėtinga operacija. Sirgau 
vėžiu. Reikėjo, - kunigaikštienė trumpai nutilo, - pašalinti krūtį. 

Ji visiškai neatkreipė dėmesio į tai, kad salė iš nuostabos aikte- 
lėjo. Ji pasakė krūrį? 

— Operacija yra viena iš skausmingiausių, o gydytojai negali 
numalšinti skausmo, todėl pagalbos tenka ieškotis pačiai. 

Gydytojai žiūrėjo piktai, o prisiekusieji susidomėję sukluso: 
kas iš jų bent kartą gyvenime nėra girdėjęs riksmo iš ligoninės 
operacijos metu? 

— Išgirdau apie panelės Preston sugebėjimus ir paprašiau jos, 
kad ateitų į ligoninę. Ji nesireklamavo ir nesisiūlė nei man, nei kam 
nors iš mano pažįstamų: aš tiesiog išgirdau apie ją. 

Ponia Alicija žvilgtelėjo į savo pirštines, paskui į prisiekusiuosius. 
Visi septyniolika vyrų žiūrėjo į ją: vieni nustebę, kiti pasibaisėję, treti 
susižavėję. Buvo girdėti tik koronerio plunksnos krebždėjimas. 

— Panelė Preston prieš operaciją mane užhipnotizavo ir sėdėjo 
šalia manęs operacijos metu. Prisimenu skausmą, paskui panelės 
Preston rankas, vedžiojančias palei mano kūną. Man atrodo, beveik 
visos operacijos metu buvau transe. Tik po kelių mėnesių, kai visai 
pasveikau, man atėjo į galvą, kad už paslaugas iš manęs nieko ne- 
paprašė. Panelė Preston yra kvalifikuota ir profesionali mesmeristė, 

todėl negalėjau nekreipti dėmesio į šmeižtus, kuriais šį rytą ją apipylė 
laikraščiai. Aš jai labai dėkinga už tai, kad man padėjo. 

Ji pasisuko, ketindama palikti teismo salę, tačiau vienas iš pri- 
siekusiųjų, stiklius ponas Džozefas Manlėjus, ją sustabdė. 

— Jūsų Malonybe. 

Ji atsisuko. 

— Atleiskite, Jūsų Malonybe, bet... ką jaučiate, kai jus užhipno- 
tizuoja? Noriu paklausti, kaip tai veikia? 

Ji pastovėjo, paskui pasakė: 

— Tai... tai kažkas panašaus į šilumą. Jaučiau, lyg kažkokia kito 
žmogaus jėga ar energija man padėjo pakelti skausmą. 

Ji pažvelgė į Kordeliją. 

— Ačiū, panele Preston, — tarė ji. - Manau, priimsite tai kaip 
mano atlygį jums. 

Ji šyptelėjo. Paskui ponia Alicija Taverner, Ardeno kunigaikš- 
tienė, nelaukdama leidimo, išėjo. Durys atsidarė, pasigirdo balsai 
ir į vidų atsklido alaus kvapas. Durims užsidarius, garsai nutilo, 
kvapas išsisklaidė. 
kaktos prakaitą: įsivaizdavo, kaip visa tai pakenks jo šeimai: ji pami- 
nėjo žodį krūtys salėje, pilnoje vyrų. Ką jos vyras, kunigaikštis, galėjo 
pamanyti? Jam neatėjo į galvą, kad būtent jo dėka visi sužinojo apie 
panelės Preston sugebėjimus: jis atsivedė į teismo salę seserį, garsiai 
prabilusią apie dalykus, apie kuriuos nedera kalbėti. 

Buvo pakviestas kitas liudytojas, kantriai laukęs už durų savo 
eilės. Jis vilkėjo juodą aksominį apsiaustą ir ryšėjo ryškią violetinę 
kaklaskarę. Jis purtė nuo aksomo lietaus lašus. Lauke lijo, oras 
buvo bjaurus. Jis prisiekė ir pasakė savo profesiją: ponas Džordžas 
Trifontas, aktorius. 

Ponas Tanksas ėmė klausinėti. 

— Pone Trifontai, ar tą vakarą matėte panelę Preston? 

Ponas Trifontas pradėjo savo pasirodymą. Kalbėjo, lyg būtų 
buvęs teatre ir vaidinęs pagrindinį vaidmenį: jo balsas skambėjo 


kiekvienoje salės kertelėje. 

— Pažįstu panelę Preston daugelį metų. Kaip žinote, ji yra, ar 
bent jau buvo, aktorė. Mes gastroliuodavome po šalį vaidindami 
garsias pjeses, tarp jų, prieš kelerius metus, Šekspyro tragediją, 
kurioje aš vaidinau pagrindinį herojų. Pavadinimo nenoriu dabar 
minėti bijodamas užtraukti mums nesėkmę, tačiau, manau, daugelis 
iš jūsų, be abejonės, žinote su teatru susijusias patarles ir prietarus 
ir suprasite, apie kokią pjesę aš kalbu. 

— Makbetas, - teatrališkai sušnibždėjo stiklius ponas Džozefas 
Manlėjus. - Jis kalba apie Makbetą, kvailys. 

Ponas Tanksas plunksnakočiu pabarbeno į stalą. 

— Prašyčiau papasakoti apie tą vakarą, kai buvo įvykdyta žmog- 
žudystė. 

— Tą naktį mes ramiai gurkšnojome ponios Fortūnos namuose 
Druri gatvėje. Tai mano profesijos atstovams gerai žinoma susiti- 
kimų vieta, kuri, deja, pastaruoju metu nepelnytai prarado gerą 
vardą tik dėl to, kad ten lankėsi viena jauna dama, kuri vėliau buvo 
rasta negyva... 

— Ačiū, pone Trifontai, mes tik norime įsitikinti, ar tą vakarą 
panelė Preston buvo su jumis. 

— Tuoj papasakosiu, — gana arogantiškai atsakė jis, — aš tik nu- 
sakau situaciją. 

— Ar panelė Preston tą vakarą lankėsi ponios Fortūnos na- 
muose? 

— Ji tikrai ten buvo ir... ponia Fortūna sakė, kad jūs paklausite 
apie drabužius... dėvėjo gražią melsvą suknelę. Mes abu kurį laiką 
praleidome kalbėdamiesi apie mano minėtąjį spektaklį ir ten vai- 
dinusį dramblį. Tai rodo, iki kokio lygio nusileido teatro vadovai, 
norėdami sudominti neišprususią publiką, ir ką jie sau leido da- 
ryti — mes kalbame apie Šekspyrą, Jūsų Malonybe, ir... 

— Kelintą valandą panelė Preston atėjo? 

— Pamenu tikslų laiką. Tai buvo vakare, po dešimtos valandos, aš 
pats buvau ką tik atvykęs po spektaklio, - jis palaukė. — Iš Strando 
teatro, jei jus tai domina. Aš ten vaidinu. 

(Jis nepasakė, kad jo tekstas susideda iš septynių eilučių.) 

— Vaidinu pjesėje Mirtingieji tai žino. 

— Kiek laiko panelė Preston išbuvo ponios Fortūnos na- 
muose? 

— Mes kalbėjomės ilgai. Turbūt dvi valandas. Taip, ji tikrai ten 
buvo iki vidurnakčio, nes aš jai turėjau daug ką papasakoti. Kai mes 
išėjome, buvo po vidurnakčio. Prisimenu tai, nes buvau išalkęs ir 
nusprendžiau nueiti į kitą klubą, kur maistas... man labiau patinka. 
Mes ėjome Holborno link, kur aš ir ketinau eiti. Išsiskyrėme prie 
Didžiosios Raselo gatvės. 

— Arji neatrodė nelaiminga? 

— Dėl dramblio? 
inspektorius Riversas pastebėjo, jai taip pat nusišypsojo. 

— Dėl bet ko, - pasakė ponas Tanksas. 

Aktorius atrodė sutrikęs. 

— Arji kalbėjo apie kokius nors sunkumus, atrodė liūdna? 

— Liūdna? Ne. Šito nepastebėjau. 

— Ar jos drabužiai buvo nervarkingi? Jos melsva suknelė? 

— Tikrai ne. Ji susidomėjusi klausėsi mano istorijos. 

Salėje pasigirdo kikenimas. 

— Aš — pagrindinio vaidmens atlikėjas, - pasakė jis įsižeidęs. 

— Ačiū, pone Trifonrai, - padėkojo koroneris. 

— Ar jau viskas? 

— Jūs patvirtinote, kad panelė Preston buvo su jumis apie de- 
šimtą valandą vakaro, tada, kai buvo įvykdyta žmogžudystė, ir 
neišsiskyrėte iki vidurnakčio. Ačiū. Tai viskas. 

— Įdomu, iš kur jis gavo tą moterišką kaklaskarę? — kažkas pa- 
klausė taip garsiai, kad ponas Trifontas išgirdo. 

Įsižeidęs jis išdidžiai išėjo iš salės. 


Kai panelė Preston ir panelė Spūns pamatė kitą liudytoją, ins- 
pektorius Riversas pastebėjo, kad jų sunerimę žvilgsniai trumpai 
susidūrė. 

— Panelė Liusinda Čiudl, — pakvietė koronerio padėjėjas. 

— Įėjusi į salę, panelė Liusinda Čiudl, priešingai nei Ardeno kuni- 
gaikštienė, gana triukšmingai priėjo prie liudytojų vietos. Ji brovėsi 
pro salėje susirinkusius vyrus, išdidžiai tardama „Atsiprašau“. Viena 
ranka taisė skrybėlę, kita buvo suėmusi sijoną. Prieš atsisukdama į 
koronerį, ji pažvelgė į Kordeliją. 

— Aš panelė Liusinda Cudl iš Padingtono, - prisistatė duodama 
priesaiką. 

— Panele Čiudl, kas arvedė jus į šią apklausą? 

— Turiu svarbių parodymų. 

— Susijusių su lordo Morgano Eliso mirtimi? 

— Susijusių su įtariamąja panele Kordelija Preston, kuri anksčiau 
buvo pasivadinusi ponia diu Pont. 

Ponas Tanksas pasipiktino. 

— Panele Čiudl, tai apklausa, o ne Londono centrinis teismas. 
Mes išklausome parodymus tik norėdami išsiaiškinti lordo Mor- 
gano Eliso mirties aplinkybes. Šiuo metu panelė Kordelija Preston 
šioje byloje yra tik liudytoja, — jis rūsčiu žvilgsniu nužvelgė žur- 
nalistus. —- Apkaltinsiu šmeižtu tuos, kurie teigia priešingai. Tik 
prisiekusieji gali spręsti, kas kaltas, o kas ne. 

Panelė Čiudl nesumišo ir tęsė toliau, kol ją vėl nurildė. 

— Skaičiau šio ryto laikraštį ir manau, kad ji yra įtariamoji. Panelė 
Preston meluoja. Jūs neturėtumėte tikėti jos parodymais, — salėje 
pasigirdo šurmulys. — Panelė Preston sugriovė mano gyvenimą. 

— Kaip? — be jokios išraiškos paklausė koroneris. 

— Panelė Preston anksčiau gyveno rūsio bute Mažojoje Raselo 
gatvėje. Tada ji vadino save ponia diu Pont. Jos paslaugos, kurias 
skelbė, vadinosi „patarimai vedybų klausimu ". 

— Ji nebuvo mesmeristė? 

— Ji sakėsi esanti frenomesmeristė... ji pati taip sakė ir taip buvo 
rašoma skelbimuose. Ber aš įsitikinau, kad ji apgavikė! 

— Kodėl ėjore pas ją? 

— Norėjau gauti patarimų vedyboms. Buvau apie ją girdėjusi. Ji 
man melavo, pripasakojo bjaurių dalykų, kurių negalėčiau pakartoti 
nei čia, nei kur kitur. 

Inspektorius Riversas matė, kad Kordelija ir Rilė sėdi nuleidu- 
sios galvas. 

— Jūs kaltinare panelę Preston melu, panele Čiudl. Manau, reikės 
kalbėti šiek tiek aiškiau. 

— Ne, aš nesu liudytoja. Atėjau čia tik papasakoti apie panelę 
Preston. 

— Nagrinėjama ne panelės Preston byla, panele Čiudl. 

— Visi laikraščiai rašo apie panelę Preston, — gyvai atsakė ji. 

Ponas Tanksas atrodė labai rūstus. 

— Kartoju: nagrinėjama šios karalystės lordo nužudymo byla. Aš 
galiu jus patraukti atsakomybėn už teismo laiko švaistymą. 

— Nežinau, ką reiškia „patraukti atsakomybėn“. Atėjau čia, nes 
jaučiu pilietinę pareigą. Reikia apsaugoti jaunas mergaites nuo 
panelės Preston. 

Inspektorius Riversas manė, kad dabar ponas Tanksas tikrai 
sustabdys liudytoją. Tačiau jis to nepadarė. 

— Ar pastaruoju metu buvote patarimo pas panelę Preston? 

— Ne, sakiau, kad tai buvo, kai ji gyveno rūsio bute ir vadino 
save ponia diu Pont. Aš jums pasakoju, kas atsitiko daugiau kaip 
prieš trejus metus... bet ji sugriovė mano gyvenimą. Dabar aš turiu 
dirbti guvernante. Tačiau buvau susižiedavusi su nuostabiu žmo- 
gumi ir nuėjau pas panelę Preston patarimo. Ji man pripasakojo 
tokių nepadorių dalykų, tokių prasimanymų apie mano... mano 
mylimą sužadėtinį... poną Džoną Forsaitą, jei jums įdomu... Ir nuo 
to, ką ji man pasakė, aš beveik susirgau. 

Dabar netikėtai atsistojo seras Francis Vilobis, kuris po savo 
sesers pasirodymo sėdėjo tyliai, ir ėmė kalbėti: 

— Panele Čiudl, — greitai pasakė jis, kol koroneris nepradėjo 
prieštarauti, bet jo balsas skambėjo maloniai, - kadangi jūs vis dar 
vadinatės panele Čiudl, manau, jūs vis dėlto neištekėjote už savo 
sužadėtino, pono... hm... pono Forsaito. 

Ji išsitraukė baltą nosinaitę. 

— Neištekėjau. 


Panelė Ciudl nosinės kampeliu nusišluostė akis. 

— Kodėl, panele Čiudl? - seras Francis Vilobis buvo protingas ir 
patyręs advokatas ir nujautė, kad jos parodymai gali būti palankūs 
jam, todėl negalėjo laukti, kol ponas Tanksas sugalvos klausimą. 

— Mano sužadėtinis... kol aš sirgau... matote, po apsilankymo pas 
panelę Preston aš susirgau, — ji dabar ėmė raudoti, - mane paliko 
ir vedė kitą. Dabar aš... mano gyvenimas sugriautas. 

Ji pasisuko į Kordeliją. 

— Jūs sugriovėte mano gyvenimą! — sušuko ji ir staiga ėmė dar 
labiau raudoti. 

Visiems prieš akis iškilo liūdnas vaizdas: guvernantė, neištekė- 
jusios damos paskutinė išeitis. 

Koroneris vėl ėmėsi vadovauti apklausai. 

— Panele Čiudl, sakote, panelė Preston melavo jums apie jūsų 
sužadėtinį? 

— Taip. 

— Ar ji pažinojo jį? 

— Ne. 

— Tai ką ji pasakojo? Ar žinojo ką nors apie jį? 

— Daugiau nieko nenoriu sakyti. 

— Panele Čiudl... - ponas Tanksas krenkštelėjo. 

Jį visada jaudino ašaros apklausos metu. 

— Panele Čiudl, — negalima ateiti į apklausą ir kaltinti žmogų, 
neturint įrodymų. Tai vadinama šmeižtu ir už tai galite patekti į 
kalėjimą. 

Ji visa išbalo. 

— Sakote, kad atlikdama pilietinę pareigą galiu pakliūti į kalė- 
jimą/ 

— Sakau, kad reikia įrodymų. 

— Atėjau čia norėdama gero. 

— O iš tikrųjų tik kenkiate. 

Panelė Čiudl taip įsiuto, kad ėmė šaukti. 

— Aš nekenkiu... ji man pridarė žalos! Ji sakė, kad vyrai daro... 
daro moterims... bjaurių dalykų, - ji piktai apsidairė po salę, — jų 
kūnams. Kad ponas Forsaitas tą patį darys su mano kūnu. Štai kuo 

užsiima panelė Preston, štai ką panelė Preston pasakoja jaunoms 
mergaitėms tamsiame, žvakių apšviestame kambaryje. 

Salėje pasigirdo garsai, pilni nuostabos, pasibjaurėjimo ir 
sutrikimo. Ponas Tanksas nuraudo. Nedovanotina viešai kal- 
bėti apie tokius dalykus. Visi salėje esantys vyrai buvo šokiruoti. 
Prisiekusieji krenkštė iš pasipiktinimo, žurnalistai įraudusiais 
skruostais skubėjo viską užrašyti. Lanefido kunigaikščio veidas 
tapo violetinis. Seras Francis Vilobis vėl išsiėmė savo didelę nosinę 
ir nusišluostė kaktą: ši apklausa darėsi nepadori ir nevaldoma. Tai 
buvo nepakenčiama. 

Atsidarė durys, lyg ir jos būtų šokiruotos: pasklido garsai ir alaus 
kvapas. Konsteblis Forestas jas pastūmęs uždarė. 

Inspektorius Riversas išraudusiu veidu, su baime ir nuostaba 
pažvelgė į poną Rolandą. Jų žvilgsniai susidūrė. Jis prisivertė apsi- 
dairyti po salę. Matė bereikšmius veidus, nepritarimą, pasibjaurė- 
jimą. Įpykęs lietus barbeno į „Inkaro“ aludės stogą, čaižė langus. 
Inspektorius žinojo, kad panelės Preston reputacija buvo sugadinta 
nepataisomai: ji niekada neatsigaus dėl tokios gėdingos informa- 
cijos. Šiuo momentu lordas Elisas niekam nerūpėjo. Londono 
visuomenė, iš kurios ji užsidirbo pragyvenimui, nuo jos nusisuks. 
Ji neturėjo nė vieno vyro, kuris ją galėtų apginti, išskyrus, atrodo, 
senąjį prancūzą. Ji gali būti pati geriausia mesmeristė pasaulyje, bet 
panelė Čiudl ją apjuodino visam laikui. 

Ji buvo sužlugdyta. 

— Ačiū, panele Čiudl, - tyliai pasakė ponas Tanksas. 

Tačiau staiga pakilo panelė Preston. Ji drebėjo iš pykčio ir nu- 
stūmė šalia sėdinčio teisininko ranką. Jos skrybėlė nukrito nuo 
galvos, bet ji nepastebėjo. Panelė Preston suprato, ką prarado. Ne- 
pajudėjusi iš vietos, ji aiškiai ir piktai kreipėsi į panelę Čiudl. 

— Panele Čiudl, aš puikiai prisimenu, kaip prasidėjo mūsų po- 
kalbis. Jūs man pasakėte, kad jūsų sužadėtinis turi išaugą (ji nematė 
išsigandusio Rilės veido: Nurilk, Korde! Nutilk!) - galbūt norėtu- 
mėte paaiškinti teismui, kokia buvo pono Forsaito išauga ir kaip ji 
atsirado. Gal tai paaiškintų jūsų dilemą ir atsidurtų laikraščiuose 
greta šmeižto apie mane! 

Panelė Čiudl išbėgo, iš sielvarto sugniaužusi sijoną. Jos veidas 
buvo raudonas, ašaros ant skruostų sustingo. Konsteblis Forestas 
greitai atidarė, paskui uždarė duris. Lietus barbeno į stogą. 

— Panele Preston, prašau ateiti į liudytojų vietą, - liūdnai tarė 
ponas Tanksas. 

Kordelija nuėjo, vėl nustumdama ją sulaikyti norėjusio savo 
teisininko ranką. Ji nekviesta kreipėsi į salę, jos akys laidė ugnį. 

— Aš esu liudytoja, duodanti parodymus, susijusius su lordo Mor- 
gano, kurio vardas šį rytą beveik nebuvo paminėtas, nužudymu. 
Tačiau teismas, atrodo, linkęs pražudyti mano reputaciją. Aš neleisiu, 
kad vargšė kvaila mergaitė, tokia kaip panelė Čiudl, mane sužlugdytų. 
Niekada nemaniau, kad viešoje vietoje aptarinėsiu savo asmeninius 
reikalus ir darbą, tačiau aš tikrai konsultavau jaunas moteris. Iš tiesų 
tai tapo didele mano darbo dalimi, nes daugybė garbingų jaunų 
mergaičių nežino apie vedybinį gyvenimą. Niekas joms apie tokius 
dalykus nepasakoja, net jų motinos. Žala, daroma tokioms jaunoms 
moterims — ir, beje, jauniems vyrams — neišmatuojama! 

Tam tikra prasme tai buvo nuostabu. Savo gražiu balsu ji kal- 
bėjo apie dalykus, apie kuriuos paprastai nekalbama. Jos plaukai 
vietomis buvo išslydę iš smeigtukų, tačiau tai tik suteikė jai žavesio. 
Inspektorius Riversas pastebėjo, kad ji atrodė nuostabiai. Jei Rilės 
nebūtų sukausčiusi baimė matant, kad jų rūpestingas gyvenimas 
griūva lyg lavina, būtų sau pasakiusi: Štai kur ji, senoji Kordė! 

Tačiau pasityčiojimas iš padorumo buvo per didelis. Kordelijos 
žavumas nebedarė įspūdžio. Dabar ji buvo toli nuo salėje sėdėjusių 
vyrų įsivaizduojamo moters idealo. Nors jie matė, kokia ji nuostabi, 
ji nebegalėjo išgelbėti padėties. Jie manė, kad ga/y gale ji aktorė ir jie 
nenorėtų, jog jų žmonos ir dukterys išgirstų jos žodžius. Salėje su pa- 
veikslais, vaizduojančiais ramų kaimo gyvenimą, lempomis, daugybe 
skrybėlių ir sėdinčių vyrų, nebeliko užuojautos ir susižavėjimo. 

Kordelija sunkiai kvėpavo ir stengėsi valdyris. Ji atsisuko į ko- 
ronerį. 

— Tai neturi nieko bendra su Eliso mirtimi. Maldauju, supras- 
kite, kas čia vyksta ir sustabdykite užsipuolimus, nukreiptus prieš 


manč. 


— Panele Preston, — tarė ponas Tanksas, viską gerai apgalvojęs ir 
apsvarstęs. — Man atrodo, kad jūs daugiau nebeturite ko prarasti. 
Kokie reikalai buvo tarp jūsų ir lordo Morgano Eliso... arba Eliso, 
kaip jūs jį ką tik pavadinote, tą naktį, kai įvyko žmogžudystė? 

Ji iš visų jėgų stengėsi tvardyris. Giliai įkvėpė ir pažvelgė į ponią 
Rozamundą, našlę ir nusižudžiusios dukters motiną. Ponia Roza- 
munda, sugavusi jos žvilgsnį, atrodė lyg marmurinė statula. Kurį 
laiką teismo salėje įsiviešpatavo tyla. Buvo girdėti lietaus barbe- 
nimas. 

— Aš neatsakysiu, — pagaliau tarė Kordelija. 

Durys vėl atsidarė ir pasigirdo triukšmas. Tuo metu, kai ponas 
Tanksas susierzinęs pažvelgė į durų pusę, pamatė, kaip į salę lyg 
kulkos įlėkė dvi būtybės. Suliję, išbalę tarpduryje stovėjo jauni 
žmonės. Nuo jų varvėjo lietaus lašai. Inspektorius Riversas sune- 
rimęs atsistojo: ten buvo du lordo Morgano Eliso ir ponios Roza- 
mundos vaikai. Mergaitės veidas buvo nusėtas mėlynių. Berniukas 
laikė rankoje sulenktrą laikraštį 7he Times. Abu vaikai iš karto pamatė 
Kordeliją, duodančią parodymus, įpykusią, išsitaršiusiais plaukais. 
Jie taip pat pastebėjo Lanefido kunigaikštį ir ponią Rozamundą. 
Akimirką viskas sustingo: perpildyta salė, ant lentynų sudėtos pri- 
siekusiųjų skrybėlės (viena netilpo, todėl kartu su laikrodžiu buvo 
padėta ant židinio atbrailos). Durys buvo atidarytos, ir lempos nuo 
skersvėjo ėmė mirksėti. Paskui berniukas uždarė duris. Jie pastebėjo, 
kad jis šlubavo ir vis trynė vieną kaklo pusę. 

— Klausau! — pasakė ponas Tanksas. Nors abu atrodė netvar- 
kingai, bet iš drabužių ir laikysenos buvo galima spėti, kad jie iš 
aukštuomenės. 

— Aš noriu duoti parodymus, - pasakė Morganas. Jo balsas, 
kaip visada, užsikirsdavo. 

— Morganai! — šaižus ponios Rozamundos balsas perskrodė 
orą. 

Braudamasi pro žmones ir skindamasi sau kelią, ji nuskubėjo 
prie vaikų. Priėjo prie durų ir uždėjo ranką Morganui ant peties. 
Tamsaus aksominio apsiausto fone ant jos rankos žibėjo baltas 
žiedas. 

— Mano vaikai labai susijaudinę, - ji šaltai atsakė koroneriui. — 
Tokiomis aplinkybėmis tai visiškai suprantama. Tikiuosi man at- 
leisite, jei juos iš Čia išvesiu. 

Tačiau Morganas išsprūdo ir griebė konsteblį Forestą tiesiog 
už rankos. 

— Aš duosiu parodymus! — jis vėl garsiai sušuko. - Ji bandys 
mane sustabdyti. Tai apie mane! 

Jis šaukė per visą salę. 

— Aš žinau, kodėl mano tėvas lankėsi pas ją. Todėl, kad prieš 
tai pas ją buvau aš! 

Po trumpos tylos salėje kilo sujudimas: girgždėjo kėdės, skraidė 
popieriaus lapai ir išsiliejo rašalas, ant grindų krito knygos. Žmo- 
nėms kilo nepadorių minčių: ar šios moters amoralumas turėjo 
ribas: ji tvirkino ir jaunus berniukus? Lyg tuo negalėdamos patikėti, 
mirksėjo lempos, į langą barbeno lietus. Inspektorius Riversas nuėjo 
prie durų. Kilus sumaiščiai, ant židinio atbrailos gulėjusi skrybėlė 
buvo numesta ir sutrypta. Laikrodis ant židinio rodė be dviejų 
minučių pirmą. Dabar Lanefido kunigaikštis pabandė atsistoti, bet 
jį ištiko priepuolis. Jis tampė kaklaskarę, sunkiai griūdamas į sero 
Francio Vilobio glėbį, o šis, negalėdamas išlaikyti lordo svorio, taip 
pat nugriuvo. Neįprasta situacija aukštuomenės žmonėms. 


Tą dieną dėl smarkaus lietaus vanduo Temzėje labai pakilo: tekėjo 
gatvelėmis Strando link, pro Hangertordo turgų. Visur pasklido 
purvo, arklių mėšlo, žmonių išmatų, negyvų viščiukų, kopūstų, rū- 
džių ir suplėšytų laikraščių su vakarykštėmis naujienomis kvapas. 

Nepaisant to, istorija „Inkaro aludės antrajame aukšte tęsėsi. 
Prieš mesmerizmą nusiteikę gydytojai greitai apžiūrėjo Lanefido 
kunigaikštį. Jis, nors ir sunkiai, buvo nugabentas laiptais žemyn 
ir nuvežtas į Midlesekso ligoninę. Seras Francis Vilobis susirūpi- 
nusiu balsu pašnibždėjo poniai Rozamundai, bet ponia Rozamunda 
atrodė apstulbusi, kad jos duktė su nežinia iš kur atsiradusiomis 
kraujo dėmėmis ant veido nepriėjo prie jos. Mergaitė drebėdama 
sėdėjo salės kampe ant kėdės, kuri jai greitai buvo surasta. Sūnus 
šlubuodamas nuėjo ten, kur jam parodė koroneris. Buvo aišku, kad 

berniuką kamuoja baisūs galvos skausmai. Jis visą laiką ranka trynė 
sprandą ir vieną veido pusę. Buvo mirtinai išbalęs. 

Morganas veržte veržėsi kalbėti, skausmas jį varė iš proto. Jis 
nežiūrėjo į Kordeliją. Koroneris, naudodamasis savo teise, įsakmiai, 
bet maloniai, davė ženklą, kad šiek tiek palauktų. Pagaliau jis su- 
sivienijo su seru Franciu Vilobiu: prieš tai abu kambario kampe 
aptarinėjo kažką svarbaus (tada, kai seras Francis buvo išgelbėtas 
ant jo užgriuvus storam, žemam Lanefido kunigaikščiui). 

Ponas Tanksas prabilo: 

— Mano, kaip teisininko pareiga, priminti visiems čia susirinku- 
siems, kad kiekviena mirtis yra šeimos, kurią ji paliečia, tragedija. 
Pastarosiomis dienomis lordo Morgano Eliso šeima patyrė dvi tra- 
gedijas, o dabar ir pats Lanefido kunigaikštis, vienas iš kilmingųjų 
mūsų karalystės atstovų ir mūsų aukščiausiosios karalienės tarnų, 
paguldytas į ligoninę. Mes turime išsiaiškinti tiesą, bet reikia ap- 
saugoti tuos, kurie patyrė tokią didelę netektį, melstis, kad našta 
netaptų sunkesnė. Mūsų pareiga yra išvengti — kaip galima — to, 
kas gali sugriauti žmonių asmeninį gyvenimą, - jis linktelėjo galva 
į ponios Rozamundos pusę. — Mes su seru Franciu Vilobiu ir Jos 
didenybės patarėju nusprendėme paprašyti spaudos vyrų išeiti iš 
salės. 

Inspektorius Riversas, nors jam ir nepatiko tai, ką išgirdo, tarė 
sau: bet panelės Preston gyvenimas jau nepataisomai sugriautas, nės 
jos istorija papasakota čia sėdėjusiems žurnalistams, ir visi apie tai 
sužinos. Jam tai rūpėjo, nes toks apjuodinimas paveikė ir jį. Ji labai 
patiko inspektoriui, nesvarbu, kokių stulbinamų istorijų dar tektų 
išgirsti. 

Spaudos vyrai pasipiktino. Jie turėjo teisę čia būti, nes tiesą 
privalo sužinoti visi. 

— Koronerio vadovaujamoje apklausoje niekas neturi „teisės“, — 
pedantiškai kalbėjo ponas Tanksas. — Tik aš sprendžiu, kas teisinga, 
ir nusprendžiau, kad turite išeiti. Netęsime, kol būsite čia. Kai 
prisiekusieji priims sprendimą, jums bus pranešta. 

— Spaudos laisvės vardan aš atsisakau išeiti! —- sušuko G/obe žur- 
nalistas. 


Visą tą laiką, sėdėdamas priešais juos ant kėdės, berniukas ranka 
trynė kaklą ir išbalusį veidą, o jo akyse galėjai matyti skausmą. Nė 
vienas į jį žiūrintis negalėjo likti abejingas: jis tebuvo berniukas. 
Kažkas apsidairė, norėdamas rasti gydytoją, bet, atrodo, jie visi 
buvo išėję su kunigaikščiu. Paskui staiga berniuką apėmė agonija; 
atrodė, lyg jį būtų ištikęs priepuolis. 

Ne gydytojas, ne žurnalistas, kuriems buvo įsakyta išeiti, o pa- 
nelė Preston žengė žingsnį. Ji metė žvilgsnį į prancūzą, poną Ro- 
landą, paskui greitai, beveik be garso, priėjo prie liudytojų kėdės. 
Niekas, net koroneris ponas Tanksas neištarė nė žodžio. 

Paskui, kai viskas buvo baigta, vyrai kalbėjo, kad jie niekada 
nebuvo to matę. Vieni sakė, kad netikėjo tuo, bet niekas nesakė, 
jog tai buvo triukas ar gudrybė, ar suplanuota, nes visi matė ber- 
niuko veidą. 

Ji ištarė tik vieną žodį. 

— Morganai, — tarė ji tyliu, švelniu balsu. Ji palietė jį, bet tai truko 
labai trumpai. Uždėjo savo ranką jam ant galvos. Salėje pasigirdo 
atodūsis. Ar tai buvo atodūsis? Garsas, švelnus, tylus garsas. Tačiau 
niekas negalėjo pasakyti, kieno - berniuko ar moters. Paskui ji ve- 
džiojo rankomis žemyn, prie jo galvos, virš galvos. Jos rankos visą 
laiką ritmiškai judėjo. Jos judėjo aplink jo galvą, kaklą, labai arti, bet 
neprisiliesdamos, paskui aplink pečius ir nugarą. Ji buvo nusimo- 
vusi pirštines. Jai judinant rankas, ant jų aiškiai matėsi sumušimai. 
Nepaisant lietaus ir iš apačios aidinčių girtų balsų, kambaryje buvo 
taip tylu, kad jie girdėjo jos gilų lygų kvėpavimą. Rankos lėtai judėjo 
aukštyn žemyn. Kaktą jai išpylė prakaito lašai. Po kurio laiko buvo 
aišku, kad berniukas atsipalaidavo ir nugrimzdo į transą. Kartais jo 
rankos judėjo kartu su jos rankomis apie kaklą, pamėgdžiodamas jos 
judesius. Paskui jis vėl nurimo. Jis nemiegojo, nes buvo atsimerkęs, 
bet gulėjo labai ramiai. Jo veidas vėl paraudo. 

Galiausiai Kordelija sustojo. Veidu jai žliaugė prakaitas, bet ji 
nekreipė dėmesio. Berniukas dabar buvo visiškai ramus ir sėdėjo kė- 
dėje lyg sapnuodamas. Kordelija jį stebėjo. Niekas nedrįso prabilti. 
Paskui ji vėl perbraukė rankomis šalia jo veido ir akių. Jis sukrutėjo 
ir atsibudo, nors iš tikrųjų nebuvo užmigęs, nebent žmonės miega 

atmerktomis akimis. Jis truputį pajudino kaklą ir nusišypsojo jai. 

— Ar tai mesmerizmas? — paklausė jis (arčiau sėdintieji tai gir- 
dėjo). 

— Taip, — ištarė Kordelija. - Tai mesmerizmas. 

Ji švelniai palietė jam petį. 

— Kaip sakei, jis gali nuimti skausmą. 

— Kartais gali, — pasakė ji, užsimovė pirštines ir pažvelgė į jį tokia 
išraiška veide, kurios niekas negalėjo perprasti. Paskui nuėjo atgal į 
tą vietą, kur prieš tai sėdėjo. Tarp jų yra kažkas panašaus, suglumęs 
pagalvojo inspektorius Riversas. Paskui staiga suprato: netikėtai 
prisiminė jaukioje svetainėje matytą neįrėmintą paveikslą: vaikai, 
trys vaikai, žaidžiantys tuščioje jūros pakrantėje. 

Morganas pasuko galvą į koronerį. 

— Ar galiu dabar kalbėti? — paklausė jis tyliu balsu. Blyškus 
ponios Rozamundos veidas blizgėjo, akys žibėjo kaip brangakme- 
niai. 

Seras Francis Vilobis atsistojo ir skubiai pareiškė: 

— Jis dabar negali duoti parodymų. Visi matėte — panelė Preston 
panaudojo kažkokią... kažkokią galią, kurią ji turi, ir tai paveikė 
J1- 

— Tada aš pasakysiu, — pasigirdo balsas, ir iš kambario galo pa- 
judėjo Gvenliama. Priėjusi prie brolio, atsistojo šalia jo. 

— Jos galia galėjo pasiekti ir salės galą! — įtūžęs sušuko seras 
Francis Vilobis. 

— Tadajūs, sere, prisiekusieji ir koroneri, esate taip pat apkerėti, 
nes buvote arčiau nei aš. 

Seras Francis stovėjo ir rodė koroneriui, kad jis prieštarauja, 
bet ponas Tanksas, beveik prieš savo valią, pažvelgė į mergaitę ir 
lėtai tarė: 

— Ar prisiekiate sakyti tiesą, visą tiesą ir nieko daugiau? 

— Prisiekiu, — tarė Gvenliama. — Ji mūsų motina. 

Pagaliau buvo atskleista pritrenkianti tiesa. Visi sužinojo, kodėl 
lordas Morganas Elisas lankėsi Blumsberyje ir suprato, kodėl panelė 
Preston nenorėjo kalbėti. O inspektorius Riversas, kuris visada 
ieškojo sielvarto, turėjo atsakymą prieš akis, bet iki pat paskutinės 
akimirkos nieko nematė. 

Kai tik buvo išsiaiškinta, kad dabar skandalingąja tapusi panelė 
Preston niekada nebuvo ištekėjusi už lordo Morgano Eliso, ponas 
Tanksas atidėjo apklausą iki rytojaus, tikėdamasis, kad, kol jis ap- 
svarstys, ką kviesti liudytojais, viskas nurims. Žmonėms palengvėjo, 
kai suprato, kad lordas Morganas Elisas neturėjo dviejų žmonų, 
o ponia Rozamunda Elis (vis dėlto tolima karalienės giminaitė) 
nebuvo puolusi moteris. Panelė Kordelija Preston visus tuos metus 
buvo tik aktorė, kuri stengėsi pakilti aukščiau. Lordas, kaip ir dau- 
guma jaunų vyrų, savo jaunystę praleido audringai: tokio rango 
žmogui tai buvo visai priimtina. Tačiau jis nebuvo toks kvailas, kad 
vestų: tikros vedybos (su aktore) būtų sukėlusios nemalonių kalbų 
(o to dabartinė karališkoji šeima kaip galėdama stengėsi išvengti) 
apie jau mirusį Velso princą, vėliau tapusį karaliumi Jurgiu IV, ir 
jo slaptus ryšius su ponia Fitzerbert. Vis dėlro Lanefido namuose 
kilo skandalas: titulą galėjo gauti neteisėtas aktorės sūnus! Kuni- 
gaikštis, dar gyvas, bet silpnas, gulėjo Midlesekso ligoninėje, ir, be 


jokios abejonės, būtų tuoj par miręs, jei būtų sužinojęs, kas dedasi 


jo namuose. Antros eilės pusbrolis labai domėjosi savo giminystės 
linija, nes, žinoma, dabar Morganas jau nebebus įpėdinis. 
J ganas J IP 


Kad ir kokie liudytojai dabar būtų pakviesti, kad ir ką jie kalbėtų, 
panelei Preston nebeturėjo reikšmės. 

Panelė Kordelija Preston buvo visiškai sužlugdyta: ji visam laikui 
neteko gero vardo. Jos veiksmuose buvo kažko, už ką žmonės ne- 
galėjo jai atleisti. To niekas nepamirš. Ir ne tik dėl neteisėtų vaikų. 
Kordeliją sužlugdė Liusindos Čiudl parodymai. Tai, kuo ji apkaltino 
panelę Preston, buvo išsamiai aprašyta visuose laikraščiuose. O j7 
yra motina! The Times vedamajame rašė: Tai pati amoraliausia byla, 
kokią teko stebėti. 

Kordelija suprato, kad ji neteko reputacijos ne dėl lordo Mor- 
gano Eliso mirties, tikriausiai net ne dėl to, kad paaiškėjo, jog ji 
lordo vaikų motina. Ją sužlugdė „vedybinės nakties subtilybės“. 


Jau po valandos gatvėse dainavo apie apklausos parodymus. Tą 
vakarą Meiteryje apie tai kalbėjo prie pietų stalo, dar prieš sutems- 
tant apie tai rašė bulvariniai laikraštukai. To dar nebuvo: šis teismo 


procesas buvo vadinamas ŠIMTMEČIO TEISMO PROCESU. 


JI AKIMIS JĮ SUVILIOJO, 

TIKĖJOS MEILĖS AMŽINOS. 

TAČIAU TADA DAR NEŽINOJO, 

KOKSAI LIKIMAS LAUKĖ JOS. 

NES AKTORĖ JI BUVO 

IR AKTORE TIK LIKO. 

TODĖL JAUNASIS LORDAS JĄ PALIKO. 
PASKUI Į PROTĄ JIS ATĖJO. 

O JI? KĄ JI PADARĖ - NIEKAS NEMINĖJO! 


— dainavo gatvės dainininkai. 


Tačiau šimtmečio teismo procesas, kuris iš tikrųjų buvo tik pa- 
prasčiausia apklausa, dar nesibaigė, nes po visų straipsnių ir dainų 

apie aukštuomenę, mesmerizmą, neteisėtus vaikus ir pašnibždomis 
skleidžiamą informaciją apie kirą panelės Kordelijos Preston veiklą, 
iki šiol vis dar nebuvo žinoma, kas nutiko lordui Morganui Elisui tą 
naktį, kai jis buvo nužudytas. Tačiau, žinoma, dabar... kai tiesa pa- 
aiškėjo, sklido gandai, kad ji galėjo padaryti bet ką, net nužudyti: jis 
ją paniekino, pasiėmė jos vaikus. Susidomėjimas pasiekė aukščiausią 
laipsnį. Kas dar bus atskleista rytoj? Blumsberyje, Bedfordo gatvėje, 
prie namo minios žmonių sukinėjosi ir žioplinėjo tikėdamiesi ką 
nors pamatyti. Alus ir pyragai buvo parduoti, net sustiprėjęs lietus 
neatbaidė žmonių, tiško purvas ir patižęs sniegas. 

Blumsberyje, Bedfordo garvėje, Rilė Spūns padėjo Morganui ir 
Gvenliamai (lordo Morgano Eliso audringos jaunystės vaisiams): 
sušildė jų kojas, išdžiovino drabužius, sutvarstė jiems žaizdas po 
nelaimingo atsitikimo su karieta, davė karštos sriubos. Kordelija 
Preston pagaliau turėjo savo du likusius vaikus. Ponas Rolandas 
matė jų skausmą, džiaugsmą ir liūdesį. Jam buvo sunku į tai žiūrėti 
(jis prisiminė lordo Bairono žodžius, kuriuos mokėjo atmintinai — 
apie skausmą, jėgą ir meilę). Ponas Rolandas matė, kaip Morganas 
nesitraukė nuo Kordelijos, kaip jis visą laiką šliejosi prie jos, kaip 
susijaudinęs savo keistu, lūžinėjančiu balsu kalbėjo apie apklausą, 
apie nelaimingą atsitikimą su karieta, apie tapymą. Sakė, kad jie 
visi turėtų išvykti į tą naująją šalį, kur švietė saulė, žmonės dainavo 
ir turėjo medaus. Jis ten mokytųsi tapybos. Ia šalis vadinama Ame- 
rika. Tačiau berniukas atrodė ligotas, išblyškęs, kažkas buvo nutikę 
jo akims. Ponas Rolandas nusukdavo žvilgsnį, nes jam buvo per 
sunku tai maryti. Jis stebėjo Gvenliamą, kuri buvo tokia panaši į jo 
mylimą Esterą. Ji žiūrėjo į Kordeliją suglumusi, susikrimtusi, bet 
laiminga, atrodo, lyg atsargiai įkvėpdama savo motinos namų oro. 
Rilė Spūns (jai stengėsi padėti Regina ir ponia Spūns) norėjo, kad 
visi namie jaustųsi gerai. Regina pasisiūlė jiems paskaityti: nusivylusi 
laikraščiais, ji susidomėjo šventąja Biblija ir rado ten daug įdomių 
dalykų (tokių pat kaip pigiuose laikraštukuose), ypač Senajame 
Testamente: Jis paėmė kardą ir sukapojo jos kūną į dvylika gabalų, 
kuriuos išsiuntinėjo po pasauvį įvairiomis kryptimis. Ji dainavo su 
malonumu, kol suprato, kad tai ne visai tiko, bent ne dabar, todėl 


275 


atsivertė psalmes ir ėmė skaityti apie nusiraminimą. Ponia Spūns, 
matydama tokį susijaudinimą, šypsojosi ir niūniavo. 

Pagaliau Kordelija Preston, nors ir buvo labai pavargusi, pasakė 
vaikams, jog apklausa dar tęsiasi ir jai reikia dalyvauti užbaigiant šią 
bylą. Ji išskubėjo iš namų (šydu prisidengusi veidą, skindamasi kelią 
minioje) ir uždara karieta, lietui lyjant, nuvažiavo su ponu Rolandu į 
susitikimą su inspektoriumi Riversu. Jie susitiko prie namo, toli nuo 
žmonių, nuo pyrago pardavinėtojo ir prekeivio, nešiojančio puto- 
jantį gėrimą, nuo mylinčių, sielvartaujančių vaikų. Nuėjo į nedidelį 
kuklų butą Keningtone, Dramblio ir Pilies rajone, kur Kordelijos 
mylima teta, pono Rolando mylimoji, panelė Estera Preston prieš 
daugelį metų pirmą kartą susipažino su mesmerizmu. 

Inspektoriui Riversui kantriai ir atkakliai prašant (nors jo elgesys 
panelės Preston atžvilgiu pasikeitė: jis nieko negalėjo padaryti), ji 
pagaliau papasakojo tai, ką žinojo tik Rilė Spūns (Rilė tą vakarą 
su nerimu laukė namuose Bedfordo aikštėje, kai po vidurnakčio 
Kordelija grįžo, dėvėdama tik lengvą mėlyną suknelę, kuri šaltą naktį 
jos visai nešildė). Pagaliau Kordelija jiems papasakojo, kas nutiko tą 
naktį, kai pas ją apsilankė lordas Morganas Elisas, o žiemos danguje 
virš Blumsberio aikštės švietė mėnulis. 


III DALIS 


Kai lordas Morganas Elisas tą vakarą pamatė Kordeliją, stovinčią 
prie lango neužtrauktomis užuolaidomis, negalėjo ištarti nė žodžio. 
Kelias akimirkas jie stovėjo. Trupanti akmeninė senovinės pilies siena, 
vėjyje šokančios ryškiaspalvės laukinės gėlės, apgaulinga, nenuspėjama 
jūra - viskas staiga atsidūrė tyliame kambaryje Blumsberyje: prisimi- 
nimai, netektys. Dienos, kurios jau nebegrįš. 

Jis vos girdimai sudejavo, ir tyla nutrūko. O kai pradėjo kalbėti, 
ir pats nežinojo, kad ištars „mano meile“; kalbėjo ne blaivus protas, 
o širdis. 

Atrodė, lyg jis būtų nieko nepasakęs: tikriausiai ji nieko negirdėjo. Ji 
tik žiūrėjo į senstantį vyrą, kuris dėvėjo korserą. Jo veidas buvo praradęs 
kontūrus: raukšlėtas ir paraudęs. 

— Morganas nori tapyti, - pasakė ji. 

Išgirdęs ramų, malonų jos balsą, kuris kadaise jį pakerėjo, jis dar 
labiau sutriko. Jam prireikė didelių pastangų, kad galėtų atsakyti. 

— Vieną dieną Morganas taps Lanefido kunigaikščiu, — tarė jis. — 
Ne paprastu tapytoju. Tu negali to suprasti. 

— Pažiūrėk, Elisai, — tarė Kordelija. 

Jis pasuko galvą. Šiltame, svetingame kambaryje spragsėjo židinio 
liepsna ir sklandė pušų kvapas, 0 ant sienos kabojo kažkas nesuprantama 
žr paslaptinga. Tai buvo neįrėmintas paveikslas, o jame — prisiminimai. 
Jūra nuslūgusi, toli toli, kiek akys mato. Matyti senas sudužęs pūvantis 
medinis laivo korpusas, o toliau į viršų iškilusi sulinkusi geležis. Smėlyje 
guli keistų formų kriauklelės, išsikiše akmenys (per potvynį jų nesi- 
matydavo, ir neatsargūs jūreiviai, kuriuos jūrų plėšikai priviliodavo 
krante degančiais žibintais, pakliūdavo į spąstus: laivai atsitrenkdavo 

irsuduždavo). Jūros dumbliai apraizgę akmenis, nusidriekę per smėlį. 
Tolumoje - vos įžiūrima maža mergaitė, palinkusi prie dar mažesnio 
berniuko, rankoje laikančio žuvį. Pirmame plane kita mergaitė kažką 
tyrinėja, tikriausiai kriauklę, jos sijonas ir plaukai plaikstosi į visas 
puses. Horizonte matyti besileidžiančios saulės nušviesti dantyti debesys: 
gražus paveikslas, bet jame kažkas slypi, kažkas nepasakyta. 

— Bet... jis ten nebuvo... nebuvo daug metų... — jo balsas nutilo. 

- Žinau. 

— Kaip jis viską taip aiškiai prisimena? 

O nesulaukęs Kordelijos atsakymo, jis negalėjo susilaikyti ir pa- 
kartojo: „mano meile“. 

Panelė Kordelija Preston nusijuokė. Tačiau tai nebuvo linksmas 
juokas. Jis buvo pilnas nepasitikėjimo, skausmo ir dar kažko, tikriau- 
siai paniekos. 

— Nekartok šito žodžio. 

— Korde. 

Išgirdusi ją taip vadinant, ji instinktyviai susiraukė. 

— Korde, paklausyk. Mano tėvas... — jis nutilo negalėdamas toliau 
kalbėti, paskui suėmė save į rankas. — Aš įkurdinsiu tave kur nors kitur 
Duosiu pinigų. Tu neturi gyventi Blumsberyje. Kadaise Blumsberis 
turėjo gerą vardą, bet dabar čia tau netinkama vieta. 

Ji buvo pritrenkta ir negalėjo patikėti tuo, ką girdėjo, bet ir toliau 
kalbėjo ramiu balsu. 

— Sakai, neturėčiau gyventi Blumsberyje? Aš kilusi iš čia. Grįžau 
čia, kai mane sužlugdei ir pradėjau gyvenimą iš naujo. Taigi galiu 
gyventi šiame gražiame name ir kartu su Rile dirbti savo darbą. Mes 
išsilaikome pačios, esame pakankamai turtingos, esame garbingos ir 
gerbiamos. Po dešimties metų klastos, žiaurumo ir melo tu man gali 
sakyti, kad neturėčiau gyventi Blumsberyje? 

Ji jautė, kad ima prarasti savitvardą. Nutilo. Stengėsi būti rami. 
Paskui pasakė: 

— Turi suvokti, kad Morganas apdovanotas ypatingu talentu, — 
matė, kaip jo akys vis krypo į jo praeities paveikslą. — Jeigu jis nori 


tapyti, gali gyventi su manimi, jei pats norės ir jei leisi, ir... galbūt aš... 


galbūt mesmerizmas sumažintų jam galvos skausmus. Tai viskas, ką 
norėjau tau pasakyti. Išeik, Elisai. 

Paskui ji greitai nuėjo, paliko vyrą, kuris kadaise buvo jos gyve- 
nimas, nusisuko ir dingo pro stiklines duris į tamsų sodą. Jis matė ją 
praeinančią pro akmeninį angelą, matė tamsoje jos šviesią suknelę. 
Takelis vedė pro vartelius. Varteliai atsidarė. Ji toliau žengė takeliu ir 
pasuko į gatvelę. Paskui ėmė bėgti, be apsiausto, be šaliko, palaidais 
plaukais. Bėgo ten, kur lankėsi visą gyvenimą, į savo svajonių sodą, 
Blumsberio aikštę. Jos batai kaukšėjo grindiniu. 

Ji nepastebėjo figūros tamsiu apsiaustu. 

Nušviesdamas jai kelią, spindėjo šaltas, ryškus mėnulis, jos mėnulis. 
Ji nejautė šalčio. Sustojo pasiekusi Čarlzo Džeimso Fokso statulą: jo 
galva švietė mėnesienoje. Kordelija atsirėmė į jį, paskui pasilenkė, 
beveik susirietė, bandydama atgauti kvapą. Širdis daužėsi krūtinėje 
nuo bėgimo, nuo prisiminimų, o labiausiai iš didžiulio daug metų 
tūnojusio pykčio. 

Kai pagaliau ji išsitiesė, pamatė lordo Morgano Eliso figūrą. Plaukai 
buvo išsidraikę, jis sunkiai kvėpavo. Nebegalėdamas bėgti, ėjo per gatvę 
aikštės link. Pro šalį pradardėjo karieta. 

— Korde, palauk! - sušuko jai švokšdamas tamsoje. — Mes vėl bū- 
sime kartu... 

Jis vis dar bandė atgauti kvapą. 

— Aš kaip nors viską sutvarkysiu... aš... — jis artėjo prie jos, vis dar piūs- 
kuodamas, — surasiu tau Meiferyje butą ir leisiu... vaikams —ak, aš negaliu 
bėgti - kartais tave aplankyti, viskas bus taip, kaip buvo anksčiau. | 

Jis palietė jai šoną ir norėjo apkabinti. 

Nė vienas iš jų nematė figūros tamsiu apsiaustu. 

Ji bandė jį nustumti: jo rankas, jo kūną. Jie tiesiog grūmėsi, nes ji 
stengėsi ištrūkti iš jo glėbio. Kordelija įdrėskė jam į veidą, 0 jis čiupo 
jos rankas, stipriai ir skaudžiai suspausdamas. 

— Paleisk mane! - sušuko ji. Jos balsas skambėjo naktyje. Danguje 
švietė mėnulis. 

Sukrutėjo ir nubudo iš miego girtas valkata. Buvo sušalęs ir ne- 
suprato, kur jis yra. Suglumęs iškišo galvą iš krūmų ir pamatė dvi 
besigrumiančias figūras: vieną tamsią, kitą šviesią. 

— Korde, — tarė Elisas, ir ji pamatė, kad jis dabar atsikvėpęs nusi- 
šypsojo. — Prisimink, ką tau visada sakiau, mano brangioji mergaite. 
Aš stipresnis už tave. Nereikia... dabar karščiuotis. Aš tave myliu. 
Visada mylėjau. 

Turbūt tas žodis ir ta šypsena privertė ją sustoti. Ji buvo apstulbusi 
ir įsiutusi. Jam atrodė, kad ji pasiduoda. 

— Mes gyvensime kartu, — kalbėjo jis. — Meiferyje. Įkurdinsiu tave 
bute, išlaikysiu tave. Galėsi palikti tą... tą kvailą mesmerizmo verslą. Ir 
kaip sakiau, aš... aš pasirūpinsiu, kad vaikai kartais tave aplankytų. 

Girtas valkata, vis dar iškišęs galvą iš krūmų, nustėręs klausėsi. 

Elisas nusiramino. Jo rankos buvo ją apglėbusios, jis ją turėjo, kaip 
ir anksčiau. 

Kordelija iš visų jėgų pastūmė jį ir išsilaisvino iš jo glėbio. Nubėgo 
priešoninio įėjimo į aikštę, kur lempų šviesoje nuo namų krito šešėliai. 
Ji bėgo nesustodama. Dar nepasiekusi vartų, išgirdo baisų riksmą. 
Šaukė vyras. Riksmas buvo toks baisus, kad ji instinktyviai sustojo ir 
atsisuko. Šviečiant mėnesienai, ji aiškiai pamatė ranką, durklą ir nuo 
moters nukrentantį apsiaustą, dengusį jai veidą. Eliso kūnas sukniubo 
ant žemės. Valkata išslinko iš krūmų, bet nesitraukė toliau, nes buvo 
girtas ir apstulbęs tylėjo. 

Girdėjosi tik vienas žodis, kurį kažkas kartojo tebesmogdamas 
durklu: 

MELAGIS! MELAGIS! MELAGIS! 

— Ir jūs nebėgote padėti? 

— Ne, - atsakė Kordelija sėdėdama apšiurusiame kambaryje 
Kliverio gatvėje. Ji pažvelgė į rankas, ant kurių vis dar buvo matyti 
mėlynės. - Nebėgau. 

Inspektorius Riversas matė, kaip ji pasakodama drebėjo. Jis ti- 
kėjo viskuo, ką ji sakė; buvo jos gaila. Jo elgesys Kordelijos atžvilgiu 
pasikeitė: ji tai jautė, suprato. Jį, kaip ir kiekvieną apklausoje da- 
lyvavusį vyrą, paveikė tai, ką sužinojo apie šią moterį. Jis tebebuvo 
malonus, bet kitaip. 

Visi trys ilgai sėdėjo tylėdami. Jų veidai atrodė išvargę, išblyškę 
ir liūdni. Tą vakarą inspektorius vėl galvojo apie Kordeliją, kurią 
palaužė skausmas dėl vyriausios dukters savižudybės. Ir sielvarto 
priblokštus vaikus Grosvenoro gatvėje. Jis buvo naujas žmogus, 
detektyvas: turėjo išaiškinti nusikaltimą. Užsimetė apsiaustą lyg 
ketindamas išeiti, bet žinojo, kad jo darbas nesibaigė. Jo kūnu 
perbėgo šiurpas: reikia priversti ją papasakoti. Jis turi toliau ieškoti 
žudiko: tai jo, inspektoriaus, ir naujojo detektyvų būrio darbas. 
Žinoma, atsakymas buvo čia, šioje tragiškoje istorijoje. Židinys 
buvo užgesęs, bet ponas Rolandas daugiau jo nebekurstė. Jie gir- 
dėjo, kaip pro durų apačią ir pro langų rėmus pučiant vėjui, lengvai 
pleveno žvakių liepsnos. Girdėjo keliu tamsoje pro šalį dardančias 


karietas ir vežimus. 

Ponas Rolandas nepakėlė akių, bet girdėjo ilgą inspektoriaus 
Riverso atodūsį. Atrodė, jis buvo apimtas begalinio nuovargio. 

— Kodėl ėjote pas panelę Fortūną? Kodėl negrįžote namo? 

— Grįžau namo. Išbėgusi iš aikštės parbėgau namo. Taip dariau 
visą gyvenimą. Aikštė visada buvo mano vieta... mano... prieglobstis. 
Vaikystėje čia praleidau daug laiko, čia vaikštinėdavau vakarais. Na, 
bet tai nesvarbu, — ji pamatė klausiamus žvilgsnius. 

— Tai buvo mano vieta. Čia mačiau daugybę muštynių, gir- 
tuoklių ir kitų dalykų, bet niekada nemačiau, — jos balsas ėmė 
drebėti, — to, ką pamačiau aną naktį. Išbėgau iš aikštės ir nusku- 
bėjau namo, bet atsidūriau ten, kur gyvenau anksčiau. Tik besileis- 
dama mažais geležiniais laipteliais, supratau, ką padariau. Buvau 
išsigandusi, jaučiausi lyg pamišusi — atėjau ne ten. Nežinojau, 
ar Elisas buvo negyvas, vis dar tebegirdėjau tą riksmą, todėl vėl 
ėmiau bėgti - negaliu paaiškinti kodėl. Norėjau pabėgti nuo visų 
tų baisumų. Inspektoriau, esu per sena bėgti, bet bėgau, tikriausiai 
pas ponią Fortūną, - pati nežinau, ką dariau. Eidama Kok Pito 
skersgatviu, girdėjau dainuojančius balsus. Vėlai vakare dažnai gali 
išgirsti dainas, mes ten visada dainuodavome. Palaukiau tamsoje, 
kol atgavau kvapą, ir pabandžiau susitvarkyti savo plaukus — pro 
mane praėjo šokėjai neūžaugos, Džeimsas ir Džolita, bet manęs 
nepastebėjo. Buvau be apsiausto, neturėjau pinigų, bet... pas 
ponią Fortūną mes dažnai atrodydavome keistai, todėl aš įėjau į 
vidų, ir viena iš mano kolegių — Olivė, baleto šokėja, man atnešė 
porterio ir papasakojo apie pantomimą, kurioje ji vaidino. Mes 
visada nupirkdavome porterio tam, kas turėdavo mažiau pinigų. 
Paskui be perstojo kalbėjo ponas Trifontas — aš po truputį ėmiau 
atsigauti. 

Pagaliau ji pavargusi nutilo. Tačiau inspektorius dar nebaigė: 
dabar jis turėjo tęsti toliau. 

— Ta moteris, vilkinti apsiaustu. Ar matėte, kas ji? 

Ji tebežiūrėjo į savo rankas. 

— Aš nemačiau. 

— Gal jūsų duktė? Manona? 

Dabar nustebusi ir išsigandusi Kordelija greitai pakėlė akis. 

— Ne! —ji pašoko nuo kėdės, lyg norėtų jam suduoti, ir ėmė šaukti 
vis garsiau ir garsiau. — Žinoma, ne! Mačiau, kaip apsiaustas nu- 
smuko, žinoma, tai buvo ne Manona, kaip drįstate taip sakyti... 

— Ponia Preston, ar tai buvo ponia Rozamunda Elis? 

Tai išgirdusi, ji iš karto atsistojo ir nuo jo nusisuko. 

— Buvo tamsu. 

— Jūs sakėte, kad tai buvo moteris. Blumsberio aikštė nėra didelė, 
panele Preston. Prisiekusieji sužinos, dauguma jų gyvena netoli 
tos vietos. Sakėte, kad švietė ryškus mėnulis. Tikrai žinote, kad tai 
buvo ne Manona. 

Ji pažvelgė į jį maldaujančiomis akimis. 

— Nežinau, inspektoriau Riversai... — ji kalbėjo abejodama, - ga- 
lėjo... galėjo būti bet kokia kita moteris... 

— Šaukianti „MELAGIS“ ir nužudžiusi jį? 

— Galėjo būti bet kokia moteris — aišku, jis turėjo kitų mo- 
terų... 

Paskui ji ištarė: 

— Vaikams būtų per sunku tai pakelti. 

— Kas buvo ta moteris, panele Preston? 

— Prašau, dėl Dievo meilės! Ar galime dabar visa tai užbaigti? 
Aš nepasakysiu nieko daugiau negu jau pasakiau! Kodėl turėčiau 
pasakoti? Man jau blogiau nebus! Tačiau... - vaikai nebegalės dau- 
giau pakelti, - ji metė žvilgsnį į jį. - Tik žmonės gali pakelti tokį 
skausmą, inspektoriau. Jų tėvas miręs, sesuo mirusi, jie abu prarado 
paveldėjimo teisę. Ar norite ir jų sesers vardą sutrypti purve? O gal 
norite, kad jie imtų manyti, jog juos užaugino... žudikė! Ar juos 
pakviesite duoti parodymų po to, kai jie tiek išgyveno? Maldauju 
jūsų, daugiau neverskite jų kentėti. 

Ji užmerkė akis, susvyravo, paskui vėl atsimerkė. 

— Inspektoriau Riversai, lordas Morganas Elisas visiems sakė, 
kad aš mirusi. 

Paskui, pati to nenorėdama, vos girdimai, ji vėl pakartojo savo 
žodžius. Jis galėjo prisiekti, kad Kordelija turėjo galvoje ir ponią 
Rozamundą Elis. 

— Tik žmonės gali pakelti tokį skausmą. 

Šaltame kambaryje tvyrojo tyla. 

— Lordas Morganas Elisas suteikė daug skausmo jį mylintiems 
žmonėms, — pasakė ponas Rolandas be jokios išraiškos veide, tačiau 
tikriausiai tikėdamasis inspektoriaus Riverso užuojautos. 

Inspektorius stovėjo nejudėdamas. Jo pavargęs, raukšlėtas veidas 
nieko nesakė. Jis kalbėjo oficialiai. 

— Aš pakalbėsiu su ponu Tanksu, - pasakė jis. - Papasakosiu apie 
mūsų pokalbį. Ponia Preston, turite suprasti, kad kaltinimai žmog- 
žudyste jums dar nėra panaikinti, — jis nenorėjo net įsivaizduoti, 
ką rytiniai laikraščiai apie ją pasakys. — Tačiau... galiu pasirūpinti, 
kad kiti liudytojai rytoj būtų pakviesti prieš jums ateinant. Jums 
būtų geriau, jei negirdėtumėte jų parodymų ir papasakotumėte 
savo istoriją taip, kaip papasakojote man. 

— Ne, jei jie kalbės apie Manoną. 

— Jie nekalbės apie Manoną. Mes žinome, kur ji buvo tą va- 
karą, — gyvai kalbėjo jis. — Atleiskite man, panele Preston, bet aš 
detektyvas. Turėjau sužinoti, ką jūs matėte, ir tiek. Man tikrai labai 
gaila dėl to, kas jums nutiko. Visi supras, kodėl jūs nenorėjote kal- 
bėti. Tačiau rytoj reikia viską baigti, tiesa turi būti pasakyta. 

Paskui jis atsisuko į poną Rolandą. 

— O kai viskas bus papasakota, kad ir kas dar benutiktų, panelės 
Preston nebekaltins. 

— Nieko nebegali būti blogiau už tai, kas jau apie mane pasa- 
kyta, — šaltai atsakė Kordelija. 

Inspektorius Riversas tik nusilenkė ir išėjo. 

— Eikš, brangioji, - pasakė ponas Rolandas. 

Jie buvo tokie pavargę, tačiau tai dar nebuvo pabaiga. Jis pastatė 
užtvarą aplink gęstantį laužą. 

— Dabar grįšime į Blumsberį. Reikia pasiruošti rytojui. Po ry- 
tojaus apklausos pagaliau viskas baigsis. 

— Niekada nesibaigs, — tarė Kordelija. - Jūs pats žinote. 

Ji nejudėjo: tebestovėjo prie šalto, tamsaus lango. 


— Bet tu turi vaikus. 


Išvargusiame Kordelijos veide matėsi prieštaringi jausmai: ir 
džiaugsmas, ir skausmas: 

— Manona nusižudė. 

— Tai ne tavo kaltė, — švelniai tarė jis. 

Tėta Estera. Kordelija prisiminė jos žodžius: žr tu kalta, Kordelija. 
Bereikšmiu žvilgsniu ji pažvelgė į poną Rolandą. 

— Manona mirusi. Aš praradau savo reputaciją ir žmonių pa- 
garbą. Ir galbūt pragyvenimo šaltinį. 

Pagaliau Kordelija sunkiai atsistojo. Jis matė jos nuovargį ir 
skausmą. Paskui, nepaisant to, jos raukšlelių išvagotą veidą trumpai 
nušvietė šypsena: 

— Ber pagaliau turiu Morganą ir Gvenliamą. 


Turiu savo vaikus. 

Kordelija gulėjo tamsoje. Ji negalėjo užmigti: mintyse matė 
Manonos veidą. Miegamajame buvo šalta. Girdėjosi, kaip laikrodis 
išmušė ;7is. Ji matė Gvenliamos veidą, Morgano... Du mylimus 
veidus... vėl pasigirdo laikrodžio dūžis: keturios. Išaušus rytui, ji vėl 
dalyvaus apklausoje. Tada jau tikrai viskas baigsis. 

Aš turiu vaikus. 

Jos su Rile manė, kad laimėjo. Sėdėjo, gėrė porterį, negalėdamos 
patikėti, kad viskas baigta. Vis dėlto taip nebuvo. Jos pažeidė dau- 
gybę normų, ir dabar niekas nebegalėjo grąžinti jų gero vardo, 
niekas. Apie jos gyvenimą žinojo visi. Kordelija dar kartą suprato, 
kad labiausiai jai pakenkė ne tai, kad ji buvo lordo Morgano Eliso 
vaikų motina, bet tai, ką apie ją pasakė Liusinda Čiudl. Mintys 
sukosi ratu, grįždamos į pradžią. 

Ji turėjo savo vaikus: du savo vaikus. 

Tačiau pagalvojus apie Manoną, iš akių ėmė rįedėti ašaros: 
mergaitė su nuotakos suknele, visiškai viena skausmingos mirties 
akivaizdoje. Aš su ja nekalbėjau nuo to ryto, kai karieta mane išvežė 
pajūrio keliu į Londoną, o ji tada man nepamojavo: ji taip pat norėjo 
važiuoti į Londoną. Vėl mintys sukosi ratu. Ji netikėtai atgavo du 
savo vaikus, tačiau neteko pajamų šaltinio ir nežinojo, kaip pajėgs 


juos išlaikyti. 

Kordelija išgirdo tylų beldimą į duris ir iš karto atsisėdo. 

— Prašom. 

Ji ištiesė ranką ir uždegė žvakę. Tai buvo Gvenliama. 

— Norėjau pažiūrėti, ar jau atsibudai, — nedrąsiai tarė mer- 
gaitė. 

— Užeik, užeik, aš taip džiaugiuosi. Negalėjau užmigti. Lisk po 
antklode. Greitai, sušalsi. 

Gvenliama šmurkštelėjo į lovą. Jos abi pagalvojo tą patį, tik 
garsiai nepasakė: viskas vėl kaip anksčiau. 

— Aš, atrodo, visai nebegaliu užmigti, - pasakė Gvenliama, - lyg 
būčiau pamiršusi, kaip tai daryti. Visą laiką matau Manoną. 

Jos balsas ėmė drebėti, bet ji tęsė toliau: 

— Matau ją... ak, mama... besirengiančią vestuvinę suknelę. 

Gvenliama iš visų jėgų stengėsi nepravirkti. 

— Ak, Gvene, mes net neturėjome laiko apie tai kaip reikiant 
pašnekėti. 

Sulaikydama ašaras, ji paėmė šaltą mergaitės ranką. 

— Man atrodo, ji girdėjo, kaip mes su Morganu kalbėjomės 
apie tave. 

Kordelijos širdis suvirpėjo iš skausmo ir baimės: kaip tik to ji 
visą laiką bijojo. Paskui ji staiga atsisėdo lovoje ir išsitiesė. 

— Ji nusižudė todėl, kad sužinojo, jog aš gyva? 

— Ne ne, ne dėl to. Arba ne tik dėl to. Be to, jei Morganas suži- 
nojo, nebebuvo galima ir nuo jos nuslėpti. Tačiau ne tik tai, - Gven- 
liama taip par atsisėdo, jausdamasi dėl jos kalta. - Kažkas... 

Ji nutilo ir vėl pradėjo: 

— Kažkas nutiko tarp jos ir Trento kunigaikščio... aš nesupratau... 
ji sakė, kad jis... elgėsi bjauriai... įskaudino ją, juokėsi iš jos. Ji vis 
verkė ir norėjo grįžti į Velsą... Bet kaip tik dėl jos mes ir atvažiavom į 
Londoną. Manona labai norėjo ištekėti ir gyventi Londone. Ji buvo 
mūsų senelio, Lanefido kunigaikščio, numylėtinė. Visada svajojo 
apie Londoną. Tačiau paskui... kažkas įvyko tarp jos ir jos vyro. 
Niekada nebuvau mačiusi jos taip kenčiant. Aš... aš nesupratau. 

Kordelija iš sielvarto užsimerkė. Akyse pasirodė ašaros. Ji pri- 
siminė, kaip pyko dėl to, kad jaunos mergaitės nieko neišmano, 

kaip jos su Rile ėjo į biblioteką ir bandė sutramdyti juoką Sveikatos 
vadove skairydamos komentarus apie skrofuliozę, raupsus ir tam 
tikras berniukų ligas. Visą laiką stengėsi ieškoti būdų, kaip pasikal- 
bėti su jaunomis mergaitėmis. O su Manona niekas nepasikalbėjo. 
Gvenliama nebuvo teisme ir negirdėjo panelės Liusindos Čiudl: 
to jau būtų per daug. 

Paskui vėl atsidarė durys, tik šį kartą smarkiau. 

— Kur jūs? Kodėl kalbatės be manęs? Man labai skauda galvą, 
nebegaliu ištverti, niekur negalėjau jūsų rasti. 

Gvenliama greitai paklausė: 

— Morganai, kur tavo vaistai? 

— Vaistai man nepadeda. Man reikia mamos, kad vėl nuimtų 
skausmą! 

Jam einant prie lovos, žvakė apšvietė jo išblyškusį, skausmo 
iškreiptą veidą. 

— Mama, šitas skausmas kitoks, man labai skauda. 

Dvi moterys tuoj pat pašoko iš šiltos lovos. Jų kojos palietė šaltas 
grindis. Vis dar vilkėdamos naktiniais, jos uždegė daugiau žvakių, 
užkūrė židinį ir pamojo Morganui, kad atsigultų į lovą. 

Jos vėl pamatė tą patį skausmo priepuolį, kuris buvo jį ištikęs 
teismo salėje. Visas jo kūnas įsitempė, paskui, negalėdamas susi- 
laikyti, jis išvėmė tiesiog ant patalynės. 

— Greitai, greitai kviesk Rilę, poną Rolandą, jis miega apačioje, 
didžiajame kambaryje su stiklinėmis žvaigždėmis. 

Gvenliama išbėgo. 

— Mama, skausmas kitoks, visai kitoks, aš negaliu jo pakelti, 
kažkas darosi mano galvoje, - ir jis vėl ėmė vemti. 

Kordelija giliai įkvėpė ir atsistojo šalia jo. Pasklido vėmalų kvapas, 
bet ji nieko nejautė. Kurį laiką ji laikė rankoje jo galvą, taip kaip 
darydavo seniau, ir glostė jo plaukus. Paskui pajuto, kad jo kūną vėl 
ėmė tampyti traukuliai. Kordelija šiek tiek atsilošė ir ėmė vedžioti 
rankomis virš jo skausmo iškreipro mažo veidelio. Ji neverkė. Jei 
būtų verkusi, nebūtų galėjusi jam padėti. Jos veidu tekėjo ne ašaros, 


o prakaitas: visa savo esybe ji stengėsi savo energiją perkelti į jo 

kūną. Judino rankas, o už jos nugaros ant lubų be perstojo judėjo 
šešėliai. Nevalingai suteršęs lovą jis suriko iš skausmo. 

— Mama, mes daugiau niekada nebeišsiskirsime? 

Jo balsas, iš pradžių garsus, pamažu virto vaiko šnabždesiu. 
Kordelija jam nusišypsojo. Ašaros byrėjo ant jo. Jie matė besidrie- 
kiančią į tolį smėlėtą pakrantę, akmenis ir jūrą. 

— Niekada, niekada, — tarė jam šypsodamasi. Žinojo, kad tai 
nepadeda, bet vis dar stengėsi: nesustodama vedžiojo rankomis 
virš jo kūno. Morganas laukė, kol jam palengvės, nes jai visada 
pavykdavo. Jo pasitikėjimas ja buvo toks didelis, kad pajutęs, jog 
ėmė kažkur grimzti, pamanė, kad mama jį išgelbėjo. 

Iš visų jėgų, su didžiule meile, tiek metų neišsakyta, ji judino 
rankas. Negirdėjo, kaip atėjo kiti, negirdėjo nieko. Ponas Rolandas 
švelniai palietė jai petį. 

— Mesmerizmas negali grąžinti gyvybės, brangioji. Jis negali 
padaryti stebuklų. 

Kordelija pažvelgė į poną Rolandą ir suprato. 

LANEFIDO ŠEIMOS TRAGEDIJA - taip dabar rašė laikraš- 
čiai. Pavadinimai buvo ne tokie ryškūs, lyg norint sušvelninti ne- 
laimę. 

Apklausa dėl lordo Morgano Eliso mirties buvo atidėta keletui 
valandų, nes reikėjo atlikti dar vieną skrodimą — dėl sūnaus mir- 
ties. Atrodė, baisus prakeiksmas krito ant tos nelaimingos šeimos. 
Tačiau tai buvo ne prakeiksmas, o, kaip patvirtino skrodimą atlikę 
chirurgai, apopleksija. Berniukui į smegenis buvo išsiliejęs kraujas, 
ir jis galiausiai mirė. Gydytojai nesuprato, kaip jis galėjo taip ilgai 
išgyventi. 


Inspektorius Riversas nebuvo net prigulęs. Jis ėjo pėsčiomis namo 
Skaldytojų gatve, perėjo Merilebono gatvę, galvodamas apie tai, 
ką sužinojo apie panelę Preston. Aš negaliu jos kaltinti. Ją sužlugdė 
žmonių apkalbos ir jos pačios drąsa. Naktį jis sėdėjo vienas savo se- 
name sode. O paskui anksti rytą jam pranešė žinią apie berniuko 
mirtį. 

Eidamas pėsčiomis Strando gatve, inspektorius Riversas sustojo 
ant upės kranto. Šalia nesuskaičiuojamos daugybės mažų laivelių 
nardė jūros paukščiai, ryto prieblandoje plukdė baržas anglių pri- 
statytojai. Jis įsivaizdavo nepakeliamą skausmą moters, apie kurią 
visą laiką galvojo. Prisiminė vakar vakare pasakytus jos žodžius: TiA 


žmonės gali pakelti tokį skausmą. 

Kaip ji galėjo visa tai ištverti? 

Sužinojęs, kad apklausa atidėta, inspektorius suėmė save į rankas. 
Jam atrodė, kad žino, kas nužudė lordą Elisą. Nuėjo į kalėjimą pasikal- 
bėti su ponu Sauliu O'Railiu, valkata, kuris vis maldavo, kad jam duotų 
džino. Paskui dar kartą susitiko su aktoriumi ponu Džordžu Trifontu, 
ankstyvą rytą prikėlęs jį iš miego. Jis vėl pagalvojo apie mirusį berniuką, 
kuris taip domėjosi Blumsberiu. Paskui Bau garvės policijos skyriuje, 
laukdamas, kol vėl prasidės apklausa, ilgai kalbėjosi su ponu Tanksu. 
Koroneris, žvilgčiodamas į kišeninį laikrodį, laukė, kol galės pradėti. 

Ponas Tanksas buvo užsispyręs, tvirtas ir nepalenkiamas. Tačiau 
koroneris žinojo, kad jam niekada nebus atleista už žalą, kurią 
padarė Lanefido šeimai, leisdamas kalbėti tai mergaitei. Dabar dar 
viena mirtis. Kol nebuvo tikrų, neginčijamų įrodymų (ne užuominų 
apie tai, ką tamsoje matė gero vardo netekusi aktorė ir mesme- 
ristė), mirusio lordo Morgano Eliso žmona, karalienės giminaitė, 
jokiu būdu negalėjo ir neturėjo būti net minima. Nuo pasiūlymo 
pakviesti ją liudytoja jį išpylė prakaitas. Jis vis traukė iš kišenės 
nosinę ir valėsi kaktą: apie tai negalėjo būti net kalbos. Jis to neleis. 
Apklausa pavojingai artinosi prie Jos didenybės: tai netoleruotina 
ir neatleistina. Reikia viską baigti. 

Vidurdienį „Inkaro“ aludės antrajame aukšte buvo toliau tęsiama 
apklausa dėl lordo Eliso mirties: vėl buvo uždegtos lempos ir už- 
kurtas židinys, lentynoje sudėtos skrybėlės. 

Nors ir buvo jaučiama užuojauta žmonėms, patyrusiems ne- 
laimę, bet salėje sėdėjusių gydytojų veidus pagaliau nušvietė pasiten- 
kinimo šypsena: berniuko liga buvo gydytojų kompetencija, mes- 
merizmas niekuo negalėjo padėti (jie nepripažino, kad ir medicina 
šiuo atveju buvo bejėgė). Seras Francis Vilobis taip pat dalyvavo, 
bet neturėjo kam patarti: kunigaikštis vis dar gulėjo ligoninėje, 
o ponios Rozamundos nebuvo. Be abjonės, rai dė! sielvarto, sakė 
visi. Prisiekusieji pakratė galvas ir neramiai sujudėjo. Jie džiaugtųsi 
galėdami užbaigti šią apklausą, nes čia buvo per daug tragedijos. 

Svajojo grįžti namo, į savo kasdienį gyvenimą, darbus, pas žmonas 
ir vaikus, nes kažin ar galėjo būti kas nors nelaimingesnis už šią 
keistą šeimą. Buvo juntama užuojauta net panelei Preston, nors 
salėje jos nebuvo. Visi prisiminė, kaip ji užhipnotizavo savo sūnų 
dieną prieš jo mirtį ir jam palengvėjo. Jie apgailestavo, kad viskas 
taip baigėsi. Būtų laimingi galėdami užmiršti ir ją. Ji su nerimu 
laukė sprendimo. Jie norėjo, kad byla baigtųsi. 

Ponas Rolandas ir Rilė Spūns tylėdami kartu įėjo į salę. Rilė, 
liūdna ir išblyškusi, atsisėdo į tuščią kėdę, ponas Rolandas atsistojo 
salės gale, netoli gydytojų. Inspektorius Riversas juos stebėjo, sto- 
vėdamas prie didelio lango. 


Ponas Tanksas po pokalbio su inspektoriumi pirmiausia pakvietė 
aktorių poną Džordžą Tritontą. Ponas Trifontas jau spėjo išgarsėti 
šioje visiems žinomoje byloje (jam buvo pasiūlytas naujas vaidmuo 
teatre) ir buvo labai patenkintas, kad jį vėl pakvietė. Ėjo išdidžiai, 
apsimesdamas, jog nemato žmonių. Jis pasirodė drąsiai, vėl su ak- 
sominiu apsiaustu ir violetine kaklaskare, provokuodamas žmones, 
kurie jį vadino žšsišokėliu. 

Ponas Tanksas pasilenkė į priekį. 

— Pone Trifontai, norėčiau, jei galite, kad pasistengtumėt prisi- 
minti, kaip atrodė panelė Preston, atvažiavusi pas ponią Fortūną. 

Aktoriaus balsas aidėjo visoje salėje. 

— Kaip jau sakiau, mes abu ilgai kalbėjomės. 

— Taip, pone Trifontai. Jūs sakėte, kad ji vilkėjo melsvą su- 
knelę. 

— Taip. 

— Ar tikrai suknelė buvo melsva? Šviesi suknelė? 

— Žinoma. Jau sakiau. 

— Ir buvo be apsiausto? 

— Be apsiausto. Kai ėjome į Holborną, aš jai paskolinau šaliką. 

— Jei ant suknelės ar ant panelės Preston būtų buvę kraujo, 
būtumėte pastebėjęs? 

— Brangusis pone, jei 2$ nebūčiau pastebėjęs, ponia Fortūna ir 
kitos moterys būtų tikrai atkreipusios dėmesį. Jos pastebi smulkiau- 

sias detales ir ilgai aptarinėja, kaip kiekviena moteris apsirengusi. 
Bet ne. Prisimenu, ji keletą kartų pakėlė plaukus, taip, dabar pri- 
simenu, jos plaukai buvo išsitaršę — tačiau kraujo tikrai nesimatė. 
Visi būtų apie tai kalbėję. 

— Ačiū, pone Trifontai, kad mums viską paaiškinote. 

— Ar jau viskas? — jis atrodė nusivylęs. 

— Viskas. Ačiū. 

— Gerbiamasis teisėjau, jeigu manęs prireiktų, galite ateiti į teatrą 
Strando garvėje. Aš ten vaidinu. 

— Ačiū, pone Trifontai. 

— Turiu vaidmenį, nors ir nedidelį, spektaklyje Mirusieji žino. 
Jis buvo labai gerai įvertintas. 

Prisiekusieji sunkiai atsiduso. 

— Ačiū, pone Trifontai. 

Antrasis, visų nuostabai, buvo pakviestas vargšas senasis valkata 
Saulas O“ Railis. Jį atvežė iš policijos skyriaus, kur jis vis dar buvo 
laikomas, tačiau ponas Tanksas ir inspektorius Riversas buvo su- 
tarę, kad prieš jam duodant parodymus, jis gaus išgerti džino. Jis 
nebeatrodė toks liūdnas, jo balsas buvo stipresnis. Kartkartėmis 
nusišypsodavo. 

— Ar jūs, Saulai O Raili, prisiekiate Visagaliu Dievu... 

— O taip, — pertraukė šypsodamasis ponas O Railis, norėdamas 
padėti. — Taip, prisiekiu. 

Ponas Tanksas kantriai užbaigė priesaiką. 

— Prisiminkite, - pasakė jis, — tą vakarą, kai buvo nužudytas 
lordas Morganas Elisas. 

— O taip, prisimenu. —- pasakė ponas O Railis. - Pamenu, Jūsų 
šviesybe, miegojau krūmuose. 

— Ar nubudote? 

Ponas O Railis ėmė šaukti: 

— Kas taip sako? Kas sako? 

— Niekas, pone O Raili. Tik galimas dalykas, kad girdėjote ginčą 
(jis pastebėjo, kad vyras sumišo). — Tikriausiai girdėjote ginčą. Jei 
taip, pabandykite prisiminti. Tuo mums labai padėtumėte. 


— Aš to nepadariau. Niekas negali pasakyti, kad tai aš padariau. 

Jo žvilgsnis tapo atsargus. 

— Manau, visi sutinkame, kad jūs to nepadarėte. 

— Galite prisiekti Dievu? 

— Prisiekiu Dievu. Kai jus rado, ant jūsų nesimatė kraujo, o 
kraujo buvo išlieta nemažai. Mes tai žinome. Mums tik įdomu, ar 
ką nors pastebėjote. 

— Jūs kalbate apie bėgančią moterį? 

Salėje staiga tapo tylu. 

— Apie bėgančią moterį, - ramiai pakartojo ponas Tanksas. 

— Moteris nubėgo. Mėnesienoje mačiau baltą suknelę. Ji buvo 
panaši į vaiduoklį. Ji nubėgo nuo jo, o kita moteris ėmė šaukti 
MELAGIS! Durdama šaukė garsiai kaip aš, MELAGIS! 

Salėje kilo sumaištis: niekas negirdėjo, kaip inspektorius Riversas 
su palengvėjimu atsiduso. Ji isteisinta. Jis ją išteisino. 

— Kokia kita moteris? 

Ponas O“ Railis apgirtęs žvalgėsi aplink. Paskui jis vėl pažvelgė 
į poną Tanksą. 

— Ta tamsi moteris, kuri... Ar dar turite džino? 

Tačiau ponas Tanksas staiga greitai ištarė: 

— Džino nebėra. Išveskite jį. 

Išvedamas ponas O 'Railis kažką padrikai vapėjo. 

— Pakvieskite Kordeliją Preston, — tuoj pat pasakė ponas Tanksas. 

Konsteblis Forestas atidarė duris kambario gale: inspektoriui 
Riversui buvo sunku žiūrėti į tą pusę. Su Kordelija buvo Gvenliama. 
Jos nebuvo įsikibusios viena kitai į parankę: ėjo kartu, bet tolėliau 
viena nuo kitos, išblyškusios, išvargusios ir palaužtos sielvarto. 
Gvenliama greitai atsisėdo į kėdę, kurią jai užleido kažkoks vyras, 
o Kordelija viena nuėjo iki liudytojų kėdės ir įsikibo į jos atlošą. Ji 
atsisakė sėstis: leido suprasti, kad laikysis kėdės, ant kurios sėdėjo jos 
sūnus, tačiau į ją nežiūrės. Inspektorius Riversas pažvelgė į moterį, 
drąsią ir kupiną nepakeliamo skausmo. 

Pagaliau, didžiai nustebęs, suprato, ką sako jo širdis. 

Ponas Tanksas krenkšcelėjo. 

— Panele Preston, dabar mes žinome, kodėl anksčiau tylėjote. 
Užjaučiame dėl netekčių, kurias jums teko išgyventi. 

Jis atsisuko į prisiekusiuosius. Turėjo pasakyti kažką svarbaus, kas 
jam, moraliam žmogui, nepaisant jo pasipūtimo, atrodė svarbu. 

— Gali pasirodyti, kad žmonių, dalyvavusių šioje istorijoje, 
veiksmai juos pačius atvedė prie nelaimingų įvykių; tikriausiai tai 
pamoka, - jis vėl atsikrenkštė, - pamoka visiems, kad reikia laikytis 
moralės normų ir kad namai — mūsų moralinio pasaulio centras, 
mūsų visuomenės pagrindas. Kai tos moralinės prerogatyvos sulau- 
žomos, gali įvykti tai, apie ką, deja, mums teko čia išgirsti. 

Jis norėjo paminėti Dievą, kuriuo nuoširdžiai tikėjo, tačiau 
nusprendė to nedaryti. Kordelija žiūrėjo į jį sutrikusi ir išbalusi. 

— Panele Preston, dabar jūs tikriausiai papasakosite teismui apie 
įvykius, kurie susiję su lordo Morgano Eliso mirtimi. 

Kordelija tvirtai laikėsi įsikibusi į kėdės atlošą ir pasakojo ramiu 
balsu, nerodydama savo jausmų: apie savo praeitį, nedidelį skelbimą 
Velso laikraštyje, kurį kasmet įdėdavo, apie Gvenliamą, po dešim- 
ties metų suradusią ją. Jos balsas ėmė trūkčioti tik tada, kai bandė 
ištarti Morgano vardą ir pasakojo apie jo apsilankymą, jo svajonę 
tapti dailininku. Tačiau paskui ji susikaupė, suėmė save į rankas 
ir toliau pasakojo ramiu balsu: apie Eliso apsilankymą tą vakarą, 
kai jis buvo nužudytas, apie jų pokalbį, apie tai, kaip jis sekė ją iki 
Blumsberio aikštės, jų grumtynes. Ji net nusimovė pirštines, lyg 
būtų apimta transo, ir parodė mėlynes ant rankos. Pasakojo, kaip ji 
bėgo per aikštę, kaip išgirdo riksmą, atsisuko ir pamatė jį, badomą 
durklu. Vos ne didvyriškai baigusi pasakojimą, ji iš sielvarto abiem 
rankomis užsidengė veidą. 

Inspektorius greitai pažvelgė į poną Rolandą. Senasis vyras visą 
dėmesį buvo sutelkęs į Kordeliją, lyg norėdamas (taip atrodė ins- 
pektoriui Riversui) padėti jai visa tai ištverti. 

— Ar dar kas nors buvo aikštėje? — tyliai paklausė ponas Tanksas. — 
Juk paprastai net tokiu vėlyvu metu būna praeivių? 

Suglumusi ir sutrikusi ji nuleido rankas, stengėsi atsakyti, min- 
tyse vėl matydama tą siaubingą vaizdą ir visus kitus tokius pat baisius 
vaizdus. Visi matė, kaip jai buvo sunku susikaupti. 

— Man atrodė — manau, kad kažkas — buvo už krūmų. 

Jos ranka be pirštinės pleveno ore ir priminė inspektoriui Ri- 
versui vieną iš jo plaštakių. 

— Tikrai, daugiau nieko negaliu prisiminti. Kažkas buvo. Tiksliai 
nežinau. 

— Panele Preston, ar atsisukusi girdėjote ką nors šaukiant? 

Kordelija žiūrėjo į poną Tanksą, lyg nesuprastų jo klausimo. Ins- 
pektorius Riversas sunerimęs vėl sukrutėjo. Vakar vakare pono Ro- 
lando bute ji buvo stipri, o dabar atrodė silpna ir sutrikusi. Jo kūnas 
įsitempė, lyg pasirengęs eiti pas ją: matė, kad ji tuoj nualps. 

— Aikštėje, — švelniai pasakė ponas Tanksas. — Ar kas nors šaukė? 

Ji prisidengė ranka gerklę, lyg būtų susidomėjusi tuo, ką jis 
sako, lyg mintyse nematytų savo mirusio sūnaus. 

— Taip, - pagaliau pratarė ji. —- Girdėjau kažką šaukiant. 

— Ar girdėjote žodžius? 

— Girdėjau, kaip kažkas šaukė „Melagis“, — pasakė ji. 

Salėje stojo tyla. Buvo girdėti, kaip tiksėjo ant židinio briaunos 
stovintis didelis laikrodis. Net žurnalistai nustojo rašyti. Dabar 
visi suprato. Kordelija buvo ta moteris šviesia suknele, nubėgusi 
tolyn. 

Praėjo gal penkios sekundės. Ponui Tanksui tapo aišku, kad 
jo viltys apie paaukštinimą (nepaisant jo pasisakymo apie namus 
kaip moralinio pasaulio centrą) žlugtų, jeigu jis užduotų dar vieną 
klausimą. 

— Ačiū, panele Preston, - pasakė ponas Tanksas. 

Tačiau prisiekusiųjų pusėje pasigirdo bruzdesys. Seniūnas atsi- 
stojo IF, jai dar nespėjus nueiti, garsiai paklausė: 

— Panele Preston, ar matėte, kas buvo tas žmogus, nudūręs lordą 
Morganą Elisą? 

Kordelija žiūrėjo nesuvokiančiu žvilgsniu. Inspektorius Riversas 
matė, kad ji nesuprato, kas ji ir kur yra. Tik žmonės gali pakelti tiek 
skausmo, vėl prisiminė jos žodžius. Prisiekusiųjų seniūnas pakartojo 
klausimą: 

— Ar matėte, kas nudūrė lordą Morganą Elisą? 

Kordelija susvyravo ir atsisuko. Paskui čia, „Inkaro“ aludės an- 
trojo aukšto kambaryje, pamatė prieš ją sėdinčios dukters, panelės 
Gvenliamos Preston, veidą. Mergaitė žvelgė į ją. Išblyškęs veidas 
atrodė įsitempęs ir atrodė beveik kaip kaukė: rodos, jai buvo šimtas 

metų. Skausmas lyg žaibas pervėrė Kordelijos kūną. Mintyse iškilo 
jūra, smėlis, paslaptingos uolos, berniukas ir mergaitė, laikantys žuvį, 
ir graži mergaitė vėjyje besiplaikstančiais plaukais. Ji tyliai atsiduso. 
Ponas Tanksas stovėjo netoliese sulaikęs kvėpavimą ir laukė, ką ji 
pasakys. Pasigirdo atodūsis. O paskui inspektorius Riversas, visą 
laiką atidžiai ją stebėjęs, pamatė, kad ji lyg nubudo: nubudo ir žiū- 
rėdama į savo dukterį, suvokė, kas ji. Kordelija buvo Kitės ir Esteros 
duktė, kurių stiprios sielos mokė ją eiti tolyn ir viską ištverti. 

— Ne, - pasakė ji. - Nemačiau. Buvau per toli. Nors švietė mė- 
nulis, tačiau krito šešėliai. Atsisukau ir pamačiau tik šešėlius. 

Ponas Tanksas iškvėpė orą. 

— Ačiū, panele Preston, — vėl pasakė jis. 

Prisiekusiųjų seniūnas nenorėjo to leisti, tačiau pajuto į jį įbestus 
sero Francio Vilobio ir pono Tankso žvilgsnius. Jis nebuvo toks 
kvailas, kad kaitintų ir taip jau įkaitusią atmosferą. 

— Blumsberio aikštė nedidelė, panele Preston. Ar tai galėjo būti 
kas nors, ką pažįstate? 

— Aš nemačiau. 

Jis perfrazavo savo klausimą, kol neįsikišo ponas Tanksas. 

— Ar tikrai nepažinote to žmogaus? 

Ji girdėjo pono Rolando balsą: /ordas Morganas Elisas labai 
įskaudino jį mylėjusius žmones. 

Kordelija matė žmones. Save. Manoną. Gvenliamą. Morganą. 
Otarpjų- ponią Rozamundą Elis. | 

— Ne, - pasakė Kordelija, - Aš nepažinau. 

Ar tai turi dabar reikšmės? Kas iš to, jei pasakysiu vardą? 

— Panele Preston, jūs tuo tikra? 

— laip. 

Jie niekada nesužinos, kas mano galvoje. Ji dabar žiūrėjo tiesiai į 
prisiekusiuosius, į poną Džozetą Manlį, kuris jai pagamino naujas 
stiklines žvaigždes, į visus, kurie ją jau nuteisė, bet ne už žmogžu- 
dystę. 

Inspektorius Riversas nuleido akis. Tebūnie taip. 

Salėje buvo tylu, lyg viskas dar nebūtų pasibaigę. Pagaliau Pri- 


siekusiųjų seniūnas vėl sunkiai atsisėdo į savo kėdę. 

Ponas Tanksas girdėjo, kaip plaka jo širdis, pastebėjo sero Francio 
Vilobio žvilgsnį ir vėl krenkštelėjo. Jis kreipėsi į salę, kurioje buvo 
karšta, tvanku ir kurioje, kaip visada, buvo justi žmonių kūnų 
kvapas. 

— Liudytojų apklausa baigėsi, — pasakė jis ir greitai atsisuko į 
koronerio padėjėją. — Atėjo laikas, kai prisiekusieji turės nuspręsti. 
Jie išeis iš salės, nieko nevalgys, negers ir nesikalbės su kitais. Mes 
netrukdysime jiems, kol jie priims sprendimą. Tepadeda jums 
Dievas. 


Prisiekusieji ilgai negrįžo. Niekas, net koronerio padėjėjas, saugojęs 
mažo nejaukaus kambario duris, negirdėjo, ką jie svarstė, bet galėjo 
išgirsti netylančius balsus. Visą dieną dvokiantį miestą gaubė šaltas 
rūkas. Buvo jau vakaras, kai septyniolika vyrų grįžo. 

— Ar yra iš jūsų dvylika, kurių nuomonės sutampa? 

— Trylika yra vienos nuomonės. 

— Koks jūsų sprendimas? 

Mirkčiojo lempų šviesos. Žmonės sulaikė kvėpavimą. Apačioje 
virė gyvenimas: iš ten į tylią salę sklido triukšmas. Septyniolika vyrų, 
dauguma iš jų gerų ir teisingų, padarė viską, ką galėjo (tačiau jie 
buvo išalkę, sušalę ir norėjo pagaliau grįžti į savo namus, kuo toliau 
nuo šios painios tragedijos). | 

— Mes partvirtiname, kad lordas Morganas Elisas buvo nužu- 
dyras, — Tanksas nutilo, o paskui su pašaipa balse pridūrė. - Jį nu- 
žudė nežinomas asmuo. 

Iš to, kaip jis skaitė nuosprendį, buvo galima suprasti (prisie- 
kusieji tikėjosi, kad ponas Tanksas dėl to pasijus nepatogiai), jog 
nebuvo tuo patenkintas. 


Tačiau apklausa pagaliau buvo baigta. 


Lanefido kunigaikštis grįžo iš ligoninės namo. Namas ištuštėjęs, 
jo buvusieji gyventojai išvykę. Jam buvo nesmagu. Liepė užrakinti 
didįjį kambarį ir piktas iškeliavo į Velsą, kurio nekentė, nors jam 


priklausė didelė jo dalis. 

Apklausa baigėsi, bet kitą dieną, nepaisant blogo oro, prie Kor- 
delijos ir Rilės namų rinkosi minios žmonių: tai buvo garsiausia 
žmogžudystė, ir jie dar kartą norėjo pamatyti tas ištvirkėles moteris, 
ypač mesmeristę. Žmonės gėrė džiną, paskui panoro, kad ir juos 
užhipnotizuotų. Morgano laidotuvės negalėjo vykti Šv. Georgijaus 
bažnyčios kapinėse Blumsberyje, nepaisant to, kad — visai neįtikė- 
tina — jų pažįstamas pastorius buvo davęs sutikimą. Kordelija ir 
Gvenliama verkė iš liūdesio, kad jis gulės toli nuo jų. 

— Jo negalima laidoti netoli nuo čia, - pasakė ponas Rolandas. — 
Žmonės negailestingi ir nepakantūs — tau bus sunku. 

Padedant inspektoriui Riversui ir konstebliui Forestui, kūnas 
buvo išneštas iš „Mėlynųjų baslių“ aludės pastato Mažojoje Raselo 
gatvėje, kur vyko skrodimas, į mažą bažnyčią Dramblio rajone. 
Tą šaltą popietę čia vyko laidotuvių ceremonija. Jiems įeinant į 
bažnyčią, lyg norėdama visus nors kiek pralinksminti, švystelėjo 
saulė. | 

Laidotuvės buvo nedidelės, tačiau jose dalyvavo stiklius ponas 
Džozefas Manlėjus, prisiekusysis, kuris prieš tai paklausė Rilės, ar 
galėtų ateiti. Rilė iš dėkingumo paspaudė jam ranką ir pasakė, kur 
ateiti. Jis stovėjo, laikydamas rankoje kepurę. Ten stovėjo ir inspek- 
torius Riversas su konstebliu Forestu. Atėjo vaistininkė ponia Hor- 
tenzija Parker ir apkabino Kordeliją. Bažnyčioje buvo Anė, aktorė 
ir sena jų draugė, kurią jos matė Oksfordo garvėje, tokią suvargusią 

ir liūdną. Ji buvo išsinuomojusi mažą kambarį Dramblio rajone ir 
matė Kordeliją su Rile apsirengusias juodais drabužiais, įeinančias 
į bažnyčią. Buvo skaičiusi laikraščius ir viską žinojo. Ji stovėjo gale, 
nudėvėtomis pirštinėmis prilaikydama savo ploną šaliką, ir nenorėjo 
trukdyti. Vikaras prašė Dievo atleidimo už pasaulio nuodėmes ir 
meldė suteikti amžinąjį gyvenimą ponaičiui Morganui Prestonui, 
vienam iš Jo vaikų. 

— Ar galite nors Gvenliamai kaip nors padėti? — sušnibždėjo 
Rilė ponui Rolandui. 

— Kai ji bus pasirengusi, — tyliai atsakė jis. 

Bažnyčios kapinėse ponas Rolandas ir Rilė stovėjo greta Kor- 
delijos ir Gvenliamos, kurios visą tą žvarbią popietę nepaliaujamai 
verkė. Verkė dėl to, kas nutiko, ko neteko. Verkė, kol išseko ašaros. 
Paskui karstą nuleido į duobę, ir viskas baigėsi. 


26 skyrius 


Po laidotuvių ponas Rolandas savo bute Skaldytojų gatvėje išvirė 
arbatos. Jis nešiojo visiems dailius prancūziškus puodelius. O rankos 
nežymiai virpėjo. 

Paskui jos grįžo namo į Blumsberį. Kas daugiau beliko? Mirusieji 
išėjo iš šio pasaulio, gyvieji turi grįžti namo. Regina ir ponia Spūns 
laukė gyventojų atakos. Jie skambino durų varpeliu, reikalaudami, 
kad jas atidarytų. Ore skraidė išmatos ir kopūstai, nutekamuosiuose 
ir paukščius narveliuose. Kažkas nešė aukštai iškeltą lentą su užrašu 
ATGAILAUK. 

Išsigandę kaimynai užsitraukė užuolaidas. 

— Ponia, užhipnotizuokite manė! Užhipnotizuokite! - šaukė 
minia, kai inspektorius Riversas ir konsteblis Forestas, žinodami, 
kas gali nutikti, lydėjo jas namo. Jiems pavyko įvesti Kordeliją ir 
Rilę į namą. Diena ėjo į pabaigą, ore tvyrojo rūkas. Nepatenkinta 
minia piktai niurnėjo. Kažkas metė akmenį į priekinį langą: gir- 
dėjosi, kaip jis išdužo. Įsiutusi Regina ėmė šaukti. Inspektorius 
Riversas suėmė jauną girtą vaikiną, o konsteblis Forestas nuvežė jį 
į policijos skyrių. Žmonės dabar ėmė mėtyti akmenis į policininką, 
nes jie nekentė policijos. 

Sutemo. Pagaliau minia nenoriai išsiskirstė. Inspektorius, pa- 
matęs, kad visa, kas blogiausia, baigėsi, įėjo į vidų. Dideliame kam- 
baryje išdaužtu langu jis padėjo Kordelijai prismeigti užuolaidą 

lange, toje vietoje, kur žiojėjo skylė. Jis pažadėjo vėliau atnešti 
lentų. Visur buvo pribirę stiklo šukių, kurios atspindėjo palubėje 
kabančiose stiklinėse žvaigždėse mirgančią žvakių šviesą. Abejingai 
žvelgė sunumeruota Alfonso galva. Inspektorius pakėlė didžiausią 
stiklo šukę ir vėl išsitiesė. 

— Jūs nepanorote papasakoti visos tiesos, panele Preston. 

Ji buvo atsiklaupusi ant kelių, bandė surinkti stiklus ir nieko 
neatsakė. Jei jis atsidustų, ji neišgirstų. Nebuvo jokios prasmės sa- 
kyti ką nors daugiau: ne pirmą kartą tiesa taip ir liko neatskleista. 
Ne pirmas kartas, kai Zbe Times vedamieji kritikuoja detektyvų 
būrio darbą. 

— Ką gi, viskas baigta. 

— Apklausa baigėsi. Bet ne mano gyvenimas, - kalbėjo ji abe- 
jingu balsu. 

— Kodėl jūs ją gynėte? 

— Gyniau ne ją, o Gvenliamą. 

Jis buvo policininkas ir žinojo, kad tai neteisinga, bet supras- 
damas palingavo galvą. 

— Ką dabar darysite? 

— Neįsivaizduoju, — iš skausmo ir nuovargio ji kalbėjo neman- 
dagiai. 

Inspektorius atkakliai tęsė toliau: 

— Panele Preston, noriu jums pagaliau išreikšti pagarbą ir pa- 
lankumą. 

Mintyse ji buvo labai toli nuo jo, bet suprato, kad inspektorius 
stengiasi kaip nors kompensuoti savo šalrumą po panelės Liusindos 
Čiudl pasisakymo. Ji buvo jam už tai dėkinga. Prisiminė save su 
Rile, sprogstančias iš juoko bibliotekoje. Ji pagalvojo, kokios nelai- 
mingos kai kurios moterys. Taip par ir panelė Čiudl. Ji negalvojo 
apie Manoną. Trumpai pakėlė akis į inspektorių. 

— Ačiū, — mandagiai padėkojo Kordelija. Ji daugiau nežinojo, 
ką pasakyti, ir pakeitė temą. 

— Mes labai vertiname jūsų paramą ir... ir pagalbą, - ji turėjo 
ištarti vardą, — laidojant Morganą. 

Ji matė skausmo iškreiptą vemiančio berniuko veidą. 

— Be jūsų mums būtų buvę labai sunku. 

Inspektorius tarė: 

— Manau, kad jums bus labai sunku. Apklausa buvo žiauri. 
Norėjau paklausti, ar tekėtumėte už manęs? 

Išgirdusi tokius žodžius, Kordelija nustebo, o jos papilkėjęs 
veidas išraudo. Ji lėtai atsikėlė nuo grindų žiūrėdama jam į veidą ir 
lyg ginklą laikydama aštrią stikio šukę. 

— Tekėti? — paklausė negalėdama patikėti. 

— Taip, — tvirtai atsakė jis. Juk ne šiaip sau tekant saulei visą 
kelią ėjo pėsčiomis Temzės pakrante. 

— Bet... — ji nežinojo, ką atsakyti, — jūs vedęs. Girdėjau jus kal- 
bant apie savo žmoną. 

— Mano žmona mirusi, panele Preston. Ji mirė prieš ketverius 
metus. 

— Ak, - labai užjaučiu, — ištarė Kordelija. Ji nesąmoningai vėl 
priėjo prie lango. Lauke vis dar šūkavo vienas likęs pyragų parda- 
vėjas, tamsoje lojo šunys. 

— Aš kalbu, - jis taip pat pasilenkė paimti šukių, - netinkamu 
metu — žinau — turėsite gana greitai priimti daug sprendimų. Turiu 
namą Merilebone. Mielai priimčiau jus ir, žinoma, Gvenliamą. 
Man būtų didelė garbė jums abiem padėti. Manau, buvote be 
galo drąsi. 

Jis nutilo. Ne dėl to, kad būtų laukęs atsakymo, bet norėdamas 
pagalvoti. 

— Kaip matėte, mano gyvenime svarbiausią vietą užėmė darbas, 
nes detektyvų skyrius reikalauja daug laiko. Ir vėl, - ironiškai tarė 
jis, - mums nepasisekė. 

Kordelija kilstelėjo į jį akis. Ji to nesitikėjo. 

— Aišku, laikraščiai šaipydamiesi rašys apie mus, bet tai ne pirmas 
kartas. Aš jums siūlau ne iš kilnumo - nors matau, kad jūsų verslas 
žlugo, o jūs praradote gerą vardą — bet todėl, kad negaliu atsipeikėti. 
Aš, —jis vėl grįžo prie tos pačios temos: kalbėjo atkakliai, nors galėjai 
matyti, kad jam sunku, - buvau, kaip ir visi, pritrenktas informa- 


cijos, pateiktos teisme. Dabar ėmiau daugiau mąstyti. 

Kordelija jam nepadėjo. Jis pats stengėsi iš visų jėgų. 

— Įsivaizduoju, kad... paslauga, kurią teikėte jaunoms mer- 
ginoms, buvo... buvo labai reikalinga. Aš pats turių dukterų ir 
labai džiaugčiausi, jei kas nors — tokio stipraus charakterio kaip 
jūs — pakalbėtų su jomis apie dalykus, apie kuriuos aš negaliu su 
jomis kalbėti. 

Jam kalbant, ji visą laiką rinko šukes. 

Kordelija, nors tai buvo jos sūnaus laidotuvių diena, nusišyp- 
sojo. Jos veidas trumpai nušvito. Žinoma, žmogus iš detektyvų 
skyriaus negalėtų vesti puolusios moters, bet buvo malonu išgirsti 
tokį pasiūlymą. 

— Inspektoriau Riversai, jei norėtumėte, aš, aišku, pakalbėčiau 
su jūsų dukterimis. Jums nebūtina mane vesti! 

— Aš ne tai norėjau pasakyti, — jis dvejojo. - Mano dukterys 
ištekėjo neturėdamos su kuo pasikalbėti —su mano žmona ar tokia 
moterimi kaip jūs. 

Ji matė, kaip buvo sunku vienišam vyrui. Tačiau ir jis nusišyp- 
sojo: 

— Noriu jus vesti, ne... nes, kaip sakiau, visą laiką apie jus gal- 
voju. Jūs užkariavote mano širdį. Mieliau pasipirščiau jums tin- 
kamesniu metu, bet žinau, kad tuoj pradėsite planuoti ir keisti 
savo gyvenimą, todėl norėjau, kad žinorumėte. Nebūsiu įkyrus 
laukdamas atsakymo, bet jums pasiūliau ir... esu čia tam, kad jumis 
rūpinčiausi. Tai nustebino ne tik jus, bet ir mane patį. Grįšiu su 
lenta ir užkalsiu langą. 

Jis greitai pakėlė likusius stiklus, vėl nusišypsojo ir išėjo. Ji gir- 
dėjo, kaip užsidarė paradinės durys. Girdėjo ir Reginą, garsiai skai- 
tančią viršuje, tik neišgirdo ką. 


Visos trys moterys sėdėjo mažoje svetainėje, kurios langai žvelgė į 
sodą ir akmeninį angelą. Rilė užkūrė židinį. Kambaryje buvo šilta. 
Jos su Gvenliama jau sėdėjo, kai prie jų prisėdo Kordelija. Ji nieko 
nepasakojo apie inspektorių Riversą, net negalvojo apie jį. Visos trys 
sėdėjo liūdnos ir išsekusios, nežinodamos ką kalbėti. Buvo sunku 
žiūrėti į Gvenliamos veidą: skruostikauliai atsikišę, blyškūs skruostai 

įkritę, atrodė beveik — nors taip negalima galvoti — kaip mirusio 
žmogaus. Ji buvo išauklėta dama, ir klausiama visada mandagiai 
atsakydavo. Lyg nekentėtų. Lyg negalvotų apie savo mirusį brolį. 

— Kaip jauties? 

— Ačiū, gerai. 

Tačiau atrodė, lyg ji būtų ne čia. 

Tamsoje sučiulbo paukštis. Atrodė keista. Rilė, ieškodama žo- 
džių, kurie nutrauktų tylą, svarstė, ar paukščiai žino, kaip puiku 
skraidyti ore Hule. Ji net papasakojo apie tai, kaip kadaise vienas 
vyriškis jai pasipiršo ore ir matė, kad Gvenliama nustebusi klausėsi 
tokios neįtikėtinos istorijos. 

— Tikrai taip buvo, - patikino Rilė, - jis man pasipiršo, kai mes 
pakilome į orą. - Buvo be galo romantiška! Bet taip seniai. 

Kordelija tamsoje matė mažą vemiančio berniuko veidelį; matė 
prie altoriaus einančią gražią nuotaką ir laimingą jos žvilgsnį; matė, 
kaip nukrito apsiaustas, girdėjo vyro riksmą ir moterį šaukiant ME- 
LAGIS, MELAGIS, MELAGIS. Jai buvo sunku žiūrėti į dukterį. 
Kas vyksta Gvenliamos galvoje? Jai tik šešiolika. Neteko tėvo, sesers ir 
brolio — visų iš karto. Ir savo ankstesnio gyvenimo būdo. Kordelija 
nežinojo, kaip pajėgs ją išlaikyti. Nežinojo, ar tai, kad mergaitė 
surado savo tikrąją motiną, iš tikrųjų jai nuostabu. Ji nežinojo, 
kiek gali kištis į jos gyvenimą, tik dažnai laikydavo mergaitės ranką 
savojoje, kad ši jaustų, jog Kordelija čia, šalia. Apimta nevilties, 
stengdamasi atitraukti žvilgsnį nuo ant sienos kabančio paveikslo, 
ji pradėjo staiga pasakoti apie savo motiną Kitę, Gvenliamos senelę. 
Papasakojo, kaip Kitė parnešdavo namo po apsiaustu paslėptus 
daiktus, pavogtus iš teatro: blizgančius papuošalus, batą, kuriame 
ponas diu Pontas laikydavo savo lazdas. Gvenliama pasilenkė į priekį 
ir įdėmiai klausėsi. Kordelijai toliau pasakojant, kaip Kitė ir Estera 
vos išstovėjo ant kėdės norėdamos savo rūsio kambaryje prismeigti 
prie lubų gabalėlį vogro dangaus, mergaitė net tyliai nusijuokė. 

Tą vakarą jos praleido drauge, nepalikdamos viena kitos su jų 
pačių mintimis. Staiga Rilė pakilo ir nuėjo atnešti porterio. Rodos, 
praėjo visa amžinybė nuo to laiko, kai jos su Kordelija sėdėjo čia, 
gėrė porterį ir dainavo. Gvenliama nesąmoningai gurkštelėjo. Jai 

patiko šiluma, užliejusi jos gerklę, ir išgėrė dar. Jos skruostai vėl įgijo 
spalvą. Rilė atsinešė fleitą ir pagriežė Šubertą. Beklausant švelnios 
muzikos, motinos ir dukters skruostais ėmė riedėti ašaros, tačiau tai 
buvo palengvėjimo ašaros, ne tos, kurios ritosi stovint šalia karsto. 
Baigusi groti, Rilė paklausė Gvenliamos, ar ji kada nors dainavo. 

— Taip, — tyliu ir mandagiu balsu atsakė Gvenliama. - Tu mums 
dainuodavai, mama, ir aš kartu. 

Jos balsas vos vos sudrebėjo: 

— Aš dainuodavau Morganui, bandžiau jam padėti, nes jis buvo 
labai nelaimingas, kai... tu išvažiavai. Mūsų pirmoji guvernantė 
buvo prancūzė. 

— Tikrai prancūzė? Šiaurės Velse? 

— Ji buvo iš Paryžiaus, taip pati sakė. Madmuazelė Žak. 

— Ką ji ten veikė, ponia iš Paryžiaus? 

— Mes jos niekada neklausėme, - atsakė Gvenliama. - Mėgome 
išdykauti. Bet ji mus išmokė dainą, sakė, apie jos tėvą, bet man 
atrodo, tai netiesa. Ji buvo išgėrusi. 

Jos stengėsi neparodyti nustebimo, tiesiog norėjo, kad ji pasa- 
korų toliau. Prieš save matė šešiolikmetę mergaitę, kuri labai stengėsi 
būti tokia kaip visada. O paskui, labai labai tyliai Gvenliama beveik 
didvyriškai uždainavo: 


Frere Jacgues, Frere Jacguos, 
Dormez-vous, dormez-vous? 
Sonnez les matinės, sonnez les matinės 


Ding dang ding, ding dang dong. * 


— O Morganas, jis... — staiga ji nutilo. 

— Pasakok, — prašė Kordelija, švelniai paliesdama jos ranką. Ji 
giliai įkvėpė ir pažvelgė į paveikslą, kabantį ant sienos. - Manau, 
mes turime kalbėtis apie jį ir Manoną, nerylėkim. 


* Broli Žakai. broli Žakai, 
Ar miegi, ar miegi? 
Skambėkite, varpai, skambėkit 
Din-di-lin, din-di-lin. 

Jos matė, kaip Gvenliama iš visų jėgų stengiasi: 

— Morganas grodavo varpais: din-di-lin. Kad skambėtų skir- 
tingai, į vieną butelį įpildavo daugiau, į kitus - mažiau vandens, 
ir suduodavo per juos. Pats taip sugalvojo. Man atrodo, labai pro- 
tingai. Mūsų tarnai turėjo daugybę butelių. 

Dabar Koredelija ir Rilė atrodė suglumusios. 

— O, čia tik pradžia. Mes turėjome, - ji siurbtelėjo porterio, — du 
girtuoklius tarnus velsiečius ir girtuoklę guvernantę prancūzę. Iki to 
laiko, kai tėtis parvedė ponią Rozamundą ir pasakė, kad mes galime 
būti jos vaikai, niekas neišmanė, kaip mus prižiūrėti. 

Kordelijos mintyse šmėstelėjo MELAGIS! MELAGIS! Ir krentantis 
šalikas. 

— Nebuvo jūros, jokios jūros netoliese. Iš pradžių nežinojome, 
kaip be jos gyvensime. 

Ji trumpai nutilo. Kordelija ir Rilė nieko nesakė, tik meldėsi, 
kad pasakotų toliau. 

— Mes buvome padykę, sutrikę ir, manau, ilgėjomės tavęs, 
mama. Ypač vargšelis Morganas. 

Ji vėl stabtelėjo. 

— Mama... atleisk... reikėjo tau papasakoti, kaip jis sirgo, kokie 
siaubingi buvo jo naujieji skausmai. Gydytojas Velse perspėjo mane, 
bet aš... 

Kordelija, rodos, tyliai sudejavo. Gvenliama pasakojo toliau, 
dabar jau greitai, lyg norėdama pripildyti nakties tamsą kitais žo- 
džiais. 

— O kai netikėtai atvyko madmuazelė Žak, virtuvėje prasidėjo 
dar didesni išgėrinėjimai. Mes bėgiojome be priežiūros. Kartais man 
atrodė, kad buvome pradėję virsti laukiniais žvėriukais. Bet viską 
pakeitė ponia Rozamunda. Atleido tarnus velsiečius ir madmuazelę 
Žak. Mums pasamdė mokytojus ir tarnus, tapome padorūs. 

Ji dar išgėrė porterio, lyg nuo jo jai būtų buvę lengviau kal- 
bėti. 

— Girdėjome, kaip tėtis pasakojo poniai Rozamundai, kad tu 
mirusi. Manau... manau, kaip jau sakiau, ji negalėjo turėti vaikų, 
todėl jais tapome mes. Ji mus apžiūrinėjo, lyg būtume arkliai, ti- 

krino mūsų dantis. Tėtis norėjo ją kartais nusivežti į Velsą, bet ji 
nesutiko, nekentė Velso. Vis kartojo, kad jai nepatinka būti toli nuo 
Londono, nuo aukštuomenės. „Matysime, — sakydavo tėtis, - tegul 
subręsta“. Lyg mes būtume sūriai. 

Ji niekada tiek nepasakojo apie savo praeitį. Kordelija ir Rilė 
bijojo net kvėpuoti. Jos nežinojo, ar leisti jai atsipūsti, ar laukti. 
Mergaitė vėl nutilo. Paskui Gvenliama išgėrė dar. 

— Ojjūs dainuojate, Rile? - paklausė ji, stengdamasi elgtis kaip 
mandagi jauna dama. 

— Negi niekada negirdėjai mūsų dainuojant? — linksmai paklausė 
Rilė. Supratusi, kad dabar jos eilė, tuoj uždainavo: 


Makso Veltono šlaitai gražūs 
Ankstų rytą, kai krenta rasa. 
Tėn gražioji Anė Lori 

Man davė pažadą. 


Rilės balsas tebebuvo gražus. Gvenliama žvelgė į ją. 

— Kas tas Maksas Veltonas? — paklausė ji ir nustebo, kodėl jos 
mama ir Rilė vos nepradėjo juoktis. 

— Man atrodo, Maksveltaunas yra tokia vieta, — atsakė Rilė, — bet 
anksčiau mes manėme, kad tai vyras, Maksas Veltonas, ir kad jis 
buvo žmogus, kuriam priklausė kalvos! 

— Žinau, kas tai, - pasakė Gvenliama. — Tai nedidelio kalnelio 
šlaitas prie upės. 

— Na, štai! O jis priklauso Maksui Veltonui, — ir ji vėl ėmė 
dainuoti. Kordelija, kurios balsas iš pradžių virpėjo, uždainavo 
kartu su ja: 


Sukitės aplink ir skriekite ratu, 


Sokinėkit su manim kartu. 


Jos prisipildė taures porterio ir papasakojo Gvenliamai apie 
apsilankymą ligoninėje, įžymųjį profesorių ir visus gydytojus, dai- 

nuojančią ir šokančią mergaitę naktiniais marškiniais, apie tai, 
kaip po truputį pradėjo domėtis mesmerizmu. Gvenliama greitai 
išgėrė savo taurę. 

Paskui ji paklausė: 

— Ar ponia Rozamunda nužudė tėtį? 

Klausimas pakibo ore, šalia paveikslo, vaizduojančio Gurą. 
Korelija atsakė ne iš karto. 7ai ji atspėjo. Suprato, kad daugiau nėra 
nieko, ką reikėtų slėpti nuo Gvenliamos. Vis dėlto ji negalėjo tiesiai 
atsakyti: mergaitė tikrai negalėjo tiek visko ištverti. 

— Gvene, kad ir kas būtų atsitikę, turime prisiminti, jog — tu 
pati tai žinai — girdėjai — jai sakė, kad aš mirusi. Nežinau, kaip ji 
sužinojo, kad esu gyva ir kaip atėjo į Blumsberio aikštę. 

Gvenliama žiūrėjo į Kordeliją. Kordelija pabandė dar kartą: 

- Jos... jos šalikas nukrito. 

Gvenliama vis dar laukė. Pagaliau Kordelija pasakė: 

— Mačiau, tai buvo ji. 

Jos išgirdo ilgą ilgą Gvenliamos palengvėjimo atodūsį: 

— Kodėl anksčiau nesakei? 

— Dieve, norėjau, kad viskas baigtųsi, norėjau tave apsaugoti. 
Mes turime ją pamiršti. Privalome. Ją apgavo. Ji žiauriai atkeršijo. 
Kerštas krito ant tavęs... ant jo... ant mūsų visų. Kurį laiką kamba- 
ryje spengė tyla. Židinio liepsna apšvietė jų išvargusius, išbalusius 
veidus. 

— Bet... turiu dar kai ką pasakyti. Man... man daug metų buvo 
gaila savęs, to, ką praradau. Tačiau kai supratau, kad ji apie mane 
nežinojo ir taip pat buvo apgauta, net nepatyrė džiaugsmo... 

Ji vos nepravirko, bet turėjo pabaigti: 

— Mūsų pirmieji metai buvo laimingi. Kas būtų pasikeitę, jei 
apklausoje būčiau pasakiusi, kad tai ji? Manona mirė. Morganas 
mirė. Ši siaubinga istorija yra tik mūsų. Jos šauksmas buvo lyg pa- 
mišusios moters šauksmas. Ji suriko MELAGIS ir nudūrė jį. Man 
jos taip pat pasidarė gaila. 

— Kodėl siena teka vanduo? 

Gvenliama išplėtusi akis žiūrėjo į viršų. Lyg pamišusi. 

Kordelija išsigando. Ji pasakė per daug. Nereikėjo pasakoti. Jos 
neturėjo gerti porterio. Jos su Rile suprato, kad tai buvo paskutinis 
smūgis, kad Gvenliamos galvoje viskas susijaukė. 

— Gvene, — atsargiai pasakė Kordelija. 

— Siena teka vanduo, - pakartojo Gvenliama, ir tada Kordelija 
su Rile taip pat pakėlusios akis į viršų pamatė, kad viena iš kam- 
patikėti. 

— Tai Regina! — pagaliau supratusi sušuko Rilė. 

Pro lubas sunkėsi vanduo. 

— Dėl Dievo meilės! Maniau, kad jai jau atsibodę žaisti su van- 
deniu tualete! 

Visos trys nubėgo laiptais į viršų. Regina jau kelis mėnesius 
nebuvo žaidusi su vandeniu tualete, jai jau tikrai buvo atsibodę. 
Bet šiandien, kai visi buvo laidotuvėse, ji padėjo į šalį Šventraštį 
ir išdrįso išeiti iš namų. Žingsniavo pro aitvarus, džiną ir žmones. 
Pasiekusi Šv. Džailso rajoną, nusipirko vieną iš savo mėgstamų 
pigių laikraštukų. Laimė, dabar buvo rašoma apie kitą žmogžu- 
dystę: praėjusią naktį moteris nupjovė savo vyrui galvą ir omnibusu 
nuvežė į Kamdeną, suvyniojusi ją į laikraštį. Labai įdomi istorija. 
Bet Regina, jau pikta ant nekultūringų žmonių, be galo įsiuto 
laikraštuke pamačiusi tą pačią iliustraciją, vaizduojančią į raganą 
panašią moterį, panaudotą Korelijai apšmeižti. Dabar ji buvo pri- 
taikyta naujai istorijai. Ją tai giliai įžeidė, nes priminė jų nelaimes, 
todėl įsiutusi suplėšė laikraštį į smulkius skutelius ir subėrusi juos 
į klozetą, pabandė nuleisti vandeniu kartu su prieš tai ten buvusiu 
turiniu. Vanduo ėmė plūsti visur. Koridoriuje plaukiojo šimtai 
mažų laikraščio skutelių. 

— Šunsnukiai! — šaukė Regina tampydama virvę. Ponia Spūns 
sėdėjo ant klozeto ir džiaugėsi, visa sušlapusi, lyg mažas vaikas 
kojomis taškydama vandenį. 

— O Viešparie! - sušuko Kordelija. - Regina, liaukis! Geriau 
paskaitykim Šventąjį Raštą! Prašau, dėl Dievo meilės! 

Regina supykusi pabėgo. Rilė nuvedė ponią Spūns, kad nu- 
sišluostytų. Apsiraminusi Kordelija tuoj pat susitaikė su Regina, 
apkabino ją ir padėkojo, kad suplėšė laikraštį. 

— Tu gera ir ištikima draugė, Regina! — sušuko Kordelija. — At- 
leisk man, atleisk, mums be tavęs būtų labai sunku! 

Paskui ji su Rile ir Gvenliama, atsiklaupusios ant kelių, ėmė 
valyti. Kaip tik tuo metu, pasikišęs po pažastimi lentą, į duris pa- 
skambino inspektorius Riversas. 

Kitas žmogus būtų nustebęs, matydamas tris moteris, kurios, 
ištvėrusios tiek nelaimių, dabar klūpojo ant grindų ir vos nesijuokė. 
Ore sklandė porterio kvapas. Tačiau inspektorius matė ką kita: 
jis pastebėjo, kad jos iš tikrųjų vos neverkė. Jis nusiėmė skrybėlę, 
nusivilko apsiaustą, nusimovė pirštines ir įsijuosęs puolė į kovą su 
per sieną tekančiu vandeniu. 


27 skyrius 


Buvo beveik aišku, kad mesmerizmo veikla Blumsberyje baigėsi. 

Nebeliko nei mesmerizmo, nei frenologijos, nei patarimų sub- 
tiliais klausimais. Žinoma, iš pradžių klientų buvo. Tačiau senieji 
nebeatėjo. Nebeliko ir jaunų damų iš Meiferio. Tą pirmąją savaitę 
žmonės beldėsi į duris, norėdami pamatyti garsiąją panelę Kordeliją 
Preston. Poros kikendavo rankomis prisidengusios veidus, bet Kor- 
delija nieko nematė ir nepasakojo apie vedybinio gyvenimo naktis. 
Paaiškėjo, kad vienas klientas buvo susijęs su I/ustrated London News 
(vienu rimčiausiu naujuoju iliustruotu žurnalu), kas nepaprastai 
jas nustebino. Darėsi vis aiškiau: žmonės nustos lankęsi namuose, 
turinčiuose blogą reputaciją. Jų senieji klientai paprasčiausiai dingo. 
Dabar net ponia Alicija Taverner, Ardeno kunigaikštienė, nebega- 
lėtų kreiptis į Kordeliją pagalbos. Buvo sunku patikėti. Kordelija 
tapo atskirta nuo padorios visuomenės. Ji daugiau nebeegzistavo. 
Kordelijos susikaupimas, kuris buvo toks svarbus jos darbe, dingo, 
ji ir vėl matė styrančius berniuko plaukus ir akis, nukreiptas į Ame- 
rikos pusę, matė gražią nuotaką ir jos laimingą žvilgsnį žengiant 
prie altoriaus, nukrentantį apsiaustą, girdėjo vyro riksmą ir moterį 
šaukiant MELAGIS MELAGIS MELAGIS. 

Savaitės pabaigoje, sutemus, Rilė nuėmė mažą iškabą, kuria jos 
anksčiau didžiavosi. Nelei buvo liepra niekam nearidaryti durų. Jų 
gyvenimas Blumsberyje baigėsi. 

Netrukus Rilė ėmė kalbėti apie tai, kad reiktų susirasti pigesnį 
butą. 

— Mes negalime čia pasilikti, nesame tokios turtingos, — sakė ji 
visoms, o jos veidas, visada švytintis, dabar atrodė paniuręs. 

Apie ateitį buvo baisu ir pagalvoti. Matė vargšų prieglaudą 
Vinigajarde: šaltus, iškamuotus vargšų veidus. Būti vargšu laikoma 
nusikaltimu. Matė elgetas, kuriems duodavo po pusę penso, kad 
pačioms sektųsi. Jos nežinojo, ką manė Gvenliama, nes ši daugiausia 
tylėdama tik stebėjo. Ar ji kada nors pagalvojo apie lemtingus Kor- 
delijos žodžius prie namo Grosvenoro aikštėje durų? Pasaulis pada- 
lytas ne tik į turtingus ir vargšus, bet ir į kilmingus ir nekilmingus — tai 
ryškiausia visuomenės skiriamoji linija. Inspektorius Riversas jau 
tyrė kitą žmogžudystę (KAMDENTAUNO ŽMOGŽUDYSTĘ). 
Turėdamas laiko, jas aplankydavo. Į jo pasiūlymą dar nebuvo atsa- 
kyta, apie jį net nekalbėjo. Jis galėjo priimti pas save tik Kordeliją 
ir Gvenliamą, bet dar buvo Rilė, Regina ir ponia Spūns. Kordelija 
niekam neužsiminė apie tai, kad jis jai pasipiršo. 

Pas jas užėjo ponas Rolandas. 

— Aplankiau jūsų berniuką, — maloniai kalbėjo jis. 

Tai 6uv0 malonu, nes jis netikėjo pomirtiniu gyvenimu. Ponas 
Rolandas atidžiai žiūrėjo į siaubo apimtą Gvenliamos veidą: Gven- 
liama, kurios protetė buvo panelė Estera Preston. 

— Eime su manimi į Keningtoną, — tarė jis mergaitei. - Vakare 
tave parvesiu. 

Abiem moterims taip palengvėjo, kad negalėjo to nuslėpti. Jis 
panaudos savo gydomąsias galias: užhipnotizuos ją ir palengvins 
jai skausmą. 

Po apklausos Kordelija su Rile pirmą kartą liko vienos. 

— Rile! 

Jos buvo kambaryje su užtrauktomis užuolaidomis ir užvertomis 
langinėmis, su stiklinėmis žvaigždėmis, veidrodžiais ir Alfonsu: 
kambaryje, kuris jau buvo nereikalingas. Kordelija apsidairė. 

— Ką darysime? 

— Neturime jokio pasirinkimo, Korde. Visų pirma kuo greičiau 
turime iš čia išsikraustyti. 


— O kur eisime? 

— Į Dramblio rajoną, — pasakė Rilė. - Į Keningtono gatvę. 

Ji buvo nepalenkiama. Nekreipė dėmesio į nustebusį Kordelijos 
veidą. 

— Tai vienas pigiausių Londono rajonų, ir ponas Rolandas bus 
netoliese. 

— Mes ten negausime tinkamo darbo! Manai, jie nebus girdėję 
apie mus? Be to, Gvenliama negali gyventi Dramblio rajone! Reikia 
išvažiuoti ten, kur galėtume gauti darbo. Kaip manai, ar Škotijoje 
apie mus žinos? 

— Mes žinome apie jų kapinių plėšikus. Matyt, mūsų patarimai 
vedybinės nakties klausimais išgarsino mus ir ten. 

— Nutilk, Rile! 

— Tu nepripažįsti faktų, Korde. Dramblio rajone mūsų bent 
jau nepastebės. 

— Ar negalėtume pasikeisti vardų? 

— Būtinai pasikeisime, jei manai, kad mums bus nuo to ge- 
riau. 

— O Viešpatie, Rile! Ar galėjom pagalvoti, kad viskas taip baigsis? 
Manėme, kad padedam jaunoms moterims - ir iš tikrųjų joms 
padėjome! 

— Padėjome, Korde, bet dabar viskas baigta. 

— Maniau, esame turtingos! Kiek laiko mums užteks pinigų? 
Ak, - ji pamiršo sulūžusias grindų lentas, - mums nereikėjo iš- 
sikraustyti iš rūsio! Labai išpuikome. Pamiršome, iš kur esame 
kilusios. 

Rilė prikando lūpą. 

— Mūsų, verslininkių, dienos baigėsi, Korde. Turi tai pripažinti. 
Negalėsime dirbti Škotijoje, tai tik svajonė. Turėsime grįžti pas poną 
Kenetą ir maldauti darbo. 

— Vaidinti senas damas provincijoje? Dirbti su ponu Trifontu? 

— Yra taip, kaip tau sakiau. Mes neturime pasirinkimo. Aktorėms 
nesvarbu, kokią reputaciją jos turi. 


— Maniau, mes visą laiką būsime saugios! 

— Aktorės niekada nėra saugios, - pasakė Rilė jai nebūdingu 
piktu tonu. - Mums visada reikėjo tai prisiminti. 

Sėdėdamos tamsiame darbo kambaryje, abi tylėjo. Langas vis dar 
buvo užkaltas lenta, ant lubų kabojo pigios stiklinės žvaigždės. 

— Jau radau mums du didelius kambarius, — Rilė pagaliau vėl 
prabilo, — netoli karietų stotelės Dramblio ir pilies rajone. Vienas 
kambarys jums su Gvenliama, o kitas man, Reginai ir mano 
mamai. Ten nėra krosnies, bet turėsime židinius, o lauke yra iš- 
matų duobė. 

Ji matė nustebusį Kordelijos veidą. 

— Gal paguos tai, kad butas yra Povų gatvėje, kurios pavadinimas 
skamba kiek poetiškiau nei Skaldytojų. Nesvarbu, ką dar sumany- 
sime, bet turime per savaitę išsikraustyti iš šito namo. Jis ryte ryja 
pinigus. Gvenliamai bus sunku, bet nėra kitos išeities. Mes jau 
keletą savaičių nieko neuždirbome. Pinigai kasdien tirpsta, — Rilės 
balsas skambėjo kategoriškai. - Daugiau niekada neuždirbsime 
tiek, kiek anksčiau. 

Jos prisiminė apspurusias Anės, aktorės ir jų draugės, pirštines 
ir jos sulinkusius pečius. 

— Pirmiausia norėčiau, kad Gvenliama atsigautų, bet negalime 
laukti. Ta vieta netoli Skaldytojų gatvės, būsime bent jau šalia pono 
Rolando. 

Kordelija matė susikūprinusią Rilę. Rilė anksčiau niekada nesi- 
kūprindavo. Tada Kordelija suprato, kaip žemai jos nusirito. Dabar 
abi sėdėjo savo svajonių kambaryje ir vėl, po ilgo laiko tarpo, juto 
tą patį nesaugumo ir baimės jausmą. Jis tūnojo kažkur viduje, kur 
buvo kadaise, ir, rodėsi, kad niekada nebuvo išnykęs. 

Kai ponas Rolandas parlydėjo Gvenliamą namo, jos veidas buvo 
sutinęs nuo ašarų. 

— Padėjau ant jo kapo gėlių, — pasakė ji. Tačiau veidą nušvietė 
vos pastebima šypsena. — Ir pirmą kartą važiavau omnibusu. 


Taigi gyventi Blumsberyje liko tik savaitė. 
Kiekvieną dieną Gvenliama eidavo pas poną Rolandą. Korde- 
lija su Rile buvo jam be galo dėkingos, siūlė pinigų, bet jis manda- 


315 


giai atsisakė. Tačiau jos žinojo, kad jo gydymas padės Gvenliamai. 
Pirmą dieną jos palydėjo ją iki pat Keningtono, nors ji priešinosi 
ir sakė, kad yra jau suaugusi. Kitą dieną visos kartu nuėjo bent iki 
omnibuso, kad įsitikintų, jog ji saugiai įlipo. Paskui abi nuskubėjo 
namo ir pradėjo pakuotis daiktus. Ją parvedė ponas Rolandas. 
Žmonės vis dar sukinėjosi apie jų namą Blumsberyje — tai su keistu 
aitvaru rankoje, tai su pyragu. Kartais pasigirsdavo šūksniai kekšė! 
Kordelija su Rile užsikimšdavo ausis: jos ištvermingai priėmė tai, 
ką joms davė gyvenimas. Rilė leido sau nusipirkti vieną laikraštį 
ir paskaitė Kordelijai vedamąjį, kritikuojantį sostinės policijos 
detektyvų skyrių. Penktą dieną, nors labai nenorėdamos, jos įdavė 
Gvenliamai laidynę, pamokė, kaip turėtų vaikščioti viena po 
Londoną. Abiejų širdys smarkiai plakė, kol ji sugrįžo: mergaitė 
buvo joms labai brangi. Išgirdusios jos balsą, pagaliau lengviau 
atsikvėpė. 

Tą vakarą Gvenliama paklausė Rilės, ar galėtų — dvejojo, lyg 
abejotų, kokį žodį geriau pasakyti - ją gydyti. 

— Aš nesergu! — nustebo Rilė. — Ką tai reiškia, brangioji mer- 
gaite? 

— Žinau, kad nesergate. Ber matau, kad jūs... susirūpinusi, pa- 
vargusi ir galbūt aš galėčiau nors kiek padėti. Ponas Rolandas mane 
to mokė. 

Kordelija su Rile buvo pritrenktos. Jos manė, kad ponas Ro- 
landas ją gydė, o ne mokė. Ką jis sau mano? Juk žino, kad jų verslas 
baigėsi. 

— Jis sako, — nedrąsiai pridūrė Gvenliama, - kad aš - žinoma, 
mes dar tik pradedame - kad aš... aš, atrodo, turiu tam sugebėjimų. 
Bet... manau, mama, jog tikriausiai... mes dabar per daug artimos, 
kad galėčiau paveikti tave. 

Ji vos nusijuokė: 

— Kas žino, kas gali nutikti —- mūsų energijos ir mūsų... galios... 
gali susilieti. Na, bet Rilė... 

Jos galėjo padaryti viską, kad padėtų jai užsimiršti. Kordelija 
pasakė: 

— Aš pagriešiu fleita. 

Tuoj pačiupo sidabrinę aštuonių dvigubų klavišų Aeitą. Tačiau 
kai jos išgirdo ją griežiant, ėmė taip juoktis, kad tos minties kaipmat 
buvo atsisakyta. Kordelija buvo prasta fleitininkė: galbūt jos net 
per daug juokėsi, norėdamos atrodyti kaip anksčiau, tačiau nepa- 
vyko, todėl ėmė gerti porterį ir mokė Gvenliamą dainuoti „Makso 
Veltono šlaitai“, lyg norėdamos pamiršti patirtą skausmą ir pradėti 
gyvenimą iš naujo. 

Tačiau kitą vakarą, grįžusi namo, Gvenliama vėl paklausė: 

— Rile, pažiūrėkim, ar aš galiu? 

Jos nuėjo į didįjį kambarį. Stiklinės žvaigždės vis dar kabojo, 
bet veidrodžiai jau buvo sukrauti kampe į krūvą. Nelė kruopščiai 
blizgindavo žvaigždes, tačiau buvo matyti, kad kambarys nenau- 
dojamas, nes oras jame priplėkęs. Nors jos labai nenorėjo, tačiau 
teko pasakyti Nelei, kad ji neteks darbo. Išdaužtas langas tebebuvo 
užkalras lenta. Jos atitraukė užuolaidas, plačiai atvėrė likusius langus, 
kad įeitų gaivaus nakties oro. Kordelija žvilgtelėjo į savo mėnulį. 
Paskui jos vėl viską uždarė ir uždegė žvakes. Rilė atsisėdo į pacientų 
kėdę. Kordelija sėdėjo kampe taip, kaip sėdėdavo kadaise, kai jos 
teta Estera užsiėmė savo keistu verslu apšiurusiame rūsio kamba- 
ryje ir švelniai sakydavo arsiduokite mano globai. Staiga, pamačiusi 
pusę savo veido, blausiai atsispindinčio sukrautuose veidrodžiuose, 
nusisuko. Iš tolo buvo girdėti monotoniškas Reginos balsas — ji 
pakels akis į dangų ir suras ten išsigelbėjimą. 

Pakui Gvenliama uždegė dar vieną žvakę. 

— Rile, pažvelkite į liepsną, - pasakė Gvenliama. 

— O kam? 

— Nes noriu, kad susikauprumėt, kad galėčiau susijungti savo 
mintimis su jūsų. Aš tai galiu, jei sutinkate, jei man padėsite. 

Iš kambario kampo pasigirdo tylus nustebusios Kordelijos 
balsas: ji nenorėjo kištis, bet nesusilaikė. 

— Tai ne visai mesmerizmas. 

— Ne visai, — tyliai pritarė Gvenliama. 

— Norėčiau būti ramesnė, - staiga pasakė Rilė, - ar gali tai 
padaryti? Iš nerimo mano širdis ima smarkiai plakti, o man tai 
nepatinka. 


317 


— Dėl ko nerimaujate? Ar galite konkrečiai pasakyti? Žinau, kad 
mes turime rasti būdą, kaip paremti viena kitą. 

— Matau, kaip mūsų santaupos tirpsta, darausi šykšti, jaučiu 
baimę ir netenku sveikatos. Mes išsikapstėme iš vargo ir dabar 
negaliu pagalvoti, kad vėl grįžtame į tokį pat vargingą gyvenimą. 
Štai dėl ko aš susirūpinusi! 

Kaskart pakartojus žodį vargingas, ašarotos Rilės akys plykste- 
lėdavo iš pykčio. 

— Rile, pažvelkite į liepsną, — paprašė Gvenliama, — atidžiai 
pažiūrėkite į liepsną. 

Ji stovėjo pasilenkusi virš Rilės galvos, laikydama rankoje žvakę. 
akys nemirksėjo, paskui į liepsną. Abi tylėjo. Kordelijos nuostabai 
Rilė pagaliau užsimerkė. Gvenliama stovėjo ramiai, visiškai neju- 
dėdama. Paskui padėjo žvakę ir pradėjo vedžioti rankomis taip, 
kaip tai darydavo Kordelija. Jos rankos neprisiliesdamos judėjo virš 
Rilės kūno. (Kordelija iš nuostabos vos kvėpavo.) Pagaliau Rilė, 
kuri visada būdavo kažkuo užsiėmusi ir be perstojo judėjo, atrodė 
sustingusi. Kordelijai rodėsi, kad širdis iššoks iš krūtinės. Paskui 
Gvenliama atsisėdo šalia Rilės ir ėmė su ja kalbėti. Kalbėjo tyliai, 
todėl Kordelija nieko negirdėjo. Tačiau matė tarp jų kažkokį ryšį 
ir suprato: būtent tai ponas Rolandas buvo pritaikęs jai, kai ji po 
ilgų išsiskyrimo metų vėl susitiko su Gvenliama. Šį šiek tiek kitokį 
mesmerizmą jis vadino bipnotizmu. Būtent tai jai suteikė drąsos 
dalyvauti savo dukters vestuvėse. Ji buvo priblokšta, matydama, kaip 
Gvenliama priminė Esterą: susikaupusi, pasitikinti savimi — visai 
kitas žmogus. 

Po kurio laiko Gvenliama nustojo kalbėti. Ji atsisėdo. Jos veidelis 
atrodė liesas, o didelės akys visą laiką žiūrėjo į užmerktas Rilės akis. 
Paskui mergaitė labai švelniai palietė jai vokus, ir Rilė nustebusi 
atsimerkė. 


— O Dieve! - ištarė Rilė, žiūrėdama į Gvenliamą. — Kaip aš? 


Vakare jos sėdėjo svetainėje su fleita ir gėrė porterį. Staiga Rilė liovėsi 
griežusi Šubertą ir pasakė: 

— O žinote, mano širdis jau taip smarkiai nebesidaužo. Ačiū, 
brangioji. 

Ji nusišypsojo: ta pati, pažįstama Rilės šypsena. Tada pasakė: 

— Nežinau, ką man padarei, brangioji Gvenliama, nors pamenu, 
kad su manimi šnekėjaisi, bet aš visą laiką matau viziją. 

— Apie ką tu kalbi? — Nustebusi paklausė Gvenliama. 

— Matau tave ir tave, brangioji Kordelija. Jus abi - lyg kokį 
duetą. 

— Dainuojančias? 

— Ne. 

— Hipnotizuojančias? 

— Ne visai. Kažkodėl matau jus skraidančias. 

— Ant virvės - taip kaip tu kadaise? 

Rilė atrodė suglumusi. 

— Nežinau. Manau, tai vienintelis būdas skraidyti! Ir dar, — ji 
suraukė kaktą bandydama prisiminti, — atrodo, aplink jus skraido 
kiti žmonės. 

— Tu sapnuoji Hulą, Rile! - pasakė Kordelija, — tą vakarą, kai 
jis tau pasipiršo ore! 

— Galbūt, - tarė Rilė dvejodama ir nusijuokė. — Tikriausiai tu 
teisi. 


Kordelija žinojo, kad turėjo atsakyti į inspektoriaus pasiūlymą. 
Žinoma, ji nežiūrėjo į jį rimtai. Inspektorius buvo labai kilnus 
siūlydamas už jo tekėti, bet nesuprato: be Kordelijos ir Gvenliamos, 
dar buvo Rilė, Regina ir ponia Spūns. Negaliu dabar jų palikti po 
to, ką visos išgyvenome. Paskutinę popietę ji buvo ką tik apsivilkusi 
apsiaustą, užsidėjusi skrybėlę ir užsimovusi pirštines. Tuo metu 
grįžo ponas Rolandas su Gvenliama. Koridoriuje jis pamatė dėžes 
ir krūvas daiktų — visą jų turtą: veidrodžius, netikrų prosenelių 
portretus, antklodes, puodus, keptuves ir Alfonsą. 

— Eime su manim į aikštę, — pasiūlė ponas Rolandas Kordelijai. 

Iš jos veido matė, kad ji nenorėjo ten eiti: 

— Vieną dieną turėsi ten sugrįžti. Tad nueikime ten prieš tau 
išvykstant, kad grįžę prisiminimai suteiktų tau stiprybės. 

Jie sėdėjo ant geležinio suoliuko — su apsiaustais, pirštinėmis ir 
skrybėlėmis — netoli Carlzo Džeimso Fokso statulos. Vėsus, pur- 
vinas rūkas atrodė dar sunkesnis negu prieš tai ir skleidė surūdijusio 
metalo kvapą. Buvo sunku įžiūrėti skubančius pro šalį žmones. 
Kordelija girdėjo duslų karietų ir kabrioletų dardėjimą. Omni- 
busui važiuojant pro šalį, pasigirdo šūksniai ir juokas: dar keliems 
keleiviams buvo pasiūlyta sutemus pigiai nuvažiuoti į Padingtoną. 
Kampe tebaugo senas ąžuolas. Jo paskutiniai lapai krito ant žemės. 
Įprasta diena: jos vaikystės aikštė. Tačiau Kordelija suvirpėjo — ne 
nuo šalčio, bet prisiminusi riksmą MELAGIS MELAGIS ME- 
LAGIS ir džiaugėsi, kad šalia sėdėjo draugas, kurio veide nematė 
susirūpinimo. 

— Ką dabar darysi, brangioji? 

— Nenutuokiu. Inspektorius Riversas pasiūlė už jo tekėti, iš 
gailesčio. 

— Pastebėjau, kad jam patinki. 

Kordelija patraukė pečiais. 

— Aišku, aš negaliu. Mes su Rile vėl bandysime gauti vaidmenų 
teatre. 

Ji apsidairė po tą vietą, kurią visą gyvenimą pažinojo, ir ėmė trinti 
pirštinėtas rankas. Tai pamatęs, jis pasiūlė eiti pasivaikščioti. Vaikš- 
čiodami po aikštę, jie patys paskendo rūke, girdėjo, kaip skamba 
jų žingsniai. Praėjo tą vietą, kur ant tako turėtų matytis dėmės, jei 
nebūtų padengtos rūku. Kraujo dėmės. Praėjo pro krūmus, kur 
aną naktį slėpėsi valkata. Jis girdėjo jos nelygų kvėpavimą. Pagaliau 
Kordelija prabilo: 

— Juk Gvenė turi tą dovaną? 

— Taip, paveldėjo ją iš tavęs. 

Jis sustojo ir atidžiai pažvelgė į Kordeliją. 

— Manau, dabar supranti, brangioji, kad žmogus gali paveikti 
kito žmogaus mintis tik tuomet, jei pats turi vidinės stiprybės. 
Gvenliama, tiek iškentusi, turi tą jausmą, kaip ir tu, Kordelija. 
Stiprybę. Ji dar turi ir kitą dalyką, kažką savo sieloje, - jis kurį laiką 
pavaikščiojo, ieškodamas tinkamų žodžių. - Gvenliama spindu- 
liuoja gerumu. 

— Gerumu? — tačiau ji ir pati tai žinojo. Ir teta Estera turėjo daug 
gerumo. Ir ponas Rolandas. Staiga ji pagalvojo: Gvenliama stengėsi 
atstoti Manonui ir Morganui mamą. 

— Ji sugeba padaryti taip, kad žmonės jaustųsi geriau, — pasakė 
ponas Rolandas. — Kaip ir Estera. 

— Taip. 

Po akimirkos Kordelija juokaudama pasakė: 

— Aš turiu dovaną. Bet bijau, kad gerumu nespinduliuoju! 

— Tu turi kitko, brangioji — stiprybės, drąsos ir atkaklumo. 

Ji pažvelgė kreivu, abejingu žvilgsniu. 

— Ačiū. 

Jis vėl sustojo, pasirėmė į geležinius vartelius, ir ji pamatė - jos 
galvoje tvykstelėjo mintis,viena iš daugelio padrikų minčių — kad 
jis jau iš tikrųjų senas žmogus. 

— Paklausyk manęs, Kordelija, kaip aš suprantu mesmerizmą, 
kurį dabar pradėta vadinti hipnotizmu — jis turi daryti gera. Kal- 
bame apie trapius, brangius dalykus. Vis dar labai mažai žinome apie 
žmogaus protą ir apie tai, kaip jis veikia. Tai tik pradžia. Bet dabar 
negalime sustoti. Tu ir aš - o ypač Gvenliama - privalome mokytis 
toliau. Nesvarbu, kas nutiko — žinau, kad nutiko labai daug — tu 
negali... dabar pasiduoti, nes tai, ką mes darome, labai svarbu. 

Nors buvo dar anksti, bet jau temo: viską gaubė rūkas. Karietos 
ir vežimai riedėjo užsidegę šviesas, paskui, nešinas kopėčiomis, atėjo 
gatvės žibintininkas. 

— Ar hipnotizmas yra kitoks — kuo nors geresnis? 

— Manau, jis gali sustiprinti žmogaus proto ir jausmų galias, jei 
žmogus sutinka bendradarbiauti su hipnotizuotoju. 

— Ir tada žmogus geriau supranta savo paties mintis bei 
jausmus? — Kordelija bandė paaiškinti, kaip tai supranta. 

— Ir savo stipriąsias puses. Aš taip manau. 

Kordelija nusišypsojo. 

— Gvenė taip paveikė Rilę, kad ji matė Gvenę ir mane, skrai- 
dančias ore kaip akrobates! 

— Kas benuriktų, negali to atsisakyti, — pasakė jis. — Tai - mūsų 
pareiga, mūsų privilegija pakeisti žmonių gyvenimus, nes turime 
tokių sugebėjimų. 


— Prisiminsiu jūsų žodžius, — tarė ji, bet balsas buvo liūdnas. 

Jie vėl ėmė eiti. Kordelija, be jokios išraiškos veide, paklausė: 

— Jei jums pakeliui, ar galėtumėte grįždamas namo palydėti 
mane iki Vaitholo? Man reikia viską paaiškinti inspektoriui Riversui 
prieš... prieš mums išvykstant į Dramblio ir Pilies rajoną. 

Ponas Rolandas, spinduliuojantis gerumu, geriau nei kas kitas 
suprantantis, kaip ji ilgėsis Blumsberio, jaudinosi dėl savo brangių 
ir mylimų draugių ateities. Jis maloniai padavė Kordelijai ranką. 
Buvo tamsu. Ji dėkinga įsikibo jam į parankę ir jautė jo ilgus plonus 
kaulus. 


Nė vienas iš jų tamsoje nematė figūros tamsiu apsiaustu. 

Jie ėjo Šv. Martyno garve ir perėję ją, pasuko į Vaitholą. Viską gaubė 
rūkas ir tamsa. Priėjo prie namo iš mažojo kiemo, Skotlandjardo, 
pusės. Kordelijai nesinorėjo užsukti į detektyvų skyrių, kuris vėl su- 
kėlė jai prisiminimus. Bet pagaliau tai tik mažas pastatas. Ji padėkojo 
ponui Rolandui, kilstelėjusiam ranką ir nueinančiam tolyn į tamsą. 
Laimė, konsteblis Forestas pamatė ją įeinant, tuoj pat mandagiai 
priėjo ir palydėjo į kambarį, kur buvo daugiau konsteblių, kartu 
su inspektoriumi pasilenkusių virš žemėlapio. 

— Pone, - pasakė konsteblis Forestas. 

Kai inspektorius pamatė Kordeliją, jo veidas nušvito. Jis koste- 
lėjo ir pasakė vyrams, kad greitai grįš. Matė, kaip jų akys sužibėjo 
iš susidomėjimo: nuodėmingoji kekšė mesmeristė. 

— Tikiuosi, nelabai sutrukdžiau? Aš negaliu užsibūti. 

— Visiškai ne. Jei negalite pasilikti, eisiu kartu su jumis. Žinoma, 
jei jūs neprieštaraujate, kad teks eiti Ilgojo Akro ir Druri gatvėmis, 
pro visą tą purvą ir linksmybes. 

— Kaip žinote, aš jas gerai pažįstu, - atsakė Kordelija patraukusi 
pečiais, — nes ilgai dirbau Druri gatvės teatre. 

Ji drąsiai pažiūrėjo į jį. 

— Prieš tai ten dirbo ir mano mama. Linksmybės buvo mūsų 
gyvenimo dalis. Jūs ir pats lankėtės pas ponią Fortūną. 


322 


— Garsusis ponios Fortūnos troškinys, — pasakė inspektorius. 

Kordelija nusijuokė. 

— Jos troškinys visiems žinomas, — pritarė ji. 

Jis nusišypsojo, pasiūlė jai ranką, bet daugiau neištarė nė žodžio, 
kol priėjo Šv. Martyno gatvę. Pro šalį važiavo karietos. 

— Klausau jūsų, panele Preston, — eidamas pratarė jis. 

— Rytoj mes visos išsikraustome iš Blumsberio į Dramblio ra- 
joną, kol nuspręsime, ką daryti toliau. Mes su Rile bandysime vėl 
vaidinti — tai vienintelis darbas, kurio galime tikėtis, kad ir kaip 
ponas Rolandas bandytų mane įtikinti mesmerizmo svarba. — Kor- 
delija kalbėjo taip, kad iš jos žodžių jis galėjo suprasti, jog ji nepriima 
jo pasiūlymo. Nelaukė, kol jis sureaguos. — Turime kraustytis, nes 
mums nebeužtenka pinigų. Mes rasime kokį nors būdą išlaikyti 
save... ak... 

Ji pyko ant savęs, nesurado tinkamų žodžių žmogui, kuris buvo 
jų draugas. 

— Inspektoriau... 

— Mano vardas Arturas. Rodos, esu pavadintas to garsaus keltų 
karžygio vardu. Mano tėvas juo labai žavėjosi. 

— Arturas. O aš... mane vadinkite Kordelija. 

— Ačiū, Kordelija. Tikriausiai jūsų vardas iš Karaliaus Lyro. 

— Kaip esu sakiusi, mano mama taip pat buvo aktorė. O dabar, — 
jis tamsoje pamatė, kaip pasikeitė jos veidas, - Kordelija iš Karaliaus 
Lyro gyvens Povų gatvėje, Dramblio rajone. 

— Žinau Povų gatvę, — gatvės žibintas nušvietė jos veidą. — Ten 
nebus taip kaip Bedfordo gatvėje. 

— Ką padarysi. Arturai, aš noriu pasakyti, kad... noriu jums 
pasakyti ačiū. Už jūsų kilnų pasiūlymą tekėti. Bet, - dabar ji ėmė 
kalbėti lėtai, — ta apklausa... man neatėjo į galvą, kad jums viską 
apsunkinau, nepagalvojau. Rilė man pasakė, kad laikraščiai kriti- 
kavo jūsų skyrių. 

— Na, — jis mostelėjo viena ranka, — bet Kamdentauno žmog- 
žudystės byloje nėra jokių sunkumų. Žudikė vežėsi nupjautą galvą 
omnibuse, ir tai matė daugybė liudytojų. 


Jie pasuko į Druri gatvę. Viskas skendėjo rūke, girdėjosi tik 
duslus garsas, kurį kartais skleidžia tirštas rūkas. Jis ėjo paču tako 
pakraščiu, kad apsaugotų jos drabužius nuo purvo ir šviežio arklių 
mėšlo, kuris tiško nuo arklių kanopų ir vežimų ratų, tamsoje pra- 
važiuojančių pro šalį. Kartkarčiais jų veidus nušviesdavo karietų 
šviesos. 

— Aš jau prie visko pripratęs, — ramiai pasakė jis. — Patikėkite, 
jūsų byla ne vienintelė, kurioje nebuvo pasakyta visa tiesa, — jis 
nepasakė, kad taip pasielgė jos labui, ir kad koroneris ponas Tanksas 
taip pat nenorėjo, jog tiesa būtų atskleista. - Manau, atėjote ne 
tam, kad pagaliau pasakytumėte, jog matėte, kas nužudė lordą 
Morganą Elisą? 

— Ne, -ji kalbėjo skubėdama, norėdama kuo greičiau užbaigti. — 
Atėjau pasakyti, kad negaliu už jūsų tekėti. Tačiau tai nereiškia, kad 
nesu jums dėkinga. Žinoma, esu, mes visos jums dėkingos. Tačiau, 
manau, negalėčiau už nieko tekėti. Turbūt per tiek metų įpratau 
gyventi savarankiškai. Visada turėjau būti savarankiška. O dabar... 
tiek visko nutiko. 

Matydamas jos akyse skausmą, jis trumpai uždėjo ant jos rankos 
savąją. Ji labai nustebo ir greitai tęsė toliau: 

— Kaip sakiau, mes su Rile vėl bandysime ieškotis darbo - tai 
būtina. Norėtume gauti vaidmenų, kad išlaikytume ne tik save. 
Šiek tiek skandalo aktorėms nekenkia. Be to, jūs... detektyvas... 
negalėtumėte vesti aktorės, ypač liūdnai pagarsėjusios. 

Ji neleido jam įsiterpti: 

— O aš negalėčiau palikti Rilės ir ponios Spūns. Mes su Rile 
tiek daug išgyvenome. Žinoma, ji niekada nepaliktų savo motinos. 
Dar yra Regina, kuri mums paskolino pinigų, kai norėjome pradėti 
verslą ir nebuvome tikros, kad mums tai pavyks. 

— Ta senoji ponia, mėgstanti žmogžudystes ir skaitanti Šventąjį 
Rašrą? 

— Taip. Ji turėjo pinigų. Neklausėme iš kur, bet manome, kad 
ji galbūt buvo dainelių kūrėja ir atlikėja, nes jai ir dabar patinka 
šis amatas. 

Staiga jie abu, to amato aukos, nusijuokė. 

— Tačiau norėjau jums pasakyti, kad negaliu apsakyti žodžiais, 
kaip esu jums dėkinga už tai, ką man pasiūlėte tokiu metu, kai 
dauguma žmonių nenori manęs net matyti. | 

— Jūs neturite klientų? 

— Ne. Tikrų neturime. Tik smalsuolių. 

— Man labai gaila. 

— Norėčiau, kad viskas būtų kitaip - ypač Gvenliamai. Man 
buvo malonu išgirsti, kad ponas Rolandas pastebėjo, jog... ji tai 
turi... turi dovaną, — jis linktelėjo galva, supratęs, apie ką ji kalba. — 
Kad ir kas tai būtų, ji geresnė už mus visus. 

— Ji nuostabi mergina. 

— Taip, — tarė Kordelija. - Puiki. Tokia kaip mano teta Estera. 

Jie ėjo Mažąja Raselo gatve, pro didelę bažnyčią ir žingsniavo 
senojo rūsio link. Priėjus gatvės žibintą, Kordelija ranka parodė į 
tamsoje skendintį pastatą. 

— Čia mano teta užsiėmė mesmerizmu, kuris yra senesnis nei 
žmonės mano. Čia aš vaikystėje gyvenau su teta ir mama, čia mes 
su Rile pradėjome savo verslą. Čia, — ji metė žvilgsnį į jį, - aš bėgau 
žmogžudystės naktį. 

Jie sustojo prie namo. Kordelija pažvelgė į rūsio langą; jame, 
sklindant šviesai iš viršutinių langų, ji pamatė savo šešėlį, lyg pri- 
siminimą, lyg ilgesį kažko, kas praėjo. 

— Jums... jums ši vieta buvo labai brangi? 

Jis matė aplink daugybę šiukšlių, mažus geležinius laiptelius, 
vedančius žemyn, rūsio lango viršų, juodą katę. 

— Žiūrėkit, kas čia! - Kordelija pasilenkė, ir katė iš karto priėjo 
išlenkusi nugarą. 

— Taip, — kalbėjo ji, glostydama katę. — Čia mano namai. Mano 
praeitis. 

Paskui ji staiga atsistojo ir valydamasi apsiaustą pasakė: 

— Bet tai jau nebegrįš. 

Inspektorius netikėtai paėmė jos pirštine apmautą ranką ir pa- 
bučiavo. Paskui kita ranka palietė jos veidą, švelniai braukdamas 


iki pat kaklo. 


Taip seniai jos nelietė nė vienas vyras. Kordelija Preston nustebo, 
staiga vėl pajutusi tą jausmą. Žiūrėjo į jį priblokšra. 

— Aš... — ji negalėjo kalbėti. 

Žinojo, kad rausta, bet tebežvelgė į jį, tikėdamasi, kad tamsoje jis 
nemato to, ką ji jaučia. Kordelija suprato, koks dabar jai pažįstamas 
jo veidas. Kiek daug jie turėjo bendra: Eliso mirtis, Manonos mirtis, 
Morgano mirtis, apklausa. Tomis baisiomis akimirkomis šis mielas 
veidas buvo šalia ir stengėsi padėti. Paskui ji nusuko akis, pabandė 
suimti save į rankas ir sutrikusi apsidairė. Laimė, Blumsberio Šv. 
Georgijaus bažnyčios pastorius tuo metu dirbo kažkur kitur. 

Inspektorius Riversas vis dar ramiai tebestovėjo. Jis buvo de- 
tektyvas: viską suprato. 

— Palydėsiu jus namo, - pasakė ir vėl pasiūlė ranką. 

Ji netvirtai įsikibo. Jis jautė, kaip dreba jos ranka. 

— Mes ir toliau būsime draugai? 

— Taip, - keistu balsu atsakė ji, suvokusi, kad jis viską suprato. — 
Mes būsime draugai. 

Rūkas buvo toks tirštas, o jis galvojo tik apie moterį, einančią 
šalia. Todėl, net būdamas pastabus detektyvas, kurio akis buvo pri- 
pratusi prie Londono nakties, tamsoje nepastebėjo juos stebinčios 
apsiaustu apsigobusios figūros. 


28 skyrius 


Tą vakarą jos atsisveikino su namais Blumsberyje: aukštais, gražiais 
kambariais, didžiuliais iki pat žemės langais, sodu, akmeniniu an- 
gelu ir tualetu. Rytoj iš ryto atvažiuos rankiniai vežimėliai, ir viskas, 
ką jos užgyveno, bus sudėta į juos. Pravėrę langines, Bedfordo 
gatvės gyventojai stebės, kaip jos išsikrausto. Jos išvažiuos į Povų 
gatvę, netoli pono Rolando namų (Kordelija buvo apstulbusi, kai 
pamatė du tuščius kambarius Povų gatvėje. Ji apsikabino Rilę, ir abi 
ėmė verkti: nė viena neištarė nė žodžio). Jos bus netoli Morgano. 
Manona bent jau palaidota šalia tėvo, o Morganas vienas šaltoje 
žemėje Dramblio rajone, toje vietoje, kur niekada nebuvo. 

Kaip visada, jos sėdėjo savo jaukioje svetainėje. Švietė lempos, 
skaisčiai degė židinys, ant porterio butelio krito šviesa. Kartu su 
jomis sėdėjo Regina ir ponia Spūns, nes vakaras buvo ypatingas, 
o jos linksmai nusiteikusios. Jos neužtraukė užuolaidų: atsisvei- 
kindamos norėjo dar kartą pažiūrėti į sodą, bet pro tirštą rūką 
vos galėjo įžvelgti akmeninio angelo kontūrus. Gvenliama pasiūlė 
poniai Spūns viskio. Išgėrusi taurelę ir maloniai nusišypsojusi Gven- 
liamai, ponia Spūns savo raukšlėta ranka parapšnojo mergaitei per 
ranką. Kordelija žinojo, kiek Gvenliamai reikėjo pastangų stovėti 
ir šypsotis. Kordelija taip pat stengėsi. Ji pažvelgė į tuščią sieną, 
kur anksčiau kabojo Morgano portretas: dabar jis buvo kruopščiai 
suvyniotas kartu su Alfonsu ir veidrodžiais. Ji palieka Blumsberį. 
Nereikia dėl to sielvartauti: reikia rasti jėgų gyventi toliau. Jos gėrė 

porterį ir planavo, ką darys anksti rytą. Regina pažvelgė pro langą, 
norėdama dar kartą tamsoje pamatyti savo mylimą sodą. 

— Lauke pro rūką matau žudiką, - prabilo Regina. 

— Ak, Regina! - sušuko Rilė bardama ir juokdamasi. Ji atsistojo 
norėdama užtraukti užuolaidas, bet vis dėlto prieš tai pažvelgė kartu 
su Regina į juodą tamsą. 

— Kas ten? — ji įdėmiai žiūrėjo. 

— Visos penkios žvelgė pro langą. Ponia Spūns darė tą patį ką ir 
visos: jai patiko veidu liesti vėsų stiklą. Visos prisispaudė prie lango 
ir žiūrėjo į lauką. Nieko nesimatė. 

— Tikriausiai akmeninis angelas atsisveikindamas mums pa- 
mojo, — pasakė Rilė, ir visos penkios vėl sužiuro į langą mojuodamos 
rankomis. Paskui Rilė užtraukė užuolaidas. 


Kordelija buvo dar tik pusiau įmigusi (jai atrodė, kad ji visada tik 
snaudžia), kai išgirdo, kaip atsidarė jos miegamojo durys. Tas garsas 
iš karto ją pažadino. Atrodė, lyg kažkas nenorėjo būti išgirstas. Gal 
pakviesti Gvenliamą? Rilę? Tačiau nuojauta ją perspėjo, kad tylėtų. 
Ji liko toje pačioje vietoje ir nejudėjo: girdėjo savo pačios kvėpavimą 
ir širdies plakimą. Lauke vaiksto žudikas, sakė Regina. Ji pamatė 
žvakę ir dėžutę su titnagu. 

Vėl tylus garsas prie durų: dabar jos atsargiai užsidarė. Kordelija 
apgraibomis surado degtukus. Kurį laiką nieko nesigirdėjo. Paskui 
išgirdo, kaip kažkas sėlina: girdėjo kito žmogaus kvėpavimą, ne 
savo pačios ir ne Gvenliamos. Išgirdo, kaip sugirgždėjo medinės 
grindys. Paskui vėl viskas nutilo. Kordelija staiga pašoko ir uždegė 
šalia lovos stovinčią žvakę. Liepsnai mirksint, mirksėjo ir šviesa 
kambaryje: šešėliai, kontūrai, šviesa ir tamsa, ir (24, žinoma, kaip 
nesupratau, sode vaikščiojo žudikas, sakė Regina) - ponia Rozamunda 
Elis, užklupta ir nustebusi. Nuo jos ant lubų krito neryškus šešėlis. 
Jos gobtuvas buvo nusmukęs nuo galvos. Kordelija išsigando: matė 
priešais save įsiutusią moterį. 

Tada apsiaustu vilkinti moteris prašneko: 

— Aš stebėjau šį namą. Ir jūsų kambarį. 

Jos plonas, pasitikintis, kulrūringas balsas skambėjo dusliai ir 
dar labiau gąsdino Kordeliją. Bet ji pamišusi. Turiu prisiminti, kad 
Ji pamišusi. 

— Ko jums reikia? — Kordelija stengėsi kalbėti ramiai, tačiau 
jautė, kad balsas drebėjo ir išdavė jos baimę. 

— Mano vyras sakė, kad jūs mirusi. 

Kordelija gurkštelėjo oro. 

— Jūsų vyras su mumis abiem blogai pasielgė. 

Prasidėjo keistas pokalbis. 

— Ar žinote, kaip išsiaiškinau, kur jis ėjo tą naktį? 

— Kaip? — pašnibždomis paklausė Kordelija. 

— Perskaičiau jūsų laiškelį apie Morganą. 

Ar ji juokiasi? Šešėliai mirgėjo žvakės šviesoje. 

— Negalėjau suprasti, kodėl rašėte apie Morganą. Atrodė nesą- 
monė. Buvo neįmanoma suprasti, kad daugiau kaip dešimt metų 
mane apgaudinėjo. 

Kordelija girdėjo įrūžusios moters balsą, jautė, kaip ji ėmė grei- 
čiau kvėpuoti; iš baimės ir jos kvėpavimas darėsi dažnesnis. 

— Paskui perskaičiau Gvenliamos dienoraštį. Ji manė, kad ne- 
žinau, jog rašo dienoraštį. Ilgą laiką jis manęs nedomino, buvo 
nuobodus ir neįdomus. 

Ar ji juokiasi? 

— Tada supratau, kad Gvenliama jus rado, kad jūs gyva ir, - ji 
iškošė pro dantis, - kad mano vyras mane apgavo. Tačiau nejūs, 
o aš viską žinojau apie tuos vaikus. Tai aš jūsų nesantuokiniams 
vaikams daviau išsilavinimą, pristačiau juos visuomenei ir savo 
pusseserei karalienei. 

Kordelija bandė lovoje atsiklaupti ant kelių, jautė, lyg iš baimės 
imtų dusti. 

— Mano vyras sakė, kad jūs mirusi. Numečiau durklą ir nema- 
čiau, kur jis nukrito. Paskui nusprendžiau įtikinti juos, kad jis tą 
durklą buvo davęs jums. 

Ji pamišusi. Negalima su ja ginčytis. Man reikia pagalbos. Korde- 


lija greitai numetė ant medinių grindų dėžutę su titnagu. Pasigirdo 

dunkstelėjimas. Gal kas nors išgirs? Tačiau ponia Rozamunda nesu- 
stodama kalbėjo toliau. 

— Noriu, kad Gvenliama grįžtų ir suprastų, jog ji yra viskas, 
kas man liko gyvenime. Manau, kad jūs negalite prižiūrėti mano 
dukters, todėl neišeisiu iš šių namų, kol jos nepasiimsiu. Ji gyvens 
su manimi, ne su jumis, mes aš jus stebėjau. 

Ką ji nori tuo pasakyti - stebėjau? 

Abi moterys dabar kvėpavo taip, lyg joms trūktų oro, lyg jų 
gerklėse būtų įstrigusios stiklo šukės. 

— Jūs jos neverta. Gvenliama, nepaisant jos praeities, yra dama. 
Kalbėjote su jaunomis moterimis apie dalykus, į kuriuos jums ne- 
derėjo kištis, mačiau jus su įvairaus plauko vyrais, įsikibusią jiems į 
parankes, - jos balsas netilo, dabar žodžiai tiesiog birte biro. - Rūke 
mačiau tą policininką, nepadoriai besielgiantį su jumis, mačiau 
jus su vyru, kuris galėtų būti jūsų tėvu. Tikriausiai jie visi jums 
už tai moka? Žinau, kad prašėte Eliso pinigų. Jis jums pažadėjo 
surasti butą, leisti vaikams matytis su jumis - kalė! Jis kalbėjo 
apie meilę! 

Staiga ponia Rozamunda puolė prie lovos; jos rankoje kažkas 
suspindėjo. 

Apimta baimės ir įtūžio, Kordelija iššoko iš lovos: skausmas ir 
pyktis, kurį laikė tiek metų, dabar išsiliejo, atsargumas dingo. Jei 
ši moteris elgiasi kaip pamišusi, Kordelija jai atsakys tuo pačiu. Ji 
puolė ponią Rozamundą ir ėmė šaukti kumščiais trenkdama jai į 
veidą, bandydama atimti blizgantį peilį. 

— Tu kvaile! Kaip drįsti taip su manim kalbėti. Aš ne kekšė! Tu 
sugriovei mano gyvenimą, - lubose šoko didžiuliai šešėliai, - 0 aš 
tave išgelbėjau, nepasakiau, kad mačiau tave tą naktį Blumsberio 
aikštėje! 

Kordelija šaukė, lyg niekada nebūtų mokiusis elgtis kaip tikra 
dama, šaukė ir daužė rankomis moterį, kuri iš jos viską atėmė. Kitės 
ir Esteros vaikas kovojo už savo gyvybę. 

Miegamojo durys atsidarė. Į kambarį įlėkė Rilė ir Gvenliama, 
vilkinčios naktiniais, su žvakėmis rankose. Pamačiusi abi viena į 
kitą įsikibusias moteris, Gvenliama suriko ir griebė ponią Roza- 

mundą, bandydama arplėšti ją nuo motinos. Rilė greitai pribėgo 
prie Kordelijos, pačiupo ją už rankų ir patraukė. Tuoj pat pasirodė 
Regina, nešina naktiniu puodu ir pamačiusi, kas vyksta, trenkė 
juo poniai Rozamundai per galvą. Galiausiai atėjo ponia Spūns, 
apsivyniojusi aplink kaklą naktinius, taip pat norėdama dalyvauti 
šiame pasilinksminime. 

Gražusis durklas blykstelėjo, ir ponia Rozamunda susmuko 
ant žemės. 

Dideli šešėliai lubose nustojo judėti. Triukšmas nutilo. Peilis su 
brangakmeniais nusagstyta rankena gulėjo ant grindų. Niekas į jį 
nebekreipė dėmesio. Žvakės šviesoje žibėjo rubinai ir deimantai. 
Iš pradžių jos nesuprato, kodėl ant grindų gulėjo ne tik ponia Ro- 
zamunda, bet ir Gvenliama. Grindys sugirgždėjo - ponia Spūns 
atsiklaupė ant grindų. 

— Sveika, brangioji, — pasakė ji, kai mergaitė pagaliau atmerkė 
savo pilkas akis. 

Į Senojo Beilio teismo rūmus, kur ponia Rozamunda buvo kal- 
tinama savo vyro lordo Morgano Eliso nužudymu ir bandymu 
nužudyti panelę Kordeliją Preston, kadaise buvusi:, jo mylimąją, 
liudytojomis buvo pakviestos ne tik Kordelija su Rile, bet ir Re- 
gina. 

Regina linksmino susirinkusius žmones. Ji keikėsi, šaukė, citavo 
Šventraštį. 

— VIEŠPATS VISKĄ MATO! - šaukė ji, - AŠ PAKELIU AKIS 
Į DANGŲ! 

Ji mokėjo pigių laikraštukų kalbą: skaitė jiems taip pat drama- 
tiškai, kaip skaitydavo poniai Spūns. Atrodė lyg didvyrė. 

— Buvo tamsi tamsi naktis, - jos balsas skambėjo lyg iš po 
žemių. — Bet prieš tai - man atrodė, mačiau ją prieblandoje. Su- 
temus pažvelgiau pro langą ir pastebėjau siluetą, lyg vaiduoklį, tikrą 
vaiduoklį. Atsiguliau neramia širdim ir pakėliau akis į dangų. 

Pasikeitė požiūris net į Kordeliją. Teisme paaiškėjo (kaip ir nu- 
matė prisiekusieji), kad ji nuslėpė tai, jog -matė lordo Morgano 
Eliso žudiką. Žinoma, ji negalėjo susigrąžinti garbingos damos 
vardo: buvo aktorė ir jaunoms mergaitėms kalbėjo apie tai, kas 
nedera. Tačiau pagarba jai jautėsi: ji neišdavė moters - kilmingos 
damos - kuri nuviliojo iš jos mylimąjį. Jei Kordelija dabar išeitų 
į vienuolyną ir toliau visą gyvenimą ten gyventų, darydama gerus 
darbus, tikriausiai po mirties jai būtų atleista. 

Koroneriui ponui Persivaliui Tanksui ir inspektoriui Riversui 
iš naujo detektyvų skyriaus labai pasisekė, kad negavo papeikimo. 
Teisėjas juos abu pasikvietė į kabinetą. 

— Dabar suprantu, kodėl prisiekusieji buvo nepatenkinti, — pa- 
sakė teisėjas. (Žinoma, jis žinojo, kas nutiko, matė, kaip sunku buvo 
ponui Tanksui.) - Mūsų darbe svarbiausia teisingumas. 

— Nebuvo įrodymų, — nedrąsiai bandė pasiteisinti ponas 
Tanksas. — Aš neturėjau įrodymų. 

— Ir aš, — liūdnai pratarė inspektorius Riversas. 


Kiekvieną dieną Kordeliją ir Rilę į teismą lydėjo išblyškusi mergaitė. 
Ponia Rozamunda, krisdama nuo naktinio puodo smūgio, dūrė į ją 
durklu, bet mergaitė liko gyva. Durklas buvo skirtas Kordelijai, tačiau 
pataikė Gvenliamai į ranką, kai ši bandė sulaikyti pamotę. Mergaitė 
ranka prisidengė širdį. Žmonės matė tvarsčius, bet greitai nukreipdavo 
nuojų žvilgsnius. Stengėsi nežiūrėti jai į veidą. Jis atrodė išvargęs, akys 
įdubusios. Atrodo, mergaitė suprato, kad daugiau nieko nebegali nu- 
tikti: jau viskas nutiko. Šešiolikmetė panelė, likusi be nieko, — sakė jie. 

Ponią Rozamundą iš Njugeito kalėjimo arvesdavo kiekvieną 
dieną. Ji buvo tyli ir žiūrėjo niekinamu žvilgsniu. Buvo tokių, kurie 
jos gailėjo, tačiau jos širdyje gailesčio nebuvo. Ji nė karto nepažvelgė 
į moteris iš Dramblio rajono. Jai atrodė, kad gyvena pagal kitas tai- 
sykles (ar koroneris ponas Tanksas nemanė taip pat?). Išaiškinta, jog 
buvę du blizgantys brangūs durklai. Ponios Rozamundos seneliui 
juos padovanojo karalius Jurgis III. Jie buvo jos pačios nuosavybė. 
Ponia Rozamunda teisme prabilo tik vieną kartą. Ji atsisakė kalbėti 
paprastų žmonių akivaizdoje. 

Ponia Rozamunda reikalavo, kad jai grąžintų durklus: 

— Jie mano. Jie priklauso man. 

Jos didenybė karalienė Viktorija apie viską buvo informuojama. 
Panelė Rozamunda, žinoma, nebus pakarta, nes yra išprotėjusi. Ji 
ne tik pamišėlė, bet kilminga moteris, kuri gyveno pagal kitas tai- 
sykles, patyrė savo vyro dviveidystę ir išprotėjo. Pigūs laikraštukai, 
kaip visada, turėjo peno, o žmonėms tai atrodė baisi tragedija: 
kai kuriuose sluoksniuose buvo tikimasi, kad pats ponas Čarlzas 
Dikensas vieną dieną parašys apie tai knygą. 


Paskutinę teismo dieną nuosprendžio priėmimas buvo atidėtas, nes 
reikėjo pasitarti. Gvenliama primygtinai reikalavo, kad jai būtų leista 
nueiti į Njugeito kalėjimą. Kordelija su Rile buvo pritrenktos. 

— Turiu nueiti, — tyliai tarė Gvenliama. 

Nuo Senojo Teismo rūmų iki kalėjimo buvo netoli. Jos ėjo ty- 
lėdamos, kol priėjo sunkias geležines duris, saugomas sargybinio. 
Mergaitės ranka vis dar buvo sutvarstyta. 

Girdėjosi, kaip sužvangėjo raktai; vėsa dvelkiančiuose korido- 
riuose aidėjo žingsniai. Gvenliama nuėjo su kalėjimo prižiūrėtoju. 
Vienos durys užsidarė, kitos atsidarė. Buvo tamsu, drėgna, šalta ir 
baisu: Kordelija ir Rilė su baime laukė grįžtančios mergaitės, kuri 
kažkodėl panoro ten eiti. 

Pagaliau Gvenliama grįžo. Jos veidas buvo išbalęs ir liūdnas, 
galva aukštai iškelta. Ji stengėsi eiti tvirtai, kad nepargriūtų. Jos 
nieko neklausė, tik laukė. Rilė, kuri tvarkė jų pinigus, primygtinai 
reikalavo, kad jos grįžtų kabrioletu. Abi žiūrėjo į žibintų nušviestą 
mergaitės veidą. 

— Ji su manim nekalbėjo, — pagaliau tarė. - Laukiau, bet Gven- 
liama nepratarė nė žodžio. Tačiau aš pasakiau, kad esu jai skolinga: 
ji, o ne tėtis išauklėjo mus su Manona. - Gvenliama neužsiminė, 
kur toks išsilavinimas nuvedė jos seserį (jos matė gražią palūžusią 
mergaitę vestuvine suknele). Balsas buvo ramus, bet ji drebėjo, lyg 
sirgtų. Kordelija paėmė ją už rankos. 

— Dabar viskas baigta, — pavargusiu balsu tarė Kordelija. — Viskas 
praeitis. 

Jos grįžo namo, į butą Povų gatvėje. Regina didvyriškai bandė 
įkurti židinį, tačiau kaminai buvo užsikimšę. Dideli kambariai, pro 
plyšius švilpė vėjas, mirksėjo žvakių liepsna. Į kambarius sklido ne 
šiluma, o dūmai ir suodžiai, buvo girdėti, kaip į tamsius kampus 
ridinėjasi smulkūs daiktai. Čia nebuvo nei virtuvės, nei tualeto, 
tik dvokianti išmatų duobė namo gale. Reikėjo užsikimšti ausis, 
kad negirdėtum verksmo naktyje, nes tikriausiai tas verksmas buvo 
tavo paties. 

Kitą dieną berniukas basomis kojomis užlipo ant stogo ir ėmė še- 
pečiu valyti kaminą, svaidydamas į Rilę keiksmus (ji jam atsakė tuo 
pačiu). Tuo metu į Povų gatvę atėjo laiškas, kurį iš Blumsberio atnešė 
Fortūnos siųstas berniukas. Jis pareikalavo, kad jam sumokėtų už 
kelionę. Anksčiau Rilė būtų davusi šilingą, o dabar suskaičiavo 
keturis su puse penso ir padavė jam. Į kambarius krito suodžiai ir 
dengė viską: drabužius, plaukus, kėdes. Galiausiai iš kamino iškrito 
negyvas balandis. 

— Kiek visokio šlamšto, — žiūrėdama į jį pasakė Regina. 

Laiškas buvo adresuotas panelei Kordelijai Preston. 


Brangioji Kordelija, 
Užeikite pas mane, nes jums turiu kai ką, kas praskaidrins jūsų 
sunkias dienas. 
Nuoširdžiai ir t. t. 
Ponia Hora Fortūna 


Krito dideli suodžių gabalai, Regina išmetė negyvą balandį į 

vyksta. 
— Negaliu, - pasakė Kordelija. 
— Privalai — eisime kartu. 
Rilė jau bėgo ieškoti apsiaustų. 

— Nenoriu eiti pas ponią Fortūną. 

— Korde, tu neturi pasirinkimo. Tikriausiai tai darbas. Mes 
turime dirbti. 

Jos nusiprausė veidus šaltu vandeniu, kurio atsinešė iš gatvės, 
bandydamos nuplauti bent didžiumą suodžių. Kadangi abi vilkėjo 
gedulo drabužiais, suodžių ant jų nesimatė. Kordelija, nenoriai 
užsidėjusi skrybėlę, pabučiavo išbalusią mergaitę. Ilgą kelią nuo 
Dramblio rajono iki Druri gatvės jos ėjo pėsčiomis. Buvo jau 
popietė, kai artėjo prie ponios Fortūnos namų. Po truputėlį temo. 
Nuo jų batų driekėsi suodžių juosta. Jos bandė įsivaizduoti savo 
ateitį ne vargšų prieglaudoje. Eidamos pro Vinigajardą, nusuko 
žvilgsnius nuo to negailestingo pastato ir pasuko į Druri garvę. 
Pasiekusios namą Kokpito skersgatvyje, užkopė išklerusiais ne- 
lygiais laiptais, visai nesidžiaugdamos, kad pagaliau atėjo. Buvo 
dar anksti. Tokiu metu tikriausiai dar nebus daug pažįstamų: bent 
pono Trifonto. Nenorėjo jo matyti. Jų drabužiai ir plaukai buvo 
prisismelkę dūmų ir seno maisto kvapo, kurio niekaip nepavyko 
atsikratyti. 

Baleto šokėja Olivė sėdėjo ir garsiai skaitė bulvarinį laikraštuką, 
klounas ponas Eustakijus Honoras brazgino arfa. Kordelijai ir Rilei 
įėjus į vidų, jų veidai nušvito. 

— Sveikos, brangiosios! — Olivė jas apkabino. — Jums pasisekė: 
taip išgarsėjot. Ponia Fortūna jums kai ką turi, ji mums jau pa- 
pasakojo. Aš gavau darbo trim mėnesiams! Tik pagalvokite, šokti 
Koventgardene! Man nusišypsojo laimė. Ponia Fortūna! Štai ir jos! 
Kordelija su Rile! 

Ponas Honoras džiaugsmingai suvirpino artos stygas. Atskubėjo 
ponia Fortūna. 

— Dievulėliau, štai ir jūs. Pridarėte man daug rūpesčių, mer- 
gaitės, bet nieko tokio, mano širdis gera. Dabar jūs tikriausiai liksite 
pas mane ir būsite geros klientės! 

Rodos, ponia Fortūna nematė, kad jos vilki juodai, o veidai iš- 
blyškę. Bet tikriausiai jie visi puikiai žinojo apie Kordelijos nelaimes 


ir nusprendė apie tai neužsiminti, nes turėjo jai naujienų! 

— Tik nesakykite, kad aš jums nesu gera. Tiesiog apstulbau, kai 
atėjo laiškas. Žinoma, arplėšiau, nes buvo įdomu, o be to, ant voko 
buvo mano adresas, taigi lyg ir adresuotas man! 

— Porterio, - kaip visada pasakė Kordelija (tačiau Rilei dabar 
buvo brangi kiekviena moneta). 

— Porteris ir laiškas, —- pasakė ponia Spūns. Paėmusi iš jų pi- 
nigus, rūpestingai suskaičiavo ir padavė joms laišką, skirtą panelei 
Kordelijai Preston. Ant voko buvo užrašytas adresas: Ponia For- 
tūna, Druri gatvė, Kokpito skersgatvis, Londonas. Oliverė ir ponas 
Honoras priėjo arčiau, iš kažkur pasirodė panelė Suzana Fortūna 
didelėmis krūtimis ir neūžaugos šokėjai Džeimsas ir Džolitė. Jie, 
atrodo, viską žinojo. Apsupta savo kolegų ir padrąsinta porterio bei 
šalia sėdinčios Rilės, Kordelija išėmė (iš jau arplėšto voko) laišką. 


Jis buvo iš Niujorko, Amerikos. 


Brangioji panele Preston, 

Leiskite man prisistatyti. Mano vardas Silas P Svifias. Šioje įdomioje 
šalyje esu žinomas kaip meninės išraiškos impresarijus ir turiu, kaip kai kas 
vadina, cirką, bet pats tai vadinu pramogų teatru. Mes įsikūrę Niujorke, 
tačiau keliaujame po apylinkes, ypač po Pensilvaniją ir Sinsinatį, kur 
turime daug žiūrovų. Galbūt, jūs žinote, kad Providense yra mesmerizmo 
centras, 0 Sinsinatyje turime frenomesmeristų bendruomenę. Seni ir jauni, 
ypač Providense (nors nežinau kodėl), ypač domisi mesmerizmu. Manau, 
susidomėjimas dar išaugs, jeigu jūs priimsite mano pasiūlymą. 

Mes turime dainuojnčių pačias populiariausias dainas dainininkų, 
šokančių meškų ir akrobatų... 


— Sakiau, kad mačiau skraidančius žmones! — sušuko Rilė. 


— Tačiau vėliau supratau, kad scenoje galėtume panaudoti gyvūnų 
magnetizmą. Mano populiariame pramogų teatre atsirastų vietos 
demonstruoti jūsų sugebėjimus. Mes neseniai turėjome dvasininką, 
kuris buvo labai populiarus. Pats puikiai paveikdavo žmones: jie dai- 
nuodavo ir aikčiodavo. Jis traukdavo dantis. Mes vertintume tai, ką 
jūs darytumėte, nes esame girdėję apie jūsų talentą. 

Skaitant laišką, Kordelijos veidas raudo ir balo. Ji vėl išvydo 
žodį Amerika. 


Garsas apie jus pasiekė mūsų šalį. „Niujorko kronikoje“ daug rašė 
apie jus ištikusias nelaimes. Sekėme Lordo Morgano Eliso nužudymo 
istoriją ir liūdnus padarinius (nors mūsų šalis yra respublika, mes vis 
dar prisimename savo šaknis). Žinau, kad esate ne tik mesmeristė 
ar frenologė, bet ir aktorė. Koks būtų puikus derinys mano pramogų 
teatrui! 

Tikriausiai nereikia sakyti, kad populiarumas visuomenėje labai 
svarbu, todėl reikėtų paskubėti, kol jūsų vardas skamba mūsų piliečių 
lūpose. Jus čia vadina panele Preston iš Blumsberio Londone. Taip jus 
apibūdina laikraščiai. 

Panele Preston, manau, kad mūsų šalis suteikia galimybę tam, 
kuris ją priima. Nepamirškite, kad čia žmonės labai atviri naujoms 
idėjoms. 

Noriu jums, panele Preston, pasiūlyti darbą mūsų trupėje mažiau- 
siai penkiems mėnesiams. Dėl atlyginimo susitarsime, bet jis nebus ma- 
žesnis nei penkiasdešimt dolerių per savaitę. Įsitikinsite, kad aš dosnus 
ir teisingas žmogus ir tikiu, kad mano teatrui suteiksite žavesio. Jūs 
pademonstruosite savo sugebėjimus, būsite — galiu jus patikinti - viso 
pasirodymo centre. Jūsų vardas bus įrašytas ne po programos pavadi- 
nimu, 0 virš jo: panelė Preston iš Blumsberio, Londonas. 

Labai svarbu, kad mums greitai atsakytumėte, nes vasaros pradžioje 
mūsų trupė pradeda naują sezoną. Aš pasitiksiu laivą, kuris atplukdys 
jūsų atsakymą, surasiu jums butą Niujorke ir pasirūpinsiu, kad jis 
atitiktų jūsų reikalavimus. 

Tikiuosi jūsų dėmesio ir sėkmingo bendradarbiavimo su mumis. 

Pagarbiai 

Jūsų nuolankus tarnas 

Silas P Svifras. 


Antrepreneris 


Kordelija skaitė laišką, o Rilė atidžiai žiūrėjo į jį, stovėdama 
už nugaros. Olivė ir ponas Honoras skaitė jai per petį (nors jau 

žinojo jo turinį), o ponia Fortūna stovėjo išdidi, nes viską mokėjo 
atmintinai. 

— Panele Preston, - prabilo ponas Honoras, - norėjau paklausti, 
ar sutiktumėte, jei vykčiau su jumis? 

Jis matė bereikšmį Kordelijos žvilgsnį. 

— Vaikai mane myli, - įsijautęs pasakojo jis, — tikrai myli. Aš 
galėčiau juos linksminti tuo metu, kai jūs užsiiminėsite magne- 
tizmu. 

— Penkiasdešimt dolerių — dvidešimt svarų, — pasakė ponia For- 
tūna. — Matai, kokia žmogžudystės kaina? - ji sustingo pamačiusi 
šiurpą keliantį Kordelijos žvilgsnį. 

— Aš kalbu apie dėmesį, - paskubomis tęsė ji. - Kalbu apie 
išgarsėjimą! 

— O kaipgi, mes būtent tai turime galvoje, brangioji, — tarė 
klounas ponas Honoras. — Gal pagalvosite ir apie mane? 

— Žinoma, - pritarė Olivė. — Mes visi norėtume, kad būtume 
įsivėlę į kokią nors žmogžudystę. Apie mus rašytų laikraščiai. Tiesa, 
Džeimsai? Ar ne taip, Džolite? 

Neūžaugos šokėjai iš susijaudinimo patrepsėjo keletą šokių 
žingsnelių. 

— Amerika, - tyliai ištarė Kordelija. 

Tuo metu įėjo ponas Trifontas, pasipuošęs savo aksominiu kos- 
tiumu. 

— Panele Preston! — sušuko jis. — Brangioji, ar matei laišką! Kaip 
tau patiko mano parodymai? 

— Žinoma, buvo puiku, — ištarė Kordelija tuo pačiu tyliu 
balsu. 

— Mes labai dėkingos, brangusis pone Trifontai, - pasakė Rilė. — 
Manau, jūs labai gražiai atrodėte su savo apsiaustu ir madinga 
kaklaskare. 

Jis iškilmingai nusilenkė. 

— Visada jūsų paslaugoms, brangiosios ponios, — beveik de- 
klamuodamas tarė jis. - Gal mes galėtume vykti kartu su jumis į 
Ameriką. Gal net atnaujintume primirštą Šekspyro pjesę. (Atrodo, 
jis pamiršo apie dramblį). Kambaryje pasklido šildomo maisto 

kvapas. Troškinys puode išbuvo tik penkias dienas, bet dvokė gana 
stipriai. 

— Ojjeigu jis sukčius? — paklausė ponia Fortūna ir prunkštelėjo 
(nors, žinoma, tik pamačiusi, atpažino brangų laiškinį popierių). 

— Sukčius! - pasigirdo įpykusio pono Trifonto balsas. - Ponas 
Šilas P Sviftas yra vienas iš garsiausių antreprenerių visoje Amerikoje! 
Ar girdėjote apie tai? Jis pažinojo Edmundą Kyną! Ar žinote? 

Kordelija laikė rankoje laišką. Jai atrodė, kad tuoj išeis iš proto. 
Tačiau ne nuo troškinio kvapo. 

Grįždamos namo į Povų gatvę, Kordelija ir Rilė žvelgė viena į 
kirą negalėdamos pacikėti. Iš pradžių jos negalėjo pratarti nė žodžio. 
Toks įvykių posūkis buvo visai netikėtas. Kordelija vis lietė pirštais 
nepaprastąjį pono Silo P. Svifto laišką, kuris gulėjo jos apsiausto ki- 
šenėje. Jos kliuvinėjo eidamos nelygia per upę vedančio tilto danga. 
O paskui, praėjusios galinę karietų stovėjimo aikštelę Dramblio 
rajone, staiga prapliupo juoku. Juokėsi, kol skruostais ėmė riedėti 
ašaros. Joms pasisekė, kad nearkreipė policininko dėmesio ir nebuvo 
suimtos palaikius jas girtomis gatvės moterimis. 


Tą vakarą visos susispietė aplink springčiojantį židinį (tačiau šį 
kartą uždegti pavyko geriau). Ponia Spūns netyčia apvertė naktinį 
puodą. Jos skaitė ir skaitė laišką ir kalbėjosi apie Ameriką: Amerika 
vietoj vargšų prieglaudos Vinigajarde. Netikėtai Regina užsiminė 
apie savo jaunesnįjį brolį Niujorke, kurį vadino A/ru. Gvenliamos 
skruostai įgavo spalvą. Vis dar negalėdama patikėti, ji kartojo žodį 
Amerika. Naujoji šalis? Rilė sėdėjo šalia ponios Spūns ir klausė, ar 
ji norėtų plaukti laivu per vandenyną. Ponia Spūns nusišypsojo jai 
būdinga šypsena. Negi ji, jei viską suprastų, vietoj vargšų prieglaudos 
nesirinktų Amerikos? Dvidešimt svarų per savaitę! - be perstojo 
kartojo viena kitai. Ir net nė akimirką neabejojo, kad važiuos visos, 
visa šeima. Jos daug patyrė: išplauks arba nuskęs visos kartu. Nekilo 
jokių abejonių: jos išvyks. Turės kažkaip suderinti savo aukštus rei- 
kalavimus, kuriuos joms įskiepijo ponas Rolandas, su cirku - juk 

Tik viena mintis nedavė ramybės: reikės pasakyti ponui Ro- 
landui. Jis (kuris niekada nekeldavo balso) šaukdavo, kad mesme- 
rizmas yra filosofija. Ji gydo žmones, o ne linksmina juos. Jos plauks 
į Ameriką. Tačiau tai brangiai kainuos — teks paaukoti draugystę 
žmogaus, kuris tiek daug padėjo. 

— Reikia jam pasakyti, - pagaliau tarė Rilė. 

Palikusios Reginą, pasakojančią poniai Spūns apie tai, kaip po 
visų nelaimių jas aplankė sėkmė (Ponia Spūns, kaip visada, maloniai 
klausėsi), Kordelija, Rilė ir Gvenliama užsidėjo skrybėles, apsimovė 
pirštines, užsimetė apsiaustus ir neskubėdamos išėjo į Skaldytojų 
gatvę: Kordelija suspaudusi laišką, o Rilė - laidynę. Juk ėjo pagar- 
sėjusiu Dramblio ir Pilies rajonu. 

Jos nustebo (Kordelija jautė, kaip jos veidas išraudo, o širdis 
ėmė plakti smarkiau), užtikusios poną Rolandą besikalbantį su 
inspektoriumi Riversu. Abu vyrai pamatė moteris, apie kurias ką 
tik susirūpinę kalbėjosi. Matė, kad jos jaudinasi. Negalėdama ištarti 
žodžio, Kordelija linktelėjo galva inspektoriui Riversui ir padavė 
ponui Rolandui laišką. Jis prisitraukė arčiau žvakę ir ėmė skaityti. 
Jos stebėjo jo veidą: jame nematė jokių emocijų. Perskaitęs atsistojo, 
padavė laišką inspektoriui Riversui, nuėjo prie lango ir pažvelgė 
į tamsą. Matėsi jo didinga nugara ir šešėlis ant sienos. Kordelija, 
žvelgdama į jo tiesų, įsitempusį kūną, nusisukusį nuo jų, suprato, 
kiek daug šiam žmogui buvo skolinga, kaip jį mylėjo ir kaip jis ją 
palaikė. Jam nepatiks mintis apie darbą cirke. Negaliu su juo ginčytis. 
Bet mes turime vykti. Rilė, taip pat jį stebėdama, paprasčiausiai pa- 
galvojo: aš myliu poną Rolandą, labai jo ilgėsiuosi. Netikėtai jos veidu 
nusirito ašara. Sutrikusi ją nusišluostė. Inspektorius skaitė laišką. 
Tebervyrojo tyla, kuri, atrodo, paveikė juos visus. Baigęs skaityti, jį 
sulankstė. Kaip ir abi moterys, jis laukė, ką pasakys ponas Rolandas. 
Inspektorius Riversas prisiminė, kaip visada ieškojo vyro, susijusio 
su Kordelijos ir Rilės verslu, tačiau dabar žinojo, kad klydo. Joms 
reikėjo ne pono Rolando leidimo, o jo palaiminimo. Kad ir ką 
pasakytų senasis vyras, jos išvyks. 

Pagaliau ponas Rolandas atsisuko. Žvakių šviesoje jos matė 
išmintingas seno žmogaus akis. Jis matė jų susirūpinusius veidus. 

— Žinoma, jūs neturite kito pasirinkimo. 

Ponas Rolandas išgirdo, kaip jos su palengvėjimu atsiduso. Rilė 
net sucypė iš džiaugsmo. 

— Ir, aišku, vyksite visos, — tai buvo ne klausimas. 

Jis pažinojo jas. Suprato, kad keliaus visos, negalvojo apie tai, 
ar išmintinga imti senas moteris plaukiant per vandenyną. 

— Vis dėlto... 

Jis nutilo. Buvo daug daugiau už jas apsiskaitęs, inspektorius 
Riversas tikriausiai taip pat. Puikiai žinojo, kiek žmonių svajodami 
išvyko į Ameriką ir vėl grįžo į Angliją sudaužytomis širdimis ir gy- 
venimais. Jis pažvelgė į moteris. Žvakių šviesoje matė jų švytinčias 
akis. 

— Gali būti sunkiau, negu įsivaizduojate. Amerika — ne tokia 
civilizuota šalis. 

— Nejaugi manote, kad negalime įveikti sunkumų po to, ką 
patyrėme? — paklausė Kordelija. Dabar jis pamatė, kaip moters 
akys sužibo. 

— Žinau, kokios jūs stiprios, — liūdnai atsakė jis. — Su kokiais 
sunkumais besusidurtumėte, turite vykti. 

Jis akimirką nutilo. 

— Pagaliau viskas gali baigtis puikiai. Gal šis pramogų teatras 
suteiks galimybę įkelti koją į Ameriką ir žengti pirmą žingsnį. Cirkas 
čia yra, čia nėra. Bet jeigu, nepaisant blogos reputacijos, kuri, aišku, 
lydės jus jūsų darbę, jums pavyks, galite susilaukti rimto dėmesio. 
Jūs abi, Kordelija. Ir tu, Gvenliama. Tai gali būti gera proga... 

— Žinoma, tai gera proga! - sušuko Kordelija. 

— ...nes tikrai manau, kad cirke bus daug sukčiavimo ir visokių 
stebuklų. 

Staiga Gvenliama priėjo prie lango, prie senojo žmogaus, su- 
teikusio jai vilties. 

— Turite važiuoti su mumis, — tarė ji. 

— Ne, brangioji, - pasakė jis, kaip visada sakydavo Kordelijai ir 
Rilei, bet nusišypsojo. - Mano darbas čia. 

Visos nustebusios pažvelgė į ją. 

— Jūs - mūsų mokytojas. Buvote Esteros mokytojas. 

Paskui ji pasakė kažką labai keisto: 

— Aš vaikščiojau su teta Estera, įsikibusi jai į ranką, - gal ji kal- 
bėjo apie senas dienas Velse, gal apie tai, ką paveldėjo. Senasis vyras 
nieko nesakė, tik vos linktelėjo galva. — Visada mokėte, koks svarbus 
yra darbas. Tik su jumis mes galime susilaukti rimto dėmesio. Žinau, 
jums nepatiks, ką dabar pasakysiu, bet mes esame jūsų mokinės. Jūs 
pažinojote Mesmerį. Galite mums padėti įsitvirtinti Amerikoje. 

— Brangioji, aš jau per senas. 

— Ne, — ji kartojo tą patį. - Mūsų darbas labai reikalingas. Hi- 
pnotizmas taps svarbia mesmerizmo atšaka, pats taip sakėte. Mes 
dirbsime cirke ir galbūt... pagarsėsime... dar liūdniau. Suprantu tai. 
Tačiau galime panaudoti savo įgūdžius gydydami žmones, kuriems 
reikalinga mūsų pagalba - jei su mumis važiuosite. Mes negalime 
čia dirbti, nes esame nepageidautinos, bet Amerika — jauna šalis, 
kaip sako ponas Silas P. Svifras. Ten viskas kitaip. Sakote, kad mes... 
apdovanotos, todėl jums vadovaujant mes me tik linksminsime 
žmones cirke, bet dirbsime ligoninėse, ir žmonės ims mus gerbti. 

Jos skruostuose švietė dvi raudonos dėmelės. 

— Turime pasinaudoti proga! Tai ne Anglija, o Amerika! 

Inspektorius Riversas susidomėjęs palinko į priekį. Jį sužavėjo 
mergaitės iškalbingumas: pagalvojo, kokia ji nepaprasta. Tačiau kiti 
trys — ponas Rolandas, Kordelija ir Rilė - pamatė kai ką daugiau. 

Gvenliama buvo daug romantiškesnė už panelę Esterą Preston. 
Ji buvo tikra dama, kokia Estera niekada nebuvo. Tačiau jie visi 
prieš save matė Esterą: dalykišką Esterą, šlubuojačią per Londoną 
su laidyne kišenėje, pasirengusią mokytis keisto amato. 

Pirmą kartą po tėvo mirties, pirmą kartą po to, kai gyvenimas 
ėmė suktis vis greičiau ir nevaldomai, Gvenliama, grįžusi į namus 
Povų gatvėje, užmigo pati pirma. Regina žaidė pasiansą, o ponia 
Spūns po visą kambarį mėtė kortas. Megaitė gulėjo lovoje galiniame 
kambaryje, apsikamšiusi antklode. Jos skruostai vis dar buvo išbalę. 
Kitame kambaryje Regina užmigo ten, kur sėdėjo — kėdėje prie 
židinio: ji tyliai knarkė. 

Kordelija su Rile tebesėdėjo prie židinio, ant sofos, kuria 
anksčiau naudojosi garsūs klientai ir kuri dabar buvo padengta 
suodžiais. Su jomis sėdėjo ponia Spūns, rankoje laikydama vynų 
aštuoniukę ir būgnų karalienę. Ji niūniavo senas dainas. Jos su- 
metė į židinį malkų ir anglių ir užkūrė: liepsna skaisčiai spindėjo 
apšviesdama jų veidus. Po kambarį pasklido senų dūmų, dešrelių, 
naktinio puodo ir batų kvapas. Kordelija su Rile įsipylė porterio, 
žiūrėjo viena į kitą ir bandė sutramdyti besiveržiantį juoką. Gy- 
venimo ironija: jos nebegalėjo gyventi Anglijoje dėl savo prastos 
reputacijos, o išgarsėjusios gavo keistą, nepaprastą pasiūlymą iš 
Amerikos. 

— Už vedybinės nakties subtilybes, - linksmai tarė Rilė. 
moterų veidus: juose spindėjo džiaugsmas. 

— Na, jei jiems reikia sensacijų, tegul turi! - sušuko Korde- 
lija. — Pamaniau, nueisiu iš ryto į G/obe ir pateiksiu jiems antraštę: 

PANELĖ PRESTON ĮSIDARBINA AMERIKOS CIRKE. Para- 
šysiu ponui Sviftui ir įdėsiu straipsnį! 

— O aš pasirūpinsiu laivo bilietais. Žinoma, mes keliausime ne 
kaip emigrantės — atvyksime kaip garbingos viešnios. 

— Ar tai įmanoma? 

— Viską padarysime, - patikino Rilė. — Turime gražiai pasipuošti. 
Atrodo, kad ponas Silas P. Sviftas, kaip sako ponas Trifontas, yra 
tikras antrepreneris. Dabar galime leisti pinigus - velniop tauupymą 
ir rūpesčius! Korde, mačiau skraidančius žmones, sakiau tau, jie 
skraidė. Argi nekeista? 

Kordelija linktelėjo galva: suprato, kad jų amatas vis dar atrodo 
paslaptingas. Židinio liepsna spragsėjo ir šoko. 

— Aš labai džiaugiuosi dėl Gvenliamos! — pasakė Kordelija. — Ar 
matei jos veidą, Rile? — visai kitoks. Tai nauja pradžia — ji atsikrato 
liūdesio. Ji turi dovaną, Rile. Ak, Rile... pagaliau viskas bus gerai. 

Rilė suprasdama linktelėjo galva. Ji pamatė ašaras Kordelijos 
akyse, matė, kaip ji užsidengė ranka veidą, girdėjo kūkčiojimą, 
kurį ji bandė nuslopinti. 

Kordelija palaukė, kol vėl galės kalbėti. 

— O Dieve, Rile! Ar žinai, kad turėjai sūnų. 

— Žinau, - tarė Rilė. 

Ji matė, kaip Kordelija stengėsi susiimti ir nepravirkti: 

— Jis buvo tikras, Korde. Tu jį susigrąžinai, jis buvo ne tik praei- 
ties prisiminimas. Vėl jį pamatei, jis grįžo pas tave. Visada jį jausi. 
Jūs su Gvenliama pasiimsite jį kartu. 

Kordelija linktelėjo galva, ranka šluostydama ašaras. Padėjusi 
galvą ant sofos, ėmė dejuoti. Paskui ji staiga pasiėmė žarsteklį ir 
toliau kurstė ugnį. Ugnis apšvietė jos veidą, kupiną sielvarto ir 
ryžto. 

— Taip, — pasakė ji tvirtu balsu. 

— Dabar viskas 5us gerai, Korde, su mumis vyksta ponas Ro- 
landas, todėl visiškai nebijau dėl mūsų ateities, — Rilė stipriai su- 
spaudė mamos ranką. - Mes jau senos, Korde, patyrėme daug 
nelaimių, bet dabar mums atsiveria naujas gyvenimas! 

Paskui kreipėsi į mamą: 


— Bus labai įdomu, mama. Plauksi per vandenyną dideliu 
laivu, — Rilė rankomis nupiešė laivą. - Koks nuotykis! 

Ponia Spūns nusišypsojo ir ėmė niūniuoti, nes kas nesidžiaugtų 
(jei tai suprastų), turėdamas galimybę nuvykti į naująją šalį Ame- 
riką. 

— O žinai, Korde, — tęsė Rilė, - juk mes vėl būsime aktorės. Bus 
gera tapti savimi, kai nereikės vaidinti damų — na, ne visą laiką. 
Rytoj pirkdama bilietus, aš būsiu tikra dama! 

Abi nusikvatojo. Gvenliama pabudo, Regina knarkė, o Kor- 
delija su Rile prisidengė rankomis burnas, norėdamos prislopinti 
juoką. 

Ponia Spūns tyliai dainavo: „Namai, mieli namai“. Prie jos 
prisijungė abi moterys: 


Daug klajojau, 

Pasaulio mačiau, tačiau, 
Nors namai vargani, 

Už juos nieko nėra geriau. 


Jos linksmai dainavo savo namuose, dūmais paskendusiame 
kambaryje, kur sienomis bėgiojo tarakonai ir švytėjo židinio 
šviesa. 

— Inspektorius Riversas man pasiūlė už jo tekėti, - pasakė Kor- 
delija. 

— Žinau, - tarė Rilė. 

Kordelija nusijuokė. 

— Iš kur žinai? Juk aš tau nesakiau. 

— Aš turiu akis, — pasipūtusi atsakė Rilė. - Jis malonus, vienišas, 
protingas žmogus. Man jis patinka. Gal ponas Rolandas ir jį įkalbės 
plaukti su mumis? 

Kordelija nustebo. 

— Nebūk kvaila, Rile. Jis - detektyvas. Mes esame nekokios 
reputacijos, — ji atsiduso. — Man jis patinka. Bet... 

Ji ilgai tylėjo. 


— Nebemoku mylėti, Rile. Pamiršau. 

— Nesąmonė, — nesutiko Rilė. - Jis būtų puikus vyras. 

Paskui, žiūrėdama į savo porterio stiklinę ir klostydama sijoną, 
Rilė pasakė: 

— Nepamiršai, kas yra meilė. Tiesiog tu ir mus myli, ir nenori 
mūsų palikti. Aš tavo veidrodis. 

Ugnies šviesoje Kordelija matė Rilės veidą. 

— Rile, ką tu nori pasakyti apie veidrodžius? 

— Visi turi turėti veidrodžius, - tarė Rilė. - Žmogų, kuris tave 
pažinotų geriau už kitus. Maniau, —ji ilgai neminėjo to vardo, — kad 
ponas Edvardas Viljamsas bus mano veidrodis. Bet jis buvo tik 
niekšas. 

Ji vėl ėmė klostyti sijoną, paskui tarė: 

— Jei neturi veidrodžio, nematai savęs, o tai negerai kitiems. 

Kordelija mąstė. 

— Aš tavo veidrodis, Rile, - ji vėl pakurstė ugnį. - Ponas Ro- 
landas yra protingiausias iš visų mano pažįstamų žmonių. Tačiau 
jis neturi veidrodžio. 

— Manau, kad tavo teta Estera daug metų buvo jo veidrodis, — 
Rilės žodžiai išmintingai nuskambėjo suodžiais padengtame, židinio 
ugnies nušviestame kambaryje. 

— Tu gera mergaitė, Rile, - pasakė ponia Spūns. 


31 skyrius 


Brangus pone Šilai P Sviftai. 

Dėkoju Jums už laišką. Kadangi sakėte, jog laukiate skubaus at- 
sakymo, todėl atsakau iš karto. 

Aš priimu Jūsų pasiūlymą dirbti mesmeriste Jūsų pramogų teatre 
mažiausiai už penkiasdešimt dolerių per savaitę, jei atsižvelgsite į kai 
kurias sąlygas. Sakote, kad Jūs ir visa Amerika sekėte įvykius, susijusius 
su lordo Morgano Eliso nužudymu. Tuomet žinote, kad aš po ilgų išsis- 
kyrimo metų suradau savo dukrą. Ji paveldėjo mesmeristės sugebėjimus 
ir jau turi patyrimo šioje srityje. Manau, kad dirbdamos kartu, mes 
galėtume pritraukti daugiau žmonių. Įdedu į laišką keletą straipsnių 
iš Londono laikraščių. Juose yra informacija, kuri galbūt dar Jūsų ne- 
pasiekė. Čia pranešama apie tai, kaip baigėsi ponios Rozamundos Elis, 
mano dukters pamotės, bylos nagrinėjimas, apie ypatingą Jos didenybės 
karalienės Viktorijos susidomėjimą šia nelaiminga ir liūdna situacija, 
jos norą, kad jos giminaitė, užuot kankinusis kalėjime, darytų gerus 
darbus šiaurės Velse, prižiūrima savo uošvio, Lanefido kunigaikščio. 

Kadangi mano dukters gimimo aplinkybės, atrodo, visiems ži- 
nomos, norėčiau, kad mes abi būtume vadinamos (Jūsų teatro skelbimo 
viršuje) panelėmis Preston iš Blumsberio Londone. Mano duktė norėtų 
gauti dvidešimt dolerių per savaitę. Be to, būtume dėkingos, jeigu, kaip 
siūlėte, mums ir mūsų šeimai surastumėte didelį butą Niujorke. 

Jums tikriausiai bus įdomu sužinoti, kad (tai Jums nieko nekai- 
nuos) mes atvykstame su vienu žymiausių pasaulio mesmeristų, didžiojo 


daktaro Mesmerio mokiniu. Jis - ponas Aleksandras Rolandas — turi 

ryšių su kai kuriais žinomais mesmeristais Amerikoje (iš to Jūsų cirkas 
galėtų gauti naudos). 

Dėl didelio visuomenės susidomėjimo kiekvienu mūsų žingsniu 
mes taip pat su savimi pasiimame Londono Metropoliteno policijos 
detektyvą, inspektorių Arturą Riversą, kuris padės tirti žmogžudystes 
kolegoms, dirbantiems Niujorko Metropoliteno policijos skyriuje. 

Išvykstame iš Liverpulio 14-tą dieną garlaiviu BRITANNIA. Jūs 
žinote, kad kelionė iki Bostono trunka keturiolika dienų. Iš ten persė- 
sime į mažesnį garlaivį LIBERTY ir plauksime į Niujorką. Lauksime 
Jūsų mus sutinkant Niujorko prieplaukoje. 

Pone Sviftai, kaip ir Jūs, mes tikimės ilgo ir vaisingo bendradar- 
biavimo. Noriu Jus patikinti, kad mano dukters sugebėjimai Jus taip 
pat nustebins. 

Pagarbiai 

Kordelija Preston iš Blumsberio 


xXx*xX* 


Paskutinę dieną Kordelija su Gvenliama nuėjo į kapines, kur buvo 
palaidotas Morganas. 
Nedideliame antkapyje buvo įrašyta: 


MORGANAS 
MYLIMAS BROLIS IR SUNUS 


Nors buvo labai šalta, jautėsi artėjantis pavasaris. Prie nuogo 
medžio žydėjo geltoni ir violetiniai krokai. Tačiau joms buvo labai 
liūdna, kad berniukas, kuris taip svajojo apie Ameriką, pasilieka 
čia. Jos vėl pravirko. Matė pilies griuvėsius, jūrą ir laivo, tikriausiai 
plaukusio iš Amerikos, korpuso nuolaužas, iškilusias į dangų. Abi 
moterys, paskutinį kartą vilkinčios juodus gedulo drabužius, su- 
sikibusios rankomis galiausiai pasuko atgal ir lėtai nuėjo kapinių 
vartų link. 

Jos dar kartą atsisuko, pakėlė juodomis pirštinėmis apmautas rankas 


ir pamojavusios atsisveikino su gyvenimu, kuris jau nebegrįš. 


33 skyrius 


TIK ĮĖJĘS Į NAMĄ, 

JIS TUOJ UŽRAKINO DURIS. 
PAČIUPES GELEŽINĮ STRYPĄ, 
SVIEDĖ JĄ Į GRINDIS. 

TALŽĖ GAIJĄ, 

O JI NEJUDĖJO, 

JOS SMEGENYS, O SIAUBE, 
IŠTIŠKUSIOS GULĖJO. 


Gatvės daininkai dainavo, žmonės, susidomėję nauja kraupia is- 
torija, už pensą pirko jų dainas, laikraščius ir pigius laikraštukus. 
Vakarai tapo ilgesni, Londono centre vėl sužydėjo seni pakrypę 
medžiai. Londonas gyveno savo gyvenimą: vežimai, arkliai, omni- 
busai, dūmai, žmonės, purvas ir skurdas. 

Laikraščiui Zbe Times nebuvo būdingos didelės antraštės, tačiau 
jis išspausdino kelias žinutes apie aktorės ir mesmeristės panelės 
Kordelijos Preston ir jos dukters Gvenliamos Preston (anksčiau 
žinomos kaip panelė Gvenliama Elis) išvykimą į Ameriką, kur jos 
ketino dirbti cirke. 


Atvykus į Liverpulio prieplauką, ponia Spūns suspiegė ir susijau- 
dinusi parodė į skrendantį tortepijoną (jis buvo aprištas didelėmis 
virvėmis ir keliamas į laivą: maryrt, keliaus į naująją šalį). Ji vis šyp- 

sojosi, žiūrėdama į Kordeliją, Rilę ir Gvenliamą, kurios stovėjo šalia 
jos, prilaikydamos savo madingas skrybėles. Matėsi, kad jos daug 
dėmesio skyrė savo aprangai: atrodė kaip aukštuomenės damos, 
vilkinčios aukso spalvos drabužiais. Garlaivo irklams rėžiant vandenį 
ir iš aukšto kamino pasirodžius garams, vandenyne nusidriekė žalia 
tepaluota juosta. Vidinėje apsiausto kišenėje Rilė turėjo buteliuką 
aitriosios paprikos: iš patikimų šaltinių buvo girdėjusi, kad įbėrus 
jos į karštą sriubą, sergančius jūros liga ne taip pykina. Netoliese 
denyje ponas Rolandas ir inspektorius Riversas rūkė cigarus ir, tols- 
tant nuo Anglijos, apie kažką galvojo. Regina laive susirado draugų 
ir linksmino ketvirtąja klase plaukiančius keleivius: pasakojo, kaip 
ji naktiniu puodu trenkė poniai Rozamundai per galvą. 

— Jis buvo pilnas, — galiausiai pasakė Regina, kad efektas būtų 
didesnis. Garsus juokas nuskambėjo nuo ketvirtosios klasės patalpų 
iki pat pirmosios klasės kajučių, kur damos, kurių laukė audringas 
Atlanto vandenynas ir košmarai, rengėsi pietums ir skundėsi ma- 
žomis nepatogiomis kajutėmis. Jos nepatenkintos kalbėjo apie 
pagarsėjusią panelę Kordeliją Preston, kuri, sklandė gandai, taip 
pat plaukė pirmąja klase. 


Jų dar laukė susitikimas su ponia Spūns ir Regina. 

Viktorijos laikų Londonas. Angliją apėmusi mesmerizmo 
banga. Juo užsiima tiek dori ir sąžiningi žmonės, tiek 
apsišaukėliai. Kordelijai Preston, praradusiai darbą 
nebejaunai aktorei, tenka ieškoti naujo pragyvenimo šaltinio. 
Netikėtai ji tampa mesmeriste, mesdama iššūkį visuomenei, 


kurioje mesmerizmu užsiiminėjo daugiausia vyrai. 


Blumsberyje, žvakių nušviestame rūsio kambarėlyje 

su veidrodžiais, raudonomis aksominėmis rožėmis ir 
spindinčiomis stiklinėmis žvaigždėmis, Kordelija duoda 
patarimus būsimoms nuotakoms. Kalbasi su jomis ir apie tai, 
ko nederėtų minėti, - apie vedybinę naktį. Pajutusi turinti 
įgimtą dovaną, savo rankų energija numalšina kenčiančiųjų 


skausmus. Kordelija tampa populiari ir turtinga. 


"Tačiau vieną naktį Blumsberio aikštėje randamas vyro lavonas. 
Kyla skandalas, į kurį įtraukiama Kordelija, Netikėtai paaiškėja 
paslaptinga jos praeitis, grasinanti sugriauti ne tik jos pačios, 


bet ir mylimų žmonių likimus... 
Barbara Ewing - Naujosios Zelandijos rašytoja, kino ir 


televizijos aktorė, dabar gyvenanti Londone. 

